
Cartea a patra 


Renaşterea din secolul 
» al XII-lea 


De la concordatul de la Worms până la sfârșitul se- 
colului al XII-lea, viața Bisericii pare plină de contraste, 
ce fac generalizările nesigure și probabil abuzive.: 

De-a lungul întregii perioade, autoritatea papei asupra 
episcopilor, clericilor și călugărilor pare să se întărească 
peste întreg Occidentul latin. Conciliile, pe care pontifii le 
organizează în jurul lor, ilustrează această recunoaștere a 
unei puteri superioare prin ansamblul de episcopi. Faptul 
implică o îndatorire de supunere ce este acceptată fără 
prea mare trudă. Din această cauză, unitatea Bisericii se 
percepe în mod obișnuit mult mai bine. Uneori, se con- 
stată o unanimitate niciodată întâlnită înainte. Aceasta 
este dată de coeziunea ideologică mai mare, deoarece 
temele ecleziologice gregoriene au ieșit învingătoare și con- 
stituie acum referința comună a întregii Biserici. Cu toate 
acestea, opinia episcopatului are o valoare considerabilă. 
Consimțământul cardinalilor și al episcopilor apare nece- 
sar pentru o.guvernare normală și obișnuită a Bisericii. 
Este compensaţia unificării Bisericii și a centralizării sale. 
Pe scurt, autorităţii indiscutabile a papei i se adaugă apro- 
barea indispensabilă a prelaţilor. Autonomia provinciilor 
ecleziastice este o amintire, totuși nici viața cotidiană a 
Bisericii nici marile evenimente nu înregistrează pur și 
simplu victoria papalității asupra particularismelor.. 
Realitatea este 'mai suplă. Ea este făcută din nuanțe, din 

relații umane, din colaborare, din bunăvoință și din 
autoritate. Situaţia papalității apare, în anumite cazuri, 
precară, deoarece eliberarea sa de sub tutela puterilor 
laice poate să fie repusă neîncetat în discuţie. Garanţia 
întregului episcopat este atunci de o importanţă vitală. 

Raporturile papalității cu prinții şi cu regii sunt foarte 
variabile. Există ciocniri destul de vii și perioade mai 
calme. Furtunile sunt cel mai adesea de scurtă durată. 
Nu se întâmplă la fel cu împăratul. După concordatul de 
la Worms, Lotar al III-lea și Conrad al III-lea, candidații 
clericilor la regalitatea Germaniei, înireţin raporturi foarte 
amicale cu Roma. Încoronarea lui Frederic Barbarossa 
presupune din nou compromisurile insuficient elaborate 
și abia învăţate. În concluzie, perioada scurtă de pace, 
dintre 1124 și 1152, poate să apară numai ca o paranteză 
înlăuntrul unei tradiții bine stabilite de confruntări vio- 
lente. Această colaborare dintre Imperiu și Biserică, care 
conține ceva exemplar și face să reînvie vechile mituri, 
păstrează o forţă de atracţie profundă. Această epocă pare 
să ilustreze împlinirea vechiului ideal care, în această 
perioadă, capătă o credibilitate politică sigură. Există, în 
curia romană, partizani interesați sau convinși de alianța 
cu Imperiul. Acești cardinali constituie o partidă ger- 
mană. Dimpotrivă, conflictul cu Barbarossa incită Roma 
să reînnoade tradițiile gregoriene și legăturile cu aliaţii de 
zile negre. Aceste alternative conferă guvernării Bisericii 
în mod neplăcut o tentă din ce în ce mai politică. 

Aceste evenimente ocupă o parte a activităţii diploma- 
tice a curiei romane, în vreme. ce problemele strict reli- 
gioase sunt numeroase și complexe. Această împotmolire 
a Romei în disputele internaționale nu rămâne fără 
consecințe. Papalitatea își pierde progresiv creditul pe 
care îl dobândise prin susţinerea activă a celor mai 
intransigente mișcări reformatoare. 

Cu siguranță, reforma pontificală nu este oprită. Ea se 
continuă, lent și metodic, în toată creștinătatea. Pătrun- 
derea idealurilor gregoriene este, cert, faptul esenţial. 
Apariţia ordinelor religioase noi este de o importanţă cu 
totul specială. Studii, foarte numeroase, au fost con- 

sacrate fiecărei instituţii. Or, ar fi important să clarificăm 
raporturile pe care le întrețin aceste mișcări cu spiritul de 
reformă și principiile sale. Istoria reînnoirii religioase ar 
câștiga astfel în claritate. Noi exigenţe apar pe întreg par- 
cursul secolului al XII-lea. Ele depășesc cu mult obiec- 
tivele pe care și le fixaseră gregorienii și implică progresiv 
instituțiile cele mai prestigioase. Mișcarea este rapidă, iar 
autorităţile o pot urmări cu greu, atât episcopii cât și 
papa. Dihotomia clasică dintre ierarhie și inspirație, din- 
tre structuri și inițiativă este pentru un timp verificată. O 
vitalitate stridentă și clocotitoare nu încetează să creeze 
apariţia de noi probleme. 

Viaţa intelectuală însăși este cuprinsă de un suflu pu- 
ternic de reînnoire. Se folosește de multă vreme termenul 
de renaștere pentru desemnarea acestui fenomen. Se 
poate accepta acest cuvânt consacrat acurn prin folosire. 
Toate formele gândirii, ale exprimării și ale vieții spirituale 
primesc un nou impuls. Legăturile acestei activități cu 
restul istoriei, sociale și religioase, nu sunt totdeauna vi- 
zibile. Sunt chiar mai puţin decât în secolele precedente. 
Există, în acest domeniu, o independenţă a vieții spiri- 
tului ce este mult mai mult afirmată. 

Este cert că reforma pontificală a contribuit la redu- 
cerea raporturilor stricte pe care spiritualul le avea cu 
temporalul. Biserica dobândește din acest regim o 
autonomie mai mare. Intelectualii, care sunt cu toţii clerici, 
câștigă acum posibilitatea de a-și continua, independent, 
propriile lor cercetări. Din această cauză, orizontul reli- 
gios şi social al acestor lucrări este mai puţin aparent. 
Există în opera lui Abâlard cercetări tehnice care sunt 
urmarea îndelung reflectată a elucidării conceptelor. 
Concluziile nu au în mod obligatoriu o semnificaţie reli- 
gioasă imediată. Există o filozofie în sensul propriu al ter- 
menului. Se -pot face aceleași remarci în legătură cu 
trataiele de teologie și cu operele spirituale. Interpretarea 
istorică se cuvine să nu fie indiscretă. 

Dacă se adaugă că, în acest secol atât de profund 
pătruns de reînnoire, tradițiile carolingiene nu sunt picr- 
dute toate, din vedere, că există particularisme locale și 

că, la fel ca în întreaga societate feudală, problemele de 
persoane sunt uneori determinante, vom putea atunci să 
ne convingem de dificultatea care există în a face cunos- 
cută în puține cuvinte o realitate atât de complexă. 


I 


Biserica între reformă şi schismă 


Moartea lui Calixtus al II-lea nu marchează nici o 
schimbare-de orientare. Succesorul său, Honorius al II-lea, 
fusese asociat, sub numele de Lamberto de Ostia, la toate 
negocierile ce au avut ca rezultat concordatul de la 
Worms. Este un reformator moderat, foarte priceput să 
profite dintr-o situaţie nouă. Innocentiu al II-lea, care îi 
succede, apare electorilor săi, apoi regilor și prinților ce îl 
recunosc în ciuda schismei lui Anacletus, drept cel mai 
apt, prin calităţile sale religioase, să continue reformă 
Bisericii, acum, când au fost înlăturate obstacolele politice 
puse în calea acestei întreprinderi. Sfântul Bernard și 
Sfântul Norbert, care au făcut atâta pentru cauza sa, îi 
aduc garanţia unei sfinţenii simţite deja de locuitori, și 
sprijinul ordinelor religioase, pline de dinamismul primei 
lor expansiuni. Alegerea lui Eugeniu al III-lea, după două 
scurte pontificate, confirmă această tendinţă, din moment 
ce, prin el, un cistercian urcă pe catedra Sfântului Petru. 


A. PAPALITATE ȘI REFORMĂ EVANGHELICĂ 


Reforma pare din această. cauză să treacă de la progra- 
mul lui Grigore al VII-lea și al lui Urban al II-lea la vederi 
mai apropiate de concepţiile Sfântului Bernard. Papali- 

tatea urmărește în mod evident mișcarea generală a 
sensibilităţii religioase, nu fără dificultăţi, deoarece, 
înainte de sfârșitul acestei prime jumătăţi a secolului, 
numeroși sunt cei care, chiar și până la 'cel mai înalt 
nivel, rămân legați de cele mai tradiționale atitudini. 
Această divizare între vechi şi moderni pare evidentă în 
momentul alegerii lui Innocentiu al II-lea, și contribuie 
în mare măsură la schismă. Victoria partizanilor lui 
Innocentiu al II-lea arată că papalitatea rămâne legată de 
spiritul de reformă. Adrian al IV-lea, care fusese abate al 
congregației canonicilor de la Saint-Ruf, aparține aceleiași 
stări de spirit. Alexandru al III-lea, a cărui alegere este 
însoţită de o schismă, este recunoscut imediat de cister- 
cieni, chiar în Germania, unde acest gest poate costa 
scumpi. Această colaborare încrezătoare între cistercieni 
și papalitate continuă până la sfârșitul secolului și chiar 
după aceea. Innocentiu al III-lea face apel la 'ei pentru a 
predica în albigensă, sarcină pentru care abaţii nu par a 
fi prea bine pregătiţi. 


Pe scurt, dacă se ia în considerare istoria Bisericii în se- 
colul al XII-lea, influenţa cisterciană este clară începând cu 
schisma lui Anacletus din 1130, şi se adâncește pe parcur- 
sul întregului secol. Acești călugări par să se bucure de cea 
mai mare consideraţie la sfârșitul secolului, într-un moment 
în care problemele care se pun Bisericii sunt evidenț foarte 
diferite, dacă ar fi să luăm în calcul doar dezvoltarea erezi- 
ilor. Or, în această societate a secolului al XII-lea, pe cale de 
transformare rapidă, idealul cistercian, deschizător de dru- 
muri în jurul anilor 1100-1110, este încă nou către 1130. 
Inainte de mijlocul secolului, este însă în întârziere față de 
sensibilitatea religioasă ce prevalează în orașe. Fiind prea 
permeabilă modelului cistercian, papalitatea pierde progresiv 
inițiativa și conducerea mișcării de reformă. Însuși papa nu 
pare refractar față de exigenţele religioase nou apărute, 
Primirea pe care Alexandru al III-lea o face unei delegaţii din 
Vaudois venită la Conciliul de la Laterano, din 1179, demon- 
strează acest lucru destul de bine. Curia romană este mai 


1 T. REUTER, Das Edikt Fridrich Barbarossas gegen die 
Zisterzienser, in MIUG, t. 84, 1976, pp. 328-336. 

neîncrezătoare și se mulțumește cu o rezervă prudentă. Alu- 
ziile batjocoritoare ale lui Gautier Map ne spun mult despre 
cecitatea savanțţilor!. Acest conservatorism ezită din ce în ce 
mai puţin să recurgă la represiune. Pontificatul lui Lucius al 
II-lea marchează o etapă în acest domeniu, prin publicarea 
bulei Ad Abolendam?. Acest papă, care a fost primit în frăția 
de rugăciune a cistercienilor de Sfântul Bernard însuși și 
care este o persoană de o mare rigoare religioasă, nu ezită să 
facă apel la brațul secular pentru a-i pedepsi pe cei pe care 
Biserica i-a judecat drept eretici. Innocentiu al III-lea nu are 
în plus decât dibăcie și vigoare, și o capacitate de a trage 
foloase pentru binele Bisericii din toate inițiativele, ceea ce 
lipsea predecesorilor lui de la sfârșitul secolului al XII-lea. 


Pentru a considera așa cum se cuvine secolul în dezvol- 
tarea sa, trebuie să spunem că acum se trece de la viguro- 
sul impuls reformator al lui Urban al II-lea, cu capacitățile 
sale creatoare, la un program mai cistercian ca inspiraţie, 
care, la rândul său, lasă locul unei acțiuni defensive. 
Concepţia de reformă se prelungește, se modifică și se 
împotmolește. | a 

In anii 1120-1150, reforma Bisericii rămâne o.preocu- 
pare permanentă, răspândită pe scară largă. în întreaga 
creștinătate latină. Iniţiativele sosesc acum din toate 
direcțiile. Papalitatea rămâne în mijlocul tuturor acestor 
proiecte ca autoritatea supremă. Remodelarea programu- 
lui reformator, conform dorințelor călugărilor şi ale cleri- 
cilor, aduce acum critici cu privire la curia romană şi la 
guvernarea pontificală. Ele devin mai aspre pe măsură ce 
avansăm în secol. De data aceasta nu este vorba de o 
polemică întreținută de prinți sau de eretici, ci de rezerve 
exprimate de spirite religioase cu convingeri profunde. Ei 
critică complezența papei în ceea ce îi privește pe regi, 
lentoarea serviciilor, moravurile curții pontificale, avidi- 
tatea și insolența curialiștilor. Aceste critici, ce devin din 


1 J. GONNET, La figure et loeuvre de Vaudes dans la tradi- 
tion historique et selon les dernieres recherches [849], Vaudois, 
pp. 87-109. 


2 4 noiembrie 1184. 

ce în ce mai vehemente, în vreme ce Scaunul pontifical 
este în permanență ocupat de papii consacrați cu totul 
continuării reformei, arată nepotrivirea crescândă dintre 
guvernarea Bisericii şi opiniile cele mai avansate. La 
drept vorbind, faptul în sine constituie părerea opusă 
centralizării pontificale. Primatul recunoscut Scaunului 
roman și intervenţia curiei în toate problemele de oare- 
care importanţă fac să răzbată până la acest nivel toate 
decepţiile. Or, evident, creștinătatea nu este în măsură 
să-i satisfacă neîntârziat pe cei mai zeloși dintre clericii și 
călugării al căror ideal purificat nu ţine seama de cele 
mai elementare greutăți. Lipsa de realism prevalează și, 
după ea, vine din nou căderea. 


Lucrarea De. consideratione ad Eugenium papam a 
Sfântului Bernard este, din acest punct de vedere, o lucrare 
capitală. Destinată unui papă care a fost călugăr la 
Clairvaux, ea încearcă să stabilească o regulă de comportare 
și să-i furnizeze un model. Este un tratat destul -de apropiat 
de modelele scrise pentru prinți. Exista deja de mai multă 
vreme?o întreagă literatură despre îndatoririle clericilor și 
cele ale prelaţilor. Sfântul Bernard, care se inspiră din 
aceasta, o folosește mult mai puţin decât Sfânta Scriptură. 
El a recurs în principal la Evanghelia lui Matei şi la aceea a 
lui loan, şi la Prima Epistolă către Corinteni. 

De consideratione tratează despre papă și puterile sale, 
despre subordonații și anturajul său și se încheie printr-o 
lungă paralelă între Biserica de pe pământ și cetatea celestă. 
Or, în ciuda unei formulări cel mai adesea generale și 
abstracte, critica este cu greu voalată. Papa nu trebuie să 
caute să-i domine pe oameni, ci să-i slujească. Nu-i revine 
lui rolul de a face pe împăratul. Autoritatea sa trebuie să fie 
asemănătoare, celei a Apostolilor, care nu aveau drepti arme 
decât un spirit fierbinte și un cuvânt înflăcărat. In legătură 
cu curia romană şi organele guvernării apostolice, Sfântul 
Bernard folosește încă și mai puține menajamente:. 

Este o referire brutală la exigenţele evanghelice. Aceste 


1 Lucrarea De consideratione a fost scrisă după alegerea lui 
Eugeniu al III-lea ca papă. Cartea a II-a este începută în iulie 
1148, Cartea a III-a, după octombrie 1151. Cartea a V-a s-a 
încheiat în 1152-1153. 

idei sunt conforme cu inspiraţia religioasă a acelor vremuri 
când spiritul de reformă se înclina spre radicalism. Efectiv, 
'în De consideratione, referirile la Noul Testament sprijină un 
efort de restaurare a vieții Bisericii primitive. Suntem deja 
departe de programul de eliberare a Bisericii de sub tutela 
laicilor. Impulsul moralizator gregorian este deopotrivă 
depășit în mare măsură. Or, nu este deloc sigur că Biserica 
poate fi condusă în acest mod, ea nefiind o mare mânăstire. 
Raționamentul, destul de teoretic al acestor noi reformatori, 
“ignoră necesităţile lumii. Pentru ei, nimeni nu se poate eli- 
bera de îndatoririle pe care le impune morala, iar comple- 
zența este vinovată. 


Radicalismul evanghelic, ale cărui surse sunt orto- 
doxe, se dezvoltă până la schismă şi erezia prin valdenși”. 
Este de fapt un mod de viaţă, și nu un program de guver- 
nare. Diferenţa este netă. Faţă de asemenea exigențe, 
capacităţile de reformă ale papalității sunt reduse și ace- 
lași lucru se întâmplă cu canoanele conciliilor. Se observă 
încă de atunci faptul că inspiraţia religioasă și guvernarea 
Bisericii sunt două lucruri diferite. Exemplele de viaţă nu 
vin de la Roma. 

De asemenea, în mediile evanghelice oamenii pot fi 
destul de ușor convinși de corupţia curții pontificale, 
unde totul este o problemă de intrigă și de bani. Numai 
papa este deasupra acestor critici. Această temă, în care 
opoziţia este atât de violentă, devalorizează din punct de 
vedere religios ierarhia. Foarte răspândită, ea este în ace- 
lași timp nedreaptă şi exagerată. Sensul aproape peiorativ 
pe care îl capătă termenul de prelat este, din acest punct 
de vedere, cât se poate de semnificativ. 


B. PUTEREA PONTIFICALĂ 

După fulgurantele afirmaţii ale lui Grigore al VII-lea în 
legătură cu puterea pontificală, succesorii săi au între- 
prins un efort îndelungat pentru a obţine recunoașterea, 


* Se numesc astfel adepţii lui Pierre Valdo (N.tr.). 

totală sau parțială,.a acestor revendicări de către episcopi 
şi prinți. Secolul al XII-lea cunoaște difuzarea ideilor gre- 
goriene în întreaga creștinătate latină, chiar dacă feno- 
menul este dificil de urmărit. În același timp, reflecția s-a 
continuat, pentru a le pune la punct, a le dezvolta și a 
trage de aici noi concluzii. Tradițională deja, această 
problemă suscită un interes susținut din multe motive, 
"atât practice cât și teoretice. 

Intervenţiile romane în problemele bisericilor locale, ce 
sunt din ce în ce mai numeroase, necesită justificări. De 
aceea este invocată fără încetare autorițatea pontifului.. 
Cei care așteaptă noi reforme și contează pe autoritatea 
pontificală pentru a învinge rezistenţele insistă asupra 
drepturilor Scaunului apostolic. Există în special pro- 
bleme teoretice. În ceea ce privește acest capitol ca și 
altele, juriștii și teologii trebuie să ţină seama de per- 
fecționarea metodelor de raționament și să-și adapteze 
demonstrațiile la exigenţele acestui secol. Or, puterea 
pontificală este incriminată de ideologiile de stat pe care 
redescoperirea dreptului roman le reînvie. După 1150, 
suveranii par mai geloşi pe autoritatea lor, decât predece- 
sorii imediaţi. Faptul este evident în Germariia și în 
Anglia și se manifestă mai târziu în Franţa. 

Vocabularul folosit în mod obișnuit pentru a trata 
despre puterea pontificală este adesea nesigur. Cel 
tradițional nu reflectă totdeauna transformările reale, cel 
nou cuprinde, uneori, idei mai vechi. Există viziuni gene- 
rale și teoretice care jalonează evoluţia gândirii și nu 
inspiră cu adevărat administraţia romană. Există deo- 
potrivă o practică ale cărei acte succesive nu par totdeau- 
na legate de un corp de doctrine. 


Sunt numeroși autorii care folosesc în secolul al XII-lea 
expresia plenitudo potestatis!. Formula, ce era cunoscută în 


1 Formula, dimpotrivă, se află în opera canonică a lui Yves 
din Chartres. Plenitudo potestatis nu desemnează decât puterea 
pontificală asupra Bisericii, chiar la Inocenţiu al III-lea, M. 
MACCARRONNE, Chiesa e Stato nella dottrina di papa 
Innocenzio III, Roma, 1940. 

Evul Mediu timpuriu, se găsește la Pseudo Isidor, în decre- 
tales, ceea ce îi conferă drept de cetățenie. Totuși, este igno- 
rată de lucrarea Registre a lui Grigore al VII-lea. După toate 
probabilitățile, această afirmaţie capătă un sens mai exact la 
acea dată, în comparaţie cu dreptul feudali. Puterea deplină 
aparține acelora câre își păstrează condiţia prin ei și nu prin 
concesionarea unei feude. Înţeleasă astfel, formula pre- 
supune că papa nu-și datorează puterea nimănui, decât, lui 
Dumnezeu însuși. Cel care are puteri depline este suveran și 
emite judecăţi pe care nimeni nu le poate reforma din 
moment ce nu există instanţă de apel. Așa se întâmplă și cu 
puterea pontificală. 


În plus, nimic. nu vine să limiteze puterea pontificală 
asupra. tuturor bisericilor locale. Puterea sa jurisdic- 
țională - cea a obiceiului - se exercită asupra fiecăreia 
dintre ele, el fiind din acest punct de vedere episcopul 
lumii întregi, așa cum scrie Sfântul Bernard în De consi- 
deratione. Misiunea sa îi conferă o slujbă şi o funcţie care 
îl pun în serviciul creștinătății. 

Această putere universală este unică în felul său. Papa 
o deține în calitatea sa de succesor al lui Petru ca episcop 
al Romei. Începând din epoca gregoriană, teologii au obi- 
ceiul să insiste asupra rolului bisericii de la Roma ca 
mamă a celorlalte biserici, deoarece ea are misiunea de a 
le confirma în credință. De aceea conducătorul său. este 
în mod obișnuit numit vicarul lui Petru sau chiar vicarul 
lui Christos2. Aceste formule de cancelarie sunt suscepti- 
bile de a primi accepțiuni diferite, mai mult sau mai puțin 
exacte, după context. 

Pontificatul iui Alexandru al III-lea, multă vreme profe- 
sor la școlile din Bologna, ne permite să cunoaștem în 
același timp ideile și practica ce sunt superioare curiei. 
Papa este intransigent în privința drepturilor Scaunului 
apostolic. El este primul în Biserică, iar puterea sa este 


1 G. POST, Plena potestas and consent in medieval assem- 
blees, in Traditio, 1943, pp. 355-408. 

2 M. MACCARRONNE, La teologia del primato romano nel se- 
colo XI, in Le Istituzioni ecclesiastiche [437], pp. 21-122. 

peste tot cea a obiceiului. În plus, el este succesorul 
direct, ceea ce înseamnă că ierarhiile locale nu-i pot limi- 
ta exercitarea. În sfârșit, misiunea sa privește Biserica 
universală. Practica reflectă cu exactitate teoria. Astfel, 
după alegerea sa, Alexandru al III-lea le comunică trimi- 
şilor lui Frederic Barbarossa că el este singurul care are 
autoritatea să hotărască convocarea unui conciliu, cel pe 
care împăratul vrea să-l reunească la Pavia este nelegal și 
schismatic. Asupra acestor puncte fundamentale, pe par- 
cursul întregului pontificat nu se simte nici o schimbare. 

Alexandru al III-lea folosește pentru desemnarea lui 
titlul de “vicarul lui Petru”, ceea ce implică o referire la 
Biserica primitivă și ţine seama de rolul său pastoral. 
Nu-l folosește niciodată pe cel de "vicarul lui Christos”, ce 
ar părea mai curând ca o prelungire a funcțiilor imperiale, 
așa cum au fost ele exercitate cândva de împăratul bizan- 
tin, apoi de Carol cel Mare și dinastia Ottoriană. Această 
alegere pare legată de un sens mai viu al evanghelismului 
și comportă o mai mare prudenţă în privința angaja- 
mentelor în viața lumească. Pe scurt, deosebirea dintre 
cele două domenii este cu mult mai bine percepută decât 
în epoca lui Grigore âl VII-lea. 

Renașterea dreptului roman contribuie, într-o măsură 
importantă, la o definire mai riguroasă a puterii pontificale 
în Biserică. El joacă în mod evident un rol important în 
afirmarea suveranităţii pontificale. Astfel, repunerea în 
circulaţie a adagiului quidquid principi placuit habet vigo- 
rem, ce dădea împăratului dreptul de a legifera, -atribuie 
într-o măsură mai mare papei o putere pe care Biserica i-o 
recunoștea deja, fără ca în acest mod să o întemeieze de 
drept. De acum înainte, capacitatea sa pare fundamentală 
și radicală. Alexandru al III-lea consideră un lucru bun să 
întărească cu autoritatea sa canoanele Conciliului de la 
Tours şi pe cele ale Conciliului de la Laterano, ţinute, 


1 Unii contemporani folosesc "vicarul lui Christos". Este 
cazul lui IOAN DIN SALISBURY, in PL, 199 c 217, THOMAS 
BECKET, in PL, 190 c 443, c 452; GERHOH DE 
REICHERSBERG, De Investigatione Antichristi, |, 19. 

totuși, și unul și celălalt, sub conducerea sa. Pe parcursul 
pontificatului său, numeroasele sale decretale, ce tratează 
toate subiectele posibile, arată că el se folosește în mod 
obișnuit de calitatea sa de legislator. Aceste practici sunt 
la originea unui nou drept în Biserică, ce -se bazează pe 
puterea papei. 


Codul lui Iustinian recunoaște dreptul de a face recurs la 
o instanţă superioară. Transpus la Biserică, el justifică şi 
dezvoltă apelul la papă, binecunoscut deja. Alexandru al 
III-lea, care vede în aceasta în mod indiscutabil un atribut al 
suveranităţii pontificale, se străduiește să reducă obstacolele 
politice și religioase la exercitarea reală a acestui drept. 
Astfel, la întrevederea de la Avranches, unde îi impune o 
penitență lui Henric al II-lea Plantagenetul din cauza uciderii 
lui Thomas Becket, el preferă să obţină acest drept de apel, 
care îi mărește autoritatea asupra Bisericii Angliei, mai 
degrabă decât o modificare a cutumelor ce îi supun strict pe 
episcopi regelui. 

Dreptul roman presupunea apartenența la aceeași co- 
munitate umană, definită de cultură, legi și guvernare. Re- 
nașterea sa întărește în Biserică un sentiment echivalent 
celui de apartenenţă la aceeași comunitate, creștinătatea. 
Contribuie, în plus, la dezvoltarea organelor guvernării. 
Alexandru al III-lea conferă curiei o organizare prin care ea își 
asumă administrarea centrală a Bisericii și tinde să-și rezerve 
un număr crescând de probleme. Din acest punct de vedere, 
pontificatul său marchează o dată importantă în transfor- 
marea Scaunului apostolic în monarhie pontificală. 


Autoritatea papei se exercită în mod egal asupra lumii. 
Toţi creştinii, fără excepție, îi datorează ascultare,. și nimic 
din ceea ce fac nu este indiferent pentru mântuirea lor. De 
aceea nu este lipsită de dificultate delimitarea tempora- 
lului de spiritual. În secolul al XII-lea, se fac eforturi în 
acest domeniu. Ca moștenire din epoca gregoriană, teologii 
emit raționamente asupra exercitării puterii, mai mult 
decât asupra naturii sale. Ei se feresc cel mai adesea de 
abordarea domeniului teoretic și fac eforturi.să arate 
numai ce revine Bisericii și ce aparține imperiului. 

În lipsa unor discursuri generale despre legăturile 

Bisericii cu societatea civilă, trebuie să ne mulțumim cu 
analiza parțială a puterii de coerciţie și să ne referim la 
practica acesteia. 

Teoria, celor două spade nu este lipsită de valoare. Ea se 
bazează pe un verset din Evanghelia după Sfântul Luca și 
pe alte câteva texte din Vechiul și Noul Testament și se 
prezintă ca o politică extrasă din Sfânta Scriptură!. Apos- 
tolilor care îi arată două spade, Christos le răspunde: 
"destul". Autorii trag.din aceasta concluzia că există două 
puteri, una materială și alta spirituală. Spada materială 
trebuie să-i pedepsească pe cei răi și aparţine prințului, 
care îndeplinește astfel justiția lui Dumnezeu. Prin această 
acțiune indirectă se poate justifica folosirea armelor. 
Cealaltă spadă este spirituală și revine de drept Bisericii. 
Ea desemnează puterea sa de constrângere și în primul 
rând excomunicarea. 

Neînţelegerile încep de la folosirea spadei. Partizanii 
împăratului insistă pentru separarea puterilor și, în conse- 
cință, pentru independenţa prinților. Partizanii preoţimii 
apreciază că regii trebuie să tragă spada pentru slujirea 
Bisericii și să intervină în favoarea sa pentru ca sentințele 
sale să nu fie nesocotite?. Clericii pot astfel susține 
desemnarea la puterile civile a celor pe care ei urmează să-i 
combată. Sistemul cruciadei se inserează perfect în aceste 
doctrine. În plus, ele deschid calea pentru o extindere a 
operațiunilor înarmate împotriva tuturor necredincioșilor, 
ereticilor și dușmanilor Bisericii. Creșterea ereziei favori- 
zează această deviere a cruciadeit. Papalitatea pune din ce 
în ce mai mult preţ pe colaborarea prinților în această 


1 LUCA, XXII, 38. 

2 Teoria celor două spade este anterioară secolului al XII-lea 
și Sfântului Bernard, Y. CONGAR art. Glaives, in Catholicisme; 
H. X. ARQUILLIERE, Origine de la theorie des deux glaives, in 
SG, t. 1, 1947, pp. 501-521. 

3 Partizanii impăratului expun şi ei teoria spadelor, este 
cazul lui OTTO DE FREISING, Chronique, III,.10. 

4 Y. CONGAR, Henry de Narcy, abb€ de Clairvaux, cardinal 
d'Albano et legat pontifical, in Studia Anselmiana, t. 43, 1958, p. 
71-90. 

privință. Înainte de sfârşitul secolului, ea consideră acest 
serviciu ca pe o datorie. Acolo unde sprijinul unui prinţ 
este șovăielnic, Roma se adresează suzeranului său. Așa a 
procedat Innocentiu al III-lea când și-a pierdut toată răbda- 
rea cu privire la Raymond al VI-lea de Toulouse. În ultimă 
instanţă, un legat poate conduce o trupă. Cruciada pro- 
priu-zisă furniza exemple, 

Preoțimea are în mod evident o idee superioară despre 
autoritatea sa. Desigur, așa cum scriu unii autori, se 
păstrează o aversiune în privința folosirii spadei materiale 
de către clericii. Biserica poate să o dețină și să conceadă 
folosirea ei. În acest sens este comentat versetul din 
Evanghelia Sfântului Matei ce povestește despre prinderea 
lui lisus. Christos îi ordonă lui Petru să vâre spada în 
teacă. Ea nu este folosită drept spadă materială. Petru o 
are asupra sa și dispune de ea. Biserica dispune cu pleni- 
tudine de cele două spade, dar nu se poate folosi în mod 
direct decât de una singură. Pe scurt, comentariul Scripturii 
justifică cruciada şi utilizarea sa extensivă. 

“Teoria celor două spade, ce se ocupă în primul rând de 
puterea coercitivă a prințului și de cea a papei, este suscep- 
tibilă de o accepţiune mai largă. Spada devine foarte 
repede, la autorii din secolul al XII-lea, simbolul tuturor 
puterilor, oricare ar fi natura lor. La Sfântul Bernard, 
spectrul este și mai larg. De aceea se.poate da un sens 
mai exact și o formulare mai prudentă afirrnaţiilor moște- 
nite din epoca gregoriană în legătură cu preeminența pute- 
rilor spirituale asupra autorităţilor civile. 

Pontificatul lui Alexandru al III-lea ilustrează pe deplin 
această situaţie. Documentele pontificale nu dau nici un 
răspuns de ansamblu la problema legăturilor dintre 
Biserică și stat, iar soluţiile concrete se elaborează după 
cazuri și circumstanţe. 

Deja incidentul de la dieta din Besanşon dezvăluia 
ambiguităţile vocabularului și incertitudinea doctrinei. 


1 Sfântul Bernard nu recunoaște clericilor dreptul de folosire 
a armelor, Ep. 78. 

Cardinalul Roland, legat al papei Adrian al IV-lea și can- 
celar al Bisericii romane, se inspirase probabil din ideile 
Sfântului Bernard în legătură cu cele două spade. Luările 
sale de poziție provocaseră furia prinților. Episcopii ger- 
mani sunt deopotrivă ostili acestei doctrine, chiar și cei 
care, precum arhiepiscopul de Salzburg, sunt favorabili, 
în principiu, curiei romane. Un asemenea pas fals se înfăp- 
tuieşte printr-o retragere disimulată într-o scrisoare explica- 
tivă. Devenit papă sub numele de Alexandru al III-lea, 
vechiul cancelar, care a învăţat din experiență, nu a re- 
luat niciodată această doctrină. Acționează tot cu pruden- 
ţă. Alexandru al III-lea îl excomunică şi îl suspendă pe 
împăratul Frederic Barbarossa, susținătorul unui anti- 
papă și uneltitor la schismă, dar nu l-a demis niciodată. 
Asupra acestui punct, acțiunea sa marchează un recul 
net în comparație cu Grigore al VII-lea. 

Alexandru al III-lea admite deosebirea funcţiilor şi 
autonomia prințului în chestiunile laice. El comentează în 
acest sens dictonul "Daţi Cezarului ce este al Cezarului și 
lui Dumnezeu ce este al lui Dumnezeu”. El acceptă ca un 
suzeran să judece cauzele feudale chiar și atunci când 
vasalul este un cleric. Cu toate acestea, el se aşteaptă ca 
un rege,-cu mare consideraţie față de Biserică, așa cum 
este Ludovic al VII-lea în Franţa, să intervină cu toată 
autoritatea sa pentru ca deciziile Scaunului apostolic să 
fie puse în aplicare. Pentru o asemenea sarcină, regele se 
poate bucura de o anumită libertate de inițiativă. Atunci 
când scopul este cel definit de Biserică și intenţiile suvera- 
nului nu pot fi suspectate, Alexandru al III-lea pare să 
respecte cu mai puţină stricteţe, decât unii dintre predece- 
sorii săi, distincţia dintre spiritual și temporal. Ceea ce 
dorește el este o colaborare cu prințul pe care să poată 
conta. Colaborare pe care o consideră și foarte utilă pentru 
cele două puteri. Dar nu există nici o îndoială că, în 
spatele acestor mărunte complezenţe față de Ludovic al 
VII-lea, de exemplu, el are sentimentul preeminenței pu- 
terii spirituale. La această dată, ea este o doctrină comună 
şi este deja veche. 

Există și alte cazuri când rezerva suveranului pontif pare 
mai puțin âccentuată. În 1179, el recunoaște titlul regal pe 
care Alfonso Henriques de Portugalia l-a luat încă din 1139. 
Acest prinț a depus mari eforturi pentru a obţine o confir- 
mare care îl eliberează definitiv de regatul Castiliei. Faptul 
este împlinit, și este un dar de la Dumnezeu, într-un fel! 
Papa îl confirmă și îi atribuie demnitatea regală cu titlu ere- 
ditar. Nu ar fi făcut acest lucru dacă 'nu ar fi considerat că 
are o autoritate directă şi suverană asupra lumii. 

Deopotrivă, Alexandru al III-lea concede Irlanda regelui 
Angliei, Henric al II-lea, cu condiţia ca acesta să o cuce- 
rească. Cu siguranţă, falsa donație a lui Constantin îi 
atribuia papei Silvestru insulele din Occident, iar gestul lui 
Alexandru al III-lea se poate prevala de acest pretext juridic. 
Putem considera că această justificare este prea restrânsă, 
papa intervine, așadar, în treburile lumii ca un stăpân 
suveran, dispunând de regate, pe care le lasă spre cucerire. 
Precedentele gregoriene se impun repede memoriei. Or, aces- 
te fapte nu sunt însoţite de nici o teorie asupra drepturilor 
papei. Ele sunt cazuri particulare pline de subinţelesuri. 
Trebuie să tragem de aici concluzia cel puţin că papa nu' ezita 
să dispună de puteri ce depășesc foarte mult exercitarea pru- 
dentă a autorităţii sale cotidiene. i 


Intervenţia Bisericii, cu titlu de obișnuinţă, în proble- 
mele temporale devine din ce în ce mai frecventă. Pre- 
zenţa lui Barbarossa în Italia face să existe o amenințare 
asupra Scaunului apostolic. De aceea papalitatea leagă o 
alianță politică și militară cu orașele din liga lombardă. 
Or, unii nu îi sunt favorabili în momentul contestatei sale 
alegeri din 1159. Convergenţa de interese naște înțele- 
gerea. Papa nu ezită, în plus, să agite ameninţări spiri- 
tuale pentru a menţine coeziunea acestei ligi. Alexandru 
al III-lea are în vedere astfel sancţionarea faptelor politice 
care sunt pur și simplu dezagreabile papalității. Cazul nu 
este unic. Papa îl protejează în acest fel pe Maguelone, 
pentru că seniorul de la Montpellier îi este favorabil încă 
de la începutul pontificatului său, 

De acum înainte, tot ce este util Bisericii și politicii sale 
poate fi sprijinit prin recurgerea la puterile spirituale. Or, 

în același moment, jurisdicţia ecleziastică cunoaște o extin- 
dere considerabilă și tinde să invadeze domeniul dreptului 
public. Pacea lui Dumnezeu protejează clerul, pelerinul și 
bisericile. Cel de al III-lea Conciliu de la Laterano extinde 
beneficiile acestei protecţii la negustori și țărani!.; Proscrie 
noile taxe de vamă sub ameninţarea de pedepse spirituale. 
Privilegiile, de care Biserica se bucura în urma concedării 
lor de către autorităţile civile; devin de acum înainte 
libertăţile sale. Biserica: le consideră drepturi divine pe 
care puterile civile trebuie să le recunoască. Prin aceasta 
nu numai că pur și simplu spiritualul a devenit indepen- 
dent, ci întreg temporalul este legat de el. Însăși ordinea 
legăturilor dintre societatea civilă și Biserică se află, din 
acest motiv, fundamental modificată. 


C. GUVERNAREA BISERICII 


Transformarea guvernării Bisericii se continuă pe tot par- 
cursul secolului al XII-lea. Drumul parcurs se apreciază 
cum se cuvine la scara unui secol, comparând administrația 
încă embrionară de la sfârșitul pontificatului lui Urban al 
II-lea, cu cea de la începutul pontificatului lui Innocentiu al 
III-lea. Papalitatea devine monarhică, centralistă şi, în fapt, 
birocratică. Pontificatul lui Alexandru al III-lea constituie în 
cadrul acestei transformări o etapă caracteristică. 

Evoluţia se remarcă, în primul rând, în raporturile din- 
tre papă și episcopi. La începutul reformei pontificale, locul 
obișnuit al întâlnirii este sinodul roman, ținut în fiecare an 
de Paști și reunind, în jurul papei, episcopii din provincia 
ecleziastică a Romei. Acestor reuniuni le urmează conciliile, 
al căror orizont este mai general și pe care papa le conduce 
personal. De exemplu, cele ale lui Urban al II-lea la 
Piacenza și la Clermont. Pe măsură ce reforma se extinde, 
instituţia se lărgește și se transformă. Ea ajunge, la sfârşi- 


1 Canonul XXII al celui de al III-lea Conciliu de la Laterano 
ce precizează un canon al conciliului din 1139. 

tul disputei pentru învestituri, la convocarea primului Con- 
ciliu de la Laterano, considerat ecumenic de către teologi. 
De la 1123 la 1215, se succed patru concilii, determinante 
pentru reforma Bisericii, ținute toate la Laterano, loc privi- 
legiat al întâlnirii dintre papă și episcopi. 

Aceste concilii sunt reunite la sfârșitul perioadelor difi- 
cile pentru Biserică — cel din 1139, la sfârsitul schismei lui 
Anacletus, cel din 1179, la încheierea luptei dintre 
Frederic Barbarossa și Alexandru al III-lea —, sau pentru a 
face faţă unei situaţii generale delicate, ca aceea din 1215. 

De la 1123 la 1148, sunt numeroase conciliile generale 
sau locale reunite în jurul papei. Innocentiu al II-lea ţine 
unul la Clermont în 1130, unul la Reims în 1131, unul la 
Piacenza în 1132, unul la Pisa în 1135. În acest cadru el 
determină proclamarea de canoane reformatoare, mai 
mult decât recunoașterea unei autorități puțin discutate 
în ciuda schismei. Eugeniu al III-lea reunește: deopotrivă 
episcopii la Reims, apoi la Cremona, în 1148, unde sunt 
adoptate din nou diverse măsuri reformatoare. Exâmi- 
nează împreună cu episcopii problemele puse de erezie şi 
învățătura doctrinelor eronate. După 1148, aceste adunări 
devin mai rare. Adrian al IV-lea nu provoacă nici una. 
Alexandru al III-lea, care reunește un sinod la Montpellier 
în 1162, ţine un conciliu mai important la Tours în 1163. 
După cel-de al III-lea Conciliu de la Laterano, sinoadele de 
episcopi ies din uz. ” 

O ruptură în sistem este marcată la mijlocul secolului al 
XII-lea. Unei papalităţi itinerante, cu funcțiuni administrative 
puțin dezvoltate, făcându-se cu atât mai mult înţeleasă și 
ascultată în prezența papei, îi succede o guvernare care 
urmărește de la distanță, regulat și prin persoane interpuse, 

- mersul tuturor problemelor creștinătății. Această transfor- 
mare se încheie cu pontificatul lui Alexandru al III-lea. 


Autoritatea papalității este acum indiscutabilă. Conciliile 
locale ţinute sub conducerea arhiepiscopului se fac cel mai 
adesea ecoul deciziilor luate în conciliile generale ţinute în 
prezența papei, sau în conciliile ecumenice. Numeroase sunt 
-sinoadele care, în Franţa, în Burgundia, în Normândia, în 

Anglia și în Spania, promulgă deciziile primului Conciliu de 
la Laterno. Așa se întâmplă și la Westminster, în 1125, 1127 
şi 1129, la Rouen în 1128, la Bourges, Chartres, Clermont, 
Beauvais, Vienne și Besanşon, în 1125, la Nantes în 1127, la 
Arras și la Troyes, în 1128, la Châlons şi la Paris, în 1129, la 
Barcelona în 1126 şi la Palencia în 1129. În Italia de Nord, 
Conciliul de la Pavia, în 1128, se ocupă mai mult de pro- 
bleme politice decât de chestiuni ecleziastice. In Germania, 
după alegerea lui Lotar al III-lea, legaţii pontificali au întrea- 
ga libertate de a confirma alegerile episcopale, de a regla 
diferendele între prelați, a elibera privilegii și a ţine concilii 
provinciale. Totuși, semn al particularismului, sinoadele 
reunite la Toul și la Worms, în 1127, la Mainz şi la K5ln, în 
1131, par mai ocupate de reglarea diferitelor probleme, decât 
„ de promulgarea legislației reformatoare. 


Cel de al II-lea Conciliu de la Laterano este urmat de:o 
activitate mai scăzută, pentru că sinoadele de episcopi 
ținute în jurul papei Innocentiu al II-lea l-au pregătit pe 
larg, pe întregul continent!. În Anglia, cele două concilii 
ținute la Londra, în 1143 și 1151, sunt dominate de luptele 
politice ce divizează acest regat. 

Începând de la mijlocul secolului, conciliile provinciale 
se transformă, și rolul lor merge spre declin. Este din ce în 
ce mai mult o adunare în jurul legatului pontifical, însăr- 
cinat cu o misiune bine definită, fie că are de reglementat 
o problemă administrativă fie o problemă a unei persoane. 
Promulgarea de canoane nu este necunoscută atunci când 
locul și împrejurările o cer. 


Este caracteristică, din acest punct de vedere, legația cardi- 
nalului Breakspear, în Scandinavia, în 1152. El avea drept 
misiune reorganizarea Bisericii din cele trei regate: al Norvegiei, 
al Suediei și al Danemarcei. Prin ridicarea episcopiei din 
Nidaros la rangul de arhiepiscopie, el organiza o nouă provin- 
cie ecleziastică ce conferea autonomia religioasă Norvegiei. La 
Conciliul de la Linkâping, el nu a reușit să obțină acceptarea 


1 Canoanele conciliului din 1139 le reiau pe cele ale concili- 
ilor ţinute anterior. Nici unul nu este original. Cf. R. 
SOMERVILLE, The concil of Pisa 1135. A re-examination of the 
evidence of the canon, in Speculuwmn, t. 45, 1970, pp. 98-114. 

unei soluții identice pentru Suedia. De atunci, Lund, metro- 
polă daneză la acea dată, își păstrează autoritatea asupra dio- 
cezelor suedeze. Legația cardinalului Breakspear este însoțită 
și de proclamarea decretelor reformatoare de la conciliile ecu- 
menice precedente, foarte puţin respectate până atunci în 
Scandinavia, de restaurarea temporalului bisericilor, adesea în 
mâinile laicilor, și de introducerea păcii lui Dumnezeu. La 
drept vorbind, era vorba în acest caz de ţări îndepărtate care 
necesitau o misiune cu totul specifică. Același lucru se întâm- 
plă în Irlanda, unde Conciliul de la Cashel, ce se ţine în 1172, 
imediat după cucerirea țării de către Henric al II-lea, încearcă, 
încă o dată, să impună în insulă prescripțiile canonice, riturile 
și ideile care sunt valabile pe continent. Acest conciliu este 
convocat de un legat pontifical care îl și prezidează. În ţările în 
care organizarea ecleziastică funcționează de multă vreme și 
unde nu apar probleme majore, aceste adunări nu mai au 
motivaţie. În Languedoc, dimpotrivă, misiunile de legați și con- 
ciliile locale devin mai numeroase la sfârșitul secolului și la 
începutul secolului al XIII-lea, pe măsură ce papalitatea 
capătă conștiința importanței împlantării eretice. Ajunsă la 
acest punct, instituția conciliului local, în jurul legatului, pare 
destul de mult îndepărtată de ceea ce era în secolul precedent, 
la începutul reformei pontificale. 


În jurul papei, s-a dezvoltat un adevărat guvern, a cărui 
competenţă crește pe măsură ce capacitatea de intervenţie 
a papalității progresează. Această administraţie ajunge la 
maturitate sub îndelungatul pontificat al lui Alexândru al 
III-lea. Este desemnată, deja de mai multă vreme, prin ter- 
menul de curie. Cuvântul este comun și se aplică, fără 
deosebire, pentru toate guvernările. Subliniază cu hotărâre, 
prea multă poate, caracterul administrativ al acestor 
funcţiil. 

În prima categorie sunt cardinalii. După decretul din 
1059, alegerea papei le revine lor și ei îl aleg pe unul din- 
tre ei. În afara acestei funcţii. electorale, nici un text nu 
precizează atribuţiile lor. Or, este cât se poate de evident 


1 Termenul de Curia romana apare pentru prima oară într-un 
document pontifical din 1089, K. JORDAN, Die Enststehung der 
R&mischen Kurie [525], p. 37. 

că acest colegiu .al cardipalilor constituie în secolul al XII- 
lea un fapt instituţional major, pentru că intervine în 
numeroase decizii pontificale. 

Clerici importanţi din Roma. și din diocezele suburbi- 
care, cardinalii participă la puterile jurisdicționale ale 
Bisericii romane. De altfel, atunci-când Scaunul apostolic 
este vacant, ei se bucură de autoritatea sa și iau în numele 
său măsurile necesare. Privilegiul electoral al cardinalilor 
nu este decât un simplu procedeu comod pentru a-l de- 
semna pe titularul Scaunului apostolic, dar și recu- 
noașterea, pentru membrii cei mai eminenţi ai Bisericii 
romane, a dreptului de-a da un conducător pentru Biserica 
universală. Rolul celorialți clerici și credincioși în alegere și 
conducerea treburilor se estompează din ce în ce mai mult. 
Biserica romană nu înseamnă papa singur, ci este suve- 
ranul pontif împreună cu cardinalii, și aproape exclusiv cu 
ei, pe măsură ce sinoadele anuale se răresc şi disparl. 

Rolul lor colectiv nu încetează să crească pe întreg par- 
cursul secolului al XII-lea, în primul rând din cauza 
alegerii pontifului. Începând cu pontificatul lui Pascal al 
II-lea, cardinalii se împart în grupuri cu tendințe diferite. 
Există gregorieni intransigenţi, moderați și partizani ai 
unei înțelegeri cu Imperiul. Prin urmare, apar alte criterii 
de împărțire. Colegiul cardinalilor reflectă, de-a lungul 
întregului secol al XII-lea, disputele care agită lumea?. 
Fiecare grup înțelege în mod diferit acțiunea ce trebuie 
întreprinsă. În aceste condiţii, alegerea unui pontif este 
cea a unei politici. Acest unic fapt ar explica alegerea 
papei din rândul cardinalilor, pentru că acțiunea trecută 
pare să excludă orice surpriză și orice aventură. Această 
divizare intemă poate duce la. fel de bine la o schismă. 
Așa se și întâmplă cu alegerile din 1130 și 1159. În alte 
ocazii, ea a fost evitată numai datorită înțelepciunii unuia 


1 K. GANZER, Das r&mische Kardinalkollegium, in Le 
Istituzioni ecclesiastiche [437], pp. 153-181. 

2 L. PELLEGRINI, Orientamenti di politica ecclesiastica e ten- 
sioni allinterno del collegio cardinalizio nela prima metă del se- 
colo XII, in Le Istituzioni ecclesiastiche [437], pp. 445-473. 

sau altuia dintre cardinali. Fiecare schimbare de pontifi- 
cat cere o mulţime de precauţii. 

La cererea lui Alexandni al III-lea, cel de al III-lea Con- 
ciliu de la Laterano amendează decretul asupra alegerii 
pontitului, prin renunțarea la dispozițiile ce rezervau un rol 
distinct cardinalilor episcopi, cardinalilor preoţi și cardi- 
naliior diaconi. De acum înainte, cu toţii dispun de același 
drept de sufragiu, iar papa trebuie să fie ales cu majori- 
tatea celor două treimi. Această regulă este eficace, din 
moment ce nu mai există dublă alegere până la Marea 
Schismă!. 

Acest decret face să dispară în totalitate diferențele de 
ordin dintre cardinali, ce erau foarte atenuate de la Urban 
al II-lea. Colegiul sacru apare ca un corp unic, creat de 
papa. În principal, este un organ de continuitate politică. 
Rolul cardinalilor, în calitate de consilieri ai papei, este, 
mai mult decât o obișnuinţă, un drept. Papa nu este deloc 
legat de părerea ior. Cu toate acestea, semnăturile lor 
devin mai numeroase și mai uzitate în josul actelor, 
începând cu pontificatul lui Urban al II-lea. Participarea lor 
la decizii se marchează prin formule ca De communi 
fratnumn consilio atque voluntate. Papii țin seama efectiv de 
părerea cardinalilor;, este cazul lui Alexandru al III-lea în 
scrisorile către Ludovic al VII-lea. Importanţa acestor opinii 
este dificil de evaluat. Termenul de consistoriu, ce apare 
“pentru prima dată în 1171 pentru a desemna adunarea 
solemnă a cardinalilor în jurul papei, înregistrează această 
funcţie de colaborare, începută cu siguranță mult mai 
devreme, probabil de la pontificatul lui Pascal al II-lea2. 
Consistoriul este cornpetent pentru toate chestiunile impor- 
tante: alegerea episcopală disputată, destituirea unui epis- 
cop, organizarea unei episcopii, canonizarea unui sfânt. 


1 Decretul Licet de evitanda. Se știe că există o versiune fal- 
sificată a decretului din 1059, datând din 1085, ce atribuie 
alegerea papei, cardinalilor fără deosebire de ordin. Această ver- 
siune este vehiculată chiar de colecțiile canonice gregoriene. 

2 J. SYDOW, Il consistorium dopo la scisma del 1130, in 
Rivista di Storia della Chiesa in Italia. t. 9, 1955, pp. 167 şi urm. 

Este consultat, de asemenea, în legătură cu problemele de 
doctrină. Astfel, are cunoștință de condamnarea lui Abâlard 
şi de preceptele lui Gilbert de La Porrâe despre Treime, 
după Conciliul de la Reims, din 1148.. 

Rolul cardinalilor este determinant în câteva cazuri. 
Astfel, în 1156, în vremea pontificatului lui Adrian al 
IV-lea, papa însuși și cancelarul sunt partizanii unei păci 
avantajoase și ai unei întoarceri la alianța normandă. 
Cardinalii, mai favorabili lui Frederic Barbarossa, sunt 
ostili acestor propuneri și resping tratatul. 

Numeroase funcții revin cardinalilor. În primul rând cele 
de legat. Reforma, ce antrenează centralizarea și intervenția 
crescândă a papalității peste tot în cadrul creștinătății, le 
înmulțește. Alexandru al III-lea trimite mai mult.de 150 de 
legaţi a latere, ceea ce înseamnă că veneau de la Roma și îl 
reprezentau pentru o misiune specială. Importanţa politică 
a colegiului de cardinali este strict paralelă cu dezvoltarea 
acestor legaţii. 

În cadrul curiei, funcţiile apar, prin distingerea lor unele 
de altele ca organe de guvernare. Este vorba despre adminis- 
tratonul de mânăstire începând din 1105, iar camera apos- 
tolică, condusă de un cardinal, este o instituţie ce se fixează 
către 11201. Cardinalii sunt însărcinaţi cu administrarea 
patrimoniului. Unul dintre ei este vicarul papei la Roma. În 
absența sa, în vremea lui Alexandru al III-lea, apare o 
funcţie de justiţie, iar cel care o deține se recrutează dintre 
capelanii papei. Sarcina cea mai importantă este cea de 
cancelar, care are ca funcție să pecetluiască cu sigiliul pon- 
tifical scrisorile și privilegiile, să le înregistreze și să păstreze 
o copie. Aceste funcții au fost multă vreme confundate cu 
cele de bibliotecar. Cele două funcții sunt despărțite defini- 
tiv în 1144. Cancelaria controlează întreaga activitate a 
curiei. Serviciu de o maximă importanţă, cuprinzând un 
personal numeros, nu se poate pătrunde aici fără a fi sub- 
diacon nici fără să fi primit o bună formaţie juridică. 


1 K. JORDAN, Zur păpstliche Finanzgeschichte im 11. und 12. 
Jahrhundert, in Quellen und Forschungen aus Italienisches 
Archiven und Bibliotheken, t. 25, 1933-1944, pp. 61-104. 

Alegerea cardinalilor este capitală și revine în totalitate 
papei. Din grija pentru reformă, Leon al IX-lea a legat de 
slujba Bisericii romane străini, în special loreni. Începând 
din această perioădă, curia romană şi-a dobândit caracterul 
internaţional, chiar dacă numărul neitalienilor rămâne mic. 
De la 1130 la 1200, se observă prezenţa regulată a câtorva 
cardinali francezi, englezi sau germani. Alegerea acestor car- 
dinali răspunde unor criterii de apreciere deosebit de severe. 
Alexandru al III-lea cere o mare austeritate a moravurilor, a 
devotamentului, a învăţăturii și o ascultare fără fisură. Cu 
siguranță că și predecesorii săi au avut aceeași grijă. Ea se 
manifestă deopotrivă și în alegerea considerațiilor de oportu- 
nitate, pentru că papa se înconjoară de colaboratori capabili 
să conducă cu bine o misiune precisă. Numirile se fac destul 
de des în legătură cu evenimentele și pentru a răspunde 
problemelor pe care le pun. Astfel, Alexandru al III-lea face o 
importantă promovare de cardinali pentru negocierea păcii 
de la Veneţia şi pentru pregătirea Conciliului de la Laterano 
din 1179. In aceste condiţii, se înțelege că printre cardinali 
existau și membri ai marilor familii din Roma, clerici capabili 
să inspire încredere regilor și prinților, și oameni veniţi din 
mișcări religioase noi. Eterogenitatea colegiului sacru, evi- 
dentă incă de la alegerile pontilicale, ține de diversitatea 
problemelor ce se pun Romei și care antrenează promovări 
de cardinali foarte diversificate. | 

Persoanele ce compun colegiul sacru, prin structura lor, 
reflectă vicisitudinile politicii Scaunului apostolic. Dintre cei 
66 de cardinali promovați de Pascal al II-lea, un sfert este de 
origine necunoscută, mai mult de 10 vin din Italia de Sud. Ei 
sunt mai numeroși decât cei originari din teritoriile pontificale, 
din Toscana și din Lombardia. Această repartizare este 
reflectarea alianţei dintre curie și normanzi. După concordatul 
de la Worms, acest echilibru se modifică în folosul cardinalilor 
veniți din ţările Imperiului. Tot astfel, reforma pontificală se 
bazase pe promovarea de călugări la rangul de cardinal. 
Abaţiile de la Montecassino, Subiaco, Saint-Vincent du 
Vulturne, Farfa, Sainta Sofia din Benevento, Cluny şi Saint- 
Victor din Marsila răspundeau, în moduri diferite, nevoilor 
Sfântului Scaun. Cu pontificatul lui Gelasius al II-lea, epoca 
călugărilor se încheie, iar. clericii, în principal canonicii regu- 
lari, sunt 'cei care înving. Faptul este în mod evident con- 
secința dezvoltării vieţii regulare a clericilor. 

Alexandru al III-lea ridică la demnitatea de cardinal 34 de 
clerici. Se cunosc antecedentele pentru 21 dintre ei: 4 au fost 

călugări, 8 aparțin clerului laic, 9 și-au făcut întreaga carieră 
în slujba Sfântului Scaun. Apartenența la curie, gajul soli- 
darităţii și al ascultării, pare evident un titlu pentru pro- 
movare. În plus, aceștia sunt juriști de mare reputaţie, ceea 
ce constituie semnul importanței acestei discipline pentru 
tratarea celor mai diverse probleme. Din 21 de cardinali ai 
lui Alexandru ai III-lea, 14 sunt italieni, 6 francezi, 1 german. 
Legăturile excepţionale ale acestui papă cu Franța, unde a 
găsit refugiu în timpul schismei, sunt astfel recunoscute. În 
vremea lui Alexandru a! III-lea, episcopii rezidenţiali care nu 
renunţă la funcţia lor devin cardinali ai Bisericii romane. 
Astfel au procedat Galdin, arhiepiscop de Milano, Guillaume 
de Champagne, arhiepiscop de Reims şi alţi câțiva. Aceste 
promovări marchează deschiderea curiei spre întreaga creşti- 
nătate și răspund unei griji manifeste pentru psihologia 
politică. Cu toate acestea, se poate releva ceea ce fenomenul 
are anormal. Aceşti cardinali, care nu aparțin clerului român, 
nu au funcţie la curia pontificală. Cardinalatul era atunci o 
demnitate, atribuită, potrivit voinţei papei, celui care consti- 
tuia un sprijin fidel al Scaunului apostolic în afara Italiei. 


D. SCHISMELE DIN SECOLUL AL XII-LEA 


Diversele tendinţe ce traversează colegiul de cardinali 
reflectă opoziţiile care divizează lumea, fie ele religioase, 
sau politice. Particularismele se manifestă şi aici, tot astfel 
ca și interesele divergente. Papalitatea are o asemenea 
influență în lume, încât aceasta nu poate fi altfel. Tot așa, 
fiecare alegere pontificală este, în același timp, alegerea 
unui suveran pontif și cea a unei anumite orientări a 
politicii Bisericii. Cu această ocazie diverse curente ies. la 
iveală şi se confruntă, eventual cu putere. Într-un mediu 
atât de restrâns, rivalităţile de persoane și ambițiile con- 
tribuie la agravarea problemelor. Invers, înţelepciunea 
-cutăruia sau cutăruia permite. evitarea unei situaţii și mai 
rele. Alegerea din 1124 nu se făcuse fără dificultăţi, iar 
criza nu fusese evitată decât prin extraordinarul dezinteres 
al unuia dintre cardinali, susceptibil de a fi ales papă. Nu 
se cunosc cu exactitate motivele acestei divizări a Colegii 
de cardinali. 

Dubla âlegere din 1130 duce, și ea, la schismă, cea a 
lui Anacletus, de la numele antipapei ales împotriva lui 
Innocentiu al II-lea. Nu există o cauzalitate politică directă 
a acestui eveniment, pentru că, la această dată, nici un 
prinț nu este interesat de o asemenea aventură. Colegiul 
cardinalilor se împarte în legătură cu probleme strict reli- 
gioase, fiecare tendință făcând alegerea aceluia ce reprezin- 
tă cel mai bine o orientare bine definită. Cei care înţeleg să 
se mulțumească cu reforma gregoriană amendată prin con- 
cordatul de la Worms se opun celor care doresc o transfor- 
mare a programului reformator într-un sens mai evanghe- 
lic. Această delimitare subliniază impactul noii sensibilități 
religioase până la-cel mai elevat nivel al Bisericii și 
marchează cu putere tranziția între două epoci. Nu este 
uimitor că Sfântul Bernard este atât de ferm de partea lui 
Innocentiu al II-lea, la fel ca și Sfântul Norbert și diversele 
ordine noi. Ideile lor au deja o audienţă largă, din moment 
ce reușesc să câștige de partea papei lor episcopatul și 
suveranii. lau partea lui Anacletus: regele Siciliei, episcopii 
din Italia de Nord și în special arhiepiscopul de Milano, 
Acvitania, din cauza vechiului legat Guillaume d'Angoulâme, 
și câteva mari abaţii de străveche întemeiere, precum cele 
de la Montecassino și Cluny. Restul creștinătății optează 
pentru Innocentiu al II-lea, fără multă ezitare. - 

Legitimitatea unui pontif depinde de condiţiile alegerii 
sale. Respectarea procedurilor ar trebui să permită 
realizarea distincției între un intrus și un papă legitim. Pe 
scurt, examinarea proceselor-verbale de alegere ar trebui 

“să permită rezolvarea dezbaterii. Se vădeşte repede că 
această referire la drept nu este suficientă. 

Decretul din 1059 .în legătură cu alegerea pontifilor 
lăsa inițiativa alegerii cardinalilor episcopi, care pro- 
puneau candidatul lor cardinalilor preoţi și diaconi. Acor- 
dul asupra numelui se făcea la încheierea acestor multi- 

- ple tratative. În timpul agoniei lui Honorius al II-lea, car- 
dinalii, la cererea cancelarului, conveniseră să se lase pe 
seama unei comisii din 8 membri şi să aștepte sfârșitul 
funeraliilor. Or, nu s-a întâmplat nimic. Innocentiu al II-lea. 

„este ales aproape imediat de către 5 membri din comisia 

de arbitraj, în ciuda protestului celorlalți și fără ca restul 
colegiului de cardinali să fi fost informat. Este hirotonisit 
imediat. Câteva ore mai târziu, cardinalii din partida 
adversă, după ce au protestat cu fermitate împotriva lovi- 
turii de forță împlinite ceva mai devreme, procedează la 
alegerea lui Anacletus. 

Suntem nevoiți să constatăm că procedura fixată prin 
Decretul din 1059 nu a fost respectată nici într-un caz, nici 
în celălalt. Mai mult, acordul în legătură cu supunerea în 
fața unei comisii de arbitraj nu are mare valoare juridică. 
De altfel, Innocentiu al II-lea este ales înaintea răgazului 
convenit. Are de partea sa, dreptul de a fi fost primul ales și 
primul consacrat. Dimpotrivă, Anacletus poate să se pre- 
valeze de un număr mai mare. Partizanii săi sunt în număr 
de 20 în sfântul colegiu împotriva. 16 de partea adversarului 
său. Nici unul dintre competitori nu poate fi considerat ales 
fără nici un dubiu.. 

O asemenea situație era foarte dăunătoare pentru 
papalitate, din moment ce alegerea unuia sau a altuia reve- 
nea, de fapt, episcopilor şi prinților. În acest scop, Ludovic 
al VI-lea a convocat un Conciliu la Etampes. Regele înţelegea 
să se facă alegerea ținându-se cont de calităţile persoanei, 
mai mult decât de circumstanţele alegerii!. Sfântul Bernard, 
invitat la această adunare, joacă în cadrul ei un rol decisiv. 
Subliniază cu putere superioritatea morală a lui Innocentiu 
al II-lea. Argumentaţia neavând valoare juridică, analizează 
deopotrivă condiţiile alegerii. Trage concluzia că, în pofida 
faptului că a fost desemnat de o minoritate, Innocentiu al 
II-lea este candidatul partidei "celei mai sănătoase” din 
colegiul de cardinali. Acest raționament nu este specios în 
contextul secolului al XII-lea, pentru că reia deosebirile 
tradiționale dintre sanior pars și major pars. Un vot obținut 
prin majoritate în sensul propriu al termenului este o pro- 


1 Magis de personna quam de electione. Abatele Suger ţine 
seama de aceste preocupări în .Viața lui Ludovic al VI-lea. 
Sfântul Bernard explică argumentația sa arhiepiscopului de 
Tours, Hildebert, care lipsea, în Scrisoarea 52. 

cedură puțin uzitată în Evul Mediul. Este total inutil să 
subliniem slăbiciunea acestor discursuri. Argumentaţia 
morală însăşi pare prea greoi articulată. Anacletus al II-lea, 
recunoscut de Montecassino sau Cluny nu poate fi consid- 
erat un personaj îndoielnic.' Sfântul Bernard dovedește, 
probabil, o folosire excesivă a temelor de polemică. Pe 
scurt, regatul capețian se alătură lui Innocentiu al II-lea. 

Așa s-a întâmplat și cu celelalte regate, cu excepţia 
Siciliei. Sfântul Bernard a ajuns în Anglia pentru a-l con- 
vinge pe Henric 1 Beauclerc, și a obținut adeziunea sa. În 
Germania, unde influenţa Sfântului Norbert, pe atunci 
arhiepiscop de Magdeburg, mergea în acelaşi sens cu cea a 
Sfântului Bernard în Franța, un conciliu reunit la Wurzburg, 
în octombrie 1130, se pronunţă în unanimitate pentru 
Innocentiu al II-lea. Regii Castiliei și ai Aragonului adoptă 
aceeași atitudine. De aceea, conciliul pe care papa-l-a ţinut 
la Reims, în toamna lui 1131, a fost un succes pentru cauza 
sa, din_ moment ce episcopii erau însoțiți de reprezentanți 
ai-diferiților regi care îl recunoscuseră?. 

Innocentiu al II-lea fusese alungat din Roma și trebuia 
să fie adus înapoi. Le revenea regilor misiunea să-i 
deschidă un drum, la nevoie cu ajutorul armelor. În lipsa 
mijloacelor, această expediție militară a fost mai lungă și 
mai dificilă decât fusese prevăzut. Innocentiu al II-lea și 
principalii săi partizani au fost constrânși să negocieze cu 
orașele ce ţineau cu antipapa și cu regele Siciliei. Acest 
efort de convingere, la care Bernard a participat atât de 
mult, conferă acestui sfârșit de schismă un aspect mai 
puţin inuman decât o simplă victorie militară. De altfel,. 
Innocentiu al II-lea, nu a dat totdeauna dovadă de blânde- 
ţea şi de deschiderea dorite de propriii săi partizani. 


1 L. MOULIN, Sanior et major pars. Note sur l'Evolution des 
techniques €lectorales dans les ordres religieux du VIC au XIIIC 
siecle, in Revue d'Histoire du Droit franșais et €tranger, t. 45, 
1958, pp. 368-397 și pp. 491-529. 

2 MANSI, t. XXI, col. 453 și supl., t. II, col. 407. Actele s-au 
pierdut. 

Schisma din.1130 apare ca un simplu incident. Devo- 
tamentul lui Lotar al III-lea pentru interesele Bisericii împie- 
dică degenerarea întregii chestiuni într-o gravă criză. Or, 
într-un context politic atât de excepțional favorabil, soluția 
s-a lăsat mult timp așteptată și-a pus la grea încercare răb- 
darea împăratului și a partidei lui Innocentiu al II-lea. Nu 
este greu să ne imaginăm ce s-ar fi putut întâmpla dacă 
Anacletus al II-lea ar fi dispus de un sprijin de anvergură. 
Schisma din 1130 putea alimenta cele mai negre presimțiri. 

Or, în 1159, la» moartea lui Adrian al IV-lea, situația 
politică era total diferită. Frederic Barbarossa intenționa 
să restabilească, peste tot unde putea, drepturile suvera- 
nului și ierarhiile sociale. După alegerea sa ca rege în 
Germania, Biserica nu mai avea motive de satisfacţie. 
Curia romană simțea cum se apropie furtuna. În octom- 
brie 1157, la dieta de la Besanșon, un incident violent și 
semnificativ îi opunea pe legaţii pontificali consilierilor 
împăratului. Termenul de beneficia, folosit în bula pontifi- 
cală pentru desemnarea binefacerilor lui Dumnezeu, 
tradus abuziv, a făcut auditoriul să creadă că Roma con- 
sidera Imperiul ca un fief al Bisericii. Această eroare, vo- 
luntară sau accidentală, era caracteristică pentru o ne- 
înțelegere fundamentală. Roma respecta tezele gregoriene 
ale superiorității puterii spirituale. La curtea imperială, 
exista cel mai viu sentiment al independenței regilor, al 
caracterului religios al puterii lor și al capacităţii lor de a 
interveni în problemele Bisericii. Ambasadele ce se succed 
nu pot, sub acest aspect, lăsa în ignoranță curia romană. De 
altfel, pedepsirea orașului Milano şi dieta de la Roncaglia 
constituiau suficiente avertismente. În 1159, la moartea 
lui Adrian al IV-lea, Barbarossa asedia Cremona. Prezenţa 
armatei sale în Italia era plină de ameninţări, nimeni nu 
putea ignora acest lucru. i 

Niciodată o alegere pontificală nu se prezentase într-un 
context atât de dominat de politică. Cardinalii aveau de 
ales între acordul cu împăratul sau rezistenţa. Fiecare din 
aceste opțiuni era reprezentată la colegiul sacru de către o 
strălucită personalitate. Cardinalul Octaviano, din familia 

conților de Monticello, înrudită cu cele mai mari familii, 
reprezenta de mai bine de câţiva ani interesele Imperiului. 
Cardinalul Rolando Bandinelli, vechi profesor de drept la 
Bologna și cancelar al Bisericii în timpul lui Adrian al IV-lea, 
era partizanul rezistenței și al alianței cu Sicilia. 

Alegerea a ținut mai multe zile, unii cardinali fiind 
ezitanți. Niciodată partizanii lui Octaviano nu au fost mai 
mulţi de 9, cei ai lui Rolando Bandinelli fiind mai mulţi de 
20. Cu toate Acestea, procedura era nesigură atunci când 
unanimitatea nu se realiza. O lovitură de forţă i-a permis 
lui Octaviano să fie hirotonisit într-o atmosferă de revoltă. 
Rolando Bandinelli şi ai săi, revenindu-și din stupoare și 
eliberaţi de prietenii lor, au părăsit Roma. Cancelarul 
Rolando este atunci uns și încoronat papă, sub numele 
de Alexandru al III-lea, de către cardinalul episcop de 
Ostia. Aceasta însemna schismă!. 


Din punct de vedere al dreptului canonic, cauza era mai 
clară decât în 1130. Nu putea exista nici un dubiu în legătură 
cu aceasta, Alexandru al III-lea era un papă legitim, iar Victor 
al IV-lea antipapă. Însemna a face calculul fără Frederic 
Barbarossa, căruia această dublă alegere îi slujea de minune. 
Împăratul a comunicat regilor și episcopilor că dorea să 
reunească un conciliu la Pavia, la începutul lui 1160, și, 
rugându-i să se prezinte la acesta, le cerea să rămână neutri 
până atunci. Alexandru al III-lea a refuzat să se prezinte la 
această adunare ce nu fusese convocată de pontiful roman și 
la care împăratul îl poftea ca pe oricare dintre supușii săi. 
Octaviano 'nu avea nici un motiv să se abțină. Mai mult de 
cincizeci de episcopi au fost astfel chemaţi să delibereze în 
legătură cu legitimitatea papei. Veneau, aproape toți, din teri- 
toriile supuse lui Barbarossa. Aversiunea câtorva dintre ei de 
a-l recunoaște pe Victor al IV-lea ca papă legitim a fost în- 
vinsă prin diferite mijloace de presiune. Voința împăratului, 
discretă dar eficace, invita la schismă. 


Trebuia convinsă creștinătatea Victor al IV-lea și Alexandru 
al III-lea s-au folosit în acest scop de trimiterea a numeroși 


1 P. KEHR, Zur Geschichte Viktors IV, in NA, t. 46, 1925, PP. 
53-85. 

legaţi pe lângă toţi prinţiil. Cu toate acestea, la această 
dată, clerul nu mai este atât de dependent de alegerea 
suveranului său ca înainte. Există cazuri când episcopii şi 
ordinele religioase au luat o poziţie opusă celei a regelui lor. 
Chiar în Germania, unde prestigiul lui Frederic Barbarossa 
era imens, nu a existat unanimitate. Arhiepiscopul de 
Salzburg l-a recunoscut pe Alexandru al III-lea încă de la 
început, şi nu şi-a schimbat opinia. I-a antrenat rapid pe 
această cale pe episcopi și întregul cler diri provincia sa 
ecleziastică. În vestul Germaniei, prelaţii câştigaţi de partea 
lui Victor al IV-lea se izbesc de un cler ce ține cu 
Alexandru. Boemia a ținut partea papei imperial, Ungaria a 
făcut alegerea inversă. În Danemarca, regele a constrâns 
clerul câștigat de partea lui Alexandru al III-lea să sufere, 
pentru că el aderă la antipapă. În Anglia, Arnoul, episcop 
de Lisieux, s-a făcut purtătorul de cuvânt al lui Alexandru 
al III-lea pe lângă rege și cler, grupat în jurul arhiepiscopi- 
lor de York și de Canterbury, și i-a luat oficial partea, în 
iulie 1160. În Normandia, prelaţii au fost și mai zeloși. În 
Franța, clerul era alexandrin, iar regele mai ezitant, din 
raţiuni politice. Fratele său, Henric, pe atunci episcop de 
Beauvais, a contribuit într-o mare măsură la adeziunea 
pentru Alexandru al III-lea. Diferitele regate spaniole au 
făcut aceeași alegere. 

Marile congregații religioase au avut și ele de ales. 
Cluny înțelegea să rămână neutru în acest conflict. Atunci 
când abatele s-a situat, în sfârșit, de partea lui Victor al 
IV-lea, Alexandru al III-lea l-a demis fără rezistență. Canonicii 
din ordinul fondat de Sfântul Norbert” s-au împărţit. În 
Germania, au fost pentru unul, în Franța pentru celălalt. 
Cistercienii, Ospitalierii și Templierii s-au declarat pentru 
Alexandru al III-lea. Priorul de la Grande Chartreuse a făcut 
la fel. Acest sprijin era considerabil din punct de vedere mate- 
rial si moral. 


1 M. PACAUT, Les legats d'Alexandre III, in RHE, t. 50, 1955, 


pp. 821-838. 
* Premantre, după numele locului ales de Sfântul Norbert 


(N.tr.). 

Alexandru al III-lea putea deopotrivă să conteze pe 
orașele lombarde pe care prezenţa în Italia a lui Frederic 
Barbarossa, înarmat, le îngrijora pentru libertăţile lor. 
Milano, care se simţea amenințat în mod cu totul special, 
rezista deschis împăratului. Regele Siciliei era deopotrivă 
favorabil cauzei lui Alexandru al III-lea, ca și împăratul 
bizantin. La drept vorbind, papa imperial putea să găsească, 
de asemenea, sprijin în Peninsulă. Câteva familii din înal- 
ta aristocrație și câteva orașe prin tradiţie favorabile 
împăratului țineau cu Victor al IV-lea. Acum situația 
devenise și mai confuză. 

Dubla alegere din 1159 nu implica ambiguitățile canoni- 
ce ce făceau inextricabilă, în drept, schisma din 1130. Pe 
planul principiilor, soluția era mai uşor de găsit. Or, 
dificultăţile ce i-au urmat sunt mari. Criza datorează acest 
caracter acut și durabil politicii de recucerire imperială a 
lui Frederic Barbarossa. Nu este o împărțire religioasă a 
creștinătății, ci o schismă politică. Acest aspect al eveni- 
mentelor nu a scăpat episcopilor din partida alexandrină. 
Amoul de Lisieux expune foarte clar arhiepiscopilor și epis- 
copilor din statele Plantagenetului că schisma este pentru 
împărat mijlocul de a supune întreaga creștinătate puterii 
sale!l. La această oră, o asemenea pretenţie este depășită, 
cu excepţia teritoriilor supuse lui Barbarossa. De aceea, 
odată trecute mișcările temperamentale care pot îndrepta 
un prinț contra Romei, regii nu mai au nici motiv nici 
interes să adere la papa imperial. 

Ralierea lor cu Alexandru al III-lea era de o mare 
importanță din punct de vedere moral. Împăratul nu mai 
putea pretinde că acţionează în virtutea unei unanimități 
care nu exista. Creditul lui Victor al IV-lea era diminuat 
în aceeași măsură. Prinții și .regii favorabili cauzei lui 
Alexandru al III-lea grupau întregul cler ostil dominației 
Imperiului asupra Bisericii. Vechile influențe gregoriene 
acționau peste tot împotriva împăratului. În plus, senti- 
mentul mai afișat al independenţei regatelor și voinţa de 


1 ARNOUL DE LISIEUX, Epist. ad archiepiscopos et episcopos 
Angliae, in PL, 201 c 39 și urm.: 

eliberare a orașelor din Italia adunau în jurul lui Alexandru 
al III-lea o coaliţie de convingeri şi de interese foarte diver- 
sificată. Politica papei este în totalitate dominată de 
obligaţia de a pune în evidenţă cvasiunanimitatea care se 
realizează în jurul persoanei sale, prin excluderea celor 
care depind prea mult de împărat. Această demonstrație 
este realizată foarte devreme. Conciliul de la Tours, din 
mai 1162, reuneşte 17 cardinali, 124 de arhiepiscopi: și 
episcopi şi mai mult de 400 de abaţi. Comparativ, 
adunările ţinute pentru a-l susţine :pe Victor al IV-lea 
sunt de neluat în seamă. 

În plus, Alexandru al III-lea trebuia să mențină pacea și 
să obțină domnia armoniei între toate grupurile și toţi 
prinții care îl recunoscuseră. Sarcina era supraomenească, 
iar succesul totdeauna precar. Pentru că ostilitatea care îl 
opunea pe Ludovic al VII-lea lui Henric al II-lea nu dis- 
păruse pur și simplu prin schismă. Prinții și statele își 
urmăreau. interesele proprii, iar pălitica pontificală trebuia 
să se potrivească cel mai bine la acest lucru. Trebuia să 
favorizeze o reconciliere aici, să acorde un avantaj dincolo 
și să ajungă peste tot la acorduri chiar și temporare. Se 
înțelege că politica pontificală a fost flexibilă și uneori chiar 
unduitoare. Necesitatea făcea legea. Alexandru al III-lea a 
ştiut să menajeze într-un mod admirabil susceptibilitatea 
capeţianului și să lege cu el raporturi de încredere. 

Cheia situaţiei se afla în mâinile lui Frederic Barbarossa. 
Ar fi fost suficient ca el să renunțe la a-l susține pe Victor al 
IV-lea, pentru ca schisma să ia sfârșit. Nu se putea hotări 
la aceasta fără. motiv sau fără constrângere. Începând de 
atunci, negocierile prin intermediari nu erau lipsite de 
interes. Astfel, după eșecul răsunător de la Milano, 
Alexandru al III-lea l-a rugat pe arhiepiscopul de Salzburg 
să vorbească cu împăratul. Colocviul care s-a ţinut la 
Milano, la 30 martie 1162, nu a dus;la nimic. Au mai avut 
loc și alte întâlniri, la Mainz, în aprilie 1163, apoi un 
demers pe lângă curtea pontificală, la Susa, în 1164. 
Condiţiile lui Barbarossa erau inacceptabile! Regii se stră- 
duiau deopotrivă să caute o ieşire și negociau la rândul 

lor, spre marea spaimă a papei. Astfel, Ludovic al VIl-lea 
acceptă propunerile transmise de contele de Champagne și 
nu ar fi trebuit deloc să se laude cu rolul pe care voia să-l 
joace la congresul de la Saint-Jean-de-Losne. 

Lipsa unei soluții negociate, însemna o confruntare. 
Frederic Barbarossa se străduia, să-și instaleze protejatul la 
Roma și avea intenția să ţină aici un conciliu. Nimic nu-l 
putea împiedica, din moment ce Orașul etern era în statele 
sale. Cu excepţia dorinţei de a se măsura cu împăratul, 
regii nu trebuiau să intervină în operațiunile militare ce nu 
depășeau cadrul Imperiului. Nu se întâmpla același lucnu 
atunci când Barbarossa a concentrat trupe la frontiera 
regatului Franței. Aceste amenințări nu au determinat 
schimbarea hotărârii lui Ludovic al VII-lea. Alexandru al 
III-lea, asigurat cu refugiul într-un regat prieten, era în 
măsură să aștepte răstumarea situaţiei în Italia. 

Sfârșitul schismei.nu putea veni decât de la eşecul 
împăratului în propriile sale teritorii. De aceea papalitatea 
avea unele avantaje din a-i pune obstacole în cale. 
Oraşele italiene rebele față de autoritatea imperială erau 
aliatul obiectiv cel mai apropiat. Constituirea ligii lom- 
barde este consecinţa logică a unei evidente convergenţe 
de interese. Această alianţă făcea. papalitatea să intre în 
jocul rivalităţilor politice, ceea ce ea nu făcuse vreodată 
până la acest nivel. Salvgardarea unei misiuni spirituale 
implica acum o intervenţie masivă în problemele locale. 
Roma, începând din această epocă, se vede constrânsă la 
elaborarea unei politici teritoriale specific italiene. Nici- 
odată obligațiile temporale ale papalității nu fuseseră atât 
de constrângătoare. Victoria ligii, la Legnano, a deschis 
calea pentru pacea de la Veneţia, unde a biruit spiritul de 
compromis. Dar asta nu însemna că Sfântul Scatin nu 
aprecia pericolul; în consecință, înțelegea să nu-și precu- 
peţească eforturile pentru a-și asigura independenţa. 
Tentaţia evanghelică atât de conformă cu spiritul general 
de la sfârșitul primei jumătăți a secolului lăsa locul unei 
evaluări mai cu calm a situației. 

E. CONCILIILE ȘI REFORMA BISERICII 


În ciuda schismelor și a creșterii importanţei preo- 
cupărilor politice, reforma Bisericii se continuă în secolul 
al XII-lea. Este opera: conciliilor generale și a conciliilor 
ecumenice din 1139 și din 1179 ce prelungesc, comple- 
tează și explicitează legislația anterioară. Rolul conciliilor 
se transformă și se adaptează noii concepţii de drept ce 
prevalează în cadrul Bisericii. Puterea de a enunţa drep- 
tul este acum universal recunoscută papalității și nu este 
necesar, pentru ca o dispoziție să aibă forță de lege, să fi 
fost adoptată de un conciliu. O decizie pontificală are tot 
atâta valoare. Are chiar mai multă. Din această cauză, 
legislația conciliară nu are prin ea însăși nici un caracter 
„specific. Ceea ce o adunare hotărăște, papa poate impune 
de la sine. Din epoca gregoriană, aceste principii erau 
câștigate. Alexandru al III-lea, ca un jurist cu pregătire, 
nu ignora nimic din aceste posibilități. Publică nu mai 
puţin de 450 de decretale despre cele mai diverse subiecte. 
Proclamă în numele său decretele conciliilor, pentru că 
prin autoritatea sa au puterea. 

Şi, cu toate acestea, el reunește un conciliu ecumenic! 


Sinoadele de episcopi sunt, la începutul secolului al XII-lea, 
foarte apropiate de tradiția gregoriană, care făcuse din aces- 
tea un organ important pentru elaborarea și aplicarea 
reformei. Dar se îndepărtează de aceasta în mod progresiv. 
Conciliile devin din ce în ce mai mult locul de întâlnire privi- 
legiat între papalitate și episcopi. Ele constituie, în epocă, 
curtea cu juri a creștinătății. Inseamnă sprijinul moral al 
unei anumite unanimităţi a episcopatului, pe care se pare că 
o caută papalitatea, mult mai mult decât aprobarea cutărei 
măsuri disciplinare speciale. Această căutare a unui 
consimțământ era deja foarte sesizabilă încă de la primul 
Conciliu de la Laterano, convocat pentru a confirma laborio- 
sul compromis cunoscut sub numele de concordatul de la 
Worms. Același lucru se întâmplă în timpul pontificatului lui 
Innocentiu al II-lea, când cel de al II-lea Conciliu de la 
Leterano marchează mai ales unitatea regăsită. În vremea 
pontificatului lui Alexandru al III-lea, Conciliul de la Tours 

“din 1162 și cel de la Laterano din 1179 își răspund cu exac- 
titate. Primul, de la începutul schismei, demonstra audiența 
papei și îi liniștea pe partizani, iar cel de al doilea, după 
pacea de la Veneţia, celebrâ unanimitatea Bisericii în jurul 
pontifului său legitim. Ceremonii demonstrative, aceste două 
reuniuni conlucraseră în același scop. Acest nou mod de a se 
folosi de concilii necesită o apreciere nuanțată. Cu siguranţă, 
activitatea legislativă nu mai este esențială, din moment ce 
noul drept decurge din autoritatea pontificală. Principiile gre- 
goriene au golit această instituţie de o parte din conţinutul 
său, în profitul papalității. În sens invers, această întâlnire 
necesară a papei cu episcopatul, fie că în cadrul Bisericii 
exista sau nu o criză, subliniază limitele concrete ale prima- 
tului roman, atât de puternic afirmat de Grigore al VII-lea. 
Contribuţia episcopilor este indispensabilă. Papalitatea se 
dispensează cu greutate de garanţia lor. 


Opera legislativă a conciliilor nu este neglijabilă, și în 
principal cea a conciliilor al II-lea și al III-lea de la Laterano. 
În această operă, disciplina Bisericii este precizată şi clari- 
ficată cu folos. : 

Canoanele urmăresc vechile vicii care, după toate 
probabilitățile, rezistă, abia atenuate. Căsătoria și concu- 
bina jul clericilor sunt condamnate de conciliul din 1139. 
Până atunci nu existase o legislație atât de generală şi 
atât de solemnă. De acum înainte, progenitura clerului 
este suspectă. Conciliul îi îndepărtează pe fiii de preot din 
slujba sacerdotală și le interzice să-i succeadă părintelui 
în funcții și onoruri. În ceea ce privește simonia, conciliul 
din 1139 reia pur și simplu dispoziţiile anterioare. Cel de 
al III-lea Conciliu de la Laterano urmărește răul până în 
cele mai subtile manifestări ale sale. Interzice taxele pen- 
tru intronizarea episcopilor și a abaților, pentru instalarea 
clericilor în funcţia lor, pentru căsătorii și înmormântări. 
Ca și precedentele, aceste concilii se străduiesc deopo- 
trivă să protejeze bunurile bisericilor de lăcomia laicilor. 
Cel de al II-lea Conciliu de la Laterano refuză dreptul de 
pradă, ce permitea regelui sau altora să-și însușească 
bunurile mobile ale. unui episcop decedat. Acestea sunt 
de acum înainte rezervate bisericilor sau succesorilor 

legitimi. Cel de al III-lea Conciliu de la Laterano interzicea 
regilor să taxeze bisericile și episcopilor să dispună de 
bunurile ecleziastice prin testament. “Aceste măsuri, cu 
totul generale, erau încununarea îndelungatului efort gre- 
gorian. Nimic nu dovedește că aplicarea lor a fost urmată 
cu tărie. 

Conciliile se străduiesc să extirpe abuzurile mai subtile 
şi la fel de dăunătoare. Conciliul de la Reims, ţinut în 
1148, proclamase că orice biserică, ce dispunea de veni- 
turi suficiente, trebuie să aibă propriul preot, care nu 
putea fi demis fără ca o judecată să fi fost emisă în âcest 
sens de către episcop. Cel-de al III-lea Conciliu de la 
Laterano interzice cumulul mai multor parohii și prevede 
că un loc liber nu poate rămâne mai mult de șase luni. 
Clericii fără rezidenţă pot fi privaţi de beneficiul lor. 
Sensul acestor măsuri diferite este evident. Scopul este de 
a asigura pentru neamul creștin o încadrare sacerdotală 
peste tot unde este posibil. Proiectul este pastoral. Dis- 
poziţiile trebuie să împiedice ca anumiți clerici bine 
plasați să cumuleze în mod abuziv mai multe funcții și 
mai multe beneficii. Aceasta constituia lupta împotriva 
avidităţii financiare a celor mai bine înzestrați, care nu 
ezitau să se atingă de veniturile parohiilor fără să exercite 
slujba. 

Condiţiile de acces la funcțiile ecleziastice sunt regle- 
mentate cu severitate. Conciliul din 1139 interzice atri- 
buirea funcţiilor de arhidiacon, decan sau superior 
adolescenților sau persoanelor ce nu au primit ordinele 
sfinte. În 1179, cel de al III-lea Conciliu de la Laterano 
declară că nimeni nu poate deveni episcop înaintea vârstei 
de 30 de ani și că trebuie să fie născut dintr-o căsătorie 
legitimă. Nu poate deveni decan, arhidiacon sau superior 
înainte de 25 de ani. Este sigur că promovarea persoanelor 
tinere la cele mai înalte ranguri recompensa ambițiile şi 
rareori era utilă Bisericii. Era deopotrivă interzisă atri- 
buirea unui beneficiu înainte de a fi vacant. Această 
dispoziție punea capăt promisiunilor frivole și interesate. 

Justiţia pontificală era pusă deopotrivă sub acuzare, 

nu în legătură cu principiile sale, pentru. că nimeni nu 
contesta dreptul de apel la Roma, ci în legătură cu apli- 
carea ei. Recursul la justiția apostolică, după o primă 
sentință dată de către episcop, avea un caracter de sus- 
pendare. De atunci, un apel abuziv dispensa de înda- 
torirea de ascultare. Un proces la curtea de la Roma 
puteă să dureze mult timp. Permitea unui cleric con- 
damnat să alerge pe drurmuri pentru a-și pleda cauza, şi 
astfel să scape de urmăririle angajate de episcopul său. 
De atunci înainte, cel care făcea-apel la termen fix pentru 
a-și pleda cauza și dincolo de sentința episcopului își 
regăsește întreaga forță. Această măsură trebuia să pună 
capăt apelurilor fanteziste ce nu se încheiau niciodată cu 
o procedură reală în faţa justiției apostolice. 

Această legislație tinde să asigure, în totul, o recrutare 
corespunzătoare a clerului, începând cu corpul episcopal. 
Ea are ca scop să împiedice ca, din cupiditate sau ambiţie, 
neamul creştin să fie privat de pastori sau, chiar numirea 
în principalele funcții a unor oameni tineri prea puţin 
formați și fără experiență. Este de la sine înţeles că ace- 
leași concilii au reînnoit legislația în legătură cu morali- 
tatea clericilor, pentru că aceasta decurge din aceleași pre- 
ocupări. Grija pastorală este acum predominantă. Se ia în 
considerare drumul parcurs de la violentele lupte pentru 
eliberarea Bisericii. 

Părinții celui de al III-lea Conciliu de la Laterano nu 
puteau să ignore că modul de alegere a suveranului pontif 
datora mult schismelor din secolul al XII-lea. Prima lor 
grijă a fost precizarea regulilor în această privință, pentru 
a spulbera toate ambiguităţile. În lipsa unanimității, va fi 
considerat ales cel care întrunește două treimi din su- 
fragii. Pe de altă parte, rolul distinct atribuit cardinalilor, 
episcopilor, preoților şi diaconilor este abolit. Fiecare con- 
tribuie, la egalitate, la alegerea papei. În sfârșit, canoanele 
amenințau cu excomunicarea candidatul minorității care 
refuza să renunţe. A 


"1 Canoanele 16 şi 17. 

Aceste noi dispoziții aveau în primul rând meritul de a 
fi limpezi. Ele marchează un mare progres chiar în con- 
cepţia sistemului electiv. Realiste, ele abandonează idealul 
imposibil al unanimităţii. Tind, deopotrivă, să impună 
legea majorităţii, fără a cerceta calitatea celui care emite 
un sufragiu. Numărul permite rezolvarea directă. Se pro- 
ceda astfel la îndepărtarea de considerațiile tradiționale în 
legătură cu sanior pars. Totuși, aceste decrete nu modifi- 
cau cu nimic regulile celorlalte alegeri. 

Această reformă, care făcea inutil orice apel la o putere 
exterioară pentru a rezolva un contencios, a pus capăt, 
pentru două secole, schismelor născute dintr-o dublă 
alegere. . 


II 


Viaţa religioasă locală 


Începând cu secolul al XII-lea, povestirile devin mai 
abundente, cel puţin acolo unde a scrie este o tradiţiel, 
Oamenii şi faptele sunt adesea mai bine cunoscute. 
Devine în acest moment posibil să se dea o imagine 
diferențiată după regate și regiuni despre viața Bisericii. 
Istoria diocezelor se îmbogățește progresiv, pe măsură ce 
avansăm în secol. Unele episoade excepţionale, cum ar fi 
uciderea lui Thomas Becket, permit înțelegerea sub o 
lumină mai vie a unei personalităţi din înaltul cler cum a 
fost el. O documentaţie mai dispersată ne permite să 
atingem destul de des capitlurile de canonici și mult mai 
rar parohiile. Cu toate acestea, nu ne putem aștepta la 
studii ce se bazează pe opere narative şi pe charte care să 
conţină toate precizările dorite. Totuşi, din indicaţiile 
adunate, se degajează un tablou inegal, incomplet, dar 
.care poate fi sugestiv. 


A. EPISCOPATUL 


Disputa învestiturilor se încheie prin compromisuri și 
nu printr-o victorie clară a papalității, atât în Franţa, cât 


1 Diferenţele regionale sunt foarte importante. În Provența, 
documentaţia secolului al XII-lea este şi mai slabă decât cea a 
celui de al XI-lea și nu există nici o sursă narativă. Acest caz 
extrem este rar. 

și în Anglia și în ţările Imperiului. S-a înţeles că viciile 
cele mai grave trebuie sancţionate prin excluderea cle- 
rului și că episcopii vor fi liber aleși de clerici. În sfârșit, 
prinții nu pot acorda învestitura, din moment ce ei înșiși 
nu au puteri religioase. 

Dincolo de aceste afirmaţii generale, regulile par în! 
realitate foarte vagi. Drepturile sunt recunoscute incon-! 
testabil regilor care intervin în diferitele stadii de proce-| 
dură de desemnare a unui episcop. Faptul este evident și! 
se pot da exemple în acest sens din toate regatele crești-! 
nătății latine. În lipsa unei documentaţii complete, nu sef 
poate afirma că prinții au exercitat aceste drepturi cu! 
fiecare ocazie. Mai mult, dispoziţiile practice pentru a 
ajunge la o alegere fără o contestare posibilă nu sunt fi- 
xate în termenul disputei învestiturilor. La sfârșitul se- 
colului, unele din aceste incertitudini s-au spulberat. De 
altfel, această clarificare este în aceeași măsură confir- 
marea cutumelor, ca şi rezultatul unui efort teoretic de! 
codificare a dreptului Bisericii!. 

Drepturile împăratului, ale regilor și ale prinților nu 
sunt identice, deoarece concesiile la care papalitatea a tre- 
buit să se hotărască, în timpul înțelegerilor de compromis, 
nu sunt echivalente, Concordatul de la Worms este în mod 
special avantajos pentru suveran. Cu toate acestea, 
tendința este către armonizarea practicilor. Lotar al III-lea 
nu exercită toate prerogativele ce i-au fost recunoscute 
împăratului. De exemplu, nu asistă la alegerile episcopale. 
Dimpotrivă, în Anglia, Henric Il numește multă: vreme epis- 
copii și nu are, în formularul ce este citit la hirotonisire, 
nici o referire la o procedură de alegere?. Atunci când regele 






1 |. GAUDEMET, Les €lections dans LEglise latine, Paris, . 
1979. Sub acest titlu, autorul și colaboratorii săi publică tra- 
ducerea franceză pentru. numeroase texte originale 'ce privesc 
această problemă. 

2 Nunc autem a piissimo domino nostro N... Anglorum rege, 
consentiente clero et populo, electus est venerabilis frater noster 
N... in hoc opus. Formulă citată de M. Brett in The english. 
Church under Henry 1 (551), p. 104. 

trebuie, în sfârșit, să se hotărască la aplicarea dispozițiilor 
de compromis cu papalitatea, el se foloseşte de toate 
mijloacele regulare sau prefăcute pentru a obține o alegere 
conformă vederilor sale. El îi convoca pe electori la curtea 
sa şi îi obliga la alegere sub presiunea consilierilor săi. 
Henric al II-lea asista personal la alegeri. În regatul Franţei, 
unde se părea că se face mult mai ușor acomodarea cu 
libertatea Bisericii, Ludovic al VII-lea nu apăra cu mai 
puţină energie — ci, dimpotrivă - prerogativele ce îi erau 
recunoscute. Concordatul de la Worms, cunoscut la curtea 
“capețianului, contribuie la această fermitate. 


Când scaunul episcopal era vacant, electorii nu puteau pro- 
„ceda la înlocuirea titularului decât dacă primeau autorizația 
“prinţului. Această licentia eligendi poate fi amânată!. Așa a 
' făcut Ludovic al VII-lea pentru Reims, de la 1138 la 1140, pen- 
tru că el era nemulțumit de procedeele lui Innocentiu al II-lea. 
"EI refuză această autorizare pentru toate Scaunele ce depind 
-de el, de la 1141 la 1144, în timpul conflictului ce-l opune 
papalității, ca urmare a alegerii. lui Pierre de la Châtre ca 

arhiepiscop de Bourges2. Împăratul și regele Angliei, care se 
bucură de același drept, îl folosesc într-o măsură însemnată. Ei 
“nu utilizează, aşa cum a făcut Ludovic al VII-lea, acest drept 
pentru a face presiuni asupra Romei și pentru a-și apăra 
interesele în conflicte precise, pentru că intervențiile papalității 
sunt mai puţin indiscrete și pentru că episcopatul este mult 
„măi fundamental în mâinile lor3. Refuzul- temporar al licentia 
eligendi, utilizată de capeţian, devine, în caz de litigiu, o prac- 
tică de hărțuire pentru a face curia romană să cedeze. 
Înțelegerea între Roma și regele Franţei nu rămâne mai puțin 
baza politicii uneia ca și a celeilalte puteri. Această alternare de 
“conflicte şi destinderi, care nu ia niciodată în considerare încre- 
derea reciprocă, inaugurează o eră de colaborare, rațională și 


! În timpul cât scaunul episcopal era liber, regele, ca înte- 
meietor teoretic al Bisericii, are grijă de acesta și dispune de 
bunurile sale. Această practică este cunoscută în Franţa, în 
„Anglia și în Germania. 

2 În legătură cu Pierre de la Châtre și alegerea de la Bourges, 
G. DEVAILLY, Le Berry [185], p. 392 şi urm. 

3 La moartea Sfântului Anselm, scaunul de Canterbury 
rămâne vacant timp de cinci ani, prin voința lui Henric |. 

respectuoasă pentru fiecare. La drept vorbind, regele și papa 
nu sunt totdeauna în drepturile lor. 


A asista la o alegere episcopală, chiar fără a lua parte la 
vot, este pentru rege un mijloc de a orienta alegerea prin 
sfaturi, promisiuni sau prin ameninţări. Acest drept este 
foarte contestat, pentru că poate anula în mod concret liber- 
tatea alegerii!. Astfel, în 1122, la moartea lui Ralph, 
arhiepiscop, călugării de la Canterbury, care sunt electorii 
arhiepiscopului, sunt convocați la curtea lui Henric 12. 
Regele, împins de episcopi, nu dorește un călugăr ca 
arhiepiscop. Dacă este să-i dăm crezare lui Gervais de 
Canterbury, el ar fi dispus să se spună electorilor: "Regele 
este stăpânul, nu vă puteţi opune voinţei sale absolut în 
nici un fel“. Cu toate acestea, călugării au făcut tot ce le-a 
stat în putinţă să cedeze cât mai puţin. Henric al II-lea 
Plantagenetul nu ezită să orienteze sufragiile. În 1158, el se 
străduiește să-l instaleze pe unul din protejaţii săi pe 
Scaunul de la Bordeaux. Canonicii, în dezacord cu aceasta, 
transmiseseră alegerea candidatului către episcopii provin- 
ciei respective. Aceștia din urmă au- refuzat să delibereze în 
prezența regelui și, după plecarea sa, aleg o altă persoană. 
Acelaşi eșec se întâmplă şi anul următor la Perigueux. 
Regele Angliei este de obicei mai norocos, deoarece episco- 
patul este populat cu partizani fideli politicii sale. 

Regele Angliei nu consimţea să renunţe la controlul 
strict al alegerilor episcopale. Articolul 12 din Constituțiile 
de la Clarendon, din ianuarie 1164, stă mărturie în acest 
sens. Se decide că alegerea episcopilor se va face la curtea 
regelui, cu consimțământul. său și "la sfatul persoanelor 
din regat pe care el le va convoca în acest scop”. Aceste 


1 O bulă a lui Adrian al IV-lea, promulgată în Anglia şi în 
Germania, interzice formal episcopatului să promoveze pe 
oricine ar fi fost desemnat de rege. JAFFE WATTENBACH, 
Regist. 10139, Benevento, 5 februarie 1156. 

2 în câteva dioceze engleze, capitlul catedralei este populat 
de călugări și nu de canonici. Așa se întâmplă la Canterbury. 
Acești călugări care îl aleg pe arhiepiscop au tendinţa să prefere 
un călugăr unui cleric. 


48 


formule nu ascund sechestrarea completă de către rege a 
procedurii de alegere. Însemna revenirea la situaţia ce 
prevala în timpul domniei lui Henric I, imediat după com- 
promisul negociat cu Sfântul Anselm. În Normandia, 
drepturile ducelui erau aceleași. În Acvitania, Ludovic al 
VII-lea, care guvernase aici în numele soției sale, acor- 
dase libertatea de alegere în 1137. De aceea acțiunile lui 
Henric.al II-lea se izbesc de o rezistenţă vie. 

În Germania, Lotar al III-lea nu se lăsa reprezentat la 
alegerile episcopale și păstra cea mai strictă neutralitate 
în caz de dificultate. Conrad al III-lea a procedat la fel. 
Frederic Barbarossa, care intenţionează să uzeze de toate 
prerogativele sale, își impune în fapt voinţa sa, iar liber- 
tatea la alegere se reduce la un simulacru. 

Cazul regatului Franţei este interesant în mod cu totul 
special. Capeţianul, care a admis principiul libertăţii com- 
plete a alegerilor episcopale, nu asistă la acestea. Cu 
toate acestea; influența sa este mare. Dacă se face calcu- 
lul episcopilor legaţi de administraţia sa ori aparținând 
familiilor care îi sunt devotate, rezultatele ne fac să ne 
gândim'că au existat intervenţii eficace și atât de discrete, 
încât nu au lăsat nici o urmă în arhive. 

Le revine tot prinților 'să confirme alegerea, să pri- 
mească jurământul de la noul episcop și. să-i înmâneze 
regalia. Aceste trei acte sunt legate. unele de altele. Un 
episcop neconfirmat nu-și poate lua în posesie scaunul. 
Reformatorii cei mai intransigenţi, cum a fost Sfântul 
Bernard, știu acest lucru, șe vaită uneori, dar ţin seama 
de el!. Hirotonisirea religioasă a episcopului poate avea 
loc înainte. În Franţa regală, această ordine în ceremonii 
nu pare să aibă mare importanţă. Ludovic al VII-lea nu 
protestează decât o dată, din cauză că hirotonisirea a 
avut loc înainte de confirmare. Nu se întâmplă același 
lucru în Germania, unde concordatul de la Worms pre- 


! În 1138, Sfântul Bernard reuşeşte să obțină anularea de 
către papă a alegerii episcopului de Langres, confirmată deja de 
rege. Confirmarea noului ales îi pricinuiește nenumărate 
necazuri. 

vede ca acest jurământ să preceadă hirotonisirea, şi în 
Anglia, unde Constituţiile de la Clarendon amintesc aceas- 
tă exigențăl. 


Natura jurământului cerut din partea episcopului este 
foarte discutată. Tradiţia gregoriană ținea la excluderea 
omagiului feudal în beneficiul unui simplu jurământ de 
fidelitate. Acesta pare a fi exact cazul Franţei. Astfel, cu 
ocazia confirmării alegerii lui Gauslin la Chartres în 1149, 
Suger scrie canonicilor că noul prelat trebuie să vină la palat 
ut regi et Regno fidelitate faciat?. Nu se întâmplă același 
lucru în Anglia unde acele Constituţii de la Clarendon re- 
afirmă că episcopul trebuie să-i aducă omagiu devotat 
regelui. În Germania, concordatul de la Worms recunoștea 
regelui dreptul de a învesti episcopul prin sceptru înaintea 
hirotonisirii. Lotar al III-lea pare să fi renunţat la acest pre- 
rogativ. Cu toate acestea, episcopii aduc omagiu, din 
moment ce papa Adrian al IV-lea îi reproșează lui Frederic 
Barbarossa că l-a cerut episcopilor italieni, în vreme ce până 
atunci era suficient un simplu jurământ de fidelitate. 


Principiul foarte general al alegerii episcopului de către 
clerici este susceptibil de aplicări concrete foarte diferite. 
Însuși termenul de alegere este în Evul Mediu ambiguu. 
El desemnează o procedură de alegere, fără a-i fixa forma. 
Se cunoaște alegerea din inspiraţie, unde unanimitatea se 
obține destul de spontan asupra unui nume, alegerea 
prin compromis, unde electorii îi însărcinează pe câţiva 
dintre ei să desemneze un candidat și alegerea prin 
scrutin unde, în lipsa unui consens, o fracțiune iese 
biruitoare. În cadrul acestui ulțim mod de alegere, majori- 
tatea aritmetică nu este acceptată dintr-o dată. Tradiţia 
acordă mai întâi ultimul cuvânt pentru sanior pars celor 
care sunt reputați ca fiind cei mai înţelepţi, adică cei care 


1 Ludovic al VII-lea protestează cu ocazia alegerii de la 
Poitiers, în 1140. 

_2 PL, 186 c 1356-1357. J. Gaudemet vede în acest gest un 
jurământ de credinţă, în sens invers A. LUCHAIRE în Histoire 
des Institutions monarchiques de la France sous les premiers 
Capetiens, Paris, 1883. 

ocupă funcțiile cele mai înalte sau care sunt cei mai în 
vârstă. Regula majorităţii propriu-zise se impune, iar 
pontificatul lui Alexandru al III-lea contribuie într-o mare 
măsură la triumful său definitiv. 

Componenţa colegiului electoral nu este, nici aceasta, 
mai exact definită. Canonicii catedralei -au, în mod evi- 
dent, un rol însemnat. Cu toate acestea, ceilalți episcopi 
din provincia ecleziastică participă la colegiu conform 
dreptului antic al Bisericii. Un decret de la cel de al II-lea 
Conciliu de la Laterano reclamă prezenţa de viri religiosi 
ai diocezei sub pedeapsa de nulitate. Trebuie să vedem 
aici un indiciu al participării abaţilor de la mânăstirile 
vecine, a căror prezenţă este semnalată efectiv la anumite 
alegeri. Formula, poate, nu rezerva acest rol numai 
călugărilor. Ea putea să aibă un sens mai puţin restrictiv. 
Dispare însă la cel de al III-lea Conciliu de la Laterano, 
fără a fi abolită în mod expres. 

Practica se fixează progresiv în timpul secolului al 
XII-lea. Innocentiu al II-lea îi amintește, în 1139, lui 
Ludovic al VII-lea că episcopii provinciei trebuie să fie pre- 
zenți la o alegere episcopală, iar Alexandru al III-lea comu- 
nică pentru canonicii din Bremen că abații și călugării din 
oraș și din dioceză trebuie să participe la aceasta. În fapt, 
din ce în ce mai mult lucrurile se îndreaptă către alegerea 
numai de către canonici. Așa se întâmplă la Arras, încă din 
1131, la Paris în 1142, la Bourges în 1145. Faptul este 
împlinit înainte de sfârșitul secolului. 

Alegerea, procedura de alegere, nu conferă puteri reli- 
gioase. Episcopul ales nu are încă puterea de a-şi exercita 
funcţia: Mitropolitul trebuie mai întâi să verifice regulari- 
tatea alegerii și s-o confirme. Intervenţiile papei în acest 
domeniu rămân, în secolul al XII-lea, cu totul excep- 
ţionale. După aceea, arhiepiscopul consacră episcopul. 
„Revine mitropolitului să reglementeze dificultăţile și con- 
flictele create cu ocazia unei alegeri contestate. Apelul la 


1 J. GAUDEMET, L'election &piscopale d'apres les canonistes 
de la seconde moitie du XII€ siecle, in Le.Istituzioni ecclesiastiche 
[437], t. 1, pp. 476-489. 

papă se generalizează pentru acest gen de conflict. Prin 
acest artificiu, Alexandru al III-lea se străduiește să extindă 
aria de autoritate apostolică în anumite regate unde 
suveranii au creat obstacole acestei proceduri. 

Alte aspecte ale alegerilor de episcopi rețin atenţia con- 
ciliilor, a papilor și a canoniștilor. Cel de al 28-lea canon 
de la cel de al II-lea Conciliu de la Laterano limitează la 
trei luni perioada cât poate fi vacant un scaun. Regii, care 
percep drepturile regale în timpul acestui interimat, au 
interesul să facă să treneze acest termen, prin amânarea 
atribuirii de licentia eligendi. Cel de al III-lea Conciliu de 
la Laterano reglementează în mod sever condiţiile de 
acces la episcopat. Nu pot fi promovați decât clerici de 30 
de ani, care au primit deja ordinele sacre, născuți dintr-o. 
căsătorie legitimă și care sunt recomandați prin știința și 
moravurile lor. Excluderea copiilor nelegitimi, oricare ar fi 
motivațiile intime, pune capăt unui mijloc comod de a 
găsi o situaţie pentru viaţa bastarzilor regali. Papa, care 
își rezervă în totalitate dreptul de dispensă, dacă el con- 
sideră util pentru Biserică, devine interlocutorul indis- 
pensabil al prinților și al regilor, care solicită favoruri 
pentru membrii- familiei lor sau pentru protejaţii lor. Prin 
acest sistem de dispensă, curia romană poate exercita o 
presiune eficace asupra suveranilor. Pe scurt, legislația 
pare destul de completă pentru a preveni abuzurile cele 
mai strigătoare. Totuși, rămâne ca sănătatea religioasă a 
episcopiilor să se bazeze la urma urmelor pe alegerea 
canonicilor, electori ai episcopului. Or, accesul la preben- 
dele unei catedrale nu este definit riguros. În sfârșit, 
papa, care poate acorda dinspensa, nu se găseşte tot- 
deauna într-o situaţie în care să poată refuza. 

Condiţiile de eligibilitate, procedura alegerii și inter- 
venţiile: din afară conferă mediului episcopal un caracter 
propriu ce permite să-l considerăm ca un corp. 


În ciuda extinderii sistemului electiv şi a rolului crescând 
al canonicilor, originea socială a episcopilor nu pare să se 


schimbe de la începutul secolului până la sfârșitul lui. 

Printre episcopi există numeroși fii de regi 'și de prinți. 
Niciodată nu au existat atâția membri ai familiei regale a 
Franţei în episcopat. Henric, fratele lui Ludovic al VII-lea, 
este episcop de Beauvais în 1149, apoi arhiepiscop de Reims 
în 1162. Verii regelui, Philippe de Dreux și fratele său Henric, 
sunt episcopi de Beauvais și de Orleans. În Burgundia, trei 
fraţi ai ducelui Eudes al II-lea sunt episcopi. În Anglia, 
fratele regelui Ștefan, Henric, este episcop de Winchester. 
Otto, unchiul lui Frederic Barbarossa, este episcop de 
Freising. În Acvitania și în Languedoc, dominaţia înaltei 
aristocrații asupra episcopiilor pare, dimpotrivă, în declin. 
Alături de familiile regale și princiare, neamuri de mai mică 
importanță ajung să-și menţină influența asupra anumitor 
episcopii. Astfel, linia Leves păstrează scaunul de Chartres 
de la 1116 până la 1155, linia Escorailles pe cel de Limoges 
între 1106 și 1177. Cu toate acestea, transmiterea de la 
unchi la nepot pare să fi devenit din ce în ce mai dificilă, pe 
măsură ce ayansăm în secolul respectiv. 

În ciuda unei recrutări aristocratice cu totul evidente, 
există, în permanenţă, în regatul Franței, numirea în fruntea 
episcopiilor de clerici din familii modeste. Faptul era repe- 
rabil încă din secolul al XI-lea și se accentuează în timpul 
celei de a doua jumătăți a secolului. Nenobilii reprezentau 
atunci aproximativ jumătate din episcopatl. 

Acest număr crescând de oameni noi necesită o ex- 
plicaţie. Faptul pare legat de dezvoltarea administraţiei 
regale. Curtea dă de lucru unui personal clerical din ce în ce 
mai numeros, iar regele. Franţei îl remunerează atribuindu-i 
acestuia prebende de canonici și beneficii ecleziastice. În 
aceste condiţii, instalarea unui slujitor al regelui în fruntea 
unei episcopii apare ca încoronarea unei cariere. Nimic nu 
dovedește că fiecare alegere ar fi fost obținută prin intrigă 
sau presiuni. Un canonic familiar al regelui și instalat la 
curte poate fi perfect ales de către colegii săi care evaluează 
cu precizie ceea ce pot aştepta de la acesta. Interesul regelui 
este evident. El recompensează un credincios fără a da bani. 
Instalează într-o episcopie un om sigur și foarte la curent cu 
politica regală. Conflictul de la Bourges ia naștere din voința 
lui Ludovic al VII-lea de a-l instala pe acest scaun pe cance- 
larul său Cadurc.. Dar nu reușește. Acest eșec demonstrează 
că libertatea Bisericii nu este un cuvânt zadamic în regat. 


1 B.GUILLEMAIN, Les origines des €veques en France auxXI€ et 
XII siecles, in Le Istituzioni ecclesiastiche [437], t. 1, pp. 374-402. 


55 


În Germania; situația este oarecum diferită. Promovarea 
clericilor din capela regală în fruntea episcopiilor este o 
tradiţie ce vine de la Otto. Arhicancelarul, apoi cancelarul 
sunt episcopi. Dacă nu sunt, devin. Astfel Rainald de 
Dassel, care accede la aceste funcții în 1158, devine 
arhiepiscop' de Kâln anul următor. Christian de Mainz, 
redutabil om de arme, este arhiepiscop. Este menţinut în 
scaunul său, după pacea de la Veneţia, în vreme ce fusese 
excomunicat, ca agent zelos al politicii lui Barbarossa și 
uneltitor la schismă. În Germania, la drept vorbind, 
alegerea episcopilor potrivit procedurilor gregoriene s-a 
făcut pe o perioadă prea scurtă de timp, pentru ase 
impune. Desemnarea de clerici ce provin de la curte nu 
prezintă nici o noutate, în timp ce în regatul Franţei același 
fapt subliniază penetrarea influenței regale în respectarea 
marilor direcţii ale programului gregorian. Diferenţa este 
deosebit de importantă. 

În Anglia, legăturile dintre curte și episcopat sunt 
deopotrivă de evidente. Atunci când Henric | Beauclerc își 
însuşeşte regatul la moartea lui Wilhelm cel Roșcat, Roger, 
capelanul său, devine rapid cancelar. În timpul aceluiași 
an 1101, regele a făcut cunoscut seniorilor și episcopilor 
reuniți la curtea sa că Roger va fi promovat pe scaunul de 
la Salisbury. Episcop desemnat sau ales, a fost nevoit să 
aștepțe, pentru a fi consacrat, compromisul care a pus 
capăt disputei dintre monarhie și. Sfântul Anselm. Acest 
caz răsunător nu are nimic excepţional. Roger de Salisbury 
este totuși un prelat ciudat. El guvernează şi se îmbo- 
găţește. Este căsătorit, iar copiii săi sunt legitimi. Cu toate 
acestea, își administrează episcopia cu o indiscutabilă 
grijă pastorală. O asemenea concepție despre funcție și un 
personaj de asemenea talie ne dezvăluie modele pregre- 
goriene. Puternicele sale relaţii îl fac inatacabil atâta vreme 
cât se bucură de favoarea regală. 

Dezvoltarea administrației și micul număr de fiefuri la 
dispoziția regelui îl incită pe Henric al II-lea să-și răsplă- 
tească clericii prin beneficii ecleziastice. Este, în fapt, 
aceeași politică, cu excepţia faptului că anumite abateri 

de la regulile generale ale Bisericii nu mai sunt admise. 
Thomas Becket, cancelar, devine, prin voinţa regelui, 
arhiepiscop de Canterbury. O asemenea promovare se 
bazează pe numeroase precedente, numai că regii au evi- 
tat unirea într-o singură mână a funcțiilor de primat și de 
cancelar. Becket renunţă de la sine la funcția de cancelar, 
pe care o consideră incompatibilă cu aceea de primat. În 
urma acestui fapt, el devine foarte repede slujitorul 
Bisericii, 'și nu omul regelui plasat în fruntea episcopa- 
tului. Henric al II-lea se înșelase asupra caracterului lui 
Becket, iar alegerea sa este o gravă eroare politică. Uci- 
derea primatului ne dezvăluie amploarea crizei. 

Povestea lui Thomas Becket este semnificativă din mai 
multe puncte de vedere. Aceeași promovare întreprinsă de 
Henric al II-lea o încercase Ludovic al VII-lea, când.-a vrut 
să-l instaleze pe Cadurc pe scaunul de Bourges. Impulsul 
fusese același. Monarhiile, chiar atunci când admit liber- 
tatea Bisericii, se străduiesc să plaseze în fruntea epis- 
copiilor persoane sigure, adică din cele care provin din 
administraţia regală. Regii pot avea decepţii. Cei din 
familia Garlande l-au îngrijorat o vreme pe Ludovic al VI-lea. 
Puterea unui episcop cancelar provoacă, uneori, frică în 
Anglia, ca și în Franța. Un asemenea personaj, considerat 
docil, se dovedeşte neînduplecat, iar situația apare dificil 
de suportat. Înseamnă recunoașterea faptului că: sepa- 
rarea spiritualului de temporal, întreprinsă deja de multă 
vreme, nu reușise să fixeze fiecărei puteri un domeniu 
specific. 

Alte puncte de vedere ne rețin atenția. Printre oamenii 
noi ridicaţi la demnitatea de prelat, numărul savanților 
rămâne redus, iar în secolul al.XII-lea nu este cu mult 
mai mare decât în al XI-lea. Funcţia episcopală cere mai 
multe calități administrative decât învățătură doctrinară. 
Totuși, există câteva exemple semnificative ce fac onoare 
episcopatului: Gilbert de La Porree, logician profund și 
teolog îndrăzneţ, este episcop de Poitiers, Petrus Lom- 
bardus, profesor fără mare originalitate, autorul unei com- 
pilații teologice cunoscută sub numele de Sentences, este 

ales episcop de Paris în 1158, loan din Salisbury, englez, 
devine episcop de Chartres în 1176, acolo unde predase 
vreme îndelungată. a ps 

Cariera ecleziastică anterioară contează mult în. ale- 
gerea unui episcop. Ea este luată în considerare de 
canonicii electori, de personalităţile religioase cele mai 
influente ale regiunii și de prinț. După caz, aceștia sunt 
mai mult sau mai puțin receptivi la ostilitatea latentă pe 
care clericii o au faţă de călugări. Alteori, dimpotrivă, 
sunt sensibili la spiritul de reformă şi la diversele aspecte 
ale spiritualităţii vehiculate de noile ordine religioase. În 
sfârșit, în această alegere, disputele create de tendinţe și 
rivalităţile dintre congregații joacă un anumit rol. 

Alegerea de la Langres, din 1138, este un exemplu 
excelent pentru acest gen de problemă. Abația de la 
Clairvaux este situată pe teritoriul acestei episcopii, iar 
Sfântul Bernard nu putea rămâne indiferent la calitatea 
alesului. Canonicii au optat pentru un călugăr clunisian. 
Abatele de Clairvaux se dezlănțuie împotriva lui acuzân- 
du-l de cele mai grave vini. Acestea par calomnioase, din 
moment ce Petrus Venerabilis nu și-a ascuns niciodată 
stima pentru acest călugăr. Cu toate acestea, Bernard a 
obținut de la papă anularea acestei alegeri și în cele din 
urmă a aranjat urcarea pe acest scaun a unui cistercian, 
vărul său, Godefroid de La Rochel. În acest caz nu este 
vorba despre o acțiune intempestivă. Bernard este obiș- 
nuit cu asemenea fapte. Activitatea debordantă de care dă 
dovadă în aceste ocazii ne arată în ce măsură ţinea la 
accesul la episcopat al diverșilor aspiranţi. El așteaptă de 
la aceste promovări o aprofundare a mișcării de reformă 
-si dezvoltarea noilor orientări spiritualeZ. 

Locul făcut călugărilor în episcopat este poate cel mai 
'sigur indiciu al evoluţiei spirituale a Bisericii în regatul 


1 A. DIMIER, Outrances et roueries de saint Bernard, in Pierre 
Abelard [659], pp. 655-667. 

2 Pare scandalos de insuficient să scriem că Sfântul Bernard 
favoriza accesul cistercienilor la episcopat pentru a facilita dez- 
voltarea abațiilor din ordinul său. 

Franţei. Până la mijiocul secolului al XII-lea, episcopii se 
recrutează la egalitate, dintre clericii laici și clericii regu- 
lari. După 1150, proporţia se înclină în favoarea clericilor 
laici și mai evident chiar în Franța regală, decât în Sud. 
Influența monastică este în declin. Faptul este constatat 
în provincia Romei, mai devreme, şi pare general. Există 
nuanțe provinciale. Astfel, în Spania, episcopii regulari se 
mențin mai bine în Aragon și în Catalonia decât în 
Castilia și în Leon. 

Există deopotrivă și o schimbare în recrutarea epis- 
copilor regulari. Episcopilor benedictini, din abaţiile-fiice 
ale Clunyului, ce devin rare după 1150, le succed câţiva 
cartusieni (Chartreux”) la est de Rhâne și, ici şi colo, cis- 
tercieni. Aceștia sunt, totuși, canonicii regulari ce par cei 
mai apreciaţi, cei de la Saint-Rui, de la Saint-Victor de la 
Paris sau Premontres"”. Momentul este favorabil, evident, 
clericilor laici. Rolul mai curând exclusiv al canonicilor în 
procedura de alegere contribuie într-o măsură importantă- 
la aceasta. Candidatul cel mai bine plasat este arhi- 
diaconul. Un episcop care îi pregătește cariera nepotului 
său îi atribuie acest avantaj. i 

Este dificil să judecăm cu exactitate valoarea intelec- 
tuală și spirituală a episcopilor. Ei sunt cel mai adesea 
trecuţi prin școli, iar bagajul lor de cunoștințe pare, pe 
măsură ce înaintăm în secol, mai important. În Franţa, 
unde regula liberei alegeri se impune repede, calitățile 
morale sunt onorabile. Nu trebuie să acordăm prea multă 
atenție complezentă doleanţelor reformatorilor care 
exagerează mult. În Anglia și în Germania, unde puterea 
prințului se face simțită mai multă vreme și mai cu pu- 
tere, se mențin comportamente pregregoriene. Henric al 
II-lea îl numește pe Geoffroy, bastardul său, în fruntea 
arhiepiscopiei de York. Dar alături de el există adevăraţi 
sfinți în cadrul episcopatului, precum Hugo de Lincoln. 


* Călugări din ordinul înfiinţat de Sfântul Bruno la Grande- 
Chartreuse (N.tr.). 
** Adepții lui Pierre Valdo (N.tr.). 

B. CLERUL LOCAL 


Cunoaşterea clerului local în toată diversitatea sa este 
o întreprindere dificilă şi care nu ajunge decât parțial la 
rezultate semnificative, din lipsa posibilităţii de a identifi- 
ca persoanele și mediul lor social. Singurii care scapă 
acestei obscurități sunt membrii înaltei aristocrații și 
câțiva. oameni noi care se evidenţiază în funcţia lor. Con- 
dițiile juridice şi economice create diferiților membri ai 
clerului permit fundamentarea unei opinii motivate în 
privința lor. 

Capitlul catedral este corpul ecleziastic cel mai impor- 
tant dintr-o dioceză. Contează adesea mai mult decât epis- 
copul, pentru că este un organ permanent și instituția 
locală prin excelenţă. Episcopii intră în posesia scaunului, 
conduc și dispar, capitlul se perpetuează! Însărcinat cu 
asigurarea celebrării slujbei şi cu asigurarea celor necesare 
vieţii liturgice într-o catedrală, capitlul a fost martorul creș- 
terii bogățiilor sale și a extinderii atribuţiilor sale. Împăr- 
țirea bunurilor episcopiei în venit episcopal și venit cano- 
nial asigură salvarea veniturilor capitlului. Această reparti- 
zare, începută încă din epoca lui Ludovic cel Pios, nu s-a 
încheiat în secolul al XII-lea. În episcopia din Salisbury, are 
loc în vremea episcopatului lui Roger, cancelar al lui Henric 
I, între 1107 și 1116. Canonicii exploatează în comun 
pământuri, oameni și puteri. Ei ţin seniorii pe care le 
administrează prin superiori și iau drepturi feudale. Posedă 
dijme, ceea ce este interzis laicilor. În plus, au jurisdicție 
asupra anumitor parohii din dioceză, numesc pentru aces- 
tea slujitori și percep venituri episcopale. Întreţin clădirile 
catedralelor, școala, azilurile și dau pomană la săraci. 
Aceste bunuri le asigură deopotrivă viața materială. 
Divizate în loturi individuale de valoare variabilă — preben- 
dele — sunt alocate diferiților canonici. Vin să se adauge 
acestor venituri diferite distribuiri în natură, oferite cu 
ocazia uneia sau alteia dintre ceremonii, potrivit voinţei 
unui donator. Pe scurt, averea unui capitlu poate fi con- 
siderabilă și o prebendă este totdeauna râvnită. 


60 E 


Modul de desemnare a canonicilâr nu este uniform. Ei pot 
fi aleşi de egalii lor sau numiți de episcop. Regii și înalta 
aristocrație nu duc lipsă de mijloace de presiune. Anumite 
familii nobile menţin în permanență pe unul din membrii 
familiei într-o strană de canonic. Capitlul apare, uneori, ca 
un rezumat, în degradeu, al societății aristocratice locale. 
Astfel la Liege, unde superiorii, adică conducătorii capitlului, 
se recrutează din familiile nobile doar cu puţin inferioare 
celor ale episcopilor, care sunt princiare. Ceilalţi canonici au 
o origine inferioară, din punct de vedere social. Autonomia 
principatului pare să fi contribuit într-o măsură însemnată 
la menţinerea acestor privilegiil. La capitlul de la Sfântul 
Paul din Londra, succesiunea ereditară într-o strană de 
canonic, din tată în fiu și de la unchi la nepot, este foarte 
frecventă în secolul al XII-lea. Recrutarea din sânul aris- 
tocraţiei se prelungește până în momentul când intervine o 
voință străină, cea a regelui?. În Franţa și în Anglia, atri- 
buirea de prebende clericilor fără strămoși iluștri este 
acţiunea prințului care înțelege să-i doteze pe membrii curţii 
sale. Primirea în aceste comunități se face. în mod foarte 
diferit. La Lincoln, capitlul este populat cu slujitori ai 
regelui, în vremea lui Henric al II-lea. La Londra, în timpul 
episcopatului lui Foliot, 7 numiri din 28 atribuie o strană 
unui cleric al regelui. Capeţianul-se străduiește să procedeze 
la fel la Paris, la Sens, la Beauvais și în alte părţi. Autonomia 
-unui capitlu se evaluează după capacitatea sa de rezistență3. 


Candidaţii la o prebendă au în mod obişnuit 25 de ani. 
Totuși, deseori se întâmplă ca un capitlu:- să primească 
tineri, cu dispensă. Canonicii trebuie să fie preoți, iar, 


1! L. GENICOT, Haut clerge, princes et nobles dans le diocese 
de Liege du'XI€ au XVE siecle, in Adel unde Kirche, Gerd 
Tellenbach zum 65 Geburtstag dargebrachit, Friburg-Basel- 
Viena, 1968, reluat în Etudes sur les principautes lotharingien- 
nes, Louvain, 1974, p. 140 și urm. 

2 C. BROOKE, The composition of the chapter of St Paul 1086- 
1163, in Cambridge Historical Journal, 1950, pp. 111-132. 

3 Numeroase monografii au fost consacrate capitlurilor. 
Până în 1962, găsim lista acestora în G. LE BRAS, Les 
Institutions [58], t. Il, p. 377. 

dacă nu sunt; în momentul numirii, au obligația de a se 
hirotonisi. Unii amână această ceremonie timp de ani şi 
ani sau nu consimt să o facă decât foarte târziu. Conciliile 
locale par să amintească în zadar această obligație. De 
aceea de multe ori se întâmplă să întâlnim în capitluri laici 
și mai ales simpli clerici, care nu au primit decât tonsura 
şi nu au mai multe obligaţii religioase decât laicii. AbElard, 
canonic la Notre-Dame din Paris, ca scolastic nu primise 
ordinele sfinte, nici subdiaconatul, nici diaconatul, nici 
preoția. Nu era ţinut în castitate, iar căsătoria sa cu Eloiza 
nu avea nimic interzis. Nu trebuia să renunţe nici la 
funcţia sa şi nici la prebenda sa. Un exemplu atât de ilus- 
tru limitează foarte serios semnificaţia deciziilor conciliare. 
Canonicilor le este în principal interzis să aibă rezi- 
dență, aceasta numai pentru a-și îndeplini funcţiile litur- 
gice. Această regulă nu pare a fi mai mult respectată decât 
precedentele. Există dispense pentru cei care fac studii 
sau care își pledează procesul la Roma. Nu este rar absen- 
teismul pur și simplu. Este instituțional în momentul când 
o persoană poate cumula mai multe prebende în capitluri 
diferite. Exemplele sunt foarte numeroase, pentru că cele 
mai ilustre persoane renunță cu greu la aceste avantaje. 
Faptele sunt cunoscute, probabil prea cunoscute, de- 
oarece este dificil să știm ce loc ocupau cu adevărat aceste 
abuzuri indiscutabile în viaţa unui capitlu. Nu se poate 
generaliza plecând de la cazul clericilor regelui. i 
Rolul exact al unui capitlu poate fi apreciat în viața 
cotidiană a unei dioceze. Ne apare atunci ca auxiliarul 
firesc al episcopului în funcţia sa pastorală, adminis- 
trativă și judiciară. Consiliul capiilului este necesar pen- 
tru a institui sau destitui abaţii, stareţele și alte per- 
soane ecleziastice, reamintește Alexandru al III-lea. Unii 
canonici au funcţii mai definite. Cancelarul conduce 
notarii și are în grijă arhivele. Dascălul organizează cere- 
moniile liturgice și se ocupă de formarea coralelor. 
Scolasticul are în sarcină învățământul. Oficialul tra- 
tează toate problemele din punct de vedere al dreptului 


62 


canonic!. Canonicii par a avea multe alte obligaţii. Rolul 
lor în construirea catedralei, în defrișări, în adminis- 
trarea spitalelor și în pastorală este dintre cele mai 
importante. Clerici cultivați, canonicii sunt atenţi la 
evoluția mentalităților urbane, sensibili la incidenţa 
evenimentelor și prompţi în a lua parte la proiecte inspi- 
rate de noul spirit. Exemplele sunt numeroase. Sfântul 
Bruno este canonic și scolastic la: Reims, înainte de a se 
retrage în singurătate și de a întemeia Grande-Char- 
treuse. La fel, un canonic de la Toulouse găseşte calea 
sfințeniei urmând exemplul lui Robert d'Arbrissel2. 
Dintre toți canonicii, pentru viața unei dioceze, cel mai 
important este arhidiaconul, din moment ce el este colabo- 
ratorul cel mai apropiat al episcopului. Funcția este veche. 
În epoca carolingiană, ei erau mai mulți, fiecare însărcinat 
cu supravegherea unei circumscripţii a diocezei. Un 
arhidiacon major rămâne pe lângă episcop, ca vicarul său 
sau reprezentantul său. El dispune de o putere egală cu a 
episcopului. Ales liber de episcop, el este încorporat 
capitlului. Înzestrată cu o prebendă grasă, această funcție 
este foarte jinduită şi, uneori, este atribuită clericilor 
regelui. Ea pare atunci recompensa serviciilor lor pe lângă 
prinț. În Anglia, Henric 1 îi numește el însuși și îi alege, 
uneori, dintre tinerii bărbaţi căsătoriţi. Instituţia este 
atunci în întregime deturnată de la scopul său. 
* Parohia este un loc de cult permanent ce are un cleric 
propriu, cu o rezidenţă definitivă.. Parohul sau rectorul 
girează bunurile ce aparţin Bisericii, percepe dijmele, 
oficiază botezul, celebrează căsătoriile și înmormântările3. 
Parohia este o celulă autonomă unde se îndeplinesc toate 
acțiunile vieţii creștine. Prin aceasta, ea este cât se poate 


1 Oficialul, judecător ecleziastic, apare în cel de al III-lea 
sfert al secolului al XII-lea, în Franţa de Nord și în Anglia, iar în 
secolul al XIII-lea, în Germania. 

2 E. DELARUELLE, L'ideal de pauvrete ă Toulouse au XII 
siecle (849), in Vaudois, pp. 64-81. 

3 Vocabularul pentru a desemna pe conducătorul parohiei este 
multiplu: Parochus, plebanus, curatus, rector ecclesiae, pastor. 

de diferită de paraclisuri sau de capele, locuri de cult 
auxiliare pentru celebrarea slujbei. Prezenţa cristelniţelor 
este marca caracteristică a acestei circumscripţii. Cre- 
dincioșii care provin din acest cadru teritorial sunt ţinuţi 
să-şi îndeplinească aici îndatoririle religioase. Parohul, ca 
reprezentant al episcopului, are asupra lor jurisdicția reli- 
gioasă și exercită adesea o putere morală importantă. 

Născută din obligaţia imperioasă de a descentraliza 
viața creștină prea axată pe oraș și pe episcop, parohia 
nu este decât o circumscripție secundară derivată din 
dioceză. O foarte lentă punere de acord a condus la cea 
mai mare diversitate. Parohia rurală apare încă din anti-. 
chitatea creștină în burguri și pe marile domenii, dar 
reţeaua nu este completă peste tot în secolul al XII-lea!. 
În dioceza Strasbourg, această împărțire teritorială este. 
terminată în secolul al XI-lea, în vreme ce în dioceza 
vecină - Besanşon, ea este abia schițată. Contraste de 
acest fel, între: dioceze vecine, se întâlnesc în Germania ca 
și în Spania. Această reţea de parohii rurale se întărește 
și se completează peste tot în creștinătatea latină în tim- 
pul secolului al XII-lea2. Cauzele acestei mișcări sunt 
multiple. Prima este, în mod evident, creşterea populaţiei 
și întemeierea de noi sate născute din defrișări. Cea de a 
doua este un simţ mai ascuţit al datoriei pastorale și o 
tendință generaiă spre întărirea cadrului administrativ. 
Cel mai adesea, marile parohii sunt dezmembrate, după o 
practică cunoscută din vremea epocii carolingiene, fapt 
care determină unele dificultăți materiale3. 


Împărţirea teritoriului urban și mai ales pe cel al unei 
cetăți episcopale în parohii nu apare decât mult mai târziu. 


1 Domesday Book, cu siguranţă incomplet, face cunoscute 
1700 de parohii în Anglia. In secolul al XIII-lea, sunt între 8000 
și 10 000. : 

2 L. PFLEGER, Die Entstehung und Entwicklung der elsăs- 
sichen Pfarrein, Strasbourg, 1935. 

3 HINCMAR, De ecclesiis et capellis, ed. Gundlach, in ZKG, X. 
1889, pp. 92-145. i . 

În secolul al XI-lea, catedrala, unde se desfășoară ritualurile 
esenţiale, nu admite în preajma ei decât capele fără nici o 
jurisdicție. Numeroasele mânăstiri suburbane nu au vocație 
pastorală și nu îndeplinesc rolul de parohie. Nu dispun nici 
de teritoriu, nici de jurisdicție asupra creştinilor, cu excepția 
cazurilor în care se bucură de scutire pentru bunurile lor. 
Toaăte aceste locașuri de cult secundare trebuiau să cedeze în 
favoarea catedralei și în principal cu ocazia celor mai solem- 
ne ceremonii. 

„Prin creșterea populaţiei urbane și dezvoltarea burgurilor, 
parohiile se înmulţesc în oraș. La Sens, în secolul al XI-lea, 
“catedrala este singurul locaș de cult unde acesta .se exercită 
pe deplin, dar în 1220, există 13 parohii. K&ln, care nu avea 
nici o parohie în secolul al XI-lea, are 16 în 1172. La Paris, în 
secolul al XI-lea, în Ile de la Cite, catedrala este înconjurată 
de capele și oratorii ce primesc, la mijlocul secolului al 
XIII-lea, un cleric permanent. Către 1183,.Maurice de Sully 
le reorganizează în 12 parohii, fără a socoti palatul și cate- 
drala însăşi. Şi pe malul drept și pe cel stâng, se întind paro- 
hii pe vaste spaţii încă rurale. Avântul economic pe țărmul 
nordic, trezirea intelectuală la sud antrenează progresiv 
crearea de noi locașuri de cult, așa cum este Saint-Severin, 
cunoscut înainte de sfârșitul secolului al XII-lea. 


Celulă autonomă, parohia — sau cel puţin clerul ce o 
deserveşte -— este supusă episcopului. Conciliile locale 
reafirmă fără încetare drepturile obiceiului amenințate, este 
adevărat, în permanență. Ţine de episcop și numai de el 
să-i hirotonisească pe preoţii din dioceza sa, de a-i convoca 
la sinodul diocezan, pentru a-i instrui și a-i întreba deșpre 
activităţile lor pastorale. E1 trebuie să viziteze în fiecare an 
parohiile, să se asigure de moralitatea clerului, să con- 
troleze administrarea bunurilor şi starea clădirilor. În 
sfârșit, episcopul percepe taxe de la parohii, în timpul 
vizitelor sale și cu ocazia sinodului diocezan. . 

Numeroase parohii țin deopotrivă de un senior, fie că 
el acţionează ca proprietar fondator al bunurilor pe care a 
fost construită biserica, fie că îi asigură apărarea ca 
deţinător al puterilor publice, fie că exercită aici un sim- 
plu drept de patronaj. Aceste drepturi permiteau. senio- 
rilor să ridice redevenţe și, uneori, să acapareze dijmele și 

oblaţiile. În anumite cazuri, biserica făcea parte din senio- 
rie și ei puteau să o vândă dacă doreau, să o dea sau să o 
împartă între moștenitorii lor pentru partea din venituri 
care le aparținea. Reforma gregoriană se străduise să 
scoată bisericile de sub autoritatea laicilor. În mod pro- 
gresiv, clericii reformatori, prin rugăciune sau prin 
amenințare, obținuseră restituirea dijmelor, fie că fuse- 
seră nevoiţi să le răscumpere, fie că știuseră să-i convingă 
pe laici să le dăruiască episcopului sau unei mânăstiri. 
Seniorii trebuie să renunţe puţin câte puţin la posesiunea 
bisericilor. Ei menţin un vag drept de patronaj, căruia 
Alexandru al III-lea îi dă o definiţie foarte restrictivă. La 
sfârşitul secolului al XII-lea, nu ar fi avut, teoretic, decât 
dreptul de prezentare a parohului. Unii nu ezită să scoată 
din aceasta bani. Se poate aprecia, fără teama de.a ne 
înșela, că aplicarea în detaliu a acestor măsuri reforma- 
toare a presupus foarte mult timp!. 

Mâriăstirile erau deopotrivă proprietare de parohii. 
Unele mânăstiri le fondaseră ele însele pe moșiile lor și 
exercitau aici drepturile recunoscute laicilor. Uneori, pro- 
prietarii au renunțat la aceste drepturi în profitul călugă- 
rilor din bisericile pe care le posedau, precum și la dijme. 
Pe scurt, abațţiile străvechi își văd recunoscut dreptul de 
a-i prezenta episcopului un candidat pentru a ocupa o pa- 
rohie. Multă vreme, călugării au făcut alegerea clericilor. 
Apoi ei au prezentat episcopului pentru hirotonisire pe 
unul dintre ai lor și au exercitat ei înșiși funcția parohială. 
Această practică, în contradicție cu viața monastică, pare 
să nu fi dat rezultate rele. Ea este foarte rău văzută de 
episcopi.. Este adevărat că dioceza este răspândită în 
enclave monastice, capele în teritoriul scutit și parohii 
asupra cărora călugării exercită toate drepturile propri- 
etarilor. Autoritatea obiceiului se reduce la un simplu 
drept de hirotonisire a preotului paroh din moment ce el 
nu îl poate demite fără proces ecleziastic. Călugării, pro- 


1 M. DILLAY, Le regime de LEglise privee du XIe au XIlIe sie- 
cle dans l'Anjou, le Maine et la Touraine, in Revue historique de 
Droit franșais et etranger, 1925, pp. 253-294. 

prietari religioși, sunt interlocutori mai dificili decât 
seniorii laici. Ei au dreptul de partea lor, de vreme ce de- 
cretele reformatoare nu vizează decât laicii. Recunoscând 
abaţiilor avantajele dobândite, episcopii se. străduiesc să 
obțină ca parohiile, proprietăţile călugărilor, să fie deser- 
vite de un cleric laic. Spiritul de reformă monastică din se- 
colul al XII-lea îi ajută în această sarcină dificilăl. 

Supuse taxelor, uneori victimele uzurpării, parohiile 
nu posedă mai puţine bunuri funciare și drepturi lucra- 
tive diverse. Unele sunt sărace, altele sunt înstărite. Prin 
urmare, nu-i putem crede iobagi pe toţi parohii, supuși 
cu toţii seniorilor și ducând o viață mizerabilă. Parohiile 
bune tind să devină avantaje jinduite. Iată de ce, legislația 
conciliară și papii fixează condiţiile de atribuire a parohi- 
ilor. Alexandru al III-lea era nemulțumit de faptul că se 
concedau, cu dispensă, copiilor de 10 ani, iar fără dispen- 
să de la cel puţin 14 ani. Cel de al III-lea Conciliu de la 
Laterano fixează vârsta cerută la 25 de ani, și, în plus, 
candidatul nu avea voie să se bucure de o altă parohie. 

Abuzurile par să fi fost frecvente până. la sfârsitul se- 
colului. Numeroase parohii nu aveau'rezidenţă și foloseau 
vicari cărora le dădeau pensii mici. Abaţiile fac la fel. 
Alexandru al III-lea cere ca salariul vărsat să permită vi- 
carului să trăiască decent. Cumulul de parohii şi de bi- 
serici parohiale este deopotrivă frecvent. Papalitatea 
admite acest lucru, din moment ce acordă dispense. Regii 
și cei bogaţi își favorizează, uneori, slujitorii prin atri- 
buirea -mai multor avantaje. Scribul Bernard, cleric al 
regelui Henric I Beauclerc, posedă 5 biserici în Comwall, 
una în Surrey, una în Hampshire, una în Northampton- 
shire și probabil alte câteva. Un asemenea cumul lasă să 
se întrevadă că este foarte rentabil să fii paroh, să percepi 
veniturile de aici și să-ţi asiguri slujba prin alții2. 


1 U. BERLIERE, L'exercice du ministere paroissial par les 
moines dans le haut Moyen Age, in RB, t. 39, 1927, pp. 227-250 
şi :pp. 340-364. 

2 Exemplu citat după M. BRETT, The English Church under 
Henry 1 [551], p. 216 şi urm. 

Nu s-ar putea afirma nimic sau aproape nimic despre 
moralitatea clerului parohial și despre capacitățile sale 
intelectuale. Nu există decât surșe narative ce permit să 
se sublinieze un caz și să se ignore faptul comun. Istori- 
cul își formează părerea despre preotul de parohie după 
clericii savanţi care au răgazul de a scrie. Se pare că 
această imagine nu este omogenă. Există parohul care 
conducea trupele din timpul vieţii: lui Ludovic al VI-lea 
prin Suger, preotul bun tată de familie numeroasă, sătea- 
nul conducător moral al comunităţii, personajul din pove- 
stiri (fabliaw. Trebuie să ne ferim să optăm pentru o ver- 
siune mai curând decât pentru alta şi să păstrăm acest 
ecou divers ca semnificativ. Totuși, se pare că aprofun- 
darea în sfințenie nu este trăsătura esenţială a vieții lor, 
Din acest punct de vedere, moralizarea Bisericii urmărită 
de reformă nu pare să fi pătruns foarte mult la sate. 


III 


Călugări, eremiţi și clerici ordonaţi 
în secolul al XII-lea 


Idealul religios, în creștinătatea latină, se împlinește în 
“mod tradițional prin alegerea vieții regulare, adică prin 
“adoptarea unui comportament descris: de o regulă și ja- 
lonat de obligaţii. Este ansamblul formelor vieţii religioase 
“supuse unei discipline, care este calificată astfel, spre 
"deosebire de cea a clericilor rămași în viața laică. În afara 
cazului eremiţilor, viaţa regulară impune ascultarea de 
un superior. Într-un mod sau altul, .ea implică și sărăcia 
'şi castitatea. 

: Multă vreme acest ideal a fost în principal și, uneori, în 
mod exclusiv monastic. Nu se mai întâmplă astfel de ia 
"dezvoltarea congregaţiilor de clerici, ca urrnare a reformei 
“pontificale. Viaţa regulară este acum mai diversificată. 
:Profesiunea unora și a altora este foarte deosebită dacă 
ne gândim la origine. Călugării sunt în primul rând 
-penitenţi laici, iar clericii bărbaţi care au primit ordinele 
sfinte. Opoziția reală nu mai este atât de mare în cadrul 

vieţii regulare. Călugării primesc din ce în ce mai des 
“sacerdoțiul, chiar dacă spiritualitatea lor nu este încă 

impregnată. Clericii trăind în comunitate adoptă cu- 
“tumele rezultate din regulile monastice. Pe scurt, în ciuda 
acestor diferențe care sunt bine cunoscute, cei care adop- 
tă viaţa regulară ilustrează un sector vast al vieţii Bisericii. 
„ Aceste forme multiple pe care le îmbracă viața religioasă 

regulară, caracterul său spontan și uneori anarhic sunt 
semnul unei mari vitalități. Numeroasele întemeieri pun în 
deplină lumină forța creatoare ce animă întregul secol. 

Creștinătatea latină a secolului al XII-lea poartă marca 
unei instituții caracteristice: Citeaux, a cărei reușită este 
exemplară. Expansiunea prodigioasă a ordinului este un 
fenomen istoric uimitor. Ea nu se explică decât prin fap- 
tul că aspirațiile religioase cele mai înalte se recunosc cel 
mai bine în spiritul cistercian și prin faptul că acest mod. 
de viaţă răspundea celui mai răspândit ideal. Sfântul 
Bernard dă prin sfințenia și geniul său o rodnicie excep- 
țională unei intuiţii juste. Citeaux nu este, și nici vorbă 
să fie astfel, unica întemeiere. Alte instituții ilustrează 
aceeași stare de spirit sub forme uneori diferite. Aceleași 
căutări imprimă totuși marca lor pe vechiul monahism 
care se reformează mai mult sau mai puţin prin inspirația 
din aceleași idei. Pe scurt, în fierberea de inițiative şi-pro- 
liferarea de întemeierii, trebuie să vedem mai întâi marea 
mișcare spirituală de ansamblu care transformă spiritul 
oamenilor creștinătății în căutarea perfecțiunii. 

Istoria întemeierii de la Citeaux presupune câteva 
remarci cronologice. importante pentru înţelegerea întregii 
mișcări regulare din secolul al XII-lea. În momentul când 
se naște ilustra abație, în 1098, ea fusese precedată de 
câteva tentative infructuoase de același gen. Faptul nu ar 
avea decât un interes anecdotic, dacă nu rie-ar arăta că 
rădăcinile spirituale ale mișcării merg în adâncime, în 
perioada gregoriană. Dacă se dorește confruntarea idealu- 
lui întemeierii de la Citeaux cu condițiile apariţiei sale, 
trebuie probabil să luăm în considerare ultima generaţie a 
secolului al XI-lea, în totalitate. În momentul în care se 
întemeiază noua mânăstire, spiritualitatea care o susţine 
devine perceptibilă din punct de vedere istoric și eficace 
din punct de vedere social. Or, o mișcare de această am- 
ploare cere o maturizare îndelungată. 

La fel, faza de cea mai mare expansiune este prima 
jumătate a secolului al XII-lea, din timpul vieții Sfântului 
Bernard. Întemeierile cisterciene urmează una alteia 

într-un ritm de nejustificat. Această perioadă de creştere 
prodigioasă este urmată de o dezvoltare regulară până la 
sfârșitul secolului. La această dată, Citeaux este încă 
forma de viaţă ascetică cu cea mai mare influenţă. 
Semnele tangibile ale celei mai mici bunăvoinţe din partea 
populațiilor datează din secolul al XIII-lea și mai precis 
din momentul când ordinele cerșetoare se impun defini- 
tiv. Marele succes al întemeierii de la Cîteaux este, pentru 
o instituţie, destul de scurt. Se poate remarca că primele 
forme de viaţă în stilul cerșetor apar către 1170 şi se ela- 
borează într-un climat în care austeritatea cisterciană 
este dominantă. În secolul următor, această influență 
este foarte perceptibilă, chiar dacă modul de viaţă și insti- 
“tuţiile sunt diferite. 

Cîteaux, formă bine definită a idealului monastic, se 
impune o vreme, apoi stagnează. Această creștere rapidă 
este corespunzătoare imaginii unei lumi în mutație rapidă 
ce abandonează repede modurile de viaţă recunoscute 
anterior. Acest caracter precar al succesulini nu. poate fi 
lăsat fără explicaţie. 


A. NOUA ORIENTARE A MONAHISMULUI 


Primii cistercieni își numeau chiar ei abația lor noua 
mânăstire și nu au renunțat la această denumire decât 
“după întemeierea mai multor abaţii-fiice!. Această denu- 
mire nu avea ca scop să sublinieze caracterul recent.al 
întemeierii de la Citeaux, ci să proclame noutatea radicală 
„a modului de viață ce se ducea aici. Inovația a fost, după 
_ toate probabilitățile, mai bine percepută de contemporani, 
: foarte șocați de unele aspecte ale noii întemeieri, decât de 
“istorici, mai sensibili la permanenţa faptului monastic. 
"Unii, precum Abâlard, îi ironizau, sub numele de noii apos- 
toli. Această bătaie de joc, care explica ambițiile lor, avea o 


1 J. A. LEFEVRE, Le vrai recit primitif des origines de Citeaux 
| est-il TExordium Parvum?, in MA, 1955, pp. 79-120 și pp: 329- 
; 361. 

ţintă dreaptă și spunea îndeajuns despre acest lucru. 

Noutatea ţine în principal de apariția unui spirit mo- 
nastic diferit, care se definește în mod progresiv şi care 
inspiră căutări și tatonări. Citeaux ia în calcul aceste 
imperative religioase şi pare să se nască din această 
evoluţie lentă și fundamentală a mentalităților religioase. 

Au fost avansate cele mai diverse explicaţii, iar unele, 
tot timpul reluate, merită un ecou critic. Istoricii au ţinut 
seama de decadența Clunyului sau de criza cenobitismu- 
lui tradițional pentru a explica succesul întemeierii de la 
Citeaux. Prezentarea este prea sumară și, oarecum, 
deplasată. În momentul când se întemeiază noua mână- 
stire, Cluny se află la apogeul gloriei sale sub îndelunga- 
tul abaţiat al Sfântului Hugo. A spune că mânăsştirea era 
deja distrusă este o greșală în modul de exprimare! De 
altfel, forțele care dau naștere întemeierii de la Citeaux 
sunt în acțiune de multă vreme și vin de foarte departe. 
Decadenţa monahismului tradiţional nu poate fi luată în 
considerare decât cu titlu accesoriu. 

Această opinie derivă din polemica Sfântului Bernard 
împotriva Clunyului. Or, acuzațiile pe care le colportează 
abatele de la Clairvaux nu sunt decât păcate ușoare. Ce 
importanță pot avea într-un proiect de sfințenie obser- 
vanțele în legătură cu alimentaţia, posturile și umilința. 
lustrul abate nu dă explicații în acest sens şi se mul- 
țumește să vorbească de rău. Căci, înseamnă a-ți bate joc 
de lume prin prezentarea călugărilor de la Cluny crăpând 
de indigestie și nemaiputând în fața merindelor. Luând în 
considerare totul, s-a dat prea mare importanță unui dis- 
curs în care retorica cea mai șireată are un loc anume. 
Apologie & Guillaume, care este un text semnificativ până 
și în excesele sale, nu ar putea fi considerat ca o justifi- 
care a noului monahism. Problema este mai serioasă. De 
altfel, cei care ţin cu tradiția răspund viguros prin pana 
lui Petrus Venerabilis și a lui Suger, pentru a nu cita 
decât personalităţile cele mai importante. 

Noul monahism înțelege în mod evident să se desprindă 
mai radical de lume. Această atitudine este esenţială și 

conformă cu vocaţia originarăl. Refuzul apare în acest 
moment ca o obligaţie urgentă și se exprimă printr-o 
tendință manifestă spre eremitism. Acest mod de viaţă nu 
impune nici un amestec social precis și permite, atât cât 
este posibil, eliberarea de sub tutela puterilor temporale. 
Această alegere pare să implice, deopotrivă, dorința de a se 
exonera de toate obligațiile ce privesc funcţiile ecleziastice. 
Sfântul Bruno nu câștigă Grande-Chartreuse împins de 
dorința de a renova Biserica, ci pentru a obţine aici fru- 
moase rezultate de sfințenie și pentru a găsi aici pacea 
spirituală. În cazul său, fuga în pustiu poate afla câteva 
justificări în luptele susținute la Reims, în timpul reformnei 
Bisericii. Ceilalți fondatori cunosc și ei o perioadă de sihăs- 
trie (eremitică), etapă decisivă în maturizarea proiectelor 
lor. Ei nu perseverează cu toții pe acest drum, ca Bruno, 
dar întemeierile cenobitice ce derivă din această mișcare îi 
poartă cel mai-adesea marca. 

Cazul întemeierii de la Citeaux este cel mai lămuritor. 
Unele texte, dintre cele mai vechi, prezintă noua mână- 
stire ca un schit (ermitaj)2. Acest lucru nu este decât 
parțial adevărat, din moment ce viaţa comună este aici o 
regulă încă de la origini. Termenul, încă de atunci, de- 
semnează îndepărtarea de lume și nu viața solitară. 
Citeaux perseverează pe această cale prin alegerea de 
locuri retrase și în principiu pustii pentru.a-și instala 
întemeierile-fiice. Acolo unde ţinutul este populat deja, 
călugării nu ezită să răscumpere în totalitate pământurile 
pentru a fi singuri în aceste locuri și pentru a fi separați. 

Eremitismul nu este la sfârșitul secolului al XI-lea o 
mare noutate. Era cunoscut şi practicat în Italia, în nord 
ca şi în sud, înainte de-anul o mie. Deci creditul de care 
se bucură acest mod de viaţă crește continuu pe parcur- 
sul secolului al XI-lea. De atunci, noile ordine apar ca o 
înflorire târzie a tendinţelor vechi deja și reperabile din 


1 R. GREGOIRE, Saeculi actibus se facere alienum. Le mepris 
du monde dans la litterature monastique medievale, în Revue 
d'Ascetique et de Mystique, t. 4], 1965, pp: 251-287. 

2 Este cazul lui Exordium parvurm. 

punct de-vedere istoric de.mai bine de un secol. Difuzarea 
acestui gen de ideal trebuie explicată. Circumstanțele fac 
-oare mai urgentă realizarea sa? Noul monahism nu re- 
duce oare această desprindere de lume la un simbol, din 
moment ce pustiul cistercienilor este amenajat minuțios? 

Viaţa de eremit păre mai ales-legată de o experiență 
individuală a vieţii spirituale și de un sentiment mai per- 
sonal al mântuirii. Eremiții de la sfârșitul secolului al X-lea 
au fost atleți şi precursori în această căutare. Difuzarea 
acestui ideal poate semnifica percepția mai larg răspân- 
dită a acestei sensibilități. Voința proprie și personală de 
a-şi câștiga mântuirea pe căile cele mai sigure și fără 
compromis cu lumea apare în numeroase cazuri. Această 
creștere a conștiinței de sine în detrimentul unui senti- 
ment mai colectiv şi mai liturgic al mântuirii nu pare să 
fie străină de spiritul secolului al XII-leal. 

Prin Citeaux, vocaţia pentru pustiu capătă o alură 
colectivă pe care nu o avea până atunci, iar individua- 
lismul pare mai puţin perceptibil decât în altă parte. 
Cenobitismul riguros al cistercienilor limitează semni- 
ficația remarcilor precedente. Pe scurt, este vorba despre 
o adaptare a idealului pustiiului la.formele de viaţă comu- 
nă. Din această.cauză, îndepărtarea de lume pare să fie 
un motiv deosebit de important. 


Refuzul de a avea seniorii funciare, de a irăi din cens şi 
din redevenţe și de a deţine dijme impune un al mod de 
instalare în lume care contrastează cu cel al monahismului 
tradiţional. Noii călugări își cultivă pământurile prin valorifi- 
care directă cu ajutorul fraților converși, fără a exercita nici 
o putere asupra cuiva. O asemenea comportare poate avea 
numeroase motive ce nu se exclud unele pe celelalte. Fără 
autoritate asupra ţăranilor, noile mânăstiri sunt în afara 

structurilor temporale ale ordinii. Nici bogate, nici puternice, 
nici pline de călugări, ele nu intră în calculele politice ale 
celor mari și nu le stimulează cupiditatea. În mod indirect, 
ele realizează această parte a programului gregorian ce tin- 


1 C. W. BYNUM, Did the tiselfth century discover the indivi- 
dual?, in Jurnal of ecclesiastical History, 1980, pp 1-17. 

dea spre sustragerea bisericilor de sub -autoritatea laicilor. 
Acest lucru se înfăptuia cu prețul muncii manuale, dacă nu 
al sărăciei. Or, în momentul în care Citeaux emigrează, sunt 
deja elaborate înțelegerile ce pun capăt disputei învesti- 
turilor. De aceea, adaptarea perfectă a noilor mânăstiri la 
principiile născute din ideologia reformei pare, dacă nu fără 
obiect, cel puţin fără consecinţe. În mod obișnuit, Citeaux 
are bune legături cu prinții, din moment ce prezenţa sa în: 
lume nu lezează nici o putere temporală. Ostilitatea, atunci 
când ea apare în Germania în epocă lui Barbarossa, ţine de, 
faptul că printre partizanii fideli ai pontifului sunt călugării. 


__ Refuzul faţă de lume poate fi încă o temă pur ascetică. 
În maniera eremiţilor, noii călugări înţeleg să muncească 
cu mâinile lor și să trăiască într-o sărăcie mai concretă. 
Începând din epoca carolingiană, abaţiile, generos apro- 
vizionate cu venituri, nu mai aveau nevoie ca pământurile 
să fie cultivate de călugări. Contextul aristocratic nu inci- 
ta la munca manuală.. Îndatoririle spirituale care le aca- 
parau timpul păreau să-i dispenseze pe călugări în mod 
“legitim de munca manuală. Punerea la locul de onoare.a 
muncii manuale rănește în mod indiscutabil sentimentele 
nobililor și marchează o ruptură în concepții. Or, este 
vorba aici de o alegere penitențială și ascetică. Munca 
manuală nu pare să fi avut altă semnificaţie, deoarece 
reflecția asupra acestei obligații nu merge prea departe. 
De altfel, nu toți călugării sunt supuși în mod egal acestei 
obligații, semn al unei rezistențe persistente. Pe scurt, 
asceza devenea mai concretă. 

“Aceeași tendință se observă în legătură cu sărăcia. Cu 
siguranță, prin legământ, călugării renunțaseră la toate 
posesiunile personale, iar constituirea peculiului era con- 
siderată un păcat capital. Numeroase istorii monastice o 
dovedesc. Or, modul de viață într-o biserică abaţială caro- 
lingiană sau într-o mânăstire -clunisiană nu este în sără- 
cie. Este o viață colectivă destul de apăsătoare, unde 
chiar austeritatea. personală poate trece neobservată. De 
acum înainte, sărăcia trebuie să se facă simțită. Ea se 
numește jenă, inconfort, foame și austeritate. Există, la 

noii călugări, o dorință de viaţă aspră și dură, o voință 
clară de a îndura suferinţele vieţii și un refuz al unei 
asceze care nu ar fi decât spirituală sau simbolică. Acesta 
este sensul elogiului mânăstirii de la Clairvaux de la înce- 
puturile sale, așa cum o descrie Guillaume de Saint- 
Thierry. "În acești ani, oamenii de înaltă virtute, cândva 
bogaţi și copleșiți de onoruri în lume, glorificându-se 
întru Christos, își sădeau Biserica lui Dumnezeu în 
sânge, în muncă și în încercări, în foame și în sete, în frig 
și în despuiere, în persecuții, în oprobrii și în multele 
angoase."1O asemenea descriere, deformată în mod evi- 
dent de transmiterea orală și amintiri, înfrumusețează 
originile și vorbește despre o vârstă de aur. Nu este vorba 
decât de suferințe și dureri. Există .un apetit al sufe- 
rinţelor pe care trebuie să îl relevăm fără a-l putea explica 
cu exactitate. La Citeaux, asceza monastică este brutală 
și dură cu îndărătnicie. 

Munca manuală, sărăcia și viața dură reprezintă ace- 
leași principii de viață. Ele semnifică, în primul rând, un 
gust 'nou pentru real și concret. La Cluny și în monahis- 
mul carolingian, nu exista deloc sentimentul că sfințenia 
însemna o asceză atât de aspră şi o viaţă atât de extenu- 
antă. Spiritualitatea de la Cluny făcea secundară orice 
observanţă2. Exista o viziune mai spirituală despre viaţa 
creștină, axată pe virtuți. Mortificarea conta mai puțin 
decât înălțarea sufletului, și suferința îndurată mai puţin 
decât perfecțiunea mistică. De la un monahism la altul, 
există nu o simplă dezbatere asupra observanțelor, ci o 
manieră diferită de a concepe legăturile dintre spirit și 
trup, dintre virtuți și asceză, dintre sfinţenie și penitenţă. 
În brutalitatea sa ascetică, noul monahism face dovada 
unui simţ mai acut al caracterului păcătos al lumii și al 
omului. O asemenea trecere de la simbolic la concret, de la 


1 GUILLAUME DE SAINT-THIERRY: Sancti Bernardi vita 
pruna, Liber |, S 35. 

2 Rectitudo autem regulae charitas est, scrie PETRUS 
VENERABILIS, in PL, 189 c 149. 

spiritual la real este atestată foarte bine în alte domenii. 
De aceea, evoluția monahismului nu ar putea surprinde. 
Totuși, cronologia unei asemenea transformări a menta- 
lităţilor și a sensibilităților nu este ușor de sugerat. 

Mișcarea către munca manuală și sărăcie poate, în 
plus, să-și aibă originea în Regula Sfântului Benedict, în 
litera sa originală.. Această întâlnire dintre aspiraţiile noi, 
necunoscute vechiului monahism, și un text normativ, dă 
mișcării o justificare complementară. De aceea, chiar în 
mânăstiri pioase și fervente, călugării puteau să aibă 
îndoieli în legătură cu exactitatea îndeplinirii obligaţiilor. 
Acesta pare a fi-şi cazul la Molesrhe. De aceea, adesea se 
întâmplă ca mișcarea să se exprime mai bine sub forma 
unui literalism benedictin. Această referire la trecut este, 
în contextul sfârșitului de secol al XI-lea, perfect demon- 
strativă. Sprijinul tradiţiei face de necombătut aspirațiile 
acestui sfârşit de secol. Regula Sfântului Benedict, care 
valorifică aceste revendicări, canalizează sursele revenirii 
la cenobitism. Astfel se explică poate această evoluţie 
constantă a noilor întemeieri, de la eremitismul originar 
până la viaţa comună. 

Literalismul, care iese în evidenţă î în atitudinea mișcări- 
lor religioase faţă de Regula Sfântului Benedict, nu este 
un fenomen izolat. Este cunoscut și în alte domenii. Se dă 
o atenţie mai serioasă și mai critică tuturor textelor, 
începând cu cel al Bibliei. Mai spirituale, secolele prece- 
dente nu consideraseră potrivit să scruteze astfel detaliile, 
pentru a scoate din ele concluzii normative. Exemplului 
oferit de tradiţie i se adaugă poate acela al călugăriloi din 
Orient, care oferă o altă imagine a monahismului. Modul 
lor de viaţă este cunoscut în Occident prin texte, mai 
degrabă decât prin contactul direct. 

Toate aceste aspirații concrete pun de fapt o problemă 
religioasă fundamentală: cea a sensului care se dă vieții 
monastice. Mânăstirea carolingiană și, după ea, Cluny 
apar ca locul unde se adună avangarda poporului lui 
Dumnezeu în drumul spre veșnicia preafericită. E1 încă 
nu este raiul, dar nu mai este lumea. Călugărul a intrat 

deja prin cuvântare în viaţa cerească şi își face, din 
aceasta, încă de acum ucenicia, prin contemplaţie și prin 
viața mistică. Rugăciunea le preamărire, ce convine 
acelora care înțeleg să ducă o viaţă angelică, trebuie să 
îndepărteze mânia lui Dumnezeu, ce ar putea să se abată 
asupra unui popor care nu își îndeplinește îndatoririle. 
Nici păcatul, nici asceza nu sunt necunoscute, dar rămân 
secundarel. 

Se întâmplă cu totul altfel în secolul al XII-lea. Mânăs- 
tirea este refacerea comunităţii creștine primitive, cea a 
primilor botezați adunaţi în jurul apostolilor. Ca și ei, 
călugării trăiesc în fervoare, prin punerea în comun a 
bunurilor lor, şi în așteptarea sfârşitului lumii. Modelul 
este acum istoric, concret, chiar arheologic. Referirea se 
face la sfințenia umană, iar exemplele sunt eroice, dar 
trupeşti. Lupta pentru perfecțiunea sfințeniei este cea a 
oamenilor supuși tentaţiilor și luptând aspru împotriva 
păcatelor lumii. Desigur, tema monahismului-anticameră 
a paradisului nu este uitată, dar nu se ajunge la acest 
stadiu decât cu preţul unei lungi asceze. Dimpotrivă, con- 
ceperea mânăstirii ca prelungire a comunității apostolice, 
ca celulă a Bisericii şi ca mărturie permanentă a rodniciei 
originilor se vulgarizează de-a lungul întregului secol. 
Tema ajunge să facă din imitarea apostolilor regula de 
viață normală și criteriul de autenticitate religioasă. 
Trebuie ca evanghelismul să fi fost foarte puternic pentru 
a reînnoi astfel teologia vieţii monastice! Se înţelege mai 
- exact în acest context sensul ironiei lui Abâlard. . 

Imitarea comunităţii primitive, temă frecventă, nu con- 
duce firesc la o viață cenobitică de tip benedictin. Ea 
poate fi invocată la fel de judicios de grupuri de clerici și 
de predicatori populari ieșiți din orice loc de reculegere 
eremitică. Pe scurt, monahismul regenerat recuperează 
-cu pricepere o parte a acestei mișcări religioase și spiri- 
tuale, cu preţul unei îndrăzneli și al unei schimbări a 


1 J. LECLERCQ, La vie parfaite. Points de vue sur lessence 
de Letat religieux, Turhout-Paris, 1948. Mai ales cap. E "La vie 
angelique". 

aspirațiilor celor mai profunde. Reușita de la Cîteaux și 
înalta figură a lui Bernard de Clairvaux apar, din aceste 
motive, și mai uimitoare. 


B. CÎTEAUX ȘI SFÂNTUL BERNARD 


Cîteaux este întemeiată de un grup de călugări de la 
Molesme conduși de abatele lor, Robert. Personajul este 
cel puţin discutabil. Nobil din provincia Champagne, 
abandonează în 1071 funcţia de abate de la Saint-Michel 
de Tonnerre pentru a conduce, cu acordul papei, un grup 
de eremiți ce trăia în pădurea de la Collan. Apoi își trans- 
feră comunitatea în pădurile de la Molesme, unde înte- 
meiază o mânăstire în 1075. Este o abație ferventă, iar 
acuzația de delăsare apare ca strict polemică. Înainte 
chiar de scindarea ce dă naștere întemeierii de la Citeaux, 
unii călugări doreau să practice Regula Sfântului Bene- 
dict într-un mod și mai rigid. Ei fondează o cella la Aulps, 
pe care abatele a transformat-o în abație la începutul lui 
1097. Aparent este aceeași dorință care împinge o parte a 
comunităţii de la Molesme să părăsească mânăstirea, în 
timpul verii lui 1097, sub conducerea abatelui Robert 
însușil. Această scindare a provocat scandal, pentru că 
plecarea spontană s-a făcut fără acordul nici unei autori- 
tăţi superioare, nici cea a episcopului, nici cea a legatuiui 
pontifical. 

Călugării par să rătăcească un timp în căutarea unei 
așezări propice, înainte de instalarea lor în solitudinea de 
la Cîteaux. Începuturile nu decurg fără mari dificultăți. 
Ermitajul de la Citeaux este ridicat din punct de vedere 
canonic la rangul de abație la 21 martie 1098, dar abatele 
Robert, cerut de călugării de la Molesme şi, poate, deza- 


1 P. K. SPAHR, Das Leben des He Robert von Molesme, 
Friburg, 1944. Această lucrare conține ediţia critică a lucrării 
Vita, S. LENSSEN, Le fondateur de Citeaux, saint Robert, în 
Collectanea Ordinis 'Cisterciensis, t. IV, 1937. 

măgit de asprimea vieţii din noua mânăstire, se întoarce 
la abația sa, din ordinul legatului. O parte din călugări 
procedează ia fel. Numai un mic grup, de 8 sau 9, în jurul 
lui Aubry, prim abate, apoi al lui Etienne Harding, rămâne 
fidel noii întemeieril. 

Obiceiurile de la Citeaux se fixează repede, încă din 
epoca lui Aubry. Ele implică o întoarcere literală la Regula 
Sfântului Benedict, de care Exordium Parvum ţine în mod 
deosebit seamaZ, și, mai ales, abandonarea amenda- 
mentelor prevăzute de Capitularul de ia Aix-la-Chapelle, 
din 817. Austeritatea se impune în toate domeniile. 
Pentru veșminte, tot ceea ce nu figurează în mod explicit 
în Regula Sfântului Benedict este suprirnat, iar în ceea ce 
privește mâncarea, carnea și grăsimea sunt înlăturate din 
bucătăria monastică, iar masa nu conţine decât două 
feluri. Liturghia este de asemenea simplificată, după ace- 
leaşi principii. Rugăciunile adiționale, recitările de psalmi 
în afara slujbei sunt suprimate la fel ca și numeroasele 
procesiuni. Acest literalism permite să se dispună de tim- 
pul necesar pentru munca manuală și pentru rugăciunea 
personală. 

Viaţa concretă impune și alte inovații. Refuzul veni- 
turilor și al dijmelor îi obligă pe călugări să trăiască din 


l Povealiea originilor întemeierii de la Citeaux a fost în 
întregime modificată prin scoaterea în evidenţă a valorii istorice 
a lui Exordium Cistercii. Exordium Parvum, considerat până 
atunci sursa autentică, apare ca o compilaţie târzie și cu 
direcție. J.-A. LEFEVRE, Le vrai recit primitif des origines de 
Citeaux est-il V', Exordium Parvum"?, în MA, 1955, pp. 79-120 și 
329-361; J. -A. LEFEVRE, Que savons-nous du Citeaux primitif?, 
în RHE, 1956, t. 51, pp. 5-41. Aceste lucrări înlocuiesc poves- 
tirea tradițională expusă în DOM OTHON (DUCOURNEAU), Les 
origines cisterciennes, în Revue Mabillon, 1932-1933, scos sub 
formă de volum după aceea. Lucrările lui J. -A. LEFEVRE au 
suscitat câteva puneri la punct: J. WINANDY, Les origines de 
„Citeaux et les travaux de J. -A. Lefevre, în RB, t. 67, 1957, p. 49 
şi urm. Autorul are rezerve asupra datării lui Exordiwm Cistercii. 
Asupra acestei probleme, articolele lui J. -A. LEFEVRE, J. VAN 
DAMME, E. PASZTOR și P. ZAKAR, în Analecta Cisterciensia, 
XXI, 1965. 


2 Capitolul XV din Exordium Parvwn. 

munca lor. Nu sunt însă cu toţii apți pentru aceasta, și 
nici martificările nu îi ajută în acest sens. Instituţia con- 
verșşilor este: destinată să facă faţă obligațiilor materiale 
inevitabile. Aceşti frați constituie un grup aparte. Ei dis- 
pun de locuri speciale și nu pătrund nici în corul bisericii 
nici în mânăstire. Ei nu participă la aciăivităţile propriu-zis 
monastice. Neștiutori de carte, ei nu recită slujba, ci se 
mulțumesc cu câteva rugăciuni în limba vulgară. Ne- 
urmând Regula, nu participă la capitluri și nu îl aleg pe 
abate. Intraţi în mânăstire din devoțiune, ei depun jură- 
minte, printre care și cel' de castitate, și sunt supuşi 
abatelui. Pe scurt, aceștia sunt laici, iar purtarea bărbii 
este semnul cert pentru acest lucru. Lor le incumbă toate 
sarcinile materiale, muncile la câmp și, adesea, construc- 
țiile. Abaţii le datorează întreținerea materială și spiritu- 
ală. Instituţia converșilor nu era necunoscută înainte, în 
special la Hirsau și la Vallombreuse. Prezintă însă in- 
convenientul evident de a lăsa pe mâna inferiorilor cea 
mai mare parte a vieţii materiale. Mai mult, împărţirea 
celor ce locuiesc într-o mânăstire în două categorii nu 
poate să se pretindă a fi de la Sfântul Benedict. 

Citeaux mai avea să-și definească raporturile cu epis- 
copii şi să se organizeze în ordin, dacă succesul venea să-i 
încoroneze eforturile. Asupra acestor două puncte, Regula 
Sfântului Benedict oferea soluții vechi, în mod evident 
prea puțin adaptate ia condiţiile de viață din mânăstirile 
din secolul al XIi-lea. Cu toate acestea, comparativ cu 
Cluny, Citeaux face dovada unui atașament remarcabil 
pentru această tradiție. 

Încă din vremea abaţiatului lui Aubry, călugării de la 
Noua Mânăstire solicită protecţia Sfântului Scaun. Se 
pare că au vrut să se păzească de orice tentativă de 
anexare de' către Molesme. O bulă a lui Pascal al II-lea, 
încă din 1100, plasează abația sub protecţia apostolică. 
Papa interzicea oricui să modifice observanţele legate de 
aceasta. Nici o mânăstire nu putea să primească, fără 
autorizare, călugări care veneau de aici. Bula interzicea 
ca mânăstirea să fie tulburată sub.orice formă. Totuși, 

protecţia apostolică nu este absolvirea în sensul exact al 
termenului. Practica arată că cistercienii nu au instalat 
abaţii-fiice fără ca episcopul să fi luat cunoștință de 
uzanţele ordinului. Multă vreme, i se recunoștea acestuia 
dreptul de admonestare și de demitere a abaţilor în ca- 
zurile grave, fără a putea, cu toate acestea, interveni în 
viața cotidiană a abaţiilor. Această primă atitudine este 
calchiată după aceea a Sfântului Benedict. Drepturile 
episcopului se restrâng mult pe măsură ce cistercienii le 
precizează pe cele ale capitlului general. Scutirea pare 
dobândită atunci când statutele, confirmate de papă în 
1152, nu mai ţin seama de drepturile episcopilor. 

Întemeierea de abaţii-fiice, la Fert& în 1113, Pontigny 
în 1114, Clairvaux și Morrimond în 1115, pune problema 
organizării unui ordin. Regula Sfântului Benedict nu avea 
în vedere decât autonomia pur și simplu a fiecărei mânăs- 
tiri. Soluţia adoptată la Citeaux pare încă o dată ca un 
efort pentru a respecta, pe cât posibil, tradiția. 

“ Abatele Etienne Harding pune la punct, cu acordul 
fraţilor, înainte de întemeierea de la Pontigny, un statut 
de unire între aceste abaţii, ce poartă numele de Chartă 
de caritate. Acest text, precedat de o scurtă povestire 
istorică şi urmat de capitole ce fixează obiceiurile, este 
aprobat printr-o bulă a lui Calixtus al II-lea, la 23 decem- 
brie 1119. Charta de caritate se străduiește să găsească 
un echilibru între două imperative aproape contradictorii: 
autonomia fiecărei mânăstiri și unitatea ordinului!. 


Ca fiecare abație să fie o comunitate deplină și totală, 
deosebită de altele și având capacitatea de a alege un abate 


1 Textul primar al lucrării Carta charitatis s-a pierdut. Se 
cunosc mai multe versiuni succesive ale sale, ceea ce indică un 
text cu o evoluție constantă, şi un rezumat ce pare a fi textul cel 
mai vechi. Textul primitiv lăsa mai multă inițiativă abatelui de 
la Citeaux, ale cărui prerogative trec rapid la capitlul general. 
Despre origini: G. DE BAUFORT, La charte de charite cisterci- 
enne et son evolution, în RHE, t. 49, 1954, pp. 391-437 și J. -A. 
LEFEVRE, La veritable Carta charitatis primitive et son &volution 
[1114-1119), în Collectanea O. Cist. R., t. 16,,.1954, pp. 5-29. 

este un principiu venit din Regula Sfântului Benedict. 
Cistercienii au meritul lor în a repune acest principiu în 
vigoare, deoarece vremurile incită mai degrabă la regrupare 
pentru a face faţă presiunilor exterme. Pe scurt, literalismul 
joacă aici un rol anume. În virtutea acestui principiu, se 
înțelege că abaţiile-mamă nu ridică nici o taxă și nu impun 
nici o funcție comunităţilor-fiice. Singura legătură este cari- 
tatea. Cu toate acestea, un abate, a cărui casă a mai înte- 
meiat una, vizitează noua casă o dată pe an, fără ca prin 
aceasta autoritatea abatelui vizitat să fie știrbită cu ceva. 
Vizitatorul are dreptul la onoruri și la considerație, dar nu 
are -dreptul să se substituie abatelui legitim. Nu poate să ia 
“nici o decizie în legătură cu bunurile abaţiei-fiice fără acor- 
dul abatelui titular. El poate îndrepta, cu sfatul abatelui 
respectiv, neregulile în ascultare. 

Un alt principiu este unitatea. Fiecare abație urmează, 
literal, uzanţele de la Citeaux, și nici o diferență nu este 
admisă. În plus, este interzis de a cere privilegii contrare 
statutului ordinului. Dreptul anual de vizită nu are alt scop 
decât de a se asigura de acest lucru. Abația de la 'Citeaux 
este ea însăși vizitată de abații primelor sale fiice. 

Aceste raporturi regulate sunt completate de întâlnirea 
anuală a tuturor abaţilor la capitlul general ce se ţine în sep- 
tembrie, la Citeaux. Această adunare este foarte veche, din 
moment ce este atestată începând din 1116. Capitlul trebuie 
să îndrepte abuzurile acolo unde sunt semnalate, să-i mustre 
pe abaţi și să le impună penitențe. Mai trebuie să legifereze de 
comun acord. Capitlul general apare ca organul unităţii 
ordinului. Cu toate acestea, garantează mai mult uniformi- 
tatea observanţelor, decât întemeiază o guvernare unică și 
centralizată. De fapt, lipsa ierarhiei în afara abațţilor si inexis- 
tența împărțirilor regionale lasă loc preponderenţei pentru 
autonomie. Ea este normală și fără inconveniente, atâta 
vreme cât cistercienii se mulțumesc cu viața monastică fără a 
se amesteca prea.mult în problemele Bisericii și ale lumii. 


Personalitatea extraordinară a Sfântului Bernard face 
ca problema să apară imediat. Unii contemporani se miră 
zgomotos și nu fără reticenţe că un călugăr vrea astfel să 
conducă lumea. Efectiv, acţiunea sa este la scarâ Bise- 
ricii. Zelul său, care este sigur, este fără încetare revigorat 
prin solicitări de la care el nu se poate deroba. 

Un. ascendent spiritual ce nu se poate tăgădui, o re- 
putație de taumaturg căpătată foarte devreme îi conferă 
un credit excepţional ce se alătură omului și sfințeniei 
sale repede recunoscute. Or, în toate acţiunile sale, 
Bernard nu-și uită calitatea de cistercian și nu pierde 
niciodată din vedere interesele ordinului său. Coerenţa 
acțiunii sale ţine de faptul că reforma Bisericii, temă 
esenţială a gândirii sale, trece prin promovarea fraţilor săi 
şi a câtorva alți ecleziaști animați de același spirit, până 
la funcţiile de răspundere. Pentru a urmări acest scop, 
ales de bună-credinţă, Bernard nu ezită să intervină când 
trebuie și când nu trebuie. El se ocupă de alegerile epis- 
copale, de alegerea abaților și influenţează deciziile con- 
ciliilor şi adunărilor. El nu se gândește niciodată că 
acțiunea sa, întreprinsă pentru reforma Bisericii, negli- 
jează anumite proceduri canonice sau lovește anumite 
persoane. El are înflăcărarea cuceritoare ce se bazează pe 
certitudini, şi crede în dreptatea sa. 

Vocaţia unui călugăr de a reforma Biserica este dis- 
cutabilă, oricare ar fi sfințenia, și mai mult fiecare acţiune 
particulară. Bernard modifică viaţa cisterciană în sensul 
slujirii Bisericii. Nimic nu dovedește că această misiune 
va fi făcut parte din vocaţia originară a celor de la Citeaux. 
Istoria demonstrează că această orientare se menţine 
după moartea lui Bernard, așa cum arată rolul deter- 
minant al legaţilor pontificali cistercieni în a doua jumă- 
tate a secolului al XII-lea și la începutul celui de al XIII-lea. 

Aspiraţiile religioase ale secolului par să-și găsească 
împlinirea în orientarea pe care Bernard o dă vieţii cister- 
ciene. Cei care, la fel ca discipolii Sfântului Bruno, se 
mulțumesc cu căutarea strictă a perfecțiunii spirituale nu 
cunosc expansiunea extraordinară a ordinului cistercian. 
La fel, dintre abaţiile-fiice ale întemeierii de la Citeaux, 
Clairvaux este de departe cea mai prolifică. Ea datorează 
acest lucru geniului excepțional al Sfântului Bernard în 
guvernarea oamenilor și acestei orientări mai ecleziale a 
vocației monastice. 

C. DE LA EREMITISM LA MONAHISM 


Expresie a unei mișcări generale, Citeaux este numai 
realizarea cea mai bine organizată și cea mai prestigioasă. 
Căutarea de noi forme de perfecţiune religioasă este mai 
largă, mai difuză şi mai tatonantă. De altfel, evenimentele 
ce conduc la întemeierea Noii Mânăstiri ilustrează pe deplin 
tensiunea și incertitudinile unei creaţii care se caută. 

Dacă fenomenul fundamental este tocmai această 
căutare a.unei noi sfinţenii, destul de împărțite pentru a 
da naștere unei sensibilităţi religioase noi, este cât se 
poate de evident că ceea ce apare la Citeaux se exprimă, 
de asemenea, și în altă parte, într-un mod sau altul. Nu 
se poate concepe că numai câteva mânăstiri, întemeiate 
la granițele dintre regiunile Champagne și Bourgogne, 
între 1098 și 1115, epuizează toată forța unei asemenea 
mișcări. Existenţa întemeierii de la Cîteaux nu exclude 
prezența și în alte provincii de întemeieri ce răspund 
acelorași aspirații, pe care le exprimă, eventual, într-un 
mod oarecum diferit. Noua mânăstire se înţelege mai bine 
într-un curent ce dă naștere la multiple instituții înrudite. 
Prin urmare, se impune, să studiem, sub aceeaşi lumină, 
pe cele care, cu puţin înainte sau puţin după Citeaux, au 
cu această mânăstire legături de rudenie indiscutabile. 
Confruntate unele cu altele, toate aceste întemeieri, 
eremitice sau monastice, permit să se întrevadă punctul 
în care converg. Punerea în evidență a acestor puncte 
fundamentale este cu siguranță de cel mai mare-interes 
pentru explicarea istoriei religioase din secolul al XII-lea. 

Reînnoirea monastică din secolul al XII-lea se grefează 
pe o mișcare eremitică. Certitudinea istorică a faptului nu 
poate fi pusă la îndoială, din moment ce toţi fondatorii au 
o etapă petrecută în pustiu, într-un moment sau altul al 
carierei lor. Or, este cât se poate de evident că viața soli- 
tară nu este o inovație din cea de a doua jumătate a se- 
colului al XI-lea. Ea era practicată și înainte. Ea ajunge la 
același nivel cu istoria propriu-zisă atunci când.dă 
naștere la mărturii istorice de înaltă valoare, în jurul anu- 

lui o mie. Prin forţa lucrurilor constatăm atunci că 
tradiția eremitică este neîntreruptă: până în secolul al 
XII-lea, chiar dacă nu pare necesar să stabilim filiaţii între 
diferiții eremiți. Căutarea vieţii solitare, cu toată spiritual- 
itatea pe care o conţine ea, nu are nici o-atracție vreme 
îndelungată, decât pentru câțiva oameni de elită cu o sen- 
sibilitate deosebit de vie. Apoi, aiutiența sa se lărgeşte, în 
acelaşi timp cu cea a aspirâţiilor pe care le satisface. 
Ajunsă la acest punct, ea este renovatoarea monahismu- 
lui însuși. Acum începe prolificitatea sa istorică propriu- 
zisă. Influențele meridionale, și în special cele din Italia, 
unde mișcarea: este precoce, joacă un rol indiscutabil, 
fără ca, uneori, să se poate preciza. Apare, încă de atunci, 
ca o mișcare de reformă foarte apropiată de tot ceea ce 
vine de la Roma. Înalta figură a lui Pier Damiani ilus- 
trează convingător această convergenţă. 

Programul reformatorilor și eremitismul exercită unul 
asupra celuilalt o atracţie sigură, așa cum bine o arată 
episoadele din viața principalilor fondatori. Același impuls 
religios, auster și intransigent, contribuie la regenerarea 
monahismului. În consecinţă, venită din Italia, această 
mișcare se dezvoltă acolo unde reforma, după lupte 
aprinse, ajunge să se implanteze. Dimpotrivă, acolo unde 
ea se bazează pe o mișcare spirituală insuficientă, eremi- 
tismul este atestat puţin și înnoirea monastică este mai 
târzie și mai puțin Spoțană Pa 
aceste hotărâri. Bruno apare ca precursor. Născut la 
Kâln, către 1030-1035, este scolastic la Reims începând 
din 1056-1057. Predă în această școală timp de douăzeci 
de ani. Instalarea pe scaunul de.Reims a arhiepiscopului 
Manase, în 1067, este un eveniment decisiv. După câţiva 
ani de exercitare a funcţiei, acest prelat a făcut dovada 
celei mai mari avidități și s-a dedat la tot felul de spolieri, 
în special împotriva călugărilor. Uneori, situația îi inspira 
puţină prudenţă. S-a străduit atunci să și-l atragă de 
partea :sa pe Bruno, numindu-l cancelar al Bisericii, în 
1075, dar, apoi, i-a luat această funcție. În timpul acestor 

ani dificili, când legatul, prin citări de condamnare, a 
reușit să-l demită pe Manase, Bruno este în mijlocul con- 
fruntărilor pro sau contra reformei. El părăsește Reims în 
1083, pentru a scăpa de o alegere pe scaunul episcopal. 

Îl întâlnim atunci pe lângă Robert de Molesme, apoi se 
retrage în schitul de la S&che-Fontaine. În 1084, cu 6 
însoțitori, ajunge la Grenoble, unde episcopul Hugues, 
numit în fruntea diocezei, a făcut tot ce trebuia pentru ca 
el să 'se poată instala în solitudinea din masivul de la 
Chartreuse. El a organizat aici viaţa grupului. Celulele 
eremiților erau adunate în jurul unui claustru din apro- 
pierea unei surse de apă. Viaţa comună era redusă la 
minimum. Cântau împreună. vesperele și matutina și 
luau în comun masa de duminică și din zilele de mare 
sărbătoare. Îndatoririle necesare pentru subzistența 
comunităţii erau asigurate de fraţii converși. Bruno 
însuși, la invitația lui Urban al II-lea, unul dintre vechii 
săi elevi, a părăsit Chartreuse în 1090, pentru a se pune 
în slujba Scaunului apostolic. Nu este indispensabil să 
glosăm mai îndelung asupra unei cariere atât de 
elocvente. Căutarea solitudinii era la Bruno o vocaţie și 
nu un refuz al luptei pentru Biserică. Scrisoarea pe care 
i-a adresat-o'lui Raoul le Verd nu lasă nici o îndoială în 
această privinţăl. 

Viaţa celor de la Chartreuse, așa cum esie ea organiza- 
tă, după Bruno, de Guigues, al cincilea prior și redactor 
între 1121 și 1127, nu este făcută pentru mulţimi. 
Expansiunea ordinului este lentă, prima abație-fiică este 
fondată în 1115, și rămâne modestă, nu există, către 
1200, decât 38 sau 39 de chartreuse, cel mult2. Din 
partea celor de la Chartreuse există o anumită reticență și 
rezervă. În plus, vocaţia eremitică păstrează la Grande- 
Chartreuse un caracter exclusiv. Călugării nu ies din 
pustiul lor şi nu se apucă să predice. Viaţa comună 


1 Lettres des premiers Chartreux, de un'chartreux, t. I, Paris, 
1962. _ 

2 B. BLIGNY, Les Chartreux dans la societe occidentale du 
XII€ siecle, în Aspects de la vie conventuelle [580]. pp. 28-50. 

rămâne foarte restrânsă. La fel, deținători de proprietăţi 
libere pe care ei le cultivă prin frații conversi, călugării de 
la Chartreuse muncesc foarte puţin cu mâinile lor şi 
ignoră obligaţia de a-și câștiga existenţa prin muncă. În 
sfârşit, moștenitori a ceea ce există discret în asceza 
benedictină, ei nu împing austeritatea până la viața aspră 
și dură, așa cum este concepută la Citeaux. Este cât se 
poate de evident că un. anumit număr de valori esenţiale 
ale sensibilităţii religioase a secolului al XII-lea sunt 
absente sau aproape absente. Acest caracter foarte spe- 
cial protejează originalitatea de la Chartreuse, care scapă, 
excluzând-o pe cea întemeiată de Bruno în Calabria, 
asimilării de către cistercieni. În sfârșit, priorii au o per- 
sonalitate spirituală atât de acuzată, incât experiența lor 
este în măsură să întrețină fervoarea unui mare ordin. 

Vocaţia pur solitară este mai puţin acuzată la eremiţii 
din Vestul Franţei. Ei stau în pustiu, adică în păduri, dar 
nu duc aici totdeauna o viaţă izolată. Ei sunt retrași aici 
cu discipoli, trăiesc la depărtare unii de alţii și se adună 
când și când, pentru a se ruga împreună sau pentru a 
discuta probleme care îi privesc pe toţi. în jurul unui 
eremit prestigios, pot exista aici până la 300 de persoane. 
Ambiguitatea între singurătatea de eremit şi viaţa co- 
mună care este cea a mânăstirii este prezentată în textele 
contemporane care nu fac distincţie între ele, în aceeași 
descendenţă!. 

Numeroși sunt eremiţii care au în spatele lor o viaţă 
clericală încărcată de experiențe. Acesta este exact și 
cazul lui Robert d'Arbrissel, care, cu titlul de arhipreot, a 
fost vicar episcopal la Rennes înainte de a se retrage tem- 
porar “în ermitajul La Ro&, către 1095. Se pare că de- 
cepţiile în funcţia sa nu sunt străine de această retragere. 
Un altul, ca Bernard de Tiron, a fugit de la mânăstirea 
Saint-Savin sur Gartempe, din teama de a fi ales abate. 
Alţii ajung în pustiu atrași de reputaţia celor care se află 


1 J. BECQUET, L'eremitisme clerical et laique dans l'ouest de 
la France, în L'eremitismo in Occidente, [839], pp. 182-202. 

aici deja sau, și mai mult, pentru că au descoperit viața 
solitară în lucrările lui Cassianus. 

În păduricile și pădurile din Franţa de Vest, eremiții se 
supun în primul rând muncii manuale în scopul de a-și 
procura tot ce le este necesar. Caracterul precar al acestei 
vieţi este asigurat. Hagiografii relevă cu oarecare com- 
plezenţă toate privațiunile cărora li se supun eremiţii. Ei 
suportă foamea și frigul, ca riscuri normale ale acestui 
mod de viaţă. În contextul spiritual al acestui timp, este 
modul lor de a duce o viață aspră și dură și ei își fac o 
glorie din acest lucru. În cazul lor, munca manuală, sără- 
cia și penitența nu mai sunt observanțe impuse de re- 
gulă, ci condiții concrete ale vieţii. Există un realism de o 
factură bună în tot acest comportament. 

Eremitismul se acomodează cu viaţa rătăcitoare din 
momenț ce nu există nici regulă, nici superior, nici insta- 
lare fixă. Unii se deplasează în funcţie de necesități sau 
după conveniențe. Un oarecare fuge din apropierea vechilor 
codiscipoli care îl caută pentru a-l alege episcop sau 
abate, un altul, deranjat de vizitatori, se îndepărtează. 
Alţii, expusi vexaţiunilor călugărilor bine instalați, pleacă 
pentru a merge mai departe. Eremitul poate deveni pelerin, 
iar pelerinul eremit. Sunt două variante ale aceleiași 
vocații. - 

Cel mai important lucru este că acest mod de viață a 
fost ales ca un mijloc privilegiat pentru a ajunge la 
sfinţenie. În plus, este evident că mulțimile împărtășesc 
acest sentiment. Episcopii și capitlul au adesea simpatie 
pentru ei. Se înțelege că un eremit de oarecare reputație 
trebuie să primească discipoli și trebuie să răspundă 
așteptării mulțimilor care îi cer sfaturi și alinare. Instalați 
definitiv sau itineranţi, eremiţii sunt împinși, inevitabil, 
să ia cuvântul şi să predice. Unii obțin permisiunea pen- 
tru: acest lucru. Astfel, Urban al II-lea l-ar fi încurajat pe 
Robert d'Arbrissel în această îndatorire. Escortat de dis- 
cipolii săi, predicând de-a lungul drumului, trăind în. cea 
mai totală sărăcie, așa apare eremitul ieșit din recluzi- 
unea sa și părăsindu-și pădurile pentru o misiune căreia 
i s-a dăruit el însuși. | 

Această viață instabilă de predicator itinerant nu ţine 
decât un timp. Nici unul dintre: aceşti conducători spiri- 
tuali nu pare să se îndoiască de necesitatea de a-și fixa 
într-o zi discipolii. Mișcarea -eremitică secretă întemeierile 
monastice sau canoniale noi. Fiecare se străduiește, punând 
la punct instituții, să-și păstreze cutare sau cutare aspect 
original din viața anterioară. Eremitismul apare atunci ca 
o etapă în viaţa unui întemeietor. Este cazul, efectiv, la 
mulți dintre ei. Oricât de indiscutabilă este această 
schemă, trebuie să ne manifestăm rezerva. Numai 
eremiții de mare reputaţie au avut un biograf, și ei sunt 
cei care au fost constrânși de succesul avut să-și pre- 
lungească lucrarea într-o instituție. Personajele de mai 
mică anvergură rămân. necunoscute. În viaţa fondatorilor, 
eremitismul, în sensul exact al termenului, nu este cel 
mai adesea decât o etapă, cea în care se elaborează, prin 
tatonări, căutarea unei vieţi noi. 

Dintre toţi acești eremiți temporari, țţâșnește figura lui 
Robert d'Arbrissel, personalitate ieșită din comun prin 
puterea sa creatoare, ca și prin nonconformismul: său. 
Născut către 1047, -fiu și nepot de slujitori de parohie, 
este cleric cu titlu ereditar. Tinereţea sa nu are nimic edi- 
ficator în mod special. În cursul unei lungi șederi la Paris, 
pentru studii, adoptă principiile reformei gregoriene și se 
convertește în sensul medieval al cuvântului. În 1089, 
episcopul de Rennes îi. încredințează sarcina de a promo- 
va reforma clerului în dioceza sa. Se dedică acestui lucru 
cu atât zel timp de patru ani, încât, la moartea prelatului, 
trebuie -să fugă din oraș. Eșecul era umilitor. După o 
ședere la Angers, s-a retras în pădurea de la Craon, pen- 
tru a trăi aici ca eremit, în cea mai dură asceză. Vizitatorii 
nu au întârziat să-i ceară să rămână în preajma lui. 

Acest grup de discipoli dă naștere unei comunităţi de 
clerici, canonicii din La Ro€, pe care Robert a acceptat 
să-i conducă. Modul lor de viață copia pe cel al Bisericii 
primitive, iar Urban al II-lea, în trecere prin Angers, în 
1096, le-a confirmat existenţa și i-a declarat conduși de 
Regula Sfântului Augustin. Robert însuși a primit de la 

papa autorizarea de a predica și și-a reluat cariera de 
predicator itiherant. Începând din 1098, el abandonase 
total conducerea cancnicilor din La Ro€. 

La acea dată, se pare că Robert nu știa exact ce voia să 
facă. Vocaţia sa de predicator popular se afirmă cu o 
predilecție evidentă pentru auditorii umili. Este urmat 
atunci de o mulțime de convertiți, printre care se pot găsi 
toate felurile de indivizi până la cei mai puţin recoman- 
dabili. Această turmă de bărbaţi și femei, printre care se 
întâlnesc escroci și prostituate, ne inspiră destule rezerve, 
la fel ca și extravaganţa hainelor caraghioase și asceza lui 
Robert. Foarte conștient el însuși de necesitatea de a-i 
iixa într-un loc pe acești convertiți, el a ales Fontevrault 
unde s-a instalat între noiembrie 1100 și Paștele din 
1101. 

Robert intenţiona să-și păstreze toți discipolii, în aceeași 
măsură pe bărbați ca și pe femei, dar pentru aceasta tre- 
buia să organizeze o comunitate mixtă. Afluxul era așa de 
mare, încât el trebuia să facă faţă unor nevoi materiale din 
ce în ce mai mari, să construiască fără încetare și să repar- 
tizeze această comunitate prea numeroasă în organisme 
diferite unele de altele. La Fontevrault se afla o mânăstire 
de maici, dedicate contemplației și instalate separat. Cele 
care se ocupau de bolnavi și se dăruiseră diferitelor opere 
de caritate nu aveau un loc mai puţin important. Robert, 
care era foarte legat de aceștia, continua să predice și 
dorea să existe clerici capabili să se poată consacra acestui 
lucru. 

În jurul lui Robert, predicator rătăcitor, femeile fuse- 
seră, poate, cele mai numeroase. Prezenţa lor crescuse și 
mai mult prin instalarea lor la Fontevrault, încât înte- 
meierea putea să apară ca o mânăstire exclusiv de femei, 
ceea ce pare să creadă întâia donatoare. Turmei pestrițe 
din perioada itinerantă vin să i se alăture femei din aris- 
tocraţie, ca Hersende, văduva lui Guillaume de Mont- 
soreau, și Pâtronille de Chemill€. Influenţa lor, sprijinită 
din exterior de membrii familiilor lor, face să dispară 
excentricitatea întemeierii de la Fontevrault și face din 

aceasta o mânăstire foarte tipică de contemplative. Robert 
d'Arbrissel, viu criticat, pentru extravaganţele lui, de 

„abatele Geoffroi de Vendâme, văr al. Pâtronillei, și dornic 
să-și reia apostolatul, a abandonat conducerea noii înte- 
meieri, în 1102 sau în 1103, cedându-i-o Hersendei, 
prima stareță. Robert, personalitate cu totul originală, 
pare să fi admis el însuși această evoluţie conformistă a 
întemeierii. sale, din moment ce în 1115 el scrie o rân- 
duială inspirată de cea a Sfântului Benedict, în care auto- 
ritatea superioară este încredințată unei femei, chiar și 
atunci când ordinul are o ramură masculină. 

Fontevrault evoluează ca un ordin religios. Protejată, la 
origine, de piosul episcop Pierre al II-lea de Poitiers, noua 
întemeiere primeşte o nouă bulă pontificală în 1106. În 
1113, Pascal al II-lea acordă scutirea și, la această dată, 
există 12 priorate. La moartea lui Robert d'Arbrissel, 
ordinul numără 2000 membri. Depășeşte rapid limitele 
strâmte ale provinciei Anjou și ale regiunii Poitou. Un pri- 
orat este întemeiat în Spania, la Las Vegas, în 1135. În 
Anglia, primele case apar sub Henric 1 Beauclerc, iar 
Fontevrault datorează cea mai mare expansiune a sa 
protecției lui Henric al II-lea, la sfârșitul domniei sale. 

În uimitoarea carieră a lui Robert d'Arbrissel, eremi- 
tismul este o simplă perioadă de retragere. Prin tempera- 
mentul său, era un predicator itinerant 'mult mai mult 
decât orice altceva, și a reușit să treacă de la o stare la 
alta fără nici o dificultate. Trebuie să punem această 
supleţe pe seama spontaneităţii începuturilor. Întemeietor 
în două'reprize, el pare mult mai abil să convertească 
decât să organizeze. Modul de viaţă pe care îl promovează, 
inspirat în mod cu totul evident de cel al Bisericii primi- 
tive, se acomodează succesiv cu Regula Sfântului Augustin 
și cu cea a Sfântului Benedict, indiciu interesant pentru 
convergenţa căutărilor. În sfârşit, Fontevrault, scăpată din 
mâinile unui întemeietor maj mult decât original, evo- 
luează spre un conformism behedictin. Acest itinerar, care 
în fond dezamăgește, poate fi comparat cu cel al lui Robert 
de Molesme și al întemeierii de la Citeaux. La proba 
experienţei, mișcarea revine. 

Unii dintre cei care l-au frecventat pe Robert d'Arbrissel 
în diferite epoci ale vieţii sale sau care au stat în pădurea 
de la Craon au fondat și ei noi întemeieri religioase. Este 
cazul. lui Pierre de IEtoile care, însoţit de câţiva discipoli, 
se stabilește la Fontgombault și înființează aici, în 1079, o 
capelă mică. Afluxul chemărilor îl constrânge să aleagă, în 
apropiere, o altă așezare, unde înființează o mânăstire ve- 
ritabilă. 

Bernard de Tiron, călugăr la Saint-Cyprien de Poitiers, 
apoi prior la Saint-Savin sur Gartempe, fuge în pustiu 
pentru a nu-i urma abatelui său. În 1096, îl întâlnim în * 
pădurea de la Craon, pe lângă Robert d'Arbrissel. Abatele 
de la Saint-Cyprien vine aici să-l caute şi îi urmează în 
fruntea abației. După o călătorie la Roma, renunţă la 
funcţia sa și optează din nou pentru sihăstrie. Îl găsim la 
Savigny, apoi încearcă o întemeiere care eșuează din cauza 
clunisienilor. Cu ajutorul lui Rotrou, conte de Perche, reu- 
șește să instaleze noi călugări, la Tiron. Se adoptă aici re- 
gula benedictină. Acest.du-te-vino de la mânăstire la si- 
hăstrie și înapoi arată o dată în plus că elaborarea unui 
nou gen de viaţă ţine cont de această dublă tradiţie. 

Vital de Mortain, care s-a făcut sihastru (eremit) la 
Dompierre, aparţine aceluiași grup. El întemeiază abația 
de la Savigny, unde este urmată Regula Sfântului Bene- 
dict. După el, obiceiurile devin și mai austere, prin succe- 
'sorul său. Se practică aici munca manuală și nu se 
poartă decât îmbrăcăminte săracă. În 1147, capitlul ge- 
neral de la Citeaux integrează Savigny și întemeierile ce 
depind de ea și conferă abatelui său un rang de onoare 
imediat după abaţii celor patru întemeieri-fiice ale celei de 
la Citeaux. Savigny nu adoptă totuși toate obiceiurile cis- 
tericiene. La același capitlu general din 1147, Citeaux 
integrează și abația Obazine, întemeiată și aceasta de un 
sihastru. , 

Mult mai la sud, Gâraud de Sales, originar din regi- 
unea Bergerac, își începe cariera în calitate de canonic re- 
gular. Către 1096, el se face eremit, predică și devine dis- 
cipol al lui Robert d'Arbrissel în ultimii ani ai vieții aces- 

tuia. Întemeiază un număr important de schituri, supuse 

-„Regulii Sfântului Benedict, înţeleasă în sensul cel mâi [i- 
tetal, şi îi adaugă cutume cu deosebire austere. Iau astfel 
fiinţă, în 1114, Grandselve, în dioceza Toulouse, și Dalon, 
în dioceza Limoges; în 1115, Goudon în dioceza Agen, în 
1116 Cadoin în dioceza Sarlat, în 1119 Bonnevaux în dio- 
ceza Poitiers și, la o dată nesigură, Châtelliers, din 
apropiere de Poitiers. Chiar înainte de a muri, Gâraud 
afiliază la Citeaux unele din întemeierile sale. Cadoin este 
integrată încă din 1119. Grandselve, care adoptă cu- 
tumele cisterciene, se raliază acestui ordin către 1145- 
1146. Celelalte întemeieri procedează la fel. 

Savigny, Obazine, întemeierile lui Geraud de Sales, se 
alătură progresiv la Cîteaux. Forța de atracţie a acestei 
mânăstiri, între toate prestigioasă, este cu atât mai mare 
cu cât pare să fi reuşit cel mai bine. A se atașa acestui 
puternic corp implică avantaje sigure pentru micile con- 
gregaţii care riscă să fie în pericol după dispariția primei 
generaţii. Ceea ce este mai important nu constă în acest 
lucru, ci în faptul că o asemenea operaţiune este posibilă. 
Înseamnă că modul de viață, de la o întemeiere la alta, nu 
este atât de deosebit, și trebuie să recunoaștem că toate 
aceste întemeieri aparțineau aceluiași spirit. în sfârsit, 
trebuie să admitem că aspiraţiile eremitice, atât de viu 
exprimate, își găsesc până la urmă o împlinire acceptabilă 
într-un cenobitism reînnoit. 

La sud de Auvergne, departe de influența lui Robert 
d'Arbrissel şi a eremiţilor din pădurile vestice, Etienne de 
Muret trece și el de la viața eremitică la organizarea unei 
congregații monastice. Traseul său este, sub anumite 
aspecte, cu totul original. Acest fiu al viconţilor de Thiers 
nu este lipsit de legături cu Roma și Italia. A fost, de 
tânăr încă, în. legătură cu Milon, arhiepiscop de Be- 

"nevento, prelat câștigat pentru reformă. A cunoscut şi ad- 
mirat austeritatea și sfințenia eremiților din Calabria. A 
stat, pentru o vreme la: Roma în epoca lui Grigore al VII-lea. 
Afinitățile sale sunt meridionale. La întoarcerea în Auvergne, 

către 1080, se retrage în singurătatea de la Muret, după 
toate probabilitățile pentru a imita ceea ce văzuse în Italia 
de Sud. Este un eremit auster, foarte atașat de sărăcie și 
nu lipsit de umor. Afluxul de discipoli îl constrânge să 
organizeze o viață comună care să se înrudească cu aceea 
a unei mânăstiri. 

La Grandmont, sunt refuzate posesiunile 'de biserici și 
de seniorii, ca în noul monahism. În plus, Etienne de Muret 
interzice existența animalelor. El conferea acestei renun- 
țări o motivaţie pur spirituală, apreciind că valora mai 
mult să îndrepți spre Dumnezeu solicitudinea pe care o 
desfășori în mod obișnuit pentru a administra bunurile de 
pe pământ. Un motiv atât de general era mai mult decât 
suficient pentru a-i inspira să dea întreaga administrare a 
întemeierii de la Grandmont fraților converși. Eremiţii sau 
călugării erau atleți ai austerităţii și ai rugăciunii. 'La 
Grandmont se practica psalmodierea și viața comună. 
Incinta delimita, realmente, legătura cu lumea. Nu se 
renunța la recluziune decât pentru a adresa o vorbă bună 
vizitatorilor. 

Doctrinele-lui Etienne de Muret, în folosul eremiților, 
sau în cel al laicilor veniţi la Grandmont au fost adunate 
de Hugues de Lacerta, într-o Liber sententiarun. Etienne 
pare să-i cunoască bine pe Grigore cel Mare, Sfântul 
Augustin și Evanghelia. Idealul său religios este o reîn-: 
toarcere la starea lui Adam, care se bucura de pacea și de 
dragostea divină. Această doctrină curioasă era însoţită 
de un sfat demn de un stoic. Trebuia să nu faci cu nici un 
chip celorlalți ceea ce nu voiai să ţi se întâmple ţie, și 
aceasta era singura regulă pentru a ajunge la mântuire!. 

- Grandmont a cunoscut o expansiune rapidă, grație în 
special afluxului de frați laici. Comunitatea a avut atunci 


1 J. BECQUET, Etienne de Muret, in Dictionaire de Spiritualite, 
J. BECQUET, La regle de Grandmont, în Bulletin de la Societe 
historique et archeologique du Limousin, t. 87, 1958-1960, pp. 9- 
36; J. BECQUET, La premiere crise de l'ordre de Grandmont, în 
ibid., pp. 283-324. 

grăve dificultăţi din cauza rivalităţilor ce îi îndreptau pe 
clerici și pe converși unii împotriva celorlalți. Cu puţin 
înainte de 1185, o ligă a fraţilor converși îi alungase pe 
clericii din ordin și alesese un laic ca prior. Clericii, în 
ceea ce îi privea, refuzau să-l recunoască și rămâneau 
fideli vechiului prior. Papa a trebuit să trimită un legat. A 
fost dificil de obţinut împăcarea. Reguia, cu amenda- 
mente pentru a reduce puterea fraţiior converși, a fost. 
aprobată de Scaunul apostolic în 1189, care a acordat, în 
același timp, și privilegiul de scutire. Criza gravă care a 
zdruncinat Grandmont ţinea de concepţiile ce condu- 
seseră la organizarea ordinului. Ar rămâne să aflăni dacă 
încredințarea autorității și a administrării laicilor nu era o 
practică familiară eremiţilor calabrezi. Originalitatea este 
aici motiv de eșec. 


D. REFORMA VECHIULUI MONAHISM 


Noile exigenţe spirituale, care acţionează în căutările 
ce dau naștere. mișcărilor eremitice și noului monahism, 
ating deopotrivă și vechile mânăstiri, pe măsură ce se 
răspândește noua sensibilitate religioasă. Cu certitudine, 
vechiul monahism nu este lipsit nici de justificare, nici de 
rațiunea de a exista, dar acestea nu sunț pe gustul zilei. 
Conceptele măsurate şi judicioase ale lui Suger şi ale lui 
„Petrus Venerabilis nu au efectul unei invective a lui Bernard. 

La drept vorbind, chiar în marile mânăstiri, exista o 
sensibilitate față de necesitatea de a duce o viață mai 
ascetică. Abelard, călugăr la Saint-Denis, după aventurile 
pe care le cunoaștem, subliniază imediat delăsarea anu- 
mitor călugări. Dimpotrivă, Sfântul Bemard, scoate excla- 
mații de bucurie când află că Suger s-a hotărât, în sfârșit, 
să reformeze viaţa la Saint-Denis. Ilustrul abate a început 
cu el însuși, suprimând escorta și reducându-și modul de 
viață la cea mai mare simplitate. De la călugări a cerut o 
viaţă mai conformă cu regula și mai austeră. 

La Cluny, Petrus Venerabilis, ales abate în 1122, era 
capabil să înţeleagă toate exigenţele noii sensibilități reli- 
gioase și dispus să primească la acest capitol tot ce era 
compatibil cu discreţia, echitatea și echilibrul. Nimeni nu 
a descris mai bine abuzurile, dar fără a ridica vocea, 
nimeni nu a înţeles mai bine că milostenia trece înaintea 
observanţei și înaintea ascezei. Foarte legat de spiritul de 
la Cluny, avea ca misiune să-i apere originalitatea și con- 
ceptul de viață, ceea ce a și făcut cu eleganţă și cu pu- 
tere. 

La drept vorbind, este dificil să-i atribuim lui Petrus 
Venerabilis intenţii precise, din moment ce nu putem 
furniza cea mai mică dovadă în acest sens. Corespon- 
denţa sa discretă și dificil de datat nu ne permite să si- 
tuăm gândirea sa, ca şi acţiunea sa, într-un context bine 
definit, cel puțin până în 1132. Însuși sensul alegerii sale 
ca abate îndeamnă la comentarii, pentru că se ignoră 
prea mult rațiunile crizei care zdruncină Clunyul și care 
duce la abdicarea abatelui Pons de Melgueil!. 


Dacă ar fi să luăm în considerare numai fapțele foarte si- 
gure, putem descrie tentativele de reformă de la Cluny în 
modul următor: în 1130, s-a ţinut la Soissons o primă 
adunare de abaţi clunisieni din Franţa de Nord-Est. Această 
reuniune a provocat instituirea de sinoade abaţiale sau de 
"capitluri provinciale” ce trebuiau să se ţină în fiecare an. 
Dacă se compară aceste dorinţe cu constituirea ordinului de 
la Cluny, inițiativa este tulburătoare, în sensul strict. Practic, 
un prim capitlu local de acest gen este autorizat de papă și de 
arhiepiscopul de Reims și se reunește în 1131. Se cunoaște 
lista participanților, cu toții originari din provincia eclezias- 
tică Reims. Ne putem întreba asupra motivelor acestei 
autorizații obţinută de la papă. Abaţii propun câteva modi- 
ficări în modul de viaţă al clunisienilor. Își atrag o replică 
aspră din partea marelui prior de la Cluny, Matthieu d'Albans, 


1 P. ZERBI, Intorno allo scisrna di Ponzio, abbate de Cluny, în 
Studi storici in onore di Ottorino Bertolini, Pisa, 1972, pp. 835- 
891. : 

un colaborator apropiat al lui Petrus Venerabilis, atașat în 
mod cu totul special de tradiţiile străvechiului monahism. 

În 1132, Petrus Venerabilis reunește el însuși un capitlu 
general al ordinului, instituţie cu totul nouă, în scopul de a 
proceda la un anumit număr de îndreptări ale cutumei. Dacă 
este să-i dăm crezare lui Orderic Vital, s-ar fi lovit de o pu- 
ternică opoziție, abaţii reproşându-i că a vrut să transforme 
ordinul după modelul Citeaux!. Petrus și-a reluat tentativa 
în 1146 și înțelegea ca aceste capitluri să se țină-anual. Ceea 
ce, în mod efectiv, însemna schimbarea modului de gu- 
vermare. O măsură de acest fel schimba considerabil întreaga 
organizare internă a ordinului. Autoritatea abatelui de Cluny, 
personală dar îndepărtată, de maniera celei a unui suveran, 
și exercitându-se în multe nuanţe prin intermediul. proce- 
durilor definite de tradiţie, era substituită cu autoritatea 
unei adunări, unificatoare și centralizatoare. Măsura nu a 
fost acceptată de bună voie. Acest mod de guvernare nu a 
ajuns să se impună pe timp îndelungat. Petrus Venerabilis 
pare, sub acest aspect, să fi urmat sfatul abaţilor reuniți în 
1130 și 1131. Ne putem gândi că nu a fost de această părere 
încă de la începutul abaţiatului său. O schimbare de atitu- 
dine a abatelui de la Cluny ar dovedi că mișcarea de reformă 
a luat amploare între 1130 și 11562. 


„Modificarea sistemului de guvernare era de o extremă 
îndrăzneală, corectarea cutumelor punea mult mai puţine 
probleme, în măsura în care inspiraţia originară a Cluny- 
ului, ce le justifica, lăsa locul unui spirit nou, cu totul 
diferit. Simplificarea ceremoniilor, suprimarea rugăciu- 
nilor suplimentare care îngreuiau ziua, eliminarea fastu- 
lui inutil și impunerea unei vieți mai austere nu deranjau 


1 Cisterciences aliosque novorum sectatores aemulatus, scrie 
el despre Petrus Venerabilis cu această ocazie. 

2 A. BREDERO, Pierre le Venerable: les commencements de 
son abbatiat ă Cluny (1122-1132), în Pierre le Venerable, 1659], 
pp. 99-116; G. CONSTABLE, The monastic policy of Peter the 
Venerable, [659), pp. 119-138; S. CEGLAR, Guillaume de Saint- 
Thierry et son râle directeur aux premiers chapitres des abbes 
benedictins (Reims, 1131, Soissons, 1132) în Saint-Thierry [611], 
pp. 299-350. Autorul editează actele capitlului de la Reims. El 
propune o cronologie diferită de cea a lui A. Bredero. 

decât obișnuinţele. Existau la clunisieni personalități de 
prim-plan câștigate pentru un ideal de austeritate cu 
totul cistercian. Abatele Guillaume de Saint-Thierry este 
în mod evident dintre aceia, el care nu și-a păstrat postul, 
la insistenţele Sfântului Bernard, decât pentru a intro- 
duce o nouă disciplină în abația sal. La Cluny chiar, exis- 
tă indiciile fervorii. Scrisoarea, pe care Petrus Venerabilis 
i-a scris-o Heloisei cu ocazia morții lui Abelard, face elo- 
giul umilinţei lui Maitre Pierre și al simțului său de sără- 
cie. El era biruitor asupra tuturor. Nici comportamentul 
celorlalți călugări nu pare să se preteze unei critici. Nimic 
și nimeni nu poate afirma că, la Cluny, s-a constatat o 
decadență a moravurilor și a pietăţii în vremea lui Petrus 
Venerabilis. 

Numai istoria internă a fiecărei mânăstiri ar permite să 
punem în evidenţă o reînnoire generală a fervorii, ținând 
seama de situațiile speciale. În contextul general al 
primelor decenii ale secolului al XII-lea, pare dificil să ne 
imaginăm contrariul. În țările germanice, mișcarea de 
reformă monastică a celui de al doilea grup de la Gorze 
sau chiar şi a tânărului Gorze este, parţial, contempo- 
rană. Este un indiciu sigur. În Anglia, unde influenţa cis- 
terciană este destul de târzie, monahismul tradițional nu 
este lipsit de atracţie în timpul acestei prime jumătăți a 
secolului. În 1121, clunisienii întemeiază abația de la 
Reading, prima după douăzeci de ani, cu călugări veniți 
de la Lewes și chiar de la Cluny. Henri de Blois, nepotul 
regelui Henric 1 Beauclerc, a primit abația de la Glaston- 
bury în 1126, înainte chiar de a deveni episcop de Win- 
chester. Fără să locuiască în această mânăstire, el a acor- 
dat cea mai mare atenţie gestiunii sale. A știut să recon- 
stituie temporalul. Deopotrivă, a luat măsuri privind dis- 
ciplina monastică, inspirate direct din cele impuse la 
Cluny. În 1130, Petrus Venerabilis a putut ajunge în 


1 A.BREDERO, Guillaume de Saint-Thierry au carrefour des 
courants monastiques de son ternps [611], pp. 279-297. 

Anglia, cu autorizaţia regelui, în scopul de a vizita abaţiile 
şi schiturile ordinului clunisian. Impresia nu este, nici 
aici, de decadenţă. 


E. CLERICII REGULARI 


Întemeierea de comunităţi de clerici trăind potrivit 
unei reguli și reforma celor deja existente au constituit 
una din marile acţiuni ale gregorienilor. Acest mod de 
viață, în mod special încurajat de Urban al II-lea, cunoaș- 
te în secolul al XII-lea un avânt cu atât mai mare, cu cât 
este în șirul drept al spiritului de reformă. El beneficiază 
de elanul dat și răspunde unor obiective evidente în mod 
special. Era vorba de a moraliza, de a sanctifica și chiar 
de a instrui clerul. Un ideal clerical se elaborează uşor E pe 
asemenea baze. 

Mișcarea canonială datează, în ceea ce privește origi- 
nile sale imediate, din primii ani âi secolului al XI-lea. 
Istoria sa era, la scară umană, îndelungată deja, iar tra- 
dițiile sale venerabile. Era vorba mai mult de a imita viața 
comunității creștine, decât de a urma o regulă bine defi- 
nită. Pe scurt, acest concept conținea o marjă de inter- 
pretare și, prin urmare, o anumită suplețe în aplicare. Or, 
sensibilitatea religioasă a secolului al XII-lea se constituie 
din practicarea literală a unei reguli și din întărirea asce- 
tismului. Este cât se poate de evident că aceste noi exi- 
genţe impun o revizuire a anumitor cutume, și-chiar înte- 
meierea de noi instituţii, plasate imediat în noul context 
spiritual. 

De aceea două tendinţe își fac loc în numeroasele ordine 
canonice deja existente, sau care apar în aceste prime 
decenii ale secolului al XII-lea. Una atașată tradiţiei și 
vechilor practici: ordo antiquus, cealaltă, mult mai deschisă 
la noile căutări, ordo novus. În primul caz, sub termenul de 
vita apostolica, clericii practică o viață comună ce exclude 
orice proprietate privată. Ei se mulțumesc să respecte 

Regula de la Aachen, după ce i-au modificat dispozițiile în 
legătură cu sărăcia. Asceza rămâne temperată. Ordinul. de 
la: Saint-Ruf este cu siguranță cel mai remarcabil pentru 
ilustrarea acestei atitudini, din moment ce canonicii rămân 
credincioși vieţii tradiționale, Abatele Lietbert, care este 
legiuitorul congregaţiei, compune între 1100 și 1110 un 
Liber Ordinis, cât se poate de precis, și al cărui sens este 
evident. Face uz de textele Sfântului Augustin și de largi 
extrase din Sfântul leronim și din Isidor din Sevilla ce se 
află deja în Regula de la Aachen. Dimpotrivă, textul cunos- 
cut sub numele de Ordo .monasterii, care este de o inspi- 
raţie foarte ascetică, este amputat cu putere. Era progra- 
mul moderat. Abatele Lietbert îl expune și îl apără în opere 
ca Lettre sur la tradition canoniale sau Expositio super 
Regulam sancti Augustinil. Saint-Ruf nu era lipsit de 
audienţă, din moment ce o bulă a lui Anastasius al IV-lea, 
din 1154, recunoaște congregaţiei 108 comunități afiliate. 


Acești canonici, fideli față de ordo antiquus, nu erau deloc 
lipsiţi de influență asupra comunităţilor de întemeieri relativ 
recente. La Marbach, cutumiarul a fost împrumutat de la cole- 
giala din Avignon încă de la fondarea sa de către Manegold de 
Lauterbach, în 1098. Eremiţii de la Chaumousey, din apro- 
piere'de Saint-Di€, s-au inspirat din aceste uzanţe, către 1092. 
Abația de la Sainte-Croix de Coimbra, fondată în 1130, este 
credincioasă aceluiași spirit. Cu toate acestea, canonicii de la 
Saint-Ruf manifestau o oarecare neliniște, deoarece noile 
cutume exercitau o seducţie de netăgăduit pentru anumite 
comunități. Scrisoarea lui Ponce, abate de Saint-Ruf, către 
canonicii de la Chaumousey, și cea a lui Gautier, episcop de 
Maguelone, adresată aceloraşi, fac apologia cutumelor -stră- 
vechi, deoarece cei cărora le scriu au o înclinaţie mărturisită 
pentru noile observanţe adoptate, înainte de 1119, la Sprin- 
giersbach, în dioceza Trier, și la Premontre, încă de la înteme- 
ierea sa. Temerile nu erau zadarnice, pentru că există tenta- 
tive de a obține aprobarea lor, la unele comunități mai mult 
sau mai puțin străvechi. Așa se întâmplă cu Rolduc, începând 


1 CH. DEREINE, Saint-Ruf et ses couturnes aux XIC et XIIC 
siecles, în RB, t. 59, 1949, p. 161 şi urm. 

din 1120, și. cu Reichersberg, sub influenţa superiorului 
Gerhoch!. La Arrouaise, fondată în 1090, vechile observanțe 
sunt modificate sub influenţa exercitată de Premontre€. 

Ordo novus, dimpotrivă, poartă marca concepţiilor ere- 
mitice. Noile întemeieri caută locuri îndepărtate, solitudinile 
și pădurile. Peste tot; este întărită austeritatea vieţii. Absti- 
nențţa este totală. Veșmintele din pânză de in sunt înlocuite 
cu haine din stofe de lână grosolană. La Hâ&rival, ca şi la 
Oigny, clericii muncesc cu mâinile lor, inovație ce ar fi fost 
nemaiauzită, dacă nu ar fi existat exemplul preoţilor deveniți 
eremiți. 


Prâmontre este, dintre toate întemeierile canonice noi, 
cea mai puternică și cea rai organizată. În contextul 
spiritual al primelor decenii ale secolului al XII-lea, origi- 
nile acestui ordin nu au nimic special. Norbert de Gennep, 
născut după toate probabilitățile către 1085, își petrece 
tinerețea la mânăstirea de la Xanten, apoi la curtea 
arhiepiscopului de. K5ln și a împăratului Henric al V-lea. 
Este un cleric laic, nobil și destinat unei cariere strălu- 
cite. Pentru motive cu totul personale, și ţinând de soarta 
omului, el se convertește cu puţin înainte de 1115. El 
primește atunci ordinele sfinte și adoptă progresiv un alt 
comportament, în căre sărăcia și predicarea joacă un rol 
crescând. Membru al capitlului laic de la Xanten,. âr fi 
contribuit bucuros la reformarea lui. Se lovește repede de 
canonicii care nu îl înțeleg astfel și care îl acuză că uzur- 
pă funcţiile pe care nu le are, prin predicile sale, și de 
abuz, prin purtarea hainelor de sărac, ceea ce €l nu este. 
Aparenţele și logica sunt împotriva lui Norbert care, con- 
damnat, decide să se îndepărteze de viața sa anterioară. 
Renunţă la avantajele ecleziastice, își vinde bunurile pro- 
prii, iar produsul acestei vânzări îl dă săracilor. Ajunge la 
Saint-Gilles, ca pelerin, unde se află în exil papa Gelasius 


1 P. CLASSEN, Gerhoch von Reichersberg und die Regular- 
kanoniker in Bayern. und Oesterreich, în La vita commune [488], 
pp. 304-340. 

al II-lea. Primește de la acesta dreptul de a predica. Norbert 
devine atunci un predicator itinerant, cum cunoaște atâția 
acest început de secol. 

Își exercită menirea în Franţa de Nord, în Hainaut și 
Ardeni, în cea mai totală sărăcie și supunându-se celei 
mai dure asceze. Vine aici să-l întâlnească pe Hugues de 
Fosses, un capelan al episcopului de Cambrai. La Con- 
ciliul de la Reims, din 1119, papa Calixtus al II-lea îi reîn- 
noiește autoritatea de a predica și îl încredințează epis- 
copului de Laon, căci Norbert, originar din K65ln, nu mai 
are, se pare, nici o legătură cu arhiepiscopul de la care a 
primit ordinele sfinte. Din acest motiv, el se află într-o 
situație canonică regulară și câștigă astfel un sprijin extra- 
ordinar de sigur. Episcopul de Laon îi oferă câteva așezări 
retrase, proprii să-i primească pe cei pe care cuvântul său 
i-a convertit la o viaţă de austeritate. Norbert întemeiază 
aici efectiv :mai. multe case, dar fără să se stabilească în 
ele. Dimpotrivă, la Prâmontre, el decide să. organizeze el 
însuși viața discipolilor săi, și rămâne aici până la alegerea 
sa ca arhiepiscop de Magdeburg, în 11261. 

În 1121, atunci când Norbert a făcut alegerea locului 
numit Pr&montr€, el avea deja o experiență foarte com- 
pletă a vieţii regulare. Fusese canonic într-o colegială 

“laică. A frecventat abaţiile benedictine ale reformei de la 
Siegburg, a instalat un priorat monastic pe bunurile sale 
personale, a cunoscut viața din colegiala de la Rolduc, din 
Limburg, unde austeritatea era mare de la întemeiere, din 
1104. După toate probabilitățile, comunitățile ascetice de 
acest tip îi servesc de model. El adoptă uzanţele descrise 
în culegerea de texte care purta pe atunci numele de 
Regula Sfântului Augustin, şi care este un florilegiu 
destul de complex. În-plus, există un Ordo monasterii, o 
suită de indicaţii scurte și detaliate, atât pentru viaţa 
“concretă, cât și pentru liturghie. Inspirația este de o 


1 F. PETIT, L'ordre de Premontre de saint Norbert ă Anselme 
de Havelberg, în La vita commune [488], pp. 456-479. 

severitate extremă. Textul este vechi, iar liturghia pe care 
o recomandă acesta nu are nimic în comun cu cea care se 
practică în mod obișnuit la această dată. Norbert adoptă 
în întregime aceste observanţe, atât prin aderarea la 
asceză, cât şi prin respectarea literei. De aceea nu se face 
decât o singură masă pe zi la Premontre, nu se bea vin 
decât sâmbăta și duminica și se trăiește aici în tăcere 
continuă. Este vorba despre o viață canonică potrivit lui 
Ordo novusl. 

Norbert însuși avea o vocație de predicator și de apos- 
tol, dar nu transpare nimic din acestea în întemeierea sa. 
Viaţa apostolică, în sensul tradițional al termenului, este 
aleasă pentru ea însăși ca o ucenicie a sfințeniei în sără- 
cie, practicarea austerității și sub autoritatea unei rân- 
duieli. Nu este vorba, la originile întemeierii de la Prâ- 
montr&, de o slujbă oarecare prin predicarea itinerantă, 
ori chiar de cura animarum din parohii. Să atribuim aces- 
tei voințe apostolice, în sensul modern al cuvântului, 
alegerea Regulii Sfântului Augustin, cum s-a scris prea 
adesea, este pur și simplu o greșeală. Premontrâ se 
deosebește de alte comunități canoniale prin izolare și 
austeritate, nu printr-o schimbare a țelului, cel puţin la 
începuturile ordinului?. 

Norbert, devenit arhiepiscop, a continuat să-și con- 
ducă ordinul timp de doi ani. El s-a servit de canonicii şi 
discipolii săi pentru a promova reforma Bisericii în dio- 
ceza sa și în provincia sa ecleziastică. El i-a introdus pe 
adepții ordinului de Pr&montre€ în catedralele de la Bran- 
denburg, Havelberg și Raceburg. Și-a folosit deopotrivă 
fraţii pentru predicarea la frontierele creștinătății. În 
1128, Hugues de Fosses îi urmează în fruntea abației- 
mamă și organizează definitiv ordinul. Premontre tra- 
versează atunci o criză dată de extrema austeritate și de 


1 CH. DEREINE, Le premier ordo de Premontre, în RB, t. 58, 
1948, pp. 84-92. 

2 CH. DEREINE, Les origines de Premontre, în RHE, t. 62, 
1947, p. 356 și urm. 

ezitările pe care le provoacă printre canonici diversitatea 
observanțelor și a tradițiilor despre viaţa clericilor regu- 
lari. Din 1126, papa Honorius al II-lea le ordonase dis- 
cipolilor lui Norbert să urmeze, pentru psalmodiere și 
cântul slujbei, uzanţele celorlalte comunităţi regulare. 
Austeritatea primitivă nu s-a putut menține. 

Evoluţia către funcţia pastorală s-a făcut destul de 
lent. Cu siguranță, numeroşi adepţi ai ordinului de la 
Premontre, după modelul lui Norbert, s-au făcut predica- 
tori, dar era vorba despre o vocaţie personală și nu de o 
obligaţie ţinând de ordin. În câteva cazuri excepţionale, ei 
primiseră puteri extinse. În 1124, pentru a participa la 
lupta împotriva ereziei, canonicii de la Anvers le acor- 
daseră dreptul de a asculta spovedaniile, de a-i împărtăși 
pe bolnavi, de a-i înmormânta pe cei morți şi de a boteza 
de Paști şi de Rusalii. Numai în 1176 un abate de lao 
întemeiere-fiică a Premontr€ a obținut o parohie cu auto- 
rizarea de a instala aici trei călugări dintre care unul este 
rector sub autoritatea episcopului. În 1188, Clement al 
III-lea face din acest post parohial un privilegiu al celor de 
la Premontrâ. 

Această modificare târzie a vieţii canonicilor de la 
Premontrâ pune o gravă problemă cu privire la sensul 
vieţii apostolice în secolul al XII-lea. Multă vreme, viaţa 
clericilor regulari apare ca realizarea unei vocații spiri- 
tuale și ascetice. Ei nu au altă misiune în Biserică decât 
să dovedească că sfințenia vremurilor dintâi este mereu 
prezentă. Adoptarea lui ordo novus, ce îi îndepărtează de 
lume și de viața concretă a episcopiilor și a parohiilor, 
face această funcție şi mai evidentă. Ea dublează măr- 
turia monastică. Un ideal religios articulat pe sacerdoţiu 
pare să se rătăcească în această căutare a singurătăţii, 
iar reorientarea celor de la Premontre către cura ani- 
marum, conformă condiţiei lor de cleric, pare o aprofun- 
dare importantă a sensului misiunii Bisericii. 

Cu același concept de viaţă şi folosind aceleași culegeri 
“de texte, canonicii de la Saint-Victor de la Paris capătă o 

orientare total diferită. Caracterul urban al acestei comu- 
nități și specializarea sa în viața intelectuală cea mai 
avansată îi conferă o fizionomie cu totul specială. În 
1108, Guillaume din Champeaux, profesor la școala cate- 
drală de la Paris, se retrage cu câțiva discipoli în apro- 
pierea unei capele consacrate Sfântului Victor, lângă 
zidurile Parisului, în Sudul orașului, pe pantele muntelui 
Sainte-Genevieve. În. 1113, o chartă a întemeierii este 
dată de regele Ludovic al VI-lea, ce afirmă că ar fi dorit el 
însuși această abație. În același an, Guillaume din Cham- 
peaux, promovat episcop la Châlons-sur-Marne, este 
înlocuit de abatele Gilduin, care este legiuitorul și organi- 
zatorul Ordinului pe care îl conduce de ia 1113 la 1155. 
Liber ordinis al său adoptă cutumele austere ale lui ordo 
novus, iar Saint-Victor este un loc de asceză pe care 
Sfântul Bernard, ca să nu îl cităm decât pe el, îl aprecia 
mult. 

Canonicii par să fi avut ca vocaţie reformna, prin substi- 
tuirea colegialelor şi a capitlurilor laice. În plus, ei furni- 
zează episcopi exemplari și eficace. Opera lor începe la 
Paris şi în împrejurimi. Un cleric victorin este pus în frun- 
tea celebrei abaţii de la Sainte-Genevie&ve, care își dă de- 
misia din funcţiile sale odată sarcina sa împlinită. 
Episcopul de Paris se gândea la ei pentru a reforma capi- 
tlul Notre-Dame și colegialele din capitală. EI voia, în mod 
progresiv, să le rezerve strane de canonici în fiecare dintre 
aceste instituții. Aceasta însemna atacarea unor privilegii 
bine apărate și de aceea el nu va ajunge niciodată să-și 
atingă scopurile. Dimpotrivă, episcopul de Sâes i-a intro- 
dus în capitlul său catedral în 1130, și succesorul său i-a 
menţinut împotriva tuturor presiunilor. Opera de reformă 
întreprinsă de ei în Franța de Nord este importantă. Către 
mijlocul secolului, sunt introduși în Anglia. Ordinul, care 
este o confederație de abaţții autonome, în maniera celor 
de la Citeaux, numără până la treizeci de case și vreo 
patruzeci de priorate. 

Abația de la Saint-Victor, întemeiată de un profesor 
cunoscut, strălucește și prin. savanții săi. Primul și poate 
cel mai mare, Hugo, este în același timp teolog, filozof, 
pedagog și mistic. Voința de a uni toate aceste discipline 
este caracteristica unei școli, în care este condusă, în ace- 
lași timp, viaţa și știința. Saint-Victor din Paris unește 
fervoarea școlilor monastice cu intransigența cercetării ce 
prevalează în orașe. Reuşita este excepţională. 

În Anglia, diferitele întemeieri ale lui Gilbert de Sem- 
pringham au reușit să formeze, de bine de rău, un ordin 
unic, a cărui complexitate este deconcertantă. Este rezul- 
tatul unui efort enorm de a concilia o vocaţie cu structu- 
rile existente. Acest tânăr nobil, care făcuse studii la Paris 
și care primise ordinele sfinte, s-a consacrat în primul 
rând instruirii și îndreptării spirituale a tinerilor bărbați 
și tinerelor fete de pe domeniile tatălui său. Acest aposto- 
lat a reușit, înainte de 1131, să aibă ca rezultat înte- 
meierea unei comunități de maici, potrivit Regulii Sfân- 
tului Benedict. Pentru a-i despărţi mai bine de lume, la 
sfaturile abatelui de Rielvaux, un cistercian, Gilbert le-a 
transformat în surori converse pe servitoarele măicuțelor. 
Le-a adăugat frați mireni pentru a valorifica pământurile 
cedate. Ceea ce însemna că-și organiza întemeierea sa în 
maniera celei de la Citeaux. Preocupat de supraviețuirea 
acestei instituții, Gilbert dorea să o încorporeze în ordinul 
cistercian, ce-i putea asigura astfel conducerea spirituală 
și morală, ca și gestiunea materială. Capitlul general al 
abaţilor de la Citeaux, din 1147, a refuzat această alipire. 
Gilbert a organizat atunci o comunitate de canonici con- 
dusă de Regula Sfântului Augustin și a redactat o 
constituție ce făcea din toate aceste ramuri un singur 
ordin. Canonicii trebuiau să asigure sarcina cea mai -difi- 
cilă. Mânăstirile erau alcătuite din două părți, iar maicile 
au avut, alături de canonici, dreptul de a-și spune cuvân- 
tul în capitlul general. Constituţiile Ordinului, inspirate 
de cele de la Citeaux, au format un tot nu prea coerent. 

Între 1165 şi 1167, fraţii converși, dintre care mulţi 
fuseseră eliberaţi din iobăgie prin legământul religios, 
s-au revoltat și au încercat să preia conducerea ordinu- 
lui. Restabilirea congregaţiei s-a făcut prin îimblânzirea 
rigorilor disciplinei pentru fraţii mireni și prin separarea 
mai completă a maicilor de canonici. La moartea lui 
Gilbert de Sempringham, în 1189, ordinul număra nouă 
mânăstiri duble și patru case de canonici. 


IV 


Renaşterea intelectuală 


Uzanţa a consacrat termenul de renâștere pentru a 
defini, cu un singur cuvânt, mișcarea generală a științelor 
și a literaturii în secolul al XII-lea. Această formulare, 
venită din secolul trecut, avea atunci o semnificaţie pu- 
ternică și aproape polemică. Cultura s-a definit multă 
vreme prin criterii ce făceau referire la antichitatea cla- 
sică. Exista renaștere atunci când cunoașterea și imitarea 
celor vechi căpătau o vigoare nouă și aveau ca rezultat 
opere ce puteau fi judecate prin referire la această tra- 
diție. Umanismul furniza cadrele de apreciere, talentul 
condus de către exemplu dădea câteva capodopere. 
Opoziția Ev Mediu - Renaştere era cea dintre două epoci 
diferite ale vieţii spiritului. Sensul conceptului era clar. 
De aceea, a vorbi despre renașterea din secolul al XII-lea 
este un protest împotriva acestei scheme. însemna 
refuzul ideii că Evul Mediu era complet în afara luminilor. 
Astăzi, această veche dispută nu are nevoie să fie reluată. 
Lucrări remarcabile au făcut dreptate tuturor acestor 
probleme a priori. 

Renașterea poate semnifica, deopotrivă, în contextul 
secolului al XX-lea de data aceasta, că activitatea știinţi- 
fică și literară a secolului al XII-lea contrastează prin abun- 
dența și prin calitatea sa în raport cu cea a epocilor pre- 
cedente. Înseamnă a lua act de un progres. Înseamnă, de 
asemenea, a opune timpul școlilor și al catedralelor Epocii 

Fierului, secolul al X-lea. O asemenea viziune a istoriei 
intelectuale este astăzi de nesusținut, pentru că epoca 
Ottonilor nu are nimic de nestimat. Prin urmare, nu 
poate fi vorba de a garanta expresia în uz în acest sens. 

Renașterea din secolul al XII-lea este o formulare care 
poate, cu toate acestea, rezista. Ea subliniază, în primul 
rând, mulțimea de inițiative intelectuale, de care nu 
ne-am putea îndoi. Ea insinuează deopotrivă că acest 
secol este un timp al umanismului, ceea ce merită o 
reflecţie. Efectiv, latina autorilor din secolul al XII-lea este 
o limbă admirabilă, de care ei știu să se folosească mi- 
nunat. Gândirea se exprimă într-o retorică de bună cali- 
tate, care exclude cel mai adesea jargonul și vocabularul 
tehnic. În plus, există înălțimea de vedere în preocupările 
acestui secol, ce nu se interesează decât de probleme 
destul de generale. Proza este adesea mai mult literară, 
decât filozofică. Arta de a dialoga are savoarea frecventării 
unor buni scriitori ai antichității. 

Există renaștere, de asemenea, pentru că grija peda- 
gogică este prezentă peste tot. Nu se adresează doar copi- 
ilor din școli, ci tuturor ştiutorilor de carte care au senti- 
mentul că descoperă o tradiţie literară și intelectuală și că 
o asimilează. Celebra formulă despre piticii cocoțaţi pe 
umerii uriaşilor, pronunţată de un profesor din școala de 
la Chartres, exprimă clar această conștiință!. Această ati- 
tudine deschisă de discipol ar justifica ea singură concep- 
tul de renaștere. 

O subtilă evoluţie modifică progresiv întreaga activitate 
intelectuală a acestui secol. La sfârșitul secolului al XI-lea, 
pe lângă școlile urbane deja celebre, există cele ale ma- 
rilor mânăstiri. Operele ce provin de aici nu cedează întru 
nimic în ceea ce privește calitatea și rodnicia, față de cele 
scrise în oraș. Admirabilele tratate ale lui Anselm de 
Canterbury ar fi suficiente pentru a împrăștia îndoiala, 


1 E. JEAUNEAU, Nani gigantium humeris insidientes. Essai 
d'interpretation de Bernard de Chartres, în Vivarium, t. 5, 1967, 
pp. 79-99. 

dacă ea ar exista. Puțin câte puțin, activitățile intelectuale 
de pionierat devin specialitatea școlilor urbane. Cu sigu- 
ranţă, călugării știau să vorbească și încă şi mai bine să 
scrie. Bermmard de Clairvaux, Guillaume de Saint-Thierry, 
Petrus Venerabilis sunt mari scriitori, elocvenţi și adesea 
profunzi. Totuşi nu există la ei o aprofundare a metodelor 
şi efortul de reînnoire a tehnicilor. La drept vorbind, dis- 
cuțţiile teoretice despre semnificaţia cuvintelor, enunţul, 
propoziția nu sunt de mare interes pentru ei. Este curiozi- 
tate zadarnică și trudă irosită. Orașul nu este un loc cu 
totul sănătos, iar inteligența este aici oarecum rătăcităl. 

Or, ucenicia noilor metode se face printr-o muncă difi- 
cilă de aprofundare a dialecticii. Operele școlare ce rezultă 
de aici sunt respingătoare, obscure, adesea neterminate 
și fără influenţă imediată. Este cazul tratatelor logice ale 
lui Abâlard. Capacitatea lor de a reînnoi înțelegerea tex- 
telor sacre apare imediat ce Maitre Pierre face el însuși 
demonstraţia acestui lucru. De la o formă a inteligenței la 
alta există incomprehensiune, așa cum arată condam- 
nările lui Abâlard și ale lui Gilbert de La Porrâe. Conciliul 
de la Sens, din 1140, nu este decât un episod, comentat 
superficial, cel mai adesea. Nimic nu împiedică durabil 
progresul dialecticii, nimic nu-i scapă investigării sale 
critice, nimic nu-i limitează capacitatea de a se ocupa de 
totul. Știință regină, ea impune o metodă. De acum 
înainte, trebuie să o practici pentru a aborda marile 
subiecte cu ambiția de a fi înțeles, trebuie s-o stăpânești 
pentru a rezista opozanților, trebuie s-o folosești imper- 
turbabil pentru a exprima potrivit formelor cerute o 
gândire îndelung maturizată. Această tiranie intelectuală 
este urbană, iar învăţătura trebuie să se înnoiască sub 
biciușca sa. Operele monastice, oricare ar fi elevația lor, 
sunt declasate tehnic. Alunecarea activității intelectuale 
către școlile urbane este împlinită la sfârșitul secolului, 
numai din cauza greutății metodei. 


1 Cf. jurămintelor Sfântului Bernard către școlarii din Paris, 
De conversione ad clericos. 

Nu toate orașele au școli de înalt nivel. Se poate, cu 
siguranţă, să se: înceapă studii în burguri, pe lângă 
canonicii unei colegiale, se pot continua în alte părți. Cu 
toate acestea, este evident, calitatea este privilegiul doar 
al câtorva cetăţi. Școlile de la Liege, de la Laon și de la 
Reims, care erau superioare tuturor celorlalte din secolu- 
lui al XI-lea, au un trecut prestigios și păstrează un 
renume sigur. Totuși, ele se află în declin pe tot parcursul 
secolului al XII-lea, până la a-și pierde total rangul. Cea 
de la Chartres, întemeiată înainte de anul o mie, stră- 
lucește în mod excepţional. În sfârșit, Parisul progresează 
deodată și se impune definitiv înainte de sfârșitul secolu- 
lui. În alte părţi, la Bologna, la Salerno, apoi la Mont- 
pellier există un învățământ de drept și de medicină care 
face din aceste orașe veritabile școli de profesioniști la 
scara creștinătății. Nu se întâmplă la fel în centrele de 
studii din Franţa de Nord, în care se practică în special o 
formație. literară și filozofică. 

Concentrarea acestor școli într-o regiune ar cere o 
explicaţie, care este greu de furnizat. Pentru că utilitatea 
socială directă a reflecţiei care este condusă în umbra 
catedralelor nu este evidentă. De aceea, suntem obligați 
să constatăm existența unui mediu intelectual, atașat 
cercetării în sine. Cariera lui Abâlard ne permite să ne 
facem. .o idee.despre fenomenul respectiv. Este cât se 
poate de evident, concentrarea studiilor de înalt nivel în 
câteva orașe și naşterea unei lumi, chiar restrânse, de 
intelectuali sunt două fapte în corelaţie. Vocaţia clericală 
a acestor școli ar incita o dată în plus să ne întrebăm 
asupra legăturilor dintre cultură și reforma religioasă, 
aprofundarea teoretică căpătând în secolul al XII-lea o 
amploare neobișnuită. 


A. CUNOAȘTEREA TEXTELOR ŞI TRADUCERILE 


Prelungire a efortului cultural imediat anterior, învă-: 
țătura clericală și monastică a secolului al XII-lea consti- 

tuie problema unor profesioniști ce stăpâneau perfect 
limba latină. Savanţii se exprimă într-o limbă care le este 
proprie și care este universală, la scara Europei Occi- 
dentale. Este instrumentul de exprimare al unei elite ce 
se va lărgi. Latina este învățată în: școli prin asimilarea 
unei limbi clasice reînviate. Vocabularul și sintaxa sunt 
împrumutate de la scriitorii latini și, ca un accesoriu, din 
Biblie. Este în mod evident un idiom artificial. Or, ceea ce 
latina medievală avea școlăresc și de împrumut se estom-: 
peâză la cei mai buni autori de la sfârșitul secolului al 
XI-lea şi din secolul al XII-lea. Fraza se pliază exact pe 
nevoile de exprimare, se aerisește, devine mai ușoară şi, 
în același timp, mai exactă și mai melodioasă. Calitatea 
limbii este, vreme de două sau trei generaţii de scriitori, 
de o periecţiune tulburătoare. Clericii și călugării se pare 
că au ajuns să gândească -în latinește și să exprime 
direct, fără să mai fie nevoie să traducă printr-un dialect. 
Latina este un mijloc de exprimare directă de valoarea 
egală a unei limbi vorbite. Această practică este cea care 
conferă scriitorilor capacitatea de inventare și de înnoire. 
Secolul al XII-lea apare ca rezultatul unui proces îndelun- 
gat de maturizare și de asimilare a unei limbi reinven- 
tatel. 


Perfecțiunea stilului Sfântului Bernard necesită un oare- 
care comentariu. Abatele de la Clairvaux nu s-a format într-o 
episcopie prestigioasă, ci la colegiala de la Saint:Vorles, în 
Châtillon. Canonicii au știut cu certitudine latina; în mod 
admirabil! O asemenea constatare are preţul său, din 
moment ce nimic nu ne permite să credem că faptul ar fi fost 
excepțional. Bernard îi citează relativ puţin pe autorii profani 
ai antichităţiiZ. Cu toate acestea, referirile sunt suficiente, 
pentru a fi convinși că îi cunoștea și că discreţia sa ţinea de 
profesiunea monastică. De altfel, de unde ar fi prins el aceas- 
tă întorsătură a frazei dacă nu i-ar fi frecventat pe marii pro- 


1 0 prezentare de ansamblu în C. MOHRMANN, Le latin 
medi&val, în CCM, 1958, t. 1, pp. 265-294. 


2 Repertoriu în Bernard de Clairvaux [581], Appendice IV, 
pp. 549-554. - 

zatori păgâni sau creștini? Retorica se învață, mai ales în 
Evul Mediu. Or, procedeele stilistice ale Sfântului Bernard, 
în scrisorile şi în predicile sale, și ca autor de tratate doc- 
trinare nu scapă inventarului literar al operei salel. Arta 
compoziției este foarte bine stăpânită, iar polemica este sa- 
vantă. Există puţine lucrări atât de distrugătoare, ca Apo- 
logie ă Guillaume, în moderaţia sa plină de subințelesuri din 
primele pagini, ce conduc iremediabil la ferocele atacuri din 
corpul lucrării. Omul era elocvent și este un dar pe care 
puţini l-au primit. Şi nimeni nu ignoră că el a știut să-l folo- 
sească admirabil. 


Alţi scriitori pot rivaliza cu el. Dialogurile Sfântului 
Anselm sunt compuse admirabil, pentru că nonșalanța 
aparentă a cuvintelor cuprind o gândire densă. Demersul 
suplu și învăluitor face să apară cum se cuvine proiectul 
de ansamblu. Atâta artă presupune o lungă meditație 
asupra lui Cicero, ale cărui lecţii sunt asimilate perfect. 
Originalitatea gândirii, amploarea subiectului fac din Cur 
Deus homo o mare operă. Petrus Venerabilis știe să gă- 
sească în scrisorile sale accentele care emotionează. Sere- 
nitatea sa şi sufletul său mare apar la fiecare pagină. 
Pentru ca omul să se poată astfel manifesta în stilul său, 
trebuia să dispună de o adevărată măiestrie. În alte 
cazuri, tocmai corecturile pe care le face un autor propri- 
ilor sale opere sunt cele ce ne dezvăluie atenţia acordată 
pentru fiecare expresie. Așa se întâmplă cu Lettre aux 
freres du Mont-Dieu a lui Guillaume de Saint-Thierry, 
recitită minuțios și corectată în două rânduri, care lasă să 
se întrevadă preocupările cele mai mărunte ale.unui mare 
spirit?2. Retori, stăpâni perfecţi ai mijloacelor lor, oamenii 
din secolul al XII-lea știu exact unde vor să ajungă. Ar fi 
un procedeu greșit să-i citim fără să le cunoaștem pro- 
cedeele. 

Alături de cei mai mari, există numeroși autori care 
mânuiesc cu claritate și eleganţă limba latină. Unii au un 
farmec ce obligă la simpatie, cum este Aelred de Rica, 


1 J. LECLERCQ, Recueil d'etudes [595], t. Il, partea întâi. 
2 Cf. ediţia acestui text realizată de J. -M. DECHANET, Paris, 1975 

un cistercian englez, ale cărui dialoguri sunt de o factură 
cu totul ciceroniană. Alţii scriu o proză mai nervoasă, așa 
cum este Guibert de Nogent, a cărui retorică trădează frec- 
ventarea autorilor mai puțin clasici. Există, în sfârșit, 
autori care seduc operele baroce și care utilizează toate 
efectele, pentru a scrie într-un mod strălucit. Diversitatea 
stilistică dovedește că experienţa literaturii antice este, la 
savanții din secolul al XII-lea, mult mai mare decât se 
crede îndeobște. Admiraţia pentru Vergiliu și Ovidiu nu 
exclude însă eclectismul. 

Să știm, cu o aproximație rezonabilă, ce a citit un 
autor din secolul al XII-lea necesită cercetări dificile şi 
aprofundate. Se pot oferi două câmpuri de investigaţie. 
Există, în primul rând, bibliotecile, al căror conținut se 
cunoaște prin cataloagele care există. Rezultatele obținute 
sunt foarte importante şi au meritul celei mai stricte 
obiectivități. Această muncă se lovește de două obstacole: 
lacunele sunt enorme și nimic nu dovedește că, real- 
mente, un călugăr va fi citit lucrările ce se găseau în 
armarium-ul din abația sa. După aceea, se pot interoga 
autorii înșiși, făcând inventarul citărilor explicite pe care 
le conţin operele lor. Materialul este, uneori, foarte abun- 
dent. Nu am putea afirma că această metodă ne permite 
să ajungem totdeauna la rezultate probante. Scriitorii din 
secolul al XII-lea puteau să fi imprumutat frazele pe care 
le citează din manualele școlare, din florilegii sau din alți 
autori. Nu este totdeauna dovedit că-i vor fi citit integral 
pe toţi aceia din care au împrumutat. Par necesare unele 
verificări și o anumită pruderiţă. 


__ Bibliotecile din Europa Occidentală au păstrat un număr 
impresionant de manuscrise ale lui Vergiliu și Ovidiu. Este 
evident că ei sunt autorii cei mai citiți și cei mai comentaţi. 
Ovidiu chiar mai mult decât Vergiliu. Acest succes nu se 
explică fără a pune câteva întrebări. Partea mitologică este 
primită ca o învățătură ascunsă, pe care o exegeză alegorică 
ne permite s-o punem în evidență. Fascinaţia pe care o 
exercită Remedes de l/'amour se explică destul de bine într- 
un secol care dezbate îndelung și doct această problemă. 

Ovidiu nu este un simplu model de versificaţie, concepțiile 
sale sunt tratate cu seriozitate și el are o influență asupra 
literaturii savanțe!. Lucaniu, care este foarte receptat ca poet 
și este deopotrivă considerat istoric, este mai rar prezent în 
biblioteci, și această lipsă-pare o anomalie. Eloiza recita ver- 
suri din Pharsala, când înainta spre altar pentru a primi 
voălul de călugăriță. Acest simplu fapt spune mult despre 
consideraţia pe care o putea avea?. 

Terenţiu, care a fost foarte în vogă în secolul al X-lea, a 
fost bine reprezentat în biblioteci, în Germania, ca și în 
Franța. În alte părți este mai rar. Scriitorii îl citează încă, dar 
prestigiul său este în declin. Plaut este un autor rareori 
prezent în biblioteci. Printre poeții propriu-ziși, Lucrețiu este 
aproape în totalitate necunoscut, de vreme ce nu este citat 
decât de Sigebert de Gembloux. Același lucru se întâmplă cu 
Catulus, Tibul și Properţiu. Dimpotrivă, cei care trec drept 
moralişti, sunt comentaţi în școli. Este cazul lui Horaţiu3. 
Este atât-de cunoscut, încât poate fi citat în conversație, 
pentru a comenta evenimentele4. Operele sale au fost în mod 
frecvent utilizate în Germania, în timpul disputei învesti- 
turilor. Juvenal se bucură de un prestigiu aproape egal. 
Persiu, dimpotrivă, nu pare să fi fost un autor școlar. Anu- 
miți poeţi de mai mică anvergură sunt foarte apreciaţi. Așa 
se întâmplă cu Marţial, Statius, a cărui lucrare Ahileido este 
comentată, și mai ales Claudian. Bibliotecile din Franţa și 
Anglia au păstrat din abundență manuscrise din operele 
sale. Este comentat de profesori5. Influența sa este atât de 
mare, încât, la sfârșitul secolului, Alanus din Lille consideră 
util să-l respingă în anti-Claudianus. 

Cât despre prozatori, opera lui Cicero nu are difuzarea 
generală la care ne-am fi așteptat. Discursurile și Corespon- 


1 S. VIARRE, La survie d'Ovide dans la litterature scientifique' 
du XII€ et du XIII€ siecle, Poitiers, 1966. 

2 ABELARD, Historia Calamitatum, cap. VII, ed. Monfrin, p. 
81. 

3 M.-D. CHENU, Horace chez les theologiens, în RSPT, t.24, 
1935, p. 462 și urm. ȘI 

4 La ieşirea de la procesul său de la Sens, ABELARD îi stre- 
coară lui Gilbert de La Porree Nam tua res agitur paries cum 
proximus ardet. 

5 A. K. CLARKE și P.-M. GILES, The comrmentary of Geoffrey 
of Vitry on Claudian De raptu Proserpinae, Leida și K5ln, 1973. 

dența îi sunt în general ignorate. Reputația lui se bazează pe 
operele sale morale, filozofice și retorice. Există integral, sau 
aproape, la Cluny, la Bec, la Reims şi în aproape toate 
cetăţile de pe Valea Rinului. Tusculanes 'sunt totuși reco- 
mandate ca o introducere la Sfântul Augustin. De Amicitia 
este pe larg avută în vedere în tratatele despre dragostea 
pentru Dumnezeu. Unele din operele sale alimentează 
reflecția, furnizând exemple filozofice. Așa se întâmplă cu De 
Republica, pe care o citează Eloiza. Tratatele sale retorice 
sunt lucrări de bază ale învățământului și au o foarte mare 
influenţă. Lucrarea De institutione oratoria a lui Quintilian, 
care este mai puţin celebru, se bucură de un credit cu totul 
special la Chartres, în timpul celei de a doua jumătăți a se- 
colului. Audienţa sa este perceptibilă deopotrivă și în alte 
părți. Priscianus, gramatician indispensabil, este fără înce- 
tare comentat în școli2. Autoritatea sa este în creștere pe 
parcursul întregului secol. Ceilalţi prozatori sunt mai puţin 
răspândiţi. Seneca, considerat totuși ca un autor creştin, are 
o influență importantă în domeniul moralei. Scrisorile sale 
și, mai rar, tratatele sale se găsesc în diverse biblioteci, în 
principal din Franţaă. Istoricii sunt cunoscuţi în mod cu 
totul sporadic. 

Autorii ştiinţifici sau cei care, în epocă, trec drept ști- 
ințifici, au o audienţă exagerată. Secolul al XII-lea confirmă 
și aprofundează o orientare ce datează de la mijlocul se- 
colului al IX-lea. Martianus Capella rămâne un autor indis- 
pensabil. Mai răspândite sunt operele lui Macrobius, Satu 
nalia şi Comentariu la Visul lui Scipio. Ele călăuzesc primele 
cercetări despre creație şi despre cosmologie, în mod special 
la Chartres. Reflecţia. devine și mai filozofică prin utilizarea 
lucrării Timeu a lui Platon, însoțită de comentariul lui 
Chalcidius. Profesorii de la Chartres interpretează acest text 
cu pasiunet. Acest platonism cosmologic este convergent cu 


1 A. MOLLARD, La diffusion de L "Institution oratore au XII€ 
siecle in MA, t. 44, 1934, pp. 163-175; t. 45, 1935, pp. 1-9. 

2 R. W. HUNT, Studies on Priscien in the Twelfth century, 
în Medieval and Renaissance Studies, 1, 1941-1943, pp. 
194-231; II, 1950, pp. 1-56. 

3 K. D. NORTHDUREF, Studien zum Einfluss Senecas 
[655]. 

4T. GREGORY, Platonismo medievale [638]. 

cel vehiculat de Boethius în Consolatio philosophiae!. Totuşi, 
Boethius are un rol capital în traducerea și interpretarea 
operelor logice ale lui Aristotel. Promovarea dialecticii la ran- 
gul de știință regină asigură într-o şi mai mare măsură cre- 
ditul său. Vocabularul și metoda, în acest domeniu, vin de la 
el. El inspiră toate comentariile Ja Aristotel care se scriu 
atunci. Această epocă este a lui Le _thius din moment ce arta 
de a raţiona se învaţă în preajma lui. 


Prin intermediul acestor opere din epoca târzie, știința 
greacă a antichităţii pătrundea în Europa Occidentală. 
Interesul pe care oamenii secolului al XII-lea îl poartă 
acestei științe prelungește curiozitatea cărturarilor din 
anul o mie. Această poftă de noi cunoștințe dă un viu 
impuls muncii traducătorilor. Cererile vin din partea pro- 
fesorilor de la școli, care sunt primii ce beneficiază de 
aceste texte. Dorinţele lor se întâlnesc cu cele ale regilor, 
ale clericilor și ale călugărilor. La Palermo, de la Roger-al 
II-lea, personalul de la curte numără savanți de prim- 
plan, care ocupă funcţii de cancelar sau chiar de amiral?. 
Papii Eugeniu al III-lea şi Alexandru al III-lea încurajează 
deopotrivă cercetarea textelor, în principal a operelor teo- 
logice grecești necunoscute în Occident. Petrus Venerabilis, 
abate la Cluny, cere să se facă o traducere a Coranului, 
între 1141 și 1143, și explică într-o scrisoare-prefață cum 
a fost făcută această muncă3. Numeroși sunt și cei care, 
sub diverse titulaturi, participă la acest efort intelectual, 
capital pentru îmbogățirea gândirii. 

Activitatea traducătorilor este cea mai intensă în 
orașele creștinătății din apropierea ţărilor musulmane 
sau care au raporturi continue cu grecii. Există, în Spania, 
un mediu uman și lingvistic cu deosebire propice. Musul- 


1 M. D. CHENU, La theologie au XII „siacle (619), p. 118 şi 
urrn. 

2 E. JAMISON, Admiral Eugenius of Sicily, Londra-New 
York-Oxford, 1975. 

3 PETRUS VENERABILIS, Contra sectam et haeresim sara- 
cenorum, in PL, 189 c 671 şi urm. 

manii și evreii sunt vecini aici cu creștinii a căror limbă 
de cultură este araba. Întâlnim aici, deopotrivă, evrei 
convertiți la creștinism. Este ușor prin urmare să găsim 
bilingvi și chiar să se recruteze echipe de traducători. În 
această ţară de contacte, trezirea intelectuală este foarte 
precoce. Gerbert deținea o parte din învățătura sa. Acti- 
vitatea de traducere care a început la Vich, la Barcelona 
şi Segovia se concentrează, în secolul al XII-lea, ia Toledo. 
Arhiepiscopul Raymond și arhidiaconul său Dominicus 
Gundissalinus, un evreu convertit, s-au străduit să 
obţină concursul evreilor și al arabilor, pentru a-i ajuta în 
acțiunile lor, pe cărturarii Europei întregi veniţi la Toledo. 
Colegiul traducătorilor a cărui întemeiere i se atribuire 
episcopului nu este, probabil, altceva. De aceea, puțin 
câte puţin, traducătorii toledani numără un aport cres- 
când de străini: italieni, ca Gerardus da Cremona, mai 
ales englezi, ca Alfred din Sareshel sau Alfred Englezul, și 
alții, ca Herman Dalmatul. 

În Italia, activitatea traducătorilor nu este atât de 
limpede localizată. Palermo este, începând din 1130, un 
centru de traduceri de texte grecești, apoi arabe. La 
Veneţia, la Roma și la Pisa există interes în special pentru 
lucrări grecești, sacre sau profane. 

Diferitele centre lucrează independent unele de altele. 
Există adesea două versiuni ale aceleiași lucrări, una 
făcută după un text arab, alta după originalul grecesc. 
Uneori, traducerile sunt în număr și mai mare, pentru că, 
fiind făcute după texte diferite, se completează și se 
corectează. Există, pentru: operele cele mai cercetate, o 
mulţime de versiuni a căror cronologie este, uneori, dificil 
de stabilit. 

Literaţii din secolul al XII-lea se interesează de tot. 
Dacă se întocmește o listă coimpletă, pe cât'este posibil, a 
lucrărilor traduse, tratatele de chimie, medicină, aritme- 
tică, astrologie și alte manuale științifice sunt cele mai 
numeroase. Este vorba mai ales de lucrări arabe. Operele 
de logică și de filozofie, atât de importante pentnu evoluția 
gândirii în Europa Occidentală, dispar în mijlocul acestei 

aglomerări!. Această disproporție sfârșește prin a pune o 
problemă pur intelectuală. Cum a reușit acest secol, atât 
de prins de științele naturale, să dea naștere la opere 
esențialmente logice și filozofice? 


Un inventar sumar, axat pe ceea ce pare să fi fost cel mai 
fertil pentru reflecţia secolului al XII-lea și a celui de al 
XIII-lea nu este inutil. La Palermo, Henricus Aristippus dă, 
înainte de 1160, o versiune latină a două dintre dialogurile 
lui Platon, Menon şi Phedon. Acestea sunt, împreună cu frag- 
mentul binecunoscut din Timeu, singurele texte ale filozofu- 
lui de care dispun latinii. Nu par să fi profitat prea mult, 
pentru că argumentele lor ajunseseră deja prin intermediari. 
Același traduce Mecanica lui Heron din Siracusa, Optica lui 
Euclid, Almagesta lui Claudiu Ptolemeu și cea de a patra 
carte din Meteorologicele hui Aristotel. Amiralul Eugeniu dă o 
versiune a Opticii lui Ptolemeu2?. În jurul lor, este foarte activ 
un grup important. 

În Italia Centrală, Burgondius din Pisa, jurist eminent, își 
începe cariera traducând, către 1140, citateie grecești din 
Digesta. Apoi, la cererea papei Eugeniu al III-lea, se îndreap- 
tă spre operele Părinților Bisericii grecești. Lui îi datorăm în 
latinește De Orthodoxa fide a lui loan Damaschinul, Homeliile 
lui loan Hrysostomul despre Sfântul Matei și Sfântul loan, la 
fel ca și De natura Hominis a lui Nemesius din Emesa. 

De la Toledo, sosesc traducerile din opera lui Aristotel, 
prin intermediari arabi3. Logica, Organon, este abordată pen- 
tru prima dată între 1125 și 1150. Aceste noi texte vin să se 
adauge celor pe care Boethius le dăduse cândva. Sunt 
desemnate sub numele de Logica nova. Difuzarea lor este 
rapidă. Se poate dovedi că Abelarăd le-a cunoscut, dar nu a 
făcut din aceasta un studiu aprofundat. Thierry de Chartres 
utilizează lucrarea Analytiques. Otto de Freising, la întoar- 
cerea in Germania, în 1158, introduce un manuscris din 
lucrarea Logica nova. După 1160, apar traduceri după 
lucrările de științe naturale ale lui Aristotel, din arabă sau 


! Cf. tabloului schițat de L. GENICOT, în Le XIIIC siecle 
europeen, Paris, 1968, pp. 213-218. 

2 A. LEJEUNE, L'Optique de Claude Ptolemee dans la version 
latine d'apres larabe de l'emir Eugene de Sicile, Louvain, 1956. 

3 A. BADAWI, La transmission de la Philosophie grecque au 
monde arabe, Paris, 1968. 

din greacă. Marile opere de psihologie, de fizică, de metafizică 
nu sunt traduse înainte de sfârșitul secolului. 


Din aceleași cercuri. provin lucrările. filozofilor arabi și 
evrei. În secolul al XII-lea, misticii și teologii sunt cei mai 
solicitați. Monoteiști ca și creștinii, reflecţiile lor sunt sus- 
ceptibile să îmbogăţească cele mai elevate dezbateri. 
Traducerile sunt opera, în colaborare, a lui Dominicus 
Gundissalinus și a lui Ioannes din Spania, tot un evreu 
convertit. Ei dau o versiune latină a enciclopediei lui 
Avicenna, numită Sufficentia, apoi a comentariilor sale 
despre Aristotel. Ei traduc, deopotrivă, tratatul de meta- 
fizică al lui Algazel ce poartă subtitlul revelator de "Des- 
tructio philosophorum'”. Nu sunt singurii înhămați la 
această sarcină. Pe scurt, există o mulțime de enciclope- 
dii arabe și de comentarii despre Aristotel care parvin 
literaţilor de limbă latină. 


B. ȘCOLILE ȘI ÎNVĂȚĂMÂNTUL 


Mult timp reputate, școlile monastice dispar. Ten- 
dinţele reformatoare, care au ieşit biruitoare peste tot în 
cursul secolului al XI-lea, dedică călugărul rugăciunii, și 
nu învăţăturii. El trebuie să înceteze această activitate 
mondenă!. Se închid mai întâi școlile externe, acolo unde 
acestea au existat cu adevărat. Rămâne studium frecven- 
tat de călugării intrați prea de tineri în mânăstire. Așa se 
întâmplă la Cluny. Această soluție nu are aprobarea 
tuturor. La Citeaux, nu se primesc decât tinerii care și-au 
terminat studiile și nu există școală de nici un fel. 

“Dar viaţa intelectuală nu a încetat în aceste locuri, așa 
cum o demonstrează întreaga literatură ce provine de la 
abaţii. Călugării sunt eliberaţi de constrângerile învă- 
țţăturii. Dacă există vreo școală, aceasta este în sensul 


1 Se citează adesea aforismnul Sfântului Ieronim: Monachus 
non docentis sed dolentis habet officiurn. Astfel procedează YVES 
DIN CHARTRES, Scrisoarea 36, în PL, 162 c 48. 

metaforic. Este vorba pur și simplu despre o comunitate 
de gândire și despre un curent de schimburi între un 
savant eminent şi călugării care doresc să se recunoască 
drept discipolii săi. La drept vorbind, în afara educării 
tinerilor călugări, nu era acesta singurul sens ce putea fi 
dat termenului de școală monastică? 

În sfârșit, trebuie să facem o excepţie pentru abaţiile 
urbane sau din apropierea zidurilor marilor cetăți școlare. 
Ele se pot amesteca cu învolburările ce agită periodic 
mica lume a școlilor. Abâlard, instalat pe pantele colinei 
de la Sainte-Genevieve, predă în cadrul unei abaţii ce îi 
oferă avantajul privilegiului de scutire. Este vorba, în 
fapt, de școli urbane și de nimic altceva. 

În oraș, școala este de competenţa episcopului care își 
deleagă puterile arhidiaconului, cancelarului sau can- 
torului, după caz. Ei nu predau personal, ci controlează 
activitatea lui magister scolarumn oficial și a tuturor celor 
care deschid școli. Grigore al VII-lea ceruse ca "toți epis- 
copii să dispună ca artele liberale să fie predate în. dioceza 
lor"!. Ordinul categoric pare să fi fost prea puţin urmat de 
efect. La Conciliul de la Laterano, din 1179, Părinţii re- 
zervă un beneficiu ecleziastic, prin biserica catedrală, 
pentru scolastic. Viața materială a profesorului este asi- 
gurată din moment ce el devine canonic, dacă nu era 
deja. Se poate dedica clericilor și studenților săraci2. 

Același decret ordona episcopilor de a nu putea refuza 
autorizarea de a preda pentru cei care erau capabili de 
acest lucru. Titularii unei licentia docendi puteau, cu per- 
misiunea obiceiului, să deschidă o școală pe riscurile și 
pericolele asumate de ei. Ei obțineau retribuţia de la elevii 
lor. La această dată, această dispoziţie a decretului nu 
face decât să generalizeze o practică cunoscută deja de 
mai multă vreme. La începutul carierei sale, Abâlard a 
ținut la Corbeil și la Melun școli de acest fel, pe care le 


1 Ut omnes episcopi artes litterarum in suis ecclesiis docere 
faciant, MANSI, XX, 50. 
2 MANSI, XXII, 227. 

putem califica libere, în lipsa unui vocabular mai adecvat. 
Nu s-a insistat prea mult asupra importanței acestui 
fenomen. Avântul extraordinar al învățământului din se- 
colul al XII-lea se bazează pe înmulțirea profesorilor. care 
se instalau după placul lor. Aceste școli unde se practică 
artele din trivium lasă disciplinele superioare, de exemplu 
teologia, profesorului oficial care deţine catedra cate- 
dralei. Există o specializare peste tot unde mișcarea inte- 
lectuală este destul de viguroasă pentru a-l elibera pe 
scolasticul capitlului de formaţia elementară. Această ori- 
entare .se percepe la Paris, începând cu învățământul ofi- 
cial al lui Abâlard în calitate de canonic la Notre-Dame. Pe 
scurt, concentrarea celor mai prestigioase centre școlare 
într-o singură regiune este determinată de această repar- 
tizare a sarcinilor. Dezvoltarea unei învățături mai elabo- 
rate derivă din generalizarea învățământului de tip primar 
și secundar. 

Condiţia juridică a școlarilor este destul de ambiguă. 
Ei sunt reputați clerici, și cu acest titlu supuși epis- 
copului, chiar dacă nu intenţionează să facă o carieră în 
cadrul clerului. Studierea trivium-ului deschide accesul la 
profesiuni lucrative, după specializarea în. drept sau 
medicină. Nu se poate aștepta de la studenţii de acest tip 
să aibă moravurile aspiranților la preoție. Înainte de 
sfârșitul secolului al XII-lea, controlul acestei populații 
tinere și instabile pune probleme insurmontabile. Epis- 
copii, legaţii, burghezii orașelor se plâng de excesele 
comise de scholares. Parisul este în mai multe rânduri 
teatrul unor încăierări sângeroase. 

În Franța de Nord-Vest, autoritatea morală a clerului 
asupra învățământului este generală, la toate nivelurile. 
Această monopolizare clericală pare să-și fi avut originea 
în concepţiile carolingiene despre cultură și despre Bise- 
rică, deoarece tradiţia școlară ce decurge din aceasta se 
continuă fără vreo întrerupere gravă până în secolul al 
XII-lea. Reforma religioasă, străduindu-se să îndepărteze 
clerul de profan, orientează aceste studii către științele 
sacre. Dezvoltarea teologiei este consecința acestui fapt. 

Specializarea Bolognei în dreptul roman este rezultatul 
unei tradiţii cu totul diferită. Se pare că practica notarială 
ce venea din antichitate n-a fost niciodată cu totul uitată 
în Italia. Ucenicia acestei profesiuni ar putea fi la originea 
unui învățământ de drept care a fost atestat încă din se- 
colul al XI-lea, în mai multe orașe din Câmpia Padului. 
Chiar la Bologna, o școală notarială este cunoscută în 
secolul al XI-lea. Această învățătură pare să fi fost dată în 
cadrul unei școli de arte, pentru că amestecul disci- 
plinelor nu este, la această epocă, un fapt rar. Predarea 
„dreptului pare să derive de aici, în măsura în care textul 
legii necesita un comentariu. Cel mai vechi profesor 
cunoscut este un anume Pepo, calificat, în 1076, cu titlul 
de doctor legis. Irnerius, care profesează la douăzeci de 
ani după el, pare veritabilul creator al studium-ului. Era 
un laic ce fusese profesor de arte, chiar la Bologna, 
înainte de a se specializa în comentariul legilor. Acest 
învăţământ a căpătat un caracter oficial, după aprobarea 
lui, de către împărat sau de către vicarul său, între 1111 
și 1115. Începând cu irnerius, dreptul devine o disciplină 
autonomă, cu caracter profesional și destinată unei cate- 
gorii bine specificate de studenți. Este vorba, și în acest 
caz, de o școală superioară ce nu primește decât auditori 
formaţi deja pentru artele liberalel. 

Născută dintr-o concesie imperială, legată de studiul 
dreptului roman, școala de la Bologna scapă total de sub 
autoritatea morală a Bisericii. Învăţământul era aici rezer- 
vat unui colegiu de doctori ce aveau privilegiul de a acor- 
da o licentia docendi universal valabilă. Fiecare profesor 
ținea o școală şi-un contract cu studenții săi, de obicei 
pentru un an. El se angaja, contra unei plăţi, să le împru- 
mute cărți și să le ofere o învățătură, iar studenţii de- 
veneau discipolii săi. Această structură a rămas în între- 
gime laică, atâta vreme cât dreptul civil a fost singura 
materie de predat. Opera lui Gratian și dezvoltarea drep- 


1 Rezumat critic al teoriilor despre originea învățământului 
de drept la Bologna în S. STELLING-MICHAUD, L'Universite de 
Bologne [663]. 

tului canonic permit Bisericii să se insereze în acest sis- 
tem școlar. 

Programul școlilor poate fi cu destulă ușurință cunos- 
cut, grație manualelor ce au servit drept bază de predare. 
Pedagogia este mai dificil de identificat, pentru că povesti- 
rile nu sunt totdeauna destul de explicite. 


Thierry, care a condus școala de la Chartres între 1141 și 
1151, realizase o vastă compilaţie de texte, aproape toate 
împrumutate din antichitate, care ilustrau cele șapte arte 
tradiționale. Comentându-le, școlarii progresau prin contac- 
tul cu cei mai buni autori. Disciplinele literare, cele din trivi- 
um, ocupă un loc preponderent. Învățarea gramaticii se 
bazează pe extrase abundente din Donatus și din Priscianus, 
cea a logicii pe textele lui Aristotel și ale lui Boethius. Dim- 
potrivă, artele științifice, cele din quadrivium, par sacrificate. 
Textele reținute nu dau aceeași impresie de coerență. Luat 
ca atare, acest program se rezumă la o formaţie umanistă 
fundamentală. Ea este axată pe raționament și nu pe ştiinţe. 
Trebuie oare să tragem concluzia că idealul este literar, fără 
alte preocupări? Ar fi foarte imprudent, pentru că acest ciclu 
de învățământ nu lasă nici un loc învăţăturii creștine. Nu 
este vorba, prin urmare, decât de o propedeuticăl. Sistemul 
celor şapte arte liberale permitea, în mod provizoriu, această 
vedere trunchiată a științelor. Un ciclu complet de învă- 
țământ nu se putea mulțumi doar cu atât. Hugo din Saint- 
Victor, care conduce școala de la celebra abație din Paris, 
numără douăzeci și una de discipline și le organizează po- 
trivit unei scheme total diferite. El tratează medicina ca pe 
teologie. Se trece de la un program şcolar la un proiect de 
enciclopedie, care este cu totul altceva. 


În mod concret, această ruptură între disciplinele lite- 
rare ce servesc formaţiei umaniste de bază și restul 
științei pare cât se poate de reală. Unii profesori predau 
artele, fără să fi urmat vreodată studii de teologie. Este 
cazul hii Abelard, care a predat deja vreme îndelungată în 


1 Repunere în discuţie a punctului de vedere tradițional în 
R. GIACOMO, Masters, books and library at Chartres according 
to the cartularies of Notre Dame and Saint-Pere, în Vivarium XII, 
1974, pp. 30-51. 

școli, până când ajunge la Laon pentru a aborda știința 
sacră. Or, pentru el nu este o obligaţie. El dorește pur și 
simplu -să-și lărgească experienţa și să-și schimbe spe- 
cialitatea. Există o orientare profană spre învățământul 
literar fundamental, ceea ce produce o oarecare neliniște 
spiritelor mai religioase. 

Un curs școlar reconstituit după un manual conține 
ceva teoretic. Ioan din Salisbury, care face o prezentare 
amănunţită a studiilor sale într-un capitol din Meta- 
logicon, ne permite să abordăm realitatea de foarie 
aproape!. Ajuns la Paris, la 14 ani, către 1135, el va 
învăța toate disciplinele timp de aproape doisprezece ani, 
sub conducerea a mai mult de zece profesori și schim- 
bând orașul. La Paris, el urmează, pentru câteva luni, 
învățământul lui AbElard. despre dialectică și aprofun- 
dează, apoi, această disciplină, timp de doi ani, cu alți 
profesori. La Chartres, este vreme de trei ani elevul lui 
Guilelmus din Conches, care îi predă gramatica. Învață 
după aceea artele. din quadrivium, la Chartres, apoi la 
Paris. Format astfel, el a devenit, la rândul lui, scolastic2. 
O asemenea expunere scoate în evidenţă extraordinara 
libertate de care dispuneau atunci studenții. Ei abordează 
materiile în ordinea care le convine și fără să se lege de 
un profesor sau de o școală. Formarea lui Abelard ne 
inspiră aceleași remarci. Studenţii pe care îi întrevedem 
în preajma sa par în aceeași măsură eliberaţi de toate 
obligaţiile administrative sau ecleziastice. O organizare 
școlară încă rudimentară permite aceste veniri și plecări, 
acest entuziasm și adesea această improvizație pe care o 
vedem în anturajul lui Abelardă. 

. Cartea cu texte a lui Thierry de Chartres și cariera lui 
Ioan din Salisbury nu ne lasă să percepem decât predarea 


1 IOAN DIN SALISBURY, Metalogicon, cartea a Il-a, cap. 10, 
ed. Webb, pp. 77-83. nu 

2 H. LIEBESCHUTZ, Medieval humanism in the life and writ- 
ings of John of Salisbury, Londra, 1950. 

3 PH. DELHAYE, L'organisation scolaire au XIIC siecle, în 
Traditio, t. V, 1947. 


126 


artelor. Aceste discipline asigură formația de bază, preala- 
bilă pentru orice orientare către drept, teologie sau medi- 
cină. Nimic nu dovedește că, pentru a accede la aceste în- 
vățături specializate, ucenicia în materiile de bază durează 
atât de mult pe cât povestește Ioan din Salisbury. Acesta 
din urmă este, la urma urmelor, un umanist: care își con- 
tinuă mai mult decât oricine studiile pentru a avea acces la 
funcţiile de scolastic. Cei care doresc să obţină o funcţie 
ecleziastică sau să exercite o profesiune juridică nu au 
nevoie de această formaţie. 

Teologia, dreptul civil și canonic, medicina se predau 
deopotrivă. Există orașe mai reputate decât altele pentru 
aceste discipline. Abelard vine la Laon din cauza pres- 
tigiului de care se mai bucură această şcoală în primele 
decenii ale secolului al XII-lea. La această dată, teologia, 
numită sacra pagina, este un simplu comentariu biblic. 
Povestirea lui Ablard, despre pățaniile sale cu această 
ocazie, nu lasă nici o îndoială despre natura acestui 
învățământ. Nu pare să fi existat cea mai mică schimbare 
în timpul secolului al XII-lea. Scrisoarea lui Guy de 
Bazoches nu menţionează decât cele trei sensuri ale Scrip- 
turii, în legătură cu predarea teologiei la Paris, la sfârșitul 
“secoluluil. Numeroasele tratate de teologie, scrise în legă- 
tură cu subiecte speciale, sunt opere libere, nelegate 
direct de învățământ. O compilaţie precum Sentences a 
lui Petrus Lombardus nu devine o lucrare școlară ce ne- 
cesită un comentariu în curs, decât spre 1226. În dome- 
niul dreptului civil, textul care face obiectul unei predări 
este Digeste. Profesorii de la Bologna nu sunt legiuitori, ci 
glosatori ce se străduiesc să explice si să interpreteze 
dreptul roman. Simplului comentariu literal și gramatical, 
ei îi substituie o'analiză în profunzime, care regrupează 
pasajele referitoare la aceleași probleme. Sarcina lor este, 
așadar, să explice soluţiile contradictorii extrase din 


1 H. DENIFLE, E. CHATELAIN, Cartulaire de VUniversite de 
Paris, t. I, Paris, 1889, p. 55. 

Corpus juris. Dreptul Bisericii pune o problemă absolut 
identică. Profesorii compilează textele de la concilii, ale: 
papilor şi ale Părinților, ce conţin o decizie de natură ju- 
ridică. Îi explică cuprinsul și se străduiesc să rezolve, prin 
comentariu, divergenţele ce par să le opună. Concordia dis- 
cordantiurn canonum a lui Gratian răspunde, către 1140, 
acestei preocupări. În sfârșit, în medicină, numeroasele 
tratate venite -din antichitate sunt lucrările de bază ale 
acestei științe, ce se bazează și ea pe texte primite. 

La toate nivelurile, predarea înseamnă comentarea 
unui text care face școală. O asemenea practică nu are 
nevoie de justificări îndelungate, atunci când este vorba 
despre gramatică sau despre retorică. Pentru a învăța 
limba latină, este bine să se frecventeze marile opere de 
odinioară. Munca profesorului constă în a face toate 
remarcile utile înțelegerii unei forme gramaticale rare, a 
unui cuvânt puţin folosit sau a unei metafore. Erudiția 
istorică își găsește și ea locul în aceste subiecte, ca tot 
ceea ce este folositor pentru perceperea exactă a sensului 
unui text. Se înţelege predilecția scolasticilor pentru 
poeţi, al căror acces este mai dificil și care necesită, mai 
mult decât proza, cele mai diverse remarci. 

Prin dialectică, profesorii şi școlarii abordează arta de a 
raționa după Aristotel și Boethius. Este vorba, și aici, de 
comentariul textelor din Organon. Există mai multe măr- 
turii ale explicaţiilor lui Abâlard în legătură cu Isagoge al 
lui Porphyrius, despre Categorii și despre tratatul Despre 
interpretare!. Acestea sunt opere școlare, reflectare a unui 
învățământ ce se modifică cu anii. Secolul al XII-lea aduce 


1 Cunoașterea operei logice a lui Abelard s-a îmbogățit mult 
in secolul al XX-lea prin descoperirea de manuscrise ce implică 
etape diferite ale reflecţiei sale asupra acelorași texte din 
Organon. Cf. PIETRO ABELARDO, Scritti filosofici, ed. M. Dal 
Pra, Roma-Milano, 1954; PETER ABAELARDS, Philosophische 
Schriften, ed. B. Geyer, Miinster, 1919; L. MINIO- PALUELLO, 
Twelfth Century logic, Texts and Studies. II Abaelardiana inedita, 
Roma, 1958; PETRUS ABAELARDUS, Dialectica, Assen, ed. L. 
M. de Rijk, 1956. 

„puține schimbări în acest program, din moment ce aceleași 
texte sunt în continuare comentate în Universitățile din 
întreg secolul al XIII-lea. La această oră, recurgerea la o 
operă din antichitate nu deranjează cu nimic inteligența. 
Aristotel o stimulează mai curând, suscitând întrebări și 
cerând o rigoare neegalată în folosirea cuvintelor. Analizele 
propoziției și practica demonstrației silogistice fac să se 
realizeze mari progrese în raționament. 

„ Pentru artele din quadriviurn, textele venite din antichi- 
tate sunt încă baza predării. Este sigur că nivelul de 
cunoștințe atins de greci nu a fost depășit de savanții din 
Evul Mediu. De aceea lectura noilor traduceri este pențru 
ei echivalentul unei descoperiri pe care ei nu pot să o 
supună probei faptelor. Acești literați nu au nici simțul 
experienţei, în sensul modern al termenului, nici posibili- 
tatea de a o face. Singura unealtă critică de care dispun, 
în fața acestui aflux de cunoștințe noi, este dialectica. 
Încă de atunci, asimilarea învăţăturii trece prin comenta- 
riul de text. Nepotrivirea acestei logici se datorează, cu 
siguranță, în mare măsură stagnării științelor, în ciuda a 
tot ceea ce învaţă. 

Tot comentariul de text apărea ca metoda cea mai rod- 
nică pentru abordarea medicinii, a dreptului și a teologiei. 
În domeniul diagnosticului și al terapeuticii, grecii și ara- 
bii au un avans însemnat asupra medicilor medievali. 
Scrierile lor trebuie luate în considerare, cum şi sunt, de 
altfel, cele ale lui Constantin Africanul, un călugăr de la 
Montecassino, un contemporan. Penţru ceea ce ţine de 
domeniul dreptului, este inutil să insistăm mai mult asu- 
pra rolului textului și asupra a tot ce decurge din aceasta. 
În sfârşit, este cât se poate de evident că Revelația creș- 
tină este cuprinsă în Sfintele Scripturi. Nici un text nu 
are atâta autoritate. Cu o prudenţă sporită, se cuvine să 
le comentăm. 

Toată învăţătura se dobândește prin texte. Încă de 
atunci, nu trebuie să surprindă preponderența artelor 
limbajului în formaţia intelectuală. Una și aceeași metodă 

pare aptă .să conducă spiritul în căutarea științei. Grama- 
tica şi apoi dialectica au statutul de știință-instrumentl. 
Nimic nu trebuie să le fie sustras şi poate exista o îndrăz- 
neală în manevrarea acestor discipline critice în câmipul 
teologiei. Cărturarii abordează cele mai delicate chestiuni 
cu o ardoare juvenilă. Există la ei ambiția de a înţelege și 
de a explica, ceea ce este mult. : 

" Metodele de predare decurg direct din obligaţiile co- 
mentariului asupra ţextului. Trei etape caracterizează 
această muncă, definite, fiecare, printr-un termen tehnic: 
littera, sensus, sententia. Prima operaţiune constă în 
fixarea literei textului, ceea ce nu este inutil când este 
vorba de o tradiție manuscrisă. Ea ajunge la o discutare a 
cazurilor, a timpurilor și a formei gramaticale. Cea de a 
doua sarcină constă în fixarea sensului cuvintelor şi a 
frazei. Cele mai diverse explicaţii pot apărea deja cu 
această ocazie. Aceste remarci gramaticale și lexicografice 
se înscriu între rândurile manuscriselor și formează: o 
glosă interliniară. În sfârșit, profesorul discută opinia 
emisă de autor în frază sau paragraf. El o corectează, 
dacă așa consideră, și iși dă propria părere. Aceste 
comentarii.se scriu pe margine și formează glosa margi- 
nală. Într-un manuscris medieval, însăși dispunerea. 
acestor adnotări elimină orice ambiguitate. Înmulțirea 
adnotărilor are ca rezultat o glosă conținuă. 

Textele primite de multă vreme au fost, uneori, obiect 
de: comentarii contradictorii. Acest lucru este esenţial 
pentru un pasaj biblic, ca şi pentru o opinie juridică. Pro- 
fesorul care nu' ignoră sententia predecesorilor săi tre- 
buie, dacă nu le împărtășește părerea, să le analizeze, să 
le respingă și să le propună pe ale sale. Din această con- 
fruntare se naște întrebarea2. Termenul desemnează o, 

4 


1 Cf. titlurile semnificative: M. D. CHENU, Grammaire et 
theologie, în AHDLMA, t. X, 1935-1936, pp. 5-28, reluat în La 
theologie au XIIC siecle [619] sau chiar J. JOLIVET, Art du lan- 
gage et theologie chez Abelard [645]. 
2 Cormrmemorandwn est qund ex affirnatione et ejus contadictoria 
atione tio constat, scrie Gilbert de La Porree, citat de G. PARE, 
A. BR , P. TREMBLAY, La renaissance du XIIE siecle [656]. 

dezbatere propriu-zisă, acceptată ca atare și rupând, dacă 
este nevoie,: ordinea comentariului textului. Amplificarea 
întrebărilor poate masca textul original, care devine 
numai un pretext pentru dezbateri contradictorii. Sen- 
tințele lui Petrus Lombardus sunt o culegere de opinii ce 
au suscitat în mod sigur întrebări. Șansa sa școlară în 
secolul al XIII-lea ţine tocmai de acest rol, puțin ingrat, de 
suport. 

Învăţământul se organizează în jurul unei Lectio, în 
același timp comentariu și lecție. Abordarea unui text de 
o anumiță amploare presupune schițarea unui plan, în 
“scopul de a-l expune parte după parte. Lucrarea Divisio 
justifică această fragmentare, care este un exercițiu inte- 
lectual stupefiant. Profesorii medievali găsesc o ordine în 
toate lucrările și au pretenţia că pot înțelege intenţiile 
autorului cu arsenalul lor logic. Această muncă, artifi- 
cială indiscutabil, conduce întregul comentariu și este de- 
cisivă pentru sensul operei. Ea schițează trăsăturile cele 
mai frapante ce s-ar pierde în masa de notări de detaliu 
care aglomerează un comentariu de text. 


C. MARILE DEZBATERI INTELECTUALE 


Legăturile dintre școlile și problemele dezbătute în se- 
colul al XII-lea nu sunt totdeauna în mod clar stabilite. 
Există o disproporție flagrantă între o activitate obișnuită, 
axată pe comentariul de texte, și strălucitele tratate care 
jalonează un efort intelectual, fără precedent în Evul 
Mediu. î 

Şcoala nu a avut rolul ce i-a fost mult timp atribuit în 
acest domeniu. Cea de la Chartreș a fost descrisă cu prea 
multă dragoste și nivelul său a fost supraevaluat!. Învă- 
țătura dată în claustrul unei catedrale are ca misiune 
fundamentală să formeze clerul unei dioceze, ceea ce nu 


1 Cf. cu rezervele, se pare excesive, exprimate de R. W. 
SOUTHERN, Medieval Humnanism [662], pp. 61-85. 

necesită capacităţi excepţionale. O învățare exactă a gra- 
maticii, puțină logică și o anumită familiarizare cu Biblia 
pot fi suficiente. Încă de atunci, ne putem întreba, cui le 
erau destinate operele cele mai subtile, raționamentele 
cele mai întortocheate, argumentările cel mai bine struc- 
turate și cercetările cele mai abstracte. Ce cititori se 
apropie de Gloses sur le Tirnee de Platon a lui Guilelmus 
din Conches sau de tratatele lui Gilbert de La Porrâe? 
Exista, oare, în jurul unei școli, o activitate intelectuală a- 
nexă, de un alt nivel, rezervată câtorva subiecți străluciți, 
discipoli preferaţi ai profesorilor? Învățământul organizat 
în preajma unei catedrale are el, oare, trepte diferite, în 
funcţie de calitatea auditorilor? Organizarea unei școli 
catedrale ar fi atunci mult mai. suplă decât se spune, iar 
libertatea de iniţiativă foarte mare. 

Nu s-ar putea lega toate dezbaterile de problemele năs- 
cute din învățământ. Problemele abordate au un interes 
mai general .și adesea o altă influenţă. Cei care iau parte 
la aceasta nu se recrutează numai din lumea școlilor. 

Prima controversă de oarecare amploare derivă din 
tratatul lui Anselm de Canterbury, Cur Deus homo. 
Această operă, terminată în 1098, se ocupă de chestiuni 
fundamentale: de ce a creat Dumnezeu omul și care este 
rolul său în lume? Anselm, reluând o temă evocată de 
Grigore cel Mare, arată, că destinul omului este să 
înlocuiască în ceruri pe îngerii decăzuți. Perspectiva este 
grandioasă și exaltantă. Ea are o. savoare monastică, în 
măsura în care destinul final al omului poate apărea ca 
un criteriu al modelelor de urmat în viaţa din această 
lume. Tratatul Sfântului Anselm are meritul de a face din 
această temă schema esenţială a unei reflecții complete 
despre Creaţie, despre, îngeri, despre om, despre Întru- 
pare și viața morală. Întreaga istorie a mântuirii este 
tratată din acest unghi. Anselm, dialectician fără pereche; 
se străduiește să dea, prin toate aceste doctrine, o justifi- 
care din motive necesare. În acest domeniu, tot ce este 
demn de onoarea lui Dumnezeu pare să convină, și 
această coerenţă interioară, la jumătatea drumului între 

un 'argument metafizic şi o consideraţie estetică, ţine loc 
de demonstrație. Totul este admirabil expus într-un dia- 
log făcut pentru a seducel. 

La Laon, în primele două decenii ale secolului al XII-lea, 
se face referire la Cur Deus homo. și se adoptă tezele lui 
Anselm de Canterbury. Primul care se distanțează este 
Rupert de Deutz, care vede un redutabil antropomorfism 
în atribuirea lui Dumnezeu a unor planuri succesiveZ. 
Evoluţia lui Honorius. Augustodunensis este și mai carac- 
teristică. Format în anturajul lui Anselm însuși, el îi adop- 
tă, în mod firesc, tezele. Elucidarium, scris către. 1115, 
prezintă aceste doctrine sub o formă vulgarizată. În lucră- 
rile sale ce au urmat, el își schimbă în întregime opiniile. 
Mai există și o concepţie generală despre univers care îl 
conduce în alegerea unei noi soluţii. Creaţia este o armo- 
nie de fiinţe diferite, iar fiecare dintre ele, prin natura sa, 
rămâne ceea ce este. Un om este un om, un înger este un 
înger. În consecință, a da omului vocaţia de a înlocui 
îngerii decăzuţi nu mai are sens. Honorius, care cunoaște 
această opinie bine înrădăcinată, are grijă să-i ruineze 
fundamentările3. După el, cauza este înțeleasă. Teza nu 
mai este evocată, ci poate doar ca un ecou al doctrinelor 
trecute. Armonia lumii, descoperită într-un contexi de pla- 
tonism cosmic, apoi propria consistență a naturii umane, 
legată de realismul aristotelic, interziceau să ne gândim 
mai mult la un destin asemănător pentru om. 

Controversa apare la timpul său și este încărcată de 
orientări divergente. Concepţiile lui Anselm erau dominate 
de istoria mântuirii, iar lumea dispare în această aventură 


1 Bibliografia Sfântului Anselm se îmbogățește fără încetare, 
ANSELME DE CANTERBURY, Pourquoi Dieu s'est fait homme, 
text latin, introducere și traducere, de R. Roques, Paris, 1963. 

2 M.-D. CHENU, 'La theologie au XIIC siăcle [619], p. 52 și 
urmn. 

3 Despre Honorius, personaj încă misterios, R. E. 
REYNOLDS, Further evidence for the irish origin of Honorius 
Augustodunensis, în Vivarium, t. VII, 1969, pp. 1-7. Despre legă- 
turile cu Sfântul Anselm, cf. R. W. SOUTHERN, Saint Anselm 
and his Biographer, Cambridge, 1966, p. 210 și urm. 

ce nu avea sens decât prin finalitatea sa. Universul nu 
era decât un decor în care omul trebuia să-și afle mân- 
tuirea. Ascetismul putea 'să-și găsească aici satisfacţie, pe 
bună dreptate. De acum înainte prevalează o altă viziune 
a lucrurilor, ce impune un mai mare respect pentru pro- 
pria soliditate a ființelor. Reflecţia asupra armoniei lumii 
conduce rapid la punerea în evidenţă a naturii. Ea nu mai 
poate fi ocolită și impune o reevaluare a tuturor atitu- 
dinilor omenești. Angelismului vieţii monastice, model 
convenabil în schema Sfântului Anselm, îi succede, 
inevitabil, un ascetism mai restrictiv pentru natură și un 
model de viaţă, mai concret, inspirat din Evanghelie. 
Dezbaterea intelectuală si evoluţia comportamentului reli- 
gios sunt în raport de armonie, fără ca să se poată urma, 
cu toate acestea, toate legăturile ce merg de la ună la 
cealaltă. 

Ideea de natură devine intelectualmente restrictivă 
până la a-și impune criteriile spiritului, la egalitate cu 
dogmele Bisericii. Se raţiona acum ținându-se cont de 
natură, și aici era noutatea. 

Predecesorii, prinți și savanţi, nu ignoraseră lucrurile 
și ființele. Dăduseră adesea dovadă de cea mai insistentă 
curiozitate în privința fenomenelor. Gusturile lor și posi- 
bilitățile vremii nu mergeau mult dincolo de acest lucru. 
În secolul al XII-lea, este vorba despre cu totul altceva. 
Savanţii înţeleg să ia lumea în considerare, în întregime și 
ca structură unică. Vocabularul trădează această schim- 
bare, prin folosirea lui universitas în sens de univers. 
Astfel procedează Honorius Augustodunensis în Liber XII 
questionum și, după el, aproape toți autorii din secolul al 
XII-lea!. La drept vorbind, unitatea universului nu fusese 
necunoscută de cărturarii din secolele precedente. .Consi- 
deraţiile asupra microcosmosului și: macrocosmosului 
presupun un unic organism. Era vorba totuși de raporturi 
de similitudine și nu de cauzalitate. 

De aceea, în secolul al XII-lea, problema nu este de a 


1 PL, 172 c 1179. 

așteme o dată în plus o listă de concordanțţe între om și 
univers, ci de a cerceta cauzele fenomenelor. Descoperirea 
naturii implică această trecere de la o explicaţie simbo- 
lică, la o argumentaţie fizică. Este cât se poate de evident 
că discursurile anterioare nu au dispărut dintr-o dată, 
căci sunt încă numeroși autorii din secolul al XII-lea care 
gândesc conform schemelor comparative. Totuși, există, 
este adevărat rar, o mentalitate nouă. Ea se exprimă cu 
vigoare prin pana lui Guilelmus din Conches. 

Cercetarea cauzelor se izbea - mai ales acolo unde 
credințele religioase erau direct interesate de explicații — de 
atotputernicia lui Dumnezeu. Guilelmus din Conches, ca 
un spirit foarte informat, arăta că ignorarea forțelor naturii 
nu slujea slava lui Dumnezeu, și "ne obliga să rămânem 
într-o credinţă fără inteligență”!. Nu se înțelegea peste tot 
astfel. Într- -o scrisoare către Sfântul Bernard, Guillaume de 
Saint- -Thierry î îi reproșa că explică crearea primului om non 
a Deo, sed a natwra, a spiritibus et stellis. Era indignat că 
povestea Evei, scoasă din coasta lui Adam, l-a făcut 'să 
surâdă, chiar dacă avea garanţia autorității divine. Prefera 
propriile invenții și, pentru a vorbi ca un naturalist, el ign6- 
ra un mare rmister?. Or, aceste cuvinte severe veneau de la 
un spirit mare, sensibil, ca și toți ceilalți, la descoperirea 
naturii. 

Interesul nou pentru natură este o mișcare atât de ge- 
nerală și atât de profundă, încât nici un literat nu o poate 
ignora și nici un autor spiritual nu o poate combate în 
fond. Sfântul Bernard, când a scris un tratat, De diligen- 
do Deo, începe prin evocarea formelor celor mai naturale 
şi celor mai umile ale dragostei. Spiritul secolului este de 
așa manieră, încât nu se poate ridica la sublimul con- 
templațţiei fără să fi avut grijă de respectarea întregii or- 
dini a lucrurilor. O asemenea atitudine este revelatoare, 
"pentru că Bernard nu poate trece drept un naturalist. El 


1 GUILELMUS DIN: CONCHES, Philosophia mundi, |, 23 în 
PL, 172 c 56. 

2 GUILLAUME DE SAINT-THIERRY, De erroribus Gulielmi de 
Conchis, în PL, 180 c 340. 

concede ceea ce trebuie ideilor vremii și nu mai mult. 
Trebuie să fi fost un curent puternic pentru ca un mistic 
să considere potrivit să scrie astfel. 

De atunci, mișcarea de gândire marcată de desco- 
perirea naturii pare cu mult mai vastă, decât se spune în 
mod obișnuiti. Ea se exprimă diferit și implică o ade- 
vărată diversitate. 

Naturalismul secolului al XII-lea este. filozofic și nu 
datorează mare lucru experienţei. Nu se poate considera 
un autentic sentiment al naturii strofa de introducere de 
la numeroase cântece de curte, pentru că aceste com- 
poziţii stereotipe își împrumută elementele din retorica 
antică. Dacă există natură, ea este livrescă. Se poate 
deopotrivă releva, la autorii latini din secolul al XII-lea, 
absența aproape completă a oricărei descrieri și chiar a 
oricărei referiri la un peisaj concret. Faptul este tulbură- 
tor,-oricare ar fi explicaţia pe care vrem să o dăm. Această 
percepție imediată a lumii nu este exprimată. Experiența 
directă pare să lipsească, ceea ce confirmă caracterul cul- 
tural și în special filozofic al descoperirii naturii. 

În acest domeniu, tradiția nu este unică. Cărţile sunt 
foarte deosebite prin originea și conţinutul lor. Se pot 
remarca lucrări de știință, în sensul tehnic al cuvântului, 
Libri naturales ce vehiculează cunoștințe asupra lumii 
naturale, tratatele de filozofie propriu-zisă și operele teo- 
logice. Rolul pe care îl joacă și unele și celelalte este foarte 
diferit. Se dovedeşte repede că numeroasele tratate de 
geometrie, de optică și de mecanică, traduse din arabă, 
nu alimentează în profunzime reflecția. Rămân la periferia 
conștiinței filozofice a secolului al XII-lea. Nu se întâmplă 
la fel cu toate lucrările care oferă o descriere a multiplelor 
aspecte ale lumii și ale ființelor vii. Astronomia, geografia, 
istoria naturală și medicina sunt rând pe rând solicitate 
pentru a compune vaste enciclopedii filozofice. 


Imago mundi a lui Honorius Auguștodunensis este împăr- 
1 M. D. CHENU, La Theologie au XII€ siecle [619], p. 21 şi urm. 

țită în trei părţi: descrierea lumii, timpul și evenimentele 
istoriei. Întreprinderea se dorește completă, exhaustivă 
chiar, pentru că nimic nu scapă cadrelor. astfel definite. Cu 
toate acestea, perspectiva de ansamblu nu este de mare nou- 
tate, în măsura în care ea se poate baza pe opera lui loan 
Scottus care unește deja crearea lumii cu evoluția uma- 
nităţii. Clavis physicae de acelaşi autor este o De natura 
rerum în care regăsim deopotrivă marca lucrării De divisione 
naturae!. Există mult mai mult naturalism la Guilelmus din 
Conches, a cărui lucrare Philosophia mundi nu face nici o 
concesie supranaturalului. Fie că este vorba de climă, de 
ploi, de vânturi, de inundații sau de viaţă, de concepție, de 
naștere sau de dezvoltare, pentru a explica fenomenele sunt 
reținute numai cauzele apropiate, concrete şi chiar materi- 
ale. Există la el un pozitivism cu totul stupefiant. Putem 
regăsi o asemenea viziune fizică a lumii în tratate de -mai 
mică anvergură, precum Liber de solis affectibus, ce unește 
astronomia cu climatologia2. Aceste diferite lucrări iau în 
calcul datele vehiculate de tratate venite din antichitate, pre- 
cum Quaestiones naturales ale lui Seneca, cunoscute deja de 
Anselm de Canterbury și difuzate în mare măsură de Guilel- 
mus din Conches și de numeroasele traduceri după enciclo- 
pediile arabe, a căror cantitate sporește. 


Filozofia și teologia intră în descoperirea naturii la un 
alt nivel. Revelația creștină se deschidea în Biblie prin 
cartea Genezei, care începe cu povestirea facerii lumii. 
Exista aici un text care antrena o convingere absolută și 
care permitea, în plus, o reflecţie asupra cosmogenezei. 
Or, tradiția Bisericii era deja bine afirmată asupra acestui 
subiect, deoarece comentariile Sfinţilor Părinţi la primul 
capitol din Facerea lumii, sau Cele șase zile ale creațiunii, 
sunt numeroase. Cărturarii cunoşteau bine îndelungile 
analize pe care Sfântul Augustin le consacrase acestor 
versete în ultimele cărți din Confessiones. Mai importante 
sunt Homelies in Hexameron ale lui Ambrozie de Milano, 
copia fidelă a unei predici a lui Vasile din Cesareea, des- 


1 Multă vreme inedită, această lucrare este acum disponi- 
bilă: HONORIUS AUGUSTODUNENSIS, Clavis Physicae, ed. P. 
Lucentini, Roma, 1974. 

2 PL, 172:c 101 şi urm. 

pre acelaşi subiect. Aceste opere erau ele însele proba 
unei tradiții intelectuale în legătură cu subiectul respectiv 
şi o provocare la a o continua. O reflecţie asupra lumii, în 
legătură cu doctrinele facerii lumii, putea aluneca într-un 
comentariu despre. Geneză, realmente predat sau simplă 
operă teoretică. Povestirea biblică este susceptibilă să 
primească interpretări oarecum diferite. Amaud.-de Bon- 
neval, un prieten al Sfântului Bernard, autor al unui De 
operibus sex dierun, nu înţelegea acest lucru la fel ca 
Honorius Augustodunensis sau Thierry de Chartresl. 
Inflexiunile cele mai subtile ale unui comentariu fac tre- 
cerea de.la un mediu spiritual la altul. Totuși, era vorba 
despre opere teologice fondate pe textul sacru. 

Filozofia lumii se afla pe atunci în Timeul lui Platon 
însoţit de Comentariul lui Chalcidius. Se adăuga la aces- 
tea opera binecunoscută a lui Macrobius, încă de neîn- 
locuit la această dată. Platon reprezenta adevărul fizic și 
filozofic despre apariția cosmosului. Savanţii îl puteau 
acomoda cu povestirea Genezei sau pur și simplu să-l 
comenteze. Guilelmus din Conches adoptă această ultimă 
soluție în ale sale Glosae super Platonem. Înțelegea astfel 
să abordeze doctrinele tradiționale, pe care nu le punea în 
discuţie, într-o perspectivă filozofică. Platonismul, sub 
diferitele sale forme, nu părea incompatibil cu învățătura 
Bisericii. Doctrinele spiritului lumii puteau primi o inter- 
pretare satisfăcătoare, excluzând orice panteism. Expli- 
caţiile profesorului de la Chartres nu au convins pe deplin 
şi el nu pare să fi fost insensibil la criticile formulate de 
“Guillaume de Saint-Thierry2. 

Aceste moduri cu totul diferite de abordare a lumii nu 
epuizează sentimentul naturii. Toate discursurile care se 
ţin despre dragoste puteau intra într-un capitol anex! 


i HONORIUS este autorul unui Hexameron, în PL, 172, 
THIERRY DE CHARTRES al unui De sex dienum operibus, ed. N. 
M. Hăring, The creation and Creator of the world according to 
Thierry of Chartres and Clarenbaldus of Arras, în AHDLMA, 
XXII, 1955, p. 184 și urm. 

2'T. GREGORY, Anima mundi [637] 

S-ar regăsi, cel puțin parțial, aceiași protagoniști. Toate 
aceste dezbateri sunt duse până la limită. Nu vedem ce 
s-ar mai fi putut adăuga la opera lui Guilelmus din 
Conches, pe baza cunoștințelor primite la mijlocul seco- “ 
lului al XII-lea. Până la înnoirea prin contribuţia textelor 
aristotelice, învăţătura despre lume stagnează. Se atinge 
aici. propria limită a acestui efort intelectual. Bazat pe 
texte, el nu progresează decât prin îmbogățirea bibliote- 
cilor şi se oprește atunci când este obținută asimilarea. În 
sfârșit, această învăţătură domină rău filozofiile diver- 
gente și se pierde în argumentări fără sfârșit. Incapa- 
citatea de a-și imagina un contact experimental cu lumea 
face acest entuziasm pentu natură precar. Descoperit de 
cărți, universul se integrează la urma urmelor în cate- 
drale de raționamente. 

Acestei științe extrase din cărți îi corespunde o metodă 
de analiză și de înțelegere adaptată criticii textelor: dialec- 
tica. Este un instrument a cărui influenţă se întinde pro- 
gresiv asupra întregii științe, din moment ce judecă toate 
enunțurile. Instrumentul își dobândește autonomia și 
secretă propriile sale întrebări. Logica domină atunci dez- 
baterea și își impune problematica. 

La începutul secolului al XII-lea, dialectica mai în- 
seamnă Logica vetus pe :care a cunoscut-o Gerbert. Abia 
către 1140, sunt cunoscute de savanți părțile lipsă din 
Organon-ul lui Aristotel. Disputa universaliilor se dezvoltă 
pe baze vechi. Este cât se poate de evident că ea derivă 
direct din Isagoge, din Categorii şi din Perihermeneias. 
Oricare ar fi interesul pur filozofic al acestei probleme, și 
este mare, în primul rând apare faptul. că învățații sunt la 
unison în formularea exactă a unei probleme și în dez- 
voltarea ei în profunzime, cu. un rafinament în argumen- 
tație cu totul nou. Capacitatea de a filozofa este cea care 
survine deodată, și Abâlard o are din plin. “ 

Dialectica discută despre validitatea unor propoziții pre- 
cum: Socrate este un om, Socrate este muzician și Socrate 
este așezat. Predicatul este atributul lui Socrate. Conform 
naturii sale, el întreţine cu subiectul relaţii diferite. Astfel, 

calitățile accidentale, a fi muzician, nu pot institui nici o 
cunoaștere generală. Starea, a fi așezat sau în picioare, 
permite formularea: de propoziţii care sunt adevărate sau 
false, după împrejurări. Numai enunţul Socrate este un om 
poartă în sine o necesitate irecuzabilă. în consecință, se 
impune să rânduim predicatele după gradul de veridicitate 
pe care ele ne permit să-l atingem. 
" Problema logică de cea mai mare importanţă este 
atribuirea unui predicat universal unui subiect, pentru că 
numai propoziţiile de acest tip ne permit să atingem un 
adevăr universal și să întemeiem o știință. Porphyrius se 
preocupase în Isagoge de fixarea listei cu predicabile, adică 
de concepte atribuibile unui individ ca Socrate. El reține 
cinci termeni care sunt succesivi: om, animal, substanţă 
vie, substanţă corporală și, în sfârșit, substanță. Enu- 
merarea merge, din grad în grad, de la individ până la 
genul cel mai vast și cel mai nedeterminat. Porphyrius își 
punea deja câteva probleme în legătură cu natura. acestor 
concepte universale. Există ele în realitate sau numai în 
gândire? Dacă există cu adevărat, sunt ele materializate 
sau nu, sunt ele separate de lucrurile sensibile sau sunt 
angajate în materie? Porphyrius nu a răspuns. 

Dialecticienii din secolul al XII-lea găsesc întrebarea 
abia formulată în textele de bază ale învăţăturii lor. 
Disputa universaliilor derivă tocmai din aprofundarea 
acestor scurte interogații ale lui Porphyrius. Este vorba de 
fapt de a şti care este natura unor concepte ca om, animal 
sau substanţă și ce fenomene, reale sau imaginare, sunt 
la baza acestei atribuiri colective mulțimilor de indivizi. 
Din pur logică, problema devenea metafizică, deoarece ea 
presupunea o luare de poziţie cu privire la natura fiinţelor. 

Opinia dialecticienilor din secolul al XII-lea variază 
între două extreme. Nominaliștii văd în aceste universalii 
numai cuvinte fără realitate. Realiștii, în schimb, cred că 
ele se regăsesc în lucruri. 

Pentru Roscelin, unul din primii profesori ai lui 
Abelard, nu.era decât flatus vocis. Rezistă numai indivizii 
total diferiți. Pentru realiști, universaliile erau, desigur, 

concepte, dar care dăinuiau realmente în indivizi. Omul 
este cu adevărat esenţa individului astfel numit, care se 
distinge de alții printr-o serie de calităţi care.nu pot exista 
în afara lui. Pe scurt, indivizii au o esenţă comună şi se 
disting prin accidente, aceasta peritru a ne menține în 
limitele vocabularului strict aristotelic. Aceasta. ar fi fost, 
„după spusele lui Abâlard, poziţia lui Guillaume din Cham- 
peaux, scolastic la Notre-Dame din Paris. 

Abeâlard pare să-și fi alungat cu ușurință profesorul de 
„pe această poziţie. El a remarcat că esenţa de animal nu 
poate fi identică la om și la câine, din moment ce dife- 
“renţierea lor nu ţine doar de accidente. Însăși esența lor 
era alta și, în consecință, conceptul de animal desemna. 
realități care nu erau identice. Deci, acest concept nu 
avea nici un corespondent concret. Guillaume din Cham- 
peaux pare să fi modificat fără pricepere teoriile sale pen- 
tru a face faţă criticii. . 

Poziţiile lui Abâlard sunt mai subtil elaborate. Indivizii 
se disting realmente unii de alții pentru că sunt de așa 
natură, încât nimic din ce le aparţine nu se regăsește în 
celălalt. Lumea era într-adevăr formată dintr-o colecţie de 
indivizi. Conceptul universal este un termen care le poate 
fi aplicat cu veridicitate. Pe planul pur logic, Abelard se 
putea mulţumi cu atât. Totuși, el admite că înseși reali- 
tățile fondează validitatea denominaţiei, pentru că toți 
oamenii se întâlnesc în faptul că sunt oameni. Eroarea 
realiștilor este de a confunda denumirea de "om", care nu 
este decât un cuvânt, cu “ființa om”, care este o realitate. 
Abelard nu poate explica exact cum unul îl creează pe 
celălalt. 

Această dezbatere teoretică, subtilă și care deschide 
porțile metafizicii, ascundea folosirea cotidiană a dialec- 
ticii. A aprecia enunțurile și a le stabili importanța este o 
acţiune redutabilă. A trece de la critica textelor astfel con- 
cepută la comentariul Sfintei Scripturi este o îndrăzneală 
pe care Abelard o întreprinde încă de la șederea sa la 
Laon. A analiza, potrivit acestor metode, conţinutul cre- 
-dinţei sau al moralei putea tulbura anumite obișnuințe. 

Dar nu exista, în afara unei anumite aroganţe, nici o 
voință demolatoare la Abâlard. Dimpotrivă, el căuta, poate 
fără îndemânare, să înțeleagă și să explice. Numai astfel, 
printr-o ciudată sumă de neînțelegeri se poate explica 
judecata severă pe care Guillaume de Saint-Thierry o 
emite în legătură cu unele din operele sale!. Istoriografia, 
până la o perioadă recentă, nu a făcut decât să agraveze 
cazul, refuzând să citească din punct de vedere istoric 
opera lui Maitre Pierre. 

Această dezbatere deschisă prin extraordinarul avânt 
al dialecticii face să se meargă până la problemele funda- 
mentale ale filozofiei. Ceea ce însemna descoperirea unei 
lumi şi a da cale liberă tuturor cercetărilor abstracte. 
Abâlard contribuie într-o măsură însemnată la orientarea 
spre filozofie și teologie a conștiinței medievale. În contra- 
partidă, interesul pentru științele naturii și în special 
pentru științele exacte pare să fie în declin. 


1 P. ZERBI, Guillaume de Saint-Thierny et son differend avec 
Abelard, in Saint-Thierry [611], pp. 395-412. 


Partea a treia 


Dezbateri şi cercetări 


Istoria vieţii religioase și intelectuale este o' disciplină în 
plină mutație, mai ales pentru perioada cuprinsă. între se- 
colul al IX-lea și secolul al XII-lea. Astăzi coexistă sub acest 
unic titlu certitudini mai mult sau mai puţin riguros sta- 
bilite ieri și cercetările care lărgesc câmpul de investigaţie, 
utilizând noi metode și reînnoind interpretările. Integrarea 
într-o singură sinteză a tuturor acestor elemente rămâne 
încă să fie întreprinsă și nimic nu dovedește că a sosit 
momentul pentru așa ceva. Cu toate acestea, studiile de 
amănunt și noile probleme impun progresiv o modificare a 
ideilor primite, urmată de o implicare, destul de fundamen- 
tală, a cadrului general ce servește la elaborarea intelectu- 
ală a acestei istorii. Pe scurt, o mutație este în curs. Un titlu 
ca Histoire vecue du peuple chretieni revelă în simplitatea sa 
amploarea schimbării. Istoria Bisericii — a ierarhiei și a 
instituțiilor —, care ieri era încă domeniul privilegiat al studi- 
ilor, s-a extins la întreaga mulțime anonimă a poporului. O 
asemenea preocupare este pentru istoric rodul interogațţiilor 
contemporane. Este câț se poate de evident că el pune 
documentelor alte întrebări și se străduiește să le smulgă 
răspunsuri la problemele elaborate într-un context cu totul 
diferit. Această referire la trecut, rodnică pentru orice 
înţelegere, inspiră lucrări a căror axă de cercetare nu cores- 
punde totdeauna inspirației vechilor documente. Există 


» 1J. DELUMEAU, Histoire vecue du peuple chretien [131]. 

riscul, nu al erorilor, în sensul exact al termenului, ci al 
unei anume supraevaluări a unuia sau a altuia din aspec- 
tele civilizației medievale, pentru că poate corespunde mai 
bine sensibilităţii de astăzi. Așa se întârnplă, de exemplu, cu 
religia populară, ale cărei cele mai umile manifestări rețin 
îndelung istoricul, care are, dimpotrivă, tendinţa de a neglija 
formele deliberate ale pietăţii, pentru că acestea sunt privi- 
legiul unui corp specific: călugării. Aceste distorsiuni, ce ţin 
de faptul că știința este tânără și în plină mutație, vor fi cu 
certitudine corectate în viitor. 

Reiînnoirea metodelor are efecte la fel de evidente. 
Istoriei Bisericii, prelungire într-un domeniu specific al 
istoriei politice și evenimențţiale generale, i se adaugă o dis- 
ciplină ce primește din plin toate sugestiile și toate 
contribuţiile diverselor științe umane. În plus faţă de pro- 
priile preocupări, istoricul acceptă cu plăcere, pentru a le 
integra în cercetările sale, punctul de vedere al sociologilor, 
al etnologilor, și chiar al psihologiei!. Lărgirea perspec- 
tivelor este aici fără limite sau aproape. Noi domenii se 
deschid pentru cercetare. Trebuie uneori să le reperăm 
exact limitele și, mai ales, să definim metodele ce ne permit 
să le abordăm în mod util.: Sub numele de mentalități, 
istoricii studiază astăzi ansamblul de supoziții ce conduc 
sensibilitatea, reflecţia şi comportamentele și care, din 
acest punct de vedere, se înscriu în discursuri și în acte, fie 
că“sunt obișnuite fie că sunt excepționale. Aceste dispoziţii, 
aceste obișnuințe și chiar aceste elemente de cultură con- 
ştientă formează o țesătură strânsă și durabilă, foarte 
puțin vulnerabilă la accidentele și la schimbările unei con- 
juncturi. Înrădăcinate ca prime noțiuni sau ca referințe de 
bază, structurile mentale nu sunt implicate decât în ul- 
timul rând și cu prețul unei grave crize de conștiință. Ele 
evoluează lent, modificându-se progresiv prin trecerea de la 
o generaţie la alta, până în momentul când pierd, uneori 


1 Este remarcabil că un etnolog ca C. Levi-Strauss face atât 
de puțin diferența intre etnologie și istorie, cf. Anthropologie 
structurale, Paris, 1974, cap. 1. 

brusc, orice consistență. Istoricii se străduiesc în zilele 
noastre să descrie aceste fenomene și să pună în evidență 
ceea ce au structural. Reușesc, uneori, să le explice evo- 
luţia, dar foarte rar își dau seama de nașterea sau de 
dispariția unei trăsături a mentalității. | 

Sublinierea faptelor atât de puternic ancorate și atât 
de durabile conferă istoriei o densitate pe care nu o avea 
înainte. Explicaţiile câștigă în bogăție umană. O coerență 
nouă apare în acțiuni și concepții ce deconcertează, une- 
ori, logica modernă. Faptele sunt judecate prin referire la 

“propriile lor motivații și potrivit normelor contempora- 
nilor. Istoria mentalităților, care incită la situarea pro- 
blemelor prin referire la mediul lor, determină utilizarea 
documentației în echilibrul și în orientarea sa. Nu este 
vorba de a pune textelor întrebări moderne pentru a 
lămuri istoricul în legătură cu antecedentele problemelor 
recente, ci de a restitui în propriul lor echilibru impulsu- 
rile sensibilităţii și ale conștiinței. Este, într-un fel, o eco- 
logie istorică a spiritului!. Istoricul ia în calcul, în măsura 
în care subiectul i-o permite, datele cronologice. Ritmul 
de evoluție a diferitelor fenomene nu este identic, iar plas- 
ticitatea atitudinilor este, de fapt, foarte variabilă. Ne vom 
feri, de asemenea, să credem că o mentalitate o exclude 
perfect pe alta. S-a putut demonstra că diferitele forme de 
sensibilitate în legătură cu moartea și de credinţe în 
supravieţuire se adăugau unele celorlalte, chiar atunci 
când par incompatibile din punct de vedere teoretic. 
Istoricul se străduiește, deopotrivă, să lege mentalităţile 
de mediile sociale. Totuși, pentru Evul Mediu, distincția 
cea mai evidentă este cea care desparte atitudinile 'savan- 
te de comportamentele populare. 

Chiar dacă cercetarea se dezvoltă pornind de la între- 
bări născute din preocupările din zilele noastre sau că 
progresează grație îmbogăţirii metodelor și lărgirii ariei de 
prospectare, ea se bazează pentru perioada cuprinsă între 

1 G. BATESON, Steps to an Ecology of Mind, New York, 1972, 


traducere franceză, Paris, 1977. Acest vocabular este folosit 
pentru un studiu etnologic. 


146 


secolul al IX-lea și cel de al XII-lea pe aceleași surse ce 
pun probleme specifice. Oricare ar fi genul literar, aceste 
texte sunt toate opera unor clerici, cu.câteva excepții 
rarisime, a căror semnificaţie trebuie discutată!. Autorii 
sunt, în același timp, savanți și oameni ai Bisericii ce se 
exprimă într-o limbă învățată în școli și pe care doar ei o 
practică în mod curent. Se evaluează foarte greu pon- 
derea unei limbi reînviată în mod artificial, asupra expre- 
siei mentalităților. La fel, în măsura în care gesturile bine 
descrise suportă interpretări fără echivoc, cuvintele pot 
rămâne la suprafaţa lucrurilor și nu ilustrează decât o 
excelentă cultură. Vocabularul, baza tuturor studiilor 
riguroase, nu influențează toate subiectele. 

Învățătura transformă viziunea asupra lumii, de aceea 
este 'cert, clericii nu văd evenimentele ca vulgul. Un ase- 
menea discurs explicativ, foarte savant la urma urmelor, 
poate foarte bine să nu fie decât o momeală. Poate să existe 
o manieră demodată de a vorbi despre probleme concrete, 
cum ar fi cele ale puterii, ce dau naștere unui verbiaj ciu- 
dat, profund și anacronic. Cultura poate să croiască aici 
rădăcini etnice și să favorizeze apariţia unui univers 
abstract. Nu toți oamenii Bisericii sunt atât de subtili și, cel 
mai adesea, participă mai mult sau mai puţin la mentali- 
tatea generală. Se regăsește la ei ecoul temerilor și al 
speranțelor laicilor, fără a se putea totuși discerne ceea ce 
adaugă ei la acestea și ceea ce scot. Savanţi autentici sau 
simpli contactanţi ai culturii, clericii dau, după caz, o 
reflectare destul de diferită a impulsurilor și a aspirațiilor 
populare. Teologii cei mai profunzi nu sunt și cei mai 
interesanți pentru istoric. 

Acești autori nu vehiculează. doar ideile altora. Oameni 
ai Bisericii, clericii formează o castă profesională ce are 
interesele sale proprii, modul său de viață, idealul său și 
care urmărește, în cel mai bun caz, obiectivele definite de 


1 Manualul scris de Dhuoda, opera unei femei din cea mai 
înaltă aristocrație carolingiană, nu poate fi considerat ca o 
operă populară. O femeie care scrie în limba latină nu aparține 
locului comun. Cf. DHUODA, Manuel pour ron fils, ed. P. Riche, 
Paris, 1975. 

Biserică. De aceea, originile sociale nu se traduc în mod 
automat prin diferențe de.comportament. Cutare fiu de 
om eliberat, devenit călugăr și abate, îi joacă pe seniori ca 
nimeni altul. Cutare frate de împărat, devenit arhiepis- 
cop, împinge evanghelismul până la a-l face insuportabil. 
Atunci când clericii ilustrează punctele de vedere ale 
Bisericii, ei transmit informații preţioase despre pietate, 
spiritul de reformă și cultura clericală. Atunci când ei 
sunt foarte aproape de lume, legaţi de curte sau înfeudaţi 
unei familii, discursurile lor pot propaga mesaje ce vin din 
alte medii. Pe scurt, lumea clericilor fără caracteristici 
sociale proprii nu oferă o viziune a lumii unică. 

Este cert, calitatea autorilor își pune marca asupra 
operelor. Or, evenimentele nu sunt văzute decât prin inter- 
mediar, fără un criteriu obiectiv pentru a corecta viziunea 
transmisă. Desigur, nu este vorba de a cădea într-un rela- 
tivism excesiv, ci de a sublinia că diversitatea situaţiilor și 
extraordinara varietate a opiniilor, pe care clericii le declară 
în legătură cu aproape totul, permit confruntări foarte rod- 
nice. “Trebuie să. ne ferim să ne limităm la o singură măr- 
turie, chiar dacă monografia este prin forța lucrurilor prima 
etapă a unor acţiuni mai generoase. Nu se pot trage con- 
cluzii, chiar asupra unei problemie de mentalitate, decât 
după ce am confruntat cele mai diverse surse. 

Fie că este vorba de a interoga textele cu întrebări năs- 
cute din preocupările din zilele noastre, fie că ne străduim 
să restituim organizarea specifică a unei mentalități, se 
impune să știm că la clerici există tendinţa de a trata mai 
întâi chestiunile ce îi privesc în mod direct. Ei par destul 
de frecvent indiferenți la viața laicilor, atunci când nu 
este vorba de stăpânii lor, de seniorii lor sau de un mem- 
bru al familiei acestora. Din aria preocupărilor lor se 
găsesc cel mai adesea excluse marea masă, mulțimea și 
oamenii anonimi. Fără o precauţie, nu se poate accepta 
ca o caracteristică a unei conștiințe de laic ceva ce nu 
este atestat decât în cea mai înaltă aristocrație. 

Atunci când se întreprinde bilanțul învăţămintelor ce 
se pot trage din diferitele surse despre viaţa religioasă a 
celor mulți, trebuie să recunoaștem că este mediocru, și 
cantitativ și calitativ. Descrierile exacte asupra practicilor 

celor mai obișnuite sunt rare, viața de familie reținând, se 
pare, prea puţin atenţia. Conţinutul pare deopotrivă slab 
și, uneori, chiar degradat de-a dreptul. Spiritualitatea 
este o problemă de specialiști, a căror vocaţie este puter- 
nic afirmată. Oricât de minimă ar fi mărturia, trebuie să 
fie reținută, pentru că are valoarea pe care i-o conferă 
mulțimea. : 

Istoricul nu ajurige, cel mai adesea, decât la instituţiile 
și cadrele care determină condiţiile de exercitare a vieții 
religioase. El cunoaște actele conciliilor, culegerile cano- 
nice, penitenţialele și jurămintele ce reamintesc obligaţiile 
importante. Aceste texte nu ne permit să cunoaștem viața 
morală a credincioșilor, decât într-un mod teoretic și indi- 
rect. Nimeni nu poate spune dacă aceste prescripţii sunt 
urmate de efecte, numai dacă poate furniza proba în acest 
scop. În aceste condiţii, aceste texte lasă loc nesiguranţei. 
Numai lipsurile grave ce privesc personaje importante pot 
constitui obiect de procedură. Câteva repudieri răsună- 
toare sau infracțiuni dintre cele mai grave ce aduc atingere 
păcii sunt obiectul anchetelor, al consultărilor, al scriso- 
rilor și chiar al tratatelor. În ceea ce privește gesturile mai 
exterioare, sugerate direct sau nu de devoțiune, precum 
cultul pentru relicve, pelerinajele sau cruciada, acestea 
inspiră în general un entuziasm real clericilor care vorbesc . 
despre acestea din plin. Ar fi nedrept să ignorăm în mod 
deliberat aceste forme ale sensibilităţii religioase, “care 
răspund atât de bine aspiraţiei anumitor generații, care au 
consacrat cea mai mare parte din forțele lor acestei sensi- 
bilități. Respectul pentru echilibrul intern al mentalităților 
cere să se acorde acestor manifestări importanţa pe care 
ele o au pentru oamenii acestei epoci. 

Evlavia cămgărilor, a clericilor și a eremiților este mai 
puțin rudimentară la o fracțiune notabilă dintre ei, foarte 
capabili, de altfel, de a-și exprima în mod direct pre- 
ocupările. Accentele personale nu sunt necunoscute în 
această abundentă literatură. Unii sunt foarte elevați și 
creează o poezie magnifică!. Cu toate acestea, istoricul este 


1 Este cazul poeziei lui Pier Damiani. 

interesat de preferință de mișcările de ansamblu și de 
evoluția generală. Exact acest aspect se impune să fie explo-. 
rat. Este limpede că, din epoca carolingiană până în secolul 
al XII-lea, atitudinile religioase se schimbă considerabil. Dar 
nu există îndrăzneala pentru a scrie despre acest lucru pe 
deplin! Se poate aprecia dimensiunea acestei schimbări prin 
conturarea tabloului - chiar succint — al liniilor de forță ale 
devoțiunii din aceste două epoci. în zilele noastre, nu ne 
mai interesează a pune pur și simplu în evidență aceste 
diferenţe, asupra cărora acordul se poate realiza destul de 
ușor. Trebuie să datăm diferitele etape, să explicăm în ce fel 
diverse atitudini sunt solidare unele cu altele și, la urma 
urmelor, să argumentăm toate aceste transformări. Aria de 
explorare nu este încă pe de-a întregul prospectată. 

Trebuie să ne îndreptăm, în acest punct, atenţia în 
mod cu totul special asupra oamenilor și mediilor ce 
inspiră înnoirea. Mișcarea ia naștere printre savanți sau 
este de origine populară!? Răspunsurile nu sunt nici sim- 
ple nici, poate, unice. Locul învățăturii în formarea unuia 
sau a altuia este evident. Cu toate acestea, după anul o 
mie, rolul eremiţilor, în toate acţiunile de renovare, este în 
creștere. Or, dintre toate ordinele și toate profesiunile 
recunoscute în Biserică, eremitismul este forma de viață 
ce se potrivește cel mai bine cu sensibilitatea populară. 
Se percep bine cererile grupurilor puțin marcate de cul- 
tura savantă. În plus, se ghicește că exemplul lor suscită 
o reflecţie și o anume aprofundare. Viaţa religioasă pro- 
gresează în ritmul acestor descoperiri făcute de cei simpli 
și îndreptate spre conştientizarea clară, de intelectuali. 
Totuși, nu este totul atât de uniform, căci savanții nu țin 
seama, uneori, de proiectele evanghelice ce le par prea 
sumare sau nu se încred, și nu fără motiv, în propunerile 
de natură să dea naștere la erori. Atitudinea lor, care este 
rareori unanimă, conferă acestei evoluții o alură con- 
trastantă, care face bogăţia omenească. Trebuie să ne ferim 


1 Cf. L. K. LITTLE, Intelectual training and attitudes toward 
reform (1075-1150), în Pierre Abelard [659], p. 235 şi urm. 

de a vedea istoria secolelor al XI-lea și al XII-lea numai prin 
ochii reformatorilor! Se uită, uneori, rezistenţele și, mai 
mult chiar, motivele mediilor tradiționale. Operele. din aces- 
te secole, ce freamătă de polemici și controverse, lasă loc 
mai ușor conflictelor, decât povestirilor istoricilor. * 

Este un domeniu în care clericii sunt vigilenți fără să 
fie în aceeaşi măsură și exacți: ereziile. Ele le provoacă 
reprobarea și, uneori, neliniștea. Indignarea determină: o 
înăsprire a atacurilor, o exagerare a practicilor criticabile. 
Imaginaţia nu este totdeauna mai prejos. Autorii au mai: 
puțin grija să descrie cu precizie doctrinele, decât să le 
identifice cu cele ale ereticilor, deja condarinați. Inteli- 
gența procedează aici prin identificarea a ceea ce este 
cunoscut deja și bine etichetat. Este și mai puţin impor- 
tant de a înţelege motivațiile profunde ale acestor'mișcări. 
Or, ereziă, ruptură în unanimitatea spirituală şi reli- 
gioasă, este prin ea însăși semnul unei grave tulburări. 
Este un fenomen revelator și tocmai din acest motiv isto- 
ricii' s-au aplecat asupra mărturiilor ajunse până la noi, 
așa limitate cum sunt. 

Erezia face o dată în plus referire la întregul context de 
sensibilitate religioasă care apare ca un fundal al întregii 
istorii. Nu se poate înţelege această evoluţie în nici unul 
„din momentele sale, dacă nu se face efortul de a restitui 
ceea ce există din exigenţa religioasă în populaţie. Prin 
prisma evenimentelor înregistrate graţie textelor, cererile 
fundamentale se exprimă prin emoţii sau impulsuri ce dau 
naștere unor mișcări colective importante și puţin durabile. 
Sunt reluate aceleași subiecte, într-un mod mai individual, 
dar mai puţin anarhic, de personalităţile excepţionale. 
Clerici, călugări, eremiți, predicatori, eretici, agitatori poli- 
tici, cu toţii se străduiesc să incite aceeași conștiință. Va fi 
făcut un mare pas în înțelegerea acestei istorii, în ziua în 
care se va dispune de o viziune destul de profundă a 
faptelor, pentru a aduna într-un singur discurs coerent 
mulțimea episoadelor separate, despre care au cunoștință 
cercetătorul și eruditul. 

Nu s-ar putea discuta toate aceste probleme, ce sunt 
încă dezbătute, fără a fi conștienți exact de timpul care 
separă oamenii de astăzi de cei care au trăit cu aproape o 
mie de ani înainte. Nu se poate intra pe deplin în univer- 
sul lor. Totul constituie o problemă, până și modul în care 
ei percep fenomenele elementare. Or, asupra unor ches- 
tiuni atât de fundamentale precum copilăria, sărăcia, 
sănătatea și boala, moartea, sfârșitul lumii, ei nu au ace- 
leași reacţii ca și contemporanii noștri. Se așteaptă rezul- 
tatul cercetărilor întreprinse asupra acestor subiecte.. 


I 


Instituţiile și ordinul 
. mântuirii 


Asigurarea mântuirii credincioșilor este, fără îndoială, 
rațiunea de a fi cea mai profundă a Bisericii și, la urma 
urmelor, unica..După secole, clericii, de sus în josul ierar- 
hiei, au o conștiință a acestui fapt mai mult sau mai puțin 
vie. Se întâmplă, după toate probabilitățile, la fel cu laicii, 
chiar dacă este cât se poate de dificil să punem în evidenţă 
aceasta. Or, discursul istoric se mulțumește adesea cu 
ambițiile prelaţilor, cu conflictele de jurisdicție și cu 
delăsarea disciplinei. Aceste nimicuri acționează asupra 
rezultatului. Ele pot ascunde esențialul. Timp de generații, 
mulțimile au așteptat mântuirea religioasă a Bisericii și au 
acceptat-o din mâinile clericilor. Faptul se impune și nu i 
se poate minimaliza importanța. Că un fenomen aţât de 
global merită maxima atenție din partea istoricilor. nu con- 
stituie nici o îndoială. Suntem departe de a ajunge la cal- 
culul final încă și astăzi. 

Fără să fi fost încă tratată în fond, problema a fost 
„abordată de mai mult de o generaţie, prin cercetările teo- 
logice în legătură cu locul laicatului în Biserică, Este o 
problemă inspirată de contextul pastoral al secolului al 
„XX-lea, care este astfel pusă în textele medievale. De alt- 
fel, pe bună dreptate, pentru că Evul Mediu pare să fi 
avut mai puține rezerve cu privire la laici, decât epoca 
*-modemăl. 


1 Y. CONGAR, Jalons pour une theologie du laicat, Paris, 1953. 

Cu toate acestea, este limpede că problematica poartă 
cu trăinicie marca preocupărilor contemporane. Este cazul, 
în special, al cercetărilor despre cateheză și despre trans- 
miterea învățăturii religioase de la o elită, clerul, la poporul 
fără educaţie și fără cultură. Multă vreme, această istorie 
a fost scrisă luându-se prea mult în calcul opoziţiile facile 
dintre autoritate și libertate, ierarhie și masă, structuri și 
inițiative. Pentru istoria religioasă a Evului Mediu, proba- 
bil, nu ne putem aștepta la mare lucru, din punerea în 
practică a acestor principii. Ele presupun, mai mult decât 
un anticlericalism latent, 'o antropologie inexistentă la acea 
epocă, din moment ce ea derivă dintr-un individualism ce 
nu-și face atunci decât primele apariţii. 

Cu privire la mântuire, fără a avea aceleași răspunderi 
și nici aceleași obligaţii, clericii și iaicii se găsesc într-o 
situație aproape identică. Este de datoria lor de a face ceea 
ce se cuvine pentru a ajunge la.aceasta. Există, bineînțeles, 
o diferenţă foarte apreciabilă în legătură cu mijloacele puse 
în practică, iar miodul de viaţă aduce suficiente mărturii 
din acest purnict de vedere. Cu toate acestea, rămâne să 
apreciem rolul practicilor religioase în ansamblul unui 
comportament uman. Ele nu sunt decât o parte din aces- 
tea, dificil de disociat de credinţe, în general, și de gesturile 
cotidiene. Sacralizarea lumii, care este încă generală, nu ne 
permite să distingem într-un mod clar și evident sacrul de 
profan. Specialiştii și cărturarii ajung la acest lucru, nu 
fără greutate, cu prețul unui efort de: abstractizare pe care 
nu îl susțin vreme îndelungată. Marea masă, laicii desigur, 
şi clericii deopotrivă, sunt inferiori, în mod foarte sincer. 

Religiosul impregnează totul, într-un mod divers, după 
cazuri și persoane. Nimic din ce este real nu poate fi sus- 
tras influenței sale. La: urma urmelor, este mult mai ușor 
de a concepe păcatul, decât profanul în creștinătatea 
medievală, pentru că greșeala se concepe ușor la fel ca și 


1 Această problematică apare în opera lui E. DELARUELLE, 
cf. La piete populaire [782]. O regăsim și în La religion populaire, 
Colloque du CNRS, Paris, 1979. ! 


154 


penitența, în vreme ce este dificil să ne imaginăm că un 
sector al activităţii umane scapă guvernării divine și grației. 
De aceea instituţiile au, în același timp, un aspect adminis- 
trativ și jurisdicțional ce provine dintr-o istorie total pozi- 
uvă și o semnificaţie religioasă, pentru că este vorba despre 
structuri sacralizate, desigur, și, uneori, chiar de realități 
mistice și sfinte. Fiecare dintre aspecte poate inspira senti- 
mente diferite și trebuie să ne ferim să tragem concluzii 
într-un mod unilateral. Această dualitate apare și în 
construcţiile de cult, grămezi de pietre aranjate potrivit 
unei ordini arhitecturale sau locuri privilegiate de cult și de 
binecuvântările sale. Biserica și regatele sunt, în același 
timp, realități copleșitor de laice și instituţii învăluite de 
sacru. Din această cauză, nu se poate aștepta de la 
oamenii din Evul Mediu o atitudine unică, invariabilă sau 
pur și simplu coerentă, în asemenea măsură această duali- 
tate îi hărțuieşte în sensuri divergente. Istoria instituțiilor 
care încadrează neamul creștin ar trebui să se încheie 
printr-o interogaţie asupra părții de sacru cu care le 
învestesc oamenii. 


A. CADRELE VIEŢII RELIGIOASE: EPISCOPIA ȘI 
PAROHIA 


Centrul primitiv al vieţii creștine este orașul unde, încă 
de la origine, episcopul, conducătorul comunităţii, con- 
duce liturghia. Civitas romană devine episcopie, fără ca 
această împărțire să facă obiectul celei mai mici reflecții. 
Se întâmplă la fel cu organizarea provincială, ce apare 
mai târziu, după modelul roman. Nu există nici o îndoială 
că este rezultatul unei îndelungate istorii. Episcopiile 
sunt numeroase acolo unde oraşele romane erau apropi- 
ate unele de altele. Ele sunt imense acolo unde vaste în- 
tinderi virane separau cetăţi vecine. În acest cadru me- 
diteranean originar, un ţinut bogat și populat era divizat 
în numeroase episcopii. 

Declinul vieţii urbane, preponderența economiei agra- 

re, apoi avântul demografic fac din vastele episcopii cir- 
cumscripții predominante, cu atât mai mult cu cât, o dată 
cu convertirea generală a populațiilor, nu mai există bi- 
serică catedrală fără avere funciară. Episcopul, mare pro- 
prietar, dispune, în această societate instabilă, de autori- 
tate şi de puteri legate de posesiunea unor domenii vaste. 
Înainte chiar ca anumite funcţii publice să le fie încre- 
dinţate în orașe, sunt numeroși episcopii a căror putere o 
eclipsează pe cea a contelui. Așa se întâmplă la Bourges, 
încă de la începutul secolului al IX-lea!. Acest caz, mereu 
pus în. evidenţă, nu are nimic unic. El sugerează o inter- 
pretare oarecum diferită a reformei episcopiilor, prin caro- 
lingieni. 


La sfârșitul epocii merovingiene, în descompunerea gene- 
rală a regatului franc, episcopii se bucură de o autoritate 
locală atât de excepțională, încât orașul poate apărea ca prin- 
cipat episcopal. Formula exagerează trăsătura, în scopul de a 
sublinia tendința. Or, reforma condusă de Pippinizi îi supune 
pe episcopi regelui, care îi numește, și limitează astfel liber- 
tatea lor de iniţiativă. Conţii, administratori: mai eficaci, 
reprezintă regele în oraşe și fac simțită, acolo unde pot, autori- 
tatea unei administrații. Favorurile acordate marilor abaţii și 
întemeierea de mânăstiri private constituie tot atâtea piedici în 
activitatea episcopilor. Pe scurt, episcopii, aleși dintre membrii 
aristocrației austrasiene, participă la un sistem de guvernare 
care integrează Biserica Statului2. Episcopatul nu este, în mod 
cert, fără activitate politică, în interiorul, totuși, al unui cadru 
definit de obligaţii vasalice şi de îndatoriri militare. 

Această instrumentalizare a oamenilor Bisericii în slujba 
Statului sacralizat este foarte inegală, după regiuni. Ea este 
limitată în regatele și ducatele unde puterea carolingiană 
rămâne multă vreme o dominație străină și nu ajunge să se 
afirme durabil. În aceste ultime cazuri, evoluţia structurilor 
religioase pare să derive direct dintr-o situaţie străină re- 
formei carolingiene și mai apropiată de organizarea eclezias- 


1G. DEVAILLY, Le Bery [185], p. 84. 

2 F. PRINZ, Der frânkische Episkopat zwischern merowinger 
und karolingerzeit, în Nascita dell'Europa [230], t. 1, pp. l01- 
133. 

tică a Evului Mediu timpuriu barbar. Această diferenţă intră 
ca un element de explicare în istoria reformei Bisericii. Ea nu 
este şi nu poate fi concepută în același mod de episcopii care 
işi exercită activitățile în două sisteme atât de diferite. 
Modelul roman este în special acțiunea țărilor puţin marcate 
de influența carolingiană. 


Cadrul geografic al episcopiilor pare stabil în mod cu 
totul special de-a lungul întregii perioade, în vreme ce con- 
dițiile în care se. exercită puterile episcopale se transformă 
radical și în mai multe reprize. Se relevă, desigur, câteva 
transferuri de scaune episcopale de la 6 aglomerare în 
declin la alta, câteva împărțiri de teritorii prea vaste și 
conflicte de jurisdicție asupra granițelor. De o manieră mai 
generală, cadrul geografic al episcopiei rămâne stabil, ca și 
cum nimic nu venea să schimbe relaţiile dintre episcop și 
vecinii săi și ca și cuni repartizarea drepturilor asupra bi- 
sericilor între episcop, capitlu, mânăstiri și laici rămânea 
imuabilă. Pe scurt, tensiunile și repunerile în discuţie se 
mulează pe această geografie, care este cu atât mai trai- 
nică cu cât nu este constrângătoare?,. 

La nivel de regiune, împărțirile administrative romane 
supraviețuiesc deopotrivă în provincia ecleziastică. Este, la 
o primă abordare, un arhaism destul de inocent, din 
moment ce actele conciliilor locale reînvie un vocabular 
geografic perimat în altă parte. Realităţile sunt mai aspre și 
mențirierea cadrului provinciei ește o miză politică impor- 
tantă. Mitropoliţii exercită o autoritate reală asupra epis- 
copilor în subordine, pe care îi convoacă la concilii. În spe- 
cial, cu 'ocazia alegerilor episcopale, ei exercită anumite 
drepturi și se bucură de o incontestabilă influență. Or, 
cadrul geografic al provinciei romane corespunde rareori 
noilor structuri politice, începând din momentul în care 


1 P. TOUBERT, Les structures du Latium medieval [210], t. 2, 
p. 789 și urm. 

2 J. - F. LEMARIGNIER, Aspects politiques des fondations de 
collegiales dans le royaume de France au XIC siecle, în La vita 
commune [488], pp. 19-40.. 

Europa carolingiână se fragmentează în regate și principate 
teritoriale. Scaunul episcopal de la Reims, care provine de 
la regele Franței, are autoritate în țările Imperiului. Acvi- 
tania secundă, ce ocupă fațada atlantică de la Loara la 
Gironda, are drept capitală Bordeaux, unde își are reșe- 
dința un ahiepiscop. Or, ducatul Acvitaniei, care acoperă 
cea mai mare parte din aceste teritorii, are drept centru 
Poitiers. Episcopul de Limoges, pe care influența ducelui 
Acvitaniei îl desparte, oarecum, de mitropolitul său, arhi- 
episcopul de Bourges, se vede constrâns să participe la 
conciliile provinciei sale. Recâștigarea episcopiilor subordo- 
nate ale unei provincii ecleziastice este, uneori, preludiul la 
introducerea reformei pontificale. Așa se întâmplă cu epis- 
copiile de la sud de Roma în epoca lui Leon al LX-lea. 
Atunci când episcopia și provincia ecleziastică apar 
drept cadre instituționale unde se iau deciziile cele mai 
generale în legătură cu problemele spirituale și politice, 
parohia este locul de cult obișnuit al celei mai mari părţi a 
populației. Cu siguranţă, centrul primitiv al vieții creștine 
este orașul, iar evanghelizarea satelor este adesea mult 
ulterioară. Ea se continuă, de altfel, în timpul întregii 
perioade în granițele creștinătății, în regiunile rămase în 
urmă și în munţii regatelor celor mai câștigate pentru 
Biserică. Pe scurt, este vorba aici despre cadrul insti- 
tuțional elementar, a cărui realizare permite încadrarea 
poporului creștin. Este inutil să insistăm asupra rolului 
capital al parohiei în viața religioasă populară. Această 
instituție merită cu prisosință toate cercetările al căror 
obiect a fost. | 
Istoria întemeierii lor este lacunară?. În lipsa relatărilor, 
trebuie să recurgem la toate indicaţiile pe care ni le pot 
furniza diferite surse. Diplomele, polipticele și chartele, ce 
menţionează bisericile și titlul lor, ne permit să afirmăm că 


1 E. LE ROY LADURIE, Montaillou, village occitan, Paris, 
1975. Reiese că acest sat din Pirinei a fost evanghelizat, sumar, 
destul de devrenie, într-o epocă ce nu poate fi precizată. 

-2 J. GAUDEMET, La paroisse au Moyen Age, în RHEF, t. 59, 
1973, n0 162, p. 5 şi urm. 

anumite locuri de cult sunț anterioare uriei date sigure. 
Imformaţția obținută din texte nu este niciodată completă, 
nici vorbă de așa ceva. Prin urmare, suntem obligaţi să uti- 
lizăm într-un mod critic informaţiile transmise de docu- 
mente mai recente. Alegerea unui sfânt patron pentru o 
biserică răspunde unor motive bine determinate, proprii 
fiecărei epoci. Este destul de ușor de stabilit o tipologie: 
Mântuitorul, Înainte Mergătorul și Apostolii, sfinții martiri,. 
episcopii întemeietori, confesorii locali, precum și eremiții 
și călugării. Or, cel puţin în principiu, numele unei biserici 
nu se poate schimba. În realitate, se relevă câteva modi- 
ficări, cel mai adesea recente și care ne permit să-l regăsim 
pe sfântul patron anterior. De atunci, se poate avansa o 
dată probabilă pentru întemeierea cutărei sau cutărei bi- 
serici. Compararea specificului diferitelor parohii permite 
deopotrivă concluzii utile. Teritoriile cele mai vaste sunt 
cele mai vechi, iar noile creaţii se pot semnala prin îngus- 
timea și forma lor ciudată. Pe scurt, cu aceste metode 
diferite și cu condiţia de a ști să ne limităm ambițiile, este 
posibil să stabilim o cronologie comparativă pentru toate 
parohiile unei dioceze și să fixăm epoca de întemeiere a 
diferitelor parohii rurale, din secolul al V-lea până în se- 
colul al XI-lea, cu o aproximaţie de circa o jumătate de 
secol!. La scara unei dioceze întregi, rezultatul unui aseme- 
nea studiu pare semnificativ. 

În dioceza Auxerre, de exemplu, rețeaua de parohii este 
foarte dezlânată în epocile merovingiană și carolingiană, iar 
locașurile de cult par foarte îndepărtate unele de altele. Le 
Berry confirmă această impresie. În dioceza Limoges, bur- 
gurile rurale de oarecare importanță sunt singurele ce 
primesc un locaș de cult, între secolul al V-lea şi secolul al 
VII-lea. Trebuie să fi fost atunci întemsieri episcopale. Din 
secolul al VII-lea până la sfârșitul celui de al IX-lea, para- 
clisurile, capelele private şi locașşurile. de cult instalate pe 
marile domenii rurale se înmulţesc. Ele dau naștere paro- 


1! M. AUBRUN, L'ancien diocese de Limoges [669]. Autonul 
"expune. minuţios metoda şi o pune în practică într-un mod 
convingător. 

hiilor: Aceste biserici, construite și dotate de proprietar, 
sunt în mod evident private, iar stăpânul exercită asupra 
lor numeroase drepturi. Ultimele întemeieri se fac din se- 
colul al X-lea până în secolul al XII-lea. Devin atunci paro- 
hii biserici construite pe situri defensive și care erau 
înainte capela unui senior. Această transformare sancțio- 
nează creșterea populației și .noua împărțire a puterilor. 
Este, uneori, ridicată la rangul de parohie o biserică ce nu 
era decât un priorat dependent de o mânăstire sau de o 
colegială. Extinderea vieţii comune, începând cu secolul al 
X-lea, are ca rezultat proliferarea unor mici comunități de 
câțiva clerici sau câţiva călugări. Instalaţi în apropierea 
unui castel sau într-un cătun, ei devin rapid concurenţi 
redutabili pentru clenul local. În dioceza Limoges, acest ai 
treilea val al întemeierilor de parohii nu face decât să com- 
pleteze o reţea foarte densă deja, la sfârșitul epocii ca- 
rolingienel. 


Istoria parohiei rurale în Italia nu pare fundamental dife- 
“rită. Burgurile primesc foarte devreme o biserică de înte- 
meiere episcopală, unde se îndeplinesc toate ritualurile, în 
special botezul. Aceste biserici de botez sau pieve deservesc 
un teritoriu important şi o populaţie mult dispersată. 
Redistribuirea habitatului și a puterilor, ce permite apariția 
satelor fortificate pe înălțimi, provoacă o reorganizare a 
condiţiilor de exercitare a cultului. O capelă privată apare în 
curând, și, la concurenţă cu pieve, ea se erijează în parohie. 
Teritoriul anterior este în anumite cazuri dezmembrat, până 
la a face să dispară vechea structură. Uneori, reorganizarea 
este mai puţin extinsă. Ea modelează totuși geografia parohi- 
ilor, după cea a habitatului și a noilor puteri?. Această cro- 
nologie ce separă riet două epoci diferite pare specifică. 

În Germania, un studiu recent asupra regiunii Ortenau, 
dintre Rin și Pădurea Neagră, dă pentru un sector de 30 pe 
30 km: 

- 29 de întemeieri de parohii din' secolul al VI-lea până în 
al VIII-lea, 


M. AUBRUN, L'ancien diocese de Lirnoges [669], p. 231 şi urm. 
2 P. TOUBERT, Les structures du Latium medieval [210], t. 2, 
p. 855 și urm. 

- 19 întemeieri de parohii din al VIII-lea până în al X-lea, 

- 33 de întemeieri de parohii sii secolul al XI-lea până în 
secolul al XIII-lea, 

- 13 întemeieri de parohii din secolul al XIV-lea până în al 
XV-lea. 

Aceste cifre fac să apară două vârfuri: unul în momentul 
evanghelizării, altul în timpul marii expansiuni demografice. 
Cu toate acestea, învățătura cea mai importantă din acest 
decont este menținerea mișcării de întemeiere -de parohii 
chiar în împrejurări defavorabile!. 


Este necesar să reamintim că, înălțarea unui locaș de 
cult, chiar permanent, nu este: sinonimă. cu stabilirea 
acestei circumscripţii bine definite, care este parohia 
rurală. Un mare proprietar poate instala o capelă la el, 
pentru folosul lui și al casei sale. Este biserica unui mare 
domeniu, a unei villa, pentru a folosi vocabularul epocii 
carolingiene. Este de fapt o construcţie privată, ce rămâne 
proprietatea stăpânului, în ciuda atribuirii definitive de 
clădiri și de pământuri în slujba cultului. Dimpotrivă, 
burgurile rurale, vici, sunt locașuri de cuit public, de 
exercitare deplină şi care provin în mod unic de la 
episcop2. Or, întemeierea de parohii rurale se:potrivește 
perfect cu această diversitate, mai mult sau mai puțin 
resimţită după regiuni. Ea își are importanţa sa, în 
măsura în care întemeiază drepturile laicilor asupra veni- 
turilor Bisericii şi asupra desemnării preotului titular. În 
orice caz, o parohie, oricare ar fi originea sa, se caracteri- 
zează printr-un teritoriu definit și un număr de credin- 
cioși. Își are energia și limitele sale. Cei care țin de ea par- 
ticipă la sărbători religioase, primesc aici sfintele taine şi 
plătesc aici dijma. Este interzis preoților titulari ai unei 
parohii să atragă la ei enoriași de la unul din vecinii lor$. 

Nu se întemeiază o parohie fără a-i asigura resursele 


1 D. KAUSS, Die Mittelalterliche Pfarrorganisation [680]. 

2 J. -F. LEMARIGNIER, Quelques remarques sur l'organisa- 
tion ecclesiastique de la Gaule du VIIC au Id siecle [262], t. VII, 
pp. 451-583. 

3-Primele statute diocezane ale lui Theodulf, în PL, 105 c 195. 


161 


materiale necesare. Laicii veghează la acest lucru atunci 
când capelele domeniului lor devin biserici. Legislaţia caro- 
lingiană cere atribuirea unei manse parohului. Crearea 
unei noi parohii pune totdeauna probleme delicate pentru 
că, în afara cazului unui pământ cu totul nou, ea nu se 
realizează decât prin detașarea unei părți dintr-o parohie 
prea mare în beneficiul unui locaș de cult, până atunci 
secundar. Operaţiunea se traduce pentru circumscripția- 
mamă printr-o pierdere materială, în legătură cu dijmele și 
ofrandele!. Conciliile locâle discută, în anumite epoci, 
multe conflicte născute cu această ocazie. La. drept vor- 
bind, numai aspectul instituțional al acestor întemeieri 
apare în aceste litigii. 


B; BISERICILE 


Textele carolingiene sunt foarte clare: messa se cele- 
brează în biserici, cu excluderea oricărui alt loc. mu există 
excepţie decât pentru expedițiile militare. Ceremoniile' în 
aer liber sunt cel mai adesea” procesiuni, -cu relicve, ce pot 
avea ca rezultat adunări de-pace sau adunări pentru a 
asculta o predică. Ele au, de asemenea, drept scop, în 
anumite momente ale anului, să asigure binecuvântarea 
cerului asupra recoltelor. Pe scurt, actele cele mai sacre 
și în special celebrarea misterului eucharistic au loc în 
biserici, în vreme ce sunt numeroase gesturile de de- 
voțiune care se prelungesc în exterior. 

Cadrul material al acestor ceremonii este multă vreme 
mediocru. La începutul epocii carolingiene, bisericile sunt 
mici, puțin numeroase și în stare proastă. Un efort de 
construire este continuat cu putere. El are în vedere, în 
primul rând, catedralele, marile abațţii și bazilicile de 
pelerinaj. Bisericile rurale beneficiază într-o măsură mai 
mică de generozitatea regelui și a celor mari. Rezultatul 


1 M. CHAUME, Le mode de constitution et la delimitation des 
paroisses rurales aux temps merovingiens et carolingiens, în 
Revue Mabillon, 1937, pp. 61-73; 1938, pp. 1-9. 

este totuși remarcabil, deoarece numărul de locuri cunos- 
cute ce posedă biserici este în creștere. Statutele dio- 
cezane ale arhiepiscopului de Bourges, Raoul, ne-ar lăsa 
să presupunem că toate satele sunt prevăzute cu o biseri- 
că. Se pare că 'se poate ajunge la aceeași concluzie despre 
dioceza din apropiere de Limoges!. Trebuie totuși să ne 
ferim să generalizăm. 

Nu am putea afirma că sensul religios pe care îl capătă 
o clădire ecleziastică este exact perceput de populație. 
Îndoiala pare justificată. În 817, împăratul Ludovic interzi- 
ce organizarea de banchete în biserici și transformarea 
acestora în sală de reuniuni. Theodulf reamintește aceleași 
principii preoților săi?. La Bourges, arhiepiscopul Raoul, ce 
dezvoltă aceleași argumente în statutele sale diocezane, 
proscrie animalele din biserici și interzice să se depoziteze 
aici recoltele, vinul ca şi grâul3. Nu trebuie să ne grăbim cu 
concluzia despre baza acestei folosiri profane, la o lipsă pur 
și simplu de simț religios. Mesaje identice se întâlnesc în 
actele conciliilor de pe parcursul Evului Mediu, ceea ce 
subțiază oarecum semnificația faptelor relevate. Nu se știe, 
în plus, dacă aceste biserici erau într-adevăr frecventate în 
afara duminicilor și dacă se păstra aici Eucharistia de la o 
săptămână la alta. Caracterul consacrat al construcției era 
poate mai puţin evident. În sens invers, se cunoaște, 
datorită acelorași statute diocezane, că populaţiei îi plăcea 
să-și înhumeze morţii chiar în biserică și că episcopii au 
dificultăți în păstrarea acestui privilegiu clerului. Această 
dorință intempestivă este un semn evident de religiozitate. 
Din aceste indicii contradictorii, putem trage cel puţin con- 
cluzia că sacrul nu este nici perceput, nici trăit în același 
mod de înaltul cler și de populație. Legătura cu locurile de 
înrnormântare trimite la cel mai fundamental religios, ceea 
ce nu exclude totdeauna alte manifestări ale vieții sociale, 
episodice și chiar zgomotoase. S-ar putea să se infiltreze 


1 G. DEVAILLY, Le Berry [185], p. 91, și M. AUBRUN, 
L'ancien diocese de Limoges [669]. 
2 Primele statuţe diocezane ale lui Theodulf, în PL, 105 c 192. 
3 Rodulfi capitula, în PL, 119 c 705. 

aici câteva credințe magice. Invers, episcopii vorbesc 
despre biserici ca pastori formați prin studii în biblioteci, 
ceea ce este cu totul diferit. 


Dar exact concursul învăţaţilor și al savanților a fost 
solicitat pentru ridicarea celor mai prestigioase construcții. 
Ceea ce ilustrează un program ideologic chibzuit cu multă 
maturitate. Este şi cazul capelei palatine de la Aachen. Toate 
raporturile matematice dintre diferitele dimensiuni și în spe- 
cial măsurătorile octogonului central trimit la textul Apo- 
calipsei despre Ierusalimul cerescl. Această preconcepţie 
face din clădire reflectarea exactă a cetății glorioase pre- 
conizate de Sfântul loan și lasă să se înţeleagă că Biserica 
pământească, formată din credincioși care se adună într-un 
locaș de cult, se prelungește în această locuinţă veșnică. De 
aceea, capela palatină realizează cel mai bine în lumea 
aceasta ceea ce trebuie să fie esențţialul vieții viitoare. Li- 
turghia este prezentă pentru a ilustra această promisiune a 
unei lumi de dincolo și pentru a amplifica lecţia construcției. 
La Saint-Riquier, edificiul lui Angilbert, dispunerea altarelor, 
cea a relicvelor și aranjarea chiar a abaţialei tindeau să 
reproducă simbolic sanctuarele de la Ierusalim și în mod 
special pe. cel al Învierii. Din această cauză liturghia messei 
își afla: aici cadrul conceput pentru aceste mistere?. Semni- 
ficația construcțiilor exprima, întocmai ca liturghia ce se ce- 
lebra aici, zilele de glorie ce vor veni, la care pot aspira cre- 
dincioșii răscumpăraţi de Christos.. Referirea la lenusalim se 
dubla printr-o serie de aluzii la Roma și la liturghia sa con- 
stantă, ale cărei titluri erau reproduse și procesiuni imitate. 
Mic univers copie simbolică a orașului Apostolilor, Saint- 
Riquier trăia în ritmul imitaţiei mistice. Celelalte construcții 
ale abației, turnurile, capelele înalte, atrium-ul, incinta, bi- 
sericile anexe intrâu într-un program simbolic în care aluzia 
la Treime este prezentă fără încetare și dă celui mai simplu 
gest o semnificaţie religioasă3. 


1 C. HEITZ, Mathematiques et architecture. Proportions, 
dimensions systematiques et symboliques dans l'architecture 
religieuse du haut Moyen Age, în Musica e Arte figurative nei sec- 
oli X-XII [684], Todi, 1973, pp. 167-193. 

2 C. HEITZ, Recherche sur les rapports entre architecture et 
lite glate ă lepoque carolingienne [244]. 

J. HUBERT, J. PORCHER, W. F. VOLBACH, L'Empire Caro- 
lingien, Paris, 1968. 

Aceleași elemente arhitecturale se regăsesc în cons- 
trucţiile ce vor urma. Este greu să ne imaginăm că sunt 
fără semnificaţie!. Rotondele, criptele, conurile occidentale 
răspund unor preocupări religioase care. se înscriu în pia- 
tră. Articularea mai multor locașuri de cult în jurul unei 
catedrale, al reședinței canonicilor și al palatului episco- 
pal definește un oraș religios care este cadrul unei iitur- 
ghii foarte elaborate. 

Mânăstirile răspund mai mult decât orice altă cons- 
trucție unui imperativ simbolic. Ansamblul — biserică, 
construcții și grădini — este închis cu ziduri ca un pe- 
rimetnu fortificat și se accede aici prin porți păzite cu grijă. 
Aceste limite despart de lume și izolează un spaţiu sanctifi- 
cat. Cetate fortificată a smerenisi, mânăstirea rezistă în 
primul rând asaltului demonilor ce populează văzduhul, de 
când pământul este cufundat în tenebreZ. Reprezentare a 
Ierusalimului celest apărată de îngerii săi, mânăstirea, pro- 
tejată prin fervoarea rugăciunilor călugărilor săi, asigură în 
primul rând protecţia alor săi și în mod special în momen- 
tul morii. Pe scurt, trecerea spre cer este mai bine asigu- 
rată aici. Construcţiile însele ilustrează această vocaţie. 
Incinta, imagine a lumii cu cele patru laturi ale sale, este 
un loc sanctificat. Biserica, în formă de cruce, desemnează 
destul de bine punctele 'cardinale și ilustrează încă o 
reprezentare a lumii. Acolo unde nava întâlnește transepteal 
se deschide un pătrat central către care totul converge. 
Rugăciunea cea mai oficială în mod firesc este-plasată aici. 
Atunci când o cupolă este așezată deașupra: acestei părți a 
construcției, ea explicitează .astfel sensul simbolic. De- 
oarece această calotă sferică, imaginea cerului, acoperă 
lumea redusă la forma sa cea mai epurată, pătratul: Pe 
scurt, în aceste locuri, rugăciunea trece direct din lumea 
aceasta în cealaltă, iar ritualul care se desfășoară pe 


1 C. HEITZ, L'architecture religieuse carolingienne [243]. 

2 Această temă este subiacentă în numeroase povestim 
monastice. J. PAUL, Le demoniaque et l'imaginaire, in De Vă 
sua de GUIBERT DE NOGENT, Le diable au Moyen Age, 
Senefiance n0 6, Aix-en-Provence, 1979, pp. 372-399. 

pământ este urmat neobosit de îngerii din cer, deoarece 
comunicarea nu este niciodată întreruptă. Efortul de a se 
desprinde de pământ, program monastic prin excelenţă, 
este ilustrat prin întreaga construcție, ce amintește fără 
încetare această voință de ruptură, de sanctificare și de 
înălțarel. “ 

Ceea ce poate exprima o arhitectură coerentă printr-un 
program explicit, un decor o poate spune într-un alt mod. 
Artele sunt numeroase: sculptură, orfevrărie, pictură, ta- 
piserie, și lasă loc la multe consecinţe. La numeroase efec- 
te. Conceptele didactice .pot fi ilustrate în acest cadru 
aproape direct. De aceea, repertoriul temelor tratate este 
deosebit de mare, până la sfi“area inventarului. Studiile de 
iconografie ne permit să refacem atât ansamblul cât şi 
detaliul acestora. Arta decorativă are importanţă prin aceea 
că dezvăluie preocupările comanditarilor săi și prin 
influenţa pe care o poate exercita asupra credincioșilor. În 
legătură cu aceste două aspecte, studiile actuale nu ne 
permit să mergem destul de departe, iar documentarea nu 
ne lasă prea multe speranţe. Sunt rari episcopii sau abații 
care ies din anonimat și cărora le putem atribui intenții 
sigure în materie de decor, ținând seama de ceea ce se 
cunoaște despre viața lor şi, eventual, despre opera scrisă 
pe care au lăsat-o. Cel mai adesea, aceste referiri indis- 
pensabile lipsesc. Cu siguranţă, studiul comparat al 
temelor identice în literatura spirituală și în decor este sus- 
ceptibil de a ne oferi rezultate. Această anchetă necesită 
multă prudenţă și nu este totdeauna demonstrativă. În 
mod obișnuit, se arată că un text își găsește inspirația 
într-o lucrare precedentă sau că o operă de artă derivă 
dintr-o tradiţie de atelier bine cunoscută. Este mult mai 
riscant să afirmăm că acest decor ilustrează acest text 
înțeles așa sau altfel. Cel mai adesea proba formală lipseș- 
te. Numai convergenţele și concomitențele pot fi relevate. În 
acest caz, la drept vorbind, destul de favorabil, ancheta ne 


„1 G. DE: CHAMPEAUX, S. STERCKX, Introduction au monde 
des symboles [671]. 


166 


permite să ajungem la același mediu de savanți și de cărtu- 
rari care se află la originea doctrinelor și a programelor 
iconogratice!. Cu toate acestea, expresia artistică sugerează 
mult mai mult decât spun textele explicit. Există un 
decalaj între formele acestor două limbaje care a pus câte- 
va probleme2. | 

Dintr-un punct de vedere foarte general, ceea ce nece- 
sită o reflecţie -este însăși prezenţa unui decor în biserici. 
Se insistă în mod obișnuit asupra caracterului său didac- 
tic, punct de vedere ce nu poate fi nici acceptat în totali- 
tate, nici recuzat, deoarece arta creștină nu se poate 
reduce la ilustrarea adevărurilor dogmatice sau morale. O 
asemenea mânăstire, ale cărei capiteluri sunt sculptate, 
este rezervată prin încercuire călugărilor, și această pre- 
dică în piatră nu este vizibilă pentru majoritatea credin- 
cioșilor. Asemenea fresce nu sunt în mod obișnuit îndea- 
juns de luminate pentru a fi văzute. Un asemenea pro- 
gram iconografic pare prea complex pentru a fi sesizat 
direct. Este obligatoriu să le recunoaștem operelor de artă 
o altă funcţie. 

Decorul bisericilor, ca și fastul liturghiei, ilustrează o 
teologie. Ar fi rău interpretat să-l celebrăm pe Dumnezeu 
prin ceremonii, fără dificultatea de a ne strădui. Nu ar fi 
convenabil să nu existe, pe clădirile ce îi sunt consacrate, 
marcată într-un fel sau altul, reflectarea preamăririi sale. 
Este normal să mobilizăm în cinstea sa materialele cele 
mai bogate și să-i punem la lucru pe cei mai capabili 
artiști. Tot ceea ce este jos și josnic este nedemn de a-l 
sluji. La ce ar fi putut fi folosite toate pietrele preţioase și 
toate frumusețile lumii dacă se refuză cheltuirea lor pen- 
uu Dumnezeu! Suger, abatele de la Saint-Denis, știe să 
expună perfect aceste principii și le-a pus în aplicare în 


1 H. TOUBERT, Iconographie et spiritualite, în Revue d'hist. 
de la Spiritualite, t. 50, 1974, pp. 265-284. 

2 De exemplu, locul infernului în portalurile sculptate 
romanice nu pare identic cu acela pe care îl ocupă în spirituali- 
tate, Y. CHRISTE, Les grands portails romans [672]. 

mod excepțional!. Există aici o linie de acțiune coerentă și 
o gândire profundă. Considerată în acest context, opera 
de artă este ca o sfântă taină. Ea marchează prin fru- 
museţe locurile care îi sunt dedicate lui Dumnezeu și dă 
mărturie despre prezenţa sa. Ea intră în delimitarea unui 
spaţiu sacru2. Pe scurt, discursul didactic ne apare atun- 
ci ca secundar, într-atât de direct este efectul operei de 
artă, global și imediat. 

Protestele împotriva construcţiilor prea. bogate încep 
destul de târziu. În ceea ce îi privește pe reformatori, ele 
sunt inspirate de spiritul de penitență și de sărăcie care 
se impune în mod progresiv. Asceza nu se potriveşte cu 
luxul, chiar dacă este exterior, și nu mai are nici o 
rațiune de a exista. De altfel, un decor prea somptuos ne 
face să ne îndoim de verticalitatea morală a vieții duse 
într-un asemenea cadru. Din această cauză, marile abaţii 
atrag cele mai aspre critici. Un călugăr care a renunţat la 
bunurile sale și a cărui viață este consacrată deplângerii 
păcatelor omenirii nu are nimic în comun cu asemenea 
locuri: Numai desfrâul sau slăbiciunea îl incită să rămână 
aici. Sfântul Bernard scrie pe această temă pagini cu atât 
mai violente cu cât îi vizează pe călugării de la Cluny, 
rivali, al căror prestigiu este încă imensă. El propovă- 
duiește un stil sobru, lipsit în totalitate de decorație, 
adică pereți drepţi şi goi. Proscrie sculpturile și vitraliile. 
El înlătură anluminurile cărților. Un asemenea program 
este prelungirea estetică a unui ideal marcat de post, 
veghe și abstinenţă. De altfel, dacă sufletul nu este în 
măsură să-şi afle bucuria și avântul său în rugăciune și 
în viața interioară, el nu le poate afla în afară, în toate 
divertismentele ce i se oferă. Pe scurt, mânăstirea cister- 
ciănă este ilustrarea arhitecturală a unei etici de viață. 


LE. PANOFSKY, Architecture gothique et pensee scolastique, 
Paris, 1967. 

2 Există o apropiere ce trebuie făcută între teologia prea- 
măririi lui Dumnezeu, care se dezvoltă la Sfântul Anselm și în 
școala sa, și extinderea mișcării de construcții. 

3 Apologia ad Guillelmum, in PL, 182 c 895 și urm. 

Este o construcție gândită, în strânsă dependenţă de ide- 
alurile noilor apostoli!. Polemica ce însoțește toate aceste 
afirmaţii nu este scutită de excese. retorice. Nu este cert 
că Bernard ar fi ignorat în așa măsură funcțiile simbolice 
ale artei sacre. 

În ceea ce îi privește pe eretici, critica este mult mai 
radicală. Dumnezeu, care este spirit, nu are nevoie de 
locuinţă pe pământ, iar oamenii nu construiesc decât 
pentru folosul lor și nu fără abuzuri. De altfel, ei se pot 
ruga la fel de bine într-un staul, ca și într-o capelă. Cere- 
moniile cultului, procesiunile, tămâierea nu valorează cât 
sacrificiile păgâne. Nimeni nu poate afirma fără teamă că 
asemenea gesturi nu sunt ofense aduse lui Dumnezeu: 
Acest spiritualism foarte raţional poate întâlni senti- 
mentele cele mai anticlericale2. Din această cauză, aceiași 
predicatori atacă dijmele, drepturile clerului și înclinația 
acestuia de a domina omenirea. Totul, de atunci, este 
zdruncinat, clerul, bisericile și cultul. Atunci când miş- 
carea nu se transformă într-o acțiune politică, ea exprimă 
un radicalism evanghelic dificil de încetățenit în Biserică. 

Afirmațiile reformatorilor ortodocși şi cele ale ereticilor 
propriu-ziși, în ceea ce le înrudește, cu toate gradațiile și 
nuanțele perceptibile, trădează noile sentimente cu privire 
la construcţii și la decor. Această mișcare de opinie se 
dezvoltă într-o perioadă îndelungată; așa încât, la sfârși- 
tul secolului al XII-lea, nu se văd încă toate consecințele 
sale. Este important să identificăm mediile umane cele 
mai receptive. Lumea monastică, în mod evident, din mo- 
ment ce profesiunea sa o angajează pe calea privațiunii 
totale, pare prima vizată. În ceea ce privește aspectul po- 
pular, ecoul pare sigur, fără el predicile lui Pierre de Bruis 
nu ar fi suscitat aceste respingeri. În ceea ce privește 
lumea urbană, aceasta pare puțin atinsă, de vreme ce ăici 
nu se oprește construirea catedralelor maiestuoase. A- 
vântul artei gotice semnifică următoarele: în Franța regală 


1 G. DUBY, Saint Bernard [674]. 


2 PETRUS VENERABILIS, Contra Petrobrusianos hereticos, ed. 
J. Fearns, Tumhout, 1968. 

și în întreaga Europă de Nord-Vest, orașele, episcopii și 

„Canonicii rămân, pentru moment, reticenți față de o ase- 
rienea rigoare. Ei nu: înțeleg creștinismul precum că- 
lugării și încă și mai puțin ca ereticii. 


Din această cauză, refuzarea luxului și a decorului în bi- 
serici pune, la urma urmelor, probleme foarte complexe. 
Trebuie, oare, să vedem în aceasta prelungirea unui impuls 
. ascetic venit din Europa meridională, ecou estetic al unei 
purificări îndelung căutată și parțial obținuţă în domeniul 
moravurilor și al relațiilor cu autorităţile civile? Nu s-ar 
„putea neglija o asemenea ipoteză! Trebuie, oare, să vedem în 
aceasta resuscitarea unui simplu arhaism? Populaţiile 
rurale, legate până atunci de regulile simple ale unei religii 
de mântuire, nu ar fi reușit să urmeze inflexiunea mai car- 
nală și mai christologică căpătată de creștinism. Nu s-ar 
putea spune. Totuși, se pare că refuzul poate fi la confluența 
mai multor curente, ceea ce sporește confuzia. Se poate 
aprecia: că nu este atât de importantă, așa cum se afirmă în- 
mod obișnuit în această epocă, partea descoperirii Evanghe- 
liei în această nouă rigoare și în această privaţiune. Aria 
geografică a refuzului, Sudul, satele, locurile monastice 
solitare nu par să coincidă cu zonele de progres, de invenții 
umane și tehnice. Refuzul endemic al Sfântului Bernard 
pentru orașe ar trebui să ne pună în gardă faţă de orice lec- 
tură prea tributară pionieratului în legătură cu aventura 
spirituală cisterciană. 


Clădirile anexe ale bisericilor și unele piese de decor 
pot căpăta o importanţă considerabilă pentru devoțiunea 
populară. Este, în primul rând, cazul crucii. Repertoriile 
ne permit să ne facem o idee îndeajuns de exactă despre 
forma sa şi să cunoaștem răspândirea sa în cursul secole- 
lor!. Cu toate acestea, semnificația religioasă a prezenței 
sale este discutată2. Semn de victorie, larg, răspândit pe 
obiectele familiale și pe morminte, ea pare să fi avut atunci 


1 P. THOBY, Le crucifix [690]. 

2 E. DELARUELLE, Le crucifix dans la piete populaire et dans 
V'art, du VIC au XI€ siecle, în Etudes ligeriennes d'Histoire et 
d'Archeologie medievales, Auxerre, 1975, pp. 133-144, reluat în 
E. DELARUELLE, La piete populare au Moyen Age [782]. 

un rol asemănător celui al unei amulete sau al unui porte- 
bonheur. Lipsită de orice reprezentare a lui Christos, ea 
ar putea avea ca funcție îndepărtarea spiritelor rele și 
conjurarea soartei. De altfel, se întâlnește în același timp 
cu simbolurile.păgâne. Într-un context indiscutabil 
creștin și savant, ea face uneori referire chiar la victoria 
lui Constantin și este atunci un atribut al împăratului 
creștin. Este cazul în miniatura din De laudibus Sanctae 
Crucis, a lui Hrabanus Maurus, unde este prezentată de 
către Ludovic cel Pios. La drept vorbind, ideea precon- 
cepută de'a imita antichități accentuează și mai mult în 
acest manuscris carăâcterul tradițional al concepțiilori. În 
aceeaşi epocă, crucifixele ce apar în cărțile liturgice, sau 
pe coperta lor, marchează indiscutabil e schimbare, a 
cărei influenţă este redusă doar la mediile cultivate. 
Numai începând cu secolul al XI-lea se răspândesc pe 
scară largă crucile ce poartă imaginea celui crucificat, fie 
că este vorba despre fresce, despre piese de orfevrărie, sau 
chiar de un asamblaj de lemn de esență bună ce servește 
procesiunilor și este plasat în biserici. Semnul de victorie 
lasă loc spânzurătorii unde moare un trup. Reprezentarea 
supliciului devine acum perceptibilă celor mulți. Cu certi- 
tudine, dispusă convenabil în raport cu Christos glorios 
care tronează în absidă, o cruce jalonează exact drumul pe 
care îl parcurge un creștin. Ea face să fie percepută în mod 
realist întruparea lui Christos și moartea sa. Lecţia. este 
poate prea dură pentru credincioșii ce așteptau mântuirea 
prin intervenția atotputernică a unui Dumnezeu ceresc. 
Pentru ei, viaţa pământească a lui Christos se confundase 
cu o serie de minuni ce ilustrau această capacitate de a se 
face stăpânul evenimentelor și al naturii?: De atunci, atitu- 
dinile de ostilitate față de cruce, sub diferitele sale forme, 
se pot explica prin această recurgere înverșunată la spiritu- 


l Viena, Nationalbibliothek, mss 652, fol. 3 v. 
2 Biserica de la Oberzell, din Reichenau, are un ciclu de fres- 
ce în care viața lui Christos se rezumă la minuni. 

al, ce este contrazisă prin aceste tulburătoare reprezentări. 
Pământescul se dezvăluia prea brutal pentru ca unii să 
poată vedea în aceasta calea mântuirii. 

Înmulțirea crucifixelor este contemporană cu difuzarea” 
unei sensibilități mai realiste: Încercarea și durerea sunt 
etapele normale, dacă nu necesare, ale vieții unui creștin 
care își caută mântuirea. Crucea, semn al calvarului, nu 
lasă să fie necunoscut nimic din ceea ce ar putea îndura 
eventual un discipol credincios până la moarte. Pelerina- 
jul, în special cruciada, ilustrează într-un mod ce nu 
poate fi combătut acest program. A primi crucea are în 
acest caz un sens explicit. Nu pot alerga toți clericii și toți 
călugării pe drumuri, prudenţa și dreptul canonic se 
opun la aceasta. Este cbligatoriu, de atunci, să se 
găsească un echivalent simbolic pentru cruce, pentru cal- 
var și pentru moarte. Începuturile mânăstirii de la 
Clairvaux sunt descrise conform acestor exigențe. Că- 
lugării "sădesc Biserica lui Dumnezeu în rândurile lor“ și 
suportă "persecuții, oprobrii și angoase nenumărate“i. Nu 
există, sub pana lui Guillaume de Saint-Thierry, vreo 
simplă exagerare retorică, ci o concepţie aleasă în mod 
deliberat pentru a transforma viaţa aspră a primelor vre-: 
muri în calvar, dureros în prealabil, în pacea de care se 
bucură astăzi mânăstirea și care este imaginea cerurilor. 

Ar fi important să cercetăm ce urme vor fi lăsat aceste 
reprezentări ale crucii în conștiința clericilor, în cea a 
călugărilor și în cea a simplilor credincioși. Suntem destul 
de departe de a ști acest lucru. Cu toate acestea, se relevă 
o simultaneitate între difuzarea unei reprezentări simbo- 
lice și o mișcare de transformare a sensibilităţilor. Înde- 
ajuns de îndrăzneț este cel ce va pretinde că una dintre 
aceste mișcări este cauza alteia. 

Sunt numeroase clădirile și anexele ce contribuie la 
formarea cadrului cultului creștin, și care, din acest 
punct de vedere, joacă un rol în sensibilitate. Este sufi- 
cient aici să menţionăm cimitirele și necropolele despre 


1 S. Bernardi Vita prima, Lib. 1, 8 35. 


172 


care va fi vorba o dată cu moartea. Ospiciile și institugiile 
caritabile, oricare ar fi forma pe care o îmbracă, intră în 
această topografie familiară, la fel ca infirmeriile mână- 
stirilor. În orașe, burguri și sate, clopotele, apoi clopot- 
niţele din momentul când există, capătă o importanţă psi- 
hologică și religioasă foarte mare comparativ cu o simplă 
funcţie de convocare și de apel. Un text din jurul anului 
840 declară că, clopotul este destinat “să facă să răsune 
preamărirea lui Dumnezeu". Începând din această epocă, 
atunci când acest instrument este rar încă, clopotul se 
află asociat rugăciunii credincioșilor și însărcinat cu 
transportarea acesteia spre cer. Cuvântarea pontificalului 
romano-germanic pentru binecuvântarea clopotelor cere 
ca, prin clinchetul lor ele să preîntâmpine toate relele din 
această lume, să asigure protecția bunurilor și mântuirea 
sufletului credincioșilor. Această rugăciune, lucrarea 
savanților, dă gir tuturor superstițiilor pe care sunetul și 
împrăștierea sa le pot crea. Sub acoperirea unei devoţiuni 
perfect legitime își găsesc oblăduire impulsurile cele mai 
tradiționale în căutarea puterilor călăuzitoare. Ideea pe 
„care și-o fac clericii și poporul despre natura sunetului ar 
merita să ne rețină atenţia, deoarece ea sprijină credinţele 
şi le dă o foarte mare audienţă. Trebuie să ne mirăm că 
ereticii au văzut în sunetele clopotelor vocea demonilor?2 
Acest argument de polemică populară nu are răsunet, 
decât dacă este considerat corect. Se bănuiește în cazul 
acesta un univers mental care încă ne scapă. 

Cadrul cultului creștin mai înseamnă și lumina care 
luminează și iluminează sanctuarul. Faptul că problema 
are un aspect material este evident. Construcţiile romanice 
nu primesc multă lumină și. unele slujbe se desfășoară 
noaptea. Abaţii și episcopii pun să se execute candelabre. 
Nu 'este nedemn pentru un prinţ de a dărui candelabre 


1 E. DELARUELLE, Le probleme du clocher au haut Moyen 
Age et la religion populaire, în Etudes ligeriennes d'Histoire et 
d'Archeologie medievales, Auxerre, 1975, pp. 125-131. 

2 PIERRE DES VAUX-DE-CERNAY, Historia Alpige riste: I, 17; 
trad. P. Guebin şi H. Maisonneuve, p. 8. 

întemeierii sale favorite. Așa a și procedat ducele Tassilon 
pentru abația de la Kremsmiister. Călugării și clericii sunt 
deosebit de lacomi pentru coroanele de lumină, adică lus- 
trele monumentale. Textele dau seama despre daruri și 
minunea pe care acestea o provoacă. Cel mai frumos este 
cel: oferit de Frederic Barbarossa capelei de la Aachen, care 
adaugă funcţiei materiale un simbolism deosebit de bogat. 
În sfârșit, lumina exterioară poate fi învestită cu tot pres- 
tigiul culorii prin montarea vitraliilor. Este, desigur, o îm- 
bogăţire a decorului pe care o refuză călugării cei mai aus- 
teri, așa cum sunt cistercienii. Ele înseamnă totodată a 
-conferi spațiului sacru tonalități pline de semnificație sim- 
'bolică. | 

Lumina este, de asemenea, o teologie, în același timp, 
evidentă și complexă. Obscuritatea are cea mai proastă 
reputaţie. Tenebrele haosului originar sunt brusc disipate 
de lucrarea primordială a lui Dumnezeu, crearea luminii, 
în orice mod ar fi interpretat acest lucrul. Umbra care se 
răspândește pe pământ ascunde astfel mersul spiritelor 
rele care caută să piardă omenirea. Noaptea este plină de 
angoasă, iar negrul este nefast. Prin contrast, albul și 
lumina au o semnificație pozitivă și lasă să se întrevadă 
victoria asupra păcatului, asupra morţii și asupra a tot ce 
decurge de aici. Alba mantie de biserici care acoperă 
pământul după un mileniu de la nașterea Domnului este 
semnul reînnoirii binecuvântărilor. 

În sfârşit, lumina este accesul cel mai subtil pe care 
oamenii îl pot avea la Dumnezeu și este, de asemenea, 
Dumnezeu însuși, atunci când dispar conotațiile materiale. 
Fără a relua toate formulele biblice.care sugerează aseme- 
nea echivalări, ajunge să o reținem pe cea a Epistolei 
Sfântului Iacob: "Dumnezeu este Tatăl Luminilor” sau cea 
din Evanghelia Sfântului Ioan în legătură cu Cuvântul care 
este "adevărata lumină care luminează pe toți oamenii'2. 


1 In Principio, Interpretations des premiers versets de la 
Genese, Paris, 1973. 
2 Iacob. 1, 17; loan, |, 19. 

Citări asemănătoare pot sta la baza tuturor speculațiilor 
ideologice și a tuturor elevaţiilor spirituale. Folosirea, 
totuși, este tributară unei reflecţii născute în Orient și 
vehiculată de lucrarea De caelesti Hierarchia a lui Pseudo- 
Dionisie Areopagitul. Comentatorii săi, loan Scottus Eriu- 
gena și Hugo din Saint-Victor, aclimatizează în Occident o 
vedere ierarhică a lumii, în care totul derivă de la un 
Dumnezeu unic și supraesențial. "Orice creatură vizibilă și 
invizibilă, scrie loan Scottus, este o lumină îndreptată spre 
existență de Tatăl Luminilor”l. Ceea ce este propriu spiritu- 
lui uman este puterea de a se ridica de la aceste ființe 
materiale până la Dumnezeu, pornind de la luminile exte- 
rioare până la iluminarea spirituală și complet interioară. 

Suger pare să fi fost puţin sensibil la aceste speculații, 
în aspectul lor teoretic, și extrage totuși de aici principiile 
estetice care fondează acţiunile sale la Saint-Denis. Echi- 
valarea dintre lumină, spirit și însuși Dumnezeu, îl incita la 
transformarea bisericii în poem luminos, reflectare cât mai 
puţin posibil materială a slăvirii lui Dumnezeu. Îi revine 
sufletului să-și croiască un drum ridicându-se de la aceas- 
tă viziuce la contemplaţie. Acest 'scop iniţial se realizează 
prin pouti pris-urile decorative și arhitecturale, a căror nou- 
tate a fost percepută așa cum se cuvine de însuși Suger. Pe 
scurt, această construcție înnoitoare, ce servește drept 
model atâtor clădiri în regatul Franţei și în Europa de Nord, 
ilustrează de fapt principiile estetice ce se bazează pe o 
spiritualitate foarte elaborată. * 

Simfonia luminilor colorate, însărcinată cu trans- 
portarea spiritului până la realităţile ascunse ale mis- 
terelor, se alătură destul de bine armoniilor cântecului. În 
această ascensiune spirituală, rolul ce poate reveni vocii 
și muzicii nu este probabil mai puțin important. Ceea ce 
puteau evoca bătăile clopotelor lasă să se întrevadă pu- 


1 Text citat de E. PANOFSKY, Architecture gothique et pensee 
scolastique, Paris, 1970, p. 39. A se vedea şi: PH. VERDIER, 
RefJlexions sur lesthetique de Suger, în Melanges E. R. Labande, 
Poitiers, 1974, pp. 699-709. 

terea rugăciunii psalmodiate sau a unei melodii reluate în 
cor. Spiritualitatea luminii, care apare ca o noutate la 
inițiativa lui Suger, lasă să se întrevadă că o funcţie 
analoagă îi revenea înainte universuliui sonor, cu tot ce 
cuprindea el. Muzica poate conduce spiritul în căutarea 
către celest, în aceeaşi măsură cu lumina. Este adevărat 
că sensibilitatea populară, imaginaţiile și teoriile savante 
despre sunet trebuie să fie luate în considerare, pentru a 
înțelege modul în care oamenii din Evul Mediu combină 
expresia vocală cu rugăciunea şi explică ridicarea sa la 
cer. Pentru ei, Dumnezeu ascultă şi El este aproape de cei 
care 1 se adresează. Fiecare știe că un strigăt lansat cu 
putere poate avea un rol determinant în judecata pe care 
Dumnezeu o face fără încetare în legătură cu problemele 
lumiil. 

La nivelul cel mai umil, aceste cuvinte și aceste invocaţii 
însărcinate cu provocarea intervenției puterii lui Dumnezeu 
par, în același timp, sumare, superstițioase într-o mare 
măsură și puternic încărcate de emoție. Cântecul şi rugăciu- 
nea liturgică, cu mai puțină urgenţă, par să aibă același 
scop. Implorările făcute fără întrerupere și potrivit regulilor 
își croiesc un drum până la cer, pentru a abate mânia lui 
Dumnezeu, iritat pe bună dreptate de păcatul creştinilor, 
pentru a-i aduce omagiul cuvenit și pentru a-i atrage bună- 
voinţa și binecuvântările. Dacă această lucrare este corect 
împlinită, se percepe o anumită armonie între cer şi 
pământ. Ea lipsește în alte cazuri. Biserica, loc de trecere 
privilegiat al acestei proslăviri interesate, este punctul unde 
se întâlnesc cerul cu pământul. Așa cum o raclă închide 
relicvele sfinţilor, biserica slujește drept cutie de rezonanță 
pentru o rugăciune care nu trebuie să înceteze niciodată 
pentru a fi eficace și a obţine fără încetare binecuvântările 
lui Dumnezeu. 


1 J. PAUL, Miracles et mentalite religieuse ă Marseille au 
debut du XIVE siecle, în Cahiers de Fanjeaux, t. XI: La religion 
populaire en Languedoc, Toulouse, 1976, pp. 61-89. Exemplele 
de la sfârșitul secolului al XIII-lea nu par prea diferite de cele 
din perioadele precedente. 

C. BISERICA, IMPERIUL ȘI REGATELE 


Atunci când clericii și credincioșii se roagă cu fervoare 
sau din rutină, sunt ei în stare să-și dea seama exact de 
propria lor situaţie? Sunt ei membri ai unei Biserici sau 
credincioși ai regelui? La ei, căutarea supranaturalului se 
înscrie în cadrul unui regat binecuvântat de Dumnezeu și 
predat unui conducător consacrat, sau face abstracție de 
toate aceste referiri temporale pentru a se adresa lui 
Dumnezeu cu singura recomandare a oamenilor Bisericii? 
Aceste întrebări nu pot primi un răspuns clar, stabilind 
date, medii sociale şi culturale, provincii. În mod evident, 
caracteristic în acest domeniu este vagul. Cu toate acestea, 
este sigur că, pentru un simplu credincios și chiar pentru 
clerici și călugări, dubla apartenență la Biserică şi la un stat 
este dificil de conceput, într-atât este de abstractă. Pentru 
ca o asemenea distincție să fie perceptibilă, ar trebui ca 
regatele să fie în mod unic profane sau să nu existe nici 
stat, nici autoritate, nici prinți. 

Or, nimic din aceste lucruri nu este așa. Împăratul și 
regii primesc ungerea și coroana și sunt, din această cauză, 
personaje sacre. Comparaţia cu o hirotonisire episcopală, 
oricât de sumară ar fi, subliniază asemănările exterioare 
potrivite pentru a face impresie asupra mulțimilor. Gesturile 
și ritualurile împrumutate din Biblie, foarte numeroase 
începând cu ungerea lui Pepin, întreţin un sentiment iden- 
tic la clerici și la savanți!. Mai mult, puterea sacră a regilor 
este confirmată din generaţie în generație prin transmiterea, 
în Franța și în Anglia, a puterii de a tămădui?. Legitimitatea 
religioasă pe care o conferă miracolul se răsfrânge asupra 
regilor. 

Evidențelor exterioare subliniate de toate liturghiile vin 
să li se adauge discursurile tradiționale, reluate de la pre- 
dică la predică, transmise de la un comentariu al Scripturii 
la altul: orice putere vine de la Dumnezeu. Explicaţiile date 


1 L. HALPHEN, Charlemagne et lEmpire carolingien, Paris, 
1947, p. 24 șiurm. : 

2 M BLOCH, Les rois thaumaturges [309]. 

3 Epistola către romani, XIII, 1-8. 

de Sfântul Pavel nu lasă loc nici unui echivoc, nu admit nici 
o derogare şi nu fac nici măcar excepție pentru o putere 
persecutoare. În concluzie, ceremoniile şi doctrinele con- 
tribuie fiecare în felul său la acreditarea în întreaga crești- 
nătate a caracterului sacru al regilor. Este cât se poate de 
evident că; în acest domeniu, ele confirmă tendinţele, cu 
mult anterioare, născute din practicarea puterii în 'socie- 
tăţile cele mai arhaice. 


Un asemenea context nu duce nici la dubiu, nici la 
denunțarea puterilor laice și încă și mai puțin la revoltă. Nu 
există un temei pentru rebeliunea care se bazează pe 
consideraţii specific religioase. Excomunicarea unui prinț nu 
pare suficientă pentru a atinge respectul religios care îl încon- 
joară. Ruptura legăturilor de fidelitate se bazează pe alte 
resentimente, chiar dacă sunt evocate îndatoririle față de 
Biserică. Conflictele etnice, rivalitățile de clan, disputele pen- 
tnu succesiune capătă dintr-o dată o importanţă considerabilă 
imediat ce una din părți este în măsură să pretindă că slujeşte 
Biserica. Cât se poate de firesc, în conflictele care opun. Roma 
prinților, legații se folosesc de toate mijloacele susceptibile să 
determine modificarea voinţei unei guvernări. La-urma urme- 
lor, nimic hu dovedește că idealurile gregoriene au reușit să 
rupă oricât de puțin legăturile ce îi unesc pe regi cu poporul 
Jor, înainte de sfârşitul secolului al XII-lea. Babarossa nu este 
învins decât în Italia, iar puterea sa nu a fost contestată nici- 
odată în Germania. În Franța, devotamentul dinastiei față de 
Roma, începând cu Ludovic al VI-lea, ne permite să eludăm 
problema. Anglia este mult prea închisă faţă de influenţa 
papalității pentru ca situaţia de aici să poată fi supusă vreunei 
contestări. 

Numai clericii și savanții sunt realmente în măsură să 
dea sfaturi. în legătură cu situaţia creștinului între două 
credinţe și să-l lămurească în legătură cu îndatoririle sale. 
Or, o reflecţie de acest fel, ce se ocupă de exercitarea puterii, 
a credinței și a Bisericii nu este niciodată simplă, iar soluțiile 
ne rezervă destule surprize. Problema se pune în legătură cu 
Carol cel Mare. Alcuin dă seama despre .restaurarea culturii 
și a Bisericii sub conducerea regelui franc. Artele liberale îi 
oferă: un punct de pornire indiscutabil în rigoarea lor 
tehnică. Ele fac trecerea de la barbarie la viața civilizată. 
Fundamente ale retoricii, ele indică principiile unei guvernări 

după rațiune și virtuţi. Pe scurt, idealul antic al statului pro- 
fan nu este departel. Or, misiunea lui Carol cel Mare nu se 
reduce la această întreprindere de filozof, deoarece este creş- 
tin. Luminii naturale. distribuite de arte vine să i se adauge 
forța supranaturală conferită de credinţă şi. de botez. Viața 
potrivit Sfântului Spirit vine să limiteze efectele păcatului şi 
restaurează integritatea omului. Cadrul acestei întreprinderi, 
care se continuă prin evanghelizarea păgânilor și botezarea 
lor, nu este nici un moment Biserica, ci poporul creștin?. 
Gândirea lui Alcuin este politică, deoarece statul restaurat 
este la originea difuzării gramaticii și a credinţei. Pe scurt, 
poziţia creștinului este exact aceea a unui credincios al 
împăratului, conducător religios a cărui sarcină profană se 
îndeplinește în misiunea sa evanghelizantă. 


Alcuin abordase aceste probleme dificile dinspre arte și 
pedagogie, adică prin modalitatea indirectă cea mai favora- 
bilă unei vederi profane a statului. Creștin, el nu putea în 
nici un caz să se mulțumească cu acest nivel elementar. 
De aceea reflecția sa nu putea depăși cadrul prealabil al 
regatului sau al imperiului. Or, caracterul religios al 
instituțiilor se accentuează cu împărații dinastiei Ottoriene. 
Creștinul este din ce în ce mai mult integrat unul Sfânt 
Imperiu și nu înțelege cu siguranţă ceea ce îl deosebește de 
Biserică. Cert, împăratul poate trăi în păcat, toți clericii 
ştiu acest lucru, dar este aceasta o chestiune de stat? 

Atunci când Grigore al VII-lea atacă chiar funda- 
mentele puterii laicilor, prin gesturi ca demiterea împăra- 
tului Henric al IV-lea sau prin doctrine, ca abordările sale 
în legătură cu violența care conduce la nașterea tuturor 
puterilor, el are puţine șanse să fie ascultat, poate doar 
de dușmanii suveranului. Aceste excese, pe care urmașii 
săi știu să le evite, traduc o incompatibilitate fundamen- 
tală a doctrinelor. Biserica își elaborează propriile con- 
cepţii prin dreptul canonic. De o manieră din ce în ce mai 
sistematică, colecţiile se deschid prin capitole consacrate 


1.Cf. De arte rhetorica dialogus. 
2 C. LEONARDI, Alcuino e la scuola palatina: le ambizioni di 
una cultura unitaria, în Nascita dell'Europa [230], 1, pp. 459-496. 

Bisericii și privilegiilor sale. Abordarea bine organizată a 
materiei face să apară după cler, edificiile de cult, sfintele 
taine și morala. Creștinii se găsesc prinși într-un drept 
complet, acoperind toate aspectele vieţii. Nu scapă aces- 
tui cadru decât dispozițiile speciale ale. dreptului feudal, 
care se referă la pretenţiile asupra fiefurilor și organizarea 
puterilor. Pentru rest, în legătură cu care poate fi emisă o 
judecată morală, Biserica se impune progresiv ca singura, 
stăpână. Mai mult decât concordatele ce pun capăt dis- 
putelor dintre papalitate și regi, introducerea și difuzarea 
unui drept canonic, conform concepțiiloraromane, fac din 
credincios un om supus cu prioritate Bisericii. Nimic nu 
ne permite să credem că această transformare a ajuns la 
capăt la sfârșitul secolului al XII-lea. 


2 


D. POPORUL CREȘTIN ȘI TEORIA UNOR ORDINES 


Biserica mai avea de definit ce avea să ceară fiecărei ca- 
tegorii de credincioși, fiind înţeles că mijloacele pentru a 
ajunge. la sfinţenie nu sunt absolut identice după persoane 
și după funcţiile sociale îndeplinite. Încă de la sfârșitul 
antichităţii, Părinţii nu neglijaseră această muncă doctri- 
nară şi sunt numeroase scrierile care, într-un fel sau în 
altul, se ocupă și de obligaţiile unora și ale altora. La drept 
vorbind, o reflecţie de acest gen devenea o îndatorire urgen- 
tă, o dată cu urcarea la tron a carolingienilor, deoarece 
interferarea societăţii civile cu Biserica dădea o nouă 
dimensiune problemei. 

În Europa ieșită din invaziile germanice, apartenența 
etnică ajungea pentru identificarea francului, a bavarezu- 
lui, a saxonului și a tuturor celorlalți. Personalitatea 
legilor, cât se poate de prezentă, sancţiona juridic această 
diferență și o întreținea. Avea drept consecinţă o anurmită 
separare a popoarelor și împiedica tentativele de domi- 
nare a unora de către celelalte. Un rege, străin pentru o 
etnie, avea multe dificultăţi pentru a se menține în frun- 
tea unui popor. Or, creștinarea face din toate aceste po- 

poare o singură comunitate de botezați, care aveau 
aceeași credință și practicau aceeași religie. De aceea, 
intelectualii folosesc în legătură cu aceasta termenul de 
popor creștin. Vocabularul este aici foarte important, 
deoarece sugerează o diferenţiere de Biserică, punându-i 
în faţă pe credincioși și disimulând structurile ierarhice și 
clerul. Acest popor creștin devenea succedaneul unei etnii 
în același timp cu numitorul comun multiplu al tuturor 
naţiunilor. Această noțiune religioasă ar fi putut rămâne 
teoretică sau spirituală. Suveranii carolingieni îi conferă o 
semnificaţie politică, din moment ce este singura capabilă 
să fondeze o putere universală. 

De atunci, în ciuda diferenţelor etnice foarte reale, ideo- 
logia oficială a palatului consideră că nu există decât un 
popor creștin. Acesta era, în același timp, societatea ca- 
rolingiană şi Biserica. Acum fiecare trebuie să-și definească 
propriile îndatoriri în raport cu acest cadru, în același timp, 
politic și religios. Se impunea definirea funcţiilor diverse 
care răspundeau nevoilor și care fixau un rol pentru fiecare 
categorie. Teoria unor Ordines răspunde acestei necesități. 
Este o concepție. generală a societății, rod al unei reflecţii a 
clericilor și aptă să inspire o politică. 

Însăși. noțiunea de ordo vine din lumea monastică și 
desemnează o viață conformă unei reguli date. A urma 
diversele sale prescripții permite îndeplinirea vocației și 
atingerea unei anumite armonii între un comportament și 
idealul definit. A trăi astfel facilitează mersul spre sfin- 
țenie. Noţiunea poate fi extinsă la întreaga societate și 
angajează atunci o punere în ordine generală, despre care 
clericii spun cu plăcere că este îndeplinirea scopului lui 
Dumnezeu în lume. îi 


Teoria se elaborează în principal pornind de la două 
pasaje din Scriptură, cunoscute de toți savanții încă de la 
începuturile epocii carolingiene şi citate deja de Sfântul 
Bonifaciu. Parabola talanțţilor, în Evanghelia lui Matei, per- 
rhitea înțelegerea diversității de daruri și inegalitatea reală- a 
aptitudinilor și a'condiţiilor. Comparaţia dintre Biserică și 
un corp uman, îndelung, dezvoltată de Sfântul Pavel, per- 

mitea să se desemneze fiecăruia o sarcină specificăl. Com- 
binaţia dintre cele două permitea cele mai nuanţate vederi în 
legătură cu destinul fiecăruia. Nu era dificil atunci să explici 
și unora și altora care le erau funcţiile și îndatoririle. 
Călugării se deosebeau de toţi ceilalți creștini prin cău- 
tarea perfecțiunii, care îi determinase să renunţe la lume și 
să trăiască potrivit unei reguli. Notiunea de Ordo lor li se 
potrivea cel mai bine, într-atât d: _aracteristic era modul lor 
de viață. Indepărtarea lor de lume, oricât de încărcată de 
consecinţe sociale este, este în primul rând inspirată de 
consideraţii ascetice și mistice. Ceea ce întemeiază deosebi- 
rea este religios. La fel, nu se puteau confunda clericii cu 
laicii, deoarece rolul lor în societate este diferit. Se pare că, 
în legătură cu acest aspect, clericii carolingieni se folosesc de 
un principiu enunțat cândva de papa Gelasius în legătură cu 
autoritatea pontifilor și puterea împăratului. Aceste perso- 
naje apar drept conducătorii şi punctul de referinţă al celor 
două ordine ce aveau, fiecare, un mod de viață şi îndatoriri. 
Deosebirea pare inspirată de natura puterii pe care o 
exercită aceste două categorii diferite. În concluzie, în timp 
ce împărțirea tripartită: călugări, clerici și laici pare să se 
impună cu un fel de logică internă ce decurge din înde- 
părtarea mai mult sau mai puțin mare de realitățile epocii, 
principiile ce au permis să se stabilească această împărțire 
nu par identice. Pe scurt, această enumerare, rod al unei 
reflecții aprofundate, combină puncte de vedere diferite. 


Această deosebire nu ne oferă decât cadrele cele mai 
generale ale societății. Pe această bază, clericii pot fixa deja 
pentru fiecare îndatoririle. Legislaţia carolingiană este 
prezentă și amintește fără încetare obligaţiile ce provin 
dintr-o stare socială2. Tratate mai dezvoltate fixează 
obligațiile unora ca și pe ale celorlalți. 

Enumerarea precedentă nu defineşte decât cadrul cel 
mai general. În interiorul fiecărui grup, autorii disting tot 
atâtea subcategorii câte cer circumstanțele și necesitățile 
subiectului. Deja Sfântul Bonifaciu, comentând într-o 
predică comparaţia făcută de Sfântul Pavel între Biserică și 

1 Evanghelia după Matei, XXV, 14-17; Epistola către Corinteni, 
XII, 12-30. 

2 Admonitio ad ormnes ordines, în MGH, Capit., t. 1, pp. 323-325. 

corpul omenesc, recunoștea "un ordo al conducătorilor și: 
un ordo al supușilor, un ordo al bogaţilor și un altul al 
săracilor, un ordo al bătrânilor şi un altul al tinerilor, fiecare 
avându-și propriul mers de urmat, așa cum fiecare membru 
are funcţia sa în trup"!. Se înţelege foarte bine că săracii și 
bogaţii au îndatoriri și obligații diferite. De aceea fiecare 
situaţie specială din interiorul poporului creștin poate da 
naștere la: consideraţii originale, inspirate de funcția sau 
locul din societate și Biserică. Un asemenea punct de vedere 
poate multiplica categoriile, fiind înţeles că aceste criterii de 
distincție pot fi de orice natură. În enumerarea precedentă, 
Bonifaciu le utilizează pe cele furnizate de putere, influența 
socială și vârstele vieţii. Este cât se poate de evident că nu 
există nimic exhaustiv în abordarea sa. S-ar putea opune 
oamenii căsătoriţi și văduvii, bolnavii și cei care se simt 
bine, -penitenţii și ceilalți creștini, membrii comunităţii și 
străinii. Proliferarea categoriilor nu este limitată decât prin 
inutilitatea anumitor consideraţii. Merită să rețină în mod 
special atenţia criteriile care inspiră aceste divizări şi, în 
consecință, analizarea societăţii. 


În cadrul acestei reflecţii, regii, prinții și cei mari au un 
tratament de favoare, din moment ce oamenii Bisericii se stră- 
duiesc să scrie spre folosul lor oglinzi, adică tratate de morală, 
axate pe funcţiile lor. Paolinus din Acvileia deschide seria 
adresându-i lui Eric, marchiz de Friuli, o lucrare Liber exhorta- 
tionis. Alcuin îi dedică lui Guy, conte de Bretania, o Liber de 
Virtutibus et vitiis ce se ocupă mai ales de viața personală, mai 
mult decât de politică. Către 929, Jonas, episcop de Orleans, 
compune De institutione regia pentru regele Pepin, și De institu- 
tione laicali pentru contele Matfrid. Smarăgdus, abate de Saint- 
Mihiel, scrie o Via regia, destinată lui Carol cel Pleșuv. În 
sfârșit, De regis personna et de regis ministerio a lui Hincmar 
revine încă o dată asupra acelorași probleme. 


Dintre toate aceste lucrări, cel mai emoționant este 
Manualul scris de Dhuoda, soţia lui Bernard de Septimanie, 


1 BONIFACIU, Predica IX, în PL, 82 c 860-861. 

spre foloșul fiului săul!. Este un ansamblu de recomandări 
religioase și profane, unde se amestecă îndatoririle față de 
Dumnezeu cu obligațiile față de împărat. E1 trebuie, în ace- 
lași timp, să reușească în viaţă și să ajungă la mântuire. 
Același vocabular, puțin stângaci, descrie fidelitatea 
datorată prințului și lui Dumnezeu.- Ceea ce reflecţia are 
aproximativ și nesigur este gajul autenticităţii. Acest text 
este, într-adevăr, o raritate, din moment ce este opera unei 
femei și a unei laice. Este ecoul a ceea ce se credea despre 
propriile îndatoriri în mediile aristocratice, iar clericii nu au 
servit drept intermediar pentru a redacta. 

În tripartiţia carolingiană, viața socială nu ocupă un 
loc important, deoarece distincțiile religioase sunt cele 
care prevalează. O asemenea împărțire nu întemeiază 
raționamentul. și eventual o politică, numai dacă ordinul 
monastic și clerul își asumă funcții deosebite clar și, în 
aceeaşi măsură, laicii rămân un corp destul de coerent. 
De altfel, nimic nu dovedește că realitatea socială a ilus- 
trat cu adevărat, chiar.și un singur moment, o asemenea 
schemă c€ poartă marca clericilor, la care logica intelectu- 
ală prevalează asupra experienţei. Evenimentele accentu- 
ează decalajul dintre ideologie și oameni. Călugării și 
clericii par să exercite aceeași funcţie de rugăciune și nu 
doar să se distingă realmente începând din momentul în 
care scutirea monastică transformă geografia ecleziastică. 
Organisme care exercitau funcții diferite asupra aceluiași 
teritoriu își împart acum țara și constituie tot atâtea 
entităţi juxtapuse. La fel, evoluția istorică accentuează 
diferenţierea care, printre laici, permite să se separe cei 
care luptă și cei care muncesc cu propriile lor mâini. 
După incertitudini şi tatonări, o nouă schemă tripartită 
se elaborează, foarte diferită de precedenta2. 

Această împărţire este pe deplin pusă în evidenţă în 


1 DHUODA, Manuel pour mon fils, ed. P. Riche, Paris, 1975. 

2 3. BATANY, Abbon de Fleury et les theories des structures 
sociales vers l'An mil, în Etudes ligeriennes d'Histoire et 
d'Archeologie medievale, Auxerre, 1975, pp. 9-18. 

celebrul Poeme au roi Robert al lui Adalbâron de Laon, 
operă scrisă între 1027 și 1031. Subiecte identice sunt 
atribuite și contemporanului său, episcopului Gârard de 
Cambrai, prin Gesta episcoporun cameracensium. Câteva 
texte anterioare: Les miracles de Saint-Bertin, Liber apolo-: 
geticus ale lui Abbon de Fleury dovedesc deopotrivă 
această nouă tripartiţie. Găsim urma acestei dovezi şi la 
Rathier din Verona, în traducerea lucrării Consolation de 
la philosophie a lui Boethius, datorată regelui Alfred, și în 
două predici, una a abatelui Aelfric și alta-a arhiepisco- 
pului Wulstan!. 

Împărţirea societăţii între cei care se roagă, cei care 
luptă și cei care lucrează, evocă tripartiția indo-euro- 
peană cu cele trei funcţii de suveranitate, de forță și de 
productivitate. Asemănarea pare atât de evidentă, încât 
este în zadar, se pare, să o recuzăm sub pretextul că dru- 
murile care conduc la această resurgenţă nu sunt jalona- 
te' prin nici o mărturie. O tăcere de acest fel nu are nevoie 
de nici un comentariu special. La drept vorbind, problema 
nu este să știm prin ce intermediar savanții din prima 
jumătate a secolului al XI-lea și câţiva alţii au putut 
cunoaște această schemă, ci să înțelegem de ce au adop- 
tat-o și ce relaţie poate să întrețină cu realitatea, în tim- 
pul acelor ani. - 

În Les miracles de Saint-Bertin, tripartiţia apare cu 
ocazia unei povestiri de luptă îmipotriva scandinavilor. 
Contextul este pur militar, ca de altfel tot ceea ce îl încon- 
joară pe regele Alfred. Dimpotrivă, Adalbâron de Laon și 
Gerard de Cambrai se întreabă în legătură cu pacea 
publică ce constituie caracteristica proprie unei societăți 
ordonate. Abordările lor înțeleg să rezerve această funcție 
regilor și cavalerilor. Călugării nu au de ce să se amestece 
în aceste chestiuni. Pe scurt, apariţia grupului Bellatores 
este evident legată de un context războinic și de rolul nou 
pe care îl joacă aristocrația în lupte. Ar fi greșit, pe baza 


1 Aceste texte sunt studiate în ADALBERON DE LAON, 
Poeme au roi Robert, ed. C. Carozzi, Paris, 1979. 

acestor mărturii, să apreciem că această împărţire tripar- 
tită nu ia în calcul decât problema păcii și a războaielor 
private!. Este puterea neașteptată a oamenilor de arme, 
în interiorul categoriei laicilor, evident împărțită în doită, 
care impune revizuirea împărțirilor precedente. Această 
transformare a fost de nenumărate ori descrisă, din mo- 
ment ce reușește să distingă net un popor dezarmat de. 
specialiștii în luptă. Ia sfârșit efectiv, în texte și în menta- 
lităţi, ficţiunea juridică întreținută încă de capitulariile 
carolingiene, ce făceau din orice bărbat liber un războinic. 

Sfârșitul real al unității funcţionale a întregii populații 
laice datează, oare, din momentul în care savanții dez- 
voltă pentru prima oară noua clasificare socială? Putem 
avea dubii în legătură cu acest lucru, pe drept cuvânt. 
Apariţia unei mase dezarmate, dedicată muncii și care în 
mod inevitabil se identifică cu țăranii, are, încă în această 
epocă, o istorie îndelungată?. Faptul că rolul preponde- 
rent al armelor provoacă, la sfârşit, o reamenajare a 
concepțiilor sociale, spune mult despre importanţa 
istorică a fenomenului. Înțelegerea faptului de către sa- 
vanţi pare, la urma urmelor, destul de tardivă3. 

Această tripartiție încredințează unei categorii specifice 
apărarea poporului împotriva păgânilor și menţinerea 
păcii. Oricărei funcții îi corespunde o etică, a cărei 
creștinare este indispensabilă. Sfinţenia în folosirea 
armelor este o temă dificil de dezvoltat, pentru că se 
izbește de tradiția străveche a Bisericii și de o repulsie 
certă pentru sânge, la clerici și la călugări. Atunci când 
legitimitatea activităților războinice a intrat în obiceiuri, 
proteste izolate se întâlnesc tot timpul în mediile eclezias- 
tice. Nu există niciodată unanimitate printre clerici, în 
legătură cu armele şi folosirea lor. Din acest punct de 


1 G. DUBY, Les trois ordres [187]. 

2 O. NICCOLI, 1 șacerdoti i guerrieri i contadini. Storia di un'im- 
rnagine della societă, Torino, 1979. 

3 C. CAROZZI, Les fondements de la tripartition sociale chez 
Adalberon de Laon, în Arwmales, ESC, juillet-aoiit 1978, pp. 683-702. 

vedere, trebuie luată deopotrivă în considerare atracţia, 
uneori singulară, pe care mânăstirea o exercită asupra 
cavalerilor. Autorii dezvoltă cel mai adesea o temă mult 
mai ambiguă. În lucrarea La vie de Geraud d'Aurillac, 
Odon de Cluny arăta că eroul său, înarmat și cu cască, 
avea o inimă de călugăr. Doar obligaţiile îi rețineau,. în 
ciuda sa, în lume, iar acţiunea sa în favoarea săracilor 
justifica această întârziere spre convertirea monastică. 
Această discordanţă între funcţia exercitată și senti- 
mentele interioare este un loc comun, la care autorii de 
vieţi ale sfinţilor fac adesea apel, pentru a explica com- 
portarea membrilor aristocrației înainte de intrarea lor în 
mânăstire. Chiar şi ceea ce poate avea retoric arată 
această incapacitate a abordării sfințeniei în folosirea 
armelor. Trebuie să subliniem că acest dezacord dintre 
inimă și braţe poate fonda o morală a interiorităţii sau o 
spiritualitate și poate deschide astfel trecerea la concepții 
care nu se mai articulează pe funcție. 

Apariția grupării războinicilor nu reglează deloc pro- 
blemele subsidiare: cele care se ocupă de relația regelui cu 
cavalerii săi. În această schemă nouă, suveranul pare ire- 
mediabil înclinat să se alăture oamenilor de arme, să de- 
vină primul dintre ei și modelul lor. De la regele episcopi- 
lor la regele cavaler, evoluţia este clară și comportă o anu- 
mită desacralizare a regalității, oricare ar fi legăturile sale 
cu clerul!. Puterile religioase ale regelui își pierd deopotri- 
vă justificarea, iar disputa învestiturilor subliniază această 
evoluție. Cât despre pace, oricare ar fi lucrarea regelui sau 
încheierea unui jurământ ce îi leagă pe războinici între ei, 
ea nu este diferită în substanţa ei. 

În sfârșit, clerul nu se poate dezinteresa de mântuirea 
poporului care nu poartă arme. Abordarea funcţiei celor 


1 C. Carozzi, D'Adalberon de Laon ă Hubert de Moyenmoutier: 
la desacralisation de la royaute, în La Christianită dei secoli XI e 
XII in Occidente coscienza e sirutture di una societă, Miscellanea 
del centro di Studi Medioevali; t. X, Milano, 1983, pp. 67-84. 

din categoria rustici sau din categoria rudes nu ne inspiră 
reflecții profunde. Sarcina țăranilor pare atât de grea, încât 
unii clerici apreciază că sudoarea lor le deschide poarta 
Paradisului!. La urma urmelor, sub o formă puțin surprin- 
zătoare, nu este vorba decât de o temă funcțională. 


1 Honorius Augustodunensis, de exemplu, dezvoltă această idee. 


II 


Viaţă profană, viaţă religioasă 


Distincția. dintre profan și religios, atât de familiară 
tuturor spiritelor modeme, nu se impune cu atâta clari- 
tate oamenilor din Evul Mediu. În epoca carolingiană, ea 
nu a circulat și nu apare decât parţial prin urmare, cu 
ocazia unor dureroase conflicte. Această primă constatare 
ar merita o verificare detaliată, numai pentru a cunoaște 
exact domeniile în care laicizarea este mai precoce și dis- 
ciplinele intelectuale ce poartă această reajustare. Rolul 
diferitelor medii sociale și profesionale în această evoluţie 
nu este, nici el, un câmp de studiu de neglijati. Este cât 
se poate de evident că fuziunea: durabilă a profanului cu 
sacrul nu trebuie pusă pe seama vreunei cecități sau a 
unei mai mici capacităţi de discernământ, ci este con- 
secinţa logică a unei percepții globale și unitare a lumii. 
Este distincția care cere efort și cercetare. 

Istoricul este mai puţin legat astăzi de explicarea unui 
fenomen de viziune a lumii, prea tradițional și prea dura- 
bil pentru a fi în întregime de competenţa sa, decât să 
aprecieze consecinţele acestei atitudini fundamentale în 
legătură cu comportarea oamenilor în Evul Mediu. În se- 
colele în care se face rău distincţia dintre sacru și profan, 


1 A se vedea, cu titlu de exemplu, pentnu alte secole, G. DE 
LEGARDE, La naissance de lesprit laigue au declin du Moyen 
Age, 5 vol., Paris, Louvain, 1956-1964. 

acţiunile umane, situaţiile și raporturile sociale pot avea o 
implicare religioasă, pierdută după aceea și de fapt negli- 
jată de un observator format în analizarea altor contexte. 
De aceea, pare imposibil să discutăm despre evlavia aces- 
tor timpuri fără să fim siguri de însemnătatea exactă a 
fiecărui gest și a fiecărei atitudini, susceptibilă să aibă, la 
o a doua lectură, un sens religios. În concluzie, se impune 
să evaluăm partea de sacru ce poate fi vehiculată de 
acțiunile ce aparţin vieţii profane. A constata pur și sim- 
plu absența devoţiunilor și a atitudinilor religioase, 
devenite de-a lungul secolelor familiare, nu este suficient 
pentru a dovedi că nu există la laicii din cutare sau 
cutare epocă nici evlavie, nici spiritualitate!. Locul religio- 
sului este la ei pur și simplu diferit, iar echilibrul general 
al exprimării sentimentelor se resimte din această cauză. 

Trebuie deopotrivă să evităm să judecăm viaţa reli- 
gioasă luând drept criteriu normele creștinismului mo- 
dem și contemporan. Există riscul de a formula exigenţe 
„nesesizate și de a respinge conduite obișnuite. Gesturile 
şi atitudinile fiecărui secol se apreciază în comparație cu 
modelele primite și acceptate. Fără acest efort, nu se pot 
înțelege motivațiile religioase ale cruciaților, de exemplu. 
A se înșela în acest domeniu aruncă o lumină falsă asupra 
tuturor perspectivelor. 

În realitate, distincţia dintre profan și sacru nu pare 
nici să ghideze percepţia universului nici comportamentul 
uman. Împărțirea pe care o propune în. două domenii 
diferite este prea abruptă pentru a fi exactă. 

Lumea este condusă de Dumnezeu care a creat-o și 
care a răscumpărat-o, nimeni nu are nici o îndoială în 
legătură cu aceasta. Prezenţa sa este imediată și nimic nu 
scapă atenţiei sale vigilente. Asupra acestui punct, textele 
evanghelice cele mai familiare confirmă sentimentul ge- 
neral. De El depind ploile binefăcătoare care fac să încol- 


„1 Foarte interesantă pentru acest subiect este contribuţia lui 
E. DELARUELLE, La pietă popolare nel secolo XI, în Relazioni del 
X Congresso internazionale di Scienze storiche, Florența, 1955, t. 
III, pp. 309-332. Reluat în La piete populaire [782], p. 3-27. 

ţească recoltele, înmulţirea turmelor, viaţa și reușita. EI. 
își protejează credincioșii, pe cei care îl roagă și care se 
lasă pe mâinile sale. Mânia sa poate fi îngrozitoare, iar 
lumea se resimte imediat, din moment ce, dereglată, se 
îndreaptă către. haos. Atunci, clerului îi revine să con- 
voace întreg poporul la ceremoniile de ispășire, necesare 
restabilirii armoniei dintre cer și pământ. Această teologie 
simplistă lasă puţin loc faptului natural, ce se explică 
prin el însuși. De atunci, nimic nu este profan în sensul 
propriu al cuvântului. Recolta este semnul binecuvântării 
lui Dumnezeu, intemperiile, rodul mâniei sale. Totul este 
mai mult sau mai puţin sacru. Sunt perceptibile grade și 
ele conduc până la sanctuar şi la mormintele sfinţilor. 
Locurile sacre se organizează după o veritabilă topografie 
mitică, a cărei tipologie merită să ne rețină atenţia. În 
centrul sistemului se desfășoară fervoarea sau se dez- 
lănţuie blasfemia, la periferie poate domni o nepăsare vre- 
melnică. Într-un asemenea cadru, toate acţiunile. sunt 
grave, iar cuvintele nu sunt, nici ele, mai puţin grave. 

Profanul nu mai ește deloc o categorie a comportamen- 
tului uman. Toţi credincioșii știu că destinul lor trebuie să 
se împlinească pe lumea cealaltă, după ce vor fi dat 
socoteală despre acțiunile lor și despre cele mai mărunte 
gânduri. De aceea, tot ceea ce pot face ei, și chiar concepe, 
provine din acțiunea bună sau din păcat. Nimic nu scapă 
acestei clasificări morale sumare, accesibilă cu ușurință și 
eficace, în mod ineontestabil. Or, această împărțire nu o 
acoperă deloc pe cea care ar permite izolarea unui domeniu 
profan, în care acţiunile nu ar avea nici o semnificație 
morală directă și în care regulile ar fi diferite de cele 
impuse în altă parte. Viața mundană nu este indiferentă, 
ea este dăruită păcatului. Este, cu sizuranță, dintre sec- 
toarele de activitate unde a spune ce este drept nu ţine de 
Biserică, în materie de transmitere a unui fief, de exemplu, 
iar acest lucru nu-i scutește pe prinți să acționeze în acest 
domeniu în conformitate cu justiţia. Lipsa ei este tot o 
greşeală sau un păcat. Imperativele religioase se pot face 
simţite aici ca şi în altă parte. 

Pe scurț, sensibilitatea medievală lasă atât de puțin loc 
profanului propriu-zis, încât acțiunile vieții civile, de la 
cele mai simple la cele mai complexe, pot rezulta dintr-o 
apreciere religioasă. Această dimensiune este, în câteva 
cazuri bine cunoscute, evidentă în mod cu totul special. 


A. PACEA 


Rădăcinile ideologiei de pace merg foarte deparie în 
trecutul popoarelor barbare instalate în Europa Occiden- 
tală. Atât de departe, pe cât permit texteie să pătrundem 
în analiza puterii asupra vasalilor și a justiției, acoio, în- 
tr-un plan secund, se profilează o concepţie a ordinii 
sociale care întemeiază ca o consecinţă organizarea păcii. 
Ducii şi regii au ca misiune să asigure oamenilor care 
formează poporul lor pacea, adică o stare de concordie 
care să garanteze apărarea persoanelor și a bunurilor. 
Amenzile de compromis, care pedepsesc infracțiunile, dau 
deopotrivă satisfacție părţii lezate și restabilesc astfel 
pacea, punând capăt inlănţuirii de răzbunări reciproce. 
Întreaga organizare judiciară are drept scop să impună 
aceste tranzacţii care pun capăt războaielor private. De 
aceea, a face dreptate înseamnă a constrânge oamenii să 
trăiască în pace. Aceste principii dau naștere noţiunii de 
pace publică, cuvânt de ordine al limbajului politic ca- 
rolingian. Regele și funcționarii săi au ca sarcină esen- 
țială menţinerea sa peste tot, în principal în favoarea 
celor care sunt incapabili să-și revendice drepturile. 

Clericii carolingieni tind să-și facă din această ade- 
ziune la pacea publică o îndatorire morală. La drept 
vorbind, nu este decât un capitol special al unei transfor- 
mări generale a obligațiilor civile în imperative religioase. 
În acest caz, rațiuni puternice militau în favoarea acestei 
asimilări. Era de neconceput faptul că, dintre ei, unii 
creștini sunt divizați până la certuri și sânge. Pacea pu- 
blică mergea cu mult înaintea celor mai evidente cereri 

ale creștinismului. Nimeni nu se îndoiește că ea poate fi 
prealabilul constituirii unei comunităţi frățești. Sub acest. 
aspect, pacea publică putea trece în mod legitim drept - 
ordinea dorită de Dumnezeu pentru societatea înisăși. 

Prinții și Biserica se străduiesc să menţină această 
stare de concordie, folosind mijloacele din competenţa lor. 
O pacificare generală este pentru clerici semnul unei 
carități răspândite în întreg neamul creștin. Or, o comu- 
nitate de botezați, purtând deja, graţie acestei sfinte 
taine, semnul mântuirii, renunțând la certuri și agresi-“ 
uni, trăind potrivit legilor şi respectând pacea, este prin 
urmare chiar un popor de sfinți. De la pace la starea de 
indulgență, drumul este scurt şi pasul este repede făcut. 
Încă de atunci, pacea este în același timp legea civilă și 
ordinea mântuirii. Regele și clericii conduc poporul creș- 
tin. către soarta sa, viața veșnică, făcându-l să trăiască 
prin constrângere sau prin convingere, conform cu legile 
care guvernează pacea publică. Ei stabilesc astfel ordinea 
dorită de Dumnezeu, graţie căreia mântuirea ajunge la 
popor. Sanctificarea este în primul rând o acţiune a vieții + 
publice ce culminează într-o unanimitate morală și spiri- 
tuală. Acest optimism, puțin sumar, este în mod progresiv 
temperat de descoperirea păcatului, a nedreptăţilor și a 
opresiunilor. 


Legislaţiei carolingiene îi revenea să transforme această 
înaltă teologie în reguli concrete, susceptibile să fie aplicate 
de funcționari. Nici un text nu este la acest capitol mai ex- 
plicit decât Capitularul general al Missi Dominici din 8021. 
Această trimitere generală de anchetatori şi de reformatori 
trebuie să pună capăt abuzurilor evidente, care rup pacea 
între creștini. Unii fac să prevaleze propria lor justiție asupra 
bisericilor lui Dumnezeu, asupra săracilor, asupra vădu- 
velor, asupra minorilor și asupra altor creștini. Pe scurt, ei 
uzurpă drepturile în detrimentul altora, ceea ce este foarte 
exact genul de delict pe care îl reprimă proclamația regală. 


1 Capitulare Missorum generale, în MGH, Capit., t.l, n0 33, p. 
91 și în mod special $ 1. 

Carol cel Mare își însărcinează episcopii, abaţii și laicii de 
vază să restabilească dreptul în cadrul unei misiuni gene- 
rale, ale cărei principii sunt expuse pe larg. Le revine acelor 
Missi să prescrie fiecăruia să trăiască potrivit regulilor din 
ordo de care aparține și de a fi astfel credincios promisiunii 
sale sau profesiunii sale. Datorită acestui fapt, fiecare se vă 
putea bucura echitabil de dreptul său. Concluzia se impune 
de la sine, ca și consecința acestei reordonări: "Toţi să tră- 
iască în bunătate şi pace perfectă”. 

Acest pasaj din regula fiecărei ordo, care întemeiază drep- 
tul fiecăruia la pacea care este echivalentul carității, merită 
să fie subliniat, într-atât marchează de bine etapele ideolo- 
giei carolingiene. Este adevărat că abuzurile există. Victimele 
principale ale acestora suni bisericile, săracii, văduvele. și 
minorii, adică aceia care nu au arme pentru a se apăra ei 
înșiși. Datoria regelui este de a veghea la protecţia lor, acesta 
fiind singurul mijloc de a așeza pe fiecare în dreptul său. 
Este o obligaţie specială care le incumbă Missi-lor. Această 
atenție justificată pe care regele şi funcționarii săi o au pen- 
tru biserici, săraci, văduve și minori introduce, printre creş- 
tini,. o distincție prin desemnarea nominală a celor care me- 
rită un sprijin. special. Există, desigur, un oarecare risc în a 
vedea dreptul și morala de o parte și agresivitatea și in- 
justiția de alta. Aceste remarci, oricât de fondate. sunt în 
fapt, introduc o distincţie a cărei forță morală se face simțită 
apoi. 


Menţinerea păcii publice rezumă obligaţiile unui gu- 
vern. Exercitarea justiției nu are alt scop, folosirea arme- 
lor și represiunea nu au alte justificări. În tradiția carolin- 
giană, această datorie revine regilor. Se adaugă la aceasta 
o misiune specială de protecție față de cei care pot fi vic- 
timele abuzurilor. Sistemul este coerent şi poate func- 
ționa ca atare, atâta vreme cât regii au suficientă putere 
pentru a o face. Slăbirea autorităţii regale nu aduce modi- 
ficarea sensibilă a acestei ideologii politice. Misiunea lor 
este asigurată de prinții teritoriali, care exercită în locul 
lor puterile de comandă. Ei nu sunt lipsiţi de mijloace, cu 
toate acestea nu sunt unși precum regii, iar acțiunile lor 


x 

nu reușesc să se înscrie în cadrul unui plan divin. 
Intervenţiile lor par mai puţin legitime și în consecință 
criticabile. Atunci când puterea se bazează pe senioriile 
castelane, conjugarea exercitării justiției cu folosirea 
forţei armate dovedește că este vorba, încă o dată, de o 
organizare destinată să menţină pacea, la scara unui mic 
district. Continuitatea ideologică este evidentă, chiar 
atunci când nu mai este vorba de aceeași structură 
politică. Permanenţa aceluiași proiect în situaţii atât de 
diferite dezvăluie profunzimea scopului. El își păstrează 
întreaga sa valoare, oricare ar fi violențele reale care îi 
subliniază necesitatea în același timp cu precaritateal. 

Organizarea păcii de către laici nehirotonisiți năștea 
critici, mai ales acolo unde incapacitatea puterii regale 
părea iremediabilă. Ideea că episcopii și abaţii puteau să 
se amestece nu avea nimic șocant. Așezaţi printre mări- 
mile regatului încă din epoca carolingiană, ei aveau obi- 
ceiul de a participa la adunările ce se ţineau în jurul 
regilor și al prinților și nu ignorau nimic din problemele 
cele mai pământești. Unii dintre ei, titulari ai drepturilor 
comitale, exercitau de fapt funcții care îi făceau principalii 
răspunzători în menținerea păcii. Conducători ai unei 
Biserici, ei erau mai interesaţi decât oricine în protejarea 
clericilor și a bunurilor Bisericii, împotriva oricărei vio- 
lenţe și a oricărei uzurpări. În fine, faptul că episcopii au 
luat inițiativa de pace în Auvergne şi în Acvitania nu este 
de mirare. 

Încă de la începuturile acestei mișcări, episcopii se 
străduiesc să obțină concursul aristocrației în această 
luptă împotriva brigandajului?. Legăturile de familie și 
apartenența la același mediu social facilitează aceste 
convergenţe. În 975, la Conciliul ținut la Puy, episcopul, 
fiu al contelui de Anjou, poate conta pe ajutorul contelui 
de G&âvaudan, cumnatul său, ca și pe acela al părinților 


1 G. DUBY, La societe aux XI€ et XII€ siecles [188]. 
2 H. HOFFMANN, Gottesfriede und Treuga Dei [704]. 

episcopului de Clermont, care asistă la această adunare. 
La Narbonne, în 990, arhiepiscopul Ermengaud este în- 
'conjurat de episcopii din provincia sa și de prinții cei mai 
puternici ai regiunii. La diferitele concilii de pace ţinute la 
Poitiers, în primii treizeci de ani ai secolului al XI-lea, 
ducele de Acyitania este totdeauna prezent. Pe scurt, 
episcopii care iau inițiativa acestor adunări înțeleg să 
obțină, de la cei care dispun în mod real de putere, anga- 
jamentele necesare pentru restabilirea păcii. În acest 
scop, îi solicită în primul rând pe prinții teritoriali și cea 
mai înaltă aristocrație. Cavalerii și poporul sunt convocați 
pentru a-și aduce concursul, pentru a participa la jură- 
minte şi la ceremonii. Chestiunea nu se rezolvă prin ei 
decât în lipsa celor menționați înainte, ceea ce se întâm- 
plă rar. 

Povestirile lui Adhemar din Chabannes și ale lui Ra- 
dulfus Glaber, ce confirmă acțiunile diferitelor concilii, ne 
permit să urmărim modul în care se extinde pacea lui 
Dumnezeu în Acvitania, în Languedoc, în Burgundia și în 
întreaga Franţă. Cronicarul burgund prezintă, destul de 
exact, cronologia, precum și geografia acestor inițiative, 
până la graniţele regatului și ale Imperiului!. Efectiv, 
după această primă adunare, din 975, ţinută în jurul 
episcopului de Puy, mișcarea pare să-și fi avut punctul de 
plecare în conciliile ținute în 989 și 990, la Charroux și la 
Narbonne. Cunoaște primele progrese în Acvitania, în 
jurul anului o mie. Episcopii se reiîntâlnesc la Limoges în 
994, în 1000 și 1014 la Poitiers. În această provincie, 
există o recrudescenţă a activității în jurul anului 1030, 
prin conciliile ce se ţin la Bourges în 1031, la Limoges în 
1028 și 1031, la Poitiers în 1036. Prin Sudul Franței și 
Valea Rhânului, unde apare înaintea anului o mie, așa 
cum o dovedește conciliul ținut la Anse, în 994, mișcarea 


1 G. DUBY, Les laics et la paix de Dieu, în I Laici nella "“soci- 
etas christiana" [705), pp. 448-461, reluat în G. DUBY, Hommes 
et structures du Moyen Age [699), pp. 227-240. 

abordează Burgundia, unde se dezvoltă începând cu anii 
1020. Cucerește, imediat, Franţa. 

Până spre mijlocul secolului, conciliile de pace se ţin 
aproape peste tot în regatul Franţei cu o predominare, 
totuși, în Sud (sudul Franței). Dincolo de acest mijloc de 
secol, restabilirea păcii, care rămâne o preocupare con- 
stantă a episcopilor, lasă locul, în mod progresiv, noilor 
griji. Treptat, reforma Bisericii devine problema esențială. 
De atunci, instituţiile de pace pierd din putere, ţinând 
seama de noul context, mai puţin favorabil unei colabo- 
rări strânse între aristocrație și Biserică. 

Conciliile de pace sunt adunări ale celor mari, laici și 
ecleziastici, unde se deliberează în legătură cu măsurile 
ce trebuie luate şi cu regulile ce trebuie edificate. Ele sunt 
și ceremonii, în care, în mijlocul unei mari mulţimi, se 
arată relicvele sfinţilor și se fac jurăminte. Cele două 
aspecte nu se pot disocia. 

Întâlnirile la care se înghesuie mulțimile -au loc pe 
câmpiile din imediata apropiere a orașelor, din raţiuni 
materiale foarte evidente. Așa se întâmplă la Limoges, în 
994. Adhemar din Chabannes, prin care sunt cunoscute 
„faptele, critică din plin această gloată de oameni "in ... 
Monte Gaudii loco”, din care face un Montjoie, chiar dacă 
este vorba de Montjovis!. Această participare a populației 
este provocată de o epidemie a răului celor înflăcărați. Un 
asemenea flagel este, desigur, rodul păcatelor poporului 
din Acvitania. Episcopii prescriu posturi și rugăciuni, pun 
să fie purtată până la Montjovis racla Sfântului Marţial și 
cer să fie aduse, în același loc, relicve de toate felurile. 

Episcopii văd în violență, războaie, uzurpări și tăgada 
justiției cauza tuturor acestor nenorociri. De aceea li se 
pare necesar să ţină cu mărimile laicilor o adunare de 
pace, pentru ca poporul să nu piară în întregime. Reuniţi 
în conciliu, arhiepiscopii de Bourges și de Bordeaux, epis- 
copii de Saintes, Clermont, Le Puy, Perigueux, Angouleme 


1 Cf. M. AUBRUN, L'ancien diocese de Limoges [669], p. 202: 
și urm. 

și Limoges, ducele de Acvitania și seniorii cad de acord 
asupra unui pact de pace și de dreptate. Specialiștii în 
drept vor pune capăt certurilor care îi opun pe oameni 
unii contra altora și, de acum înainte, pacea și prietenia 
vor trebui să se întindă asupra întregii Acvitanii. Dacă se 
întâmpla ca cineva să se facă vinovat de o infracțiune 
după această 'ordine regăsită, el era exclus de la sfintele 
taine ale Bisericii și exclus din comunitatea de credin- 
cioși, până ce va fi dat deplină satisfacție episcopilor!. 

Ceea ce Adhemar raportează în legătură cu eveni- 
mentele din 994 transpare, mai mult sau mai puțin, după 
valoarea proprie a fiecărei surse, în alte ocazii. Conciliile 
de pace sunt aproape totdeauna marcate de arătarea 
relicvelor sfinților. Unii dintre ei, care nu au lăsat alte 
urme, apar în povestirile hagiografice. Această prezență a 
corpurilor poate fi un apel la intervenţia patronilor celești 
pentru a obține o minune. Acesta pare a fi sensul acu- 
mulării de relicve în 994. Poporul cere în bloc şi tuturor 
ceea ce are obiceiul de a cere sfinţilor, trecând de la un 
sanctuar la altul. Ceremonia ne face deopotrivă să ne 
gândim la ordalii și la prestările de jurământ deasupra 
raclelor. De atunci, această mobilizare a rămășițelor 
pământești ale sfinților are drept scop a lua act de promi- 
siunile făcute și de a le pecetlui sub pedeapsa sperjurului 
făcută în faţa cerului. A rupe pacea înseamnă a provoca 
represaliile sfinţilor care au prezidat la depunerea jură- 
mintelor. ă 

Nimeni nu ignoră, în 994, că relele de care sunt chi- 
nuiți creștinii vin de la păcatele lor. De aceea, ceremoniile 
întreprinse au un caracter penitenţial foarte evident. Pos- 
turile prescrise de episcopi ar ajunge pentru a dovedi acest 
lucru. Ei trebuie, prin rugăciuni, să domolească mânia 
cerească şi să obțină ca poporul să fie eliberat de relele 
care îi provoacă spaima. 

În asemenea împrejurări, moralismul carolingian pare, 


1 L. DELISLE, Notices et extraits des manuscrits de la 
Bibliotheque nationale, t. 35, Paris, 1896, pp. 241-358. 

mental, foarte apropiat, din moment ce episcopii, la fel ca 
altădată, consideră cu cea mai mare atenţie tot ce este de 
ordin public. Păcatele cele mai grave sunt cele care au 
fost comise împotriva păcii, prin violenţă, răpire și uzur- 
parel. A face penitenţă nu înseamnă pur și- simplu a 
implora cerul, mai înseamnă și a pune. capăt acestei 
înlănțuiri de nedreptăți și delicte. Fără restaurarea stării 
de concordie între oameni, nu există reconciliere cu Dum- 
nezeu și nici revenire la ordinea normală a lumii. A se 
pune de acord asupra principiilor care trebuie să 
guverneze pacea și a promulga canoanele care o organi- 
zează sunt, pentru episcopi și pentru prinții, obligaţii ce 
decurg din penitența generală. Toţi cei care frecventează o 
adunare de pace trebuie să-și ierte reciproc ofensele și să 
se angajeze că respectă inviolabil principiile care orga-. 
nizează respectarea bunurilor și a persoanelor. Un conci- 
liu de pace este o ceremonie penitenţială care restabilește 
ordinea publică prin consimțământ reciproc, în scopul de 
a obţine reînnoirea binecuvântărilor divine întrerupte o 
clipă. 

În contextul foarte special al anului o mie sau al anu- 
lui 1033, această întoarcere la concordia publică și la o 
liniște amicală este realizarea, ca și în epoca carolingiană, 
a unei stări de caritate care lasă să se întrevadă realitățile 
cereşti2. De aceea, conciliile de pace capătă adesea o 
savoare puternic escatologică. Așa le percepe Radulfus 
Glaber, pentru care, de altfel, alternarea relelor cu elibe- 
rarea este deja imaginea însăși a trecerii din această lume 
în cealaltă: 

Slujbe solemne, predici, procesiuni, expuneri de relicve, 
jurăminte publice sunt tot atâtea elemente emoţionale 
care transformă aceste adunări în ceremonii în care se 


1 Este important să subliniem menţionarea și a altor păcate 
în actele conciliilor, povestiri și predici. 

2 Pax et amica quies in regno aquitanico deniceps per- 
maneret..., scrie ADHEMAR DE CHABANNES, Sermon pour la 
deuxieme tranlation de saint Martial, în PL, 141 c 117. 

exprimă o conștiință colectivă, prin gesturi și prin 
strigăte. Forţa inerentă oricărei adunări numeroase, 
entuziasmul care se degajă de aici și certitudinea de 'drep- 
tate pot inspira inițiative dintre cele mai îndrăznețe. 
Astfel,: arhiepiscopul Aimon de Bourges transformă în 
trupe de pace ansamblul acelora care au făcut jurământ 
să respecte pacea. Cu ei angajează operaţiuni militare 
împotriva recalcitranţilor până la dezastrul final!. Res- 
tricțiile pe care le provoacă o atitudine atât de intempes- 
tivă se mai pot inspira totuși din vechea teorie a ordines. 
Cu siguranţă că nu este convenabil ca episcopii, călugării 
și vulgul să se amestece în acțiunile de război. Lumea ar 
fi întoarsă de-a-ndoaselea?. 

Canoanele conciliilor și instituţiile create cu această 
ocazie se străduiesc să organizeze pacea, cel puţin cu titlu 
parțial. Încă de la Conciliul de la Charroux, marile prin- 
-cipii ale acțiunii sunt oprite. Episcopii înțeleg să-i eschi- 
veze pe clerici și să sustragă bunurile Bisericii de la orice 
acțiune agresivă. Ei îi amenință cu anatema pe cei care 
fură obiecte de cult și lovesc preoții și diaconii ce nu 
poartă arme. Aceste dispoziții derivă din legislația carolin- 
giană și sunt o versiune clericală a protecției pe care o 
acorda regele clericilor și bisericilor. Ţăranii și ceilalți 
săraci beneficiază deopotrivă de această apărare din 
moment ce conciliul se străduiește să descurajeze furtul 
de vite. Și în acest domeniu episcopii nu fac decât să-l 
urmeze pe regele carolingian, protectorul în special al 


1 G. DEVAILLY, Le Berry [185], p. 142 și urm. 

2 ADALBERON DE LAON face descrierea parodică a unei 
bătălii contra sarazinilor, angajată de Odillon și călugării de la 
Cluny, Poeme au roi Robert, ed. C. Carozzi, Paris, 1979, p. 
LXXXIX și urm. 

'3 In legătură cu instituţiile de pace în diferite regiuni, a se 
vedea articolele lui R. BONNAUD-DELAMARE, Les institutions 
de paix en Aquitaine au XI€ siecle, în La Paix (712), p. 415 și 
urm.; La paix d'Amiens et de Corbie au XI€ siecle, în Revue du 
Nord, 1956, p. 167 şi urm.; La paix en Flandre pendant la pre- 
miere croisade, în Revue du Nord, 1957, p. 147.şi urm.; 
Fondement des institutions de paix au XI€ siecle, în Melanges 
Halphen, Paris, 1950, p. 19 și urm. 

văduvelor, orfanilor și al oricărei persoane care nu este în 
stare să se apere singură. Totuși, este deosebit de remar- 
cabil faptul că, la Conciliul de la Charroux au fost asi- 
milaţi în întregime săracii și ţăranii. Cei care cândva 
aveau nevoie de ajutorul regelui, pentru a-și face respec- 
tate drepturile, formau o categorie destul de vagă, fără 
contur social specific, deoarece săracii și orfanii apăreau 
ca abandonaţi și nimic mai mult. Ei sunt înlocuiţi cu 
ţăranii în momentul în care, în schemele de organizare 
socială, aceștia din urmă formează un ordin aparte, dis- 
tinct de clerici și de specialiștii în lupte. La Charroux, nu 
mai este vorba de garantarea poziției persoanelor lovite de 
nenorocire, ci de protecţia celor două ordine, care nu 
poartă arme, împotriva acțiunilor acelora care dispun de 
puterea militară. Reorganizarea societății dă o semni- 
ficaţie cu totul diferită unei dispoziţii inspirate de o 
legislație veche. 

Sancţiunile care trebuie luate împotriva contravenien- 
ților sunt spirituale. Episcopii lansează anatema împo- 
triva acelora care lezează pacea. Scoși din Biserică, sunt 
sortiți afuriseniei. De atunci, populaţia pare scindată în 
două grupuri: de o parte cei pașnici, care prin jurământ 
sau prin situația socială respectă pactul de pace, şi de 
cealaltă parte, forţele turbulente. Unii își pot obține mân- 
tuirea, ceilalți sunt excluși de la aceasta. La Conciliul de 
la Limoges, din 1031, episcopul Jourdan trăgea concluzi- 
ile; spunând în numele episcopilor: „Îi excomunicăm din 
dioceza de Limoges pe cavalerii care nu vor sau care nu 
au vrut să jure pace și dreptate episcopului lor, așa cum 
le-a cerut acesta. Blestemați fie ei și cei care îi ajută în 
rău; blestemaţi să le fie caii și armele lor...“! Pe scurt, 
ruperea păcii este totdeauna păcatul capital, iar destinul 
religios al fiecăruia pare legat acum de locul pe care îl 
ocupă în societate. Săracii, adică țăranii și toţi aceia care 
nu poartă arme, se găsesc fără obstacole în fața mân- 
tuirii. Cavalerii nu trebuie să uzeze de armele lor, decât la 


1 MANSI, Concilia, XIX, 530. 

somaţia unui suveran legitim. În alte cazuri, ei sunt 
aţâţători la tulburări. Pentru mai multă siguranță, epis- 
copii le cer jurăminte care le restrâng folosirea armelor. 
Afurisenia este la capătul vitejiei. 

Obligaţiilor de pace vin să li se adauge cele ale armisti- 
ţiului lui Dumnezeu. Este o suspendare temporară a 
oricărei activități războinice, un fel de abstinență impusă 
câvalerilor pentru care acţiunile de război sunt o plăcere 
ce dă naștere păcatului. Armistițiul lui Dumnezeu nu este 
o alternativă la pace, ci complementară ei, fiind scopul ei. . 
Este un mod încă și mai radical de a sugruma impul- 
surile agresive. 

Încă din anii 1023-1025, jurămintele de pace bur- 
gunde extind beneficiul apărării dobândite prin consim- 
țământ mutual la cavalerii care ar renunța voluntar la 
arme în timpul perioadei de post. Nimeni nu ar trebui să-i 
atace din moment .ce ei călăresc fără mijloace de a se 
apăra. În Catalonia, apare pentru prima oară termenul de 
armistițiu, în actele unui conciliu ținut la Toulouges în 
1027, și cunoscuţț printr-o notiță a cartularului de la 
Elne. Toate activităţile războinice trebuiau să înceteze 
duminica. Şi în acest caz, legislația carolingiană nu este 
prea departe. Sanctificarea zilei de duminică era o datorie, 
iar muncile servile erau interzise în acea zi. Războiul pri- 
vat antrena o reprobare identică. Ideile care conduc la 
această. primă interdicție sunt redactate la Conciliul de la 
Arles din 1037-1041. Se înțelege că de miercuri seara 
până luni dimineața pacea trebuie să domnească între 
creștini, prieteni sau dușmani, vecini sau străini, în 
memoria calvarului, a morții și a reînvierii lui Christos.. 
Aceste interdicții sunt aprofundate de la un conciliu la 
altul. La Narbonne, în 1054, episcopii proclamă "că nici 
un creștin nu omoară un alt creștin, pentru că cine omoa- 
ră-un creștin ar însemna să împrăștie, fără îndoială, sân- 
gele lui Christos"l. 

De la epoca carolingiană la cea a conciliilor care preced 


1 H. HOFFMANN, Gottesfriede und Treuga Dei [704], p. 95. 

îndeaproape reforma Bisericii, meditaţia asupra păcii, 
continuată de clerici, limitează folosirea armelor numai la 
cazurile legitime și absolut necesare. Este vorba, cel puțin: 
în acest stadiu al reflecției, de elaborarea unei etici de 
luptă, mai curând decât o culpabilizare a activităţilor 
agresive în beneficiul Bisericii și al țăranilor. A trăi ca un 
cavaler. nu înseamnă a se dedica unei activități profane și 
aproape sportive, așa cum s-a scris adesea, ci este, 
ținând seama de ordinele conciliilor, de excomunicări și 
de dispoziţiile care apar în cărțile penitenţiale, a se con- 
frunta din ce în ce mai mult cu interdicțiile religioase care 
au transformat progresiv actul de război în crima împotri- 
va lui Christos însuși. Nu scapă acestei suspiciuni luptele 
duse ca urmare a acţiunii unui suveran legitim. Cine a 
ucis un creștin, cu această ocazie, trebuie să fie supus 
unei penitenţe!. Este cât se poate de evident că agresivi- 
tatea a căutat orice alt canal, binecuvântat, pe cât posibil, 
de Dumnezeu. 


B. PELERINAJUL ȘI CRUCIADA 


Practică religioasă foarte răspândită și depășind cu 
mult granițele creștinismului, pelerinajul era cunoscut și 
practicat în antichitatea păgână și la evrei2. În acest 
domeniu, Occidentul medieval este un moștenitor, nu 
fără a aduce, unei instituţii atât de tradiționale, câteva 
tușe de originalitate. 

Vocabularul latin clasic cunoștea cuvântul peregrinus 
și îi dădea două sensuri. Este vorba, în primul rând, de 
un peregrin, adică un străin sau un exilat, care trăiește 
departe de ai săi pentru indiferent ce motive și căruia 


1 Cf. de exemplu RABANUS MAURUS, Ep. ad Heribaldum 
Autissiodorem, în PL, 110 c 471-472 în legătură cu cei care au 
ucis pe câmpul de luptă de la Fontenoy, în timpul războiului 
celor trei frați. 

2 C. SPICQ, Vie chreâtienne et peregrination selon le Nouveau 
Testament, Paris, 1972. 

legea îi dă un statut. Este apoi un pelerin în sensul actual 
âl termenului, adică un călător ce se duce la un sanctuar 
din devoțiune. Creștinismul acceptă termenul, cu cele 
două forme ale rătăcirii pe care le desemnează. 

A fi în aceaste lume un străin este o temă spirituală 
care poată să se revendice de la exemplul lui Avraam și de 
la o întreagă tradiție care își găsește inspiraţia în Vechiul 
și Noul Testament. Abandonarea bunurilor și a familiei 
înseamnă renunţarea la lume, în plus, părăsirea patriei 
pentru a trăi în exil este forma cea mai completă a pri- 
vațiunii. Un asemenea proiect de viaţă are, în mod evi- 
dent, ceva monastic. Se deosebește de acesta prin dis- 
pariţia oricărei obligaţii de a fi sedentar și a oricărei 
referiri la autoritatea unui abate. Un eremit care şi-ar sta- 
bili un domiciliu precar, departe de ai lui, se deosebește 
greu de un exilât pentru Dumnezeu. Dezrădăcinarea trece 
drept o formă a ascezeil. Sfântul leronim, la Ierusalim, 
ilustrează în mod convingător această atitudine. Ea este 
destul de. frecventă în Biserica străveche. Călugării pleacă 
în. pelerinaj, se duc și vin, se exilează o vreme. Dezapro- 
bând continuu abuzurile, literatura monastică insistă mai 
puţin asupra prezenței permanente în locul unde se face 
profesiune de credinţă, decât o fâce Regula Sfântului 
Benedict, mai târziu. 

De aceea, opera misionară a călugărilor irlandezi pe 
continent, în timpul Evului Mediu timpuriu, pare, în 
lumina acestor antecedente, ca un exil pentru Dumnezeu 
și ca alegerea unei noi patrii. Întemeierea noilor cămine 
de viață monastică ate mai puțin scopul evanghelizării, 
decât crearea, în alte părți, a unui cadru de viață confor- 
mă cu profesiunea. Intenţia misionară este, dimpotrivă, 


1 A. GUILLAUMONT, Le depaysement comune forme d'ascese 
dans le monachisme ancien, Ecole pratique des Hautes Etudes, 
VE section Sciences religieuses, în Annuaire 1968-1969, p. 31 și 
urm. i 
2 H. VON CAMPENHAUSEN, Die asketische Heinatlosigkeit 
[7211]. 

cu totul evidentă la Willibrord și mai ales la Bonifaciul. 
Acest exemplu este urmat de călugării carolingieni, în 
ciuda adoptării generale a Regulii Sfântului Benedict. 
Astfel, Sfântul Anskar era călugăr la Corbie, înainte de a 
pleca să evanghelizeze Scandinavia, unde a și murit în 
865, iar biograful său consideră necesar să justifice aceas- 
tă deturnare de la principiul stabilității. Această asceză 
prin dezrădăcinare este bine atestată, din secolul al X-lea 
până în secolul al XII-lea, de numeroase vieți de sfinți. Cu 
creșterea evanghelismului, această rătăcire se transformă 
în turnee de predicare în maniera apostolilor. : 

Pelerinajul nedefinit, ca exil sau ca proscriere, are, deo- 
potrivă, un caracter de ispășire. Această practică apare o 
dată cu sistemul de penitenţă tarifată, născut în crești- 
nătătile insulare. Ea este cunoscută în partea de Occident 
parcursă de misionarii irlandezi și anglo-saxoni. Un 
pelerinaj fără destinaţie precisă este impus celor care au 
comis nelegiuiri deosebit de grave, așa cum este un omor. 
Această pedeapsă este aplicată în special clericilor şi 
călugărilor cărora, potrivit tradiției Bisericii, nu li se 
impune penitența publică. Acest pelerinaj penițenţial este 
cel al criminalilor care călătoresc pe jumătate goi și în- 
cărcaţi de fiare și care poartă cu ei o scrisoare a auto- 
rităţilor religioase prin care li se asigură găzduirea și 
hrana acolo unde se află. Un canon al penitenţialului lui 
Pseudo-Egbert, din cursul primei jumătăți a secolului al 
IX-lea, menţionează pentru prima dată Roma ca 
destinaţie a acestor cortegii. Prin descoperirea a nume- 
roase relicve, pe întreg parcursul secolului al XI-lea, se 
precizează itinerarele, iar pelerinajul ispășitor frecven- 
tează aceleași sanctuare ca pelerinajele de devoțiune. 

Laicii pot deopotrivă să se supună aceleiași ispășiri, 
dacă sunt vinovați de crime foarte grave. Se cunosc mai 


1 G. CONSTABLE, Monachisme et pelerinage au Moyen Age, în 
RH, 1977, p. 3 și urm.; J. LECLERCQ, Monachisrne et peregrination 
du XE au XII€ siecle, în Studia Monastica, 1961, III, p. 33 și urm. 

2 C. VOGEL, Le pelerinage penitentiel, în Pellegrinaggi e culto dei 
santi [713], pp. 39-92. j 

ales cazurile exemplare ale personajelor din cea mai 
înaltă aristocrăţie, pentru care pelerinajul este o operă de 
răscumpărare. În prima jumătate a secolului al XI-lea, 
ducele de Normandia, Robert Magnificul, pleacă la Ieru- 
salim, ca penitență pentru otrăvirea fratelui său, Richard 
al III-lea. Foulque Nerra, conte de Anjou, care, poate, pen- 
tru o vreme, a fost tovarășul său în această călătorie, a 
ajuns aici de două ori, dacă nu de trei, pentru a se curăța 
de nelegiuirile comisel. Mulți alţii, de rang mai puțin ilus- 
tru, trebuie să facă la fel. La acest nivel de putere socială 
este posibilă o altă formă de penitență? Putem, evident, 
avea dubii în legătură cu acest lucru, pentru că nu vedem 
cum ar putea Biserica să constrângă personaje de această 
importanță să facă -gesturi care le-ar repugna foarte mult, 
în afara cazurilor în care regii ar accepta să ajungă la 
aceste acte extreme. 

O ispășire de acest fel aruncă pe drumuri o mulțime de 
oameni nu prea stimaţi, clerici sau laici. Căinţa crimi- 
nalilor poate fi.iluzorie sau trecătoare, iar pericolele la 
care îi expun pe ceilalți pelerini sunt sigure. Conciliile se 
preocupă foarte devreme de. limitarea acestor plecări și se 
străduiesc să le interzică. Admonitio generalis sugerează 
că mai bună penitenţă se face acasă, decât pe drumuri2. 
Aceste interdicții, reinnoite până după anul o mie, nu au 
nici un rezultat, într-atât este de conformă inspirația cu 
mentalitățile epocii. Se fixează destinațiile, iar lista pelerina- 
jelor penitențiale este bine cunoscută în secolul al XIII-lea. 
Această clientelă dubioasă nu este din fericire singura 
care ajunge la marile sanctuare. 

A ajunge, din devoțiune, la locurile făcute celebre de 
viața lui Christos și a sfinţilor sau, și mai bine, acolo 
unde aceștia au 'murit și au fost îngropaţi, înseamnă a 
pleca în pelerinaj în sensul cel mai exact. Călătoria în 
condiţii materiale precare, riscurile drumului, efortul 
făcut și pericolele întâlnite permit pelerinului să acu- 


1 Chroniques des comtes d'Anjou-et des seigneurs d' Amboise, 
ed. E. Halphen și R. Poupardin, Paris, 1913, pp. 50-54. 
2 Admonitio generalis, în MGH, Capit., t. |, p. 60 c 79. 

muleze tot atâta merit, cât și prin cea mai strictă asceză. 
Progresul moral și fervoarea religioasă care rezultă de aici 
pot fi câștigul esenţial al acestei acţiuni. Este cert că 
acest caracter dificil și penibil al acestor acțiuni con- 
tribuie la prestigiul lor!. 

Nu orice călătorie către un sanctuar este un pelerinaj, 
ci doar cea care este făcută din devoțiune. O asemenea 
stare de spirit presupune o valorizare a locurilor de vizi- 
tat, care presupune, indiscutabil, mai mult decât curiozi- 
tatea sau interesul științific. Pelerinii din devoțiune nu-și 
părăsesc casa și familia lor pentru a călători sau pentru a 
aprofunda o asceză, pe câre le-ar putea căuta altfel. Dru- 
mul lor are un scop, și ei știu ceea ce caută, chiar dacă 
formularea speranţelor întreţinute se schițează fără pri- 
cepere în texte. Ei nu așteaptă aceleași favoruri de la 
toate sanctuarele2. 

Ea lerusalim, la Roma, la Santiago de Compostela și în 
alte părți, nu există nimic ce un creștin nu ar-putea să 
găsească în biserica din parohia sa. Sfânta Scriptură este 
aceeași peste tot, oricare ar fi comentariile pe care le fac 
preoţii la ea, iar sfintele taine sunt universale. Nu există 
aici diferenţa care dă forța de atracţie a acestor orașe, ea 
trebuie căutată neapărat în altă parte, în realitate sau în 
mitologie, care creează geografia sacră. 

La Ierusalim, pelerinii vizitează grădina de măslini, 
Sfântul Mormânt, Bazilica Reînvierii și multe alte locuri 
care amintesc de viața.pământească a lui Christos. Inte- 
resul istoric este cert, dar este insuficient pentru a porni 
la drum mii de pelerini. A-l urmări pas cu pas pe Domnul 
pe pământul pe care picioarele sale l-au călcat este o 
motivaţie profundă care adună laolaltă, într-un singur 


„IE. -R. LABANDE, Elements d'une enqucte sur les conditions 
de.deplacement du pelerin aux XE et XIC si&cles, în Pellegrinaggi 
713], „PP: 97-111. 

-R. LABANDE, Ad limina, Le pelerin medieval au terme 
de sa claca de Melanges R. Crozet, Poitiers, 1966, pp. 283- 
291; retipărit în E. -R. LABANDE, Spiritualite et vie litteraire de 
Occident XE -XIVE s. Londra, 1974. 

scop, pelerinajul și imitarea lui Christos. Nu se poate afir- 
ma că această temă este preponderentă, într-atât săracul 
și pelerinul sunt, prin ei înșiși și fără referire la Pământul 
Sfânt, reprezentări ale lui Christos. De altfel, evanghelis- 
mul, ca un comportament spiritual, nu se impune decât 
lent. și există, probabil, un anacronism ce trebuie obser- 
vat în pelerinajele făcute până în secolul al XII-lea. 

Oraș sfânt, Ierusalimul apare ca un loc de binecuvân- 
tări, unde graţia lui Dumnezeu se manifestă mai din plin. 
Se poate ajunge aici pentru a se bucura de această bună- 
voință specială. Colină sfântă, pământul este aici mai 
aproape de cer. Sunt populate deja aici pieţele din fața 
Ierusalimului ceresc, tocmai în așteptarea sfârșitului 
lumii. Foarte de timpuriu, speculaţiile în legătură cu 
revenirea lui Christos și sfârșitul lumii se articulează în 
jurul orașului sfânt. Rolul său în cartea Apocalipsei îl 
desemnează. pentru această misiune, de intermediar și de 
loc de trecere. Se știe, desigur, că reînvierea din morți va 
începe în Valea lui Iosafat, unde Christos își va ţine tri- 
bunalul său. Pe scurt, cei care vin să se roage la leru- 
salim profită de această apropiere a cerului, cei care 
rămân o vreme pot aștepta aici sfârșitul lumii, într-un 
cadru special sanctificant, iar cei care își găsesc aici mor- 
mântul vor fi primii treziți de trompetele îngerului. Pe 
scurt, pelerinajul la Ierusalim, mai ales atunci când există 
voința de a rămâne aici, este o căutare a mântuirii pe căile 
cele mai drepte. Partea cuvenită imaginarului, în această 
valorizare religioasă a orașului sfânt, este imensă. Ne 
putem pune întrebări în legătură cu persistența unor 
asemenea sentimente, imediat ce moralismul și spiritul 
mai pozitiv încep să prevaleze. 

La Roma, pelerinii vizitează, în afară de alte locuri și 
monumente, mormintele aposţolilor Petru și Pavel. Prin 
acest gest, ei își reafirmă atașamentul față de Biserică. 
Devoţiunea de care fac dovadă în legătură cu Petru o 
transferă la urmașul său: papa. Se ştie că fervoarea pele- 
rinilor anglo-saxoni a contribuit într-un mod însemnat la 
audiența papalității în Germania, în epoca evanghelizării. 

Incidența unor asemenea sentimente, în timpul întregii 
perioade care trăiește lentul progres, apoi afirmarea pri- 
matului pontifical, nu sunt neglijabile. Scaunul apostolic 
capătă, ca-urmare, un prestigiu indiscutabil. Ajungând la 
Roma, pelerinii pot deopotrivă să facă o vizită succesoru- 
lui lui Petru sau cancelariei sale. Nimeni nu ignoră că ela 
primit puterea de a lega și a dezlega. De aceea, cazurile 
cele mai grave pot găsi aici o soluție. Pelerinaj eclezial, 
Roma este totodată un pelerinaj penitenţial, unde se 
poate găsi iertarea cea mai profundă. 

"La Santiago de Compostela și în toate sanctuarele ce 
se revendică de la patronajul unui sfânt, pelerinii ajung 
cel mai adesea la un mormânt!. În aceste cazuri, ideile 
admise în mod obișnuit despre corpurile sfinte sunt cele 
care fondează supraevaluarea locurilor. O forță sacră se. 
atașează de rămășițele personajelor intrate în gloria 
celestă și se manifestă acolo unde se află corpurile lor, în 
special prin miracole. Pelerinii ajung în aceste sanctuare 
pentru a obţine, spre binele lor, o aprindere a puterii 
cerești ascunsă în aceste oseminte. La capătul unei călă- 
torii, ei se străduiesc să atingă relicvele, să stea pe mor- 
mânt sau chiar să se lungească și să doarmă în apro- 
pierea lui. Alţii, care l-au invocat pe sfânt în rugăciunile 
lor și care au fost ascultați, ajung la sanctuar pentru a 
face un jurământ și pentru a aduce o ofrandă simbolică. 
Pelerinii le cer în principal sfinților miracole. Puterea lor 
taumaturgică este cea care le creează reputaţia. În acest 
domeniu, vindecătorii își iau partea cea mai bună. Pro- 
tejarea recoltelor, pericolul mării, obiectele pierdute și 


"1 A. DUPRONT, Pelerinage et lieux sacres, în Melanges F. 
Braudel, t. Il, Paris, Toulouse, 1973, pp. 189-206. Pelerinajele la 
sanctuarele consacrate îngerilor scot în evidenţă alte probleme, 
cea de la Monte Gargano, ca și cea de la Monte San-Michele; A. 
PETRUCCI, Aspetti del culto e del pellegrinagio di S. Michele 
Arcangelo sul monte Gargano, în Pellegrinaggi [713], pp. 145- 
180, şi E.-R. LABANDE, Les pelerinages au Mont-Saint-Michel 
pendant le Moyen Age, în Millenaire monastique [391], t. III, pp. 
237-250; retipărit în E. -R. LABANDE, Spinitualite et vie litteraire 
de lOccident, XE - XIVE siecle, Londra, 1974. 

câteva subiecte mai trecătoare inspiră deopotrivă cererile 
„Și mulțumirile. 

Alţi pelerini l-au invocat pe sfânt de departe, numai 
prin cuvânt, nu îndrăznim să spunem că prin rugăciune. 
Au obținut de la acesta binefacerile așteptate și ajung la 
mormânt ca o îndeplinire a unui legământ. făcut cu acea 
ocazie. Atitudinea lor pare mai eliberată de concepţiile 
elementare ale sacrului, din moment ce puterea celestă se 
manifestă fără să fie necesar să fii prezent fizic lângă 
rămășițele unui sfânt. Locurile și-au pierdut din impor- 
tanţă și diâ această supraevaluare ce justifica drumul. 
Concepţiile sunt mai puțin materiale. Cu toate acestea, 
invocarea sfântului conţine legământul de a face pelerina- 
jul, iar miracolul apare ca o simplă anticipare a ceea ce 
obțin credincioșii la mormânt. Cuvântul înlocuiește gestul 
sau popasul în sanctuar. Pentru a fi în mod real o spiri- 
tualizare, ar trebui ca acea chemare în ajutor a sfântului 
să fie o rugăciune și nu un strigăt disperat, precum ges- 
turile făcute deasupra unui mormânt, pentru a declanșa 
prin forță intervenţia celestă. Este cât se poate de evident 
că în acest domeniu se întâlnesc toate atitudinile, de la 
folclorul cel mai elementar până la rugăciunea cea mai 
sinceră. Culegerile de miracole, în ceea ce au repetitiv, ne 
dau numeroase mostre de smerenie a pelerinilor. Această 
literatură adesea nu este emfatică, și se referă la mediile 
umane cele mai largi și, din această cauză, vehiculează 
multe informaţii despre toate aspectele concrete ale pele- 
rinajelor și ale cultului sfinţilor. 

A face un pelerinaj înseamnă, bineînțeles, a pleca în 
călătorie, fie că scopul este definit, fie că nu, fie că el con- 
duce spre o ţară îndepărtată, fie în apropiere. Este o 
acțiune elementară, asemănătoare, din punct de vedere 


1 Cf., de ex., R. FOREVILLE, Les miracula S. Thomae 
Cantuariensis, în Actes du XCVIIC Congres national des Societes 
savantes, Nantes, 1972. Section de philologie et d'Histoire 
jusqu'en 1610, Paris, 1979, pp. 443-468. Reluat în R. 
FOREVILLE, Thomas Becket dans la tradition historique et 
hagiographique,. Londra, 1981. 

material, celei a neguțătorilor. De altfel, nu fac ei adesea 
călătoria împreună? Nu există pelerinaj, în sensul exact 
al termenului, decât dacă acel credincios își manifestă 
intenția de a călători din evlavie și dacă îndeplinește un 
anumit număr de ritualuri. Pelerinul primește de la preo- 
tul din parohia sa, după binecuvântare, toiagul și traista. 
Această înmânare a însemnelor distinctive se face în cur- 
sul unei ceremonii în care pelerinii s-au spovedit, au 
primit o penitență și au ascultat o slujbă rostită pentru 
ei. Este prevăzut pentru aceste împrejurări o veritabilă 
liturghie, cu intonarea de psalmi, cuvântări. și diverse 
invocaţii. Ritualul descris nu apare înainte de mijlocul 
secolului al XI-lea. Cu toate acestea, este atât de coerent 
și atât de omogen, încât există puternice motive pentru 
a-l considera născut dintr-o tradiție deja bine fixată și 
care ar putea să urce până în epoca carolingianăl. 

Graţie acestei consacrări pe care le-o confereau bine- 
cuvântările prevăzute de ritual, pelerinii constituie, încă 
din epoca carolingiană, un ordo specific, recunoscut de 
canoanele conciliilor și de capitularii. Toiagul și traista, 
care sunt însemnele sale, sunt suficiente pentru a dovedi 
calitatea acelora care le poartă. Rare sunt cazurile în care 
pare necesară o scrisoare testimonială a episcopului sau 
a preotului. Pelerinul este recunoscut după hainele sale, 
iar imaginea sa este familiară în întreaga Europă. O 
asemenea acţiune nu se poate să nu cunoască și câteva 
abuzuri. Este destul de ușor pentru călători, neguțători 
sau, chiar și mai rău, hoţi să se deghizeze în pelerini și să 
profite, astfel, de protecţiile care sunt dobândite pentru 
cei care se aștern la drum spre sanctuare. 

Încă din epoca carolingiană, o legislație asigură pro- 
tecția pelerinului aflat pe drum și apărarea casei sale, pe 
timpul absenței acestuia. Textele juridice, din care se pot 


1 F. GARRISSON, A propos des pelerins et de leur condi- 
tion juridique, în Etudes d'histoire du droit canonique [113], 
pp. 1165-1189. 


face ample culegeri, fac cunoscute dispozițiile normative. 
Practica de zi cu zi a fost cu certitudine sensibil diferită, 
dacă este să dăm crezare povestirilor și chiar lucrării Le 
guide du pelerin de Saint-Jacques!. Totuși este destul de 
dificil să avansăm o opinie solid fondată, din cauza 
neputinței de a face cel mai mic decont. Pelerinii se 
deplasează cel mai adesea în grupuri, însoțiți de neguță- 
tori și de oameni înarmați. Pe anumite tronsoâne ale unui 
itinerar, există în mod evident precauţii speciale. Riscurile 
pe care le lasă să se întrevadă aceste dispoziții nu i-au 
descurajat pe călătorii care se îndreaptă în număr 
crescând către diferitele sanctuare. Atunci când docu- 
mentele ne permit să sesizăm viaţa concretă, o anumită 
organizare este în mod evident în funcţiune. Există itine- 
rare bine stabilite și jalonate, orașe etape, locuri de 
refugiu, aziluri în care poţi găsi găzduire și îngrijire2. 
Aventura este circumscrisă. De altfel, călătoriile însele nu 
comportau ele reale pericole? 

Capitulariile carolingiene acordă protecția regală 
pelerinilor, în același timp și călătorilor, și străinilor. 
Conciliile locale îi îndeamnă pe creștini să-i primească la 
ei4. Această stare de spirit se regăsește în legislația de 
pace a epocii care urmează, apoi în opera canoniștilor. 
Papii și regii. le iau apărarea, atunci când se face simțită 
nevoia. 


Această protecţie se manifestă prin dispoziții cât se poate 
de severe. Violenţele, ale căror victime pot fi pelerinii, sunt 


1 JI. VIELLIARD, Le:guide du pelerin de Saint-Jacques-de- 
Compostelle, Macân, 1969. 

2 F. GARRISSON, Les hâtes et l'hebergement des €Etrangers 
ai Moyen Age, quelques solutions de droit compare, în Etudes: 
d'histoire de droit prive offertes ă P. Petot, Paris, 1959, pp. 199- 
222. i 

3 De exemplu capitularul general al Missi-lor din 802, în 
MGH, Capit. t. 1, p. 94. 

4 De exemplu conciliul bavarez din 740-750, în MGH, concil. 
aevi Karol., t. 1, p. 53. 

reprimate cu o asprime crescută. Un capitular al lui Pepin de 
Italia pedepsește uciderea unui pelerin, adăugând la acuza- 
ţia de omucidere o amendă de 60 sous în profitul regelui. 
Legea bavarezilor ridică la dublul taxei obișnuite reparația 
datorată unui călător atacati. Această agravare a pedepselor 
pentru cine fură, atacă. sau ucide un pelerin se regăsește în 
numeroase surse și, în special, în dreptul spaniol din se- 
colele al XI-lea și al XII-lea. Cele mai înalte autorități civile și 
religioase se străduiesc, de asemenea, să proțejeze pelerinii 
de arestări abuzive și de confiscări arbitrare. Pedepselor pre- 
văzute de legi vin să li se adauge, începând din secolul al XI- 
lea, sancțiuni ecleziastice. Grigore al VII-lea lovește cu exco- 
municarea pe cei care îndrăznesc să aresteze sau să 
sechestreze un pelerin sau un cleric. Primul Conciliu de la 
Laterano, din 1123, reînnoiește aceste dispoziţii?. În sfârșit, 
pelerinii, se bucură de mici avantaje, așa cum sunt scutirea 
de impozite și de taxe de trecere. Statutele locale com- 
pletează aceste reguli generale, prin fixarea condiţiilor de 
găzduire a străinilor și pelerinilor, pentru a-i proteja de 
preţurile abuzive, de solicitările inoportune, de înșelăciuni în 
legătură cu schimbul sau cu măsurile și greutăţile. 

În absența pelerinului, se impunea să fie protejate bunu- 
rile sale de lăcomia pe care o puteau stârni. Cei care lasă în 
urmă interese considerabile pot cere ca patrimoniul lor să 
treacă sub apărarea apostolică, printr-o bulă specială. Chiar 
fără această formalitate, în anumite cazuri, această protecţie 
pare asigurată. La rândul său, dreptul cutumiar prevede o 
suspendare a acţiunilor de justiție și o prelungire a terme- 
nelor, atât timp cât cel interesat este în pelerinaj. Acest răgaz 
asigură celui absent menţinerea statu quo-ului. Unele 
cutume, ca aceea din Normandia, consideră util de a ridica 
incapacitatea juridică a femeii căsătorite, atâta timp cât 
soțul său este în afara provinciei, din rațiuni de pietate sau 
chiar pentru interese. De atunci, apărarea bunurilor poate fi 
asigurată în justiție de soția pelerinului. Ansamblul acestor 
precauțţii juridice, cele ale candanelor, ale legii și ale dreptu-. 
lui cutumiar, favorizează în mod evident plecarea la un sanc- 
tuar îndepărtat a credincioşilor ce au în această lume casă, 
familie și bunuri. Este mărturia cea mai de netăgăduit în 
legătură cu popularitatea acestei devoțiuni la laici. Absența 


1 Lex Baiuvarionuun, IV, 31, De peregrinis transeuntibus viam. 
2 MANSI, XIX, pp. 483-484. 

timp de mai multe luni sau un an şi mai mult nu este cu 
siguranță un lucru de nimic. Prin dispoziţiile sale, dreptul 
arată că faptul este obișnuit. 


“Plecarea în pelerinaj înseamnă adoptarea unei stări 
bine definite, în care penitența și sărăcia participă cu 
totul, într-atât este de evident că.merstil înspre locurile 
sfinte nu poate să se facă fără o convertire prealabilă la 
exigenţele creștine cele mai evidente. De altfel, în Bise- 
rică, statutul săracilor, al penitenţilor și al pelerinilor este 
foarte asemănător, pentru că aceste stări de viață au între 
ele o înrudire specială. Această apropiere lasă să se com- 
pare pelerinajul: cu mersul unui popor dezarrmnat, îndrep- 
tându-se spre depărtări, pentru a îndeplini un scop reli- 
gios. Comparaţia cu cruciații, care poară arme de care se 
slujesc, cere câteva explicații. 

La drept vorbind, la contemporani nu există vocabularul 
specific pentru a-i desemna pe cruciați, ca și cum specifici- 
tatea lor. nu era evidentă. Comparativ cu pelerinii, ei au, ei 
înșiși, conștiința apropierii, ca și a diferenţierii de ei. În 
lucrarea Histoire anonyme de la premiere croisade, nu se 
întâlnește decât o singură dată expresia Chuisti milites pere- 
grini. Cel mai adesea cele două grupuri sunt separate. 
Există cavalerii, Milites Christi și pelerinii. Ei merg împre- 
ună către același scop: Ierusalim, totuși în mod diferit. 
Oamenii cu arme au datoria să deschidă drumul către 
cetatea sfântă și să protejeze mulțimea dezarmată pe par- 
cursul drumului său. Sarcina este grea, este evident. Cu 
toate acestea, prezența pelerinilor este unica justificare 
spirituală a aventurii cruciatului. Fără acest popor în marș, 
expediția militară nu ar avea nici rațiune nici sufleti. De 
aceea, pelerinajul și cruciada sunt, în același timp, dis- 
tincte şi se confundă. Prima Cruciadă este ocazia acestei 
convergenţe, îndelung preparată, între vocaţii distincte, pe 
care un același scop le unește. 


1 A. DUPRONT, La spiritualite des croises et des pelerins 
d'apres les sources de la premiere croisade, în Pellegrinaggi [713]. 

Folosirea armelor împotriva păgânilor sau împotriva 
necredincioșilor nu ridică multe obiecţii. Ele asigură celor 
care au murit luptând, deoarece și-au vărsat sângele pen- 
tru o cauză sfântă, o mântuire meritată și indiscutabilă. 
Începând din 848, papa Leon al IV-lea, care îi chema pe 
franci în ajutorul Romei amenințate de sarazini, promi- 
sese un proemium coeleste celor care și-ar fi găsit moartea 
în apărarea creștinilor. loan al VIII-lea reînnoiește această 
promisiune. Alexandru al II-lea declară că cei care ajung 
în Spania, pentru eliberarea de sub jugul Islamului, au 
dreptul la iertarea păcatelor. Este un privilegiu de război 
sfânt, care se poate dobândi pe oricare câmp de bătălie. 
La acest stadiu de elaborare nu se pune încă problema 
sanctuarului sau a pelerinajului!. Papalitatea nu este lip- 
sită de preocupări pământești, iar cavalerii fac adesea 
dovada unei indiscutabile violenţe pentru a câştiga. În 
contextul hispanic, privilegiul spiritual acordat de papi 
poate trece drept o temă de literatură monastică și în mod 
special clunisiană, din moment ce ilustra abație bur- 
gundă urmărește cu atenţie desfășurarea acestor acțiuni 
militare. Aceasta ar putea fi și un fel de primă spirituală 
pentru înrolare, la care efectele religioase ar fi, psihologic, 
puțin durabile. 

Atunci când Grigore al VII-lea are de gând să conducă 
o expediție militară pentru a-i ajuta pe bizantini să facă 
față amenințării selgiukide, el'prelungește acţiunile prece- 
dente, fără să le modifice radical echilibrul și semni- 
ficaţia. EI trebuie, în principal, să dea ajutor creștinilor și 
să-i apere împotriva păgânilor. Chemarea la luptă este 
însoțită de promisiunea, tradițională la acea dată, a unei 
răsplate veșnice. Ierusalimul și mormântul lui Christos 
nu sunt evocate decât ca un scop anexă a călătoriei, ca și 
cum o asemenea prelungire ar permite adăugarea unui 
pelerinaj programului inițial. Noutatea este în altă parte. 
Papa avea de gând să ia conducerea acestei armate, iar 





1 P. ALPHANDERY, A. DUPRONT, La chretiente et Lidee de. 
croisade [693], p. 16. 

operațiunea devenea, din această cauză, pontificală și nu 
numai princiară sau cavalerească. În acest stadiu, răz- 
boiul sfânt nu a întâlnit încă pelerinajul. Numai prin con- 
centrarea efortului militar asupra Ierusalimului și apa- 
riția temei eliberării mormântului lui Christos, cruciada 
apare în sensul propriu al termenului!. Predica lui Urban 
al II-lea, la Clermont, care nu este cunoscută decât indi- 
rect, determină pasul decisiv: Scopul iniţial al războiului 
sfânt se găsește astfel fundamental modificat. Ideea de 
cruciadă se dezvoltă de atunci într-un mod original, cu- 
prinzând întreaga spiritualitate legată de Ierusalim. 
Născută din întâlnirea concepțiilor, deja tradiționale, 
despre războiul sfânt cu întreaga devoțiune religioasă 
specifică pelerinajului la Ierusalim, ideea de cruciadă 
împrumută și din primul și din cel de al doilea registru, 
fără a reuși imediat să facă o fuziune completă și coerentă 
a diferitelor elemente. Rezultă de aici o dezvoltare intelec- 
tuală și o efervescenţă spirituală, în care este, uneori, difi- 
cil de precizat toate poziţiile și de înţeles toate modi- 
ficările. Este cât se poate de evident că, într-un asemenea 
context, istoricul are datoria să scoată la iveală dife- 
renţele, mutațiile și contrastele. Este important și să înțe- 
legem-că o temă care provoacă o atât de vie comoţie popu- 
lară poate provoca atitudini, acţiuni și plecări, a căror 
semnificaţie, reală o depășește, cu mult, pe cea. descrisă 
de clerici. Există o mentalitate populară a cruciadei, ana- 
lizată remarcabil, la urma urmelor?. Pe scurt, ecoul 
predicii lui Urban al II-lea este multiplu, din moment ce 
fiecare cronicar dă despre acest fapt o versiune cu o 
tonalitate particulară. Bogăția acestei noi tematici se 
măsoară, pe bună dreptate, după amploarea variațţiunilor 


1 E. DELARUELLE, Essai sur la formation de l'idee de 
croisade în Bull. de Litt, eccl., 1941, pp. 24-25, 86-103; 1944, 
pp. 13-46, 73-90; 1953, pp. 226-239; 1954, pp. 50-63. Reluat 
în E. DELARUELLE, L'ideee de croisade [698] 

2 P. ALPHANDERY, A. DUPRONT, La chretiente et Llidee de 
croisade [693], p. 43 și urm. 

pe care le admite în jurul acelorași idei. în sfârșit, trebuie 
să relevăm că apelul este primit într-un mod foarte diferit, 
după mediile umane. 

După modelul lui Petru Eremitul, al lui Gautier Fără 
de Avere și al altor câțiva, aceștia sunt oameni săraci, în 
majoritate ţărani, care s-au așternut la drum, cu femei și 
copii. Pentru ei, nu poate fi vorba de luptă în sensul exact 
al termenului, pentru că ei nu au nici echipament, nici 
antrenament. Pot ei oare măcar să aibă vreo idee despre 
aceasta? Așadar, ar fi ei oare simpli pelerini? În anumite 
cazuri, incontestabil. Totuși, mulți par să-și fi abandonat 
casele și bunurile fără gând de întoarcere. Alţii mai ales 
par animați de o agresivitate care este departe de spiritul 
de penitenţă îl pelerinajelor. Merg ei spre. Orient ca spre 
un pământ al făgăduinţei lăsat pentru cucerire și pentru 
colonizare? La urma urmelor, este și epoca deplasărilor 
lungi pentru a găsi spre Răsărit noi pământuri! Ajung ei 
la Ierusalim pentru a găsi aici acest liman de pace care 
oferă o trecere mai sigură înspre cealaltă lume? În acest 
caz, speranţa care i-a așternut la drum ar fi pur și simplu 
escatologică. 

Aceste trupe populare au fost recrutate de predicatori, 
care le lasă speranța eliberării de toate relele și purificării 
generale a lumii. Asemenea sentimente se combină destul 
de ușor cu impulsuri agresive. Eliberarea mormântului 
lui Christos, chiar și pentru oameni care nu poartă arme, 
este o expediție violentă care trebuie să-i elimine pe duș- 
manii lui Dumnezeu. Masacrarea prealabilă a evreilor 
răspunde, incontestabil, unei anumite logici. Spiritului de 
părăsire a bunurilor și de plecarea fără întoarcere i se 
adaugă convingerea că folosirea forței este indispensabilă 
realizării scopului lui Dumnezeu. La urma urmelor, 
cruciații se consideră a fi un nou popor ales, pe care 
Dumnezeu îl cheamă la Ierusalim pentru a realiza voința 
sa suverană prin intermendiul lui. Devotamentul cel mai 
înalt, inspirat de spiritul mistic, poate atunci să coexiste 
cu onoarea, din moment ce trebuie să se facă loc celor 
care au misiunea sfântă de a împlini voința lui Dumne- 

zeu. Nimic nu oprește o mulțime pusă în mișcare dintr-o 
asemenea convingere. Ea are totdeauna dreptate, este 
mai presus de păcat și de scandal. Neguvernabilă, ea 
urmează la întâmplare evenimentele, după propria-i 
inspirație. Nu se izbește decât de propriul eșec. Atrage 
asupra ei masacrul și suferă astfel martiriul. În mo- 
mentele critice, de exemplu la Antiochia, este, în același 
timp, inspirată și fragilă. Fuga lui Petru Eremitul spune 
destul despre tensiunea de nesuportat a unei âsemenea 
aventuri. 

Prin contrast, cruciada baronilor este cea a oamenilor 
pentru care mânuirea armelor este meseria. Ei au venit 
pentru a lupta, pentru a elibera mormântul lui Christos și 
pentru a proteja pelerinii. Este istoria eroilor despre care 
povestesc diverșii autori. Ei știu să deosebească printre 
cruciați căpeteniile cele mai eminente și să povestească 
ceea ce poate contribui la slava lor. Totuși, ar fi greșit să 
credem că această lume de cavaleri rămâne străină de 
mentalitatea populară. Ea participă cu siguranţă la 
aceasta, adăugând marca sa particulară, cea a soldaţilor. 

Autorul lucrării Flistoire Anonyme de la premiere 
croisade, un laic, citează, încă de la primele rânduri ale 
povestirii sale, acest pasaj caracteristic din Evanghelii: 
"Dacă vrea. cineva să vie după mine, să se lepede de sine, 
să-și ia crucea și să-mi urmeze mie"l. Această procla- 
maţie inscripționară așază expediţia sub flamura lui 
Christos. Este mai puţin o campanie militară, cât un 
drum al crucii. Înseamnă, într-un mod sau altul, a se 
rândui printre apostoli sau discipoli. Ceilalţi autori sunt 
întru totul de aceeași părere. Ei citează pasajele din 
Scriptură care dezvoltă aceleași teme. A pleca la Ierusalim 
înseamnă a suferi pentru Christos, înseamnă a-ţi pune 
viața în pericol, înseamnă a te înfrunta cu persecuția, 
înseamnă a-ţi vărsa sângele și a întâlni martiriul. Din alt 


1 Histoire Anonyme de la premiere croisade, ed. L. Brâhier, 
Paris, 1924, p. 3, PETRUS TUDEBODUS citează același text 
încă de la primele rânduri ale lucrării sale Historia de 
Hierosolymitano tinere, ed. J. H. Hill şi L. L. Hill, Paris, 1977. 

punct de vedere, a participa la expediție înseamnă a te 
plasa în rândurile poporului pe care Dumnezeu l-a ales și 
înseamnă a face parte din moștenirea sa. Pe scurt, călăto= 
ria are, în mod evident, ceva ascetic, pe care contextul de 
la Ierusalim îl transformă în aventură christologică. Acest 
sentiment în mod deschis evanghelic dă o tonalitate mai 
puțin austeră și mai puţin arhaică, mai ales, acestei 
apartenenţe la poporul ales de Dumnezeu, care este fără 
încetare proclamată. Prin reflecţia asupra ei înseși și 
asupra Scripturii, cruciada devine un mijloc de mântuire 
evanghelică!. Ceea ce poate avea sângeros îi dă demnitate 
și depășește, prin toate aceste aluzii la martiriu, simplul 
pelerinaj. Semnul crucii, pe care îl recunoaștem pe pielea 
celor care își găsesc moartea, confirmă această alegere și 
această referire la Christos. Această marcă, relevată cu 
complezenţă, arată că specificul christologic al cruciadei 
nu este pur și simplu rezultatul unei interpretări ulte- 
rioare. 

Abnegația, slujirea, renunţarea la sine și la bunurile 
sale pot în mod evident să întemeieze o viaţă creștină exi- 
gentă. Nu se cere nimic în plus în viața monastică. Cei 
care, în contextul cruciadei, iau inițiativa de a întemeia 
ordine militare suportă consecinţa ultimă a acestei orien- 
tări. Era suficient ca oroarea sângelui șă se atenueze la 
oamenii Bisericii. Faptul,că Sfântul Bernard a ezitat în 
fața unui asemenea proiect este destul de semnificativ. 

Faptul că există o ambiguitate în această instituție 
stranie pe care o constituie călugării. soldaţi este o evi- 
denţă. Chiar atunci când ei se impun ca o încununare a 
spiritului de. cruciadă, Bernard și oamenii Bisericii par să 
nu aibă încredere în modul lor de viaţă. Ei insistă asupra 
ascezei și asupra obligaţiilor religioase la care sunt 
supuşi. Cu siguranţă, acești autori evocă slujirea lui 
Christos, dar într-o manieră destul de vagă. Referirea 
este, cu siguranţă, la acel servitium feudal. Ceea ce pre- 


1 E. DELARUELLE, L'idee de croisade chez saint Bernard, în. 
Melanges Saint Bernard [601], pp. 53-67, reluat în E. 
DELARUELLE, L'idee de croisade [693]. 

supune că îndatoririle militare sunt limitate și se sprijină 
pe o totalitate destul de generală. Clericilor se pare că le 
era silă să admită că niște călugări pot să-și capete mân- 
tuirea în luptă. Ceea ce este acceptat pentru laici pare 
prea insolit pentru călugări. Pe scurt, sanctificarea ţine 
mai mult de practicile religioase și de viața potrivit 
Regulii, decât de sacrificiul pe un câmp 'de bătălie, care 
este totuși în succesiunea dreaptă a cruciadei. Nimic nu 
ne permite să fim siguri că cei interesați și-au înțeles 
viața exact în acest mod. Decalajul care apare între 
funcţia militară și practicile de sfințenie poate fi pus pe 
seama ororii tradiționale a Bisericii pentru sânge și pe 
concepţiile înseși ale vieții monastice care, ca refuz al 
lumii, exclud folosirea armelor. Ajuns la acest punct, ca- 
racterul religios al actului profan chiar se pierde, iar 
semnificaţia creștină este adăugată din exterior prin prac- 
tici lăudabile de asceză și devoțiune. Percepția unitară a 
vieţii se-estompează. Există, separat, acţiunea și spiritua- 
litatea. Profesiunea monastică, care își are propriile exi- 
genţe, nu reușește să dea pentru militia justificarea in- 
temă pe care o căuta. 


C. SĂRACII 


Capitulariile carolingiene acordau săracilor, în același 
timp și văduvelor, orfanilor și pelerinilor o protecţie spe- 
cială. Trebuia ca suveranul să evite negarea justiției și 
abuzurile, pentru care aceste categorii de persoane 
puteau fi victime. O apreciere justă a realităţilor nu ne 
permite să le facem o nedreptate. Incapabili să-și facă 
recunoscute drepturile, ei trebuiau să se lase în seama 
regelui sau a împăratului, pentru a obţine dreptatea. Pe 
scurt, erau necesare măsuri potrivite pentru a contraba- 
lansa o inferioritate socială chiar temporară. 

Se știe că această acțiune este prelungită de conciliile 
de pace, care aduc săracilor o protecţie bazată pe sanc- 
țiuni religioase. Obiectivul este același, autoritatea și 

mijloacele sunt însă diferite. Este desigur posibil să criti- 
căm această alunecare de la o legislaţie la alta, în cadrul 
general al evoluţiei puterilor în secolele al IX-lea și al X-lea. 
Aceste consideraţii cât se poate de obișnuite și expuse 
într-un alt context nu trebuie să mascheze suprapunerea 
religiosului cu profanul pe care o presupune această ati- 
tudine față de săraci. 

Sărăcia foarte reală a epocii carolingiene este tratată în 
mod diferit de episcop şi de rege. Săracul nu este nici un 
mizerabil, nici un cerșetor, nici un sclăv, ci un om liber, 
bine cunoscut, lovit deodată de calamități sau nenorocire 
și incapabil, cel mai adesea temporar, de a face faţă 
nevoilori. Este o situaţie concretă cu caracteristicile sale 
materiale și şociale. Episcopul și parohul, prin registrul 
săracilor, îi aduc în cadrul parohiei un ajutor material?. 
Rolul regelui este diferit. Săracuj este un om slab, la mila 
celor puternici care dispun de mijloace și influenţă. 
Regele are datoria prin recomandările și ordinele sale să 
asigure o protecţie juridică celui slab, în scopul de a 
restabili dreptatea Și echitatea amenințate fără încetare. 
Într-o societate atât de abrupt aristocratică, este un 
corectiv adus în desfășurarea, conflictelor omenești, în 
folosul celor care nu pot conta. .riici pe părinţii lor, nici pe 
bogăţia lor3. : 

În aceste texte, condiţia “săracilor sau a celor mai 
săraci nu este niciodată obiectul unei remarci spirituale 
sau al unei aluzii evanghelice. Ei furnizează pur și simplu 
o acumulare de fapte concrete, juridice și economice. 
Această uscăciune pune o problemă: cea a inspiraţiei 


1 J. DEVISSE, Pauperes et Paupertas dans le monde ca- 
rolingien: ce qu'en dit Hincmar de Reims, în Revue du Nord, 
1966, pp. 273-289. 

2 J. DEVISSE, Hincmar [238], p. 489 şi urm: 

3 K. BOSL, Potens und Pauper. Begriffsgeschichtliche Studien. 
zur gesellschaftlichen Differenzierung im fruihen Mittelalter und 
zum “Pauperism” des Hochmittelalters, în Festschrift fur O. 
Brunner, Gâttingen, 1963, pp. 60-87. 

4 M. MOLLAT, Les pauvres au Moyen Age [709]. 

acestei legislații, atât ecleziastică, cât și civilă. Ajutorul 
adus de episcopi și comunitatea creștină se sprijină pe o 
lungă tradiţie, ilustrată aproape fără lipsă de episcopatul 
din Imperiul de Jos și din epoca invaziilor barbare. Amin- 
tirea mărinimiei publice și princiare nu lipsește din aceste 
gesturi ocazionale sau din organizarea pur și simplu a 
unui sistem de distribuire a resurselor de hrană. Cu toate 
acestea, dincolo de ceea ce pot avea spectaculos aceste 
modalități, tradiția urcă până la Biserica primitivă, din 
moment ce comunitatea bunurilor irhplica o distribuire și 
Sfântul Pavel aduna daruri pentru biserica de la Ieru- 
salim. Îndatorirea de ajutor pare o exigență permanentă; 
spiritual niciodată implicată. 

Se pare că nu trebuie căutată originea inspiraţiei pen- 
tru legislația civilă în altă parte decât în tradiția eclezias- 
tică. Faptul nu are în sine nimic excepțional. Regele 
creștin inserează în capitularii dispoziţiile indispensabile 
pentru practica moralei. Respectarea drepturilor celui 
sărac este una din formele ordinii dorite de Dumnezeu și, 
în consecinţă, de justiţie. j 

Recunoașterea drepturilor specifice săracilor nu face 
decât să confirme, prin dispoziţii legale, faptul că ei con- 
stituie un ordo aparte, conform cu principiile ideologice 
care conduc reflecția savanților în legătură cu societatea 
carolingiană. Prin urmare, nu există nimic excepțional 
până aici. Dimpotrivă, apariția unei sacralizări a săracu- 
lui în sine, fără referire la virtuțile sale sau la devoțiunea 
sa dă, încă o dată, o semnificaţie religioasă directă unei 
condiții concrete, profane în sinel. Formarea acestei teme 
merită să rețină atenția, chiar numai pentru a-i fixa 
cronologia, a-i identifica formele cele mai sumare și a 
determina textele care o dezvoltă. 

Este cât se poate de evident că punctul de plecare pen- 
tru Occidentul medieval este lucrarea Viața Sfântului 
Martin a lui Sulpicius Severus. Sfântul, nimeni nu ignoră 
acest lucru, a întâlnit, pe vremea când mai era cavaler în 


1 M. MOLLAT, Etudes sur Lhistoire de la pauvrete [708]. 


222 


armata romană, un sărac gol la porţile orașului Arras. 
Biograful povestește că Sfântul i-a dăruit jumătate din 
mantia sa, gest ilustru, pe care o iconografie cât se poate 
de abundentă l-a făcut cunoscut. În noaptea care a urmat 
acestui gest de milă, Martin vede în vis că săracul era 
însuși Christos, căruia el îi făcuse pomană. Se impune aici 
să remarcăm că visele sunt semnificative și cunoașterea 
pe care o aduc este mai presus de orice bănuială. Tot- 
odată, nu trebuie făcută o simplă asimilare, nu este vorba 
de o metaforă, de o echivalare sau de orice de același gen. 
Săracul era realmente Christos. Nici nu este nevoie aici să 
punem în evidenţă originile evanghelice ale unui asemenea 
episod. Este suficient să înțelegem că identificării mistice 
și morale propuse de Noul Testament i se substituie un 
fapt concret, ce oferă o referire indiscutabilă la reflecţie. 

Identificarea săracului cu Christos, pe care o vehi- 
culează lucrarea. Viaţa Sfântului Martin, impune luarea în 
considerare din: punct de vedere religios a săracului ca 
atare. Înainte chiar ca textele să ilustreze. tema: cu formu- 
la sanctus pauper, gesturile care se săvârşesc în faţa lor 
poartă marca acestei conștiințe. Operele de milă sunt evi- 
dente aici, dar într-un context în care referirea la Christos 
este constantă. Ceea ce este simbolic în împărțirea pome- 
nilor la poarta mânăstirilor sau în regulamentele infir- 
meriei se explică prin această preocupare. Recunoașterea 
explicită a sfinţeniei săracului pare legată de mișcarea de 
pace și să culmineze în deceniile care urmează. 

Alte reprezentări vin să dezvolte acest sentiment de 
alegere. Este cazul povestirii evanghelice despre bogatul 
cel rău și săracul Lazăr!. Dacă afurisirea primului poate 
avea ca motiv avariţia și asprimea inimii, glorificarea. 
săracului în cer apare ca o compensare pentru o condiție 
cât se poate de dureroasă pe pământ. De altfel, nici o 
consideraţie despre calitățile morale sau spirituale ale lui 
Lazăr nu însoțește această apologie, a cărei intenţie evi- 
dentă este de a sublinia inversarea condiţiilor din această 


1 Evanghelia lui Luca, XVI, 19-31. 

lume cu cealaltă. Acest text este cunoscut clericilor care îl 
comentează și sculptorilor care îl ilustrează, așa. cum se 
întâmplă la Vezelay!. Reprezentarea morţii celui bogat, 
înconjurat de demoni care îi pândesc sufletul în vreme ce 
un şarpe se târăște pe sacii săi cu scuzi, completează 
această tematică. Ea dă, într-un mod -general, un sens 
religios direct unor situații concrete. Această iconografie, 
ce neglijează nuanțele unei gândiri discursive, îl con- 
damnă, în cer, pe cel bogat și îl glorifică pe cel sărac. 
Amestecul moralei în această schemă este de natură 
să o perturbe. Săracul poate uneori să greșească. Poate fi 
vicios. Nimic nu ne permite să fim siguri că şi-a iubit tot- 
deauna aproapele. Există aici realităţi dure pe care autorii 
le abordează rareori cu nuanțe. De fapt, linia reflecţiei 
fiecăruia iese învingătoare. Cine raționează potrivit statu- 
telor și condiţiilor ajunge la comportament. Cine se 
mulțumește cu:morala nu ia în considerare starea. Se 
pare că viziunea funcţională iese învingătoare cu mult, și 
că prestigiul sacru al săracului rămâne o evidenţă la 
sfârșitul secolului al XII-lea. Este cât se poate de evident 
că începutul unei atitudini diferite se percepe în școlile 
cu rafinament pentru analize juridice și morale. Profesorii 
de teologie și de drept canonic se întreabă în legătură cu 
drepturile săracilor. Furtul în caz de extremă necesitate 
este problema revelatoare, în ciuda a ceea ce are teoretic2. 
Argumentaţia antrenează: după sine desacralizarea. 


a 


1 Y, LABANDE-MALLFERT, Pauvrete et paix dans l'Iconographie 
romane, M. MOLLAT, Etudes sur Lhistoire. de la pauvrete [708], 
t. 1, pp. 319-343; reluat în Y. LABANDE-MAILFERT, Etudes d'i- 
conographie romane et d'histoire de Lart, Poitiers, 1982. 

2 G. COUVREUR, Les pauvres ont-ils des droits? [697]. 

Sfintele taine şi liturghia 


Credincioşilor săi, Biserica le propune mântuirea și 
veșnicia preafericită. Atunci își îndeplinește misiunea sa 
religioasă, adevărata sa rațiune de a exista. De aceea, tre- 
buie să admitem ca o regulă pentru înțelegerea exactă a 
istoriei sale că ea a luat în considerare viața-omenească 
în legătură cu scopul fixat, și că s-a străduit, cu mai 
multă sau mai puţină reușită, să aranjeze activitățile 
oamenilor pe acest destin care este, la drept vorbind, sin- 
gura chestiune care contează cii adevărat. Asupra acestui 
punct, convingerea clericilor este, de-a lungul epocilor, 
pentru a spune adevărul, invariabilă, oricare ar fi vicisitu- 
dinile momentului. Dimpotrivă, căile și mijloacele mân- 
tuirii sunt diverse. În acest domeniu pot avea loc discuţii, 
amendări și reforme. Istoria poartă în mod cuprinzător 
marca tuturor acestor tentative de reajustare, ţinându-se 
seama de circumstanțe, de evoluția sensibilităților și de 
exigenţele religioase. 

Mântuirea vine să recompenseze o viaţă de rigoare 
morală, de cucernicie personală și de practicare a sfin- 
telor taine. Viaţa creștină este, potrivit vremurilor și se- 
colelor, mai mult sau mai'puţin exigentă în fiecare din 
aceste domenii. Nimic nu dovedește că partea ce revine 
fiecăreia dintre aceste practici rămâne identică. O anume 
epocă este moralizatoare, un anume secol este pios, un 
altul ritualist. Din această cauză, înainte chiar de a ana- 

liza_ elementele istoriei cucerniciei sau a liturghiei, se 
impune să evaluăm locul pe care aceste diferite compo- 
nente ale vieţii creștine le ocupă în diferite epoci. Accentul 
pus pe cutare aspect al vieţii religioase și echilibrul ce 
rezultă de aici sunt mai importante decât detaliul ritua- 
lurilor sau al practicilor. 

Or, rolul desemnat sfintelor taine și liturghiei în câști- 
garea mântuirii este primordial; în mod evident. Pentru a 
nu da decât un singur exemplu, botezul care spală păca- 
tul și te introduce în comunitatea creștină este indispen- 
sabil. El deschide porțile veșniciei și, fără să asigure mân- 
tuirea în mod absolut, este un gaj serios pentru aceasta. 
Îndeplinirea ritualului este capitală în acest caz, pentru 
că, fără el, nu există nici o speranţă pentru viața veşnică. 
Sfânta taină este un prealabil în acest caz. De aceea 
clericii și prinții se străduiesc să îl administreze într-un 
mod cât mai eficace, cu un zel bine intenționat, dar, une- 
ori, superficial. Modalităţile de botezare a popoarelor ger- 
mânice și slave se explică, parțial, prin ideea care o au, 
din secolul al VIII-lea până în cel de al X-lea, despre efi- 
cacitatea gestului sacramental prin el însuși. Nu se 
întâmplă același lucru cu Eucharistia sau cu penitența? 
Oare puterile recunoscute sfintelor taine nu se diluează, 
pentru .simplii credincioși, într-o încredere generală în 
rolul de mântuire al ceremoniilor și al ritualurilor? Oare, 
asigurarea pe care o dă, pe bună dreptate sau nu, 
îndeplinirea exactă a practicilor liturgice nu devalorizează 
morala sau cucernicia personală? Oare, gestul nu are, 
multă vreme, mai multă importanţă decât intenţia? 

În stadiul actual al cercetărilor, nu se poate răspunde 
cu exactitate la aceste diverse întrebări. De altfel, punerea 
în evidenţă a fenomenelor nu se face fără câteva 
dificultăţi. Sursele, opere ale învățațţilor, conferă atitu- 
dinilor umane explicații mai elaborate și mai conforme cu 
schemele oficiale, decât sunt ele în realitate. Trebuie să 
ne adresăm, de preferinţă, celor ce se limitează la 
descrierea gesturilor, la înregistrarea faptelor sau, even- 
tual, la criticarea atitudinilor superstițioase. Ritualismul, 


> 


226 


adică sentimentul de a-și asigura propria mântuire prin 
îndeplinirea actelor liturgice și sacramentare, pare domi- 
nat în mentalități. Această idee este sugerată printr-o 
mulțime de indicii diverse: gustul pentru ceremonii și 
pentru decor, sensul simbolicii, atenţia la gesturi, formu- 
larele de binecuvântări, procesiunile etc. Ne putem 
convinge de acest lucru indirect, prin analizarea atitudinii 
credincioșilor în culegerile de miracole. Pentru a obține 
câteva avantaje pământești, ei au recurs la invocaţii și, 
mai ales, la gesturi stereotipe care sunt de natură să 
provoace efectul dorit. Există toate motivele să credem că 
eficacitatea sfintelor taine în urmărirea mântuirii este 
mult exagerată și, ţinând seama de caracterul încă ele- 
mentar al reflecției în acest domeniu, această convingere 
se extinde la întregul ritual. | 

Este bine să reamintim condiţiile în care s-a săvârșit 
convertirea la creștinism a diferitelor popoare barbare. 
Dumnezeul  creștiniior urmează unui panteon germanic, 
dar religiozitatea nu este imediat transformată. Ceea ce ea 
poate avea superstițios și magic se menține multă vreme 
și se reinvestește în noile ceremonii. Evoluţia către un cult 
mai conform cu sentimentul religios pur creștin este cu 
siguranţă foarte lentă. Amalgamul asigură supraviețuirea 
impulsurilor anterioarel. 

Pare, de asemenea, sigur că, în mediile de literați şi de 
clerici, aprofundarea percepţiilor religioase se face prin- 
tr-un sentiment din ce în ce mai net al exigenţelor pur 
morale. Comportamentul concret sfârșește prin a învinge 
atitudinea sacră. Moralismul ce invadează textele din se- 
colul al XII-lea trebuie să fie interpretat în acest context, 
și apare atunci, oricât de apăsător ar fi, ca un demers 
pozitiv. Aceeași apreciere ar-putea fi făcută în legătură cu 
ordinele morale ale capitulariilor carolingiene, chiar dacă 
nu este vorba de a face să dispară din regat petele sus- 
ceptibile să antreneze mânia cerurilor. 


1 Conform cu contribuţiile reunite în La conversione al cris- 
tianesimo [262]. 

Cucernicia personală este, cu siguranță, elementul 
religios cel mai dificil de pus în evidență în afara mediilor 
monastice și clericale. Ne putem întreba chiar, pe bună 
dreptate, despre existența unei spiritualităţi la laici până 
la o epocă atât de înaintată. 


A. BOTEZUL ȘI CONFIRMAREA 


Botezul apare ca taina sfântă caracteristică a epocii 
carolingiene. Preocupările liturgice din secolul al IX-lea 
par mai apropiate de cele din antichitatea creștină și Evul 
Mediu timpuriu, decât de cele din secolele imediat urmă- 
toare acestor: epoci, când sunt mai des dezbătute peni- 
tența și Eucharistia. Este adevărat, convertirea popoa- 
relor germanice este încă foarte apropiată, și pentru unele 
dintre ele, ea încă mai trebuie “făcută. În acest context, 
este destul de normal ca administrarea botezului și cate- 
hismul să rețină atenţia. Or, în același moment, renașş- 
terea culturală conferă clericilor celor mai savanţi mijloa- 
cele de a lua cunoștință de disciplina Bisericii străvechi în 
acest domeniu. Discordanţa, flagrantă în zilele noastre 
pentru istorici, nu le apărea decât parțial savanților ca- 
„rolingieni. Preocupaţi de restaurarea, sub acest aspect ca 
și sub altele, a practicilor străvechi, ei nu puteau să reu- 
“șească, într-atât de potrivnice le erau împrejurările. Pe 
scurt, reflecția esuează într-o mare măsură, în vreme ce 
practica, prin ceea ce are ea în armonie cu realităţile, pare 
eficace în mod cu totul deosebit. 

Botezul este administrat în două feluri foarte diferite, 
după. cum este vorba despre ţări creștinate de multă 
vreme sau ținuturi de misionarism. 

În regiunile unde funcționează cadrul parohial, botezul 
copiilor de vârstă fragedă este regula generală. Clericii, 
prin intermediul lui Beda, cunosc în legătură cu acest 
aspect doctrina Sfântului Augustin. Ei aderă la aceasta, 
chiar dacă li se întâmplă să amintească importanța 

credinței, necesitatea unei instruiri ulterioare și rolul 
părinților și al nașilor, precum și al nașelor în această for- 
marel. Nu există, la această dată, termene pentru a-i 
prezenta pe copii, și nu se poate preciza la -ce vârstă erau 
botezați în mod real. Câteva mărturii răzlețe lasă impresia 
unei mari neglijențeZ. Această sfântă taină este totdeauna 
administrată, după tradiţia antică, de Paști și de Rusalii, 
în cursul ceremoniilor colective. Se face o excepţie pentru 
copiii bolnavi şi pentru cei muribunzi. În sfârşit, ritualul 
cuprinde imersiunea (scufundarea), mai curând decât 
infuzarea, care este totuși cunoscută. 

Conciliile și capitulariile sunt exigente în ceea ce 
priveşte alegerea nașilor. Ei reprezintă celălalt aspect al 
botezului copiilor. Ei trebuie să știe Tatăl Nostru și Cre- 
zul. Carol cel Mare i-a trimis înapoi, la ei acasă, pe cei 
care nu au putut să recite aceste rugăciuni, în vreme ce, 
când se întorcea de la vânătoare, i-a ascultat chiar el pe 
nași, în apropiere de Licge3. Pe scurt, aceste.practici par, 
luate în totalitate, rezonabile. 

În plus, clericii cunosc, prin intermediul unei scrisori a 
lui Alcuin, ritualurile botezului de altădată, atunci când 
se administra adulților, după o perioadă de catecumenat 
de cel puţin trei anit. Intenţia de a restaura în totalitate 
disciplinele străvechi a inspirat, către 810, un chestionar 
adresat tuturor mitropoliților. Răspunsurile sunt confuze, 
pentru că episcopii încearcă să combine obiceiurile stră- 
vechi cu practica epocii carolingiene. Cum să regăsești, 
într-o ceremonie privitoare la copiii foarte mici, enume- 
rarea detaliată a etapelor de pregătire pentru botez. cu 
examinarea, postul, exorcismele, abluțiunile și ritualul 
însuși în detaliu, cu profesiunea de credinţă și lepădarea 


1 J. DEVISSE, Hincmar [238], p. 542. 

2 Statutele lui Theodulf prescriu botezul copiilor bolnavi și 
impun un an de penitenţă apucă părinţilor ce nu vor fi vegheat 
la acest lucru. 

3 Scrisoarea lui Caro cel Mare către Gerbald de Liege, în 
MGH, Capit., |, p. 241. 

4Cf.J.A. JUNGMÂNN, La liturgie des premiers siecleş [I3a]. 

de Satana? Unele statute diocezane care încearcă să 
salveze câteva aspecte ale disciplinei antice conţin dis- 
poziţii fără înțeles!. | 

La marginea creștinătății latine, botezul este adminis- 
trat în cu totul alte condiţii. Desigur, este vorba despre 
convertire, iar misionarii par să înțeleagă greu rezistențele, 
într-atât sunt de siguri de adevărul mesajului lor. De 
aceea, ei nu refuză ideea unui război ce deschide calea 
spre evanghelizare, pentru că înseamnă să te lupţi pentru 
Dumnezeu. Un cleric, âtât de puțin violent ca Alcuin, con- 
simte la acest lucru, deoarece, prin aceasta, s-ar pune 
capăt obstacolelor puse în mod arbitrar propagării cre- 
dinței2. Cu toate acestea, el rămâne atașat unei anumite 
idei despre evanghelizare. Alcuin îi scrie lui Carol cel. Mare 
că trebuie să predea credinţa prin limbajul păcii și al 
moderaţiei. În plus, trebuie să evite orice constrângere3. 
Aceste dispoziții de concepție se mențin la episcopi, Misio- 
nari și învățați. Hincmar aderă la această teologie evidentă 
și clasică. Or, cucerirea Saxoniei arată deșertăciunea aces- 
tor reflecții ponderate, căci folosirea armelor este prepon- 
derentă. Perioada de instruire a noilor recruți ai Bisericii 
este dintre cele mai scurte și catehismul deosebit de 
sumar. Clericii cei mai legaţi de. libertatea credinței au 
unele rezerve. Dar indispoziţia respectivă nu pare să 
meargă prea departe. 

În ritualul roman antic, după botezul propriu-zis, -preo- 
tul trebuia să-l ungă din nou pe neofit, cu un alt ulei, 
asupra căruia fusese rostită o binecuvântare. Venea apoi 
rândul episcopului de a impune mâinile, de a turna ulei 
pe cap și de a-l însemna pe frunte pe proaspătul botezat. 
Se recunoaște sfânta taină a confirmării sub prima sa 
formă în partea episcopală a acestui ritual. Este evident 
că nu se menţine cadrul acestei ceremonii decât atâta 


1 Este cazul statutelor diocezane ale lui Riculf (XVIII, 8), G. 
DEVAILLY, La pastorale en Gaule au LX€ siecle, în RHEF, t. LIX, 
1973, p. 23 și urm. | 

2 MGH, Epist., t. IV, n0 25, p. 66. 

3 MGH, Epist., t. IV, n0 110, p. 158. 

vreme cât episcopul o poate conduce. Îimulţirea pa- 
rohiilor rurale în care parohii administrează botezul modi- 
fică obiceiurile. Beda Venerabilis povestește că Sfântul 
Cuthbert, episcop de Lindisfarne, străbătea dioceza sa 
pentru a da confirmarea imediat ce era posibil proaspe- 
ţilor botezaţi!. Conciliul germanic din 742, care fixează. 
modalităţile de primire a episcopilor în parohii, confirmă 
cu această ocazie caracterul obișnuit al faptului. 
Confirmarea nu mai este atunci administrată în ace- 
lași timp cu botezul. Primul care a semnalat în mod 
explicit această amânare este Hrabanus Maurus care in-. 
dică faptul că se alege destul de des duminica, a opta zi 
după Paști. Această sfântă taină poate, uneori, să fie 
administrată și copiilor mici, fără a se mai aștepta ca ei 
să împlinească vârsta potrivită. Conciliul de la Chalon, 
din 813, cere episcopilor să se asigure că fidelii nu primi- 
seră deja confirmarea. Unii ar fi ajuns să-și impună mâi- 
nile de două și chiar de trei ori. Această remarcă arată că 
nu se confirmă decât copiii mici, proaspăt botezați. Sfânta 
taină este administrată copiilor mai mari și chiar adul- 
ților. Pe de altă parte, anumiţi credincioși dau probabil o 
interpretare superstițioasă folosirii acestui ritual. 

„Încă din epoca carolingiană, botezul copiilor este, în 
fapte, realizat. Dacă există unele discuţii în legătură cu 
oportunitatea lui, aceasta este o problemă teoretică, ecou 
al disciplinei antice. La drept vorbind, în cazul în care 
tratatele despre botez nu sunt simple ritualuri foarte 
atemporale, se cuvine ca ele să justifice practica curentă2. 
Într-un mod mai concret, grupurile eretice nu admit 
botezul copiilor. Cele din Arras, din 1025, explică faptul 
că ei nu au vârsta potrivită şi nu pot avea un profit din. 
acest lucrul. Pierre de Bruis îl consideră inutil, ca şi: pe 
celelalte sfinte taine. Valdensii imaginează o reîntoarcere 


l Vita s. Cuthberti, IX, n 50. 

2 De ordine Baptisimi al lui Theodulf, în PL, 105 c 223 și 
urm., nu pare să conțină nici o referință la practica contempo- 
rană și să se mulțumească cu descrierea unei ceremonii pe care 
nu o putem data. 

la disciplina antică. Acel Consolamentum catar, pe care 
autorii contemporani îl prezintă ca pe un botez, fiind 
vorba de un ritual de inițiere, pare în fapt mai apropiat de 
confirmare, deoarece conţine o impunere a mâinilor și 
momentul abluțiunii. Pe scurt, aceste atitudini cu privire 
la botez au o tendință comună numai prin ostilitatea față 
de practica catolică. Motivele par foarte diferite și puţin 
specifice. Botezul nu constituie un punct de fricțiune 
esenţial între eretici și Biserică. 

În mediile savante, reflecţia despre botez se aprofun- 
dează la sfârșitul secolului al XI-lea și în cel de al.XII-lea, 
pe măsură ce se precizează teologia sfintelor taine. Nu se 
mai mulțumesc să spună că botezul deschide porțile ceru- 
lui şi şterge păcatele. Literaţii, care au preluat de la tra- 
diția augustiniană deosebirea dintre păcatele personale și 
păcatul originar, se străduiesc să explice efectele sfintei 
taine pentru a-i salva eficacitatea, recunoscând, în același 
timp, permanența unei dispoziții către rău, pe care ei o 
numesc, uneori, concupiscență. Ei insistă pe transmiterea 
acestei greșeli de la o generație la alta și pe această culpa- 
bilitate, care nu este voluntară, ci moștenită. 

Din această reflecţie cât se poate de complexă în deta- 
liu, reiese că teologia botezului s-a aprofundat prin luarea 
în considerare a păcatului. Este o percepere morală mai 
acută, ce permite depășirea optimismului ritualist, puţin 
sumar, din perioada anterioară. 


B. MESSA DUMINICALĂ ȘI EUCHARISTIA 


Toţi cei botezați trebuie să-și.îndeplinească îndatorirea 
duminicală. Capitularul din 755 face din messă o obli- 
gaţie legală și interzice în această zi lucrul pământului?, 
și înscrie printre legi o decizie a Conciliului de la Ver. De 
altfel, acesta reluase, cuvânt cu cuvânt, un articol din 


1 A. BORST, Les Cathares [848], p. 69. 
2 MGH, Capit., t. |, p. 36. 

Conciliul de la Orleans, din 538. De aceea, singura nou- 
tate a acestui capitular este transformarea prezenţei la 
messă în obligaţie legală. Constrângerea rămâne spiritu- 
ală, pentru că sancţiunea vine de la preot. ! 

Este puţin probabil ca ordinele regelui să fi fost de 
ajuns pentru a-i convinge pe credincioși. Conciliile și 
capitulariile revin fără încetare asupra acestui subiect. La 
Conciliul de la Tours, din 813, episcopii cer interzicerea 
muncii rurale, precum și târgurile și adunările de jude- 
cată. În același an, episcopii reuniți la Chalon cer inter- 
venția autorităților pentru a-i obliga pe recalcitranți. 
Prințul refuză acest lucrul. Rămâne constrângerea spiritu- 
ală. Încă de la Conciliul de la Elvira, din 305, este lovit cu 
excomunicârea temporară cel care ar fi lipsit, fără motiv, 
de trei ori la rând, de la adunările duminicale de la biseri- 
că2. Conciliul de la Sardica reia aceeași legislaţie. De fapt, 
obligaţia vine de la sine, iar textele par să ezite în fața 
recurgerii la sancțiuni chiar spirituale. Prezenţa la messă 
rămâne o problemă permanentă, așa cum arată Statutele 
diocezane ale lui Theodulf, Conciliul de la Paris, din 824, 
și toate colecțiile canonice. 

În lipsa unei constrângeri legale, presiunea celor din 
jur și cea a clerului par, în general, mai eficace chiar 
decât excomunicarea. Într-un burg sau într-un sat unde 
nu 'există decât o parohie, este greu să te derobezi de 
obligația duminicală fără să atragi imediat atenţia. Tre- 
buie deopotrivă să ţii sărbătoarea de Paști. Nu are nimic 
de câștigat un credincios lipsit de entuziasm dacă se 
ceartă cu un cleric, ce are drept sarcină să boteze, să 
cunune și să înmormânteze., Cu siguranţă, integrarea 
marilor acțiuni sociale în liturghie limitează fanteziile. De 
aceea nu trebuie să acordăm prea mult credit reformato- 
rilor care găsesc bisericile goale. Dimpotrivă, este cât se 
poate de evident că tulburările, abandonara temporară a 
unei parohii, întrecerea între doi episcopi, războiul între 


1 J. IMBERT, Le repos dominical [744]. 
2 Mansi, Conc., II, 9 canon 21. 

papă şi împărat, schismele pot constitui tot atâtea ocazii 
de a dezerta de la ceremonii cu aparența unor motive. 
Erezia nu golește bisericile decât acolo unde este deja 
puternic implantată și unde nu mai există conformismul. 
Nu s-au păstrat mărturii sigure decât în Sudul Franţei. În 
timpul călătoriei sale de predicare, Bernard întâlnește au- 
ditori răzleț. Faptul nu era de dată recentă, din moment 
ce Conciliul de la Toulouse, din 1129, instituia o amendă 
de 12 denieri ca pedeapsă pentru trei absenţe succesive 
de la messa de duminică. O asemenea inițiativă este cât 
se poate de rară. 

În epoca carolingiană, messa este celebrată duminica, 
spre ora 9. Laicii rămân în atrium, în picioare toții, unii 
lângă alţii. Ei: sunt despărțiți de preotul care celebrează 
slujba, printr-un grup de clerici sau o corală, care ocupă 
spaţiul dintre sanctuar și atrium. Altarul se află la extr- 
mitatea bisericii, iar preotul celebrează cu spatele iniur- 
spre credincioși și nu cu fața către ei. El este mai puţin 
interlocutorul liturgic al unei comunități de credincioși, 
cât delegatul și reprezentantul lor, oferind un sacrificiu 
pentru toţi către Dumnezeul preamăririi care domnește 
dincolo de sanctuar!. 

Messa este celebrată în limba latină și puțini credin- 
cioși o înţeleg. Simbolismul gesturilor. liturgice le scapă 
probabil, ca și ansamblul ritualului ce face apel la colabo- 
rarea lor. Laicii psalmodiază cântecele de început, dar nu 
mai poartă ofrandele în procesiune spre altar. Prea puțin 
îndreptaţi spre rugăciune, credincioşii se plictisesc, vor- 
besc între ei și pleacă înainte de a se sfârși messa?. 

La începutul epocii carolingiene, laicii se împărtășeau 
rareori. Reformatorii, în vremea domniei lui Pepin, nu 
sunt foarte exigenți. Bonifaciu scrie că trebuie să se îm- 
părtășească din când în când3. Pirmin este puțin explicit, 
iar Ambroise Autpert, care predică laicilor despre post, 

1 Interpretare diferită în E. DELARUELLE, La piete populaire 
[782], p. 14. 


2 cf. Admonitio generalis, 3 71. 
3 PL 89 c 854 şi c870. 

morală și pomană, nu spune nimic în legătură cu frec- 
ventarea Eucharistiei. 

Se întâmplă cu totul altfel în secolul al IX-lea. Clericii 
redescoperă sfânta taină și îndeamnă la împărtășanie 
frecventă. Conciliul de la Tours, din 813, cere ca-laicii să 
primească Eucharistia de trei ori pe an, de Crăciun, de 
Paști, de Rusalii: Unii episcopi sunt mai exigenți. Theodulf 
vrea ca în dioceza Orlanș, credincioșii, după spovedanie, 
să se împărtășească în fiecare duminică de post, în fiecare 
Joie și Vinere Mari, în ajunul Paștelui, în ziua de Înviere și 
în toate săptămânile care vin. Herard, episcop de Tours, și 
Raoul, arhiepiscop de Bourges, își exprimă exigenţele pen- 
tru întregul an. Rezultatul este discutabil. Jonas, episcop 
de Orl6ans, recunoaște că majoritatea credincioșilor se 
împărtășește de trei ori pe an, după prescripţiile concili- 
ilor, un mic număr niai des, iar alții deloc. El vede aici mai 
mult un obicei, decât o adevărată cucemieiet,  ---- -- 

Atitudinea laicilor față de Eucharistie ne îndeamnă 
efectiv la discuții. În epoca lui Pepin, dacă este să-i dăm 
crezare în această privinţă lui Bonifaciu, unii o primesc 
fără spovedanie, după ce au comis diferite păcate grave. 
Este vorba în acest caz de un act religios magic. A primi 
sfânta cuminecătură te pune în legătură cu un Dumne- 
zeu puternic și teribi. Nu este imposibil ca acei barbari să 
fi vrut să-și asigure astfel forța și invincibilitatea. Pre- 
zența în textele ulterioare a unor idei asemănătoare, chiar 
puternic creștinate, este plină de sugestii diverse. 

Clerul din: secolul al IX-lea depune mult zel pentru a 
inspira respect faţă de Eucharistie. Conciliile şi sinoadele 
se adresează în primul rând clericilor, care trbuie să dea 
exemplu și să aplice regulile. Pâinea sfântă, anafura, tre- 
buie să fie ferită de orice maculare și nimeni nu trebuie 
s-o atingă, în afara preoţilor și a diaconilor. Nimeni nu 
trebuie să: se apropie de altar în afara clerului. Aceste 
prevederi întăresc caracterul sacru al Euharistiei. Întrea- 


1 J. CHELINI, La pratique dominicale des laics dans LEglise 
franque soiis le regne de Pepin, în RHEF, t. XLII,- 1956, p. 169 
şi urm. 

ga literatură a secolului al X-lea și a celui de al XI-lea este 
plină de aceste povestiri, născute din tabuurile în legă- 
tură cu pâinea și vinul din altar. 

Pentru laici, preoții și episcopii insistă în legătură cu 
pregătirea spirituală pentru împărtășanie. Înţelegem fără 
efort intențiile lor. Unii reamintesc, în statutele sinodale, 
că a primi pâinea sfințită în stare de păcat mortal antre- 
nează după sine condamnarea veșnică. Această afirmație 
are un efect neașteptat. Clericii cedează uneori tentaţiei 
de a folosi Eucharistia pentru a-i obliga pe vinovați să se 
descopere din teama de infern. Un laic care se împăr- 
tășește după un jurământ purgatoriu mincinos comite un 
sacrilegiu. Mănâncă și bea condamnarea sa, dacă nu dă 
înapoi și mărturisește. Desigur, nu se cunosc decât cazu- 
rile ilustre. În penibila poveste a divorțului lui Lotar al II-lea, 
regele este primit la împărtășanie de papa Adrian al II-lea 
după ce a jurat că nu avusese relații vinovate cu Wal- 
drade, la urma urmelor concubina sa. Este vorba, evi- 
dent, de o minciună solemnă. Îndrăzneală sau slăbi- 
ciune? Nu se știe. În prima jumătate a secolului al XI-lea, 
Radulfus Glaber compune povestiri unde regăsim atitudini 
apropiate sau, cel puțin, asemănătoare. Problema Canossa, 
cea mai celebră dintre toate, este și mai complexă. Grigore 
al VII-lea îl iartă pe împăratul care se prezintă ca peni- 
tent. Îi acceptă jurămintele, îi dăruiește sărutul de pace și 
îl primește la împărtășanie. 

Aceste diferite gesturi, în care se găsește implicată 
Eucharistia, pot primi interpretări diferite. În povestea lui 
Lotar al II-lea, și mai mult în cea a lui Henric al IV-lea, 
jurământul purgatoriu sau căinţa afișată sunt consi- 
derate bune de papa. Ele pun capăt culpabilităţii reale 
sau presupuse a celor doi suverani. Din acel moment, ei 
pot fi din nou admiși în comunitatea creștină, ca membri 
iertaţi, și pot primi împărtășania. Există, puţin diferite ca 
formă, două ritualuri de curăţare de păcate, de penitență 
și de împăcare. O asemenea explicaţie, conformă cu doc- 
trinele Bisericii, este perfect acceptabilă, din “înoment ce 
este la îndemâna marilor clerici, care sunt prezenți la 

aceste ceremonii. Se poate aprecia, totuși, că această lec- 
tură este prea teologică și prea abstractă pentru a da 
seama pe deplin de toate motivațiile umane legate de 
aceste episoade. În ambele cazuri se folosește Eucharistia 
pentru a confirma un jurământ. În acest caz, ritualul este 
asemănător unei ordalii. Credinciosul care se dezvi- 
novăţește fără să aducă pentru acesta dovada sau măcar 
acest jurământ, se prezintă la o veritabilă judecată a lui 
Dumnezeu. Eventualul sperjur îl pune în situaţia unui 
sacrilegiu de împărtășanie. Se întâmplă același lucru și cu 
o falsă căință. De atunci, există ameninţarea cu pedeapsa, 
în această lume sau în cea de dincolo, prin intermediul 
oamenilor sau a evenimentelor. Pe scurt, împăcările for- 
țate, pline de gânduri ascunse sunt apăsătoare prin peri- 
cole neexprimate. 4 

Asemenea exemple ne fac să ne gândim că înțelegera 
Eucharistiei și a liturghiei messei este mult mai complexă 
din punct de vedere psihologic, decât ne lasă să credem 
tratatele teoretice care jalonează întreaga perioadă. Se 
întrevăd tot felul de impulsuri religioase, forme trăite ale 
creștinismului, a căror transcriere clericii nu o fac tot- 
deauna cu claritate. 

În cea mai frustă mentalitate, Eucharistia este un sim- 
plu instrument de.mântuire. În împărtășania propriu- 
zisă, ea nu are un alt sens, chiar dacă un automatism 
aproape magic pare să i se alăture. Sfânta cuminecătură 
face tot felul de servicii. Ca și relicvele (moaștele), ea 
oprește flăcările unui incendiu. Ea preîntâmpină toate 
pericolele. Se celebrează messe pentru morți, iar tradiția 
lui Grigore cel Mare este poate nemeodificată, pentru că 
trebuie să le scurteze suferinţele!. Povestiri de acest gen 
se regăsesc în scrierile călugărilor. Se poate aprecia că 
laicii aveau idei și mai sumare. Obiect sacru, receptacul 
al puterii divine, Eucharistia este de temut ca însuși 
Dumnezeu și dorită ca forța sa. 


1 Povestirile lui RADULFUS GLABER despre messă și Eucha- 
ristie (Histoires, V, 1) se referă la călugări. 


237 


Aceste credinţe fruste nu sunt incompatibile cu doc- 
trinele mai elaborate ale clericilor celor mai savanți. Moște- 
nitori ai unei tradiții augustiniene, ei susțin că sfânta taină 
a messei este însemnul Bisericii, pentru că a fi alături la 
una și aceeași pâine instituie comunitatea. Eucharistia 
întemeiază legătura de caritate care îi unește pe toţi credin- 
cioșii și, în consecință, Biserica, adunarea fraților pe care îi 
unește o aceeași dragoste. Împărtășania intră cu totul 
firesc în programul de viaţă al credincioșilor. Ei trebuie mai 
întâi să se împace cu toți membrii comunităţii și să tră- 
iască în pace. Această teologie bine cunoscută a clericilor 
carolingieni conferă forță pastoralei lor despre împărtă- 
șanie. Prezenţa lui Christos este împlinită prin adunarea, 
în numele său, a credincioşilor ce se împărtășesc din 
aceeași pâine. Messa este atunci ritualul constitutiv al 
unui mister de caritate, care nu este altceva decât însăși 
Biserica şi care este reînnoit din duminică în duminică. 
Simbolica pâinii și a unirii este mai importantă decât toate 
celelalte consideraţii. Această teologie sacramentară se 
acordă cu ușurință cu cele mai importante principii ideo- 
logice ale societății carolingiene. Liturghia eucharistică se 
integrează fără efort într-un program de pace publică, 'de 
concordie şi de caritate. Ea întrunește înseși bazele ordinii 
politice. Aceste concepții sunt vii și se pot regăsi în scrierile 
teoretice până în cea de a doua jumătate a secolului al X- 
lea. : 

Cu toate acestea, este percepută foarte devreme o mo- 
dificare, care, cu timpul, se agravează. Messa era, în ace- 
lași timp, acţiunea de recunoștință a comunităţii de cre- 
dincioșşi care, prin intermediul puterilor sacramentale ale 
preotului, oferea un sacrificiu, comemorare și reînnoire a 
celui al lui Christos. Biserica exista prin rugăciuni și, în 
mod unanim, se străduia să facă să urce la cer o prea- 
slăvire acceptabilă. Mișcarea se inversează. Eucharistia 
devine un dar de la Dumnezeu, o pâine venită din ceruri. 
Este o manifestare a divinului pe pământ. Nu mai sunt 
rugăciunile cele care însoțesc sacrificiul până la ceruri, 
este Dumnezeu care devine prezent pe altare. Clericii se 

străduiesc să prindă momentul în care această prezență a 
lui Dumnezeu în ofrandă este realizată realmente. Ei se 
consultă în legătură cu momentul consacrării și insistă 
asupra diferenţei. Nu trebuie să acordăm același respect 
ofrandei înainte și după!. 

Această percepere accentuată a. divinului impune o rea- 
menajare a spațiului sacru și a ritualurilor înseși. Clerul, 
unicul abilitat să celebreze misterele sacre, tinde să se 
îndepărteze de credincioși. Corul bisericilor îi este rezervat. 
Laicii nu trebuie nici să se apropie de altar, nici să îl 
atingă. Ritualul împărtășaniei se transformă. Credincioșii 
nu mai "primesc pâinea în mână. În genunchi, ei așteaptă 
ca preotul să le depună ostia pe buze. Caracterul sacru al 
Eucharistiei este subliniat cu toate ocaziile și lui îi este 
datorat cel mai mare respect. Prescrierile minuțioase în 
legătură cu rufele, vasele sacre și recuperarea resturilor 
au aceleași rădăcini. 

Acest nou context spiritual este chiar mai mult acţiunea 
laicilor, decât a clericilor. Credincioșii acordă un privilegiu 
contemplării ostiei la împărtășanie. Înseamnă a face un act 
“de devoțiune doar să vezi Sfintele forme ridicate, chiar și 
pentru o scurtă clipă. Unii nu intră în biserici decât în 
momentul înălţării, ies de aici numaidecât şi se duc în altă 
parte, pentru a vedea și venera. Acest zel, în mod evident 
inconsecvent faţă de liturghia messei, dezvăluie o mentali- 
tate coerentă. Ostia conține misterul divin, căruia se impune 
“să i se dea un loc mai presus de orice altceva. De atunci, 
veneraţia se'impune mai mult decât masticarea. Credin- 
cioșşii se folosesc de toate gesturile care se fac pentru regi. 
Acestor semne de respect ei le adaugă tot ceea ce evlavia 
religioasă poate inspira2. 

Miracolele eucharistice, care se înmulțesc în secolul al 
XII-lea, stau mărturie pentru această stare de spirit. Mai 
mult chiar, literatura poartă urma entuziamului nelimitat 


1 J. A. JUNGMANN, Missarum sollemnia [133], t. 1, p. 115 
Și urm. 
2 E. DUMOUTET, Le desit de voir Lhostie [737]. 

pentru această mistică în romanele din ciclul Graal-ului. 
Obiectul preţios pe care îl caută cavalerii nu este altceva 
decât cupa ce a primit sângele lui Christos. Desigur, ea 
aduce vindecarea regelui bolnav. Totuși, eroul se mulțu- 
mește să o vadă trecând, iar această viziune este suficien- 
tă pentru a-i da o satisfacţie spirituală pe care arde de ne- 
răbdare să o reînnoiască. Este vorba, în mod evident, de o 
mistică a contemplării transpusă într-o ficțiune literară. 
Or, caliciul cu vin de la messă devine, prin consacrare, 
cel cu sângele lui Christos. Analogia între tema roma- 
nescă și liturghie este, încă de atunci evidentă. Ceea ce 
obţin credincioșii prin vederea ostiei în momentul ridicării 
este transpus în roman și devine această contemplare a 
lui Graal, experiență supremă. Convergența. dintre impul- 
surile religioase venite din devoţiunea populară și o lite- 
ratură aristocratică este de natură să ne facă să recu- 
noaștem că există aici o mișcare spirituală de -proporții 
vaste. i 

Clerul se putea acomoda cu această devoțiune, chiar 
dacă ea părea să rupă adesea legătura esențială dintre 
messă și ostie. Această percepere a transcendenţei divi-. 
nului rămâne acceptabilă atâta vreme cât venerația nu 
degenera. Bine încadrată, mișcarea dă frumoase roade, în 
special în secolul al XIII-lea. 

Evoluţia pe care o percepem în mentalitatea generală 
se manifestă, de asemenea, în gândirea savantă. Dispu- 
tele doctrinare, ce agită lumea destul de restrânsă a cleri- 
cilor și a călugărilor, se ocupă de aspectul speculativ al 
acelorași probleme. Această transformare generală a sen- 
timentului în privința Eucharistiei pune cu siguranță 
probleme de fond. Este limpede că schimbarea de atitu- 
dine față de taina altarului implică o percepere diferită a 
Bisericii. Nu s-a făcut lumină în totalitate, în legătură cu 
toate aspectele acestei problemel. 

În epoca carolingiană, discuţia ce îi opune pe Pascha- 
sius Radbertus și Râtramnus din Corbie deschide deja dez- 


1 H. DE LUBAC, Corpus mysticum [160]. 


baterea. Paschasius face o inovaţie afirmând răspicat că 
pâinea și vinul erau carnea și sângele lui Christos în reali- 
tatea sa. Această poziție realistă, perfect de neînțeles pen- 
tru rațiune, scotea în evidență un mister și îi acuza carac- 
terul său abrupt. Dimpotrivă, Ratramnus, mai aproape de 
tradiția augustiniană, insista asupra caracterului sfânt al 
sacrificiului messei, care era în același timp semn, simbol 
și realitate!. Era, totodată, o hrană spirituală și dovada 
unirii creştinilor întru Christos. Aceasta este lectura, par- 
țial eronată, a lucrării De corpore et sanguine Domini a lui 
Ratramnus, fals atribuită lui loan Scottus, care îi dezvăluie 
lui Berengarius din Tours orientarea propriei sale gândiri. 
El crede să gășească confirmarea acestei gândiri în scrierile 
lui Augustin și ale lui Ambrozie. Nu-și confruntă propriile 
vederi cu textele evanghelice, decât atunci când ele sunt 
deja precizate și suscită primele polemicil. 


Punctul de plecare al reflecţiei lui Berengarius este refu- 
zul tezelor realiste ce au devenit între timp doctrina comună. 
Nu se poate susține decât că trupul lui Christos, care este 
astăzi înviat și preamărit în ceruri, se găsește în același timp 
în altar pe punctul de a putea fi rupt aici de preot, o dată cu 
pâinea. Pentru scolasticul de la Tours, pâinea și vinul rămân 
şi devin, potrivit realițăților sfintelor taine, trupul și sângele 
lui Christos. Această poziție, destul de dificil de menţinut, 
extrage din realitate caracterul său senzorial, recunoscân- 
du-i, în același timp, aceeași valoare pe plan spiritual și 
sacramental. Berengarius reușește să-și disimuleze gândirea 
sub formule destul de ambigui, care îi înșeală multă vreme 
pe interlocutori. In sfârșit, scolasticul de la Tours se folo- 
seşte de o argumentație gramaticală complexă și poate spe- 
cioasă, pentru a-și apăra punctul de vedere. 

Când se face analiza, se observă că doctrina lui Beren- 
garius din Tours combină în mod curios simbolismul sacra- 
mental spiritualist al tradiţiei lui Ratramnus cu vederi rațio- 
naliste. Acestea din urmă transpar chiar î refuzul doctri- 
nelor realiste. Considerate de nesuportat, eje sunt respinse 


1 R. BERAUDY, Les categories de pensee de Retrâmvne dans 
son enseignement eucharistique, în Corbie [268], p. 157-180. 
2 J. DE MONTCLOS, Lanfranc et Beranger [654]. 

şi, o dată cu ele, o parte a misterului. La fel, întreaga argu- 
mentaţie pe care o desfășoară Berengarius în favoarea teze- 
lor sale este luată de la artele liberale, în 'mod principal din 
gramatică, a cărei capacitate critică este, astfel, deodată re- 
velată. 

În adunările conciliare, locale sau romane, sub condu- 
cerea papei sau a unui legat, ideile lui Berengârius sunt 
respinse, imediat ce episcopii nu mai sunt înșelaţi de for- 
mulările cu sens dublu. La această dată, simbolismul eucha- 
ristic se izbește de sentimentul comun. La Roma, în 1059, 
cardinalul Humbert îl constrânge pe scolastic să citească în 
faţa conciliului o profesiune de credință realistă. În ceea ce 
are stângaci și sumar, ea subliniază cât se poate de bine 
diferențele. Pâinea și vinul sunt sensualiter trupul și sângele 
lui Christos. Acest trup al lui Christos, preotul îl poate rupe, 
iar credinciosul îl poate sfărâma cu dinţii. Aceste precizări 
suprimă brusc orice subtilitate. Poziţii identice sunt dez- 
voltate de principalii participanți la controversă, în special de 
Lanfrancus. Este cât. se poate de evident că episcopii se tem 
să vadă cum forța Eucharistiei dispare într-un simplu semn 
sau că cel puţin relația cu Christos slăbeşte. Ei nu se tem să 
afirme identitatea dintre pâinea eucharistică și Christos învi- 
at care domnește în ceruri. Este un mister pe care teologii se 
străduiesc să îl lămurească discutând despre convertirea 
pâinii și amintind miracolele care, precum cel al nunții din 
Cana, pot sluji drept punct de referință. 


Disputele născute din tezele lui Berengarius din Tours 
marchează. vreme îndelungată istoria teologiei sacra- 
mentare. Nimeni nu se poate ocupa de Eucharistie fără să 
dea explicaţii în mod special despre prezenţa reală și con- 
vertirea pâinii și a vinului. Hugo din Saint-Victor în De 
sacramentis christianae fidei, Pierre le Mangeur în Sen- 
tentiae de sacramentis nu pot să ascundă această pro- 
blemă care a devenit esenţială!. Semn indiscutabil al 
importanţei căpătate de aceste doctrine, profesiunea de 
credință impusă de cardinalul Humbert este citată de 


1 Cf. art. Eucharistie în DIC. J. de Ghellinrk tratează aici 
partea consacrată secolului al XII-lea: "LEucharistie au XIIC 
siecle en Occident." 

Gratian în Decret și devine, prin urmare, în acest dome- 
niu, o normă de drept!. Papa Innocentiu al III-lea, în vre- 
mea când nu era decât cardinal, consacră o lucrare 
aceluiași subiect. Revine la această problemă în timpul 
pontificatului său, înainte de a-și rezuma temeinic învăţă- 
turile sale în constituția Firmiter credimus a celui de al IV-lea 
Conciliu de la Laterano2. 

Adeziunea Bisericii la tezele realiste este dezvăluită de 
erezia lui Berengarius. Prin urmare, este edificil de datat. 
Această alunecare este, probabil, destul de lentă, nu pen- 
tru că trebuie să se acomodeze cu un anumit număr de 
teme augustiniene. Luarea în calcul a cronologiei și a 
oamenilor impune apropierea acestei mișcări spirituale și 
teologice de cea care inspiră reforma Bisericii. Accentul 
pus pe. realitate scoate în evidenţă prezenţa lui Christos 
şi, în consecinţă, sfințenia sacramentelor. O mișcare care 
își introduce în programul său purificarea și sanctificarea 
Bisericii găsește o confirmare a acţiunilor sale în această 
prezență imediată și sfântă a trupului lui Christos în 
Eucharistie. Formilările stângace, precum. cea a cardi- 
nalului Humbert, care leagă atât de viguros pe Christos 
cel slăvit şi celest de pâinea eucharistică, întăresc și mai 
mult caracterul râdical sfânt al Bisericii prin sfintele 
taine. 

Acest echilibru doctrinar coerent și abrupt se modifică 
pe măsură ce se transformă percepția despre Christos. 
Evanghelismul, care face viaţa de pe pământ a lui Christos 
din ce în ce mai prezentă în spiritul credincioșilor, estom- 
pează întrucâtva caracterul său celest. Referința princi- 
pală este acum Cina cea de taină. Memorial al Domnului, 
în așteptarea întoarcerii sale, messa este semnul prezenţei 
sale ascunse în lume. Celebrarea ce comemorează sacrifi- 
ciul lui Christos și care îl face prezent intră ca un element 
de sanctificare într-un program de viață evanghelică. Eu- 


1 GRATIAN, D 2 c42. 
2 M. MACCARRONE, Studi su Innocenso III [530]. 

charistia capătă sensul său deplin, în aceste noi perspec- 
tive, atunci când s-a înţeles că viaţa creștină înseamnă 
imitarea apostolilor și a lui Christos. Ea este atunci un fel 
de testament concret și eficace. 

Celebrarea evanghelică, messa pierde la schismatici şi 
la eretici caracterul său sacru. Ei regăsesc destul de spon- 
tan vechile teme augustiniene despre rolul pâinii sfinţite 
drept constitutiv al unei comunități de fraţi. Valdensii 
apreciază că toți cei care trăiesc conform cu Evanghelia 
pot rosti cuvintele consacrării și pot îndeplini ritualul. Nu 
mai există ordine sau slujbă religioasă, este de ajuns 
meritul. Polemiștii și teologii resping această banalizare a 
sacrului. Așa procedează Alanus din Lille în De fide 
catholica, în care partea a doua este consacrată valden- 
silor. Profesiunile de credință impuse celor care se conver- 
tesc, Durand de Huesca, Bernard Prim, conţin totdeauna 
o referire la Eucharistie. De acum înainte, problema 
ordinii nu mai părăsește discuţiile erudite. Prin compa- 
rație, atitudinea lui Francisc din Assisi față de Eucharistie 
și preoți pare remarcabilă ca echilibru între sensibilitatea 
evanghelică și sentimentul prezenței divine. Conștient de 
ordinea transmisă, el o venerează la toţi, până la cel mai 
umil dintre preoții de țară. 

Messa de duminică permite să se predea credincioșilor 
credința creștină și morala. Această sarcină revenea în 
primul rând episcopilor. În epoca carolingiană, ei nu se 
sustrag acestei obligaţii. Agobardus predica regulat în 
catedrala din Lyon, atunci când nu era la palat. Unii 
prelați, din doririța de a restaura vechile discipline, con- 
siderau un avantaj rezervarea exclusivă a acestei misiuni. 
Şi, cu siguranţă, nu greșeau. Echivalența de principiu 
între ordo episcoporum, ordo doctorum şi ordo predicato- 
rum este admisă pe întreg parcursul Evului -Mediu. Ea 
permite justificarea acestei pretenţii din moment ce epis- 
copul este doctorul credinţei și trebuie să o predea. La 
această dată, totuși, o asemenea întoarcere înapoi nu 
părea de dorit, după părerea lui Alcuin, care îi scria lui 

Carol cel Mare despre acest subiecti. De fapt, predica 
preoţilor de parohie este obișnuită. Ea este chiar cerută 
de unele statute diocezane. 


A predica nu este o artă ușoară. Episcopii se străduiesc 
să depășească diferitele obstacole pe care.le pot întâlni 
preoţii parohi. Preoţii trebuie să se adreseze credincioșilor în 
limba lor maternă, așa cum cere în mod explicit Conciliul de 
la Tours din 813. Unele statute diocezane interzic numirea 
unui preot de parohie care nu cunoaște dialectul enoriașilor 
săi, iar altele nu consideră scutit preotul de la această înda- 
torire sub acest pretext. Un statut ordonă clericilor incapa- 
bili de a predica să spună simplu câteva cuvinte precum: 
"Faceţi penitență, nu comiteţi adulter, nu furaţi, nu jinduiți la 
soția vecinului vostru, iubiţi-vă aproapele ca pe voi înșivă"2. 
Asemenea îndemnuri nu pot face nici un rău! 

În mediile mai bine formate, se prezintă o predică de o 
altă ţinută. Admonitio generalis, care consacră un capitol 
acestui subiect, cere preoţilor să predea dogma creştină: 
Treimea, Întruparea, Patimile, Învierea și Judecata de Apoi3. 
Nu putem fi siguri că această recomandare a avut un efect 
deosebit. Statutele diocezane sunt în mod obișnuit mai puțin 
ambițioase, deoarece episcopii își fac mai puţine iluzii despre 
capacităţile clerului. Totuși, ei sunt unanimi atunci când tre- 
buie să ceară preoților de parohie să explice Tatăl Nostu și 
Crezul. Unii ar fi vrut să comenteze Epistolele și Evanghelia 
şi să expună sensul sfintelor taine. Ambiţiile lui Theodulf par 
mai rezonabile. "Fie ca acela care cunoaște Scriptura, scrie 
el, să o predice; fie ca acela care nu o cunoaște să predea 
poporului ceea ce știe-el cel mai bine, să îndemne să se înde- 
părteze de rău și să facă bine, să caute pacea și să urmă- 
rească realizarea ei." Acestea sunt îndemnurile prevăzute în 
cazurile de incapacitate. De fapt, există toate șansele să ne 
gândim că predica obișnuită trebuia să se mulțumească cu 
morala şi cu adevărurile elementare. 


Chiar şi astfel reduse, aceste ambiţii țintesc asupră 


1 MGH, Epist., V., p. 203. 

2 Statutele diocezane ale lui THEODULF, în PL 105 c 200. 
Cf. statutele din manuscrisul de la Vesoul. 

3 Admonitio Generalis, cap. 70 și 82; MGH, Capit., t. Ip. 61 
și urm: 

insuficienţelor culturale ale clerului. Deja este greu să ne 
facem o idee exactă despre predica episcopilor. Cea a 
preoților de parohie ne scapă aproape în întregime. Lite- 
rații s-au preocupat să le furnizeze cărți susceptibile să-i 
ajute în această sarcină. Existau omelii în care se găseau 
adunate predici dispuse potrivit ordinii sărbătorilor anului. 
Aceste lucrări erau în primul rând destinate călugărilor, 
care citeau extrase din Sfinții Părinţi ai Bisericii, în tim- 
pul slujbei de noapte. Culegerile compuse pentru a furniza 
modele de alocuțiune apar mai târziu, numai către 820. 
Școala de la Auxerre pune mai multe în circulaţie, iar 
audiența lor este mare!. Ele sunt modificate în Italia, în 
așa măsură încât devin o simplă canava pe care preoții 
pot broda în voie. Sub această formă frustă, ele pot fi 
ecoul succint al unei predici, reale. În Lombardia se poate 
să ne facem o idee mai precisă, datorită omeliilor desco- 
perite recent. Sunt scurte predici, scrise în latina simplă și 
directă, care, după toate probabilitățile, au fost rostite ca 
atare, în epoca lui Ludovic cel Pios. Cazul este interesant, 
dar nu este probant deloc pentru restul Europei2. 

Efortul continuat în epoca carolingiană pare să ceară 
prea mult de la cler. După lectura cronicilor și a vieților 
de episcopi din -secolele al X-lea și al XI-lea, nu se pare că 
au fost prea numeroși prelaţii care au luat în serios servi- 
ciul predicării. Sunt rari aceia care vizitează parohiile din 
dioceza lor, pentru a administra confirmarea, și se adre- 
sează mulțimii cu această ocazie. Cazurile cunoscute, 
pentru că sursele dau seamă despre acestea, sunt pre- 
zentate ca excepţii. Episcopii par a avea mai mult darul 
vorbirii în fața regelui sau în faţa egalilor lor, numai dacă 
nu cumva documentele care nu rețin decât marile eveni- 
mente ascund această realitate prea umilă. La drept 
vorbind, predicările cunoscute sunt legate de marile adu- 


„LH. BARRE., Les homeliaires carolingiens de l'ecole 
d'Auxerre, Cetatea Vaticanului, 1962. 
2 Quatorze homelies du LX€ siecle d'un auteur inconnu de 
tItalie du Nord, ed. P. Mercier, Paris, 1970. : 

nări de populaţie, cu ocazia unui conciliul de pace, a unei 
reuniuni unde se judecă eretici sau pentru un pelerinaj. 
Este vorba aici de întâlniri cu totul excepționale, care nu 
au mare lucru în comun cu messa de duminică din paro- 
hii. Predicile retranscrise după aceste mari demonstrații 
populare sunt compuneri oficiale ce se adresau literaților, 
ecou savant al cuvântărilor ținute realmente în limba vul- 
garăl. i i 

Reforma Bisericii, confruntarea dintre papalitate și 
Imperiu, cruciada şi, la urma urmelor, trezirea evanghe- 
lică dau un alt curs predicaţiei și elocinței. Aceste pro- 
iecte diferite sunt atât de vaste, încât ele pot mobiliza 
toate energiile celor mai diverse persoane. În acest con- 
text, cuvântul își regăsește întreaga sa valoare ca instru- 
ment de comunicare, de convingere şi de antrenare a 
mulțimilor. Messa de duminică nu constituie o tribună pe 
măsura acestei noi elocințe. Cele mai importante discur- 
suri sunt ţinute într-un context mai puțin convențional. 
Este necesar să se țină seama de acestea, pentru că aces- 
te predici excepționale sunt singurele de. care se. face 
menţiune. 

Predicaţia lui Petru Ermitul, care determină micul 
popor să plece în cruciadă, provoacă evenimentul, din 
moment ce se pun în mișcare mulțimile. Ceea ce există ca 
irațional în această acțiune a fost bine pus în evidență. 
Cu toate acestea, nu înseamnă că această predicație, ce 
atinge sentimentele cele mai profunde, provoacă un 
entuziasm extraordinar. Ea determină plecarea, fără grija 
zilei de mâineZ. Cruciada este totdeauna precedată de o 
campanie de propagandă a cărei eficacitate este mai mult 
sau mai puțin mare. Sfântul Bernard este cu siguranță 
cel mai mare orator al acestor vremuri. El reușește în 
toate aceste genuri și aproape în fața oricăror auditori. Se 
cunoaște în special predica sa destinată călugărilor și 


1 Cf. cu predicile lui Adhemar din Chabannes editate de H. 
HOFFMANN, Gottesfriede und Treuga Dei [704], p. 257 şi urm. 

2P. ALPHANDERY, A. DUPRONT, La chretiente et lidee de 
croisade [693]. 

„clericilor. Textele latine au fost retușate pentru publicare, 
iar forma lor este marcată de cea mai măiestrită retorică. 
Or, Bernard, poate, deopotrivă, să se adreseze marilor 
adunări de laici. El ştie să-i potolească pe milanezii 
revoltați, în timpul expediției militare ce pune capăt 
schismei lui Anacletus. Predică la Vezelay, în fața cavale- 
rilor care se înfruntă în 'urma lui Ludovic al VII-lea. Și în- 
tr-unul, și în celălalt caz, aceste mulțimi sunt incapabile 
de a înţelege limba latină. Bernard este nevoit ca, într-un 
fel sau altul, să-și transpumă convingerile sale în limba 
vulgară, fie că o practică el însuși cu suficientă măiestrie, 
fie că traducătorii îi reiau temele într-un idiom pe care el 
nu îl cunoaște. Forţa oratorului se acomodează la aceste 
condiţii concrete, foarte rău evaluate la urma urmelor. 
Mulţimile medievale par în mod special sensibile față de 
cuvânt, mai mult emotive decât versatile și, la urma 
urmelor, foarte vulnerabile. Poate că era un public tânăr, 
bine dispus și fără o apărare critică. Eșecul unui mare 
orator este interesant de relevat. Se cunoaște faptul că 
Sfântul Bernard, predicând în Sudul Franței, s-a lovit de 
indiferența populației din Verfeil. Ţinutul era ostil 
Bisericii. Era însă mult mai greu să reziste farmecului 
unui mare predicator și renumelui unui personaj fără 
pereche. 

La un nivel mai puţin spectaculos, predicația joacă un 
rol determinant în transformarea morală și spirituală a 
creștinătății medievale. Reformatorii din secolul al XI-lea 
sunt primii care iau cunoștință de eficacitatea cuvântului. 
Începuturile carierei lui Pier Damiani, în ținutul mărcilor, 
ilustrează admirabil apaăriția acestei noi forțe. Papalitatea, 
care îi măsoară foarte rapid importanţa, se străduiește să-i 
angajeze pe toţi cei care sunt capabili să predice, chiar 
dacă vocaţia lor originară nu îi îndemna să ia cuvântul în 
biserici sau în locuri publice. Pe scurt, eremiţii și călugării 
pot primi funcția de predicatori. Grigore al VII-lea o acordă 
cu foarte multă generozitate, într-un context în care pre- 
ocupările religioase și politice sunt legate în mod inextrica- 
bil. EI îi conferă astfel o mare misiune lui Guilelmus din 

Hirsau. Succesorii săi procedează la fel, iar unii papi îi 
patronează pe cei mai mari predicatori ai epocii. Urban al 
II-lea îl protejează pe Robert d'Arbrissel, Pascal al II-lea pe 
Sfântul Norbert. Ei primesc, și unul și altul, de la autori- 
tatea apostolică o autorizare valabilă pentru Biserica de 
pretutindeni. 

Înșiși laicii nu sunt scutiţi total de această sarcină de 
predicare. Unii dintre ei își arogă dreptul din proprie 
inițiativă, ceea ce.displace episcopilor, care se străduiesc 
să frâneze excesele verbale ale credincioșilor rău formați 
pentru această misiune. A predica pare, încă de la sfârși- 
tul secolului al XI-lea, completarea normală a vieţii 
evanghelice. Cei care trăiesc în comunitate, în sărăcie, 
imitându-i pe apostoli, consideră normal faptul de a lua și 
ei cuvântul. Iniţiativele sunt atât de numeroase și atât de 
diverse, încât ierarhia ecleziastică pare incapabilă să le 
controleze. Cu toate acestea, Biserica nu refuză, în toate 
cazurile, autorizarea pentru predicâre unor simpli laici. 
Ea își ia, pur și simplu, câteva precauţii elementare. 
Demersul valdensilor pe lângă Alexandru al III-lea, în tim- 
pul celui de al III-lea Conciliu de la Laterano, a rămas 
celebru. Curia romană procedează potrivit obiceiurilor și 
acordă o autorizare limitată, formulată într-un mod nega- 
tiv, din moment ce ea făcea cunoscut pe cât de exact 
posibil ceea ce înțelegea să interzică. Adepții lui Valdo nu 
aveau voie să predice despre doctrină. Prin urmare, ei 
puteau să facă îndemnuri morale și să-și invite auditoriul 
la penitenţă. Ei nu puteau lua cuvântul fără a fi solicitaţi 
în acest sens de clerul local!. În cele din urmă, clericii 
romani nu puteau fi mai liberali în privința credincioșilor 
care li se păreau neștiutori de carte. 

În cursul secolului al XII-lea, apare o nouă formă de 
predicare, foarte legată de studii, de oraș sau de operele 
profesorilor din școli. La Paris, cei care după ce au predat 


1 K. V. SELGE discută acest punct de vedere, conform 
Caracteristiques du premier mouvement vaudois et crises au 
cours de son expansion [849], în Les Vaudois, p. 110 și urm. 

vreme îndelungată au obligaţii pastorale, fie pentru că au 
devenit 'episcopi, fie pentru că au primit misiunea de a 
predica, au lăsat numeroase predici. Păstrarea acestor 
culegeri dovedeşte, cel puțin acest lucru, că știutorii de 
carte le consideră de o utilitate indiscutabilă. Pentru unii 
dintre acești predicatori, tradiția manuscrisă este 'sufi- 
cient de abundentă pentru a fi semnul unei mari favori. 
Fiecare caz merită o analiză... 

Nu se ştie, de exemplu, dacă limba originară a predi- 
cilor lui Maurice de Sully, profesor la școli, apoi episcop 
de Paris, era franceza sau latina. În primul caz, după ce a 
predicat, autorul și-ar fi tradus el însuși operele, pentru 
ca ele să poată sluji drept model pentru clerici. În celălalt 
caz; el însuși se adresa, de preferință, unui auditoriu de 
clerici care au țradus predicile în limba vulgară, pentru o 
mai mare folosință: Nu putem să rezolvăm dilema: punere 
la punct în limba savantă a unei predicări reale sau 
model spre folosul clerului. La drept vorbind, acest du-te- 
vino al auditoriilor populare în mediile de știutori de carte 
este cel care reține atenția. Se poate ghici că școlile joacă 
un rol important în vulgarizarea doctrinei pe care o expun 
profesorii. Niciodată nu a fost pus mai bine în evidență 
locul studiilor în reforma Bisericii, chiar dacă aceste 
predici ale profesorilor parizieni evită să se facă ecoul dez- 
baterilor 'care îi preocupă doar pe savanți. 

Operele oratorice ale profesorilor parizieni poartă 
marca acestei intenţii pastorale. Subiectele abordate, fie 
că este vorba despre dogme, despre sfintele taine sau 
despre morală, sunt totdeauna tratate ţinându-se seama 
de auditoriu. Acest efort de adaptare este confirmat de 
existența unei predicaţii în limba vulgară?. 

Două aspecte ale acestei predicații subliniază orien- 
tarea sa către un public. Se pot constata aici predici ela- 
borate pentru categorii de persoane bine definite. Unele 
sunt destinate prelaţilor, altele preoților. Cele mai intere- 


1 J. LONGERE, CEuvres oratoires [754]. 
2 M. ZINK, La predication [774]. 

sante sunt cele care abordează problemele laicilor. 
Predicatorii au o învățătură. specifică de dat școlarilor, 
femeilor, judecătorilor, negustorilor, nobililor și chiar 
ţăranilor. Aceste predici ad status ilustrează, o dată în 
plus, divizarea funcţională a societăţii și pun în evidență 
îndatoririle fiecărei stări. Noutatea nu este aici principiul 
unei învățături morale adaptate pentru fiecare condiţie, 
teoria acelor ordines o sugera deja, ci luarea în calcul din 
ce în ce mai realistă a datelor vieţii profesionale și sociale. 
Concepţiile acestui fel de predici apar cât se poate de bine 
ca un lung efort de aprofundare religioasă. 

Această predicaţie, încă de-la sfârșitul secolului, a 
recurs la exemplum, mică povestire reală sau inventată, 
punând în scenă personaje și din care predicatorul trage 
o învăţătură. Este istorioara care reține atenția auditoru- 
lui, care îl face să râdă și care, eliberată de orice adaus 
pedant, permite transmiterea mesajului. Procedeul este 
repede adoptat. Jacques de Vitry pare unul dintre princi- 
palii propagatori. 

Exemplum deschide un domeniu de cercetare cu totul 
special dacă se :doreșşte cu adevărat să se înțeleagă că el 
permite accesul povestirilor adaptate unor auditorii. 
Primite de mii de credincioși, ele formează o mentalitate 
comună. Reluat de generaţii de predicatori, exemplum 
făurește lent o stare de spirit. În acest domeniu, numai 
seriile pot avea o semnificație și nu o povestioară izolată. Pe 
scurt, culegerile sunt cele care trebuie să rețină atenţia, de 
așa manieră, încât să arate sensul explicit și, uneori, sen- 
sul ascuns al acestei multitudini de povestiri. Acest mod de 
a evalua cultura primită, pe cale orală și printr-un mare 
număr de persoane, dă despre religiozitatea medievală o 
cunoaștere socialmente extinsă și omenește trăită. 


În realitate, se cunoaște foarte puţin în legătură cu modul 
concret de a predica. Exemplele cunoscute descriu toate 
situații excepționale, iar nu umila predică de duminică într-o 


1 C. BREMOND, J. LE GOFF, J. C. SCHMITT, L'exernplhun [38]. 

parohie. Povestirile sunt, de altfel, mult mai puţin explicite 
decât ne imaginăm și pun multe întrebări pe care nu le 
rezolvă. Este cazul vieților Sfântului Bernard, în ceea ce 
privește episoadele care pot ilustra această cercetare. Cum a 
putut ilustrul abate să se facă înţeles, în aer liber, la Vezelay, 
în prezența unei mulţimi? Nu se știe cum procedau predica- 
torii medievali pentru a crește volumul vocii. Şi limba folosită 
crea probleme. Cum reușeau predicatorii itineranţi, atât de 
numeroși, să se adreseze realmente mulțimilor? Cum a predi- 
cat Norbert, un german, în Franța? Ce limbă a vorbit Bernard 
în Languedoc? Oare, prezența acestor personaje sfinte, prece- 
date de reputaţia lor de taumaturgi, nu era mai importantă 
decât cuvântările lor? Aceste turnee de predicaţie erau, oare, 
organizate dinainte și pregătite cu grijă? Marii oratori accep- 
tă ei, oare, aventura spontaneităţii și a improvizației? Nu se 
ştie, în stadiul actual al studiilor, nu se poate răspunde 
exact acestor probleme și nu este sigur că documentaţia va 
permite să se poată răspunde într-o zi. 

Se impune totuși să facem inventarul a ceea ce este cunos- 
cut în acest domeniu. Sfântul Bernard predică cu regulari- 
tate în biserici și în mânăstiri. Abatele de la Clairvaux lasă în 
opera sa 86 sau 87 de predici despre sărbătorile liturgice din 
ciclul anului, 45 despre sfinți, 125 mai scurte despre diferite 
subiecte. Nu intră în calcul instrucțiunile date călugărilor săi 
sub formă de predici. 

“Această operă oratorică este transmisă în scris și se 
impune să căutăm cărui gen de activitate orală îi cores- 
punde. Instrucţiunile date călugărilor au fost rostite în 
latinește. Cu toate acestea, aceste conferinţe spirituale sunt 
rescrise pentru publicare și unele nu au fost rostite în reali- 
tate. Așa sunt comentariile la Sfânta Scriptură care adoptă 
forma literară a predicii. Abatele de la Clairvaux trebuia 
deopotrivă să răspundă nevoilor spirituale ale fraţilor con- 
verși, cărora li se adresa în limba vulgară și pe un ton mai 
simplu. Rămân din această activitate câteva ciorne scrise în 
latinește, în același timp aid:e-memoire și relicvă pioasă. 
Predicile despre sărbătorile din ciclul liturgic al anului au 
fost rostite în biserici, la fel ca și cele despre sfinți. Nu se 
cunoaște, în legătură cu acestea, decât o redactare latină, 
despre care este dificil să spunem cum reflectă originalul din 
limba vulgară. Retoricii, admirabil stăpânite de Bernard, i se 
adaugă aici stilul, eleganța şi, după toate probabilitățile, 

chiar spontaneitatea! Această predicaţie obișnuită, s-ar 
putea spune de rutină, nu ne permite să ne facem o idee 
despre locul pe care îl ocupau în activitatea lui Bernard 
alocuţiunile spectaculoase în fața mulțimilor. 


Oratorii de mai mică anvergură se mulțumesc cu reţetele 
verificate. Am greşi dacă am considera ca veritabile predi- 
caţii tot ceea ce este cuprins în rubrica de predici. Genul se 
bucura pe atunci de o mare încredere și trebuie că erau 
pure ficțiuni literare. Numeroasele culegeri de predici, scrise 
de cistercieni, se adresează călugărilor din ordinul lor. Unele 
poate că au fost rostite. Sunt însă, cu siguranță, rescrise2. 
Se pot face aceleași remarci în legătură cu toți regularii. 

Această predicaţie clericală sau monastică nu epuizea- 
ză, cu siguranță, subiectul! Există o activitate oratorică în 
limba vulgară, de un nivel mai simplu, care nu este cunos- 
cută decât într-un mod indirect, din povestiri sau din aluzi- 
ile cronicarilor. Astfel Thomas din Spalato raportează că l-a 
auzit pe Francisc din Assisi predicând la Bologna, în 1222, 
despre îngeri, oameni și demoni. Discursul nu releva 
elocință sacră, pentru că sfântul vorbea non sermocinendo 
sed concionendo, adică se adresa credincioșilor în maniera 
orâtorilor politici, făcânt o mustrare în piaţa publică3. 
Această notație este extrem de importantă, pentru că ea 
dovedește că ascultătorii disting bine aceste două feluri și 
că exista, în această vreme, un. mod tradițional de a ţine o 
predică. A se folosi un alt ton și a folosi un alt stil sunt, în 
mod evident, o inovaţie. O putem atribui lui Francisc din 
Assisi sau putem aprecia că el a fost precedat pe acest 
drum de predicatorii populari care nu au formaţie clericală. 
Or, viața călugărilor minoriți ai primei comunități lasă să 
se întrevadă fapte de acest gen, în plus mai modeste și încă 


1 J. LECLERCQ, Recueil d'etudes sur saint Bernard [595]. 

2 GUERRIC D'IGNY, Sermons, ed. J. Morson și H. Costello, 
Paris, 1970-1973. Se va consulta în mod special introducerea. 

3 TH. DIN SPALATO, Historia Salonitarum, în MGH SS, XIX, 
p. 580. : 

mai umile. Nu s-ar putea spune totuși de ce aceşti oratori, 
puţin diferiţi, au luat sau nu adesea cuvântul 1. 


C. PENITENȚA 


Antichitatea creștină practicase penitența publică pen- 
tru a reconcilia un credincios căzut în păcat. Aceasta nu 
era o mărturisire publică a greşelilor sale, ci alegerea unei 
condiții de viață. Un creștin vinovat pentru greșeli grave 
putea să ceară episcopului să-l primească în ordinul 
penitenților. La începutul postului, în cursul unei cere- 
monii, episcopul îi punea mâinile deasupra capului, iar 
.păcătosul începea o perioadă de ispăşire, în timpul căreia, 
îmbrăcat într-o haină din păr de capră, alungat din 
Biserică, era exclus de la Eucharistie.- După reconcilierea 
sa, în Joia Mare, penitentul, admis la comuniune în cel 
mai bun caz, rămânea lovit de diverse incapacităţi. Nu 
mai avea voie să poarte armele, nici să ocupe funcții pu- 
blice, nici să facă recurs în justiţie, nici să practice 
comerţul, nici chiar să se căsătorească. O asemenea recon- 
ciliere nu se întâmpla decât o singură dată. Această disci- 
plină penitențială nu putea conveni decât unor credin- 
cioși deja eliberați de obligaţiile laice sau foarte deciși să 
„se retragă din viaţa socială. Încă de la sfârșitul secolului 
al VI-lea, episcopii consideră mai înțelept să refuze acest 
statut de penitent oamenilor tineri și laicilor căsătoriți. 

O asemenea penitenţă nu se ocupa deloc de problema 
păcatelor grave comise de creștini care nu puteau re- 
nunța la viața lumească pentru câteva motive, oricare ar 
fi fost acelea. Greșelile comune și fără gravitate erau con- 
siderate drept iertate printr-o mărturisire făcută lui 
Dumnezeu şi prin practicarea operelor de iertare. Pentru 
greșelile mai grave, nu era nimic prevăzut în afara acestei 
discipline, de nepracticat în multe din cazuri. Chiar în 


1 C. DELCORNO, Origini della predicazione francescana, în 
Francesco d'Assisi e francescanesimo dal 1216 al 1226, Assisi, 
1977, p. 125 şi urm. 

momentul când episcopii consideră oportun să nu o. 
impună anumitor categorii de credincioși, ea este singura 
cunoscută, iar clericii îi conferă o virtute suverană, care 
constituie multă vreme forma ideală a penitenţei. Acest 
prestigiu rămâne, chiar atunci când principalele sale 
dispoziții sunt mai mult sau mai puțin bine cunoscute. 

Biserica celtică nu cunoștea penitența publică și abor- 
dează altfel problema păcatului. Călugării irlandezi practi- 
cau mărturisirea zilnică a greșelilor lor și primeau o 
penitență. Bineînţeles, ei confundau încălcarea datoriei 
cu încălcarea regulii și cu păcatele propriu-zise, ceea ce 
se înțelege ușor la atleţii ascezei. Acest sistem este aplicat 
clericilor apoi laicilor. Misionarii irlandezi și anglo-saxoni 
răspândesc această disciplină pe continent, pretutindeni 
unde evanghelizează populaţiile. Este cunoscută în 
Germania, în Galia şi în Lombardia. Episcopii o aprobă în 
timpul unui conciliu reunit la Chalon-sur-Sa6ne, între 
anii 644 şi 656. Dimpotrivă, ea este necunoscută acolo 
unde predicatorii veniţi din. insule nu au pătruns, de 
exemplu în Acvitania. În plus, Spania este un caz aparte. 

Clericii carolingieni se află în fața unei iradiţii duble: cea 
venită din insule, și în mod obișnuit practicată în ținuturile 
francilor, cea din antichitatea creștină cunoscută din 
operele Părinților Bisericii și lucrările liturgice provenind de 
la Roma. Ei nu pot da o explicaţie as și critică usupra 
acestor diferențe evidente, de aceea reilecţia lor se îndreap- 
tă către un amalgam nu totdeauna coerent. În plus, tre-. 
buie să se ţină seama de ceea ce este inspirat de concepția 
despre păcat și de practica justiției în societățile barbare. 

În ceea ce îi privește pe experții carolingieni, penitența 
este dreaptă atunci când ea aduce satisfacția adecvată. 
pentru o ofensă făcută lui Dumnezeu. Ideea este, din 
punct de vedere religios, destul de sumară și este destul 
de apropiată de cea a componenței obișnuite a tuturor 
codurilor de legi barbare. Ea convine cu atât mai mult cu 
cât Dumnezeu este împăratul cerurilor și veghează la 


1 E. AMANN, Penitence, în DTC, t. XII. 

respectarea legii sale pe pământ. Pe scurt, ideea unei 
pedepse ce deschide calea unei întoarceri la iertare este 
cu ușurință asimilabilă. Cu toate acestea, rămâne să 
articulăm tradiția Părinților Bisericii la practica insulară. 

În textele carolingiene, penitența permite obținerea 
unei reparaţii rapide a păcatelor comise şi se poate reîn- 
noi. Prin urmare, este vorba, desigur, despre disciplina 
venită din insule și, în lipsa unui termen mai bun, o 
putem numi penitență particulară. Ea este recomandată 
de episcopi și de împărat. De aceea, capitularul din 802 
despre examinarea clericilor cere ca aceștia să ştie să 
insufle respect faţă de soluțiile pentru păcate!. Conciliile 
reformatoare din 813: cer ca preoţii să ştie într-un mod 
foarte precis "cum să primească confesiunile și cum să 
impună penitenţele"2. Alcuin, care cunoștea bine această 
practică, devine propagandistul ei. Statutele sinodale 
arată că ea este cât se poate de obișnuită. 

Această confesiune este un ritual complex. Este măr- 
turisirea făcută lui Dumnezeu, care șterge păcatul, iar 
preotul devine martorul acestui fapt. El poate fi, în anu- 
mite cazuri, înlocuit de un laic3. Cu toate acestea, clericii 
insistă asupra necesităţii de a se spovedi unui preot. 
Acesta din urmă îl poate întreba pe penitent pentru a-l 
ajuta să nu omită nimic, dar trebuie s-o facă în mod dis- 
cret. Rolul său este după aceea de a evalua importanța 
greșelii și de a fixa penitența just. În sfârșit, el îl roagă pe 
Dumnezu să acorde iertarea. Practicată astfel, penitența 
este un act de devoțiune care, prin mărturisire şi pedeap- 
să aduce o îndreptare sufletului. Se poate discuta despre 
caracterul sacramental al ceremoniei. Este mai mult un 
efort spiritual decât un act liturgic. 

Pentru a fixa penitențele, confesorii dispun de un veri- 
tabil tarif consemnat în penitenţiale. Cele mai vechi 
statute sinodale, cele de'la sfârșitul secolului al VIII-lea și 


1 MGH, Capit., t. 1,p. llOca4. 
2 MGH, Conc. aevi Karolini, t. 1, p. 255, C 12. 
3 A. TEETAERI, La confession aux laics [770]. 

începutul celui de al IX-lea, cer ca preoţii să aibă, să con- 
sulte și să înțeleagă aceste lucrări. Efectiv, se pare că 
folosirea lor a fost foarte răspândită. Nu se întâmplă acest 
lucru fără a provoca temeri care sunt mereu aceleași. 
Câţiva episcopi le găsesc prea permisive, prea puțin 
demne de încredere şi prea puţin conforme cu canoanele 
autentice ale Bisericii. Conciliul de la Chalon, din 813, 
cere revenirea la penitenţa antică și distrugerea acelor 
Libri paenitentiales. Unele statute sinodale impun această 
eliminare, este adevărat că în zadar. Ordine categorice de 
acest fel.nu se pot explica decât prin ignorarea dispo- 
zițiilor disciplinei antice. 

În maniera legilor barbare, Penitenţialele se prezintă ca 
nişte cataloage de păcate însoţite de un tarif calculat în 
zile și în ani de post şi de abstinență. Uneori conțin un 
tabel de echivalențe, deoarece adăugarea de pedepse riscă 
să depășească cu ușurință ceea ce se poate îndeplini într:o 
viață de om. De aceea se constată rapid principiul conver- 
urii unei penitenţe prevăzute în alta, mai ușor de îndeplinit. 

Lucrări utile și adesea transcrise, Penitenţialele se 
copiază unele după altele. Ele sunt remaniate fără înce- 
tare pentru a fi adaptate la realitățile cotidiene. Este o 
literatură vie și uneori cât de poate de trivială. Aceste 
cărți diferite se prezintă sub patronajul sfinților presti- 
gioși din insulele britanice: Colomban, Beda, Egbert și 
mulți alţii. Atribuirea lor în mod real rămâne nesigură. 
Uneori este chiar greu să se precizeze data compunerii. 
Dimensiunile lor sunt foarte variabile, de la câteva pagini, 
până la un volum micl. 

„. Clericii carolingieni care cunosc bine această literatură 
de inspiraţie insulară se străduiesc să o stăpânească și să 
o îmbunătățească. Este vorba pur și simplu de înlocuirea 
Penitenţialelor, acolo unde tarifele sunt evaluate arbitrar, 
prin lucrări mai sigure, inspirate de colecţii canonice 


1 C. VOGEL, Libri Paenitentiales [52]. Această ultimă lucrare 
conține o bibliografie foarte importantă. 

recunoscute. Hrabanus Maurus compune două. Opera 
cea mai utilizată este cea a lui Halitgaire, episcop de 
Cambrai, al cărei subtitlu, penitenţial extras din arhivele 
Bisericii romane, a asigurat probabil succesul. 

Penitenţa particulară era de o asemenea necesitate 
într-o societate devenită creștină, încât, în ciuda reticen- 
țelor, disciplina insulară s-a impus definitiv. Se compun 
Penitenţiale pe tot parcursul acestei perioade și până la 
sfârșitul secolului al XII-lea, dovadă a utilității lor. Ele nu 
dispar decât atunci când sunt înlocuite de sumele pentru 
folosul confesorilor, care răspund acelorași nevoi. 

La drept vorbind, chiar condiţiile practicării penitenței 
sunt diferite, din momentul în care societatea este creș- 
tină și regele este uns. Este cât se poate de evident că 
pentru un laic grosolan confesiunea nu prezintă nici un 
imbold, trăind în impietate și fără percepţie morală. Nu 
este mai mult nici pentru un cleric rătăcit. Și unul și 
celălalt se pot sustrage acestui act de devoțiune, voluntar 
dacă nu spontan. Dimpotrivă, crimele și delictele pe care 
blamul regal le reprimă, ca tot atâtea deformări ale păcii 
publice, sunt, de asemenea, ofense aduse lui Dumnezeu. 
Bunul mers al lumii cere, ca, în plus faţă de sancţiunea 
regală, să existe penitență. În aceste cazuri, există un 
melanj curios. Represiunii judiciare i se adaugă o ten- 
dință la penitență prin constrângere, care este corespon- 
dentul său religios. Într-o societate în care temporalul şi 
spiritualul se confundă atât de fundamental ca în epoca 
carolingiană, regele poate întreprinde pedepsirea păca- 
telor, iar Biserica poate impune penitențe pentru infrac- 
ţiuni de ordin public. Deosebirea de domenii impune un 
efort care nu este totdeauna coerent. Criteriile nu sunt 
cele care au fost ulterior reținute de Biserică. 

În înţelegerea clericilor, păcatului evident și cunoscut de 
toți trebuia să-i corespundă o penitență potrivită, adică 
publică. Încercările de restaurare a disciplinei antice se 
sprijină pe această convingere. Totuși, exista o diferență 
capitală: penitentul era, în Biserica străveche, un credin- 
cios care îşi căuta reconcilierea; în epoca carolingiană 

este un om supus coerciției. Represiunea conţinea o. re- 
stabilire a ordinii lumii, ameninţată continuu de păcat, și 
o justă compensație pentru ofensele aduse. De aceea cle- 
ricii capătă obiceiul de a cere intervenția puterilor laice 
împotriva păcătoşilor. Întreaga lor strădanie tinde să du-. 
bleze ordinea civilă, printr-o ordine morală și religioasă și 
să le confunde cu una singură. Acţiunea se face în con- 
textul unei imperiu sacru, perfect coerent. Însăși percep- 
ţia rolului puterii în lume este marcată din această cauză. 
Abaterilor aduse de păcat, ce vin să perturbe fără încetare 
ordinea societăţii creștine, li se opune acțiunea regelui, 
care restabilește prin forță și coerciţie ordinea lucrurilor. 
Oamenii, dacă ar fi după ei, s-ar lăsa duși pe panta 
fatală, dacă regele nu ar interveni să-i indrepte. Lupta 
împotriva păcatului, care infectează întregul corp social, 
revine parțial regilor. 

Este important ca păcatele cele mai grave să fie cunos- 
cute, pentru ca regele și clericii să ia măsurile necesare 
repunerii în ordine a lumii. Din această cauză, episcopii 
cer preoților'şi credincioșilor să semnaleze păcatele publice 
care le-ar ajunge la cunoştinţă. În legătură cu această 
practică a denunțării, toți episcopii sunt de aceeași părere. 
Martorii trebuie mai întâi să confirme faptele. Biserica se 
străduiește atunci, prin admonestări publice sau private, 
să-l convingă pe păcătos să ceară el însuși penitența. Ex- 
comunicarea poate fi un mijloc de a forța reticențele. Epis- 
copii se folosesc de acest lucru destul de ușor, în această 
perspectivă. Hincmar o consideră ca pe un fel de medica- 
ment la dispoziția pastorilor. 

În această cercetare a păcatelor grave și publice care 
au scăpat vigilenţei clerului, episcopii înțeleg să se asi- 
gure cu garanţii. Ei nu acceptă orice fel de mărturie. Pen- 
tru desemnarea persoanelor care, fiind mai presus de 
orice bănuială, au sarcina să informeze autorităţile eclezi- 
astice, se au în vedere criterii juridice și morale. Acest sis- 
tem, foarte carolingian ca inspiraţie, pare să fi funcţionat 


1 J. DEVISSE, Hincmar [238], t. 1, p. 525 şi urm. 

sporadic, în Lorena și în diferite ducate ale regatului 
Germaniei, până în secolul al X-lea. Cu toate acestea, 
toate textele canonice care amintesc martorii sinodali nu 
dovedesc. existenţa lor reală. Reminiscenţe ale acestei 
instituţii nu par să fi fost total abolite, atunci când papa- 
litatea se străduiește să procedeze prin anchetă împotriva 
ereticilor. Dispoziţiile bulei Ad Abolendam par ecoul aces- 
tor practici străvechil. 

Resuscitarea penitenţei publice, chiar sub o formă 
adaptată la noile realități, conţinea ceremonii inspirate 
direct din uzanţele liturgice ale antichităţii. Ca și altădată, 
ea începe printr-o impunere a mâinilor în faţa corului bi- 
sericii şi se încheie printr-o reconciliere solemnă. Există, 
totuși, o diferenţă capitală, în timpul perioadei de ispă- 
șire, păcătosul este ţinut în închisoare sau închis într-o 
mânăstire, ceea ce înseamnă același lucru. Acest singur 
fapt este suficient pentru a marca distanţa dintre cele 
două instituții. 

Evocarea teoretică a penitenței publice este ceva, 
impunerea sa reală este altceva. Faptul că episcopii au 
urmărit îndelung acest scop este o certitudine. Că au 
reușit este mai puţin sigur, pentru că faptele cunoscute 
sunt rare. Ele nu se referă decât la personaje foarte impor- 
tante, ceea ce este semnul caracterului excepțional al 
acestei discipline. Aistulphe, prinț. lombard, ucigașul 
soţiei sale din cauza unei simple bănuieli, este pus în 
situaţia de a alege între retragerea într-o mânăstire și 
penitența publică. Paulinus din Acvileia, care prezintă 
această întâmplare, face în mod expres referire la statutul 
penitenților din antichitate2. Penitenţa lui Ludovic cel 
Pios, la Saint-Medard-de-Soissons, se apropie și mai mult 
de modelul antic, din moment ce se consideră că împăra- 
tul a făcut spontan mărturisirea păcatelor sale. El depune 
armele, îmbracă haine de penitent, ceea ce este un semn 
de renunțare la viața lumească. Episcopii îl despart de 


1 MANSI, Concil, XXII, 476. 
2 MGH, Epist., t. IV, pp. 516-517. 

soția sa și îi impun castitatea. Împăratul devine pri- 
zonierul fiilor săi. În comparaţie cu această ultimă împre- 
jurare, tipic carolingiană, nu există ceremonie în care 
restaurarea arheologică a disciplinei antice să fi fost 
împinsă mai departe. 

Într-o competiţie pentru putere, penitența publică per- 
mite eliminarea unui adversar, prin obținerea pronunțării 
sentinţei Bisericii. Utilizarea unei asemenea proceduri în 
scopuri politice constituie o impostură. Demiterea lui 
Ludovic cel Pios, mai mult decât suspectă, și mărturisirea 
forţată a păcatelor sale, desconsideră episcopatul. La 
drept vorbind, prinții au alte mijloace să îndepărteze un 
concurent, folosind proceduri ecleziastice. Intrarea într-o 
mânăstire exclude deopotrivă din viaţa laică și este mai 
ușor de manevrat. Exemplele nu lipsesc. Împotriva per- 
sonajelor de mai mică anvergură, penitenţa prin con- 
strângere este folosită mai multă vreme, așa cum o arată, 
se pare, Livre des affaires synodales, al lui Reginon din 
Prim. Ritualul de penitență pubiică, cunoscut de acest 
autor, este reluat în Pontificatul romano-germanic, com- 
pilat către 960, la mânăstirea de la Saint- Albans din 
Mainz. Se ştie că acest compendiu liturgic introduce la 
Roma diverse uzanţe france și germanice. 

Nu putem fi siguri că o asemenea încercare, părăsită la 
urma urmelor, a fost fără consecințe. Disciplina antică, 
rău înţeleasă, introduce o legătură între penitenţă și 
coerciție. O asemenea legătură permite, în același timp, 
Gbținerea unei mărturisiri, pedepsirea și reconcilierea. În 
cercetarea ereticilor, acest sistem oferă avantajul că pre- 
supune o procedură de renegare, necesară punerii în 
evidenţă a greșelilor, şi o sancțiune, din moment ce peni- 
tența este însoţită de o pedeapsă -chinuitoare. Ambigu- 
itatea este permanentă. Textele trec neîncetat de la voca- 
bularul confesiunii la cel al justiţiei. Închisoarea poate fi o 
penitență aplicată printr-o sentinţă luată în mod legitim 
de un judecător ecleziastic, care în același timp recon- 
ciliază un credincios rătăcit. În plus, sancţiunea este pro- 
nunțată în public, din moment ce este vorba de o slăbi- 

ciune notorie. În sfârșit, clericii justifică cu ușurință acest 
amestec destul de ciudat, atrăgând atenţia că trebuie să 
se dea satisfacție pentru păcatele comise, în această lume 
sau în cealaltă!. _ 

Creștinarea puterii nu excludea penitența voluntară în 
maniera antică. Un laic care dorea acest lucru putea să 
ducă o viaţă pioasă şi retrasă de lume. Rămâne să știm 
dacă acestă comportare este considerată ca o stare de 
viață definită de un statut. Dificultatea ţine de multi- 
tudinea instituţiilor. Un laic ce a renunțat la viața socială 
și trăiește într-o abație, supus unei reguli și unui abate, 
este un călugăr. Un pelerin este un penitent în afara dio- 
cezei sale. Un eremit sau u': retras se deosebesc. puţin, 
măcar prin stabilitate, cel puţin temporară, într-un loc și 
prin pretenția la perfecțiune. De fapt, existența peni- 
tenţilor și a penitentelor nu lasă loc nici unei îndoieli. Ei 
apar prin subterfugiul unui text, puţin la întâmplare, în 
cadrul povestirilor. Mama lui Guibert de Nogent, bine 
cunoscută din povestirea fiului său, trăiește pios în preaj- 
ma unei biserici. Chiar înainte de intrarea sa într-o mâ- 
năstire, ea pare .să ducă o viaţă de acest fel, spontan și 
fără alt sfat decât cele primite de la confesorul său. Atunci 
când există un grup de penitenți, purtând un veșmânt 
distinctiv și recunoscut de episcop, există o anumită con- 
diție de viață și poate un statut. Dispoziţiile regulamen- 
tare vin după aceea. Ordinul penitenţei nu este altceva în 
secolul al XII-lea, decât aceste comunităţi trăind într-un 
mod mai mult sau mai puţin organizat și nu prea cunos- 
cut, din lipsă de documente2. 

Astfel, restaurarea abia schițată a penitenței publice 
dă naștere direct sau indirect la instituţii extrem de 
diverse. Dimpotrivă, mărturisirea și iertarea păcatelor, 
practicate potrivit disciplinei insulare, se află la. originea 
confesiunii la ureche și a sfintei taine a penitenței, așa 


1 Cf. Les penitences infligees aux cathares convertis en 
Languedoc, în E. GRIFFE, Les debuts de laventure cathare [856]. 

2 G. G. MEERSSEMAN, E. ADDA, Penitents ruraux cornmunnu- 
taires en Italie au XII€ siecle, în RHE, t. 49, 1954, pp. 343-390. 

cum se precizează în Biserică. La origine, sistemul este 
sumar, din moment ce se limitează la sancţionarea unui 
păcat printr-o compensație. Există o obiectivitate imper- 
turbabilă în această practică. Singurul gest care justifică 
iertarea păcatului este demersul voluntar al aceluia care 
vine la mărturisire. Istoria confesiunii este cea a apro- 
fundării tuturor datelor acestui sistem. 

Primul element al acestei evoluții este juridic. Se dis- 
tinge mult mai bine ceea ce cade sub incidența dreptului 
Bisericii și prin urmare a unei sancţiuni așa cum este 
excomunicarea, de ceea ce depinde de viața morală și 
spirituală, a forului interior, așa cum precizează acest 
lucru canoniştii. În acest ultim caz, remediul constă în 
penitența privată. Reflecţia este împinsă până la a dis- 
tinge, în legătură cu un același subiect, ceea ce ţine de 
drept de ceea ce ţine de'confesor, pentru a se stabili astfel 
regulile de comportare ale fiecăruia. Dreptul canonic fi- 
xează principii generale care tratează obiectiv problemele. 
Tradiția Bisericii este formulată atunci în termenii obliga- 
ţiilor și ai sancţiunilor. Confesorul ia în calcul împre- 
jurările și calitatea persoanelor. Este vorba atunci de un 
proces de reconciliere. 

Cel de al doilea aspect al acestei evoluţii ţine de apro- 
fundarea analizei morale și spirituale. Materialităţii fapte- 
lor pur și simplu constatate în penitența tarifară vine să i 
se adauge evaluarea mobilului și a intenției. Abelard, care 
trece drept precursor, consideră că moralitatea unei acțiuni 
ține mai puţin de rezultat, care poate fi neplăcut, decât de 
intenţia sa. Cel care îl ofensează pe Dumnezeu, voluntar, 
prin acţiune sau prin omisiune, trebuie să facă peni- 
tență!. Aceste propuneri sunt rău primite, deoarece con- 
temporanii le consideră prea subiective. Cu siguranţă, 
riscul unei dezagregări complete a sistemului de obligații 
nu este imaginar. Nu este mai puțin adevărat că aceste 
cercetări sunt punctul de plecare pentru un efort intelec- 


1 M. DE GANDILLAC, Intention et loi dans Lethique d'Abelard, 
în Pierre Abelard [659], pp. 585-608. 

tual care duce la punerea în evidență a conștiinței mo- 
rale. Decurge de aici o definire diferită a păcatului. De 
acum înainte, iertarea este constatarea unei căinţe și a 
voinței de a se îndrepta. Preotul ce administrează sfânta 
taină constată această convertire, necesară penitenţei. 

Această interiorizare conduce la confesiunea la ureche, 
modernă. Ea nu exclude nicidecum morala funcţională 
derivată din analiza condiţiilor de viaţă sau a acelor 
ordines. Cele două atitudini se conjugă. Obligaţiile se for- 
mulează totdeauna potrivit acestor cadre de gândire vechi 
și familiare. Ele permit întocmirea unui program de viață 
ce rămâne obiectiv și semnalarea pericolelor fiecărei con- 
diţii. Penitenţa se modelează totdeauna după o anumită 
descriere a realităţilor sociale. Ea poate, de asemenea, să 
fie dublată de o întoarcere spre sine conformă gradului de 
individualism ce se face simţit în secolul al XII-lea. Acest 
dialog ce se schițează aprofundează psihologia clericilor și 
a călugărilor. i 


D. VIAȚA SEXUALĂ ȘI CĂSĂTORIA 


Asasinatele și celelalte crime puteau fi reprimate de 
comun acord de prinţ și episcopi, fiecare contribuind la 
ordinea lumii după mijloacele și puterile sale. Dimpotrivă, 
introducerea virtuților creștine în viața sexuală și cutumele 
matrimoniale întâmpină o rezistență tenace. Clericii doreau 
de multă vreme înscrierea în legislație a câtorva principii 
fundamentale, pe care Biserica le formulase încă din 
primele secole. Le-a fost încă și mai greu să convingă laicii 
de temeiul exigenţelor lor.. Nu au reușit niciodată să obţină 
respectarea în întregime a interdicţiilor lor, iar cruciada lor 
pentru moralitate trebuie reluată mereu. 

În mod evident, desfrâul și morala sunt incompatibile. 
Or, este adesea dificil să apreciem exact starea moravu- 
rilor și să distingem în mod real între un divertisment fără 
consecință și desfrâu. Sursele istorice nu aduc decât in- 
formații fragmentare și ecouri uneori înșelătoare. Peni- 

tenţialele ne aduc la cunoștință tot felul de delicte și per- 
mit evaluarea gravităţii lor din moment ce sunt tarifate. 
Nu există nici o îndoială că toate viciile sunt practicate, 
dar nu în mod obligatoriu de toţi. De aceea, această lite- 
ratură nu se poate lua ca obiectivă în legătură cu morali- 
tatea reală a celui mai mare număr de oameni. Se poate, 
după voie pur şi simplu și fără motiv precis, exagera sau 
diminua. Important ar fi să confruntăm aceste manuale, 
teoretice în fapt, cu povestirile istorice. Or, oricât de inte- 
resante ar fi informațiile din aceste opere, ele nu privesc 
decât câteva persoane, şi bine alese. Nu se poate trage de 
aici nici o concluzie generală. 

Literatura curtenească, a cărei inspiraţia este în mod 
manifest adulteră, suscită aceleași interogații. Este vorba, 
oare, despre un divertisment poetic sau despre un mod de 
viaţă? Onestitatea femeilor căsătorite este ea, oare, în 
mare pericol? A răspunde la aceste întrebări, înseamnă a 
lua apărarea moralității aristocrației. Nu se poate lua o 
hotărâre în legătură cu credința numai după operele de 
imaginaţie. Este limpede că se cunoaște mai mult de la 
poeții ce cântă femeile disimulate în spatele numelor de 
împrumut, decât de la soțiile de baroni sau de .conți care 
au trăit dragostea în maniera cântecelor. A revela o ase- 
menea discordanță nu surprinde în nici un fel istoricul. 
Cu toate acestea, chiar dacă se reduce, ipotetic, latura 
trupească în această. dragoste, nu este mai puțin adevărat 
faptul că inspiraţia este și rămâne adulteră. Este îngri- 
jorător, chiar în absenţa oricărei creații, că discursul este 
atât de manifest amoral. Putem fi surprinși că nimeni nu 
este ofuscat din această pricină! Trebuie ca moravurile să 
fie atât de depravate sau cântecul să fie considerat atât de 
frivol? Efectiv, nu se reușește să se abordeze moralitatea 
începând de la operele literare. Este mai bine să se con- 
state eșecul!. 


l Literatura despre acest subiect este imensă. Pentru infor- 
mare, se poate lua cunoștință de tezele ostile caracterului car- 
nal al acestei dragoste așa cum le dezvoltă R. NELLI, L'erotique 
des troubadours, Toulouse, 1963. 

Povestirile istorice, cronicile sau viețile sfinților merită 
mai mult credit, din moment ce, în ciuda erorilor, parti- 
pris-urilor sau a exagerărilor, autorii înțeleg să facă 
cunoscută realitatea. Tonul acestor texte este evident 
diferit de cel al literaturii de imaginaţie. Diversele forme 
de desfrâu sexual nu sunt necunoscute aici, dar ele nu 
sunt prezente peste tot. Războiul și sângele ocupă aici 
mai mult loc. Imoraliiatea apare aici cel mai adesea ca 
începutul rău al unei vieţi marcate de convertire. Urma- 
rea este mai edificatoare, iar sfârșitul merită elogii! Este 
adevărat că, în domeniul moralității, discreţia cronicarilor 
este destul de exemplară. Concubine și bastarzi nu par să 
tulbure pe nimeni. Predicatorii par cât se poate de sin- 
guri. 

Nu trebuie să așteptăm mare lucru de la această lite- 
ratură istorică, pentru că ea nu se referă decât la mediile 
umane speciale. Înalta aristocrație, care este în mod obiş- 
nuit singura ce apare în aceste povestiri, nu poate fi con- 
strânsă la viață morală atât de ușor ca oricare dintre 
credincioşi. Stăpână a puterilor și a bogăției, ea inspiră 
destulă teamă pentru a se bucura de mai multă libertate. 
Scandalurile grave care ajung până la papalitate lasă să 
se întrevadă o anumită complezență. Nimic nu permite să 
se creadă că ceea ce este tolerat, uneori, sau pentru un 
anumit timp, atunci când este vorba despre un prinț, ar fi 
acceptat la un alt nivel. Moralitatea nu poate fi evaluată 
decât potrivit mediilor sociale. Ar fi bine, deopotrivă, să se 
țină seama de tradiţii și de comportamentul propriu 
fiecărui .grup social. Din acel moment, incertitudinile 
devin foarte numeroase. 


Instituţiile publice și private joacă un rol determinant în 
aprecierea moralității, după cum ele recomandă sau deza- 
probă anumite practici. Istoria concubinajului ilustrează 
destul de bine acest aspect. În dreptul roman, căsătoria are 
consecințe juridice bine definite, în materie de dotă şi de 
succesiune. De aceea, este interzisă într-un anumit număr 
de cazuri, de exemplu între patricieni. și plebei, între romani 
și străini, între stăpâni și sclavi. Unirile contractate între 

persoane aparținând acestor categorii sunt concubinaje, 
onorabile și recunoscute, dar nu căsătorii. Femeia nu are în 
acest caz titlul de soţie şi nu are drepturi în consecinţă. 
Copiii sunt excluși de la moștenire. Fiecare cetăţean are 
dreptul să renunţe la un concubinaj pentru a contracta o 
căsătorie, unire cu o valoare juridică superioară. 

Asemenea cutume lasă perplecși clericii. Încă din secolul al 
III-lea, papa Calixtus permite femeilor din aristocrația romană, 
care voiau să se unească cu un sclav sau cu un eliberat, să 
trăiască cu el în concubinaj, din moment ce dreptul nu.auto- 
riza o căsătorie în sensul exact al termenului. Dacă este să 
dăm crezare Sfântului Augustin sau Sfântului Cezar, creștinii 
practicau adesea concubinajul, ca o unire temporară, ante- 
rioară și prealabilă unei căsătorii. Leon cel Mare consideră că 
un om care se căsătorește după ce a avut o concubină, încheie 
o primă căsătorie şi nu o recăsătorirel. De-atunci, concubina- 
jul pare tolerat în Biserică, precum o unire mai puţin perfectă 
şi cu condiția ca această femeie să fie singura din menajul 
respectiv. Este cât se poate de evident că este vorba aici de o 
legătură care nu este trainică2, 


Nu se pot ignora aceste legi și aceste canoane când se 
abordează căsătoria și concubinajul la franci. Un cleric 
-atât de: moralizator ca Alcuin găsește normal ca fiii lui 
Carol cel Mare să aibă o soţie de tinerețe, adică o concu- 
bină oficială. Oricare ar fi moravurile barbare în legătură 
cu acest lucru și licenţele pe care le acordă, majordomul 
palatului pare să fi urmat dreptul și să se acomodeze cu o 
practică ce are referinţe. Trebuie să ne ferim să consi- 
derăm altfel căsătoriile succesive ale lui Carol cel Mare și 
alegerea. unei concubine între două căsătorii legitime. 

Distincția între căsătoria legitimă și simpla unire, clară 
în dreptul roman, nu este'la fel în tradiția germanică. 
Soţul avea totdeauna posibilitatea de a-și repudia soţia și 
de a-și lua o alta. Prin urmare, era dificil să se spună 
dacă o unire era mai legitimă decât alta. Prima nu avea în 


1 LEON CEL MARE, Scrisori către Rusticus. de Narbonne, în 
PL, 54 c 1204. 
2 Primul Conciliu de la Toledo, c 17. 

mod cert acest caracter, din moment ce era vorba de un 
simplu concubinaj oficial. La urma urmelor, unirea după 
moda germanică nu-i dă femeii statutul de soție, decât 
atunci când este mama unor copii considerați ca legitimi, 
adică aceia care au dreptul la succesiune. Acest ultim 
privilegiu pare să depindă de bunăvoința tatălui și de 
multe alte consideraţii anexe. Revolta lui Pepin cel Co- 
coșat, primul fiu al lui Carol cel Mare, născut dintr-o 
căsătorie și nu dintr-un simplu concubinaj, deoarece 
tatăl său făcea alegerea fiilor dintr-o altă legătură ca 
moștenitori legitimi, dă o anumită idee despre incerti- 
tudinea care domnea în acest domeniu. 

Între concubinajul roman, revăzut de tradiția cano- 
nică, și căsătoria germanică, diferența nu este mare. Și 
într-un caz și în celălalt, bărbatul poate să-și alunge 
femeia, să o repudieze sau să divorțeze. Acest vocabular 
este frecvent până în secolul al XI-lea. Ideea creștină a 
unei căsătorii indisolubile este cea care apare ca noutate. 
A o face să intre în practică este o acţiune de anvergură care 
cere clericilor un mare efort și mult curaj. Această transfor- 
mare a moravurilor începe încă din secolul al IX-leal. 

Refuzul imoralităţii, aceasta chiar în cadrul vieţii sexu- 
ale, însemnă interzicerea incestului. Viaţa de clan, care 
nu era foarte îndepărtată, lăsase, la diferite popoare bar- 
bare, o tendinţă la indogamie; care nu ar fi existat fără 
numeroase căsătorii incestuoase, după judecata clericilor 
și a episcopilor. Fără îndoială, aceștia cunoșteau inter- 
dicţiile cărţii Leviticului. Nu este imposibil ca dreptul 
roman să le fi întărit convingerile asupra acestui aspect.. 
Influenţa biblică este aici preponderentă, din moment ce 
incestul este considerat ca o pată și o ticăloșie de care 
trebuie să te speli cât mai repede dacă vrei să scapi de 
mânia lui Dumnezeu. Pentru reformatori, trebuia să se 
pună capăt dezordinilor de neînțeles. 


1 J. GAUDEMET, Le lien matrimonial: les incertitudes' du haut 
Moyen Age, în Le lien matrimonial [752], pp. 81-105; reluat în J. 
GAUDEMET, Societes et Mariage [740]. 

Încă din timpul domniei lui Pepin cel Scund, dis- 
poziţiile Conciliului de la Ver figurează într-un capitular 
din anii 754-755. Acest text enumeră unirile interzise din 
cauză de consangvinitate sau din rațiuni de. înrudire spi- 
rituală. Căsătoria rămâne totuși autorizată între veri pro- 
veniți din frați. Capitularul prevede în special sancțio- 
narea incestului de către autoritatea publică. Trebuie nu 
numai să se plătească o amendă, ci mai mult.să se în- 
drepte sub pedeapsa cu închisoarea, cu loviturile de bas- 
ton sau de punerea sub carantină. | 

Pepin ordonă în plus ca nunta să fie celebrată public, 
în scopul de a pune capăt unirilor clandestine care pot 
camuifla un incest, o poligamie discretă sau o căsătorie 
forțată în urma unei răpiri. La rândul lor, conciliile cer ca 
mariajul să fie precedat de o anchetă despre legăturile 
eventuale de consangvinitate, făcută cu ajutorul bă- 
trânilor satului. Această procedură este extinsă la întreg 
Imperiul de capitulanul general din 802. - 

Papalitatea, episcopii şi unele sinoade par să considere 
aceste interdicții insuficiente. La adunarea de la Com- 
piegne,.din 757, episcopii prevăd despărțirea soților care 

“ar fi-provenit din fraţi (veri primari). La. Conciliul de la 
Mainz, din 847, ei interzic căsătoria până la un grad de 
rudenie mai îndepărtat. Aceste dispoziţii care nu au 
sancţiunea autorităţii publice rămân literă moartă, iar 
conciliile locale se plâng continuu de căsătoriile con- 
sangvine. 

“Tendinţa este îndreptată cu putere spre întărirea 
interdicţiilor. Prohibiţia ezită între al patrulea și al șapte- 
lea grad de rudenie, între secolul al VIII-lea și secolul al 
X-lea, pentru a se fixa la cel de al șaptelea, în timpul se- 
colului al XI-lea. Motivele acestei lărgiri a tabu-ului sunt, 
cu siguranță, foarte complexe. Confuzia dintre modul 
franc și modul roman de a socoti gradele de rudenie poate 
să fi jucat aici un rol. În fond, se pare că, în acest dome- 
niu ca și în altele, clericii sesizează din ce în ce mai mult 
imoralitatea. Interdicțiile Leviticului și ale dreptului ro- 

man arhaic le permit să-și formiuleze refuzul lor. Expli- 
caţiile pe care ei pot să le dea în legătură cu acest lucru, 
simboliste și spirituale, par dintre acelea pe care intelec- 
tualii și le imaginează prea târziul. 

Or, memoria familială nu pare să meargă atât de de- 
parte pentru a elimina orice risc al unei uniri incestuoase. 
În jocul său normal și fără a se recurge la texte, ea merge 
rareori dincolo de străbunici și în consecinţă de veri ieșiți 
din fraţi. Trebuie să se ţină contabilitatea în toate ramurile 
de 'ascendențţi şi nimic nu dovedește că amintirile se 
mențin deopotrivă în liniile masculine și în cele feminine?. 
Pe scurt, în afară chiar a voinţei ferme de a deturna 
interdicțiile pentru rațiuni patrimoniale sau politice, riscul 
de a încheia o unire incestuoasă era mare în cadrul 
aristocrației. Mediul social este prea restrâns, iar memoria 
insuficientă. Episcopii și papalitatea, care îi amintesc pe 
contravenienţii de la regulă, întocmesc veritabili arbori 
genealogici, probe de netăgăduit ale delictului3. Clericii 
reformatori înțeleg să-i constrângă pe laici la respectarea 
canoanelor. Ei se străduiesc să despartă cuplurile nelegi- 
time sau să le impună penitențe. Wilhelm Bastardul și 
ducesa Matilda, rude prea apropiate, se văd constrânși să 
ispășească acest păcat cu cheltuieli ruinătoare. Și el și ea 
întemeiază o abație. Există, la drept vorbind, o obsesie a 
incestului. Acest delict este amintit chiar și atunci când 
unul sau mai multe altele par mai flagrante. Astfel, regele 
Filip 1 este acuzat de Yves din Chartres.nu de răpire, de 
bigamie sau de adulter, ci de incest, pentru că a luat-o pe 
soția contelui de Anjou, vărul său îndepărtat. Dar regele 


1 F. CHIOVARO, Le mariage chretien en Occident, în J. 
DELUMEAU, Histoire vecue [131], t. 1, p. 225 și urm. 

2 G. DUBY, Structures de parente et noblesse dans la France 
du Nord aux XI€ et XII siecles, în Miscellanea mediaevalia in 
memoriam Jan Frederik Niermeyver, Groning, 1967, pp. 149-165; 
reluat în G. DUBY, Hommes et structures [699]. 

3 YVES DE CHARTRES, Scrisoare către Raoul de Reims, in 
PL, 162 c215. - 

4 G. DUBY, Le chevalier [735], cap. 1. 

nu era rudă cu Bertrada de Montfort și nu exista între ei 
nici o legătură de sânge. Era un mod curios de a înfățișa 
incestul, este adevărat puţin convingător, într-atât de 
extins era câmpul interdicţiilor. i 

„În această cruciadă împotriva impudicităţii şi a ticălo- 
șiei, papalitatea îi angaja pe episcopi și: sinoadele să 
aplice dispoziţiile de drept. Regula în acest domeniu era 
despărțirea și penitența, iar nu nulitatea. Adică incestul 
era perceput ca o greșeală sau un păcat pentru care tre- 
buia obținută iertarea, apoi căirea. Despărțirea şi peni- 
tența corespundeau acestei vederi moralizatoare. Căsă- 
toria incestuoasă nu era nulă de la sine, deoarece clericii 
nu înțelegeau să lase consorților despărțiți posibilitatea 
de a se recăsători fiecare la rândul său. Acţiunea Bisericii 
se găsește în acest punct limitată, pentru că o penitență 
poate totdeauna să fie reluată și o excomunicare ridicată. 
De altfel, există totdeauna, în plin secol al XII-lea, căsă- 
torii între grade de rudenie interzise. Nu se poate crede că 
episcopii au ignorat mereu situația. Unii nu admit decât 
cu rezerve întărirea disciplinei. 

Creșunarea căsătoriei era o întreprindere delicată. Era 
o instituţie domestică a cărei lege definea consecințele 
sociale. Dependentă de cutumele familiale, scăpa în bună 
parte vieţii publice. Biserica se acomoda fără dificultate 
cu formele și ritualurile sale. Cu toate acestea, ea trăgea 
concluzia, după Evanghelii, că această legătură este indi- 
solubilă, în vreme ce romanii ca și barbarii admiteau 
divorţul sau repudierea. Textul Sfântului Matei admitea 
totuși înapoierea soţiei din cauză de adulter. Această re- 
zervă este la originea multor incertitudini!. Biserica latină 
din Imperiul de Jos ezită în privința conduitei ce trebuie 
urmată în acest caz. Rigoriștii, cum este Sfântul Ieronim, 
refuză orice recăsătorire pe perioada în care consortul 
este încă în viață, oricare ar fi motivele despărțirii. Sfântul 


1 J. GAUDEMET, L'interpretation du principe d'indissolubilite 
du iage.chreten au cours du premier millenaire, în Societes et 
Mariage ţ740], pp. 230-289. 

Augustin este: cu totul de aceeași părere. Câţiva autori 
admit recăsătorirea unui bărbat care și-a trimis înapoi 
soția pentru adulter. Este, uneori, o atitudine pastorală, 
inspirată de milă, pentru că episcopii apreciază dificul- 
tăţile unei asemenea situații. 

Popoarele barbare, care cunosc repudierea și recăsăto- 
ria, refuzau să schimbe moravurile. Ezitările Bisericii apar 
încă din epoca carolingiană. Disciplina cea mai severă nu 
este necunoscută. O scrisoare a papei Zacharias către 
regele Pepin și către episcopii franci proscrie orice recăsă- 
torire a supraviețuitorului dintre consorți, chiar în caz de 
adulter. O practică mai tolerantă pare frecventă. O găsim 
expusă în canoanele Sinodului de la Verberie, către 753- 
756. Oricare ar fi natura exactă a acestor texte, ele sunt 
importante pentru că sunt reluate de Conciliul de la Com- 

-piegne, din 757, și intră în colecţiile canonice ale lui 
Re&ginon din Prim, ale lui Burchard din Worms, ale lui 
Yves din Chartres și, în sfârșit, ale lui Gratian. Canoanele 
acordă soțului dreptul de a-și trimite înapoi soţia dacă ea 
a, complotat împotriva lui și i-a pus viaţa în pericol. 
Bărbatul se poate recăsători, dar femeia nu. El mai poate 
contracta o căsătorie dacă, după ce s-a căsătorit din 
greșeală cu o sclavă, el nu o poate răscumpăra. În sfârșit, 
după penitenţă, el își va putea lua o houă soţie dacă, fiind 
nevoit să fugă din ţară, soția nu l-a urmat. Același sinod 
cunoaște repudierea pentru adulter. 
__ Încă de la începutul secolului al IX-lea, o mai mare 
rigoare se face simțită în conciliile din 813 sau în opera 
lui Jonas de Orleans. Renașterea intelectuală contribuie 
la restaurarea disciplinelor străvechi. Mai concret, împă- 
ratul Ludovic cel Pios ia unele dispoziții pentru protejarea 
femeilor de acţiunile soților lor prea grăbiţi de a-și regăsi 
libertatea. Un capitular de la Worms, din 829, prevede ca 
în caz de ucidere a soției, fără motiv aparent, soțul va tre- 
bui să facă penitență publică. Însemna să i se interzică 
orice recăsătorire și să facă, cel puțin teoretic, asasinatul 
inutil! Această protecţie juridică, care pare destul de fra- 
gilă, spune destul în legătură cu excesele. 

Extraordinara poveste a divorțului lui Lotar al II-lea 
aruncă o lumină foarte directă asupra modului în care 
dispozițiile canonice pot fi interpretate. Regele, care nu avu- 
sese copii de la soţia sa legitimă, voia să o repudieze pentru 
a se căsători cu concubina sa şi a-şi legitima astfel cei trei fii 
pe care îi avuseseră. Episcopii de Lorena se pretează fără 
mare dificultate la acest aranjament, care nu ar fi presupus 
nici o dificultate, dacă ambițiile lui Carol cel Pleșuv nu ar fi 
declanșat intervenţia lui Hincmar şi mai ales pe a papei 
Adrian al II-lea. Acesta din urmă, care se străduiește să facă 
să triumfe principiile, se lovește de reaua credință a ancheta- 
torilor, care store mărturisiri compromițătoare de la neferici- 
ta Teutberge. Toate aceste procedee întortocheate, care de- 
termină diferenţierea dintre drept și istorie, marchează foarte 
bine limitele aplicării regulilor. 


De la Reginon din Prim, la Alexandru al III-lea, colecți- 
ile canonice și decretalele pontificale întăresc caracterul 
trainic al căsătoriei. Se impune totuși să remarcăm că 
aplicarea acestor reguli presupune, în detaliu, câteva 
schimbări inspirate de milă, chiar la spiritele cele mai 
educate pentru drept, precum papa Alexandru al III-lea. 

Abordarea căsătoriei nu înseamnă pentru clerici aduna- 
rea de probe pentru repudierea din cauză de adulter, mai 
înseamnă șă te întrebi despre însăși natura legăturii conju- 
gale. În acest domeniu, Biblia nu era de mare ajutor, oricât 
ar oferi ea despre viață o imagine concretă ca și operatorie. 
Nu se întâmpla la fel la Roma, unde tradiţia juridică invita 
la o definire clară a actelor umane. Căsătoria romană se 
făcea prin consimțământ, adică prin acordul de voință a 
celor interesaţi sau a celor care exercită asupra lor puterea 
tatălui de familie. Există aici o originalitate, formele căsăto- 
riei fiind cel mai adesea foarte diferite în societățile antice. 
Această concepție romană este acceptată de Biserică, fără 
ca scriitorii ecleziastici să considere bună discutarea 
diferitelor aspecte ale acestei probleme!. 

Consimțământul face .căsătoria creștină, așa cum o 


1 J. GAUDEMET, Le legs du droit romain en matiere matrimo- 
niale, în Il Matrimonio [743], t. 1, pp. 139-179; reluat în J. 
GAUDEMET, Societes et Mariage [740]. 

spune cu putere papa Nicolae I, în 8661. De aceea este 
-necesar ca ea să poate fi constatată. Publicitatea făcută în 
jurul nunții constituie garanţia, ca și actele juridice, pre- 
cum dota sau actul de înzestrare a soției supravieţui- 
toare, rămasă văduvă. Ritualul căsătoriei instituie între 
viitorii soți şi preoţi un dialog care trebuie să înlăture 
toate ambiguităţile despre voința fiecăruia dintre consorți. 
Acest prealabil la ceremonie, cunoscut în unele cărți litur- 
gice din secolul al XII-lea, pare anterior, pentru că este, la 
această dată, cuturmmiar?. 

Dreptul roman cerea, pentru valabilitatea căsătoriei, 
consimțământul persoanelor având asupra fiecăruia dintre 
consorți puterea părintelui. Biserica nu menține această 
obligaţie, dorind, totuși, ca acordul părinţilor să fie obținut. 
La drept vorbind, într-o societate atât de puternic legată 
de liniile genealogice cum este aristocrația, este improba- 
bilă o căsătorie impotriva voinţei familiale. Cazurile există 
și, în ciuda nehotărârii sale, Biserica, în persoana epis- 
copilor și a papei, sfârșește prin a recunoaște că numai 
consimțământul soţilor este necesar. Ruptura cu tradiţia 
juridică romană este astfel discret dobândită. 

Legătura conjugală este stabilită prin consimțământ. 
Cu grija lor crescândă pentru precizie, teologii din secolul 
al XII-lea menţionează că obligațiile căsătoriei încep cu 
formula "te primesc drept soţie" sau "te primesc drept 
bărbat". Există pentru unii dintre ei căsătoria potrivit cu 
consimțământul, chiar dacă nu există coabitare3. Acest 
punct de vedere, prelungire a ideilor romane, nu este 
admis fără serioase rezerve. Episcopii carolingieni sublini- 
ază primii importanţa unirii trupești în constituirea -legă- 
turii matrimoniale. 

Într-o scrisoare către 'ahiepiscopii din Bourges și din 
Bordeaux, la fel ca și către episcopii diocezani dependenți 


1 Mabinonium non facit coitus sed volontas, în PL, 119 c 980. 

2 J. - B. MOLIN și P. MUTEMBE, Le rituel [760]. 

3 PETRUS LOMBARDUS scrie: Obligatio illa verborum quibus 
consentiunt dicentes accipio te in virum et te in uxorem RAD RE: 
“nium facit, în PL, 192 c910. 

de ei, în legătură cu. căsătoria neconsumată a lui Etienne, 
vasal al regelui, cu fiica contelui de Toulouse, Hincmar 
explică că această unire poate fi desfăcută și că soţul 
putea să se.recăsătorească dacă nu era în măsură să 
rămână în castitatel. Într-un caz asemănător, Hrabanus 
Maurus, arhiepiscop de Mainz, admite deopotrivă ruptura 
și recăsătorireaZ. Prin aceasta se afirmă că mariajul nu 
apărea ca râtificat și confirmat decât prin unirea tru- 
pească. Dacă nu putea fi recunoscut nul, acest vocabular 
având lipsuri, căsătoria putea fi desfăcută. Această doc- 
trină nouă făcea din legătura trupească un element esen- 
țial al căsătoriei, cel puţin la egalitate cu consimțământul. 
Această opinie putea să se revendice dintr-un pasaj, 
interpolat la o dată necunoscută, în celebra scrisoare a 
lui Leon cel Mare către Rusticus de Narbonne. În acest 
ultim text, căsătoria, ce întemeia o comuniune de viaţă în 
plus față de cea sexuală, devenea sfânta taină a rapor- 
turilor misterioase ale lui Christos cu Biserica. 

Textul lui Pseudo-Leon; ca și cele ale lui Hrabanus Ma- 
urus se regăsesc în toate colecțiile canonice clasice din 
secolul al X-lea până în secolul al XII-lea. Ei rezolvă doc- 
trina consimțământului și îi obligă pe compilatori la o 
armonizare dificilă. Gratian, care face sinteza acestor 
texte, ajunge astfel la o căsătorie prin etape, în așa fel 
încât să facă dreptate fiecăreia dintre exigențe3. 

Practica căsătoriei în mediile aristocratice, singura pe 
care sursele istorice ne permit să o întrevedem, pare să se 
acomodeze cu prescripţiile Bisericii în tot ceea ce nu tul- 
bură obiceiurile sale și nu-i lezează interesele. Numai 
cazurile litigioase provoacă intervenţia clericilor. Trebuie 
să recunoaștem că, la urma urmelor, ele sunt puţine. 


1 J. GAUDEMET, .Les origines historiques de la faculte de 
rompre un mariage non consomme, în Societe et Mariage [740), p. 
210 și urm. 

2 PL, 110 c491. 

3 J. GAUDEMENT, Les €tapes de la conclusion du lien matri- 
monial chez Gratien, in Societes et Mariage [740], p. 379 şi urm. 

În epoca feudală, căsătoria este, în primul rând, ali- 
anţa a două patrimonii și a două averi, hotărâtă de con- 
ducătorii liniei genealogice. Negocieri de această impor- 
tanţă sunt încheiate foarte devreme și nu rareori se 
înțâmplă să se convină în avans la unirea viitoare a copi- 
ilor care au mai puţin de cinci ani. Aceste angajamente 
pot fi rupte de familii, pentru motive care țin de interesele 
lor economice sau de scopurile lor politice. Cei interesaţi 
nu sunt în mod obișnuit consultați, nici măcar când sunt 
deja adulţi. Pe scurt, consimțământul cerut de Biserică se 
înțelege într-o manieră destul de lejeră, ţinându-se cont 
de structura familiilor. Astfel Robert cel Pios își datorează 
prima soție alegerii făcute de tatăl său, iar el o repudiază 
cât de repede poate. Incompatibilițățile de umoare, duș- 
mâăniile și toate certurile sunt într-un asemenea: context 
nenorociri destul de obișnuite. La un nivel de preocupări 
mai ridicat, căsătoriile intră în negocierile de pace și 
servesc la încheierea unor conflicte foarte dificile. Altele 
au ca scop reunirea de forțe politice și militare, ca. cele 
două căsătorii ale contesei Mathilde de Toscana. La acest 
punct, ţinând cont de mize, nu toate anomaliile sunt sem- 
nificative. Căsătoria, în sensul exact al termenului, nu 
este, poate, decât o preocupare secundară. 

În familiile aristocratice, căsătoria este contractată 
pentru a asigura o descendență masculină, în lipsa că- 
reia, cele mai ilustre case erau umilite. Această cerinţă a 
spiritului de familie întâlnește unul din principiile cele 
mai sigure ale Bisericii, care a orânduit totdeauna pro- 
creația printre scopurile căsătoriei!. Această concordanță 
se frânge, atunci când o soție nu reușește să dea decât 
fiice. Tentaţia este mare atunci de a o repudia, pentru a 
lua o alta în locul ei. Cei mai abili au contractat poate o 
căsătorie la un grad de rudenie interzis, pentru a-și rezer- 
va un motiv de anulare, în cazul în care roadele căsniciei 
nu răspundeau dorințelor lor. Așa ar putea fi cazul lui 


1 Teoria clasică este dezvoltată de Sfântul Augustin în 
lucrarea De bono conjugali. 

Ludovic al VII-lea și al lui Alienor de Acvitania. Des- 
părțirea, din cauză de înrudire, seamănă cu un pretext 
legal regăsit deodată, după o lungă coabitare care nu a 
dat decât fiicel. 

În sfârșit, regele nu are competenţa să căsătorească 
fetele și văduvele, decât atunci' când lipseşte capul fami- 
liei. El acţionează atunci ca tutore, dar spre binele intere- 
selor prințului. El știe să-și recompenseze slujitorii cu 
mâna unei moștenitoare. Este o binefacere.care nu îl 
costă nimic. Intervenţia prinților este limitată, deoarece 
căsătoria este o problemă particulară, proprie unei familii 
care acceptă rareori să se încline unei alte voințe decât a 
sa. Principiile care conduc strategia matrimonială a fa- 
miliilor -par strict sociale. Sentimentele nu apar adesea, 
nu mai mult decât voința celor interesaţi. Nimic nu ne 
permite să credem că aceste practici au fost contestate de 
o parte notabilă a aristocrației laice. 

Se cunosc puţine lucruri despre ceremoniile ce înso- 
ţeau o căsătorie. Există o sărbătoare familială, profană, și 
o binecuvântare care, cu timpul, se transformă în sfântă 
taină. $ 

Până la sfârșitul secolului al XI-lea, ritualurile fami- 
liale scapă cunoașterii. Există, în mod evident, încheierea 
acordului cu o înmânare de cadouri. Pot urma jocuri şi 
un banchet. Mireasa este după aceea condusă la noua sa 
locuinţă. De fapt, când .textele devin mai puţin aluzive, în 
secolul al XII-lea această ceremonie presupune deja un 
ritual religios. Clericii care -scriu' despre acest subiect îi 
pun pe credincioși în gardă împotriva ritualurilor necuvi- 
incioase, excesul de băuturi alcoolice. și alte dezmăţuri. 
Aceste sfaturi, care nu sunt probabil de prisos, dovedesc 
în maniera lor menţinerea tradiției profane în celebrarea 
acestei sărbători. 

Este deci arbitrară despărțirea aspectelor familiale de 


1 Conform cu analiza diferitelor texte care privesc această 
problemă în G. DUBY, Le chevalier [735]. 


277 


cele religioase ale acestei ceremonii. Este mai important 
să ţinem seama de faptele cunoscute și într-un domeniu 
şi în celălalt. Nimic nu ne lasă să credem că diferitele 
nunți ale lui Carol cel Mare au fost celebrate religios. Se 
poate spune la fel despre căsătoria lui Ludovic cel Pios cu 
Judith. Cea a lui Lotar dă naștere unei sărbători, despre 
al cărui caracter, religios sau nu. cu ne putem pronunța. 
Dimpotrivă, căsătoria lui Judith, fiica lui Carol cel Pleșuv, 
cu regele Edilwrulf d'Estanglie, este celebrată în prezența 
arhiepiscopului Hincmar care binecuvântează cadourile și 
înmânează noii regine inelul său de nuntă!. Nu putem fi 
siguri că această ceremonie este ilustrarea practicii co- 
mune, din moment ce este în același timp o încoronare. 
Totuși, în a doua jumătate a secolului al IX-lea, se 
fixează câteva tradiții. Se pot extrage din diferitele opere 
ale arhiepiscopului Hincmar informații în legătură cu 
etapele succesive ale unei căsătorii legitime. Tânăra fată 
trebuie să fie cerută tatălui său și mamei sale. Ea pri- 
mește atunci o dotă de la părinţii săi, dacă acest obicei 
roman este în vigoare. În cursul solemnităţilor, preotul 
binecuvântează soția. Însoţitoarele sale o păzesc, și soţul 
trebuie să vină să o ceară. El are nevoie atunci, conform 
tradiției germanice, de un act de înzestrare, adică o dona- 
ţie. Tânăra fată îi este dată atunci în mod solemn. Soții 
trebuie să. petreacă două sau trei zile în rugăciuni, în 
castitate, înainte de a consuma căsătoria. Nu s-ar putea 
afirma că această suită de demersuri și de ceremonii 
corespunde exact realității. Ar fi mai degrabă, după mo- 
delul cutumelor existând la aristocrația francă, o anumită 
manieră ideală de a contracta o căsătorie potrivind-o 
dorințelor Bisericii și exigenţelor dreptului canonic. 
„Ritualurile permit efectiv să se urmeze etapele cele- 
brării religioase. Cele mai vechi, cele din secolul al XII-lea, 
descriu ceremonii și practici care nu datau de puțină 
vreme, chiar dacă nu li se poate fixa originea. Biserica 
ține în mod special să verifice consimțământul soților. Un 
dialog pare să se instaleze destul de devreme. Cu această 


1 Coronatio Judithae Karoli II filiae, Capit. Reg. Franc., t. 1, p. 426. 

ocazie, cel care celebrează face deopotrivă o anchetă în 
legătură cu eventuala consangvinitate a mirilor. Acest 
schimb pare un ritual domestic celebrat în primul rând în 
casă şi apoi transferat în piațeta din faţa bisericii. Pentru 
a marca acordul de căsătorie, soţii își împreunează mâna 
dreaptă. Acest gest, atestat în secolul al XII-lea, este 
cunoscut la romani ca și la evrei. Tatăl miresei, care pune 
mâna fiicei sale în cea a ginerelui său, îi dă astfel soțului 
soția sa. Se întâmplă ca preotul să slujească drept inter- 
mediar. Urmează binecuvântarea și înmânarea inelului. 
Ceremonia se continuă în biserică, prin messa de căsăto- 
rie şi binecuvântarea nupţială. Ritualurile presupun, 
dintr-o epocă străveche, cuvântări care se rostesc în ca- 
mera nupțialăl. 

Textele profane, care descriu cu unele detalii nunțile 
între membrii înaltei aristocrații, nu sunt foarte nume- 
roase. Jean de Marmoutier povestește căsătoria lui Geof- 
froi cel Frumos, conte de Anjou cu împărăteasa Mathilde, 
fiica lui Henric 1 Beauclerc. Povestirea sa zăbovește cu 
multă plăcere asupra preliminariilor și asupra conse- 
cinţelor: alegerea regelui, întâlnirea viitorului ginere cu 
socrul său, înnobilarea tânărului bărbat, apoi intrarea în 
Angers a proaspeţilor căsătoriți. Despre nunta propriu- 
zisă, autorul reține puţine lucruri: sosirea contelui de 
Anjou și a episcopilor, consimțământul mutual al soților, 
binecuvântarea și messa. El subliniază cu multă insis- 
tență promisiunea de fidelitate. Menţionează apoi bucuria 
clericilor şi entuziasmul poporului. Petrecerea continuă 
timp de trei săptămâni?. Lambert d'Ardres este doar cu 
puţin mai vorbăreț3. În definitiv, povestirile par mai puţin 
explicite, decât cărțile liturgice, iar partea domestică a 
ceremoniei rămâne cea mai puţin cunoscută. 

Buna folosire a căsătoriei era o altă problemă asupra 


1 Despre ritual, K. RITZER, Le mariage [766), J. -B. MOLIN și 
P. MUTEMBE, Le rituel [760]. 

2 L. HALPHEN şi R. POUPARDIN, Chroniques des comtes 
d'Anjou et des-seigneurs d'Arnboise, Paris, 1913, pp. 177-181. 

3 G. DUBY, Le chevalier [735]. 

căreia laicii i-au consultat pe clerici. Încă din epoca ca- 
rolingiană, oglinzile spre folosul prinților și a persoanelor 
de vază conţin câteva capitole pe această temă, dar nu 
există un tratat specific. De aceea, sfaturile matrimoniale 
intră în cadrul general al modelului uman întocmit pen- 
tru folosul destinatarului. Tot aşa cum un aristocrat are 
datoria de a lupta împotriva tentaţiei spre violență sau 
spre jaf, el trebuie să-și înfrâneze pasiunile sale sexuale. 
Fără. să fie lucrul cel mai rău, căsătoria apare ca insti- 
tuţia ce îngrădește cel mai bine desfrâul. În plus, are 
câteva aspecte” foarte pozitive: angajează fidelitatea celor 
care o contractează și le dă responsabilități de părinți. 
Ținând seama de genul literar, un discurs despre maniera 
de a evita viciile proprii într-un anumit stadiu, nici nu 
trebuie să cerem mai mult. Numai într-un plan secundar 
transpare interesul pe care episcopii îl poartă laicilor 
căsătoriţi, elemente de transmitere ale societăţii creștinel. 

Nu rămânea mai puţin adevărat că se cuvine să se limi- 
teze dezmățul sexual, chiar înlăuntrul căsătoriei. Clericii 
privesc pasiunile fără bunăvoință, fie că sunt moștenitorii 
stoicilor, fie că văd în aceasta cauza iniţială a tuturor 
păcatelor. Hotărăsc să le înfrâneze și să le limiteze difu- 
zarea. De aceea integrează o parte de castitate în practica 
căsătoriei. În timpul anumitor perioade, unirea trupească 
este interzisă soţilor. Aceste perioade sunt. de diferite 
naturi. Unele sunt definite de ciclul biologic. Soții trebuie 
să renunţe la unirea trupească în timpul menstruației, cel 
puţin o parte din vremea gravidității și alăptării noului- 
născut. Calendarul liturgic impune și el constrângeri. 
Soții trebuie să respecte postul și alte perioade de peni- 
tenţă și să nu întineze zilele de sărbătoare, duminicile, 
săptămâna Paștelui şi alte solemnităţi. Trebuie să se 
abțină cel puțin trei zile de la orice legături conjugale, 
înainte de a primi Eucharistia2. 


1 P. TOUBERT, La theorie du rmaviage chez les moralistes ca- 
rolingiens, în Il matrirnonio [743], t. 1, pp. 233-282. 

2 J. -L. FLANDIN, Un temps pour embrasser. Aux origines de 
la morale sexuelle occidentale (VIE - XI€ siecle), Paris, 1983. 

Nu se cumulează toate aceste interdicții, pentru că 
unele pot acoperi aceeași perioadă. Calculele teoretice ce 
se pot face începând de la diferitele interdicții, ţinând 
seama de perioada de fertilitate a femeii, ne fac să ne 
gândim că un cuplu care aplică cu exactitate prescripţia 
confesorilor nu s-ar putea bucura. de căsătorie decât între 
douăzeci și şaizeci de zile pe an. La drept vorbind, nimeni 
nu poate evalua distanța care desparte prescriţiile de 
practică. Aceste obligaţii sunt amintite în predici. Așa este 
şi scrisoarea lui Pier Damiani, care îi atacă într-un mod 
vehement pe soţii care nu-și respectă soţia însărcinată, 
ceea ce fac animalele!. Ne putem îndoi oarecum în legă- 
tură cu influența acestor tirade. Evaluarea teoretică a 
consecinţelor unei asemenea interdicții asupra evoluției 
demogralice, dezminţită de fapte, ne lasă să ne gândim că 
aplicarea era destul de lejeră. 

Motivele mărturisite sau nu care sugerează Bisericii să 
înveţe o folosință atât de rezervată a căsătoriei par multi- 
ple. Găsim aici, cu siguranţă, ecoul fricii de sângele men- 
strual, capabil să provoace sterilitatea şi moartea. A se 
uni cu o femeie însărcinată este în mod evident căutarea 
plăcerii atunci când orice procreaţție este în afară de orice 
discuţie. În acest caz, există o rea folosire a căsătoriei, din 
moment ce unul din scopurile sale este dincolo de aștep- 
tări. Alţii au putut să se. gândească că asemenea relații 
făceau să existe un risc grav pentru viitorul copil. 

Cu totul alta este inspiraţia care conduce la refuzul 
unirii trupești în timpul anumitor perioade ale timpului 
liturgic. Părinţii Bisericii și autorii ecleziastici nu discută 
caracterul legitim al relațiilor sexuale dintre soţi. Cu toate 
acestea, ei apreciază că ele păstrează ceva impur, desigur 
din punct de vedere fiziologic, și de asemenea psihologic, 
pentru că ele nu pot avea loc fără o voluptate care detur- 
nează către trup. Fie că este vorba de un simplu senti- 
ment de incompatibilitate între sacru și maculări sau de 
raționamente mai moralizatoare ce derivă de aici, se 


1! PIER DAMIANI, Epist. XV, în PL, 144 c225 si urm. 

înțelege că cei care tocmai aleg plăcerea trupească nu se 
pot apropia de sacnu fără purificare şi fără răgazl. 

De pe la începutul secolului al XII-lea, tinde să pre- 
valeze un punct de vedere mai favorabil. Dragostea devine 
una din temele majore ale întregii literaturi, chiar dacă nu 
este vorba decât rareori despre căsătorie. Ea inspiră 
numeroasele comentarii la poemele atribuite lui Solomon, 
tratatele despre viața mistică, cântecele și povestirile în 
limba vulgară. Această înflorire este semnul de netăgăduit 
al unui alt climat. Nu ne putem imagina călugării sau 
clericii vorbind despre dragostea pentru Dumnezeu ca 
despre nunta mistică, dacă nu aveau despre căsătorie și 
unirea trupească o vedere destul de pozitivă. Caracteristic 
este faptul că Sfântul Bernard, scriind De diligendo Deo, a 
crezut de cuviinţă să treacă în revistă toate formele de 
dragoste, începând cu cele mai umile. Aceasta însemna 
recunoașterea faptului că nu exista nici o ruptură în cur- 
sul nesfârșit al afecțiunii. 

În contextul spiritual al secolului al XII-lea, în care 
dragostea este adesea exaltată în detrimentul căsătoriei, 
semnele unei mai bune aprecieri se citesc în vocabular. 
Uneori se pune problema afecțiunii sau a tandreţii care 
uneşte un bărbat și o femeie2. Unirea conjugală pre- 
supune o fidelitate care este o unire mentală sau de spirit 
și care este însoţită de îndatoriri. Nu rareori se întâmplă 
ca în viaţa unor personaje importante să observăm senti- 
mente reale, delicate și profunde. În acest domeniu, prea 
puţin studiat, exemplele ne permit să ajungem, fără difi- 
cultate, până la începutul secolului al XI-lea. Viaţa împă- 
ratului Henric al II-lea este, în această privință, exem- 
plară. Literatura de dragoste ascunde poate puţin din 
adevărata realitate. Totuşi, este bine să relevăm modifi- 
carea discursurilor generale și aprecierea, în generale 
pozitivă, dată de clerici şi călugări care sunt celibatari3. 


1 J. -L. FLANDIN, Un temps pour embrasser. Aux origines de 
la le, Paris, 1983. i 

ZT NOONAN, Marita Affection in the Canonists, în Collectanea 
Stephan Kutner, Studia Gratiana, XII, Bologna, 1967, pp. 479-510. 

5 J. LECLERCO, Le mariage [751], şi Lamow [750]. 


IV 
Mentalităţile religioase și pietatea 


Practica sfintelor taine este în mod evident partea cea 
mai oficială din viaţa religioasă a neamului creștin. Ele 
sunt administrate de cler, potrivit ritualurilor stabilite, și 
în public. Încadrarea clericală și greutatea practicii so- 
ciale limitează cu siguranță fanteziile credincioșilor în 
acest domeniu. La drept vorbind, o folosire superstițioasă 
sau magică nu: poate fi exclusă în anumite cazuri. Cu 
toate acestea, sfintele taine creștine, străine prin originile 
lor și destul de surprinzătoare în realitatea lor, se inse- 
rează lent în imaginarul diferitelor popoare -ale Europei 
Occidentale. Nu puteam avea certitudinea că ele au 
pătruns în sensibilități, decât atunci când gesturile, pove- 
stirile și visele se referă în mod implicit:la ele, fără un dis- 
curs savant care să ofere o explicaţie întâmplătoare. 'Or, 
în același moment, un lucru sfânt, ce nu este specific 
creștin, rămâne prezent și se înfățișează adesea, fără ca 
măcar să se disimuleze. De aceea viaţa religioasă apare 
complexă în mod cu totul special. Ea nu ţine în întregime 
de aderarea la învățămintele creştine, într-o viaţă confor- 
mă cu morala și în practicarea diferitelor taine sfinte. 

Peste tot în Europa a existat un sacru anterior conver- 
tirii la creștinism, a cărui persistenţă este remarcabilă. 
Adoptarea noii religii este un fenomen de masă, cu totul 
deosebit de trecerea la filozofia lui Christos a unui grup 
de umaniști formaţi în scepticism prin cultura lor savan- 


283 


tă. Populaţia rurală a universului roman şi popoarele bar- 
bare sunt religioase și chiar foarte profund superstițioase. 
Dacă germanicii par să renunțe destul de ușor la divi- 
nităţile lor, nimic nu dovedește că ei au abandonat ges- 
turile religioase elementare, propria lor sensibilitate în 
fața lucrului sfânt și modul lor particular de percepere a 
forțelor superioare. Dimpotrivă, pare sigur că toate aceste 
fundamente ale religiozităţii au servit drept bază pentru 
creștinism. Totodată, ele sunt mijlocul ce asigură trecerea 
de la un sacru lă altul și o frână, ce întârzie o creștinare 
prea radicală și desparte de rădăcinile tradiţionale ale 
sensibilităţii religioasel. Este un veritabil complex care se 
elaborează, în care se amestecă sacrul tradițional și creș- 
tinismul. Se continuă astfel practici: religioase străvechi, 
într-a îmbrăcăminte creștină ce le face să fie acceptate. Se 
mențin moduri de a gândi, de a percepe și de a reacționa. 
Şi numai permanenţa locurilor de cult poate dovedi aceas- 
tă continuitate. Înseși gesturile, procesiunea, ofranda, 
rugăciunea și multe altele sunt compatibile cu trecerea de 
la o religie la alta. : 

Din punct de vedere istoric, ar fi total inexact să pre- 
tindem că viaţa religioasă a Europei Occidentale se 
explică prin îmbinarea de elemente străvechi, cărora ar fi 
venit să li se adauge creștinismul. Nu este ușor totdeauna 
să reconstituim credinţele diferitelor popoare și încă și 
mai greu să înțelegem sistemele lor religioase. Este desi- 
gur o închipuire să le credem înțepenite, din moment ce 
tocmai plasticitatea lor este cea care le asigură, parţial, 
menţinerea?. Din întâlnirea acestor elemente diferite se 
nasc o atitudine religioasă și un nou comportament care 
trebuie luate ca atare: A face o triere pentru a identifica 
originile nu prezintă un interes deosebit, întrucât, ceea ce 
există istoric, nu se reduce la una sau la alta. 


1 R. MANSELLI, La conversione dei popoli germanici al cris- 
tianesimo: la discussione storiografica, în La conversione [262], 1, 
pp. 15-41. 

2 W. BOUDRIOT, Die altgermanische Religion in der amtlichen 
kirchlichen Literatur des Abendlandes vom 5 bis 11 Jahrhundert, 
Bonn, 1928. 

De aceea, oricare ar fi impulsurile religioase și originile - 
lor, se impune să le analizăm ca atare și să le înțelegem 
articulările. Ele sunt mai mult sau mai puţin coerente 
între ele, inspiră gesturi și atitudini ce răspund unui 
'număr mare de situaţii, exprimă anumite aspecte ale 
vieţii omenești și au o funcţie veritabilă. : 

Din această cauză, comportamentul religios -pe care îl 
poate pune în evidență istoricul caută rațiunea, motivul, 
adică o explicaţie apropiată, de aceeași natură, răspân- 
dită din punct de vedere social sau etnic și care nu nece- 
sită o lungă explorare cronologică. Recurgerea la menta- 
lităţi într-o explicaţie istorică înseamnă să apelăm la 
științele umaniste care nu ţin seama în mod special de 
timp. Înseamnă mai întâi să acoperim o lacună și să măr- 
turisim o carență. În acest caz, documentarea nu ne per- 
mite să mergem prea departe și, chiar dacă ar permite-o, 
nu ar oferi nici o explicație suplimentară, pentru că gestul 
sau comportamentul se înrădăcinează într-un sistem care 
actualmente este trăit, integrat și din punct de vedere 
social bine atestat. Este coerenţa prezentă a faptelor și a 
motivelor care incită la privilegierea intercațiunii lor reci- 
proce, în speranţa de a afla aici explicaţia unui comporta- 
ment. De aceea analiza mentalităților apare ca un admi- 
rabil șistem descriptiv, satisfăcător din punct de vedere 
sociologic și etnologic. Ea nu asigură totdeauna expli- 
carea cronologică a acelorași fenomene, fie că imposibili- 
tatea ţine de documentare, fie că ţine de natura faptelor. 

Istoricul așteaptă de la studiul mentalităților per- 
ceperea fenomenelor de lungă durată, ce scapă prin defi- 
niție mutaţiilor prea rapide. Integrarea lor în descrierea 
istorică îi conferă acesteia o stabilitate și o densitate pe 
care evenimentele le lasă rar să transpară. Ea permite 
situarea faptului prin referirea la un context mai puţin 
mobil, care îi limitează astfel influenţa și îi amortizează 
șocul. Rupturile sunt mai puţin clare și adaptările mai 
îndelungate. 

Mentalităţile religioase apar ca un ansamblu de moti- 

vaţii, implicite sau explicite, sentimentale sau intelec- 
tuale, ce conduc comportamentele foarte larg răspândite. 
Scopul cercetării este de a pune în evidență profunda lor 
integrare în faptul trăit, coerenţa şi dinamismul lor. Se 
înţelege fără efort rolul pe care îl joacă în formele pietăţii. 
Ele constituie planul secund, baza conștientă sau nu, 
terenul nutritiv. Ă 


A. SACRUL ŞI ATOTPUTERNICIA LUI DUMNEZEU 


Originile atitudinii religioase a popoarelor din Europa 
Occidentală trebui: căutate în percepția sacrului. Nu este 
nimic mai elementar, nici: mai comun. Acest sentiment 
depășește într-o măsură însemnată granițele creștinismu- 
lui şi îi este superior acestuia. Noţiunea de sacru este 
coextensivă cu cea de religie, în măsura în care ideea 
unui creștinism desacralizat sau profan este o invenție 
filozofică cu totul modernă. 

Perceperea sacrului înseamnă resimţirea prezenței 
forțelor anterioare propice sau înspăimântătoare, după 
caz. Oamenii se străduiesc să îmblânzească mânia prin 
ofrande, cântece, sărbători și sacrificii. Încearcă, uneori, 
să le câștige pentru a se servi de ele. Unii cred că au re- 
ușit acest lucru și își fac recunoscute aceste puteri. Pe 
scurt, este un univers de teroare, speranțe nebune, aâş- 
tepiare și uimire. Comuniunea căutată cu aceste puteri 
superioare poate întreține fervoarea, exaltarea și chiar 
violenţa. 

Fenomenele națurale oferă prin ele însele suficiente 
exemple convingătoare despre aceste forțe care îi depă- 
șesc pe oameni, încât este cât se poate de inutil să 
mergem cu căutarea mai departe a explicațiilor. Cultul se 


1 G. DUBY, Histoire des mentalites, în CH. SAMARAN, 
L'histoire et ses methodes, Paris, 1961, pp. 937-965; J. LE 
GOFF, Les mentaiites, une histoire ambiguă, în J. LE GOFF ET 
P. NORA, Faire de Lhistoire, Paris, 1974, III, pp. 76-94. 

poate adresa direct elementelor sau divinităților pe care le 
ascund și dezvăluie. Creștinarea se lovește în mod evident 
de aceste credințe. Așa se întâmpla în epoca merovin- 
giană. Atunci când Sfântul Bonifaciu face să cadă stejarul 
de la Geismar, el se străduiește să distrugă un locaș de 
cult. Acest gest ilustrează o fază a activității misionare în 
care recuperarea sacrului tradițional de către creștinism 
nu este încă îndeplinită. Ea este dobândită imediat ce 
puterea lui Dumnezeu al creștinilor se impune în spatele 
fenomenelor sau, eventual, cea a sfinţilor sau a demo- 
nilor. Această transpunere este cu atât mai ușoară cu cât 
divinitățile germanice permit imaginarea unei voințe, din- 
colo de forţele întâlnitel. 

În acest domeniu elementar, rezistența nu vine de la 
divinități, ci de la credinţele ce atribuie oamenilor puteri 
excepţionale. Agobardus îi învinuiește pe aducătorii de 
ploaie, lăsând să se înţeleagă că întreaga populație, atât 
citadină cât și rurală din Lyon2, dioceza sa; are încă în- 
credere în ei. El respinge aceste credinţe printr-un scurt 
tratat în limba latină, câre luând ca sprijin mărturiile bi- 
blice, arată că durata anotimpurilor este în mâinile lui 
Dumnezeu. O asemenea lucrare nu poate avea drept des- 
tinatar decât partea cea mai savantă a clerului, ce are ca 
sarcină redrientarea acestor false opinii. Refuzul, prin 
virulența sa, ascunde rău o recuperare parţială, pe care, 
de altfel, nimic nu o poate înlocui. 

Oricât încerci să convingi în acest donieniu, riscurile 
nu sunt mai mici. Grigore al VIl-lea îi scrie regelui 
Haakon al Danemarcei pentru a se plânge de tratamentul 
suferit de preoţi. Acești noi credincioși îi cotonogeau și îi 
acopereau de înjurături atunci când se arătau neputin- 
cioși să alunge furtunile și, prin urmare, să restrângă 


1 J. DE VRIES, Altgermanische Religionsgeschichte, ediția .a 
doua, Berlin, 1956-1957; E. TONNELAT, La religion des 
Germains, Paris, 1948; R. DEROLEZ, Les dieux et la religion des 
Germains, Paris, 1962. 

2 AGOBARD DE LYON, Liber contra insulsam vulgi opinionem 
de grandine et tonitruis, în PL, 104 c 147-158. 

pagubele. provocate de acestea.. Nu erau lipsiți de motive. 
Cândva, avuseseră obiceiul de a lovi femeile ce erau dăru- 
ite cu puterea de a aduce ploaia sau de a potoli furtuna. 
Convertiţi lă un Dumnezeu atotputernic, așteptau de la 
acesta un serviciu mai bun și, dacă nu erau ascultați în 
rugile lor, greșeala revenea clerului ce nu-și îndeplinise 
sarcina. Corijarea incapabililor era conformă cu tradiţial, 

Din această sacralizare a forțelor naturale, se ghicesc 
ușor consecinţele. Se subliniază o anumită permanenţă a 
sărbătorilor și a ritualurilor a căror veche semnificație s-a 
estompat. Coexistenţa lor cu practiciie creștine este cel 
mai adesea posibilă. Aducătorii de ploaie, vindecătorii, 
vrăjitorii nu dispăreau instantaneu. Penitenţialele poartă 
urma acestor activităţi care sunt aspru judecate2. Cu 
toate acestea, trebuie să remarcăm că literatura din se- 
colele al X-lea, al XI-lea şi al XII-lea este foarte discretă în 
legătură cu vrăjitoria. Această relativă tăcere, ţinând. 
seama de importanţa fenomenului în secolele ce urmează, 
ne lasă perplecși. Nu se știe dacă aceste practici sunt, în 
realitate, destul de rare sau dacă este vorba despre o sim- 
plă indiferență a oamenilor Bisericii care percep rău sen- 
sul acestor lucruri?. 

Atunci când creștinarea acestui sacru sălbatic este 
obținută şi conducerea forțelor naturale depinde de 
Dumnezeu, problemele se înmulţesc. Este imposibil să-l 
facem pe Creator, stăpânul universului, răspunzător pen- 
tru dezordinile din natură. Toţi clericii sunt de acord în 
căutarea oricărei alte explicaţii. Cursul rău pe care îl iau 
anotimpurile este urmarea păcatului și este o pedeapsă 
dreaptă. Este o teorie morală foarte clericală. Perturbările 


1 R. MANSELLI, Gregorio VII di fronte al paganesimo nordico: 
la lettera a Haakon, re di Danirnarca, în Rivista di Storia della 
Chiesa in Italia, 1974, pp. 127-132. 

2 BURCHARD DE WORMS, Decretorumn Libri, cartea a XIX-a, 
în PL, 140 c 950-1014. 

3 J. B. RUSSEL, Witchcraft in the Middle Ages, Ithaca, 
Londra, 1972. 

din ordinea lumii sunt semnul ce anunţă catastrofele cele 
mai oribile și, mai mult decât atât, dacă omenirea nu-și 
revine din rătăcirile sale. În acest caz, apelul la penitenţă 
este dublat de consideraţii escatologice. Nenorocirile vre- 
murilor pot veni din perversitatea naturii sau din răutatea 
demonilor ce lucrează în lume. Un dualism mai mult sau 
mai puțin discret nu lipsește din concepte de acest fel. 
Forţele superioare rămân sacre şi depind acum de 
atotputernicia lui Dumnezeu. Acest mod de înţelegere 
inspiră credincioșilor o întreagă gamă de comportamente 
diferite. Se impune să potolim rnânia lui Dumnezeu și să 
abatem pedepsele meritate. Menţinerea armoniei lurmnii, de 
care beneficiază oamenii, cere perpetue implorări. Cere- 
moniile cultului nu au alt scop. Unele par mai eficace 
decât altele. Procesiunile par remediul suveran. Pe scurt, 
există o întreagă liturghie obișnuită însărcinată cu asigu- 
rarea stabilităţii pe pământ. Este imposibil, în acest 
domeniu, să delimităm adevărata devoțiune, ce se roagă 
lui Dumnezeu, și superstiţia, care așteaptă un rezultat 
tangibil de la o suită de gesturi corespunzătoare. Clericii 
relevă, în ceea ce îi priveşte, dezordinile naturii, le eva- 
luează cauzele, le sondează semnificaţiile și le apreciază. 
consecințele. Cei mai experți știu în ce moment trebuie să 
prescrie posturile, să organizeze cortegii, să adune relicve. 
Ordinea generală a universului inspiră teama și devo- 
țiunea. Ele se manifestă în public în caz de catastrofă. Or, 
din punct de vedere individual, viața omenească poate fi 
supusă acelorași riscuri. Credincioșii care cred statornic 
în atotputernicia lui Dumnezeu speră cu încredere o 
derogare de la ordinea naturii în favoarea for. Solicitarea 
unei minuni este o atitudine comună, într-atât spiritele 
sunt întoarse către așteptarea deznodământului fericit și 
surprinzător, chiar în legătură cu subiecte destul de ușu- 
ratice. Or, câmpul miracolului este mai larg decât astăzi. 
Intră în această categorie toate acțiunile surprinzătoare şi 
toate consecinţele neașteptaie. De aceea, prezența mi- 
nunii în viaţă este constantă. O veritabilă lume minunată 

și oarecum infantilă tinde să prevaleze, din moment ce o 
solicitare făcută cum se cuvine conduce la un rezultat. 
Cei câţiva liber-cugetători care se manifestă slujesc la 
prezentarea mentalităţii obișnuitel, 

Este excelent să te adresezi lui Dumnezeu. Să-l con- 
vingi prin rugăciune să-ți aducă mulțumire este încă și 
mai bine. Să găsești un intermediar, a cărui eficacitate 
este sigură, este un gaj pentru succes. Prin aceste rațio- 
namente este justificat rolul sfinţilor în miracole. Nu s-ar 
putea afirma că aceste păreri, totuși atât de fruste, sunt 
scutite cu totul de influenţe savante, într-atât respectă 
fondul celor mai ortodoxe concepţii teologice. Or, desfășu- 
rareă obișnuită a unui miracol, așa cum reiese din cule- 

„gerile păstrate, inspiră o analiză ce poate lăsa un loc 
important celor mai elementare sentimente. 

Mult timp considerate ca documente suspecte, nu fără 
îndreptăţire, culegerile de fapte miraculoase nu pot fi 
folosite fără o punere la punct critică. Se impune să 
excludem, în primul rând, orice posibilitate de înșelătorie. 
O culegere născocită întru totul nu ne informează decât 
asupra stării generale a opiniei sau asupra credulității. 
Istoriile-împrumutate de un autor de la un altul pierd 
mult din interes. Reţin realmente atenţia culegerile de 
depoziţii făcute de oameni ce au trăit miracole într-un 
sanctuar sau anchetele ordonate pentru un proces de 
canonizare?. În aceste cazuri, martorii de bună credință 
care au trăit experiența faptelor sunt cei care le consideră 
miraculoase. Așadar, nu trebuie ca istoricul să recu- 
noască sau nu mirâcolele, pentru că nu ţine de com- 
petenţa sa. De altfel, pentru el este suficient că martorii 
sunt convinși, într-adevăr, că au fost obiectul solicitudinii 
cerului, pentru ca să poată considera povestirea ca pe cea 
a unui fapt istoric. În acest domeniu, în care nimic nu 


1 Cf. A. MICHEL, Miracle în DTC. 

2 A. VAUCHEZ, La saintete [819]. Autorul explică această 
procedură care se aplică spre 1180. Înainte de această dată, 
textele au valoarea pe care o au martorii și scribii. 

poate fi verificat, convingerea asupra faptului contează tot 
atât cât realitatea sa. 

Relatările de miracole pun în evidenţă locuri privile- 
giate unde se manifestă de preferință forțele supranatu- 
rale. Aceasta este definiția cea mai elementară a sanctu- 
arului. Familiară păgânilor, ea-nu le repugnă creștinilor 
din momentul în care puterea ce se face simțită aici este 
cea a Dumnezeului atotputernic. Rumoarea publică și 
experienţa îi adună pe solicitanți la mormintele sfinților. 
Acolo este locul unde așteptarea supranaturalului pare 
cea mai fecundă. Forţele sacre par să sălășluiască în 
acest loc, credincioșii știu acest lucru implicit, cel puțin 
din momentul când ei ţin să fie aici prezenți fizic. Ei 
înțeleg să atingă mormântul sfântului, să stea aici înde- 
lung și chiar să doarmă. Invocarea făcută sfântului nu 
este decât un adjuvant pentru a precipita realizarea mira- 
colului. Aici este vorba mai puţin de a solicita prin rugă- 
ciune, cât să fii prezent într-un loc unde plutește o putere 
sacră pe care trebuie să știi să o câștigi prin gesturi sau 
prin cuvintel. 

Mormântul sau relicvele sfântului joacă un rol ex- 
cepţional în aceste acţiuni. Sacrul pare a sălășlui aici 
într-un sens aproape fizic și lasă să i se simtă influenţa 
într-un perimetru destul de restrâns. Clericii arată că 
sfântul, intrat în slava cerului, poate fi intermediar pe 
lângă Dumnezeu și că se produc miracole în apropierea 
rămășițelor sale, pentru a-i provoca pe credincioși să-i 
dedice un cult și să obţină iertarea prin intermediul său. 
Aceste discursuri de savanți constituie exemplul însuși al 
explicației date mai târziu, Nu este exagerat să ne gândim 
că miracolul este iniţial, că el îl face pe sfânt și că pro- 
voacă cultul. În mod concret, avem pentru aceasta proba 
la fiecare descoperire de relicve. Chiar atunci când ele 


1 E. DELARUELLE, La spiritualite des pelerinages a Saint- 
Martin de Tours du VE au X€ siecle, în Pellegrinaggi [713], p. 
201-224, reluat în E. DELARUELLE, La piete populaire [782], 
pp. 477 și urm. 

suit găsite după un vis, cu care este gratificat un oare- 
care personaj venerat, ele nu sunt autentificate decât în 
momentul apariției fenomenelor miraculoase. Se întâmplă 
același lucru cu sfinţii, până atunci părăsiți, și a căror 
carieră, dacă .se poate spune așa, începe brusc prin 
explozia unei serii de miracolel. 

La început a fost miracolul! Este experiența religioasă 
primordială. Este faptul sacru. Este dovada tangibilă 
difuzată pe scară largă. Pentru mulțimea credincioșilor, 
miracolul acreditează forțele cereşti capabile imediat să 
îndrepte cursul catastrofal al evenimentelor. El este în 
acord, fără dificultate, cu doctrinele despre Dumnezeu 
atotputernic și nu este în contradicţie cu restul învă- 
țăturii creștine: Intervenţie fulgerătoare a puterii divine pe 
pământ, el se potrivește cât se poate de bine cu doctrinele 
teocentrice. Aceasta este exact situaţia din secolul al IX-lea 
până în cel de al XI-lea. Se înțelege fără efort că, într-un 
context mai moralizator și mai evanghelic, miracolul 
pierde din necesitatea de a exista. Totuși, rămâne prezent 
psihologic, corectiv evident la ceea ce poate exista prea ra- 
țional aici și prea pozitiv în tendinţele secolului al XII-lea. 

În amănunt, culegerile de miracole sunt de o bogăţie 
excepţională, dacă ar fi să ne mulțumim doar cu expe- 
riența religioasă. Grija primordială pare deja sănătatea, 
iar sfântul invocat este un vindecător, specializat sau nu. 
Boala este înțeleasă prin ceea ce este ea: o suferință. Ea 
este foarte rar pusă în legătură cu păcâtul sau cu morala. 
Solicitantul se adresează sfântului ca unui patron ceresc, 
conceput ca un senior a cărui imagine ar fi fost exacer- 
bată. peste măsură. El își propune să devină credinciosul 
acestuia, ceea ce, ţinând seama de arier-planul vasalic, 
nu pare să angajeze prea mult. Nevoiașii, care cer favoruri 


1 P. SEJOURNE, Reliques, în DIC: P. A. SIGAL, Maladie, 
pelerinage et guerison au XII€ siecle: Les miraeles de saint 
Gibrien â Reims, în Annales ESC, 1969, pp. 1522-1539. Cf. P. 
A. SIGAL, L'homme et le miracle dans la France medievale, 
Paris, 1985. 

cerești, sunt exigenţi și, uneori, vehemenți. În solicitarea 
lor, există și un strigăt, ca și o rugăciune..Pe scurt, 
ansamblul de gesturi și de cuvinte ce înconjură mira- 
colele nu au în general nici o legătură cu rugăciunea ofi- 
cială a Bisericii. Este un alt ritual. 

Din așteptarea permanentă a miracolului se poate 
ajunge la o revărsare a sacrului asupra vieții. Este, oare, 
posibil să stabilim etapele pentru această mișcare? Se 
poate, oare, deduce, din căutarea activă de corpuri sfinte și 
din translarea de relicve, o generalizare a acestei stări de 
spirit? Răspunsul pare să fie pozitiv. Cu toate acestea, tre- 
buie să fie mai mult o recuperare și o canalizare a sacrului 
tradițional și sălbatic, decât apariția unei noi mentalități, în 
sensul precis al termenului. Descoperirea de relicve şi cere- 
'moniile care se leagă de aceasta au ca efect instalarea 
așteptării miracolului într-un sanctuar și legarea de Dum- 
nezeul atotputernic prin intermediul sfinților. Această 
modificare își are preţul său. 


B. JUDECATA LUI DUMNEZEU 


Intervenţia forțelor supranaturale este încă provocată 
prin ordalie. În litigiile delicate, una dintre părți poate 
propune să aducă dovada dreptăţii sale prin supunerea 
sa la o încercare dificilă, sau mai mult, în cazurile de 
acest fel se cade de acord să se rezolve diferendul prin- 
tr-un duel judiciar, lăsându-i lui Dumnezeu grija de a-l 
face să câștige pe nevinovat. Înseamnă, într-un mod sau 
altul, sesizarea justiției divine și a se lăsa în grija ei pen- 
tru a-l desemna pe cel vinovat. Dumnezeu, invocat cu 
decenţă, nu poate lăsa dreptatea oprobriului. El este 
obligat să intervină în favoarea alor săi. Ajutorul supra- 
natural este obligatoriu aici. Acest optimism trădează dis- 
cursul de savanți ce justifică practicile venite din alte 
părți și care se mențin după creştinare. 


1 P; RICHE, La vie quotidienne [254], p. 322 şi urm. 

Acest duel judiciar este la origine expresia credinţei 
germanice potrivit căreia cel mai tare are dreptate. În 
această calitate, era un element constitutiv al procedurii. 
Or, creștinarea este neputincioasă în dezrădăcinarea 
acestei cutume. Biserica o adoptă ca pe un mijloc de a 
face să iasă în evidență adevărul, recurgerea la inter- 
ventţia supranaturală permițând o justificare aleatorie în 
mod suportabil. În ciuda neliniștii și a rezervelor, cum 
sunț cele ale lui Agobardus, ordalia se încetățenește. 
Biserica devansează proba cu o veritabilă liturghie, care o 
sacralizează şi se străduiește să împiedice ca unul sau 
altul dintre adversari să folosească mijloace magice pen- 
tru a obţine victoria!. Trebuie, în mod evident, să ana- 
lizăm aceste metode în contextul judiciar al Evului-Mediu, 
și nu potrivit spiritului modern. În timpul contestaţiilor în 
faţa tribunalelor, în lipsa unor dovezi scrise, susținerea 
prietenilor și jurămintele pot aduce convingerea. Or, a 
jura este un act care pune în discuție sacrul şi ale cărui 
consecinţe pot fi scăpate de sub control. Ordalia, dovadă 
judiciară magică, trebuie comparată cu acest cuvânt ce 
leagă sub cele mai rele ameninţări. 

Folosirea ordaliei pentru a spune adevărul nu se limi- 
tează la cazurile de dueluri judiciare. Acest sistem este 
susceptibil de o aplicare lărgită. A căuta să stabilim ade- 
vărul, obținându-i confirmarea printr-o dovadă suprana- 
turală, nu înseamnă nici mai mult nici mai puţin decât să 
fi recurs la miracol. Cel ambițios va considera că adevărul 
său este stabilit, dacă un fapt extraordinar survine la 
momentul potrivit și dovedeşte că cerul este mobilizat în 
favoarea sa. O asemenea izbucnire poate avea, în plus, 
meritul de a-l descuraja pe adversar2. 

Astfel, la Marsilia, călugării de la Saint-Victor, angajaţi 


1 H. NOTTARP, Gottesurteilstudien [806]. 

2 J. GAUDEMET, Les ordalies au Moyen Age: doctrine, legis- 
lation et pratique canonique. [800], pp. 99-135; E. VACANDARD, 
L'Eglise et les ordalies, în Etudes de critique et d'histoire 
religieuse, Paris, 1909, pp. 191-315. 

într-un litigiu funciar, ajung în cătunul contestat adu- 
când cu ei relicvele sfântului patron și așteaptă, cu acest 
argument supranatural, desfășurarea picdoariei. Impre- 
sionaţi, adversarii dau înapoi. La puţină vreme după 
aceea, aceeași problemă este tratată în oraș, iar călugării 
își sprijină revendicările. avocaţilor lor printr-o nouă 
prezentare a relicvelor. Două fapte de ordalie sunt prezen- 
tate cu această ocazie..O femeie care a adus o mărturie 
falsă și care este supusă la încercarea focului are mâna 
arsă. Un copilaș este legat fedeleș și aruncat într-o baltă. 
El supraviețuiește și, la acest semn, adversarii lui Saint- 
Victor renunţă!. 

Această povestire și multe altele arată că recurgerea la 
judecata lui Dumnezeu este o practică comună în secolul 
„al XI-lea. Sistemul este utilizat în mod diferențiat. Re- 
licvele intimidează și fac să planeze o ameninţare împo- 
triva aceluia care se opune sfântului patron. Verificarea 
mărturiei prin încercarea focului, aceasta înseamnă apli- 
carea ă la lettre și material a concepţiilor despre jură- 
'mânt. Dacă mâna nu ar fi fost arsă în această lume, ea 
ar fi fost arsă în cealaltă! În sfârşit, semnul arată că cerul 
îi părăseşte pe recalcitranţii care ar putea. fi în cazul 
acesta alungaţi de viconte. În această chestiune, destul 
de alunecoasă în fond, fiecare argument vine la momen- 
tul potrivit pentru a susține teza călugărilor. Ceea ce 
reține atenţia este sistemul de probă prin supranatural. 

În alte cazuri, recurgerea la ordalie este mai puţin 
îndoielnică. Astfel, călugărul Pierre, care pretindea că 
episcopul Mezzabarba obținuse scaunul episcopal de 
Florenţa prin simonie, s-a oferit să dovedească acest 
lucru trecând prin foc. După pregătirile de rigoare, s-a 
„făcut ordalia la Settignano. Pierre a ieșit din această 
încercare nevătămat. Episcopul Mezzabarba a trebuit să 
fugă numaidecât. Acest episod, atestat de povestiri demne. 


1 P. AMARGIER, Aperșus sur la mentalite monastique en 
Provence au XI€ siecle, în Annales ESC, 1972, pp. 415-426. 

de încredere, conferă ordaliei valoarea care se dorește a fi 
atribuită evidenţelor vizuale. Oricare ar fi explicațiile 
ştiinţifice pe care le-am folosi, mulțimea l-a văzut pe 
călugărul Pierre trecând, fără a fi atins.de foc, prin mijlo- 
cul cărbunilor aprinși. Ea este convinsă și crede de acum 
înainte în vinovăția episcopului, din moment ce Dum- 
nezeu a făcut un miracol atât de mare pentru apărătorul 
său. 

Miracolul antrenează după sine convingerea. De aceea 
ordalia tinde -să o provoace, în legătură cu o chestiune 
determinată şi la momentul dorit. Este un ritual de 
interogare a cerului, o consultare prin gesturi și fapte. 
Rezultatul este un răspuns, o sentință, o proorocirel. 
Decizia se impune de la sine, diverșii participanţi trag de 
aici concluziile evidente. Or, principiile ordaliei sunt sus- 
ceptibile de o aplicare generalizată. Deoarece Dumnezeu 
își poate da sentința în legătură cu diferendele umane, 
chiar dacă el nu este consultat. Se cuvine ca el să susțină 
partea cea dreaptă și să asigure succesul credincioșilor 
săi. Cum ar putea face contrariul, fără a neglija guver- 
narea pământului? La capătul unui asemenea raționa- 
ment, orice eveniment important, orice fapt decisiv pot 
avea același înțeles cu o ordalie. În conflictele dintre 
prinți, o bătălie este o judecată a lui Dumnezeu, pentru 
că rezultatul este acțiunea unei sentinţe divine. 

Argumentele savanților vin să justifice intuițiile mai 
directe. Evenimentele importante nu sunt pur și simplu 
ele, ci au o semnificație. Benefice, marchează bunăvoința 
cerului. Ameninţătoare, inspiră teama de urmări. Victo- 
riile conferă prinților un caracter charismatic. O moarte 
ruşinoasă aruncă o îndoială retrospectivă asupra tuturor 
acţiunilor anterioare ale unui personaj. La acest nivel, 
numai faptele cele inai importante par să inspire teroarea 
sacră și respectuoasă pe care o provoacă ordalia. Din. 
acest punct de vedere, se va avea grijă să se analizeze 


_1 M. NEVEUX, L'oracle, l'ordalie et le pati, în Diogene, 
1966, pp. 119-120. 

toate detaliile morţii celor puternici și a sfinților. Biografia 
se modelează adesea pe această ultimă încercare, pentru 
a oferi despre o viaţă o versiune favorabilă sau nu. 

La un nivel inferior, gesturile mănunte ale vieții capătă 
ele, oare, o semnificaţie religioasă sau chiar un sens 
superstițios? Ceea ce penitenţialele ne învaţă despre 
modul de a conjura soarta pare îndeajuns de semnificativ. 
Citite în această perspectivă, unele texte lasă impresia 
unei constante vigilențe. Se pândesc peste tot eveni- 
mente, se culeg de aici semnele. Nimic nu este în mod 
real lipsit de semnificaţie, pentru că este totdeauna 
începutul a ceea ce urmează. 

Faptele cele mai diverse au în mod constant ca plan 
secund lumea celestă, ale cărei inflexiuni le traduc într- 
un mod enigmatic. Fiecare se străduiește să înţeleagă din 
aceasta sensul, ca și să ghicească timpul de mâine și să 
sesizeze întoarcerea anotimpului. Ordalia nu este decât 
ritualul de interogare a cerului împins la paroxism. 


C. REVELAREA SUPRANATURALULUI 


Legăturile ce unesc universul celest cu lumea pămân- 
tească sunt esenţiale, desigur. Sunt, deopotrivă, perma- 
nente și, mai ales, multiforme. Miracolului și ordaliei,: 
gesturi exterioare, trebuie să le adăugăm manifestările 
mai psihologice, așa cum sunt profeția sau viziunea. Într-un 
mod diferit, ele:permit o revelare a supranaturalului și, o 
dată în plus, angajarea sa în lume. 

Biserica crede în profeţii, este o evidenţă ce nu se dis- 
cută. Cum ar putea să se îndoiască de acestea, din mo- 
ment ce Noul Testament insistă tocmai asupra împlinirii a 
ceea ce proorociseră profeţii. De atunci, clericii sunt în- 
dreptățiţi să creadă că Dumnezeu poate face cunoscut 
viitorul prin reprezentanții săi. La drept vorbind, interesul 
profeţiei se concentrează rapid asupra cunoașterii viitoru- 
lui. Oamenii se întreabă aproape totdeauna în legătură cu 
aceleași întrebări: destinul lor în lumea aceasta și în 

lumea cealaltă, momentul morţii lor și eventual data 
sfârșitului lumii. Nu este rău să avem acces la aceste 
secrete, întrebând un om al lui Dumnezeu. Astfel a proce- 
dat regele Totila și a obținut de la Sfântul Benedict un 
răspuns explicit și neliniștitor. Abatele de la Monte- 
cassino nu era primul care a dat o astfel de sentință, iar 
această povestire, vehiculată de Dialogurile lui Grigore cel 
Mare, este cunoscută de toți clericii savanți din Evul 
Mediu. Modelul profeţiei pentru rege este deja fixat la 
începutul epocii carolingienel. 

Oamenii lui Dumnezeu se poi adresa unor persoane 
mai puţin importante şi să întocmească profeții în legă- 
tură cu cele mai neînsemnate subiecte. Sfinţii nu sunt 
singurii care pot vorbi în numele lui Dumnezeu. Copiii pot 
fi interpretul său, nebunii, săracii, eremiţii, în sfârșit, nu 
are importanţă cine. Ascultătorul trebuie să înțeleagă că 
de la Dumnezeu vin cuvintele și înseamnă ceva, chiar 
dacă cel care le pronunţă nu le cunoaște sensul exact. 
Deja, scena din Tolle, lege în Confesiunile Sfântului 
Augustin, ilustra această supraevaluare accidentală a 
unei fraze. De atunci, orice cuvânt poate fi o profeție. 
Trebuie să o înţelegem și să-i pătrundem sensul. Orice 
referire la viitor devine în mod retrospectiv profeție, dacă 
se realizează ulterior. Adesea, omul Evului Mediu este 
cufundat într-o lume de cuvinte magice din care se stră- 
duiește să nu piardă nimic. Povestirile sunt pline de 
proorociri zadarnice, din lipsa înţelegerii lor la timp. În 
acest context, cuvintele amenințătoare rostite de un 
eremit de mare reputaţie au valoare de sentințe. Otto al 
III-lea a trăit o asemenea experienţă pe lângă Sfântul Nil. 

În sfârșit, apare foarte improbabil ca un eveniment de 
oarecare importanţă să nu fi fost proorocit. Prin semne 
sau prin profeţii, Dumnezeu aduce la cunoștința alor săi 
viitorul. Clericii, care cunosc acest lucru în mod perti- 
nent, rețin prea târziu ceea ce poate fi interpretat în acest 


1 GRIGORE CEL MARE, Dialoguri. cartea a Il-a, cap. XV, ed. 
A. de Vogue și P. Antin, Paris, 1978-1980, t. II, p. 182. 

sens. În scrierile lor, profeţiile sunt indentificate după 
evenimente, după ce faptele s-au împlinit. Nu există nimic 
sau aproape nimic din nesiguranțele sau din întrebările 
ce le-ar fi putut preceda. i 

Profeţia iudeo-creștină și interesul constant manifestat 
față de cunoașterea acelor futura constituie baza unei 
stări de spirit, ale cărei aspecte savante sunt cel mai bine 
cunoscute.. Totuși, creștinarea a atins în Europa Occi- 
dentală, la date foarte diferite, popoare care au practicat 
divinaţia. Pare destul de normal să rămână ceva din 
aceasta. Este adevărat, în mod special, pentru germanici, 
a căror convertire este recentă și se continuă în epoca 
carolingiană!. La celți şi la latini, aceste practici sunt la 
fel de bine cunoscute. Ele par mai estompate în Evul 
Mediu, deoarece creștinarea este mai veche. 

Este dificil să ne facem o idee exactă despre modul în 
care cunoașterea viitorului este cercetată în epoca car6- 
lingiană. Este abordat acest subiect la conciliul germanic 
din 742 şi în multe alte texte. Pe scurt, ele aduc la cu- 
noștință interdicțiile referitoare la consultarea ghicitorilor 
și a sorților. Decretul lui Burchard din Worms de la în- 
ceputul secolului al XI-lea este mai explicit. Cine dorește 
să afle ce îi rezervă noul an, are de ales între mai multe 
procedee, în timpul nopții de întâi ianuarie. Încins cu o 
sabie, se poate urca pe acoperișul casei sale, se poate, de 
asemenea, așeza pe o piele de taur la o încrucișare de 
drumuri. Trebuie, în aceste două cazuri, să se uite la cine 
trece, om sau animal, și să tragă de aici concluziile. Se 
mai poate, de asemenea, să ne uităm în bucătărie dacă 
aluatul pentru pâine a crescut cum se cuvine. Unele din- 
tre aceste: obiceiuri par destul de obișnuite, din moment 
ce sunt atestate și aiurea2. Ele centrează interogaţia spre 
sine şi asupra prosperității casei sale. Este vorba aici 


1 R. DEROLEZ, La divination chez les Germains, în A. 
CAQUOT și M. LEIBOVICI, La divination, Paris, 1968, t. |, pp. 
257-302. i , 

2 BURCHARD DIN WORMS, Decretorun Libri, cartea a XIX, 
Corrector sive medicus, cap. 62, în PL, 140 c 966. 

despre un ritual de tată de familie. În alte cazuri, femeile 
sunt cele competente folosind alte procedee. 

Nu există nici un motiv să credem în dispariția rapidă 
a unor asemenea tehnici. Caracterul ior păgân este cel 
care le face delictuoase. Ele se reduc și se ascund pe 
măsură ce şe adâncește creștinarea. De asemenea, își 
pierd și din credibilitate. Începând din secolul al XII-lea, 
au tendița să prevaleze formele creștine ale cercetării și 
ale cunoașterii viitorului. Sunt consultați eremiţii și sfin- 
ţii, mai mult decât zborul păsărilor și susurul izvoarelor.. 

Viziunea poate juca același rol ca profeția sau divina- 
ţia, din moment ce ne permite să întrevedem viitorul. La 
drept vorbind, sub acest.termen trebuie să înțelegem mai 
multe fenomene, dintre care visul pare cel mai important. 
Rolul său premonitoriu, cunoscut încă din antichitate, 
este acceptat de creştini ca un dar al experienţei. Cum 
s-ar putea să fie altfel, din moment ce Biblia vehiculează 
câteva exemple remarcabile. Visul lui Nabucodonosor, 
interpretat de profetul Daniel, pare să se îndeplinească 
întocmai. Grigore cel Mare recunoaște că imaginile onirice 
apar în șase cazuri. Ele pot avea la origine un stomac gol 
sau un stomac plin. Altele se nasc dintr-o impresie. 
Luând însă exemplul viselor din Vechiul și Noul 
Testament, unele pot veni de la Dumnezeu!. Pe scurt, în: 
ciuda precauţiilor de care se înconjură, papa justifică cât 
se poate de bine acest fel de cunoaștere, încercând totuși 
să rezerve sfinților interpretarea ei. Cu asemenea patro- 
naj, se pare că fiecare este în drept să-și pună întrebări în 
legătură cu propriile vise și să le confrunte cu eveni- 
mentele. 

Între vis şi viziune, oamenii din Evul Mediu nu fac 
prea mare deosebire. Același vocabular vizual este folosit 
și pentru unul și pentru altul. Fiecare dintre aceste 
experiențe poate avea ca rezultat o convingere justificată. 
Cine a văzut, chiar în vis, a văzut în mod efectiv, ca și 


1 GRIGORE CEL MARE, Dialoguri, cartea a IV-a, 50, ed. A. 
de Vogii€ şi P. Antim, t. III, Paris, 1980, p. 173 și urm. 


300 


cum nu ar exista nici o deosebire importantă între aceste 
două moduri de cunoaștere. Ele nu refuză, sub nici o 
formă, experiența onirică. Cutare, care știe perfect că 
adormise, scrie că a văzut. Este un vis, dar acest fapt nu 
aduce inconveniente. Totuși este semnificativ, plin de 
învățăminte și capabil să te informeze asupra propriului 
destin. În povestirile despre apariţii, atunci când autorii 
abandonează vocabularul vizual, ei îl folosesc pe cel 
despre prezenţă cu verbe ca: a fi acolo, a se prezenta, a se 
ţine etc. În aceste cazuri, nu există nici o posibilitate să 
distingem între o experienţă reală și un simplu vis. 

În aceste condiţii, capacitățile imaginative se dezvoltă 
aproape fără control. La ceea ce puterile imaginaţiei pot 
sugera în mod normal vine să i se adauge tot ceea ce 
febra, delirul și dezechilibrul fac să vezi!. Cum să. pui la 
îndoială mărturisirile unui muribund despre lumea de 
dincolo, tocmai atunci, în mod exact, când el o întrevede, 
ca şi cum ar fi pe pragul ușii? De altfel, Dialogurile lui 
Grigore cel Mare dau o dată în plus exemplul, iar povesti- 
rile sale slujesc drept model și de referință. 

În acest domeniu al imaginarului, trebuie să remar- 
căm așa cum se cuvine experiența spontană sau indivi- 
duală, față de cea inspirată de tradiţia culturală. Se 
cunoaște destul de bine astăzi mecanismul viselor, pen- 
tru a admite că, acele credințe socialmente răspândite şi 
care dau naștere unor povestiri -pot fi traduse în acestea 
cu ajutorul imaginilor onirice. Se întâmplă la fel cu ceea 
ce ţine de cultura savantă. Viziunile unei lucrări atât de 
fundamentală pentru cultura monastică, precum Dia- 
logurile lui Grigore cel Mare, obsedează inconștientul și 
imaginarul. Ele apar din nou în literatura monastică a 
Evului Mediu. Astfel, trama culturală, fie savantă sau 
populară, se proiectează în imagini amplificate și defor- 
mate în domeniul viselor, unde domnește imaginația!. 


1 De exemplu, fenomenele miraculoase ce însoțesc ultimele 
zile din viaţa tatălui Sfântului Romiuald trădează idioțenia. PIER 
DAMIANI, Vita Beati Romualdi, ed. G. Tabacco, Roma, 1957. 

Rolul acestei întregi fantasmagorii este imens. Cei 
care, prin viziune sau prin vis, ceea ce este pentru multă 
vreme același lucru, o întrevăd pe Sfânta Fecioară, pe 
sfinți sau chiar demonul, au o experienţă reală. Ei au 
gustat din consolările și din bucuria lumii de dincolo. Ei 
au încercat spaima inspirată de diavol. Nimic nu-i poate 
face să se îndoiască în legătură cu ceea ce este pentru ei 
un eveniment sau un fapt. Specificul visului este să între- 
deschidă porţile lumii de dincolo și, în consecinţă, să 
răspândească pe o scară destul de largă o experiență a 
sacrului, de fapt îndeajuns de banală. Este una dintre 
componentele acestei familiarități între terestru și celest. 

Autorii cei mai cunoscuți mărturisesc despre această 
apropiere a unui sacru care este, în principal, imaginar. 
Radulfus Glaber a văzut diavolul. Guibert de Nogent 
relatează în amănunt două întâlniri cu demonii?. Adhe- 
mar din Chabannes, care a văzut „țintuit în înaltul ceru- 
lui un crucifix, cu imaginea Domnului suspendată de 
cruce și răspândind un șuvoi de lacrimi", rămâne pentru 
restul vieţii sale marcat de această viziune3. În jurul lui 
Bernard de Clairvaux, viziuni, vise și ficțiuni literare se 
amestecă în mod inextricabil și conferă vieţii sale această 
aureolă de sacru, care îl creează pe marele sfânt. Multe 
alte personaje, de mai mică anvergură, se găsesc astfel, 
într-un fel sau altul, confruntate cu sacrul. 

Experienţei reale, ce îi ancorează pe martori în convin- 
gerile lor, vin să i se adauge povestirile colportate direct 
de persoane demne de încredere, care au cunoscut ace- 
lași gen de aventuri, și temele literare luate dintr-o lite- 


1 Este cazul călugărilor care îl văd pe Christos înaintea morții 
lor, conform unei scheme ilustrate îndelung de Dialogurile lui 
GRIGORE CEL MARE. 

2 J. PAUL, Le demoniaque et l'imaginaire dans le De vita sua 
de Guibert de Nogent, în Le diable au Moyen Age, S&nefiance n9 
6, Aix-en-Provence — Paris, 1979, pp..372-399. 

3 ADEMAR DE CHABANNES, Chronique, cap: XLVI, trad. fr. 
în E. POGNON, L'An Mille, ediția a patra, Paris, 1947, p. 185. 

ratură seculară deja. Ținând seama de mentalitatea gene- 
rală și de ceea ce unul sau altul a trăit deja, este dificil să 
punem la îndoială discursurile unora ca și ale celorlalți. 
Credinţa dă naștere în acest caz credulităţii. Cel care, 
precum Guibert de Nogent, pare deosebit de lucid în legă- 
tură cu împrejurările confruntării sale cu demonul, pare 
să acorde o atenţie mai puţin ascuţită și mai puţin critică 
față de afirmaţiile călugărilor de la Saint-Germer-de-Fly, 
în legătură cu același subiect. E] face dovada unui dis- 
cernământ mai redus în fața povestirii altora, decât în 
prezența faptelor în sine. Din această cauză, într-o mani- 
eră mai generală, literatura de viziune antrenează naște- 
rea unui veritabil gen, în care ar fi cât.se poate de dificil 
să găsim. o experienţă trăită, chiar la modul oniric. 
Universul sacru nu rămâne în acest cadru mai puțin 
prezent, deoarece literatura confirmă spiritul general. 

De la experienţa, subtilă și pătrunzătoare, fiind spiritu- 
ală sau chiar onirică, la literatura convențională, de 
imitație sau de imaginaţie, distanța nu este totdeauna 
prea mare. Câteva criterii exterioare permit o primă 
selecție: Abundenţa miraculosului este suspectă și trans- 
formă povestirile în romane și legende: De la un domeniu 
la altul, itinerarul trebuie bine jalonat, pentru că este 
important pentru rigoarea studiilor să se deceleze bine 
punctul în care literarul se articulează cu istoricul. 
Transmiterea de la unul la altul prin povestiri fiind la 
originea tuturor ambiguităților. 

Orice opinie am avea despre viziunile și visele oame- 
nilor din Evul Mediu, trebuie să distingem ceea ce se 
prezintă ca legendă, chiar considerată ca autentică, de 
ceea ce este experienţă, chiar onirică. Tocmai pe această 
capacitate reală a persoanelor de a vedea și de a trăi 
încercări se bazează dispoziţiile favorabile pentru accep- 
tarea a ceea ce nu este, uneori, decât compunere hagio- 
grafică. Temele literare rămân subordonate acestei capa- 
cități imaginative, cât se poate de reale, care te face să 
vezi și care, prin această calitate, constituie faptul de refe- 
rință. . 

Este cât se poate de evident că asocierea celor două 
aspecte, literar și experimental, ale descoperirii supra- 
naturalului îi asigură acestuia coeziunea, durata şi influ- 
enţa asupra spiritelor. Studiile, angajate dintr-un punct 
de vedere literar, descriu o mentalitate cu exactitate și 
nuanţe, dar nu scoi în evidenţă punctul lor de ancorare 
în viață. Experienţa viziunii și a visului unor persoane iden- 
tificate și cât se poate de reale este exact veriga lipsă din 
aceste demonstraţii. Prin urmare, este important să sub- 
liniem, de fiecare dată când este cazul, veridicitatea măr- 
turiilor asupra faptelor care, oricare ar fi, sunt prezentate 
cu mijloacele realității. 


D. CULTUL SFINȚILOR 


Cultul sfinților este în mod evident strict legat de mira- 
cole, darul lor taumaturgic întemeindu-le reputaţia. 
Credincioşii.percep, în primul rind, niște capacități extra- 
ordinare, date de niște forțe misterioase. Clericii reușesc 
să explice că sfântul acţionează de la Dumnezeu, și că 
este în lumea aceasta martorul atotputerniciei sale. Pe 
scurt, este un personaj sacru și perceput ca atare. Nimic 
nu se opune la ceea ce evidența a acreditat încă din tim- 
pul vieţii acestuia. Bernard de Clairvaux este considerat 
sfânt încă de la primele sale călătorii de predicare. 
Însoțitorii săi, călugări din aceeași abație, împărtășesc 
opinia țăranilor și a oamenilor săraci întâlniți pe drum. Și 
unii și ceilalți solicită miracole și așteaptă ca Dumnezeu 
să-şi arate puterea printr-un sern răsunător. Clericii mai 
savanți, episcopii și legatul, în alte împrejurări, nu 
împărtășesc încrederea mulțimii. Se tem ca sfântul să nu-și 
prejudicieze puterea. Nici un taumaturg nu este sigur, 
este adevărat, că reuşește dintr-o dată. Cei din preajmă 
se tem de efectele unei decepţii. - 

După ce sfântul a murit, perfecțiunea sa nu poate 
suferi nici un avatar. Ajuns în ceruri, nimic nu .poate 
împiedica acțiunea sa de intermediere. În domeniul mira- 

colelor, eficacitatea pare a fi de partea martirilor și a con- 
fesorilor care au ajuns în patria cerească. De aceea ati- 
tudinea cea mai comună este practicarea cultului la 
altare, sau, în altă parte, căutarea de relicve și pelerinajul 
la mormânt. _ 

În mod efectiv, atitudinea cu privire la sfinți pare foarte 
diferită, după cum este vorba despre un personaj viu sau 
despre un mort. Un taumaturg viu este cel mai adesea un 
misionar sau un predicator, un eremit, eventual, înconju- 
rat de veneraţia generală. Devoţiunea pe care o provoacă 
nu este niciodată scutită de o învățătură religioasă sau de 
o lecţie de morală. Este dificil să obținem de aici binefa- 
cerile dorite, fără a fi angajat într-un efort de rigoare doc- 
trinală sau etică. Viu, sfântul este exigent, iar miracolele 
împlinite lasă puțin loc chiulului. Obligaţia de a se con- 
verti este făcută cunoscută fără menajamente. Un sfânt 
slăvit pe altare este în: mod evident mai discret, deoarece 
credinciosul însuși este cel care fixează exigenţele cărora 
acceptă să li se supună. Comportamentul exemplar, fer- 
voarea, -ascetismul și înaltele calităţi spirituale ale unui 
mort se uită repede. Destinul postum al episcopilor lite- 
raţi, părinţi ai săracilor, al eremiților excesivi în asceză, al 
predicatorilor evanghelici pare să 'se confunde. Ei sunt 
toți făcători de minuni. Moartea șterge particularitățile 
comportamentului sfinților, exemplaritatea lor și, în mare 
parte, învăţătura lor. Rămâne de la ei o schemă recon- 
struită, pe măsura credincioșilor care știu să-i aducă pe 
sfânt la nivelul propriilor lor nevoi. Această diferență de 
stare de spirit apare la lectura comparată a culegerilor de 
miracole și de vieţi de sfinți cu caracter istoric. Morți, 
sfinţii sunt încredințați credincioșilor care fac din ei ceea 
ce li se pare lor bine. Hiatusul dintre cultul redus la uti- 
lizarea sa, oricât de ferventă ar fi, și exemplaritatea com- 
portării este foarte marel. 

Cultul sfinților înseamnă, de asemenea, hagiogyafie. 


1 Pentru secolul al XIII-lea, exemplu în J. PAUL, L'inage de 
saint Franșois dans le traite De miraculis de Thomas de Celano, 
în Francesco d'Assisi nella storia, Roma, 1983, t. 1, pp. 251-274. 

Aceste opere scrise au un public, autori şi o funcție. 
Oricât de stângaci pot fi prezentate anumite vieţi, ele sunt 
opera clericilor sau a călugărilor care au cultură literară, 
adică a unei mici elite. În acest mediu restrâns, poţi fi în 
mod evident capabil să apreciezi nevoile, să dezvolți teme 
ideologice și să faci un elogiu circumstanţțiat personali- 
tăţilor eminente a căror amintire nu s-a pierdut. 

Lectura unei'vieți de sfânt este un obicei monastic bine 
atestat, din moment ce, în conformitate cu Regula Sfân- 
tului Benedict, fiecare călugăr trebuie să citească o carte 
întreagă în timpul postului. Unii fac această alegere, așa 
cum o dovedește lista lucrărilor distribuite de biblio- 
tecarul de la Cluny, într-un an neprecizat, de la mijlocul 
secolului al.XI-lea!. Este dintre toate lecturile propuse cea 
care întrunește cele mai multe sufragii. Este adevărat că 
din povestiri de acest fel călugării pot aprecia cel mai bine 
dimensiunea vocației lor, pot înțelege virtuțile celor vechi 
și pot cunoaște capcanele care îi așteaptă. În acest deme- 
niu, exemplul vine de departe, din moment ce literatura 
monastică a antichității nu ignora forța exemplului. 

Lecturii de devoțiune puteau să i se substituie intere- 
sul istoric și patriotismul local. Nu trebuia să se treacă 
sub tăcere virtuțile unui fondator. Atunci când ele erau 
strălucitoare, gloria se revărsa asupra discipolilor săi. 
Dacă se vădea apt să facă minuni, mormântul său deve- 
nea un sanctuar. Notorietatea bruscă după descoperirea 
relicvelor cerea redactarea unei vieți. Clericii și călugării 
se străduiau în acest sens, cu mai multă sau mai puţină 
reușită. Adesea, în lipsa documentelor istorice, ele erau 
simple compuneri retorice. Ele au valoare prin acumu- 
larea de topos care ilustrează corespunzător gusturile 
zilei. Unii împrumută de la alții. Legendele cele mai 
curioase pot astfel să se transmită și să se amplifice. Este 
vorba în acest caz despre fenomene literare foarte impor- 
tante, asupra cărora atenţia erudiţilor s-a îndreptat de 
multă vreme. Originea şi dezvoltarea unora dintre aceste 


1 A. WILMART, Le couvent et la bibliotheque de Cluny vers le 
rnilieu du XI€ siecle, în Revue Mabilion, î921, p. 37 și urm. 

teme sunt pline de învățăminte pentru istoria generalăl. 
Cu toate acestea, ne vom feri să adoptăm un punct de 
vedere general, în legătură cu toată această literatură, 
care este prea disparată pentru a permite acest lucru. 

Viaţa strămoşilor întemeietori, chiar îndepărtați, se 
dezvăluie importantă în două cazuri. Atunci când este 
vorba despre o episcopie, este bine să dovedim că scaunul 
episcopal a fost întemeiat foarte devreme și anume de'un 
discipol al apostolilor. Dincolo de vanitatea și disputele de 
prioritate, adeseori se întâmplă ca autoritatea unui scaun 
episcopal asupra altuia să fie în consecinţă discutată. 
Sentimentele sunt, uneori, atât de excesive încât unii nu 
ezită să comită falsuri și să le prezinte în fața unui conci- 
liu local. Cu argumente de acest fel unii au susținut 
apostolicitatea Sfântului Marţial de Limoges3. Strămoșii 
întemeietori au valoare atunci când istoriograful îi poate 
lega, în mod real sau printr-o genealogie fantezistă, de 
familia princiară dominantă. În Lorena, antecedentele 
carolingiene nu au valoaret. Pe această cale indirectă, 
abaţii se străduiesc să atragă interesul descendenților 
față de soarta caselor religioase și încearcă să obțină din 
aceasta avantaje materiale sau spirituale. 

Vieţile de sfinţi ocupă deopotrivă un loc în liturghie. 
Bișerica creștină își onorează de multă vreme martirii și 
confesorii, şi le celebrează memoria, instituind o sărbă- 
toare în acest sens, fixată adesea pentru aniversarea 
morții lor5. Solemnitatea este marcată prin evocarea vieții 
și a morții sfântului. În timpul slujbei de noapte, Matu- 
una, care era împărțită în trei noctume, se citea un anu- 


1 H. DELEHAYE, Les legendes hagiographiques [783]; B. DE 
GAIFFIER, Etudes critiques [789]. 

2 Punctul de. vedere al lui CH. G; LOOMIS, White Magic 
[802], pare excesiv. 

3 Cf. cu punerea la punct a lui M. AUBRUN, L'ancien diocese 
de Limoges [669]. 

4 B. DE GAIFFIER, L'hagiographie dans le marquisat de 
Flandre et le duche de Basse-Lorraine au XI€ siecle, în Etudes 
critiques [789], pp. 415-508. 

5 H. DELEHAYE, Sanctus [783]. 

mit număr de lecţii ce îi erau consacrate. Astfel, pentru 
Sfântul Martin, călugării de la Cluny recitau două- 
sprezece lecții pentru sărbătoarea în sine și opt.la fiecare 
slujbă a Matutinei din timpul săptămânii!. Era una dintre 
cele mai mari solemnităţi. Deci, nici o sărbătoare fără 
vieţile sfinților. Nu toate sunt scrupuloase în materie de 
precizie istorică, cel puţin atât putem spune. Unele nu 
sunt decât compoziţii literare care celebrează diversele 
virtuți ce se presupune că l-au caracterizat pe sfânt. 
Altele sunt mai încărcate de istorie. Din aceste vieţi litur- 
gice derivă predicile despre subiect. Scrise în latinește, 
predicile sunt destinate în mod vizibil clericilor. Ele 
puteau eventual să slujească drept cadru unor predici în 
limba vulgară în scopul de a instrui mulțimea de credin- 
cioși. 

Există și biografii, în sensul exact al termenului, dar în 
număr mai mic. Ele sunt adesea opera discipolilor pioși 
care, direct sau indirect, au informaţii despre profesorul 
lor. Viaţa lui Benedict din Aniane scrisă de Ardon, cea a 
lui Balderic, episcop de Li&ge, scrisă de un călugăr de la 
Saint-Jacques, viața Sfântului Anselm scrisă de Eadmer 
și cea a lui Bernard de Clairvaux scrisă de Guillaume de 
Saint-Thierry și Geoffroy d'Auxerre, pentru a nu lua decât 
un exemplu pe secol, din diverse motive, au, toate, mari 
calități. Nu ar fi greu să adunăm la un loc mai multe zeci 
de asemenea scrieri, ce răspund acelorași criterii. Aceste 
opere se deosebesc de producţia hagiografică obișnuită, 
deoarece ele se referă la personaje apropiate care, cu 
toate că se bucură de o solidă reputație de sfințenie, nu 
sunt încă slăvițe pe altare. Ele sunt ecoul activității și al 
învăţăturii sfântului în timpul vieţii sale și constituie, 
deopotrivă, un elogiu insistent al acestora. Din această 
cauză, aceste opere comportă o ușoară ambiguitate. 
Desigur, sunt istorice. Dar ele înfrumusețează deja viața 
eroului. Disimulează slăbiciunile. Este, de fapt, prima 
etapă în transformarea unei biografii în viaţă de sfânt. 


1 ULRIC DE CLUNY, Consuetudines Cluniacenses, în PL, 
149 c 689. 

Studiile critice în legătură cu Vita prima a Sfântului 
Bernard au pus în evidenţă acest lucrul. Este sigur că, în 
acest caz, opera este scrisă pentru a obţine recunoașterea 
sfințeniei abatelui de la Clairvaux. Îi este greu să exprime 
rezerve în legătură cu un aspect sau altul al personalității 
sfântului, sau să pună la îndoială temeiul unora dintre 
intervențiile sale?. 

În legătură cu această literatură hagiografică și biogra- 
fică este important să înţelegem semnificația globală. În 
fiecare epocă, elita restrânsă care scrie, redactează în 
cadrul politic, ecleziastic și cultural în care ea descoperă 
imaginea personajului ideal, care ilustrează cele mai 
înalte virtuți printre cele care se află în situația respec- 
tivă, având în vedere contextul. Astfel, prin vremuri, se 
profilează o istorie a sfințeniei care este cea a modelelor 
oferite de cler, spre admiraţie și poate spre imitare, cred- 
incioşilor. Preocupările generale se întrevăd aici. Ar fi 
greșit să credem că ele sunt simple, de-a dreptul politice 
„şi în totul unanime. Epoca merovingiană și-a ales sfinţii 
dintre membrii familiilor regale şi episcopi. Conducătorii 
"poporului sunt astfel venerați. Sacrului, care înconjură 
exercitarea puterii, i se adaugă înalta aristocrație. Prelații 
datorează un prestigiu inegalabil culturii lor și funcțiilor 
pe care le exercită în orașe3. Impulsurile către sfinţenie 
ale epocii carolingiene sunt mai putin caracteristice. Rolul 
- călugărilor în evanghelizare le pune în evidenţă, în vreme 
ce reforma îi împinge înainte pe episcopi. Voința de 
ascetism venită din Sudul Franţei conferă eremiţilor o 
audienţă singulară“. În imperiul Ottonilor, numeroasele 
vieți de episcopi nu lasă nici un dubiu în legătură cu ide- 
alul de sfinţenie5. În alte părți, imaginea este mult mai 
contrastantă. Apariția modelelor evanghelice traduce 


1 A. H. BREDERO, Etudes [584]. 

2 J. LECLERCQ, Nouveau visage de Bernard de Clairvaux [593]. 
"3F. GRAUS, Volk [791]. 3 

4 C.J. POULAIN, L'ideal de saintete [811]. 

5 O. E. ZOEPF, Das Heiligen-Leben [418]. 

evoluţia generală a sensibilităţii creștine. Totuși, trebuie 
subliniat faptul că formele vechi nu dispar o dată cu con- 
textul cultural și religios care le-a văzut născându-se. 
Sfințenia regală și episcopală este îndelung ilustrată în 
întreaga creștinătatel. 

Partea cea mai cunoscută a cultului sfinților este, în 
mod evident, cererea de miracole, deoarece numeroasele 
culegeri nu ne lasă nimic necunoscut despre această 
practică, tot astfel ca si hagiografia, gen literar pe care 
clericii și călugării l-au ilustrat în. mod prolific. Abundența 
documentației și originalitatea sa par să fi condus cer- 
cetarea într-un domeniu care s-a vădit fructuos. Este cert 
că devoţiunea faţă de sfinți are alte aspecte, mai puţin 
cercetate până acum, care se revelează ca promițătoare. 

Cultul sfinţilor este un ritual oficial în care se mulează 
inițiativele locale și devoţiunea personală. Fie că este 
vorba despre închinarea unui sfânt unui loc de cult, 
despre dispunerea diferitelor altare într-o biserică sau 
despre repartizarea sărbătorilor pe întreg parcursul unui 
an liturgic, există aici elemente obiective care merită, 
toate, o atenţie minuțioasă. La acest nivel, ansamblul este 
semnificativ, prin echilibrul și coeziunea sa. Se poate, 
oare, afirma că există un sistem de devoțiune ce orga- 
nizează timpul și spaţiul? Este posibil, totuși ar trebui să 
facem în acest sens dovada cu o documentație suficientă. 
În sfârșit, este sigur că un. sanctoral nu este niciodată 
fără motivaţie și el pune accentul -pe unul sau altul din 
aspectele pietăţii. 

Închinarea unei biserici unui sfânt, cu atât mai mult 
cu cât patronul nu a fost schimbat de-a lungul secolelor, 
este un indiciu interesant în legătură cu cultul care îi 
adună pe credincioși la o sărbătoare votivă şi, în con- 
secință, în legătură cu orientările pietăţii. Hramuri ca 
Sfântul-Mântuitor, Sfânta-Maria sau chiar Sfântul-loan, 
care au cea mai timpurie utilizare, trimit direct la mis- 
terele mântuirii. Închinarea bisericilor episcopilor înte- 


1 Este una din învăţăturile pe care o putem trage din 
lucrarea lui A. VAUCHEZ, La saintete en Occident [819]. i 

meietori și evanghelizatorilor se referă la vremurile 
obscure ale creștinării așezărilor rurale. Sfinţii locali, 
desigur folclorici, se infiltrează printre ei și sporesc impre- 
sia de particularism. Invers, difuzarea cultului sfinților 
universal celebraţi în Biserică este semnul unei integrări 
în comunitate. Închinarea unor biserici martirilor este o 
tradiţie foarte veche, iar unor apostoli, și în mod special 
Sfântul Petru, marchează fidelitatea față de Roma. Mai 
există și sfinți războinici, membrii familiilor regale, epis- 
copii, eremiţii, alegerea ca hram a unui sfânt recent ră- 
mânând o excepție. Această interpretare a hramurilor ne 
permite să apreciem sensul ecleziologic și audiența Sfân- 
tului Scaun apostolic. 

Cultul sfinților este, începând cu o anumită epocă, una 
dintre caracteristicile vieţii monastice. Benedict din Ani- 
ane prescrisese călugărilor să facă înconjurul altarelor și 
să salute cu devoțiune sfinții, înainte de Matutinal. Ace- 
lași ceremonial este repetat inainte de terță și după com- 
pletă. Toate cutumiarele monastice din secolul al XI-lea 
țin seama de această prescripţie. Prin urmare, este de 
datoria unui abate să ofere călugărilor săi altare în număr 
destul de mare și să le înzestreze cu relicve bine alese. 
Simpla întâmplare a descoperirii de trupuri. sfinte nu 
epuizează dorința de a avea rămăşiţele unor patroni efi- 
caci. Este bine pentru cei mari, episcopi şi abaţi ca, 
mergând la Roma sau spre Pământul Sfânt, să fie pre- 
ocupați să obţină relicve, chiar la un preț ridicat. Croni- 
cile citează, uneori, această solicitudine virtuoasă și dau 
amănunte despre comorile transportate. 

Altarele și relicvele sunt dispuse în biserici în așa fel 
încât să permită un veritabil circuit. De exemplu la Saint- 
Riquier, unde aranjarea lor. în navă și în cor este perfect 
cunoscută, tot așa ca și itinerarul procesiunii -duminicale, 
care trece pe rând pe la fiecare?. Dispunerea amplasa- 


1 B. ALBERS, Consuetudines monasticae, t. 3, Montecassin, 
1907, p. 154. 

2 C. HEITZ, L architecture religieuse carolingienne [243], 
pp. 58-59. 

mentelor evocă bazilica Sfântului Mormânt de la Ieru- 
salim, iar această referire alimentează evlavia, evocând 
fără încetare, prin simpla plimbare de la un altar la altul, 
moartea și Învierea Mântuitorului. Nu putem fi siguri că 
simbolismul dispunerii altarelor a fost atât de elaborat în 
toate bisericile de abaţii. Nu este sigur nici că au fost dis- 
puse peste tot relicvele cele mai jinduițe. Este adevărat că 
sfinții cei mai importanţi ocupă amplasamentele cele mai 
vizibile, iar cei a căror venerație este nesigură sunt înde- 
părtaţi lângă uși, departe de altarul principal. Ierarhia 
este evidentă și cu siguranță semnificativă. Nimic nu 
dovedește, totuși, că evlavia personală se înclină în fața 
acestor incitări. Opoziția dintre cultele majore și cultele 
minore este sigură, fiecare credincios găsindu-și binele 
acolo unde dorește. Atunci când accentul propriu unei 
devoţiuni poate fi identificat, se dispune de un element 
important de apreciere. 


La Roma, unde tradiţiile creștine sunt cele mai autentice 
şi bisericile sunt numeroase, cultul sfinţilor are o istorie 
exemplară pe care este cu certitudine imprudent să o atri- 
buim celorlalte Biserici. La mijlocul secolului al VIII-lea, 
Biserica romană este încă fidelă concepţiilor păstrate din 
antichitatea creștină!. Cultul este legat de mormântul unui 
martir, al unui episcop sau al unui confesor și de bazilicele 
ridicate în onoarea lor. De aceea, sfinții veneraţi vin în prin- 
cipal din Biserica de la Roma propriu-zisă. Punctele forte 
sunt cultul peritru Sfântul Petru și pentru Sfântul Pavel, cel 
pentru martirii romani și pentru papi. Incă din anii 750, 
pontifii se preocupă de readucerea, între zidurile Cetăţii, a 
relicvelor care se mai găsesc în cimitire, de-a lungul dru- 
murilor romane. Este indiciul unei atenţii mai mari. Este 
dovada că inviolabilitatea mormintelor, vechi principiu 
roman, nu mai are influență asupra spiritelor. Se impune 
deopotrivă convingerea că prezența relicvelor este de dorit în 
biserici, acolo unde credincioșii vin în mod obișnuit să se 
roage. Acest transfer al sacrului dinspre cimitire înspre bi- 
serici are, de asemenea, rațiuni materiale. Situaţia Romei este 
dificilă; sărăcit și depopulat, orașul s-a redus, iar mormintele 
par îndepărtate. Multe cimitire sunt părăsite. 


1 P. JOUNEL, Le culte des saints [797]. 

Aceste mutări de corpuri sfinte capătă brusc amploare, în 
timpul pontificatului lui Paul 1 şi a celui al lui Pașcal I, și se 
continuă de-a lungul întregului secol al DX-lea și, parțial, 'în 
cel de al X-lea. Aceste exhumări antrenează împărțirea şi 
dispersarea rămășițelor. Acest obicei, cunoscut încă din se- 
colul al V-lea în Africa, este atunci adoptat la Roma. Ose- 
-mintele se transformă realmente în relicve și împărțirea per- 
mite constituirea unor veritabile colecţii cu diverse sorti- 
mente. Papi ca Leon al III-lea şi Pascal I dotează bisericile 
preferate cu rămășițe. Cu excepţia câtorva trupuri sfinte 
aduse din Dalmația sau din Orient, ca acela al papei Cle- 
ment, aceste ceremonii nu transformă cu mult sactoralul 
roman, din moment ce totdeauna se ia din cimitirele din 
apropiere. , 

Construirea noilor biserici este ocazia manifestării unei 
devoţiuni particulare, prin alegerea unui sfânt patron. Din 
secolul al IX-lea până în cel de-al XII-lea, întemeierile sunt 
destul de numeroase pentru ca să se poată trage o concluzie 
serioasă din studiul lor. Inchinarea către Sfânta Fecioară este 
cea 'mai frecventă, secol după secol, ceea ce marchează perma- 
nenţța pietăţii față de Sfânta Maria. Alegerea hramului Sfântul 
Mântuitor nu este bine atestată decât în. secolul al XII-lea. 
Printre sfinţii propriu-ziși, nu trebuie să-i luăm în calcul pe 
Petru și Pavel, deoarece, stâlpi ai Bisericii romane, ei sunt 
patronii unor mari bazilici şi un fel de respect sacru pare să 
interzică apelarea la hramul lor în noile locuri de cult. Sfântul 
Laurenţiu, care a fost totdeauna obiectul unei devoțiuni spe- 
ciale la Roma, este foarte solicitat, ca și Sfântul Ștefan, al 
cărui cult s-a răspândit în întreaga Biserică după descoperirea 
trupului său. Sfântul Andrei, fratele Sfântului Petru este bine 
atestat până în secolul al XI-lea. Alegerea se îndreaptă către 
martirii romani, ca Sfânta Cecilia şi Sfinţii Cosma și Damian, 
către taumaturgi, ca Nicolae din Bari, către sfinţii orientali. 
Prin urmare, ies din obișnuit câteva înckinări către Sfântul 
Martin sau către Sfântul Adalbert din Praga. 

Aceste liste corectează întrucâtva impresia unui cult local 
ce se interesa mai întâi de martiri, intermediari eficaci pen- 
tru romani, deoarece ele conţin din abundență închinări că- 
tre Sfânta Fecioară, către apostoli şi Sfântul Ştefan. Orien- 
talii apar din cauza transferurilor de relicve şi a prezenţei 
“călugărilor veniți din aceste. ţinuturi. Deschiderea către noua 
„sfințenie dobândită în ţara de misiune este cea care pare cel 
mai puţin atestată. Cu toate acestea, ea este cea care 
marchează vocația universală a Romei. 

Cultul sfinţilor mai este cunoscut prin -calendarele 
liturgice, care dau, în același timp, data sărbătorii și 
numele celui care este celebrat. Fiecare biserică își poate 
venera propriii întemeietori, martirii şi asceții. Particu- 
larismul diocezelor se etalează în mod liber în sanctoral. 
La Roma, documentaţia ne permite să urmărim evoluția 
acestei devoţiuni faţă de sfinți, grație câtorva calendare 
repartizate pe mai multe secole. 

Până în'secolul al X-lea, prevalează obiceiurile Bisericii 
antice. La Roma se celebrează sfinții întemeietori, Petru și 
Pavel, martirii romani și papii. Apostolii par, în această 
epocă, mai puţin veneraţi decât în ţinuturile francilor, din 
cauză că nu pot fi prezenţi în altare prin relicve. Numai în 
a doua jumătate a secolului al X-lea, prin adoptarea 
Pontificalului romano-germanic se îndreaptă această 
anomalie. Roma primește de la regiunea Mainz, și prin in- 
termediul său din Galia, o tradiție mai bogată pentru ce- 
lebrarea apostolilor. Aceste lucrări liturgice nu aduc 
multe alte modificări. Orizontul sfințeniei se lărgește la 
Roma începând cu secolul al XI-lea, când sanctoralul 
primește un mare număr de martiri italieni și de sfinți 
orientali. În același moment, liturghia face loc din ce în ce 
mai mult papilor. Această tendinţă trebuie pusă în paralel 
cu afirmarea Sfântului Scaun apostolic, începând cu pon- 
tificatul lui Leon al IX-lea. De altfel, primirea moderată a 
sfinților străini, martiri și episcopi galici, misionari din 
Germania, se explică printr-un du-te-vino de martirologii 
şi prin alte călătorii. Formele recente de: sfinţenie nu sunt 
în mod obișnuit luate în calcul, cu excepția cazului lui 
Thomas Becket, a cărui sărbătoare este celebrată la Roma 
încă din anii 1180. După această dată, Roma care ia con- 
ducerea procesului de canonizare se deschide cu adevărat 
către sfințenia universală. 

Cultul sfinților acoperă în mod esențial trei domenii ale 
pietății: devoţiunea privată pentru un făcător de minuni, 
celebrarea publică în cadrul unui an liturgic, imitarea 
unei vieți după modelul prezentat de o biografie. Nici una 
dintre aceste activități nu o exclude pe cealaltă. Același 

credincios poate solicita succesiv o minune, poate partici- 
pa la sărbători și se poate strădui să meargă pe calea 
trasată de sfânt. La drept vorbind, se pare că nu aceiași 
sfinţi sunt obiectul acestor trei aspecte diferite ale cultu- 
lui. Există taumaturgi puternici. Există, mai ales în- 
cepând cu secolul al XII-lea, exemple de asceză și de 
evanghelism. Sanctoralul, care de preferință ţine cont de 
strălucirea martirilor, reamintește o istorie a originilor și 
mult mai puţin virtuțile momentului. Este adevărat, 
credincioșii pot adera la una sau la alta din formele aces- 
tui cult și nu la toate. În sfârșit, atitudinile nu sunt fixe, 
liecare timp având preferinţele sale. Noutatea este aici 
perceperea din ce în ce mai concretă a exemplului de 
“urmat. 


E. DUREREA ȘI MOARTEA 


Legarea durerii de moarte înseamnă să ne îndreptăm 
atenția: asupra ultimelor momente ale unei vieți și asupra 
acestui înveliș din carne şi sânge, prin care moare un om. 
În primul rând, este vorba despre imoartea fizică și despre 
ceea ce o precedă. Lumea de dincolo, care se deschide cu 
această ocazie, merită alte consideraţii, la fel doctrinele 
teologice ale sufletului. Faptele concrete reținute aici nu 
sunt. dintre acelea pe care le evocă cel mai adesea sursele 
istorice și nici dintre acelea pe care cercetarea le-a studiat 
cel mai mult. | 

Legătura dintre durere și moarte, care pare destul de 
firească, pare ivită dintr-o problematică ce apare la sfârși- 
tul Evului Mediu!. Nimeni nu a uitat versurile lui Franșois 
Villon, a căror rezonanță este atât de modernă. Ne putem 
gândi că alt fel se întâmplă în cursul secolelor precedente. 

Nu există reprezentare iconografică a durerii fizice în 


1 IL dolore [796] Actele acestui Congres arată slăbiciunea 
legăturii dintre cele două noţiuni pentru această perioadă. 

artă, din secolul al IX-lea până în cel de al XII-lea!. Aceas- 
tă lacună trebuie apropiată de povestirile despre moarte. 
Descrierea suferințelor unui rănit sau ale unui muribund 
pare foarte rară. Există un fel de reţinere în texte, 
deoarece marile personaje, care au pe lângă ele un biograf 
pentru ultimele clipe de viaţă, se sting cu o demnitate în 
care sentimentele creștine se adaugă stoicismului. 
Această lipsă de patetism se relevă încă de ia Vita Caroli. 
Viata lui Augustus, ce servește de modei, urmărește evo- 
luţia stării lui Princeps cu mult mai multe detalii. Această 
atenție puţin morbidă nu este reluată. Augustus dorește 
să moară fără suferință și alţi Cezari doreau să-şi conti- 
nue sarcina până la capăt. Pe scurt, modelul imperial 
revăzut de Eginhard lasă puţin loc efuziunilor?. Este ade- 
vărat că expresia însăși a suferinţei și a durerii fizice 
pune problema în sine. Nu se pot aborda toate problemele 
pe -care le pune moartea fără să fii bine lămurit asupra 
acestui aspect. 

Dimpotrivă, sursele istorice prezintă în mare măsură 
tristețea acelora care au pierdut un părinte, un frate, un 
prieten, un profesor sau un stăpân. Literatura și cânte- 
cele de gestă, în special, dezvoltă această temă cu em- 
fază3. Unele dintre aceste lacrimi sunt retorice și sunt 
rezultatul ceremoniilor de doliu și al scrisorilor de conso- 
lare. Aceleași sentimente exprimate în biografii destul de” 
sigure merită mai multă considerație. Este adevărat că 
există un contrast curios între sobrietatea morţii și ges- 
turile de disperare prin care este întâmpinată vestirea sa. 
Durerea lui Ludovic cel Pios la moartea lui Carol cel Mare 
este, oare, retorică sau răspunde obligaţiilor ceremoniilor 


1 Y. LABANDE-MALLFERT, La douleur et la, mort dans lart 
des XIIC et XIIIE siecle, în Il dolore [796], pp. 293-332, reluat în. 
Y. LABANDE-MAILFERT, Etudes d'iconographie romane et d'his- 
toire de V'art, Poitiers, 1982, pp. 9-85. 

2 A se vedea, de asemenea, și moartea lui Otto 1 la WIDUKIND 
DE CORVEY. 

3 P. ROUSSET, Recherches sur l'emotivite â l'epoque romane, 
în CCM, 1959, pp. 33-67. 

oficiale? Patetismul este, în orice caz, de partea celor viil. 

Este adevărat că personalizarea puterii este cea pe 
“care moartea unui prinţ sau a unui epsicop poate să nu o 
lase fără consecințe, pentru un întreg popor de supuși și 
de dependenţi. Cu toate acestea, este vorba totdeauna 
despre decesul unui om ce exercită puterea, fie religioasă, 
fie de senior feudal, iar plânsul care se ridică cu această 
ocazie pare tradițional. Se deplânge nenorocul celor mari 
atinși de. moarte. Forța emoţională a unui asemenea 
eveniment pare considerabilă. Există destule alte exemple 
ale unei asemenea posibilități de a emoţiona mulțimile și 
este cât se poate de stângaci regele care nu a știut să-și 
facă deplânsă moartea. Liturghia funerară a puterii nu 
surprinde istoricul. Fastul său merită descrierea2. Como- 
țiile populare captivează atenţia. Totuși, excepţiile sunt 
cele care se bucură de cel mai mare interes, deoarece tul- 
bură schemele: mentale bine stabilite: prinții abandonaţi 
pe patul lor de moarte, papii și episcopii sărăciți de un 
anturaj care fuge, cadavrele celor mari lăsate la dispoziția 
mulțimilor. Există aici ceva necuviincios și scandalos care 
subliniază ordinea normală a decesului. 

Durerea anturajului este reprezentată în artă. Figuri, 
cu mâna îndreptată spre obraz sau chiar cu mâinile 
împreunate, par să 'se abandoneze unei meditații triste, 
fără gesticulaţie. Reprezentarea Mariei, la picioarele crucii 
sau primindu-și fiul mort, permite perceperea dintr-o 
dată a paroxismului. Nici o durere nu o poate depăși pe 
aceea și ea este universal cunoscută. Grandoarea şi dem- 
nitatea merg aici împreună și nu se face nici o concesie 
afectării3. 

Moartea fizică a celor mai importante personalităţi este 
sobru evocată. Vita Caroli este aici un martor important. 
Atins de o febră severă, împăratul zace la pat şi este pus 
la dietă. O pleurezie îl răpește într-o săptămână. Mai 


1 ERMOLD LE NOIR, Poeme sur Louis le Pieux, ed. E. Faral, 
Paris, 1964, p. 61. 

2 A. ERLANDE-BRANDENBURG,. Le roi est mori [786]. 

3 Y. LABANDE-MAILFERT; art. cit, 

înainte, primise împărtășania. Acestei relatări Eginhard îi 
acordă mai puțină atenţie decât celei a funeraliilor. Cel 
mai important fapt îl constituie prevestirile acestei morţi, 
de care împăratul nu voise deloc să ţină seama, și, deo- 
potrivă, testamentul său, pe care Eginhard îl reproduce în 
întregime. În legătură cu aceste aspecte, autorul ia mode- 
lul de la Suetoniu. Moartea lui Augustus este abundent 
anunțată și unele dintre semnele premergătoare sunt 
reluate de Eginhard pentru Carol cel Mare. Otto 1 este 
precedat în moarte de diverși membri ai anturajului său, 
ceea ce nu poate fi acțiunea hazardului. Această temă, 
care, într-adevăr nu este prezentă în toate ocaziile, face 
din rhoartea prințului un moment crucial, stabilit de pu- 
terea divină şi perceptibil dinainte celor mai avertizate 
spirite. Cursul destinului devine sentință divină, cunos- 
cută prin profeție. Semne ale naturii sau anumite eveni- 
menite vestesc moartea prințului, în vreme de sfântul este 
informat despre a sa prin revelație și face cunoscută data 
anturajului său. 

Prințul și episcopul, bolnavi pe moarte, au încă de păs- 
trat.o atitudine exemplară. Nici unul dintre ei nu pare să se 
lase pradă disperării. Otton 1 și-a dat sufletul creatorului 
tuturor lucrurilor "fără nici un geamăt și în deplină liniș- 
te“l. Le revine celor mari să-și reconforteze anturajul, să 
trăiască eventual așa cum le era obiceiul, până la sfârșit, să 
fie rege sau împărat până la ultima suflare. Dictarea testa- 
mentului dovedește că își știe sfârșitul apropiat. și își 
păstrează deplina luciditate. Episcopii pot face câteva ges- 
turi suplimentare de pietate, dar de obicei preferă să-și 
încurajeze apropiații și să dezvăluie câteva cuvinte bine 
simțite, în legătură cu fragilitatea vieții și a bunurilor sale. 
Pe scurt, la acest nivel, se moare în frumuseţe, cu alte 
cuvinte cu o anume demnitate compusă din calm și din li- 
niște. Există, cu siguranță, un anumit montaj, dar nu se 
poate spune dacă este real sau pur literar. 

Carol cel Mare moare după ce a primit împărtășania. 


1 WIDUKIND DE CORVEY, Rerumgestarum saxonicarum, 
cartea a III-lea, cap. 75. 

Se întâmplă la fel cu Otto 1. Ludovic al VI-lea cel Gros se 
spovedește în mai multe rânduri, deoarece moartea sa 
întârzie, și primește cu devoțiune ultima împărtășanie. Pe 
scurt, prinții mor ca buni creștini, după ce au primit sfin- 
tele taine ale Bisericii. Aceste gesturi au o semnificație 
religioasă incontestabilă, ţinând seama de ritualul pentru 
celebrarea unei morți. Este suficient să relevăm, deocam- 
dată, că aici este vorba de morţi bune și sfinte. Sentința 
ce pune capăt zilelor prințului este acceptată, el moare în 
liniște deplină, este un ales al cerului! Se întâmplă cu 
totul alt fel cu morţile violente, venite pe neașteptate și 
fără un semn prealabil. Un deces survenit astfel, atunci 
când credinciosul nu -are posibilitatea de a se spovedi și 
de a se împărtăși, pare suspect. Nu există dovada unei 
morţi bune, care să deschidă calea divinității spre sufletui 
celui defunct. | 

Moarte bună sau rea. Această interogaţie este prezentă 
în orice ocazie, deoarece ea este cea care subintinde toate 
aceste povestiri. Martori şi cronicari .iscodesc împreju- 
rările morții tuturor personajelor de oarecare importanță. 
Ei încearcă să ghicească, după semnele exterioare, în ce 
categorie trebuie să-l așezăm pe defunct. Un prinț asasi- 
nat într-o biserică în timp ce se roagă este un martir și 
cazul său este limpede!. Să mori în luptă pentru Dumne- 
zeu este o cauză apreciată foarte devreme și perfect 
admisă. Dimpotrivă, morţile atroce perturbă buna rân- 
duială. Cele care surprind în situaţii aventuroase, ridicole 
sau scabroase sunt malefice, în mod evident. Să mori 
noaptea, brusc, fără știrea nimănui, nu este cel mai bine. 
Interpretarea acestor semne funeste este totdeauna deli- 
cată. Ideea de damnaţiune nu este niciodată destul de 
departe. În mediile monastice și clericale, se fac, în aceste 
situații, mașinațiuni diabolice, destinzte să surprindă un 
păcătos înaintea pocăinţei. 

Aceste intuiții servesc drept punct de plecare pentru 
raționamente implicite care sunt la baza tuturor textelor 


1 Conform GALBERT DE BRUGES, Histoire du meurtre de 
Charles le Bon comte de Flandre, ed. H. Pirenne, Paris, 1897. 

despre moarte. Vestită prin preziceri și semne, o agonie 
nu este neașteptată. Ea este dorită de Dumnezeu, deoa- 
rece a venit ceasul și a hotărât astfel în înțelepciunea sa. 
Avertizat, credinciosul are timpul să se pregătească pen- 
tru un bun sfârșit. Este evident că nu este niciodată bine 
să neglijezi mesajele venite din cer, așa cum a făcut Carol 
cel Mare. Ar rămâne să știm dacă boala este, ea însăși, 
percepută în mod obișnuit ca un indiciu sigur, înlocuind 
semnele exterioare!. Din acei moment este timpul dictării 
unui testament, deoarece darurile făcute săracilor ușu- 
rează această călătorie a suiletului către cer. Spovedania 
și mai ales împărtășania, singureie atestate în cele mai 
vechi povestiri, constituie sancţiunea liturgică a acestei 
pregătiri. Eficacitatea sfintei taine este subliniată de toate 
textele. 

O moarte funestă apare ca o piedică sau o ambuscadă, 
în care spiritele răufăcătoare execută o lovitură rea. Este 
un sfârșit părăsit de Dumnezeu. Este o ordalie definitivă 
care îl duce la confuzie pe cel care a angajat lupta. Să 
mori în aceste condiții înseamnă să te blesiemi. Ase- 
menea evenimente incită la cercetarea vieţii defunctului 
pentru a găsi crima sau păcatul responsabil de o aseme- 
nea neșansă. Rareori se întâmplă ca o viață să poată 
rezista la o asemenea anchetă. Din acel moment, împre- 
jurările exterioare au primit o justificare,.iar ordinea reli- 
gioasă a lumii este în afară. Astfel greșelile ascunse se 
află revelate, la sfârșit, prin caracterul dezonorant al 
morții. Este adevărat că experienţa cotidiană face înţelese 
circumstanțele unui deces și, în consecință, o întreagă 
fabulație spirituală și morală se bazează pe indicii care nu 
au nici o valoare morală. Psihologia morții pare aici ele- 
mentul determinant, ceea ce, într-un context creștin, este 
destul de îndrăzneț. 

Rămâne de evaluat locul lăsat în această sensibilitate 
sfintelor taine şi vieţii morale. Încă din antichitatea creş- 
iină, credința și practicarea virtuților par indispensabile 


1 Se pare că așa se întâmplă în viața arhiepiscopului Brunon 
de Ruotger, în cea a lui Ludovic al VI-lea scrisă de Suger etc. 

pentru abordarea momentului crucial al morţii. Cine nu a 
trăit potrivit moralei se poate converti și face penitenţă. 
Se înțelege că rugăciunea pentru cei morți spală sufletul 
de păcatele mici, dar nu poate obţine iertarea crimelor. Pe 
patul de moarte, credinciosul mai poate. face câteva ges- 
turi esenţiale, pe care liturghia le stabilește foarte de- 
vreme. Rolul principal în această celebrare creștină a 
morții îl are impărtășania. , 
“În cel mai vechi ritual roman, muribundul primește la 
ultima împărtășanie pâinea sfințită, „ce va fi apărătorul 
său și ajutorul întru învierea celor drepţi și care îl va 
învia“!. Această împărtășanie nu este precedată de nici o 
mărturisire, pentru că disciplina Bisericii cunoaște, la 
această dată, penitența publică și nu mărturisirea, care 
se poate reînnoi, a păcatelor. În acest context, primirea 
Eucharistiei înseamnă confirmarea pentru ultima oară a 
unirii sale cu Biserica și cu Dumnezeu. Textul liturgic, 
care irisistă cu putere asupra rolului sfintei taine în 
împlinirea promisiunilor în lumea de dincolo, îi conferă o 
eficacitate aproape automată, care nu este deloc în spiri- 
tul antichităţii creştine. Faptul că împărtășania îl învie pe 
credincios pentru eternitate este o formulă surprinzătoare. 
Or, trebuie să ne gândim că sacramentarele romane cele 
mai vechi sunt recopiate multă vreme în abaţii și peste tot 
în Europa Occidentală. Sunt folosite încă în secolele al X-lea 
și al XI-lea, în ciuda arhaismului lor. La această dată, con- 
vertirea. generală la creștinism a schimbat complet con- 
diţiile spirituale în care se desfășoară liturghia morții. 
Împărtășirea lui Carol cel Mare pe patul de moarte, 
precum și cea a lui Otto I[, fără mărturisire prealabilă, par 
aplicarea strictă a ritualului străvechi. Ținând seama de 
spiritul care inspiră formula iniţială, este greu să nu cre- 
dem că împărtășania este primită ca un gaj pentru 
intrarea în cer, fără întârziere sau tergiversare. De aceea, 
în acest context, primirea sfintei taine pe patul de moarte 
este în mod evident dovada unei morţi bune și sfinte.- 


1 D. SICARD, La liturgie de la mort [816]. 

Nimic nu ne permite, pentru această dată, să ne îndoim 
de automatismul mântuirii. Invers, morţile violente, la 
care ritualul nu poate fi îndeplinit, lasă anturajul fără 
certitudini. Pe scurt, însăși liturghia contribuie la această. 
clasificare a deceselor în bune şi rele, în măsura în care 
mântuirea pare legată de împlinirea exactă a ultimului 
gest de pietate. Această utilizare materială a sfintei taine, 
în total dezacord: cu convingerile Bisericii antice, conferă 
întreaga sa seninătate morţilor bine rânduite. 

Aceste concepții aproape magice nu pot rezista accesu- 
lui reformist. Este suficient să citim povestirea lui Suger 
despre moartea regelui Ludovic al VI-lea, pentru a măsu- 
ra drumul parcurs. Regele se mărturisește, și încă în mai 
multe rânduri, deoarece moartea sa întârzie. Deopotrivă, 
primește împărtășania. Contextul este schimbat sensibil, 
din moment ce este penitenţial, în principal. Regele 
înțelege să obțină iertarea pentru acţiunile din întreaga sa 
viață, înainte de a se prezenta în fața judecătorului. 
Percepția morții este complet diferită! 

În ritualurile cele mai-vechi, împărtășirea muribundu- 
lui este urmată de rugăciuni neîntrerupte, până la sfârșit. 
Între altele, asistența cântă psalmi. Această practică se 
menține și este cunoscută în mânăstiri, cel puţin până în 
secolul al XII-lea. În jurul celui care agonizează se orga- 
nizează ca o rugăciune continuă. Se poate da acestor 
fapte o interpretare foarte spiritualizată. Pare preferabil, 
din punct de vedere istoric, să le apropiem de tradițiile 
monastice despre clipa morții și, în special, de Dialogurile 
lui Grigore cel Mare. 

Pe patul său de moarte, înainte de a-și da sufletul, 
credinciosul vede îndreptându-se spre el o cohortă de 
îngeri, pe sfântul său patron, apostolii sau pe oricare alt 
sfânt protector. Şi unii și alții sunt acolo pentru a-i primi 
sufletul şi pentru a-l ajuta în urcarea sa la cer. Traver- 
sând aerul infestat de demoni,-sufletul are nevoie de ocro- 
titori pentru a se apăra de ghearele lor. La căpătâiul celor 
blestemaţi vin demonii, care iau în primire un suflet ce le 
aparține. De aceea, rugăciunea continuă a celor din jurul 
muribundului pare inspirată de voința de a respinge spi- 

ritele rele și de a asigura un zbor liniștit al sufletului. 
Această fantasmagorie poate primi o interpretare morală 
sau sacramentară, după cum se insistă asupra comporta- 
mentului defunctului sau asupra forţei rugăciunii. Din 
acest punct de vedere, această punere în scenă ce-și are 
originea într-un apocrif din secolul al III-lea, Apocalipsa 
lui Pavel, este adaptabilă contextului spiritual!. 

Prin urmare, nu există nimic uimitor în faptul că sce- 
nariul tradițional este încă reluat de un spirit atât de 
avertizat precum Guibert de Nogent. Moartea călugărilor 
de la Saint-Germer-de-Fly este relatată în acord cu aceste 
principii, iar comportarea unora, ca și a celorlalți nu se 
explică decât prin aceste concepţii?. Sentimentul pre- 
zenţei unor demoni în jurul patului mortului, al necredin- 
ciosului sau al păcătosului este împărtășit de incono- 
grafie. În reprezentările morţii bogatului rău, turma lor 
este adunată la căpătâiul muribundului al cărui suflet, 
sub formă de homunculus, iese pe gură. Temele icono- 
grafice sunt, în acest caz, deosebit de apropiate de scrieri. 
Există o coerenţă între tradiţia venită din antichitate, 
practica monastică și reprezentări, care este extraordinar 
de surprinzătoare. Pare dificil de eliminat această sensi- 
bilițate atât de caracteristică, în beneficiul concepţiilor 
mai teologice, atestate cum se cuvine doar la învățați. 

Există efectiv meditații de o înaltă inspiraţie. Autorii 
amintesc, în general, certitudinea morții și incertitudinea 
momentului. Tema este veche și conține un apel la vigi- 
lenţă. În plus, există consideraţii despre lume și despre 
trupul uman în care se exprimă un pesimism de regulă. 
Lipsa de consideraţie pentru prezent și elogiul lumii de 
dincolo nu reușesc să facă să dispară toată spaima și 
toată oroarea morții. Nu s-ar putea spune dacă este vorba 
despre o spaimă cât se poate de firească sau despre o 
neliniște în legătură cu destinul final. Autorii expun mij- 


1 J, NTEDIKA, L'Evocation de l'au-delă [807]. 

2 J. PAUL, Le demoniaque et l'imaginaire dans le De vita sua 
de Guibert de Nogent, în Le diable au Moyen Age, Aix-en- 
Provence-Paris, 1979, pp. 372-399. 

loacele pentru a se pregăti cum se cuvine pentru această 
clipă supremă. Penitenţa și confesiunea sunt pe primul 
loc, apoi rugăciunea Bisericii. La scriitorii mistici, scena- 
riul tradițional al morţii apare puţin, este prezent doar în 
planul secundar!. Discuţii teologice despre moartea lui 
Christos, principiul răscumpărării deschid reflecția des- 
pre lumea de dincolo. . 

Am putea prefera acestor sentimente, puţin prea stă- 
pânite pentru a emoționa, elegia pe care Sfântul Bernard 
i-a dedicat-o fratelui său Gerard2. Există, bineînţeles, o 
plângere funebră în care supraviețuitorul se întristează, 
conform cu principiile retorice bine stabilite. Cu toate 
acestea, durerea este exprimată admirabil și conferă un 
accent mai uman certitudinilor religioase. Bemard învi- 
nuiește moartea pe un ton patetic. La această dată, nu 
există personificarea a ceea ce nu este decât un deces sau 
un final, iar apostrofările ce sugerează o anumită rea- 
voință și prin urmare o intenţie, vin de la marea artă lite- 
rară și nu de la o întruchipare dobândită. De fapt, abatele 
de la Clairvaux uzează de formule generale și abstracte și 
nu preia nici una din imaginile fantasmagoriei tradițio- 
nale. Mitul morții cu zborul sufletului înconjurat de îngeri 
și sfinţi dispare complet. Această sobrietate, alături .de 
vehemenţa sensibilităţii, face din modul cum Bernard 
deplânge moartea fratelui său un text aparte și, probabil, 
puțin caracteristic. 

Istoricul neglijează multe alte fenomene din cauză că 
se ocupă doar de ce este important în perceperea morții. 
Este sigur că în acest domeniu nu dispar impulsurile cele 
mai arhaice. Ele apar când a sosit clipa și se amestecă cu 
cele mai recente sentimente. Nimic nu ne lasă să credem 
că prin creștinare s-au dezrădăcinat toate credinţele ante- 
rioare. Doar discreţia sursei de natură savantă disi- 
mulează spaima de strigoi și toate superstițiile prividu-i 
pe morţi. Cutare sau cutare aspect al acestor fenomene se 


1 De ex. PIERRE DE CELLE, L'ecole du cloitre, ed. G. de 
„Martel, Paris, 1977. 

2 BERNARD DE CLAIVAUX, Sermones in Cantica-canticorum, 
XAVI. ! 

poate dezvălui prin sublinierea diferitelor gesturi făcute în 
jurul cadavrelor, al mormintelor și în multe alte ocazii. 
Menţinerea unui mobilier funerar sau a practicilor de 
înhumare ce nu au nimic liturgic poate sugera anumite 
interpretări, care sunt de discutati. Povestirile lasă să se 
întrevadă temeri rău dominate. Penitenţialele selectează 
un lot de practici condamnate, cu sens mai mult sau mai 
puțin explicit. Ansamblul pare sugestiv. 

Analiza acestui material disparat și parțial evanescent 
nu ne oferă totdeauna o imagine coerentă despre această 
nebuloasă de credințe și de sentimente. Apropierile nece- 
sită verificarea atentă, iar explicaţiile pot fi eludate. 


E LUMEA DE DINCOLO 


Moartea întredeschide porțile unei lumi misterioase, 
unde viaţa se prelungeşte sub o altă formă. Această 
credinţă este obișnuită și străveche. Ea se explică într-o 
literatură specifică, ce face inventarul pericolelor, -pre- 
cizând. conduita ce trebuie urmată şi cuvintele ce trebuie 
folosite. Descrierea unei alte lumi, oriunde ar fi situată și 
oricare ar fi natura sa, se inserează fără dificultate în 
acest program?. Într-un univers populat cu eroi și zei, 
aceste călătorii pe drumurile din lumea de dincolo nu pun 
'multe probleme critice, din moment ce întreaga .mitologie 
este plină de povestiri ce conduc de la cer la pământ și în 
infern. ! 

La mesopotamieni, la egipteni, la greci și la romani, 
lumea de dincolo are caracteristici diferite, în: concor- 
danţă cu contextul cultural originar. Aceste doctrine se 
amalgamează, mai mult sau mai puţin, dând naștere la 


1 J. BORDENAVE, M. VIALELLE, La menialite religieuse des 
paysans de L'Albigeois medieval, Toulouse, 1973. Cercetările 
prezentate în această lucrare sunt interesante fără ca, totuși, 
concluziile să câștige adeziunea 

2 F. BAR, Les routes de lV'autre monde [776]. Este un inventar 
succint al diferitelor mitologii. 

povestiri clasice, precum coborârea lui Enea în infern, pe 
care creditul lui Vergiliu o face cunoscută clericilor din 
Evul Mediul. Se adaugă apoi inspirația ebraică, vehicu- 
lată de Biblie sau de scrierile apocrife. În sfârșit, creștinii 
au despre eternitate o credinţă explicită, ce le asigură fer- 
mitatea în martiriu. Pe scurt, există în legătură cu lumea 
de dincolo o multitudine de tradiţii, încă din antichitate. 
Lumea celtică și cea germanică nu sunt mai puțin bogate 
și au propria lor mitologie. 

Elaborarea concepţiilor medievale despre lumea de 
dincolo împrumută pe larg de la Biserica străveche. 
Apocalipsa lui Pavel, un text apocrif din secolul al III-lea, 
și Patimile Sfintelor Perpetua și Felicitas sunt mărturiile 
cele mai importante ale acestor prime cercetări. Aceste 
opere pun în circulaţie o fabulaţie aproape de neuitat. În 
Apocalipsă există explicaţia că, în ceasul morţii, sufletul 
credinciosului este confruntat cu demonii. În călătoria sa 
către judecata lui Dumnezeu, la ceruri, el se ridică prin 
aer, unde numai cel care a fost drept trece liber, susținut 
de îngerul său păzitor. După această încercare, el intră în 
rai. Dacă sufletul este păcătos, îngerii îl părăsesc și este 
deci lăsat demonilor, care îl aruncă în tenebrele din afară 
și în gheenă. În același apocrif, Apostolul Pavel descrie 
îndelung paradisul și infernul, elemente constitutive 
esenţiale ale lumii de dincolo creștine2. Sub o formă oni- 
rică mărturisită, cele două viziuni ale Sfintei Perpetua 
ilustrează aceeași temă, folosindu-se de o altă gamă de 
imagini. Sfânta, care trebuie să înfrunte martiriul, se vede 
călcând în picioare un balaur, a cărui gură se deschidea 
spre a o înghiţi în momentul în care ea urca prima treap- 
tă a scării ce o conducea la cer. Desigur, ea scapă din 
această capcană. În cel de al doilea vis, ea strivea cu căl- 
câiele capul unui egiptean și, victorioasă, se îndrepta spre 
poarta. celor vii. Oricare ar fi originea imaginilor folosite, 


1 P. COURCELLE, Les Peres de L'Eglise devant les enfers vir- 
giliens, in AHDLMA, 1955, pp. 5-74. 
2 Textul Apocalipsei lui Pavel pare de origine egipteană. 

este limpede că, și într-un caz și în altul, este vorba 
despre lupta sufletului împotriva demonilor, în momentul 
în care părăsește trupul. | 

În aceste texte, lumea de dincolo este abordată din 
punctul de vedere al destinului sufletului individual. 
Revelația creştină este explicită în legătură cu preafericita 
eternitate în Ierusalimul celest și în legătură cu infernul, 
dar este, dimpotrivă, foarte discretă în legătură cu pe- 
rioada intermediară ce merge de la moarte la reînvierea 
generală și la Judecata de pe urmă. Ce soartă au sufletele 
ce nu și-au regăsit încă un corp? Biserica, ce ne învaţă 
nemurirea sufletului, se cuvine să-și stabilească opinia 
despre statutul său în întreaga perioadă. Doctrina se sta- 
bilește într-un mare interval de timp, iar dezbaterea 
rămâne deschisă vreme îndelungată. Revelația furnizează 
puţine elemente pentru a se ocupa de acest aspect. 
Apocalipsa lui Pavel și viziunea Sfintei Perpetua acoperă 
această lacună. Aceste texte îi asigură pe credincioși în 
legătură cu destinul lor imediat, aducându-le la cunoșs- 
tinţă capcanele pe care le. întâlnește sufletul. Pe scurt, 
tradiţia călătoriilor în lumea de dincolo este rodnică pen- 
tru a acoperi acest interval rău definit și lăsat în voia ima- 
ginației. Este vorba, în acest caz, de o escatologie indivi- 
duală, care este cât se poate de evident că nu poate fi 
luată în considerare decât dacă nu intră în contradicție 
cu învățătura creștină în legătură cu iadul și cu paradisul 
celest, date esenţiale ale credinţei. 

Didlogurile lui Grigore cel Mare abordează problema 
celeilalte lumi în ansamblul ei, străduindu-se să coordo- 
neze diferitele elemente și ţinând seama în special de 
povestirile sfinților. Forma proprie a acestei opere, ce pro- 
cedează prin narațiuni scurte, mai mult sugestive, decât 
explicite, permite o abordare discretă și, per total, destul 
de suplă, a problemei. Grigore știe că cei drepţi vor fi 
adunați în Ierusalimul celest, în preajma lui Dumnezeu. 


1 Aceste texte sunt analizate de J. NTEDIKA, L'evocation de 
Vau-delă [807]. 


327 


Descrierile din Apocalipsa lui loan funizează un material 
abundent, destul de ușor de comentat simbolic. Iadul 
există, papa nu se îndoiește de acest lucru. Este.un loc 
unde cei răi trebuie să-şi suporte pedeapsa. Cosmografia 
antică și poate tradiția literară romană sugerează o am- 
“plasare subterană. Focul, care este unul din elementele 
de tortură recunoscute, permite imaginea unei localizări 
pe coasta Siciliei sau în insulele Lipari. Vulcanii ce se 
deschid peste o lume arzând pot trece drept porţile infer- 
nului. Grigore cedează astfel, mai mult sau mai puţin, 
tentației de-a localiza geografic aceste date religioase. 
Această tentativă nu este absurdă în contextul cultural al 
acestei epoci. Pentru știință ca și pentru experiența ime- 
diată, există o lume superioară, celestă și luminoasă, și o 
lume subterană, dedesubt, infernală în sensul exact al 
termenului. În aceste cercetări, papa rămâne rezervat, 
ferindu-se de prea mult realism grație mișcării neîncetate 
a ficţiunii literare. 

În Dialoguri, destinul individual al sufletului în timpul 
perioadei intermediare este evocat în mai multe povestiri. 
Sufletul se mai poate purifica și scăpa astfel de o con- 
damnare definitivă. Este afirmaţia esenţială. Ea îi anga- 
-jează pe cei vii la rugăciunea pentru cei morți. Ispășirea, 
pentru aceștia din urmă, are loc pe pământ, în locuri 
apropiate sau familiare, obscure şi infame, precum etuvele 
termelor unde lucrează diaconul Paschasius. Ele au, desi- 
gur, o analogie evidentă cu iadul, dar nimic mai multi. 

Cum ar fi această literatură fără posteritate? Abor- 
darea lumii de dincolo înseamnă cel mai adesea a vorbi 
despre intervenția celor. vii pentru morți. Este aici o pro- 
blemă permanentă în legătură cu care cei mai evoluați 
credincioşi se preocupă fără încetare. Stau mărturie în 
acest sens mânăstirile familiale, fundaţiile funerare, săr- 
bătoarea morţilor şi multe alte inițiative. Într-o societate 
în totalitate creștină, unde legăturile de familie sunt atât 


1 GRIGORE CEL MARE, Dialogues, IV, 42, ed. A. de Vogui€ și 
P. Antin, t. III, Paris, 1980, p. 152. 

de puternice, nu se poate să fii dezinteresat în legătură cu 
morții, chiar dacă sunt vinovaţi. De aceea, povestirile care 
îi privesc capătă destul de ușor crezare. Este adevărat, pe 
de altă parte, că literatura antică însufleţește imaginațiile. 
Fie că este vorba despre viziuni sau despre visuri, pentru 
oamenii din Evul Mediu lumea de dincolo se întredes- 
chide, și ceea ce ei au văzut are totdeauna o semnificație. 


Din epoca carolingiană până în secolul al XII-lea, călăto- 
ria spre lumea de dincolo are două forme principalel. Se 
poate sprijini pe zborul sufletului. Atunci, în mod anticipat 
are loc experienţa pe care o va cunoaște în clipa morții. 
Intră aici deopotrivă, parțial, tema goanei sufletului departe 
de trup în timpul odihnei de peste noapte2. Acest vagabon- 
daj, considerat delictuos în compania vrăjitoarelor, este aici, 
mai presus de orice bănuială. În acest caz, sufletul înfruntă 
demonii, apoi câștigând înălțimile aerului percepe câteva 
secrete ale lumii de dincolo. Sub o altă formă, călătoria spre 
lumea de dincolo seamănă cu un pelerinaj. Un personaj 
merge din loc în loc și vizitează ca o dublură a lumii pămân- 
tene, unde există capele și mânăstiri. Este un ţinut al 
morților foarte aproape de pământ, unde își poate întâlni 
cunoștințele. Pedepse aspre, descrise uneori într-o manieră 
destul de crudă, sunt aplicate unora și altora. Este un loc de 
purificare și așteptare: Iadul propriu-zis se află în fundul pu- 
țurilor care se deschid pe acest traseu sau în unghere. Deo- 
sebirea nu este . totdeauna clară. Raiul este descris într-un 
mod din ce în ce mai explicit, cu trăsături împrumutate de la 
Ierusalimul ceresc din Apocalipsa lui Ioan. Pelerinul își 
croiește drum, nu fără dificultate, într-o zonă de mijloc. De 
aceea nu face decât să zărească ţinutul celor preafericiți și 
cel al celor blestemați. 

Textele din a doua jumătate a secolului al XII-lea: vi- 
ziunea lui Tnugdal, cea a călugărului Eynsham, Purgatoriul 
Sfântului Patrick și viziunea lui Thurkill dau o vedere mai 
organizată despre lumea de dincolo. Sufletele sunt reparti- 
zate în categorii bine definite, venite din tradiţia augusti- 


1 C. CAROZZI, La geographie de lau-delă et sa signification 
pendant de haut Moyen Age, în Popoli e paesi nella cultura 
altomedievale, Spoleto, 1983, pp. 423-481. 

2 BURCHARD DE WORMS, Decretorum Libri, cartea a XIX-a, 
Corrector sive medicus, cap. 90, în PL, 140 c 950 şi urm. 

niană. Cele bune sunt destinate Paradisului, cele rele în mod 
limpede Infernului. Acelea care nu au fost nici cu totul bune, 
nici cu totul rele se află în această zonă intermediară, care 
este purgatoriul. Ele așteaptă aici mântuirea sau judecata 
cea de pe urmă ce le va stabili definitiv soarta. 


Interesul povestitorilor se concentrează asupra purga- 
toriului, deoarece este un loc unde destinul sufletelor se 
mai poate schimba. Este cunoscut că sufletul, pe deplin 
bun sau pe deplin rău, îsi întâlnește imediat după moarte 
destinaţia definitivă. De aceea zborul sufletului, trecerea 
sa prin mijlocul demonilor se transformă în încercări care 
îl orientează în această lume de dincolo. De fapt, des- 
tinația sa este dobândită chiar din acest moment, și în 
această organizare a lumii celeilalte, judecata cea de pe 
urmă, la sfârșitul lumii, după învierea trupurilor nu mai 
are mare semnificaţie. Escatologia individuală a devenit 
problema fundamentală. 

Promovarea purgatoriului în primul rând al preocupă- 
rilor în legătură cu lumea de dincolo este în mod evident 
un fenomen psihologic și religios important. Reflecţia și 
imaginația au luat în stăpânire domeniul lumii de dinco- 
lo, unde doctrinele creştine erau în mod special evanes- 
'cente. De aceea, această transformare pare semnificativă 
în mod cu totul deosebit: Marcarea etapelor sale prezintă 
un interes evident. Purgatoriul apare aproximativ în ace- 
lași timp cu termenul propriu ce îl desemenează? Este 
acest moment cel în care imaginaţia îi conferă o dimensi- 
une spaţială și îl localizează? În sfârșit, dacă există un 
moment crucial în această evoluție, ce sens religios se 
impune să-i dăm?! - 

Posibilitatea unei ispășiri după moarte este dobândită 
foarte timpuriu, liturghia aduce mărturii în acest sens, 
deoarece rugăciunea pentru morți ar fi fără obiect dacă s-ar 
întâmpla altfel. Modalitățile acestei purificări nu sunt pre- 


1 J. LE GOFF, La naissance du purgatoire [801]. Toate aceste 
probleme sunt dezbătute în această lucrare. 

cizate. Nici un text din Noul Testament nu dă în legătură 
cu acest subiect o învățătură directă și explicită. Prin 
urmare, câmpul este liber pentru reflecţie și imaginaţie. 
Încă de la Grigore cel Mare, această penitență este îndepli- 
nită în locuri definite și în timpul unei perioade definite. 
Este dificil să spunem dacă povestirile din Dialoguri tre- 
buie luate metaforic sau nu. Se subliniază o tendinţă clară 
de a localiza cenul și infernul, mai ales, conform cu datele 
geografiei și ale cosmologiei. În aceste condiţii, a înţelege 
într-un mod pur simbolic locurile de pedepse temporare 
nu pare prea coerent! La drept vorbind, în ceea ce privește 
lumea cealaltă, trecerea de la mit la real nu este totdeauna 
ușor de pus în evidenţă. Nu are importanţă acumularea 
detaliilor concrete, ci inserarea cerului și a infernului într- 
un sistem topografic general ce descrie totalitatea univer- 
sului. Dacă lumea de dincolo este astfel concepută, iar 
cerul și infernul sunt spaţii reale, nu vedem ce poate 
adăuga spaţializarea zonei intermediare. Ea decurge din 
ansamblu și este, după caz, mai mult sau mai puțin expli- 
cită. Este greu să desemnăm un anume moment pentru o 
transformare atât de evanescentă, 

Apariția substantivului Purgatoriu este în mod evident 
târzie. Este suficient acest lucru pentru a afirma că în reali- 
tate lipsește? Se vede greu diferența dintre un locus poe- 
nalis, formulă pe care o întâlnim sub pana lui Pier Da- 
miani, și un Purgatoriuni. Şi într-unul și în celălalt caz, 
este vorba despre locuri unde se ispășesc greșeli comise pe 
pământ. Pe de o parte, există spaţializare, iar pe de alta, 
identitate de funcţii. Pe scurt, numai termenii par să se 
opună. Or, povestirea lui Pier Damiani trimite în mod ma- 
nifest la tradiția Dialogurilor lui Grigore cel Mare, deoarece 
povestirea sa are o afinitate evidentă cu acelea care se 
referă la diacomul Paschasius și-alții. De aceea, vocabu-. 
larul pare mult mai puţin explicit decât se spune, din 
moment ce nu înregistrează cu adevărat diferenţele reale. 

Ceea ce contează este interesul crescând pentru Purga- 


1 PIER DAMIANI, Opusculum XXXIV, în PL, 145 c 587. 

toriu. Faptul că trebuie să se facă o apropiere între acest 
interes și dezvoltarea penitenţei private și a confesiunii 
pare evident. Purgatoriul este o posibilitate suplimentară 
de a obține iertarea și răscumpărarea. Solicitarea reli- 
gioasă pare identică. Este adevărat. totuși că ispășirea în 
lumea de dincolo este totdeauna supusă unei condiţii. 
Mărturisirea păcatelor capătă o importanță decisivă și 
trebuie să fie prealabilă. Se schiţează distincţia dintre 
iertarea păcatelor și reducerea penalităţilor riscate. Rolul 
purgatoriului se precizează o dată cu desăvârșirea teolo- 
giei penitenţei. ăi 

Promovarea Purgatoriului centrează atenţie asupra 
destinului sufletului individual care se agită în clipa 
morţii. El poate cunoaște numaidecît bucuriile Paradi- 
sului sau tenebrele Infernului. În Purgatoriu, el ispășește, 
așteptându-și eliberarea. Pe scurt, nu mai este necesar să 
se aștepte învierea generală si judecata cea de pe urmă 
pentru a se stabili soarta unui suflet. De acum înainte, 
clipa morții și judecata individuală ce o urmează capătă 
mai multă importanță decât sfârșitul lumii. Această modi- 
ficare în percepţia lumii de dincolo necesită câteva remarci. 
În primul rând, este conformă unei sensibilități din ce în 
ce mai ihdividualiste. Apoi, indică faptul că nemurirea 
sufletului, doctrină profesată în Biserică încă de la origini, 
capătă, din punct de vedere psihologic, mai multă impor- 
tanță decât învierea trupurilor. 

Această din urmă modificare inspiră remarci contradic- 
torii. În ceea ce îi privește pe savanți, există un spiritua- 
lism crescând, rodul unei mai bune cunoașteri a filozofiei. 
Dimpotrivă, la un nivel mai puțin elaborat, promovarea 
sufletului în primul rând al preocupărilor reintroduce 
tradiţiile folclorice și păgâne în legătură cu spiritul, carac- 
terul şi puterile sale. Lumea de dincolo asimilează până la 
amănunt impulsurile religioase care nu sunt creștine prin 
natura lor. 

Purgatoriul poate eclipsa Paradisul? Oricare ar fi in- 
teresul pe care credincioșii l-ar fi putut avea față de aces- 
te locuri în care sufletele lipsite de chemare puteau spera 

la o răscumpărare, destinul final rămâne slava și mulțu- 
mirea veșnică. Suferințele din Purgatoriu au poate mai 
mică importanță decât promisiunea mântuirii pe care o 
conțin. Într-o creștinătate care nu mai este la. vârsta mar- 
tirilor, acesta este mijlocul de a deschide mai mult feri- 
cirea perfectă a celeilalte lumi. Preocuparea finală: rămâne 
Paradisul. Reprezentările iconografice, care nu pot analiza 
în detaliu precum textele, prezintă chestiunea mult mai 
simplu. Există slava Tatălui în Ceruri și un ținut infernal 
care este un loc de oroare. La mijloc, între cele două, este, 
cel mai adesea, numai lupta îngerilor și a demonilor pen- 
tru controlul sufletelor și pentru cântărirea lor de Arhan- 
ghelul Mihail. Reprezentarea este, în secolul al XII-lea, 
destul de arhaizantă. În ceea ce priveşte fondul, dihoto- 
mia finală este cea care este adusă sub ochii credin- 
cioșilor. Opera de artă îi duce dincolo de Purgatoriu, până 
la contemplarea Cerului. Este, în principal, păstrat echili- 
brul creștin al lumii de dincolo, | 

Cu această diviziune tripartită a lumii de dincolo, cea- 
laltă lume creștină se stabilește într-un mod decisiv. 
Topografia este acum perfect adecvată împărțirilor morale 
preluate de la Sfântul Augustin. Funcţia fiecărei părți este 
clar definită. Se trece de la timpul imaginaţiei creatoare 
de spaţii la cel al gestionării pastorale a neliniștii în legă- 
tură cu lumea cealaltă. 


G. SFÂRȘITUL LUMII 


Ultima carte a Revelatiei, Apocalipsa lui loan, se încheie 
prin această afirmație: „Da, viu curând“, ce este urmată de 
această rugăciune: „Amin! Vino Doamne lisuse!“1. Aceste 
fraze încoronează o tradiție ebraică bine cunoscută, ale 
cărei prelungiri le putem urmări în Noul Testament, în 
special în discursul escatologic din Evanghelia Sfântului 
Matei și în Epistola a doua a Sfântului Pavel către Tesalo- 


FI . 
1 Apocalipsa, XXII, 20. 

nicenil. Numeroase scrieri apocrife, puse pe seama per- 
sonajelor ilustre, Esdra, Enoch, Avraam, Petru, Pavel etc, 
completează acest mediu cultural, la fel ca și lucrările 
rabinice2. Vocabularul, forma literară și temele acestei li- 
'teraturi sunt atât de caracteristice, încât ea singură consti- 
tuie un domeniu de cercetare3. În concluzie, doctrinele 
creștine despre sfârșitul lumii se sprijină pe străvechi 
bogății, abundente și variate, chiar în interiorul tradiției 
biblice. Putem adăuga aici profeţiile venite dintr-un alt 
univers cultural. În lumea greco-romană, de la Herodot se 
cunosc una sau mai multe Sibile. Oracolele celei din 
Cume, conservate la Roma, se bucurau aici de un credit 
oficial. De fapt, remaniate de autori creștini sau evrei, 
prezicerile diferitelor Sibile aveau un mare credit, desigur 
şi pe lângă Părinţii Bisericii, deoarece ele treceau drept 
cele care vestiseră nașterea lui Christos. 

În Biserică, convingerile fundamentale sunt dobândite 
fără discuţie, încă de la origini. Lumea nu are decât un 
timp, el se va încheia cu revenirea lui Christos. Unani- 
mitatea creștinilor cu această temă este sigură, oricare ar 
fi divergenţele în legătură cu modalităţile realizării sfârși- 
tului lumii și cu interpretarea textelor Apocalipsei. De alt- 
fel, în acest domeniu, precizările se impun lent, chiar cu 
reținere, pe măsură ce apar inconvenientele diverselor 
poziţii. Înlăuntrul unui cadru general bine definit, Bise- 
rica pare să admită multă vreme opiniile cele mai contra- 
dictorii despre viitor. 

În ciuda aspectelor terifiante ale sfârșitul lumii, dez- 
voltate cu complezență de literatura apocaliptică, creștinii 
așteaptă aceste zile de pe urmă ca triumful și eliberarea 
lor. Reîntoarcerea lui Christos, venit să-i judece pe vii și 
pe morți, trebuie să-i îmbărbăteze în fața lumii. Acest 
aspect eliberator nu este niciodată uitat. Există totdeau- 


1 Evanghelia lui Matei, XXIV-XXV. SFÂNTUL PAVEL, II, 
Epistola către Tesaloniceni, II. 

2 J. BONSIRVEN, Eschatologie rabbinique d'apres les 
Targums, Talmuds, Midraschs. Les elements communs avec le 
Nouveau Testament, Roma, 1910. 

3 K. KOCH și J. M. SCHMIDT, Apokalyptik, Darmstadt, 
1982. 

na, în creștinătatea medievală, o dorinţă și o speranță pe 
această temă. Ea este întreţinută de cele mai evidente 
date ale credinţei religioase. Totuși, alături apar aângoasa 
și frica, și cresc. Discursurile lui Christos despre sfârșitul 
lumii pot efectiv să determine teama. Apocalipsa face 
descrieri înspăimântătoare. Drumul de întoarcere al lui 
Christos pare presărat cu capcane pentru creștini, numai 
din cauza venirii acestui personaj misterios care este 
Antichristul. Așteptarea eliberării se. dubiează cu o spai- 
mă sigură pentru evenimente. 

Credinţa în apropierea sfârșitului lumii este constantă. 
Dacă ar fi să ne mulțumim numai cu textele din Noul 
Testament, întoarcerea Domnului este aproape. Această 
idee este împărtășită din generaţie în generaţie. Cele mai 
autorizate voci incită la răbdare, se străduiesc să explice 
termenele, insistă asupra imposibilității de a stabili o dată 
și invocă drept pretext misterul. Aceste liniștiri vin să 
contrabalanseze dorinți și neliniști ce rămân cel mai ade- 
sea necunoscute. Totuși, aceste credințe par prezente în 
mod constant, subiacente, chiar se fac simţite direct. Pre- 
zența lor în universul mental medieval este sigură, ajunge 
să averi bunăvoința să citim textele cele mai cunoscute 
în această privinţă, pentru a ne da seama. 

Așteptarea sfârșitului lumii este una din temele iudeo- 
creștine ce penetrează cel mai mult .mentalitățile medie- 
vale, până la crearea unui complex de idei și de senti- 
mente cu totul caracteristice. 'Se percepe expresia lor la 
mai multe niveluri diferite. Pe de o parte, există mișcările 
la care participă mulțimile și despre care textele narative 
se fac ecoul mai mult sau mai puțin exact. Circulă deo- 
potrivă texte profetice sau altele, a căror raportare la eveni- 
mente este sigură. În sfârșit, există speculaţiile savanților 
despre datele Revelaţiei. Toate aceste aspecte se amestecă 
şi fac ca istoria escatologiei medievale să fie deosebit de 
complexăl. 

Doctrinele savante se pun la punct lent, Apocalipsa 
pretându-se la comentarii divergente. Prima dezbatere 
importantă se ocupă de. natura domniei de o _mie de ani, 


1 N. COHN, Les fanatiques 1778]. 

concedată lui Christos și celor aleși, în timpul căreia 
Satana rămâne înlănțuit în abis. Multă vreme, acești o 
mie de ani sunt ințeleși, de o parte a Bisericii, într-un 
mod realist, ca o promisiune a unui regat pământesc para- 
disiac, unde autoritatea lui Christos ar alunga orice rău, 
Intrarea în. lerusalimul celest nu urma să aibă loc decât 
după o ultimă luptă escatologică cu Satana, ce deschidea 
definitiv calea pentru învierea generală și judecata de pe 
urmă. Sfântul Ieronim și mai ales Sfântul Augustin reduc 
acest pasaj al Apocalipsei la o semnificație pur simbolică. 
Cei o mie de ani dispar, la fel și orice paradis terestru. Or, 
textul rămâne cu ambiguitatea sa. De fiecare dată când 
un profet îl ia ad litteram şi îşi propune să aducă la înde- 
plinire promisiunile conținute, este de natură să provoace 
cele mai riscante acțiuni. Pe scurt, nu s-ar putea afirma 
că doctrina oficială și simbolismul său au obținut o adezi- 
une unanimă. Un mesianism temporal apare cât se poate 
de pregnant în mișcările escatologice medievale și ar fi cât 
se poate de uimitor ca domnia celor o mie de ani ai 
Apocalipsei să nu fi contribuit la formarea sa. Tanchelm 
și Eon de lEtoile care își arogă un rang divin, desfășoară 
un fast regal și dau banchete somptuoase discipolilor lor, 
realizează, după toate aparențele, aspiraţiile întreținute 
de așteptarea unei domnii temporale a lui Christos,. ce 
abolește orice deosebire de avere și orice răul. 

Sfârșitul lumii impunea și savanților o reflecţie asupra 
istoriei, deoarece, de la Geneză la Apocalipsă, aventura 
umană este relatată într-o narațiune potrivită cu ordinea 
faptelor. Istoria este, mai mult decât lumea, cadrul în 
care se desfășoară drama religioasă a umanității. Căde- 
rea, mântuirea se prezintă ca tot atâtea etape. Ultima este 
descrisă în Apocalipsă și este imposibil să o disociem de 
precedentele. Este un întreg coerent care este încredințat 
perspicacităţii clericilor. 

Or, ei nu puteau să trateze separat istoria sfântă și 
separat istoria profană, deoarece umanitatea este unică și 


1 Conform cu textele traduse în C. CAROZZI și H. TAVIANI- 
CAROZZI, La fin des temps, Paris, 1982. 

toate evenimentele o apropiau de destinul final. Era obli- 
gatoriu să se găsească un sens religios pentru eveni- 
mentele politice de oarecare importanţă, chiar dacă erau 
profane. Mai trebuia ca această istorie să ajungă la acest 
sfârșit cunoscut prin Revelaţie. Toate aceste probleme 
sunt rezolvate în mod strălucit de Sfântul Augustin. El 
transmite, cu Cetatea lui Dumnezeu, un model de reflec- 
ție despre destinul uman în cadrul unei istorii gigantice. 
Era necesar să o prelungim și deopotrivă să o facem să 
revină la nivelul mai mediocru al preocupărilor obișnuite. 
Ceea ce conta era această confruntare neîncetată dintre 
fapte și Apocalipsă, în așa fel încât să se perceapă, încă 
de la primele sale licăriri, zorii sfârșitului lumii. Într-un 
mod sau altul, spirite atât de eminente ca Grigore cel 
Mare și Beda Venerabilis se folosesc de acest lucru. Fie că 
este vorba despre interpretarea unui dezastru militar ca 
început al sfârșitului lumii sau de decuparea istoriei în 
epoci sau în succesiuni de imperii, în toate aceste cazuri 
se'pune problema de a ști în ce punct al mersului către 
eternitate se găsește umanitatea în momentul prezent. 
Certitudinea în legătură cu sfârșitul lumii inspiră o inte- 
rogaţie perpetuă, în primul rând despre fapte și despre 
tranșa de istorie pe care o formează, reunite fiind!. 

La acest nivel, reflecția poate căpăta două direcţii foarte 
diferite. Marcată de Augustin și de Beda, ea reia viziunea 
interpretată de profetul Daniel despre succesiunea rega- 
telor2. Patru mari dominațţii se succed în istorie, iar ultima, 
Imperiul roman, este de asemenea cea de pe urmă. De 
aceea, destinul escatologic al lumii este legat de supra- 
viețuirea și puterea acestui Imperiu. Istoria recentă, cu 
încoronarea lui Carol cel Mare și ungerea lui Otto 1, îi dădea 
o vigoare nouă, ce permitea să se depășească impresia ge- 
nerală de îmbătrânire a lumii. Istoria religioasă a omenirii se 
îndeplinea prin intermediul unor instituții despre care nu se 
mai putea spune că sunt profane. Imperiul devenea prin 
sine purtătorul destinului final. Istoria profană și istoria 


1 R. MANSELLI, La Lectura super Apocalipsim [803]. 
2. Cartea lui Daniel, II. 

sfântă se confundau până la punctul în care nu se știa care 
dintre ele o biruia pe cealaltă. Otto de Freising percepe per- 
fect această reducere la unitate și, după convertirea lui 
Constantin la creștinism, i se pare că scrie istoria unei sin- 
gure cetăţi și nu a două, chiar dacă grâul este amestecat cu 
neghina, | 

Această sacralizare a Imperiului, ţinând seama de rolul 
său final, provoacă o reevaluare totală a istoriei. Otto de 
Freising caută, pe urmele lui Augustin, Orose și Beda, ce 
utilitate providenţială a putut avea Roma în difuzarea 
Evangheliei. El se străduiește, de asemenea, să integreze 
această istorie în cea a lumii întregi, să definească perioade 
și să le facă să coincidă cu profeţiile și cu Apocalipsa. 
Concluzia îl duce totdeauna la sfârșitul dominației tempo- 
rale și, în consecință, lă zilele de pe urmă?. Parusia sosea la 
sfârșitul istoriei unui stat. 

Reflecția mai putea să capete și un alt drum. Se întreba 
Scriptura și în special Apocalipsa pentru a elucida natura 
semnelor premergătoare și pentru a întocmi portretul per- 
sonajelor-cheie. Era de ajuns atunci să se scruteze fără în- 
cetare lumea și istoria pentru a avea înţelegerea viitorului. 
Comentariile despre Sfânta Scriptură puteau da câteva 
indicaţii utile. Cu toate acestea, numeroasele explicaţii ale 
Apocalipsei, ce derivă, toate, din lucrările Sfântului Ieronim, 
nu răspund decât imperfect la problemă. Călugării, clericii 
și credincioșii doresc lucrări explicite și scurte. Textele de 
acest fel ajung în Occident în prima jumătate a secolului al 
VIII-lea și circulă în traducere latină. Descrierea vremurilor 
de pe urmă a lui Pseudo-Metodiu derivă dintr-o lucrare 
scrisă în Siria în secolul precedent. Ravagiile invaziilor 
arabe apar aici ca preludiu la o luptă escatologică, în care 
popoarele mitice Gog și Magog vin să reînnoiască pagubele 
făcute deja. Pe scurt, un dezastru militar cât se poate de 


1 'OTHON DE FREISING, Chronica sive historia de duabus 
civitatibus, cartea a VII-lea, prolog. 

2 M. D. CHENU, Conscience de Lhistoire et theologie,. în 
AHDLMA, 1954, pp. 107-133, reluat în La theologie au XII€ sie- 
cle [619], pp. 62-89. 

real deschide calea pentru fabulaţia escatologică. Autorul 
are câteva dificultăți în inventarea unor masacre și mai 
înspăimântătoare decât cele comise în timpul războiului 
dintre bizantini și arabi. Împăratul învingător al popoarelor 
invadatoare de la sfârșitul lumii își încheie cariera pe 
Golgota, aducându-i puterea lui însuși Dumnezeu. Atunci 
se revelează Anticristul și își începe domnia, ultimul episod 
dinainte de sfârșitul propriu-zis, 


Scrisoarea De ortu et tempore Antichristi pe care Adson, 
abate la Montier-en-Der, a scris-o ca răspuns la o întrebare a 
reginei Gerberge are surse de inspirație foarte apropiatel. Cu 
toate acestea, luarea în calcul a catastrofelor cedează la o ana- 
liză teologică şi istorică mai calmă. Antichristul este îndelung 
descris ca antiteza lui Christos, ceea ce permite dezvoltări 
abundente și destul de ușuratice. Adson se leagă deopotrivă de 
rolul împăratului la sfârșitul lumii, pentru că de data aceasta 
este vorba despre regele francilor, iar nu de Basileus. Scenariul 
rămâne același. Acest prinț trebuie să-i predea puterea tempo- 
rală lui Dumnezeu pe muntele sfânt de la Ierusalim. Or, la 
data când scrie Adson, situaţia politică în Europa Occidentală 
este confuză la modul suportabil. Ludovic al IV-lea de peste 
mări, un carolingian, și Otto 1 sunt, și unul și celălalt, regii 
francilor și ar putea avea pretenţii la acest rol escatologic. Nici 
unul dintre ei nu este împărat în acest moment. De altfel, nici 
unul, nici celălalt nu visează să ajungă în Orient. Suficient 
pentru a spune că nu sunt încă reunite condiţiile pentru sfâr- 
şitul lumii. Acesta este, poate, scopul lucrării. Pe scurt, Adson 
de Montier-en-Der pare să predice rezerva. Totuși, ea se 
bazează pe considerații istorice, variabile prin definiție, și nu 
pe motive teologice. De aceea influența Scrisorii despre 
Anticrist este ambiguă. Chemând la circumspecţie la mijlocul 
secolului al X-lea, ea poate provoca cele mai nebune impulsuri 
escatologice, atunci când sunt reunite condiţiile istorice. Din 
acest punct de vedere influenţa sa este durabilă?. 


1 Texte editate și prezentate de E. SACKUR, Sibyllinische 
Texte und Forschungen, Halle, 1898; D. VERHELST, ADSO 
DERVENSIS, De ortu et tempore Antichristi, Turhout, 1976. 

2 M. RANGHERI, La Epistula ad Gerbergam reginem De ortu 
et Tempore Antichristi d'Adsone di Montier-en-Der e le sue fonti, 
în Studi Medievali, 1973, pp. 677-732. 

Fixarea atenției asupra împăratului din vremurile din urmă 
înseamnă deschiderea drumului către pseudo-profeţii de tip 
politic. Acesta este un gen literar bine cunoscut, chiar dacă ar fi 
să se ia numai după exemplul lui Vergiliu, și cu totul suscepti- 
bil să favorizeze diferite acţiuni. Cu listele de suverani ai Sibilei 
tiburtine, preocupările temporale trec pe primul plan și sfârşi- 
tul .humii devine  înviorarea unei acțiuni întreprinse înainte. 
Descrierea împăratului din zilele de pe urmă este de natură să 
influențeze alegerea unui candidat pentru aceste funcții și să 
provoace ralierea la o candidatură dobândită cu greu. 


Lucrările teoretice nu prezintă importanţă decât în 
măsura în care inspiră acțiuni și atitudini. La acest nivel, 
cercetările sunt în mod incontestabil mai dispersate și 
mai fragmentare. Fenomenele pe care le putem pune în 
evidență sunt adesea minime, chiar evanescente. Totuși, 
ele sfârșesc prin a constitui o serie impresionantă, ime- 
diat ce sursele istorice cele mai cunoscute sunt interogate 
cu această preocupare. 

Semnele sfârșitului lumii sunt efectiv numeroase. Unele 
sunt descrise fără o posibilă contestare în Apocalipsa lui 
Ioan. Acestea 'sunt cele mai neliniștitoare, deoarece sunt 
indiscutabile. Altele sunt cunoscute prin lucrări escatolo- 
gice, ca cele ale lui Pseudo-Metodiu sau pamfletul despre 
cele cincisprezece semne ale sfârșitului lumii!. Însăși tra- 
diția savantă, cea care ajunge până la Sfântul Augustin și 
mai ales la Grigore cel Mare, pune în evidență semne pre- 
mergătoare. 'Tot sau aproape tot poate intra în această cate- 
gorie, imediat ce este vorba despre un fenomen insolit sau 
pur și simplu inexplicabil. Vor exista semne pe cer, scrie 
Apocalipsa. De aceea, nici o anomalie nu poate scăpa unei 
interpretări de acest gen. De fapt, orice dereglare a ordinii 
naturale poate avea 6 semnificație escatologică. Apocalipsa 
semnalează deopotrivă zvonurile de luptă dintre națiuni ca 
simptome ale sfârșitului. De aceea toate peripețiile politice 


1 R. MANTON, Le theme des quinze signes du Jugement 
dernier dans la tradition franșaise, în Revue belge de Philo. et 
d'Hist., 1967, pp. 827-842. 

pot suscita interogaţii. Mai puţin sigure, dar revelatoare 
pentru această tensiune permânentă care menține spiritele 
treze, sunt semne precum exercitarea puterii de către femei 
sau nașterea de prunci cu părul verde. 

Scrutând scurgerea anotimpurilor, ordinea cerului și 
transmiterea rangului de prinț, orice spirit remarcă aici 
semne neliniștitoare. Cum ar putea fi altfel? Unii văd 
multe, alții puţine, aici este singura diferență. Dintre toți 
cronicarii, Radulfus Glaber este cel mai atent. Istoriile sale 
debordează de mici fapte care sunt tot atâtea avertismente 
ale cerului. La drept vorbind, anii 1033, mult mai mult 
decât anul o mie propriu-zis, conduceau la reflecție!. În 
această conjunctură, conștiința clericilor și a călugărilor 
este răscolită2. Ei au sentimentul că se încheie un timp, cel 
al primului mileniu după Învierea Mântuitorului, și că 
omenirea abordează o altă epocă. Această perioadă 
îndelungată care se încheie li se pare aceea în care Satana 
a fost înlănţuit pe fundul prăpastiei, așa cum spune 
Apocalipsa. Ei se tem acum de dezlănțuirea sa și pândesc 
semnele în acest sens, ceea ce ar fi dovada unui apropiat 
sfârșit al lumii. Dimpotrivă, reînnoirea binecuvântărilor 
Domnului, despre care poate depune mărturie abundența 
recoltelor, îndepărtează această perspectivă și pare să 
amâne scadențele. Este ca și cum, pentru o vreme, con- 
tractul de închiriere al omenirii era reînnoit. Scriind după 
evenimente, Radulfus Glaber subliniază spontan această 
opoziție dintre cele două perioade, situând faptele înainte 
sau după mileniul Patimilor Mântuitorului. El arată astfel 
la această dată rolul unui an de legătură, ceea ce este mar- 
ca unei -supraevaluări, escatologice evident. Pot avea 
aceeași semnificaţie, în textele cele mai diverse, remarci în 
legătură cu îmbătrânirea lumii, apropierea sfârșitului, 
înmulțirea neobișnuită. a relelor de toate felurile și carac- 
terul ciudat al anumitor noutăţi. De fiecare dată, este 


1 H. FOCILLON, L'An Mi [787]. 


2 F. ERMINI, La fine del mondo nelt'anno mile e il pensiero di 
Oddone di Cluny, în Medio Evo Latino, Modena, 1938, pp. 191-198. 

exprimat sentimentul unei scandențe, iar spiritul escatolo- 
gic se manifestă aici totdeauna într-un fel sau altul. 

Apropierea sfârșitului lumii este susceptibilă să inspire 
un comportament și o mentalitate specifice. Este important 
să știm să citim gesturile ce decurg de aici și despre care 
povestirile fac menţiune, fără altă explicaţie. Atunci când 
lumea este în ajunul sfârșitului -Xu, este cât se poate de 
meschin cineva care se poate preocupa cu adevărat de ziua 
de mâine! Iminenţa ultimelor zile face toate lucrurile 
caduce și fără obiect. Călugării pot extrage de aici confir- 
marea vocației lor de detaşare faţă de lume. Un asemenea 
spirit se poate răspândi foarte bine dincolo de perimetrul 
îngust al mânăstirilor. În acest context, bogăția nu mai are 
sens, cu atât mai mult căsătoria. Îţi poţi vinde bunurile și 
poţi renunța la a-ți face cea mai mică provizie. Există în 
plecarea bruscă a numeroși seniori către Orient și leru- 
salim o parte din sfidarea bunului simț care poate fi atri- 
buită spiritului de la sfârșitul lumii. Or, aceste reacții, per- 
fect explicabile, întâlnesc în plus preceptele evanghelice 
despre renunțare și împărțire. Legătura dintre escatologie 
şi evanghelism este sigură și este perceptibilă mult mai 
devreme decât se spune. 

Sentimentele escatologice pot inspira deopotrivă sfârși- 
tul disputelor, gustul păcii și al împăcării cu toţi vecinii. 
Efectiv, miza disputelor se reduce și se impune urgenţa re- 
ordonării raporturilor umane. Creștinii nu se pot prezenta 
la Judecată sfâșiaţi între ei ca și cum ar fi renunțat la 
indulgență. O Biserică ce a făcut penitență și strălucitoare 
prin sfințenia membrilor săi este cea care trebuie să în- 
frunte încercările ultimelor momente. Sentimentul iminen- 
ței sfârşitului este perceptibil în marile adunări de pace, ca 
și în plecarea în cruciadă. 

Purificarea necesară pentru pregătirea unui popor de 
sfinți capabili să întâmpine sfârșitul lumii poate deopotrivă 
să dea naștere la acţiuni mai tulburi. În afara chiar a 
mesianismului pământesc, avatar al milenarismului anti- 
chităţii, aceste impulsuri există în creștinătate și dau 
naștere la mișcări violente, sângeroase și devastatoare. 

Pogromurile ce precedă plecarea în prima cruciadă dato- 
rează ceva acestei stări de spirit!. Se întâmplă același lucru 
pentru toate violențele ce însoțesc trecerea săracilor înspre 
Pământul Sfânt sub conducerea lui Petru Eremitul. Gru- 
purile care se cred învestite cu.un rol în desfășurarea sfâr- 
şitului lumii nu respectă nici autorităţile nici legile, deoa- 
rece obligaţiile escatologice au prevalenţă. De aceea o legă- 
tură între mesianisme și insurecții nu este greu de stabilit. 
Aventura lui Tanchelm din Avers ilustrează acest raport, 
chiar dacă sursele istorice conţin câteva exagerări?. 

Mișcările escatologice au o fizionomie proprie ce ţine de 
însăși natura lor. Credinţa în apropierea sfârșitului lurnii, 
care este constant subiacentă în Europa Occidentală, se 
dezvăluie cu brutalitate pe deplin, atunci când circum- 
stanțele permit. Ele sunt reunite când numeroasele semne 
premergătoare, cunoscute de toți, sfârșesc prin a constitui 
un ansamblu ce pune în evidenţă o dată, o acţiune sau un 
personaj. Atunci impulsurile se focalizează deodată, provo- 
când o convergenţă de sentimente și de acțiuni. Anul 1033 
și cei următori, plecarea în cruciadă sau un predicator ca 
Tanchelm ilustrează aceste diferite variante ale aceluiași 
fenomen. La drept vorbind, cruciada pare punctul de 
adunare privilegiat al tuturor acestor tensiuni, într-atât 
este de important rolul Ierusalimului în desfășurarea 
sfârșitului lumii. Plecarea unui prinț franc, sau chiar mai 
bine a împăratului, spre Pământul Sfânt poate dezlănțui 
sentimente escatologice. 

Este adevărat că, după un entuziasm brusc și o recru- 
descenţă de speranță, mișcarea se epuizează. Termenele 
trec, atunci când este vorba despre p dată, fără evenimente 
majore. Realitățile dure ale unei expediții militare dezmint 
iluziile profetice. Represiunea urmează debordărilor de 


! În plus'faţă de istoricii cruciadei, se poate consulta: N. 
PORGES, Les relations hebraiques des persecutions des juifs 
pendant la premiere croisade, în Revue des Etudes juives, 1892, 
pp. 181-201, 1893, pr. 183-197. 

2 Cf. N. COHN, Les fanatiques [778], ce discută diversele 
interpretări. 

mișcări mesianice. Pe scurt, viața reia un curs mai normal 
și mai banal, fără ca dubiul să se instaleze cumva în legă- 
tură cu apropierea sfârşitului lumii. Un paroxism a trecut. 
Ceea ce este propriu sentimentelor escatologice este să se 
mobilizeze, apoi să recadă. De aceea istoria acestor miș- 
cări este o suită de reveniri, fără ca să existe vreo legătură 
între evenimente, în afara inspirației generale: Această 
permanenţă a tensiunii escatologice, în ciuda tuturor dez- 
minţirilor, ne lasă să credem că, dintre toate temele iudeo- 
creștine, cea a sfârșitului lumii a pătruns cel mai mult 
mentalitățile. | 
Discursul escatologic este înnoit în întregime, la sfârși- 
tul secolului al XII-lea, prin opera lui Gioacchino da Fiore. 
Infiuenţa lucrărilor sale este sensibilă mai ales în secolul al 
XIII-lea, atunci când franciscanii devin principalii propaga- 
tori ai doctrinelor sale. Geneza acestei opere, deconcertantă 
prin forța originalității, aparține totuși problematicii secolu- 
lui al XII-lea și poartă marca preocupărilor acestui timp. 
Gioacchino se impune în primul rând printr-o metodă 
originală de investigare a viitorului. El raţionează. Nu este 
un vizionar, oricare ar fi profunzimea experienței sale reli- 
gioase. Lui Adam de Perseigne, venit să-l întrebe în numele 
capitlului general de la Citeaux dacă anunța viitorul prin 
presupunere, viziune sau revelaţie, el i-a răspuns că avea o 
bună cunoaștere a Sfintei Scripturi!. Opera sa este efectiv 
cea a unui savant ce stăpânește Biblia cu o dexteritate 
deosebită și care știe să se folosească de toate posibilitățile 
sistemului său pentru a urmări o elaborare, unică în fapt, 
chiar dacă ea este exprimată în mai multe lucrări diferite. 
Gioacchino pornește de la paralelismul dintre sinagogă 
și Biserică, dintre timpul legii și cel al iertării. Există aici o 
simetrie pe care puțini o recuză. EI dă acestui fapt o expli- 
caţie generală, comparând personajele, locurile și eveni- 
mentele istoriei sfinte și ale istoriei Bisericii. Nu este el 
inițiatorul unor asemenea apropieri. De exemplu, în litera- 
tura monastică, se remarcă fine aluzii la Moise, atunci 


1 RALPH DE COGGESHALL, Chronicon Anglicanum, ed. J. 
Stevenson, Roll's series, t. 66, 1875, p. 68 și urm. 

când este vorba despre Sfântul Benedict. Cu toate acestea, 
acolo unde nu exista decât metafora spirituală, acum 
există sistemul. Acesta din urmă nu este lipsit de justifi- 
care. Există în antichitatea creștină o școală de exegeză, 
cea din Antiohia, care, recuzând simbolismul rapid al mul- 
tor comentarii, se lansează în confruntări de acest genl. Pe 
scurt, Gioacchino da Fiore extinde folosirea unei metode 
cunoscute. Există un asemenea amestec între ce vine de la 
tradiție și noutatea afirmațiilor, încât este dificil să evadăm 
din logica demonstrațiilor sale. 

Scopul lui Gioacchino da Fiore este. mai puţin de a 
comenta Scriptura pentru a extrage din ea o lecție spirituală, 
cât pentru'a descoperi aici un sistem de înțelegere a clipei 
prezente și a viitorului. Chiar atunci când abatele de la Fiore 
este-un călugăr a cărui pietate este mai presus de orice 
bănuială, preocupările sale privesc istoria şi în principal des- 
tinul Bisericii în conjunctura ultimelor două decenii ale se- 
colului al XII-lea. Din acest punct de vedere, predecesorii săi 
cei mai apropiați par exegetii și teologii care, în timpul crizei 
dintre papalitate și împărat, s-au întrebat despre semnificația 
escatologică eventuală a tuturor evenimentelor la care ei erau 
martori. Această manieră de a relua descrierile clasice despre 
împăratul ultimelor vremuri și Anticrist, visând la timpul 
prezent, se întâlnește deja în opera lui Gerhoh de Reich- 
ersberg?. Gioacchino exploatează în fond același procedeu. 
Istoria, interpretată în lumina apocalipticii tradiționale este 
în măsură să slujească investigării viitorului. 

În opera abatelui de la Fiore, timpul Bisericii reia, epocă 
după epocă, loc după loc, personaj după personaj, desfă- 
șurarea istoriei poporului evreu. Lui Moise îi răspunde 
Sfântul Benedict, împărțirii regatului lui Israel după moar- 
tea lui Solomon îi corespunde schisma dintre Biserica 
greacă și Biserica latină, din 1054. Timpul acordat pentru 
fiecare perioadă este strict același. Este măsurat în gene- 
raţii care sunt egale între ele. În acest sistem de cores- 
pondențe, ceea ce era simbol și metaforă devine realitate. 


„1 Analiza metodei în H. MOTTU, La manifestation de LEsprit [805]. 
2 R. MANSELLI, La lectura super Apocalipsirn [803]. 

Există o rigoare demonstrativă care transformă ceea ce nu 
ar fi decât apropieri ingenioase și sugestive în filozofia eveni- 
mentelor. Nu este unul dintre aspectele cele mai puțin cu- 
rioase ale operei lui Gioacchino da Fiore decât să vedem 
simbolica și înclinația sa către corespondenţă devenind un 
cadru rigid, unde evenimentele sosesc la momentul hotă- 
rât, fără nici o slăbiciune. Este necesar, de altfel, pentru a 
plia istoria la un asemenea sistem să -existe o putere de 
ordonare şi de imaginaţie care te copleșește. 

Nimic nu este mai explicit în legătură cu sistemul istoric 
al abatelui de la Fiore decât miniaturile din Il Libro delle 
Figure, fie acestea opera sa sau a unui discipol extrem de 
apropiat!. Desenele care pun în paralel evenimentele nu 
lasă nici o îndoială; la sfârşitul secolului al XII-lea, timpul 
Bisericii este cât 'se poate de apropiat de sfârșit. El cores- 
punde faptelor descrise în Cărţile Macabeilor. În conse- 
cință, se poate imagina urmarea, începând de la ceea ce ne 
învaţă Biblia în legătură cu această perioadă. 

Sfârșitul timpului Bisericii pune problema trecerii la o a 
treia vârstă a omenirii. Exact în acest punct întâlnim teolo- 
gia Trinității a lui Gioacchino. Vechiul Testament și istoria 
poporului evreu corespund vârstei Tatălui, timpul Bisericii 
este timpul Fiului, cel care se va deschide va fi consacrat 
Sfântului Spirit. În textele autentice ale lui Gioacchino, nu 
se ştie dacă această a treia vârstă pur spirituală este starea 
paradisiacă și beatitudinea sau dacă este vorba despre o 
epocă istorică propriu-zisă. Nu-l putem face pe abatele de 
la Fiore responsabil pentru ideile discipolilor săi. Într-un 
caz, teologia istoriei a lui Gioacchino este o ingenioasă 
combinaţie ce dă naștere la un sistem magnific stabilit pe o 
doctrină a Treimii inexacte, în celălalt caz, ar fi vorba 
despre istoria eretică la modul suportabil. În cursul secolu- 
lui.al XIII-lea, condamnările ce ating scrierile școlii gioa- 
cchiniene nu pronunţă niciodată numele abatelui de la 
Fiore. Biserica pare să fi refuzat să impute profetului ca- 
labrez doctrine eretice2. 


1 L. TONDELUI, Il Libro delle Figure [817]. 
2 Bibliografia despre Gioacchino da Fiore este imensă. Se 
poate recurge la F. RUSSO, Bibliografia gioachimita [813]. 

Spiritualitate și cultură 


Nu toţi creștinii participă în același mod la viaţa reli- 
gioasă. Este un fapt cât se poate de evident. Fiecare aderă 
după capacităţile sale şi, de la persoană la persoană, 
există cu atât mai multe nuanţe, cu cât se ţine seama mai 
ales de diferența de cultură între clerici și popor. Este 
adevărat că nimeni nu poate neglija prescripţiile ele- 
mentare ale disciplinei ecleziastice, atât în ceea ce pri- 
vește morala cât și cultul. | 

În practica sacramentară, gesturile exterioare întâlnesc 
credința creștină, iar credincioșii marchează astfel o 
consimțire mai mult sau mai puţin înțeleasă cum se 
cuvine la un scop de mântuire. Cu toate acestea, există 
mari diferenţe între folosirea aproape magică a anumitor 
taine și integrarea lor într-un comportament evanghelic. 
Primele se menţin la un nivel elementar, ce corespunde. 
aspirațiilor lor, celelalte au mai multe exigenţe. Totuși, ră- 
mâne cadrul practicii sacramentare așa cum îl definește 
piserica. 

Când operăm o analiză, comportamentul religios al 
creştinilor, fie că este vorba despre cel pe care ei îl au în 
mod obișnuit sau de gesturi particulare impuse de situa- 
ţii excepționale, pare să comporte inspiraţii fără legătură 
directă cu creștinismul și derivate din simpla percepție a 
sacrului tradițional, prezent în toate religiile. Sentimentele 
și credințele ce decurg de aici conferă cucerniciei o tonali- 

tate specială, foarte caracteristică pentru creștinătatea 
latină medievală. Aceste date, puţin conștiente, se impun 
tuturor sau aproape, pentru că înșiși intelectualii nu se 
pot desprinde complet de mentalitățile mediului. Ne apare 
cu ușurință faptul că cei mai savanţi dintre ei pot câteo- 
dată să judece propriile lor intenţii și să se elibereze. 
Spiritele cele mai eliberate își exercită facultăţile în acest 
context și se implică în acesta mai mult sau mai puțin. 
Rămâne de știut până la ce punct participă și ei la 
devoţiunea populară. În fața unui fapt renumit ca mira- 
culos, un episcop are mai multă reținere decât un simplu 
țăran, dar cu siguranţă că nu poate să reacționeze într- 
un mod cu totul diferit. 

La aceste nivele elementare, participă cu toţii, mai 
mult sau mai puţin potrivit calităţii lor. Studiul cel mai 
important ce s-ar putea face asupra religiei populare ar 
trebui să caute exact până la ce nivel de cultură reacţiile 
dictate de mentalităţile tradiționale o antrenează. Nu există 
în acest domeniu nici o uniformitate. Rolul savanților 
pare adesea a se limita la a da o justificare exactă, dar 
exterioară, atitudinilor ce par să provină dintr-un fond 
sacru mai mult decât creștin. Ei reinterpretează, cu grija 
pentru ortodoxie, sau mai simplu chiar pentru logică. 

În sfârşit, există un nivel-de viaţă religioasă ce nu este 
accesibil decât prin intermediul culturii. În mod efectiv, 
întrepătrunderea între știință și formele cele mai elevate 
ale cucerniciei este destul de generală din secolul al LX- 
lea până în secolul al XII-lea. De altfel, excepţiile necesită 
un comentariu! În mod obisnuit, cunoașterea literelor o 
deschide pe cea a Scripturii. În mediile clericale sau 
monastice în care formația intelectuală este, de regulă, 
psalmodierea, lectio divina şi meditaţia devin mai rodnice. 

Acest vârf al vieţii religioase nu privește decât o elită 
care merită, în sine, cea mai mare atenţie, ca orice mediu 
în mod special evoluat. Clerici și călugări sunt demni de 
interes, pentru ceea ce au trăit, fără nici o apreciere utili- 
tară sau socială. În plus, se întâmplă că au încadrat 
poporul creștin și i-au servit drept călăuză. În această 

calitate, legătura lor cu restul populaţiei este cu deosebire 
complexă. Ei nu sunt doar vulgarizatorii însărcinaţi a face 
accesibile doctrinele cele mai profunde. Ei receptează, 
printre primii, cerințele noi. Participă, și la cel mai înalt 
nivel, la marile reforme. Pe scurt, ei poartă într-un fel sau 
altul aspirațiile religioase difuze și adesea suni însărcinați 
cu interpretarea lor. Nu sunt străini de greutăţile lumii, 
de slăbiciunile și incapacităţile sale. 

Dacă urmărim cu atenţie demersurile și comportarea 
clericilor și a călugărilor, ansamblul vieţii religioase se 
luminează prin ceea ce are mai elaborat, mai fervent și 
mai intens. În acest punct vârfurile sunt foarte semnifica- 
tive, pentru că ne spun în mod explicit ceea ce este, pro- 
babil, împrăștiat peste tot în altă parte. Istoria unei elite, 
care evoluează în contrapunct, conferă sensul său celei a 
unui întreg popor. În sfârşit, atunci când apare despăr- 
țirea între elită și mase, merită o investigaţie îndelungată. 

Constituirea mediilor clericale și monastice, ţinând 
cont de viaţa intelectuală, debutează cu reforma carolin- 
giană. De la principii la realitate, distanța este uneori 
mare. La începutul secolului al XII-lea, Abelard se plânge, 
și se pare pe bună dreptate, de ignoranţa și grosolănia 
călugărilor de la Saint-Gildas-de-Rhuys. Incultura clenu- 
lui din Toulouse este una din cauzele difuzării rapide a 
ereziei. Am putea cita fără încetare exemple clare ce pot 
dezminți orientarea generală. Cu toate acestea, nu există 
nici o îndoială că viaţa intelectuală se adânceşte până la 
punctul de a deschide chiar o dezbaterea de fond. 

„Este binecunoscut faptul că un călugăr nu are vocaţia 
de a-i învăţa pe alţii, ci de a-și deplânge păcatele, eventu- 
al și pe ale celorlalți. Totuși se observă că monahismului 
intelectual, ce aspiră la sfințenie prin atenția pe care o 
acordă cultului și rugăciunii, i se opune o asceză realistă 
și brutală. Impulsurile reformatoare implică - toate — 
acest efort concret. În ciuda aparenţelor, și uneori chiar a 
proclamărilor explicite, ignoranța nu este calea aleasă. 
Bernard de Clairvaux, care îi îndeamnă pe clerici .să 
părăsească școlile din Paris pentru a-și obţine mântuirea 

“într-o mânăstire, are o cultură prea vastă pentru a zăbovi 
în a-l dezvinovăţi de acuzaţii fanteziste asupra îngustimii 
sale de vedere în legătură cu domeniul vieții spiritului. Cu 
siguranţă, el nu se încrede în raționamente prea subtile și 
inovaţii arbitrare. Metodele sale de lucru par desuete în 
comparație cu cele ce prevalează în școlile urbane. Dar 
operele sale rămân o admirabilă ilustrare a inteligenței 
monastice. De altfel, cistercienii, acești mari campioni ai 
ascezei și ai vieţii aspre, au scris prea mult și prea bine 
pentru a se admite vreo ruptură între viaţa intelectuală și 
austeritatea cea mai abruptă. 


A. EXISTĂ O SPIRITUALITATE? 


Înainte de a merge mai departe, se impune o întrebare 
prealabilă decisivă: oare viața religioasă din secolul al X-lea 
până în secolul al XII-lea se exprimă în mod normal sub 
forma unei spiritualităţi ce se adresează într-un mod 
„selectiv laicilor, clericilor și călugărilor? 

Se impune mai întâi a vedea ce fel de problemă este 
aceasta. Viaţa religioasă implică obligații liturgice bine 
definite, de care credincioșii trebuie să se achite. Din 
moment ce este vorba de acţiuni exterioare, controlul este 
posibil. Exigenţele morale ale creștinismului sunt mai 
dificil de precizat în detaliu. Marile linii sunt fixate de 
legislaţia civilă și canonică, restul poate apărea eventual 
în predici sau în manuale scrise în acest scop. În sfârșit, 
există pietatea, devoţiunea sau spiritualitatea, adică 
ansamblul sentimentelor și ideilor care pot'inspira o rugă 
lui Dumnezeu sau sfinților săi, o meditaţie în legătură cu 
orice subiect, o revenire asupra propriilor acţiuni, un exa- 
men de conștiință și eventual hotărârea de a schimba 
viața. Acest domeniu, care este cel al vieții interioare, este 
cel mai dificil de înțeles. Se poate ajunge la aceasta prin 
mărturia autobiografică a celor care consimt să se des- 
tăinuie sau indirect prin literatura destinată a-i călăuzi pe 
credincioși pe această cale. Deci, problema este de a ști ce 

rol deţin în viața religioasă, din secolul al IX-lea până în 
secolul al XII-lea, aceste forme diferite ale vieţii interioare, 
atât la laici cât și la clerici sau călugări. | 

Pentru ceea ce este în legătură cu laicii, inventarul 
surselor pare prima probă!. Ele sunt rare în mod efectiv, 
și chiar foarte rare, dacă tot cea ce privește regii ar trebui 
lăsat deoparte. În plus, este destul de puţin și așa. Nu se 
referă decâţ la aristocrație, ceea ce este o limită evidentă. 
Aceste texte descriu o viaţă războinică, unde fapta de răz- 
boi este în mod special evaluată. În cel mai bun caz, sabia 
este în slujba Bisericii și a celor care beneficiază de 
protecţia sa. Pe scurt, mentalitatea de cruciadă sau cea de 
cavaler creștin sunt singurele ce au fost atestate. Pentru 
ceea ce privește viața interioară propriu-zisă, indicaţiile 
sunt mai slabe. Se relevă menţiuni normale despre parti- 
ciparea la ceremoniile de cult și la sfintele taine. Există 
cel mult o tendință marcată de a se lăsa în seama mijlo- 
cirii sfinților. 

Viaţa lui Geraud d'Aurillac, de Odon de Cluny, ce oferă 
un model foarte rar de sfințenie laică, este de fapt proba a 
contrario a uscăciunii spirituale comune. Gâraud are de 
fapt o vocație monastică și nu rămâne în lume decât la 
cererea episcopului de Rodez, care îi pune în vedere inte-: 
resul public. Geraud poartă. tonsura călugărilor! și o disi- 
mulează cu complicitatea valeților săi, recită slujba și re- 
găsește solitudinea în sufletul său, o dată ce afacerile 
lumești? au fost ordonate. Viața interioară este consecinţa 
unei discordanţe între vocaţie și condiția reală. Este sigur 
că fapte de acest gen pot apărea, temporar, în toate ca- 
zurile de convertire înainte de intrarea în mânăstire. Nu 
s-ar putea spune totuși că este vorba în acest -caz de o 
spiritualitate laică. Este vorba de călugări ce rămân încă 
în secol! 


1 E. DELARUELL, La piete populaire jusquă la fin du XII€ si€- 
cle, în Relazioni del X Congresso internazionale di Scienze 
storiche, t. III, Florența 1955, pp. 309-332; reluat în E. 
DELARUELLE, La piete populaire [782], pp. 3-26. 

2 D. BAKER, Vir Dei, secular sanctity in the early tenth century, 
în J. C. CUMING și D. BAKER, Popular Belief [780], pp. 41-53. 

- Un ocol din partea literaturii este, oare, în măsură să 
lase să se întrevadă un idel spiritual, propus admirațţiei și 
imitației, fără să se poată confirma existenţa sa istorică 
reală? Imaginaţia este ea, oare, spirituală? În cântecele de 
gestă, fapta de arme este încă pe primul loc. Este pur și 
simplu viața eroică ce este oferită unui public de- cavaleri. 
Dumnezeu veghează asupra vitejiei pusă în slujba sa și 
își protejează în mod discret campionii. Este cel puțin 
credința redactorilor și a menestrelilor, dar nici un semn 
exterior nu marchează într-un fel răsunător această 
protecţie. Viaţa interioară nu are nimic excepţional. Eroii 
primesc sfintele taine și participă la ceremoniile reli- 
gioase. Ei se adresează lui Dumnezeu prin rugăciune și 
este vorba întotdeauna de cereri formulate în mod sim- 
plul. Pe scurt, învățăturile literaturii confirmă slabele 
indicaţii ale surselor istorice. Convergența este completă. 

Regele nu mai este un laic, din moment ce este uns. 
Încă din epoca carolingiană, clericii propun modele spre 
folosul celor care, la exemplul împăratului, au în sarcină 
guvernarea oamenilor. Această preocupare dă naștere 
unei literaturi caracteristice de "oglinzi" despre care a fost 
vorba deja2. În ceea ce privește suveranul propriu- zis, 
moralitatea și viaţa spirituală sunt tratate din punctul de 
vedere al funcţiilor sale. Este mai întâi vorba despre drep- 
tate și despre o bună administrare. Textele ce amintesc 
aceste obligaţii sunt numeroase până la sfârșitul Evului 
Mediu, într-atât este de evident argumentul. Din secolul 
al IX-lea până în secolul al XII-lea autorii par totuși să 
admită că greșelile personale ale prințului nu sunt fără 
consecință pentru stat. Există o anumită confuzie între 
ceea ce este privat și ceea ce este public, cu totul norma- 
lă, este adevărat, dacă se ţine cont de personalizarea pu- 
terii. Se remarcă deopotrivă o idee profundă: păcâtul 
prințului atrage mânia lui Dumnezeu, iar regatul poate să 


1 M. DE COMBARIEU DU GRES, L'ideal humain [825]. 
2 Cf. p, 183, vol. 1. 

piară din această pricină. Pe scurt, moralitatea regelui 
trebuie supravegheată mai mult decât a oricui, iar acesta 
este sarcina episcopilor. 

În legătură cu viaţa spirituală propriu-zisă, rareori se 
ridică problema. Ea apare uneori în discursurile despre 
înțelepciunea prințului, fundamentul legilor şi: al civili- 
zaţiei. Alcuin dezvoltă admirabil această idee în cinstea 
lui Carol cel Mare. Este reluată apoi. Este foarte evident 
faptul că este vorba în primul rând de reutilizarea de teme 
venite din antichitate despre guvernarea popoarelor civi- 
lizate. Retorica nu este absentă din aceste discursuri, 
care, la urma urmelor, nu înseamnă mare lucru pentru 
capacităţile personale ale regelui. Se poate urmări, cu 
toate acestea, dezvoltarea consideraţiilor despre sapientia 
prințului în biografii și în alte opere politice. 

Despre viața spirituală propriu-zisă,. bilanţul este foarte 
slab. Strângerea de detalii despre cultura laicilor în se- 
colele al XI-lea și al XII-lea, probantă la drept vorbind 
pentru cea de a doua jumătate a acestui ultim secol, nu 
înlocuiește o vedere generală ce dă o imagine globală a 
problemeil. Este vorba totdeauna de ceea ce laicii pot 
eventual cunoaște și niciodată de vitalitatea lor proprie în 
acest domeniu. Puţem trage concluzia că nu există spiri- 
tualitate pentru laici. Această constatare a fost comentată 
în fel și chip. S-a remarcat că predica era deficientă sau 
nepotrivită și că formaţia religioasă a laicilor era inexis- 
tentă. Aceste argumente sunt de necombătut. Par totuși 
foarte pe lângă problemă şi poate anacronice, pentru 
perioada ce merge până la mijlocul secolului al XII-lea. 

Din epoca carolingiană, programul de viaţă al unui laic 
este definit prin obligaţiile ce decurg din ordo căruia îi 
aparține. Pentru fiecare condiție, pentru fiecare funcţie 
socială, există un comportament propriu. Cine se confor- 


1 E. DELARUELLE, La culture religieuse de lalcs en France 
aux XI€ et XII€ siecles, în 1 laici [705], pp. 548-581; reluat în E. 
DELARUELLE, La piete populaire [782], pp. 161-194. 

mează îndatoririlor prescrise trăiește în acord cu legea, în 
pacea cu vecinii și în regulă cu conștiința sa. Biserica 
cere, în plus, participarea la cult și frecventarea sfintelor 
taine. Acestea sunt gajuri pentru mântuire, iar acest 
lucru este important. O viaţă este completă astfel, iar o 
spiritualitate în sensul propriu nu are loc. Ea nu răs- 
punde, înainte de a doua jumătate a secolului al XII-lea, 
nici unei nevoi. Ea nu există pentru că nu are nici o ra- 
țiune de a exista. Viaţa creștină a credincioșilor este 
ansamblul îndatoririlor lor de stat și, ca surplus, asis- 
tarea la messă. Un asemenea sistem este coerent. Este 
conformist și foarte mărginit!. Este durabil, pentru că 
este în conformitate cu caracterul frust al oamenilor. 

Primele indicii ale unei schimbări apar în legătură cu 
cei care prestează meserii periculoase pentru suflet. Cei 
care mânuiesc armele sau banii întâlnesc tentaţii speci- 
fice şi nu este sigur că toate problemele pot fi rezolvate la 
nivelul eticii profesionale. Penitența permite absolvirea 
unei greșeli, dar nu tratează o situație nesănătoasă. Spiri- 
tualitatea deschide calea unei compensări și a paleativelor. 

La nivelul laicilor, absența spiritualităţii nu se explică 
printr-o deficiență, ci printr-o organizare diferită a vieţii 
creștine. Nimic nu interzice abordarea problemei în acest 
fel și pentru clerici și călugări. Și unii și ceilalți formează 
un ordo și trăiesc conform prescripțiilor ce îi privesc. 
Pentru ei, indiciile unei spiritualități trebuie căutate în 
textele sinodale și în Regulile care îi conduc. De fapt, tre- 
buie să avem grijă când atribuim, fără probe, unor legiuni 
de clerici și unei armate de călugări, profunzimea spiritu- 
ală a câtorva autori binecunoscuţi?. 

Obligaţiile clericilor 'sunt în primul rând de cult. Tre- 
buie să conducă litughia, să distribuie sfintele taine şi să 
predice. Încă din epoca carolingiană, texte foarte oficiale 
precizează ceea ce trebuie să știe. N-ar trebui să primeas- 


1 A. VILLIEN, Histoire des commandements [845]. 
2 J. LECLERCQ, F. VANDENBROUCKE, F. BOUYER, Histoire 
de la spiritualite [135]. 

că ordinele fără a fi trecut un examen!. Din listă reiese că 
formaţia lor este practică, axată pe rugăciunile slujbelor 
și pe cărțile liturgice. Chiar Regula pastoralis a lui 
Grigorie cel Mare, ce intră în acest program, nu poate fi 
considerată ca o lucrare teoretică, teologică sau spiritu- 
ală. De altfel, examenul zăbovește în verificarea înțelegerii 
exacte a Crezului și a liturghiei sacramentare2. Toate 
aceste prescripţii sunt în acord cu modul în care clerul își 
înțelege funcţiile. Dar ar mai trebui să fim siguri că ceea 
ce este cerut în texte este la fel și în realitate. Evident că 
putem să ne îndoim, în asemenea măsură nivelul exame- 
nelor la care este supus clerul pare mediocru3. Or efortul 
cerut de textele carolingiene pare de nesuportat. Criticile 
reformatorilor din secolul al XI-lea, oricât de exagerate ar 
putea părea, sunt un ecou puţin favorabil. i 

Reforma gregoriană ce înțelege să aducă un remediu 
pentru aceste rele se străduiește să dea greutate câtorva 
principii care sunt de fapt mai revelatoare decât polemi- 
cile. Programul comportă mai întâi asanarea moravurilor, 
iar viaţa comună a clericilor pare cel mai bun mijloc de a 
o atinge. Cultura și spiritualitatea intră în această ac- 
țiune. Cum ar putea, de altfel, să se întâmple în alt mod? 
O anumită detașare de lume nu poate fi compensată alt- 
fel. Strădania are drept rezultat impunerea adoptării de 
către cler a observanţelor monastice. Morala și asceza par 
în fapt primordiale. Dacă ar fi să considerăm în totalitate, 
nu este vorba aici decât de modalități de exercitare a unei 
funcţii. Sarcina principală a preoţilor și a slujitorilor de 
parohie este să asigure cultul și să încadreze poporul 
creștin, ceea ce nu cere decât virtuţi, și la un nivel mode- 
rat. Istoria literară confirmă în ansamblu această medio- 
critate, din moment ce cu excepția unor episcopi, a câtor- 


1 MGH, Capit., t. 1, p. 235, piesa 117. Quae a presbyteris dis- 
cenda sint. 

2 În capitularul pentru Missi din 803 se poate citi: Ut presbyteri 
non ordinentur priusquam examinentur, în MGH, Capit., t. |, p. 115. 

3 Cf. MGH, Capit, t. 1, p. 234. 

va membri ai comunităţilor canoniale și a profesorilor din 
școli, spiritualitatea rămâne apanajul călugărilor. Pe scurt, 
în afara câtorva medii bine delimitate, clerul nu pare să 
aibă drept vocație în viață spiritualiter. 

Nu s-ar putea trata viața spirituală monastică fără a 
continua să ne referim la aceleași principii ca mai înainte. 
Deci, este vorba de integrarea instituţională a devoţiunii 
în vocaţia monastică ce reţine atenția în cea mai mare 
măsură și nu marile figuri mistice de care este jalonată 
istoria monahismului. 

Or, elementele ce concură la perfecțiunea vieții monas- 
tice sunt numeroase. Se pot reține pentru a fi succinţi: 
asceza, slujba liturgică, rugăciunea personală, cultura. 
Fiecare dintre acestea pare indispensabilă vieţii spi- 
rituale. În funcţie de aspectul predominant, viața spiritu- 
ală capătă un caracter specific. Devoţiunea poate fi legată 
de mortificări brutale, sau de o înţelepciune cucernică 
hrănită de studii. Este important aici să știm ce formă de 
monahism este reprezentată cel mai bine în Evul Mediu 
în Europa Occidentală și ce tip de devoțiune pare cel mai 
în acord cu principiile enunțate în Reguli. 

Din toate temele dezvoltate în literatura monastică, cea 
a ascezei este probabil cel mai bine reprezeniată, pentru 
că renunțarea la lume este un prealabil indispensabil 
intrării într-o mânăstire. În plus, viața după regulă cere 
austeritate, renunțare, supunere și umilință. Cei mai 
mari abaţi nu au ezitat să scrie despre acest subiect. 

Sfântul Bernard, de exemplu, le abordează din toate 
punctele de vedere. În Apologie â Guillaume, se leagă de 
facilitatea vieţii clunisienilor, în De conversione ad cleri- 
cos, expune ceea ce trebuie să fie renunţare.la lume, în 
De praecepto et dispensatione, explică în ce grad de 
ascultare trebuie ţinut călugărul, în De gradibus humili- 
tatis et superbiae, conferă umilinței monastice o profun- 
zime religioasă ce duce exact la viata spirituală. S-ar pu- 
tea face același inventar în Predici și Scrisori. Alte lucrări, 
precum De diligendo Deo angajează mai ferm pe calea 
vieţii mistice. Luată ca un ansamblu, această literatură se 

caracterizează printr-un efort constant de a trece de con- 
sideraţiile practice, moralizatoare și ascetice, la o vedere 
mai profundă, în care obligațiile monastice își găsesc o 
dimensiune spirituală. 

Rolul acestei literaturi și echilibrul în care se află aici 
diferitele teme inspiră un comentariu destul de nuanțat. 
Obligaţiile ascetice sunt în mod evident primordiale și 
nimeni nu poate să scape de ele fără a-și dezlega angaja- 
mentele. Ele impun o viață regulară, ce îi transformă pe 
călugări în cetăţeni dintr-o altă lume, încă prezenți în cea 
de aici. De fapt, discreţia, din care Sfântul Benedict a 
făcut un principiu, elimină ceea ce asceza ar avea prea 
violent. S-ar putea spune că ei, călugării, devin sfinţi, 
dacă acest termen era acceptat pentru a desemna o per- 
fecțiune înţeleaptă, dobândită în timpul îndeplinirii exacte 
a obligaţiilor regulii. În mod cert, o asemenea viaţă pre- 
supune cucernicie, fervoarea, dar nu în mod obligatoriu 
capacităţi mistice excepţionale. Nu toţi călugării sunt 
oameni extatici. Rolul abatelui este de a-i face să avan- 
seze de la asceză la viața spirituală. Drumul este aici atîi 
de bine jalonat, încât există tentaţia de a situa pe acesi 
parcurs grosul batalionului monastic. Nimic nu ne per- 
mite să fim siguri că este foarte avansat. 

Pe acest itinerar, slujba divină, rugăciunea oficială, nu 
are probabil un rol determinant. Ea implică a-l proslăvi pe 
Dumnezeu în ritmul liturghiei Bisericii. Este o rugăciune 
obiectivă care nu este făcută pentru a incita la efuziuni 
sentimentale sau la întoarcerea spre sine!. Ea invită la 
meditaţia asupra Scripturii, nu pe loc, ci în restul zilei și 
fixează astfel spiritul călugărului pe un anume aspect al 
misterului. Ea hrănește cunoașterea în aceeași măsură ca 
pietatea, făcând din -Psaltire lucrarea cea mai familiară, 
fără încetare prezentă în memoria monastică2. 

În viaţa spirituală monastică, trebuie să reținem rolul 
culturii. Regula Sfântului Benedict rezerva mai multe ore 


1 P. SALMON, L'office divin [843]. 

2 P. RICHE, Le Psautier, livre de lecture Elementaire d'apres 
les Vies de saints merovingiennes, in Etudes merovingiennes, 
Paris, 1953, pp. 253-255. 

zilnic pentru Lectio divina, lectură cucemnică, făcută nu 
pentru a potoli o dorință zadarnică de cunoaștere, ci pen- 
tru a hrăni sufletul și a răspunde aspirațiilor lui. De fapt, 
este vorba mai mult de o meditaţie decât de o lectură. 
Condiţiile concrete limitează poate semnificaţia acestui 
exercițiu. Lectio divina se face articulând, labialiter ca în 
antichitate, și nu citind doar cu ochii și în tăcere. Ea se 
face plimbându-te în mânăstire sau în grădină, eventual 
în sala de încălzire. Pe scurt, călugărul care meditează 
astfel la Sfânta Scriptură prelungește slujba divină mai 
mult decât s-ar dedica unei munci intelectuale. Regula 
Sfântului Benedict prevede totodată o lectură de post. 
Fiecare călugăr trebuie în timpul acestei perioade de 
penitență să citească o carte în întregime și în ordine!. 

Luat literal, acest regim nu este dintre cele ce conduc 
la viaţa intelectuală intensă. De fapt, alte influenţe vin să 
îndrepte prescripțiile lui Benedict, fie că ele vin din lumea 
monastică sau a prințului. Cultura monastică, încă din 
epoca carolingiană, este mai largă, mai savantă și mai 
puţin strict religioasă. 

În sfârșit, este indiscutabil, așa cum o dovedesc nume- 
roșii autori devotați, că mânăstirea favorizează viața spiri- 
tuală și expresia sa scrisă. Cu toate acestea, trebuie să 
admitem că de la doctrinele expuse de profesori, sublime 
ca elevaţie şi ca fervoare, la nivelul umil al anumitor 
călugări, mai mult oameni cu o viață ordonată și liturgică 
decât mistică, distanţa este considerabilă. Putem aștepta 
din partea studiilor de lexicografie o mai bună percepere a 
comportamentului comun. Cele făcute pe lucrări ale unor 
mari personalități spirituale au dat rezultate frumoase. 
Sursele istorice obișnuite sunt cele pe care trebuie să le 
întrebăm acum. În sfârșit, este limpede că istoricul nu 
poate în nici un caz neglija doctrinele propuse de o elită al 
cărei rol a fost determinant. Înalta spiritualitate a marilor 


1 A. MUNDO, Bibliotheca. Bible et lecture de careme d'apres 
saint Benoit, în RB, 1950, pp. 65-92. ; 

abaţi dă tonul și ascunde poate o evoluție generală, făcută 
dintr-o aprofundare modestă, dar reală. 


B. DISPREȚUL FAȚĂ DE LUME 


Creștinii nu aparțin lumii, lectura cea mai superficială 
a Noului Testament este suficientă pentru a ne convinge 
de acest lucru. Evanghelia Sfântului loan pune chiar în 
gura lui lisus, într-un moment cu totul special pentru 
solemnitatea sa, cuvinte cu totul.decisivel. Ansamblul 
textelor Scripturii sună la fel, cel puţin la o lectură ime- 
diată2. Înclinaţiile rele ale omului sunt uneori puse în 
discuţie, ca în prima Epistolă a Sfântului loan unde tot ce 
vine din lume este „pofta cărnii, pofta ochilor și orgoliul 
bogăţiei“3. În acest caz, pasiunile fac lumea. În alte 
cazuri, este invocată influența puterilor malefice, fie că 
este vorba de puteri omenești, fie ale Dușmanului. În 
sfârșit, Satana apare ca „prințul acestei lumi“ care se află 
cu totul în puterea sat. Aceste pasaje explică o învă- 
țătură difuză, răspândită în întreaga Biblie. Autorii spiri- 
tuali ai Evului Mediu le citează, le comentează și se 
inspiră de aici, agravând sensul, ţinând cont de tradiţia 
filozofică spiritualistă și dualistă la care ei se referă în 
mod obișnuită. 

De aceea, în această literatură, lumea, secolul și car- 
nea au totdeauna un sens peiorativ. Vocabularul este, în 
legătură cu acest subiect, cu totul explicit. Trebuie să fugi 
din această lume și de ororile ei, să-şi domini poftele pe 
care ţi le poate inspira, să fugi pur și simplu. Vigoarea 
opoziției nu poate surprinde. Realităţile evocate rămân 


1 Evânghelia Sfântului Ioan, XV, 18-19. 

2 Nu poate fi voba aici de a discuta sensul exact al textelor 
din Noul Testament nici de a releva sensurile contrare operate 
în mod obișnuit despre acest subiect în literatura spirituală a 
Evului Mediu. 

3 Epistola Întâi de la Ioan, II, 16. 

4 Evanghelia Sfântului Ioan, XII, 31. 

5 R. BULTOT, La doctrine du mepris du rnonde [823]. 

vagi. Lumea înseamnă în aceeași măsură ansamblul 
oamenilor, ca și societatea sau chiar cadrul vieţii cotidi- 
ene. Este definită prin raportare la deșert, la mânăstire 
sau la cer, ca un contrariu incompatibil. Ea nu este în 
această literatură explorată pentru ea însăşi și judecată 
pentru ceea ce este. Văzută din mânăstire, sunt tenebre 
exterioare în care. se comit toate nedreptăţile, toate cri- 
mele și toate josniciile. Cine rămâne aici, își pierde sufle- 

tul. La acest prim nivel, cel al păcatului, oroarea pe care o 
inspiră lumea nu necesită mult comentariu, numai că 
există o sensibilitate excesivă, întreţinută retoric pentru 
fapte mai rare decât ar lăsa să credem aceste lamentări. 

- La un alt nivel, lumea este ansamblul activităţilor 
pământești cu ceea ce ele implică în materie de eforturi, de 
griji si de obligații. Dezaprobarea se întinde deopotrivă și 
pentru acest întreg sector. Pier Damiani nu distinge exer- 
citarea de activități profane în sine de exercitarea lor vino- 
vată. Indiferent despre ce chestiune laică este vorba, el o 
consideră inutilă, zadarnică și cel mai adeșea ignobilă. El 
detectează totdeauna în acțiunile omenești tentația câști- 
gului, gustul puterii sau orgoliul de clasă. Încă și mai pro- 
fund, nu există pentru el nici o motivaţie ce justifică aser- 
virea unui om pentru îndeplinirea unei sarcini exterioare. A 
se supune astfel înseamnă a deveni iobag. Pier Damiani 
trece fără nici o precauţie de la noțiunea de operă servilă a 
Leviticului, unde este vorba de munca normală din săp- 
tămână, la cea de sclavie în 'păcat!. A fugi de lume înseam- 
nă a trăi un sabat continuu. Nimic nu poate scăpa unei 
critici atât de radicale, nici măcar apărarea intereselor 
lumești ale Bisericii. De altfel, Pier Damiani se plânge cu 
amărăciune de a fi fost aruncat în vârtejul lucrurilor prin 
promovarea sa la funcția de episcop și nu încetează să vrea 
să demisioneze2. Este o "corvoadă penibilă a învârti piaua 
de moară a grijilor laice“3. O ostilitate astfel declarată pen- 

1 Leviticul, XXIII, 3 și urm. 
2 PIER DAMIANI, Op. XX, Apologeticus ob dimissurmn episcopa- 


tum, în PL, 145 c 441-456. 
3 PIER DAMIANI, Op. XXI, citat de R. BULTOT, op. cit, t. IV, p. 42. 

tru activitățile profane pune o problemă, pentru că nu este 
suficient să invoci păcatul. Or, Pier Damiani, în legătură cu 
un asemenea subiect, nu face decât să-și exprime într-un 
mod deschis idei răspândinte difuz. 

Refuzul activităţilor exterioare din cauză că ele com- 
portă o servitute poate fi legat de tradiția morală moșteni- 
tă din antichitate. Aceste idei, dezvoltate mai întâi de epi- 
curieni, sunt încetățenite la Roma, la principalii moraliști. 
Cicero, ca și Seneca laudă meritele liniștii şi ale repausu- 
lui, adică ale posibilităţii de a se ocupa doar cu îndeletni- 
ciri intelectuale. Refuzul tracasărilor lumii înseamnă a trăi 
în filozofie, adică detașarea de obligaţiile pe care le poate 
avea un cetățean în legătură cu cetatea, a renunţa la orice 
carieră și a se converti spre o viaţă intelectuală. Cicero și 
Seneca, citiți în Evul Mediu în mânăstiri, vehiculează o 
argumentaţie ce nu-i lasă pe călugări indiferenți. Sfântul 
Ieronim, Sfântul Augustin, Casiodor oferă o versiune 
creștină pentru aceste-răgazuri savante și virtuoasel. 

N-am putea fi siguri că aceste referințe profane sunt 
suficiente. Contrariul pare mai probabil. Alte considerații 
vin să se adauge celor precedente. Omul este trup și suflet 
și această dualitate lasă un avantaj părții spirituale mai 
nobile, care, în mod real, nu are aceeași origine ca partea 
carnală. Călugării au tendința de a accentua această diho- 
tomie pentru a-i da întreaga valoare spiritualizării. Destinul 
sufletului este să dobândească un statut angelic și să ajun- 
gă în ceruri. Tot ceea ce este trupesc este fără interes, nele- 
gitim în măsura în care omul este deturnat de la singurul 
său scop. Activităţile exterioare sunt un divertisment fără 
rațiune. Şi aici, o temă filozofică venită din antichitate își 
găsește o nouă întrebuințare. 5 

Viaţa monastică, dedicată ascezei și meditaţiei cucer- 
nice, redă câteva exigenţe ale vieţii filozofice. De aceea nu 
este suficientă numai reprimarea tendinței spre păcat. Este 


1 J. LECLERCQ, Otia monastica [837]. 

vorba pur și simplu de un dispreț pentru lume, din mo- 
ment ce autorii spirituali refuză aservirea pe care o pro- 
voacă activitățile profane. 

Lumea este tot ceea ce se opune efortului interior de 
spiritualizare. Astfel, cei care se. aventurează spre exterior 
își pun sufletul în pericol. Este destul de firesc că autorii 
creștini împrumută din literatura antică metaforele ce 
permit evocarea acestor pericole. Sufletul este ca un va- 
por pe mare agitată. Christos este căpitanul care știe să 
se ţină la egală distanţă de Scila și de Caribda. Ca și 
Ulise, creștinul se leagă de catarg pentru a rezista la cân- 
tecul sirenelor. Echivalenţa poetică între mare şi lume, 
binecunoscută de la Vergiliu și de la Cicero, și capcanele 
navigaţiei ce slujeau deja pentru consolarea filozofului, 
ilustrează pentru puterile spirituale alarmele pe care le 
provoacă ieșirea din celula interioarăl. 

Refuzul cărnii și în mod special al vieţii sexuale se 
exprimă cu vehemență. Câteva rânduri din Pier Damiani 
permit înlăturarea oricărei ambiguităţi atât asupra fondu- 
lui cât și asupra formei. În legătură cu femeia, eremitul 
de la Fonte Avellano scrie: „Pune în cumpănă, bărbat 
enervat, sau mai curând bărbat devirilizat, ceea ce ur- 
mărești, şi să știi că este țărână și cenușă la ce aspiri, în- 
flăcărat de torțele patimii; când tu iei în braţele tale pi- 
cioarele unei femei, contemplă viermii, puroiul, duhoarea 
insuportabilă care va deveni peste puţină vreme, pentru 
ca reprezentarea acestei putreziciuni viitoare să te facă să 
disprețuiești cu prudență deghizările unei frumuseți tea- 
trale. Pentru că judecata înţeleptului nu se îndreaptă 
doar asupra a ceea ce seduce ochii, dar și asupra a ceea 
ce se disimulează în fondul adevărului“2, 


1 H. RAHNER, Antenna Crucis, I: Odysseus am Mastbaum, în 
Zeitschr. f. kathol. theol., 1941, pp. 123-152; II: Das Meer der 
Welt, în ibid., 1942, pp. 89-118; III: Das Schiff aus Holz, în ibid., 
pp. 205-227. 

2 Text tradus și citat de R. BULTOT, La doctrine du mepris 
du monde [823], p. 25. 


362 


În ciuda exagerării verbale, destul de caracteristică, a 
lui Pier Damiani, trebuie să admitem că se întâlnesc ace- 
leași idei şi adesea aceiași termeni ca şi în scrierile lui 
Odon de Cluny, precum și în De miseria humane conditio- 
nis a lui Innocentiu al III-lea. Pe scurt, este vorba aici de 
doctrine comune, dezvoltate într-o manieră destul de obiş- 
nuită în mediile monastice. 

Primul defect al cărnii este de a fi muritoare. În loc să 
respingă imaginile hidoase ale descompunerii cadavrului, 
autorii insistă din greu încercând contrariul, în a le face 
să transpară sub frumusețea prezentă. Aceste discursuri 
escamotează timpul și durata. Totul se petrece ca și cum, 
pentru a fi acceptabilă, o realitate trupească ar trebui să 
fie veșnică, în modul unui adevăr ce nu se schimbă, pen- 
tru că ceea ce a fost este și va fi adevărat. Acestea sunt 
promisiuni pe care nici un trup nu le poate ţine. Oamenii 
din Evul Mediu par să nu fi putut accepta că trupurile au 
un statut diferit. În urma acestui fapt, moartea este pro- 
movată la rangul de unică realitate adevărată, iar frumu- 
sețea care o ascunde devine o minciună. Logica este 
impecabilă! Or, viața prezentă nu este desconsiderată 
prin comparaţie cu veșnicia fericită sau cu blestemul, ci 
prin comparație cu episodul macabru al sfârșitului unei 
vieți care este încă și mai efemeră decât ultima. Argu- 
mentul este nul. Dimpotrivă, el stârnește. pasiunile cele 
mai iraționale. Ajunge acest sfârşit să înjosească orice 
carne și orice viață? Nu este un discurs despre mântuire, 
ci o percepere unilaterală a realităților trupești. Aceste 
subiecte nu sunt prea îndepărtate de toţi cei care prezintă 
lumea. ca -pe un fluviu de mizerii și de dejecţiil. Fie! O 
asemenea atitudine de respingere este cu certitudine 
foarte prost justificată de concepţiile creştine ale păcatu- 
lui. Fundamentele unei asemenea filozofii trebuie căutate 
înspre morala antică. Seneca nu este poate străin de anu- 


1 Este cazul într-o viziune a Sfântului Anselm: EADMER, 
Vita sancti Anselmi, l, 29, în PL, 158 c 66-67. 

mite aspecte ale acestei percepţii!. În sfârșit, nu este 
exclus ca retorica să aibă partea sa în aceste invective 
monastice împotriva trupului. 

Oroarea pentru carne se răsfrânge în mod cu totul 
firesc asupra sexualităţii. Cunoștinţele științifice pe care 
le au oamenii Evului Mediu despre acest proces nu îi 
angajează la multă indulgenţă2. Clericii și călugării 
adaugă la aceasta o ostilitate fățișă din rațiuni morale și 
spirituale. Ei atacă mai întâi senzualitatea în general și în 
mod cu totul special plăcerea sexuală. Pentru Hermann 
Contract, aceste voluptăţi sunt false și inspiră gesturi 
dezgustătoare. Anselm de Canterbury caută să explice 
transmiterea păcatului, adică a unei concupiscenţe 
vicioase, de la părinţi la copii. Actul trupesc este incrimi- 
nat, nu în sine, ci pentru că el comportă un consim- 
ţământ pervers la plăcere. Pe scurt, refuzul sexualităţii 
este un simplu aspect al unei îndepărtări generale de tot 
ceea ce este simţ, senzaţie și senzualitate. Transpune în 
detaliu o concepție dualistă a omului în care tot ce este 
refuzat corpului folosește sufletului. 

Autorii spirituali știu să-și extragă argumentele din 
învăţăturile Bibliei. Păcatul, în aceeași măsură în care a 
supus trupul corupţiei, l-a îndemnat spre pofte trupești. 
Adam nu cunoștea concupiscența, așa cum o dovedește 
textul din Facerea lumii. Decăderea omului îl aduce la 
nivelul animalelor lipsite de rațiune. Pentru Sfântul 
Anselm există ceva irațional și bestial în actul sexual. 
Perversitatea omului merge mai departe. Pentru Pier 
Damiani, omul este, din acest punct de vedere, mult mai 
rău decât animalul. În vreme ce acesta din urmă își 
respectă femela din momentul când aceasta este însărci- 
nată, soții continuă să se unească cu soţia lor însărcinată 
cu riscul de a deveni ucigașul unui copil pe cale de a se 
naște. Păcatul a făcut sexualitatea contra naturii. Pier 


1 K. D. NORHDUREFT, Studien zum Einfluss Senecas [655]. 

2 C. THOMASSET, La represeritation de la sexualite et de la 
generation dans la pensee scientifique medievale, în Love and 
Mariage [755]. 

Damiani .se complace să viseze la o reproducere ce nu ar 
datora nimic coitului. Celebrează vulturul pleșuv și albina 
care au acest privilegiu. 

Singura justificare a actului carnal este procreerea. 
Doctrina vine de la Părinţii Bisericii, iar autorii monastici 
nu pot s-o nege. Consimt să acorde căsătoriei o folosință 
limitată. Pier Damiani, revenind în continuare la com- 
paraţii cu animalele, laudă pudoarea elefanților în timpul 
copulaţiei. În toate cazurile, virginitatea i se pare supe- 
rioară.. Chiar atunci când este vorba de o căsătorie legi- 
timă, există profanare. O fecioară intrată intactă în ca- 
mera nupţială revine de acolo păgubită. Împins-până la 
acest punct, refuzul sexualității nu este departe de repu- 
dierea căsătoriei de către ereticil. 

Reiese din diversele analize precedente că refuzul 
lumii, și în mod special cel al trupului, merge, în toate 
domeniile, dincolo de ceea ce simpla îndreptare a păcatu- 
lui ar fi cerut. Este, în consecință, o filozofie a lumii și nu 
pur și simplu o atitudine de penitenţă. Amestecul celor 
două motivații întreține ambiguitatea. Autorii spirituali 
nu știu întotdeauna să distingă ceea ce datorează tradiției 
biblice interpretată de Biserică și ceea ce au luat de la 
curentele intelectuale, care reflectă concepțiile dualiste și 
platonizante despre lume. Există la ei un amalgam ce nu 
este nici căutat nici dorit, și care răspunde în mod evi- 
dent unei stări de fapt. Dezvoltând diversele teme recen- 
zate, ei se situează într-o tradiţie deja complexă, la care ei 
aderă în punctele importante. Modificările pe care le 
aduc, ce agravează în general despărțirea de lume, sunt 
punctul exact în care ei își manifestă propriile lor idei. 

Concepţiilor dezvoltate în texte le corespunde un mod 
de viață. În Europa Occidentală se impun două forme de 
organizare: eremitismul și cenobitismul. Termenul de 
călugăr, ce desemnează la origine un singuratic, se poate 
aplica și unora și altora. Este uzitat mai frecvent pentru 


1 H. TAVIANI, Le mariage dans l'heresie de l'an mil, în 
Annales ESC, 1977, pp. 1074-1089. 

comunități. Reflecţia se îndreaptă asupra vocației înseși ca 
expresie a acestui refuz pentru lume și pentru carne. 
Monahismul este mai întâi o căutare a solitudinii și, fără a 
solicita prea mult etimologia, diferiţii autori dezvoltă 
această temă. Este repede completată printr-o referire la 
Dumnezeu căruia îi este consacrată această izolare. Sfân- 
tul Benedict a plecat de la Roma, după afirmația lui Grigore 
cel Mare, soli Deo, placere desideransi. După el, călugării 
procedează la fel, părăsind lumea. Pentru a sublinia aceas- 
tă vocație, sunt folosite diverse formule. Cea mai frecventă 
este soli Deo vacare. De la solitudine la viaţa numai pentru 
Dumnezeu există mai mult de o nuanţă, din moment ce se 
trece de la un fapt concret la o dispoziție spirituală. 

Izolarea ţine de eremiți, chiar dacă trăiesc în con- 
gregație, așa cum se întâmplă cu cei care aparțin ordinului 
Sfântului Bruno. Celula, coliba, cabana sau construcția de 
mici dimensiuni care îi adăpostește devine rapid protec- 
toarea retragerii lor. Este locul meditației și al experienţei 
religioase. Celula este foarte repede supraevaluată, ca și 
„cum ar asigura ruptura de lume și familiaritatea cu Dum- 
nezeu. Ea are un rol material și o funcție spirituală. Soli- 
tudo cellae, al cărei elogiu îl fac autorii, răspunde necesi- 
tăților acestei duble vocaţii?. A sta în celulă nu trebuie să 
se înțeleagă în mod material ca o simplă interdicție de a 
pleca și de a veni, de a.divaga și de a se distra. Mai trebuie 
șă trăiești în repaus și contemplaţie. De aceea textele 
vorbesc despre o celulă interioară, un fel de retragere a 
sufletului. Cei mai îndrăzneți, dintre cei înzestrați cu pu- 
terea spirituală, precum Guillaume de Saint-Thierry sau 
Pierre de Celle nu ezită să facă un joc de cuvinte între Celi, 
cerurile, și cella. 

Solitudinea nu mai era, la drept vorbind, condiția de 
viaţă a cenobiţilor, călugări trăind într-o comunitate une- 


1 J. LECLERCQ, Etudes sur le vocabulaire rmonastique [836], 
p. 29. | 
2 G. HOCQUARD, Solitudo cellae, în Melanges Louis Halphen, 
Paris, 1951, p. 323 şi urm. 

ori foarte numeroasă. Neavând încotro, se adaptează 
vocabularul și vocația. Viaţa monastică are ca scop uni- 
tatea, fie că e vorba de căutarea unicului necesar conform 
cu textul evanghelic, fie că trebuie să se realizeze o frater- 
nitate animată de o singură inimă sau un singur spirit, 
conform pasajelor din Actele Apostolilor cu privire la primii 
creștini din Ierusalim. Ruptura cu lumea, temă esențială 
a vocației monastice, conducea şi la definirea unei vieți de 
contemplaţie, în modul în care o făcea Maria, sora Martei 
din Evanghelie sau, mai mult, la regăsirea milosteniei, ca 
legătură spirituală a unui grup. 

Conversatio monastică, aleasă ca un comportament de 
ruptură cu viața mundană și carnea, depășește, într-o 
măsură însemnată programul simplu de dispreț față de 
lume. În momentul în care încetează invectivele și autorii 
vorbesc de căutarea spirituală, tonul este cu totul deo- 
sebit. Poate că este neplăcut să separăm cele două mo- 
mente ale discursului. Ar rămâne să știm cui se adre- 
sează torentele de injurii debitate despre lume. Dacă este 
vorba de călugări, este în mod evident pentru a-i încuraja 
să persezereze. Dacă este vorba de clerici și laici, aceste 
luări de poziţie exagerate vizează să-i îndrepte spre mână- 
stite. Nu este evident că ei au aderat. În societatea 
literaţilor. din Evul Mediu, se. cunosc prea bine resursele 
retoricii pentru a te lăsa dus de la prima tiradă. 

Rămâne o singură problemă, cea pe care o pune seco- 
lul al XII-lea în ansamblul său. Savanţii descoperă pro- 
gresiv natura, iar omul și un nou spirit se fac simţite, mai 
atente la realităţile exterioare. Or, în același moment, 
asceza, consecinţă practică a refuzului a ceea ce ţine de 
lume, devine mai exigentă și mai concretă. O practică mai 
strictă a Regulii Sfântului Benedict impune eforturi, sacri- 
ficii şi chiar suferinţe. Pe scurt, prevalează o concepţie 
severă a renunţării la lume. Cîteaux" care contribuie la 
aceasta în primul rând nu deține însă exclusivitatea. În 
vreme ce marile voci ce denunțau lumea, în maniera lui 

Pier Damiani, au tăcut, și discursul dezvoltă alte consi- 
deraţii, asceza, semn al refuzului, devine mai abruptă. 
Această divergență în evoluția generală este manifestarea 
izbucnirii opiniei grupului, acum numeros, al literaţilor 
de toate orientările. Începând cu secolul al XII-lea, faptele 
fac perceptibilă. această ruptură. Este cert că este ante- 
rioară acestei datări. 


C. DE LA ASCEZĂ LA VIAȚA SPIRITUALĂ 


De la ruptura iniaţială cu lumea la viața spirituală, 
este un întreg itinerar pe care mii de călugări s-au stră- 
duit să-l parcurgă. Ei nu s-au lăsat conduși în această 
întreprindere nici de propriile lor forțe, nici de inițiativa 
personală. Regulile și cutumele fixează cadrul de viaţă, 
exemplul predecesorilor le permite să dejoace capcanele, 
iar învăţătura primită, oral sau prin cărți, le permite să 
progreseze în viața spirituală. Conversatio monastică, și 
anume comportarea cotidiană a călugărilor, rezultă din 
toate aceste date. Nu este vorba aici de a reface istoria 
monahismului, ci de a stabili cu mai mare exactitate 
modul în care diferitele lor obligaţii sunt exprimate pentru 
a înţelege fundamentarea lor în tradiţie și înrădăcinarea 
lor într-un mod de viaţă. 

Aceste cercetări se lovesc de multe dificultăți practice. 
Textele normative, reguli și cutume, nu oferă decât un 
punct de vedere teoretic. În plus, multitudinea codifi- 
cărilor este atât de mare, încât este imprudent să ne spri- 
jinim exclusiv pe Regula Sfântului Benedict, a cărei difu- 
zare este totdeauna însoţită de menţinerea tradițiilor 
locale.! Până la dezvoltarea Ordinului de la Cluny, lipsesc 
parţial principiile unificatoare. Situaţia se. schimbă cu 
totul după aceea. Recursul la tratatele spirituale și la 
viețile sfinților pare să respecte mai mult caracterul con- 


1 G. PENCO, La prima diffusione della Regula di s. Benedetto, 
în B. STEIDLE, Commentationes in Regulam s. Benedicti, Roma, 
1957, p. 325 și urm. 

cret al tuturor acestor gesturi. Dimpotrivă, motivațiile pot 
dispărea din texte. Uneori este delicat să le interpretăm și 
pot avea elemente străine cutumelor monastice propriu- 
zise. 

În epoca carolingiană, asceza are deja o istorie în- 
delungată și principalele sale orientări sunt fixate demult. 
De aceea, întemeierile, restaurările și reformele se inspiră 
dintr-o tradiție abundentă și variată. Fiecare abație deţine 
de la fondatorul său cutume proprii, dacă nu chiar o codi- 
ficare specială. Această moștenire este în general între- 
ţinută cu fervoare și servește drept argument împotriva 
oricărei tentative de unificare. În plus, există reguli, în 
sensul propriu al termenului, iar.cea a Sfântului Benedict 
nu este decât cea mai cunoscută dintre ele. Ele sunt în 
număr suficient, pentru ca Benedict din Aniane să fi con- 
siderat util să realizeze o. ediţie comparativă. În sfârșit, 
există un ansamblu de texte de inspiraţie monastică, 
vehiculând o experienţă seculară, făurită în Orient în 
aceeași măsură ca și în Occident și privind practicile coti- 
diene ca și viața spirituală propriu-zisă. Din acest fond 
comun îi este îngăduit fiecărui abate să se inspire potrivit 
necesităţilor momentului, cerințelor spirituale ale călu- 
gărilor și evoluţiei generale a sensibilităţii religioase. 

În Biserica latină, tradiţia ascetică dominantă rămâne 
discretă și moderată, mult deosebită de faptele călugărilor 
din Orient și din Egipt. Această prudenţă își găsește 
împlinirea în Regula Sfântului Benedict. Cu toate acestea, 
există în limba latină opere ce ilustrează o tradiție: mult 
mai apropiată de cea a Orientului. Sfântul Ieronim, Ca- 
sianus și chiar, parțial, Grigore cel Mare constituie tot 
atâtea jaloane semnificative ale unei mentalități niciodată 
ignorată în totalitate în Europa Occidentală. De la o 
tradiţie la alta, există o diferență în chiar percepţia vieţii 
monastice. De la anahoretul învingător asupra demonului 
într-o luptă fără milă în care rugăciunea este o armă, la 
cenobitul care, prin viaţa liturgică, se lasă pătruns de o 


1 BENEDICT DIN ANIANE, Concordia regularurm, în PL, 103. 

sfințenie compusă din disponibilitate și contemplaţie, 
există mai mult decât nuanțel. Este cât se poate de evi- 
dent: caracterul moralizator al filozofiei latine reluat de 
scriitorii creștini inspiră o sfințenie în virtute și măsură. 
Din această tradiţie și proliferarea ei, decurge o posi- 
bilitate constantă de inovare prin simplul recurs la texte, 
prin simpla deșteptare a cutumelor înmormântate, prin 
simpla evocare a exemplelor de necombătut de sfințenie 
venite din altă parte și, la urma urmelor, prin simpla 
recitire a unei aventuri ascetice și spirituale întreprinsă 
de nenumărate și nenumărate ori. Aportul propriu al 
eremiților și al cenobiților din Europa Occidentală nu este 
nul, și aceasta nu din cauză că ei știu să facă o alegere 
între diversele soluţii. În plus, efortul de imitare a obi- 
ceiurilor recunoscute de tradiţie.și care merge deseori 
până la adoptarea literală a celor mai mici detalii poate 
atinge rezultate neașteptate din cauza faptului că nume- 
roase schimbări au afectat contextul material şi spiritual. 
Adoptarea în Germania și în Europa de Nord, pentru 
munca manuală, post și simplitate vestimentară, a acelorași 
norme ca în monahismul mediteranean, este un mime- 
tism fără consistență. La fel, mortificările și rugăciunea 
pot avea un sens diferit, după cum este vorba de a 
învinge demonul într-o luptă singulară sau, mai simplu, 
de a extirpa câteva vicii destul de obișnuite. Pe scurt, sub 
identitatea faptelor și a atitudinilor, se disimulează impor- 
tante alunecări de sens, ce trebuie puse în lumină. 
Or, Regula Sfântului Benedict se pretează extraordinar de 
bine la o adaptare neîncetată. Autorul său admite că tre- 
buie să se ţină seama de climă, de circumstanţe și de per- 
soane, la discreţia abatelui. Prescripţiile pe care le conține 
sunt succinte și nu depășesc totdeauna enunțarea de 


1 Despre monahismul oriental, cf. A. -J. FESTUGIERE, Les 
moines d'Orient, t. I: Culture ou saintete, Paris, 1961. Despre 
influența monahismului oriental în Occident, cf. G. PENCO, IL 
ricordo dell'ascetismo orientale nella tradizione monastica del 
Medio Evo europeo, în Studi Medievali;, 1963, pp. 571-587. 

principii generale. Ea nu prevede totul. Buna sa folosire 
cere ca ea să fie însoţită de un cutumiar sau de comen- 
tarii!. Această suplețe permite o difuzare ce nu contravine 
cutumelor locale. Chiar atunci când prinții impun adop- 
tarea ei, cum se întâmplă încă de la începuturile epocii 
carolingiene, măsura rămâne blândă, căci nu antrenează 
dispariția observanţelor locale. 

Constrângerile ascetice primordiale sunt postul și cas- 
titatea. Ele se impun de la sine, fără ca autorii să con- 
sidere util să le expună motivele. În toate împrejurările, 
amintirea acestor obligaţii dă loc unei literaturi înflă- 
cărate, vehemente și polemice, rar unei expuneri senine și 
argunientate. Permanența dezbaterii asupra regimului ali- 
mentar, în litigiul dintre Sfântul Bernard și Cluny, de 
exemplu, demonstrează caracterul crucial al acestor 
probleme2. 

Ca pentru tot ceea ce privește trupul şi carnea, s-ar 
impune să nu disociem obligaţiile de concepțiile generale 
care le-au inspirat. Nimeni nu pune la îndoială necesi- 
tatea de a se reține de la mâncare și băutură pentru a 
face un oarecare progres în viața spirituală. Abstinenţa se 
poate baza pe câteva fraze ale Sfântului Pavel și pe o lungă 
tradiție a Părinților Bisericii. Cei care, dimpotrivă, înțeleg 
să limiteze restricţiile, amintesc că alimentele nu sunt 
impure, și că; ceea ce murdărește omul nu vine din afară, 
ci din el însuși. Pe scurt, creștinii nu vor fi judecați pentru 
ce mănâncă, nici pentru ce.beau, ci în legătură cu milos- 
tenia lor. 3 

Cu toate acestea, lumea monastică face din post și din 
abstinență o observanţă caracteristică a acestui mod de 
viaţă3. Nu este vorba doar de a se priva de alimente în 


1 J. HOURIER, La Regle de saint Benoit source du droit 
monastique, în Etudes [113], t. 1, pp. 157-168. 

2 A. H. BREDERO, Cluny et Citeaux au XIIC siecle: les ori- 
gines de la controverse, în Studii Medievali, 1971, pp. 135-175; 
G. LUNARDI, L'ideale monastico [840]. 

3 U. BERLIERE, L'ascese benedictine [822]; L. GOUGAUD, 
Devotions [830]. 

anumite zile sau în timpul postului, ci de a-și înfrâna 
pofta și de a-şi impune limite stricte dorințelor celor mai 
firești. Se regăsește aici idealul de frugalitate şi de parci- 
monie expus de moraliștii antichităţii. Vocabularul trece 
în literatura monastică ce cunoaște paucitas și frugalitas. 
Cu toate acestea, este vorba de o luptă de o altă amploare. 
Stăpânirea și disciplinarea trupului este expresia unei 
voințe de asceză ce implică efort, umilire și constrângere. 
Călugării consideră că tot ceea ce este refuzat cărnii este de 
folos sufletului. 

Postul este o terapeutică universală pentru a lupta 
împotriva relelor înclinații. Se postește pentru a păstra 
castitatea, se postește pentru a lupta împotriva unui defect 
special. Acest mod de a chinui trupul din toate punctele de 
vedere nu se poate face fără o reprimare a instinctelor și a 
pasiunilor. Postul rupe natura și frânge trupul pentru a 
face sufletul mai dispus și mai deschis către viața sa pro- 
prie. În lupta monastică, este o armă asemănătoare rugă- 
ciunii ce slujește și ea în toate împrejurările. Această 
echivalență trimite la un text evanghelic binecunoscut al 
autorilor: unii demoni nu pot fi alungaţi nisi in oratione et 
jejunio!. Această formulă a fost pusă în aplicare literal în 
pustiul Egiptului și este primită spiritual în mânăstirile 
Europei Occidentale. Este cert că face din post un element 
al vieții mistice. Controversele, destul de scăzute, în legă- 
tură cu mesele și bucătăriile, ascund o miză de importanţă, 
rar expusă pentru ea însăși. Or, exact la acest nivel autorii 
merită să fie ascultați. , 

Asceza monastică comportă deopotrivă recluziunea și 
tăcerea, două forme concrete de ruptură cu lumea. Intraţi 
într-o abație pentru a căuta aici perfecțiunea spirituală, 
călugării nu mai trebuie să alerge pe câmpuri și prin 
orașe, ci să rămână în perimetrul. sacru al mânăstirii. 
Ieșirea din mânăstire este 'o excepţie ce trebuie să fie cât 
mai rară. În spatele acestor interdicții, se ghicește fără 
efort reapariția temei liniștii sau a tranchilităţii, atât de 


1 Evanghelia după Marcu, IX, 29. 

cunoscută moraliștilor antichității!. Viaţa monastică este, 
încă o dată, prelungirea vieții filozofice a celor vechi. În plus, 
există un aspect ascetic de constrângere în această incapa- 
citate de a decide singur dacă trebuie să te duci sau să vii. 
Este o renunțare inclusă în promisiunea de ascultare făcută 
abatelui. 

Sensul cel mai profund este totuși o despărțire voită de 
lumea unde domnește spiritul timpului. Claustrarea 
interzice călugărului să meargă în locuri în care vocaţia 
sa se poate corupe. Astfel este subliniată incompatibili- 
tatea între mânăstire și tot ceea ce este exterior. Pare 
sigur că în această dihotomie ocupă un loc important 
opoziţia dintre sacru și profan, pur şi impur, ordine și 
haos, sanctificat și demoniac. Ideea ce se construiește 
despre lume justifică despărțirea și modul de a o realiza. 
Se regăsește aceeași problemă în primirea oaspeților și a 
străinilor. Îndatorirea de ospitalitate nu se poate realiza 
fără câteva precauţții, pentru a evita intruziunea în mânăs- 
tire a preocupărilor care nu privesc cu nimic viaţa de aici. 

Istoria acestei. obligaţii este complexă, pentru că rup- 
tura nu poate fi completă, mai ales cu începere din mo- 
mentul când o mânăstire este o instituţie de stat. So- 
luţiile de compromis sunt totdeauna precare și mai ales 
parţiale. Aici intruziunea laicilor. în viața religioasă este 
exclusă sau limitată, dincolo autoritatea abatelui se 
întinde asupra împrejurimilor și lasă iluzia de a smulge 
lumii un teritoriu pe care îl delimitează și îl sanctifică 
aproape ca pe o mânăstire. Insuficienţa acestor diverse 
adaptări este evidentă, din moment ce căutarea unei mai 
sigure solitudini este unul din impulsurile vieții monas- 
tice. Ea este în creștere în-mod evident începând cu anul 
o mie. Incită la soluții individuale sau compatibile cu 
viaţa micilor grupuri. Eremitismul se dezvoltă sub forme 
multiple. De la viaţa singuratică fără regulă, nici superior, 
la cea a unui grup ce dă naștere unui ordin religios în 


1 J. LECLERCQ, Otia monastica, [837]. 

care izolarea se articulează pe instituții comune, există 
toate variantele!. Totuşi, trebuie să reținem că, în confor- 
mitate cu Regula Sfântului Benedict, viaţa cenobitică cea 
mai clasică, cea de la Cluny, de exemplu, este compatibilă 
cu dezvoltarea unei vocaţii eremitice, deoarece, cu acor- 
dul abatelui, un călugăr se poate îndepărta de comunitate 
şi poate trăi separat, în apropiE.=a mânăstirii?2. O atitu- 
dine atât de înțeleaptă nu necesită comentarii, chiar dacă 
este răspândită. Mai zgomotoase sunt controversele ce îi 
opun pe partizanii cenobitismului clasic eremiţilor3. 

Prin ermitaj, despărțirea de lume se poate dispensa de 
recluziune din cauza singurătăţii“. Izolarea nu pare atât 
de riguroasă pe cât ar lăsa să se creadă mai multe decla- 
raţii. Dimpotrivă, cei care s-au închis, au făcut-o pentru a 
evita un oraș, deseori foarte apropiat. Motivaţiile lor nu 
par deosebite de cele ale altor singuratici. Și ei se referă la 
Regula Sfântului Benedict5. Recluziunea pare proprie mai 
ales pentru a împiedica vagabondajul, flagel prea bine 
cunoscut printre eremiții care se transformă cu plăcere în 
pelerini și predicatori. Se pare că mai ales acest din urmă 

“mod de viaţă solitară este cel mai compatibil cu condiția 
de femeie. Pericolele morale ale vieții în pustiu sunt astfel 
îndepărtate. Cea care se află în recluziune este efectiv un 
personaj familiar al orașului medieval. Tratatul de mici 
dimensiuni pe care Aelred de Rievaulx l-a scris pentru 
sora sa relevă cu umor și delicateţe cele câteva defecte pe 
care le provoacă o inserare prea profundă într-o comuni- 
tate :urbană. El dezvoltă mai ales o învățătură morală și 
spirituală originală, în măsura în care, activităţile exte- 


1 L'Eremitismo [839]. 

„2 J. LECLERCQ, Pierre le Venerable et l'eremitisme clunisien, 
în Studia Anselmiana, 1956, pp. 98-120. 

3 J. MORIN, Rainaud l'ermite et Ives de Chartres, un Episode 
de la crise du cenobitisme au XI€ - XII siecle, în RB, 1928, pp. 
99-115. 

4 J. LECLERCQ, Eremus et eremita, Pour histoire du vocabu- 
laire de la vie solitaire, în Collect. ord. Cister. reform., 1963, pp. 
197-212. 

SL. GOUGAUD, Ermites et rectus [831]. 

rioare fiind excluse, esențialul a devenit o lungă meditație 
asupra vieţii lui Christos.l. 

Tăcerea este o obligaţie internă a mânăstirii. Nu pare 
să fi fost nevoie de o justificare pentru noapte, cu atât 
mai mult cu cât semnificaţia simbolică a acestor ore de 
obscuritate; atât de profundă în viața monastică, este 
susceptibilă să-i confere un sens. Este deopotrivă impusă 
în timpul zilei și este de fapt regimul normal al unei con- 
versatio monastice. Guillaume de Saint-Thierry face elo- 
giul calităţii tăcerii în primii ani de la Clairvaux2. Reia 
astfel o tradiţie monastică jalonată de toate regulile și 
toate cutumiarele. 

La nivelul cel mai elementar, tăcerea permite evitarea 
râsetelor, a glumelor, a tot ceea ce ar putea lăsa să pla- 
neze o bănuială de ușurătate. În interiorul vieţii monas- 
tice, orice divertisment poate căpăta un aspect indecent. 
Asa, cel puţin, percep autorii. La un nivel mai profund, 
este vorba, realmente, de un refuz de. comunicare între 
călugări și, mai mult încă, între vizitatori și diverşii mem- 
bri ai comunităţii monastice. Cuvântul pare că îl lasă pe 
cel care îl proferează la suprafața vieții spirituale. Tăcerea 
se deschide către o conversaţie cu Dumnezeu și se hră- 
nește din rugăciuni și meditații. Pe scurt, liniștea apare 
ca o protejare a vieții interioare și ca o prelungire a slujbei 
și a unei Lectio divina3. Aceste remarci nu exclud specu- 
laţiile mai generale despre tăcere în misterul creștin. 

Asceza monastică mai implică renunțarea la bunuri și 
munca manuală. 

A renunţa la toată avuţia sa înainte de a deveni călu- 
găr este un prealabil admis de multă vreme. Textele 
evanghelice mereu citate recomandă această abandonare. 
Scrierile Părinților Bisericii și regulile monastice sunt 
unanime în justificarea acestei exigenţe. Este vorba în 
același timp de o deposedare juridică şi de o renunțare 


1 AELRED DE RIEVAULĂ, La vie de Recluse, La pricre pas- 
torale, ed. C. Dumont, Paris, 1961. 

2 S. Bernardi Vita prima, |, 35. 

3 A.G. WATHEN, Silence [846]. 

religioasă. Aceleași texte expun rațiunile acestui gest. 
Pentru un călugăr, a nu poseda nimic este consecința 
renunțării la sine. Punctul de vedere este strict ascetic. 
Mai înseamnă și a te lăsa în mâinile lui Dumnezeu pentru 
zilele ce vin. La acest punct, prudența umană pare dese- 
ori să biruie, ceea ce literatura monastică nu ignoră. lar 
în ceea ce privește această sărăcie “personală, ea evocă 
mai ales problema peculiului, mică comoară în monedă 
măruntă pe care călugării o pot aduna fără știrea superio- 
rilor lor. Poveștile care circulă asupra acestui subiect lasă 
să se înțeleagă că este vorba aici de un păcat grav, meri- 
tând afurisenia. Este o apostazie a stării monastice, Aceste 
povestiri au meritul de a demonstra că sărăcirea perso- 
nală implică o asceză de care nu sunt capabili toți și de 
care lumea monastică, atunci cînd este ferventă, este în 
mod ferm legată prin jurământul de sărăcie. În sfârșit, 
rămâne destul de dificil de apreciat ce reprezintă moral și 
psihologic renunţarea la bunuri, deoarece modul de pose- 
siune din secolul al IX-lea până în secolul al XII-lea nu 
are caracterul individual pe care i-l cunoaștem astăzi.. 
Sărăcia personală a călugărilor este compatibilă cu 
calitatea pe care o au mânăstirile de a poseda mari bu- 
nuri. Este mai întâi o' constatare. Moderaţia, ce părea re- 
gulă în antichitatea creștină, dispare atunci când abaţiile 
încep să primească semne de. generozitate princiară și 
regală și atunci când ele devin una din mașinăriile orga- 
nizării unui stat. A poseda în comun pare multă vreme a 
nu crea probleme. Se cunoaște în biserică faptul că, în 
lipsa unor mijloace de supraviețuire, numeroase comu- 
“nități s-au dizolvat, în timpul ascensiunii majordomilor 
palatini și în timpul invaziilor normande. Nu se înte- 
meiază o: mânăstire fără a-i asigura mijloacele de a se 
îngriji de comunitatea pe care trebuie să o primească. În 
sfârșit, bogăţia poate fi justificată totdeauna prin nece- 


1 B. BLIGNY, Monachisme et pauvrete au XII€ siecle, în La 
povertă del secolo XII e Francesco d'Assisi, Assisi, 1975, pp. 99- 
147. M. Moliat abordează această problemă în discuţia ce 
urmează acestei lecţii. 

sitățile cultului și ale liturghiei, prin. pomeni și prin dife- 
rite servicii pe care trebuie să le aducă. Discursul este 
evident chiar atunci când se ţine la înlăturarea voinţei de 
putere sau a poftei de câștig. De fapt, monahismul clasic, 
auster, fervent și bogat este o stare de spirit!. 

Cu siguranță că bogăţia unei abaţii și modul de viață 
ce se duce aici au părut 'insuportabile pentru mulţi oa- 
meni. Fără acest dezgust nu s-ar putea înţelege că există 
eremiți atât de numeroși și din toate timpurile. Ar rămâne 
să apreciem amploarea acestei pierderi de afecțiune fără a 
ne lăsa înșelați de neașteptata abundență de documente 
începând din secolul al XII-lea. Avântul mișcărilor ere- 
mitice pare să înceapă înaintea anului o mie și este rapid 
încă din secolul al XI-lea. Se poate considera că contestarea 
devine serioasă până la criticarea bogăției unei mânăstiri; 
vin să se adauge remarci acerbe despre lipsa de asceză și de 
austeritate a călugărilor care locuiesc aici. Atunci trebuie 
să vorbim de o criză a cenobitismului. Totuși, ar rămâne 
să dovedim că motivaţia eremiţilor este sărăcia, iar nu 0 
aspirație. la solitudine sau la un gen de viaţă religioasă cu 
totul diferit2. Poate că, s-a legat prea mult în timp sensi- 
bilitatea de sărăcie. Ceea ce înseamnă deopotrivă redu- 
cerea vieţii religioase la impactul său social în vreme ce 
motivațiile evanghelice sunt mult mai complexe. 

Nu este nepotrivit să amintim că viaţa la Cluny nu era 
depravată. Mărturia lui Pier Damiani din timpul călătoriei 
sale la Mâcon merită calificativul satisfăcător. Starea de 
spirit care prevalează aici și care nu se îndreaptă asupra 
faptelor din domeniul umilirii și al ascezei se justifică. 
Rugăciunea ferventă face mai mult pentru sanctificarea 
sufletului decât muncile extenuante. Un. călugăr va fi 
judecat în legătură cu dragostea sa pentru Dumnezeu, iar 


1 M. PEAUDECERF, La pauvrete ă labbaye de Cluny d'apres 
son cartulaire, în M. MOLLAT, Etudes sur l'histoire de la pau- 
vrete [708), t. 1, pp. 217-227. 

2 J. LECLERCOQ, La crise du cenobitisme aux XI€ et XIIC 
siecle, în BISI, 1958, pp. 19-41. Autorul ține la car AcASrnu deter- 
minant al sărăciei. 

nu în legătură cu deteriorarea stomacului său pentru că a 
postit prea mult. Vieţii spirituale trebuie să i te deschizi 
încă de aici, de pe pământ, pentru că ea constituie, în 
realitate, premisele vieţii veșnice. Viața concretă, materi- 
ală și cotidiană este inferioară și nu merită să aibă prea 
multă importanță!. Spiritualismul vechiului mohanism 
nu este fără argument. Este, în mod curios, în contra- 
curent. 

Munca manuală este în centrul dezbaterilor despre 
austeritate și sărăcie. Noul Testament îndeamnă la o 
asemenea practică, din moment ce Sfântul Pavel trăiește 
astfel, fără să se lase pe seama pomenii și a milei din 
partea creștinilor pe care i-a evanghelizat. Părinţii Bise- 
ricii văd aici un mod de viaţă simplu ce se potrivește cu 
condiția monastică. Nu toate Regulile acordă același loc 
muncii. Unii consideră că activitățile prea dure sau prea 
acaparatoare sunt nefaste pentru viața religioasă. Aceste 
rezerve, formulate încă de la începuturile monahismului 
în Occident, lasă să se întrevadă o justă apreciere a ca- 
racterului nefast al epuizării fizice în viața spirituală. 
Punctele de vedere expuse în Regula Sfântului Benedict 
par în mod deosebit pragmatice. Călugării nu trebuie să 
fie în grija nimănui. Această obligație poate fi în mod evi- 
dent îndeplinită altfel decât prin munca călugărilor înșiși, 
totuși Benedict consideră că aceasta din urmă este în 
totalitate conformă cu vocaţia lor. Adevărat că această 
constrângere pare legată de prea marea sărăcie a unei 
mânăstiri și ea nu suscită un entuziasm excesiv. Benedict 
mai apreciază și că munca manuală contribuie la alun- 
garea leneviei, dușmanul sufletului. Nu se poate spune că 
rolul său spiritual este supraevaluat! Pe scurt, nu este 
vorba aici decât de o activitate subordonată, esențialul 
rămânând scopul urmărit. În sfârșit, caracterul destul de 
vag al tuturor acestor recomandări lasă câmp liber dis- 
creției abatelui. 


1 J. LECLERCO, Pour une histoire de la vie & Cluny, în RHE, 
1962, pp. 385-408, pp. 783-812. 


378 


La urma urmelor, Regula Sfântului Benedict admite 
interpretarea pe care vrem să i-o dăm. Lectura pe care o 
fac călugării din această lucrare, generaţie după gene- 
raţie, este mult mai importantă chiar decât textul în litera 
sa. Fie că munca este reziduală, de ce nu, dacă călugării 
sunt ocupați cu sarcini care elevează spiritul. Fie că mun- 
ca:este. grea, este o asceză conformă cu sărăcia stării 
monastice! Prin urmare, acestea sunt concepţiile generale 
“pe care trebuie să le supunem examenului. Locul muncii 
depinde de ideea pe care și-o fac călugării despre legă- 
turile dintre trup și.suflet și despre ierarhia ce trebuie 
menținută între spiritual și material. Toţi cei care cred în 
superioritatea indiscutabilă, directă și evidentă a sufletu- 
lui, nu văd totdeauna necesitatea unei asemenea con- 
strângeri materiale. Există totdeauna pentru ei o lucrare a 
spiritului ce poate trece înainte și care trebuie să învingă 
în ordinea preocupărilor. 

Adoptarea unui punct de vedere realist asupra muncii 
și asupra trupului necesită o explicaţie. Nu se poate crede 
că exaltarea muncii mânuale este o simplă concesie fă- 
cută opiniei sociale, există prea mult sens religios pentru 
ca să se poată admite o vedere atât de limitată. Se știe 
deja ce rol a putut juca refuzul compromisului cu lumea 
pe care îl implica reforma gregoriană. Este adevărat că nu 
există transformare profundă a echilibrului vieţii reli- 
gioase, fără motive pur religioase. 

Nu este greu să înțelegem că spiritualismul, tradițional 
la călugări, angajează la o lectură prea conciliantă a Regu- 
lii si o face astfel desuetă în multe din dispozițiile sale 
concrete. Respectul pentru un text și pentru o profesiune 
implică o atitudine mai mult decât serioasă. Întoarcerea 
la sursele canonice, la principiile nete și limpezi şi la 
vechile cutume ce-i conferă reformei gregoriene argumen- 
tația sa, inspiră probabil această strădanie de revenire în 
glorie a tradiției în deplinătatea forțelor originare. Există, 
în Biserica din a doua jumătate a secolului al XI-lea, un 
efort abrupt pentru a alinia comportarea la principiile ce 
se consideră că pot fi extrase din lectura vechilor ca- 

noane. Ar fi cât se poate de surprinzător ca monahismul 
nou să fi putut scăpa acestei stări de spirit. De atunci, 
Regula Sfântului Benedict se prezintă într-o lumină dife- 
rită. Trebuie restabilită întreaga vigoare a adevărului stră- 
vechi. Principiile de asceză care, mai mult sau mai puțin 
îndreptăţit, se consideră că se află aici, devin garanţiile 
vieţii spirituale. Spiritul nu atenuează litera, ci o aprofun- 
dează. Constrângerile exterioare contribuie la afirmarea 
esențialului care este viaţa religioasă. Este un alt mod de 
a înțelege obligațiile cele mai materiale!. Avântul de la 
Citeaux și izbucnirea de viaţă ce se duce aici sunt măr- 
turia unei perfecte adaptări la cerințele timpului. Este cât 
se poate de evident că această fertilitate a literalismului 
până şi în apariția spiritului caracterizează întreaga reîn- 
noire monastică, eremitică și canonială, rigoristă prin 
inspirație și profund religioasă. 


D. RUGĂCIUNEA ȘI DESCOPERIREA MISTICĂ 


Este dificil să surprindem rugăciunea personală, fie că 
este vorba de bărbaţi sau de femei, de călugări sau de 
laici. Documentele lipsesc adesea în legătură cu un su- 
biect atât de fundamental. Se pot parcurge pagini întregi 
ale vieţii unui sfânt fără să fie făcută vreo aluzie la rugăciu- 
nea, atât personală cât și publică. Vita prima a Sfântului 
Bernard, de exemplu, este foarte zgârcită în informaţii de 
acest gen. La fel se întâmplă și cu cronicile şi documentele 
narative folosite în mod obișnuit de către istorici. Cele 
câteva menţiuni ce le putem afla împrăștie:o îndoială. 
Rugăciunea pare atât de familiară și constantă, încât mar- 
torii nu o relevă decât în cazuri excepționale, cu ocazia 
morții, de exemplu. 

În stadiul actual al studiilor, pare deja riscant să avan- 
săm ipoteze, într-atât de disparate ne apar firimiturile 


1 DOM SALMON, L'ascese monastique et les origines de 
Citeaux, în Melanges saint Bernard [601], pp. 268-283. 

adunate. Este suficient de evident că, în acest domeniu, 
se impune să distingem diferite medii și diferite surse. Ne 
vom feri să generalizăm și să confundăm ceea ce se poate 
extrage din lucrări teologice, din predici și din povestiri. 
“De la ideal la realitate distanța poate fi imensă! Cucer- 
nicia fiind dintr-un punct de vedere o chestiune perso- 
nală, nu ne vom grăbi să considerăm că un comporta- 
ment este semnificativ. În sfârșit, dacă rugăciunea intră 
în atitudinile atribuite în mod normal unui personaj ideal, 
ea își ocupă locul ca temă convenită și convențională în 
toate compunerile literare de oarece amploare. Indicaţia 
este interesantă, dar ea nu poate fi acceptată ca dovadă. 

Vocabularul rugăciunii nu este în mod cu totul special 
variat. Întâlnim aici în principal verbele orare şi precari, 
precum şi derivatul său deprecari. Se poi adăuga aici ex- 
presii mai complexe, cum ar fi a aduce mulțumire, a adu- 
ce slavă, sau a mulțumi, ce pot, de fapt, să desemneze o 
rugăciune. Psallere, a psalmodia, desemnează o recitare 
ce poate fi particulară. Vocabularul meditaţiei este cu to- 
tul diferit și nu pare să facă aluzie la o expresie orală: 

Rugăciunea poate fi insistentă, vehementă, întretăiată 
de lacrimi sau venită din inimă. Toate aceste formule ce 
descriu o atitudine psihologică nu sunt fără interes, din 
momentul în care sunt destul de numeroase pentru a for- 
ma o serie semnificativă. Ele lasă deoparte, totuși, pro- 
bleme concrete primordiale. 

De la strigătul care îl cheamă pe Dumnezeu și pe sfinți 
la meditaţia spirituală, există o mare diferență. Modul în 
care este proferată o rugăciune este un indiciu interesant 
despre natura sa și includerea sa în viaţă. În chansons de 
geste, eroul creștin se adresează cerului în cele mai mari 
primejdii. Logica poemului și a acţiunii ar cere ca să fie 
vorba de o rugăciune făcută cu voce tare. Manifestarea 
pietăţii este aici exterioară și auzibilă pentru toți. Cu- 
legerile de miracole lasă să se întrevadă o practică oare- 
cum diferită. Cererea făcută sfântului se însoțește uneori 
cu menționarea unei lungi rugăciuni. În timp ce cererea 
poate fi făcută cu voce tare și cu vehemenţă, implorarea 

insistentă se face, după toate aparențele, în liniștel. Înde- 
plinirea unei vindecări este urmată de o explozie de bu- 
curie ce se poate transforma în tumult și să se încheie în 
preaslăvirea Domnului?, 

La drept vorbind, rugăciunea vehementă, însoțită. de 
un șuvoi de cuvinte rostite cu glas tare nu pare să aibă 
favoarea celei mai vechi tradiții creștine. Christos însuși 
ne învață discreţia în acest domeniu. „Când vă rugați, nu 
înmulțiţi cuvintele precum păgânii care cred că vor fi 
ascultați şi li se va împlini ruga dacă vorbesc mult“3. De 
aceea nici o manifestare puţin zgomotoasă nu se poate 
revendica din Evanghelie. Acest lucru este cunoscut în 
mediile monastice, și printre clerici. Atitudinea celor mai 
cultivați dintre ei, adică a. celor care scriu, cu privire la 
fervoarea spontană a mulțimilor ar merita un studiu. 
Laicii sunt cu siguranţă mai puţin constrânși. Cu toate 
acestea, respectul sacru pe care îl inspiră bisericile și 
mormintele sfinților limitează efluviile debordante. Ru- 
găciunea sub formă de strigăt, de interpelări, de excla- 
mații și de cântece ce nu este exclusă din biserici, așa ne 
arată relatările miracolelor, este poate mai ales o mani- 
festare în aer liber. 

Rugăciunea individuală se face în mod obişnuit cu 
voce joasă mișcând buzele. Laicii par cuceriți de această 
practicare a pietăţii, la fel ca și clericii. Mărturiile ce nu 
sunt foarte numeroase nu limitează implorările doar la 


1 În cartea miracolelor a Sfântului Gilbert de Sempringham, 
se întâlnesc cererile făcute sub formă de legământ și menţțio- 
narea de rugăciuni în formule ca Per septem continuos dies in 
orationibus perseverasset sau vigiliis et orationibus pernoctans. 
R. FOREVILLE, Un proces de canonisation ă taube du XIII sie- 
cle. Le livre de saint Gilbert de Sempringham, Paris, 1943, pp. 
43-44, p. 46, etc. 

2 În povestirile minunilor Sfântului Bernard este vorba de 
tumult, de populație ce aclamă, ce aduce mulțumire şi exultă. 
Mai este vorba de cântece și de vociferări. Aceste manifestări au 
loc cel mai adesea în biserici. Sancti Bernardi Vita prima, Liber 


VI, Sag. II. 
vanghelia Sfântului M: atei VI, 7, 

cazurile excepţionale. Mama lui Guibert de Nogent, chiar 
înainte de a obține admiterea printre călugărițe, își petre- 
cea zilele și nopțile recitând cei șapte psalmi ai penitenţei 
pe care îi învățase, fiind astfel obligată să îi înțeleagă. Ea 
își însoțea această recitare de suspine și gemete. În ceea 
ce îl privește pe fiul său, această cantilenă răsuna suavil. 
Descrierea este remarcabilă din multe puncte de vedere. 
Această femeie, neștiutoare de carte, a învățat prin simpla 
repetiție rugăciuni latinești al căror sens nu îl cunoaște 
decât prin explicaţiile pe care le-a putut avea. Ea le repetă 
fără încetare, cu voce joasă, deoarece termenii folosiți 
exclud meditaţia sau simpla recitare mentală. Pe scurt, ea 
se ruga în latinește dispunând în totul de un lot de for- 
mule învăţate pe de rost destul de întins. Unele. din aceste 
idei sunt confirmate de povestirea despre moartea mamei 
Sfântului Bernard. Aleth recită psalmii penitenţei, în ace- 
lași timp cu asistența. Ea este atât de slabă încât nu i se 
poate auzi vocea, dar buzele sale se mișcă atâta timp cât 
este în viaţă2. - 

Călugării nu fac nici ei altfel. Făcând elogiul unui frate 
care se ruga fără încetare, Petrus Venerabilis scria "gura 
sa, fără odihnă, mesteca cuvintele sacre”3. Această for- 
mulă confirmă analizele precedente. Mestecarea presu- 
pune mișcarea buzelor. Formula sacra verba desemnează 
în mod evident Sfânta Scriptură și, în acest caz, nu poate 
fi vorba decât de cartea din Biblie pe care -călugării o 
cunosc pe de.rost obligaţi să o recite: Psaltirea. Jean de 
.Gorze, murmura continuu psalmii, lăsa să se audă ca un 
bâzâit de albined. 

Nu s-ar putea extrage concluzii generale din aceste 
“câteva exemple privitoare la călugări și laici plini de 


1 GUIBERT DE NOGENT, De vita sua, cartea I, cap. XIV. 

2 Sancti Bernardi Vita secunda, cap. 2. 

3 Os sine requie sacra verba ruminans, De Miraculis, |, 20 în 
PL, 189 c 887. 

4 JEAN DE SAINT-ARNOUL, Vie de Jean de Goze, et in rmorem 
apis Psalmos tacito murmure continuo revolvens, în PL, 187 c 280. 

pietate. Pietatea populară comună este cu siguranță mult 
mai jos. Aceste povestiri, la fel ca şi notițele despre mira- 
cole, pun totuși o gravă problemă. Recitarea rugăciunii 
Pater noșter nu apare sau este foarte rară. Dacă se întâm- 
pla ca această rugăciune să fie utilizată fără a se men- 
ționa numele ei, cazul ar fi la fel de straniu. Trebuie oare 
să credem că folosirea ei era rezervată pentru liturghie? . 

Cu atât mai mult nu ar trebui neglijate gesturile și ati- 
tudinile corporale legate de rugăciune, pentru că aceste 
comportări exterioare spun mult despre evlavie. Textele 
sunt deosebit de zgârcite cu informații asupra acestui 
subiect. Iconografia pare mai explicită. Fără a afirma ca- 
racterul său realist, pare evident că diversele figurări nu 
pot reprezenta atitudinile rugăciunii decât făcând apel la 
gesturi familiare și perfect lizibile pentru contemporani, 
chiar dacă intră o parte de convenţie în concepţie și 
schematism în execuțţiel. 

Gesturile reprezentate lasă impresia unei evoluţii: a 
cărei semnificaţie nu se apreciază cu certitudine. În anti- 
chitatea creștină, atitudinea normală a rugăciunii este 
cea a orantei. Creștinul care se roagă stă în picioare, cu 
braţele ridicate și palmele deschise. Nimic nu ne permite 
să ne gândim că această poziţie a fost abandonată. Fe- 
cioara Maria, imaginea rugăciunii perfecte și continui, 
este adesea reprezentată în această atitudine în secolele 
al XI-lea și al XII-lea. Este cazul într-un medalion de la 
Sant'Angelo in Formis, de lângă Capua, într-un ciclu de 
fresce din anii 1070, foarte marcat de inspirația bizantină. 
Se întâmplă același. lucru la Saint-Chef en Dauphine, 
unde Fecioara este înconjurată de îngeri. Într-un vitraliu 
din catedrala din Strasbourg, ea este în același timp așe- 
zată pe tron și orantă, dacă se privește poziţia mâinilor 
sale. Această figurare mixtă pare destul de frecventă. 
Sfinţii reprezentaţi în picioare pot avea aceeași semnifi- 
cație dacă au mâinile deschise. Este cazul papei Sfântul 


1 FR. GARNIER, La langage de l'image [828]. 

Clement din fresca de la bazilica din Roma care i-a fost 
consacrată. Această atitudine este comună încă la înce- 
putul secolului al XIII-lea, cum se poate vedea într-o 
miniatură reprezentând trei călugări dominicani în rugă- 
ciunel. Această expresie conţine variante și derivații. 
Astfel, Enoch, în stare de extaz, din bolta abaţialei de la 
Saint-Savin, este în picioare, cu braţele întinse spre cer, 
aproape pe verticală. 

Adoraţia se exprimă cel mai bine printr-o înclinare pro- 
fundă până la jumătatea corpului. Îngerii Apocalipsei de 
pe portalul de la Saint-Savin ilustrează bine această ati- 
tudine. O regăsim la oameni. Așa este profetul Ieremia, în 
absida bisericii de la San Vincenzo da Galliano din Lom- 
bardia. Liturghia concretă pare să facă adesea loc acestui 
gest de profund respect. Este în orice caz foarte deosebit 
de prosternări și mătanii. 

Atitudinea cea mai răspândită este cea pe care o iau 
bărbaţii și femeile pe care îi vedem în genunchi sau 
sprijiniți pe călcâie, străduindu-se să prindă picioarele 
unui personaj aflat în picioare sau așezat. Acest gest de 
umilință poate avea mai multe șemnificaţii. Marchează 
respectul datorat unui superior, cererea unei binefaceri, 
penitența și în sfârșit adoraţia. Pentru profan postura 
este cu totul explicită. De altfel, textele fac menţiunea 
acestui lucru în multe ocazii. De exemplu, episcopii, în 
împrejurări grele, se aruncă la picioarele regelui pentru a 
sprijini o cerere insistentă2. Același gest reluat în contex- 
tul rugăciunii își păstrează caracteristicile esențiale. Cu 
toate acestea, personâjele îngenuncheate astfel au pal- 
mele deschise. Așa se întâmplă cu împăratul Conrad al II- 
lea și cu împărăteasa Gisela, la picioarele lui Christos în 
glorie, din Evangheliarul lui Henric al III-lea, operă execu- 


1 Miniatură publicată de M. H. VICAIRE, Saint Dominique de 
Caleruega, Paris, 1955, p. 192. 

2 Procidentes autem episcopi ad pedes regis, himiliter supplic- 
„abant ei, Fragmenta Gaufridi, 8 5. 

tată la Echternach, la mijlocul secolului al XI-lea!. Acest: 
ultim detaliu nu este fără semnificație, deoarece această 
atitudine pare o recunoaștere a grandorii lui Dumnezeu și 
nu o implorare.: ” 

De altfel este vorba despre mătanii și prosternare, ges- 
turi de scurtă durată și nu de o ședere îngenuncheată 
semnificând o rugăciune insistentă2 Acolo unde apare 
această din urmă atitudine, cel care se roagă având 
mâinile împreunate sau încruzișate, se pare că imaginea 
“ilustrează penitența3. Această poziție corporală, foarte 
specifică, rămâne rară până în secolul al XII-lea. 

Când facem analiza și în ciuda sărăciei documentației, 
gestica rugăciunii apare, graţie imaginii, mai variată decât 
a devenit după aceea. Diversitatea se explică printr-un 
simț mai acuzat al rolului corpului în exprimarea evlaviei. 
De aceea pare destul de firesc ca diversele atitudini să fi 
căpătat un sens specific. Nu se cântă laude lui Dumnezeu 

„în poziţia 'pe care o iau cei care îi solicită favoruri sau care 
se recunosc păcătoși și vinovaţi. Gestul și tonalitatea 
rugăciunii sunt în strânsă corelație. 

În mânăstiri și printre clericii supuși rânduielii, ga. 
ciunea personală este de departe mult mai răspândită 
decât în toate celelalte medii. Este acţiunea instituțiilor. 
Regula Sfântului Benedict este totuși discretă și puțin 
constrângătoare în legătură cu acest subiect. Ea indică 
modalităţile rugăciunii particulare în paraclis, fără a inci- 
ta expres la această practică. „Dacă se dorește să se roage 
în secret, cu sine, să se intre și să se roage fără zgomot, 
nu cu glas tare, ci cu lacrimi și râvnă din suflet“. Inspi- 
raţia evanghelică a textului este evidentă. Se impune to- 
tuși să remarcăm că acest pasaj nu evocă decât unul din 
aspectele devoțiunii. Slujba, lectio divina sunt deopotrivă 


1 Evangheliarul lui Henric al III-lea, mss Escorial, vitrina 17, 
fol. 2 v. 

2 E. BERTAUD, Genujflexions et meâtanies, în Dic. de 
Spiritualite, t. VI. 

3 Ibid. 

4 Regle de saint Benoit, cap. 52. 

rugăciuni, la fel ca și meditaţia care poate rezulta. În 
mânăstiri, experiența este mai mare și se amestecă cu di- 
ferițe exerciţii. Pioșenia personală rezultă din acest an- 
samblu. Ea trebuie să conducă la o formă de perfecțiune 
religioasă în care gesturile, cuvintele și gândurile nu 
încetează să fie îndreptate spre divin. Această stare este 
numită în mod obişnuit viață contemplativă. Cei mai 
experți dintre clerici și călugări nu ignoră nimic despre un 
asemenea subiect. Ă 

Este vorba despre viaţa spiritului și sufletului, ceea ce 
îndepărtează încă de 'la început lumescul și preocupările 
mundane. Antichitatea care cunoscuse foarte bine, este 
adevărat sub alte forme, o asemenea ambiţie, lasă mosș- 
tenire în același timp cuvintele și practica. Luarea în con- 
siderare a realităţilor superioare și a principiilor abstracte 
condusese filozoful la cunoașterea prin intelect și spre o 
viaţă "teoretică", adică speculativă. Căutarea divinului 
presupune, în prealabil, același efort de elevație a spiritu- 
lui și de discernământ. Ea ajunge la aceeași împăcare în 
contemplaţie a adevărurilor descoperite. De aceea terme- 
nul theoria este adoptat foarte devreme pentru a desemna 
viața contemplativă!. Medievalii folosesc deopotrivă și ter- 
menul speculatio, care înseamnă desemnarea vieții spiri- 
tului printr-un cuvânt care ţine seama de vizual, lăsând 
totodată să planeze intermediarul oglinzii. În sfârșit, con- 
templatio are exact același sens, din moment ce cunoaș- 
terea vine, încă o dată, de la vedere2. 

Orientării sufletului către divin, ce definește atât de 
bine avântul vieții contemplative, se impune să-i adău- 
găm întregul vocabular al meditaţiei. Este vorba despre o 
activitate spirituală cu totul interioară, mai puţin subtilă 
și care nu-și sesizează scopul în afara sinelui. Există, în 
acest registru de semnificaţie, un lent și obscur progres și 


y 


1 L. GOUGAUD, La „theoria“ dans la spiritualite medievale, în 
Revue d'ascetique et de mystique, 1922, pp. 381-394. 

2 J. LECLERCQ, Etudes sur la vocabulaire monastique [836], 
p. 80 și urm. 

mult mai puţină iluminare. Acest demers mai greoi se 
hrănește din textele sacre, din tratatele teologice și din în- 
vățătura primită în mânăstiri. Acest drum este acela al 
unei întregi vieți. Poate fi un dialog interior sau o medi- 
tație îndelungată. În mijlocul acestei acțiuni, îndelungată 
şi anevoioasă, apare deodată experiența mistică cu ceea 
ce are ea pătrunzător și neașteptat. O oarecare particula- 
ritate de limbaj -ne poate deodată dezvălui amploarea 
descoperirii. Cutare autor care vorbește despre Dumne- 
zeu ca despre un Dominus înlocuiește subit acest termen 
prin acela de sponsus, exact în momentul când tratează 
despre roadele contemplației!. 

În secolele al XI-lea și al XII-lea, problemele specifice 
vieţii spirituale sunt abordate într-o literatură specifică de 
care se folosesc, în principal, călugări și canonici supuși 
rânduielii, fiecare referindu-se la experiența profesorilor 
din congregația sa privată și folosind de preferinţă lucrări 
scrise de ei. Datorită acestui fapt, există veritabile școli de 
viaţă spirituală cu propriile lor caracteristici. Istoria 
spiritualităţii a constat multă vreme din descrierea dife- 
ritelor orientări a fiecăreia dintre ele, străduindu-se să le 
situeaze în cadrul unei evoluţii generale. Pentru aceasta 
se luau în considerare personalitatea celor mai mari au- 
tori și orientările religioase ale familiei monastice sau 
canoniale căreia îi aparțineau?. 

Aceste opere pun de fapt probleme mult mai funda- 
mentale care determină interogarea asupra sensului 
însuși al evoluţiei spirituale a creștinătății occidentale. 
Sub titlurile cele mai diverse, aceste opere sunt cel mai 
adesea tratate asupra meditaţiei și a contemplației. Ele 
devin foarte numeroase încă de la începutul secolului al 


1 Acest pasaj se găsește în Lettre sur la vie conternplative a 
lui GUIGUES 1 CARTUZIANUL, ed. E. Colledge şi J. Walsh, 
Paris, 1970,'pp. 96-98. 

2 Este cazul lucrărilor clasice. P. POURRAT, La spiritualite 
chretienne, t. II: Le Moyen Age, Paris, 1924; J. LECLERCOQ, F. 
VANDENBROUCKE, L. BOUYER, Histoire de la spiritualite [135]. 

XII-lea. Desigur că se impune să se hrănească spiritele și 
inimile prin expunerea fără încetare a diferitelor aspecte 
ale misterului creștin. De asemenea este necesar să fie 
călăuziți aceia care înaintează pe această cale. prin sta- 
bilirea etapelor și avansarea, în scopul ca nimeni să nu fie 
înșelat. Cele două aspecte ale acţiunii nu sunt totdeauna 
distincte, mai ales atunci când este vorba despre o învă- 
țătură orală, revăzută, corectată și completată de autor. 

Comparativ cu această sumedenie de meditații, rugă- 
ciunea propriu-zisă pare să reţină mai puţin atenţia. 
Legătura dintre recitarea Psalmilor sau a altor formule 
fixate de tradiţie și rugăciunile personale nu pare eviden- 
tă. Există întrebări asupra acestui aspect!. În plus, rugă- 
ciunea particulară se îndreaptă către cerere, oricare ar fi 
forma acesteia. Arta de a se ruga este prin urmare în 
intenţia sa cu totul diferită de căutarea spirituală. .Evi- 
dent că ne putem pune aceeași întrebare în legătură cu 
slujba divină. S-ar impune să ne întrebăm în legătură cu 
importanța unei spiritualități derivate din liturghia ofi- 
cială în mediile monastice și canonale2. Se pare că în isto- 
ria spiritualității occidentale a fost un moment în care 
slăvirea lui Dumnezeu, celebrată cu splendoare într-o sluj- 
bă atât de somptuoasă pe cât este cu putință, creează 
din punct de „vedere psihologic pasul spre meditaţie și 
spre contemplaţie. Este vorba aici despre o ușoară schirn- 
bare, -dar de cel mai mare interes, deoarece arată că 
experienţa spirituală și mistică trece în cea mai mare 
parte printr-o căutare individuală și se hrănește mult mai 
puțin din rugăciunea oficială a Bisericii. Există, și la acest 
nivel, descoperirea individului dacă nu a subiectivităţii. 
Înmulțirea tratatelor despre contemplaţie este probabil 
semnul unei descoperiri. 


1 Este sensul micului opuscul al lui HUGO DIN SAINT- 
VICTOR De modo orandi, în PL, 176 c 977-987, unde toate aces- 
te chestiuni sunt abordate. 

2 J. LECLERCQ, Culte liturgique et priere intime dans le monach- 
sime au Moyen Age, în Maison-Dieu, 1962, no 69, pp. 39-55. 

În interiorul vieţii supuse rânduielii condusă de in- 
stituţii și de cutume bine stabilite, se localizează o cău- 
tare spirituală și mistică ce este un destin individual. În 
vreme ce mânăstirea se referea la prima comunitate creș- 
tină de la Ierusalim, străduindu-se să îi adopte principiile 
şi spiritul, viața spirituală găsește un model în Maria. 
Ideea este dezvoltată încă din secolul al LX-lea. Sfântul 
Odilon îi dă o amploare mai mare. El consideră că Maria 
se află la confluenţa dintre viața activă și viața contem- 
plativă, eminentă în prima ca și în cealaltă. Ea nu înce- 
tase niciodată să-și slujească fiul. Tăcerea sa, rezervarea 
sa și dragostea sa făceau din ea idealul unui contemplativ 
în căutarea lui Dumnezeu. Viaţa Fecioarei se impune, nu 
în misterul creștin, unde este recunoscută de multă vre- 
me, ci în spiritualitatea vie și în sensibilitate. Tot ce există 
discret și ascuns în contemplație găsea mulțumită aces- 
tui model o justificare completă. 

În sfârșit, nu s-ar putea părăsi istoria pietăţii fără să 
recunoaștem că mistica este o lume rezervată acelora care 
pot intra aici fără piedici. Istoricul nu are acces aici decât 
prin mica poartă punând întrebări care probabil nu sunt 
cele mai importante. El se străduiește să inventarieze 
vocabularul, să înțeleagă jocul de metafore care permite 
exprimarea realităților dificil de stăpânit. El confruntă 
cuvintele, temele și mișcările afective. E1 se străduiește să 
perceapă diferenţele de tonalitate ce diversifică expe- 
riențele. Aici Christos crucificat se află în centrul emoţiei, 
dincolo este soțul sufletului. Mistica se exprimă cel mai 
bine prin comentariile despre Cântarea Cântărilor, deoa- 
rece argumentul acestei cărți din Biblie permite toate 
variațiile despre elanul sufletului îndrăgostit. În acest do- 
-meniu Guillaume de Saint-Thierry și Sfântul Bernard, 
pentru a nu vorbi decât despre cei mai mări, stiu să ex- 
prime culmea a ceea ce este sublimul!. În contextul seco- 
lului al XII-lea, ocupat în întregime de dragoste, accentul 


1 E. GILSON, La theologie mystique [632]. 

misticilor este indispensabil pentru o apreciere justă a 
totalității experienței umane. 


E. CULTURA ȘI ROLUL SĂU 


Dacă ar fi suficient, pentru a pune în evidenţă rolul 
culturii în pietate, să remarcăm că, până la sfârșitul se- 
colului al XII-lea, aproape două treimi din lucrări sunt 
scrise de călugări și restul are ca autori episcopi și cano- 
nici, chestiunea ar fi repede înțeleasă. Problema nu se 
află aici, din moment ce. monopolul clericilor asupra 
expresiei scrise este un fapt stabilit de multă vreme. 
Adevărata problemă este de a ști ce rol specific joacă viaţa 
intelectuală în pietate și de ce toate mișcările reforma- 
toare se pot prevala de sprijinul său. Nimeni nu pune la 
îndoială evidenţa istorică a acestei legături dintre cele 
două fenomene. Totuși nu este simplu să ne dăm seama 
de motivații, de căi și mijloace și, în sfârșit, de rezultate. 
Amestecul de fapte religioase cu cele intelectuale poate că 
face zadarnică sau indiscretă căutarea fenomenului mo- 
trice, oricare ar fi afirmaţiile contemporanilor. Specificul 
unei integrări bine făcute este exact de a rezista la ana- 
liză. | 

Arta literară cea mai umilă, gramatica, este promovată 
foarte devreme la rangul mijloacelor de mântuire. Asupra 
acestui subiect, Smaragdus, abate de Saint-Mihiel, în pri- 
ma jumătate a secolului al IX-lea este dintre toți contem-- 
poranii cel mai explicit. El face elogiul acestei științe în- 
-tr-un poem ce servește drept prolog pentru lucrarea sa 
despre gramatică. „Aici, scrie el, veţi găsi această măsură 

- de aur .ce vine din cer şi cu care ne-a gratificat însuși 
Sfântul Spirit. Aici ne povestește el marile acţiuni ale Pa- 
triarhilor, aici unde rezonează lirismul Psalmilor: această 
carte mică este plină de daruri sacre; conține Scriptura. 
Este parfumată cu gramatică. Or, Scriptura ne învaţă să 
căutăm Împărăţia lui Dumnezeu; să ne desprindem de 

pământ, să ne ridicăm cât mai sus. Ea promite tuturor 
celor preafericiţi aceste binefaceri cerești: să trăiești cu 
Domnul, să locuiești mereu cu el. Prin urmare gramatica, 
prin bunătatea lui Dumnezeu, acordă mari binefaceri 
acelora care o citesc cu grijă”l. - 

Această fervoare pentru gramatică derivă direct din 
locul recunoscut Sfintei Scripturi în căutarea mântuirii. 
Preambul indispensabil pentru lectura singurei cărți ce 
contează cu adevărat pentru destinul omului, ea este gra- 
tificată parțial cu meritele care decurg de aici. Un aseme- 
nea transfer nu are nevoie de multe explicaţii, la acest 
prim nivel de evidenţă, cel puţin. Cine nu cunoaște gra- 
matica este în afara stării de luare la cunoștință a Re- 
velaţiei. Totuși rămâne faptul că asemenea afirmaţii incită 
la interogaţii despre locul respectiv ce este făcut textului. 
scris, acelorași cuvinte proclamate, în sensul pe care îl 
dezvoltă ei și la lecţiile de doctrină și morală pe care citi- 
torul le poate lua ca pe tot atâtea roade bune ale pietăţii. 
Pentru Moderni, este cât se poate de evident că numai 
lecţiile Scripturii perfect integrate științei și comporta- 
mentului pot avea o virtute religioasă. Singurele care con- 
tează sunt viața morală și viaţa spirituală. Nimic nu 
dovedește că se întâmplă același lucru în această direcție 
în epoca carolingiană și în secolele ce urmează. Efectele 
benefice ale Scripturii nu se limitează la această transfor- 
mare interioară a omului sub controlul propriei sale 
conștiințe. Caracterul sacru al textului este ca și inde- 
pendent de utilizarea care i se poate da. EI se răsfrânge 
asupra pergamentelor ce îl poartă și asupra cărților care 
sunt decorate ca relitvele ce conțin rămășițele unui 
sfânt?. Dacă se continuă această comparație, gramatica 
ce permite citirea este ca și atingerea ce înlesnește cap- 


1 MGH, Poet. Lat., 1, 607, text tradus și citat de J. 
LECLERCQ, L'amour des lettres [158], p. 48. 

2 Sfântul Francisc împarte ca relicve pagini din Evanghelii și 
înţelege să culeagă cuvântul lui Dumnezeu de acolo de unde se 
află scris. 

tarea forțelor sacre ce-sălășluiesc în relicve. Miracolul este 
aici cu totul spiritual, el nu aduce însănătoșirea, ci des- 
chide porțile cerului. i 

Dacă vom continua același raţionament, poate să re- 
iasă că liturghia care este în principal proclamarea de for- 
mule sacre, lectio divina, şi chiar cunoașterea mai discur- 
sivă a Scripturii pot avea o virtute constitutivă a spiri- 
tualităţii. Lectura Bibliei are ceva din forța sfintelor taine, 
deoarece ea sanctifică spiritul. În faimosul text despre 
cele patru componente ale divinului, Radulfus Glaber 
scrie: „Există patru Evanghelii, ce constituie în spiritul 
nostru lumea superioară; există tot atâtea elemente ce 
stabilesc lumea interioară, există de asemenea patru 
virtuți ce vin în fruntea tuturor celorlalte"!. Desigur că nu 
putem aștepta de la acest cronicar o formulare riguroasă 
şi nu trebuie să considerăm în litera lor simetriile aproxi- 
mative. Totuși, concepțiile lui Glaber par revelatoare pen- 
tru această capacitate pe care Scriptura o poate avea în 
însăși nașterea spiritualităţii. Este, desigur,.ceea ce înțe- 
lege el exact prin Evanghelie care pune aici cel mai mult 
probleme. Se pare că poate fi vorba despre doctrină ce 
deschide spre cunoașterea lui Christos și care își sta- 
bilește prezenţa în sufletul omenesc. Ştiinţa fondează 
pietatea într-un mod radical. 

De o manieră mai generală, întregul statut al culturii 
decurge dintr-o afirmaţie reluată fără încetare. Știința se 
învaţă în cartea Naturii și în cea a Revelaţiei. Și una și 
cealaltă sunt opera lui Dumnezeu. Într-un caz este vorba 
despre creaţie, în celălalt despre răscumpărare. Această 
simetrie este dezvoltată din plin de aproape toți autorii. 
Întreaga știință este bună, numai să nu se transforme în 
eroare, ceea ce 'este pur omenesc. Păcatul, orbirea prin 
necunoașterea credinţei creştine sunt suficiente pentru a 
explica aceste devieri. De atunci, orice strădanie de înțe- 


1 RAOUL GLABER, Les cinq livres de ses histoires, ed. M. 
Prou, Paris, 1886, pp. 2-5. 

legere este o căutare de căi divine. Este o acţiune sfântă 
oricare ar fi registrul căruia i se adresează. De la optimis- 
mul imperial al epocii carolingiene la o apreciere mai 
exactă a limitelor și a minciunilor, evoluția este sigură. 
Nimic nu știrbește convingerile de fond. 

În sfârșit, rămâne, în acest domeniu, să ţinem seama 
de ceea ce revine teoriilor sufletului. Cunoașterea îriseam- 
nă primirea iluminării adevărului. Oricare ar fi efortul 
omenesc ce intră în această căutare, ea nu reuşeşte fără 
intervenția acestui soare al spiritelor care este Dumnezeu. 
Reflectarea asupra sufletului și asupra capacităţii sale de 
a primi adevărul face din știință și cultură un bun sublim 
care, în părțile sale cele mai subtile, este pur divin. 


VI 


Viaţa evanghelică şi erezia 


Nu există creştinism fără referire la Evanghelie și la 
lisus Christos. O afirmaţie de o banalitate atât de provo- 
cantă nu este lipsită de consecințe numeroase. 

Religia creștină nu este originară din Europa Occi- 
dentală și nu are rădăcini în tradiţiile sale etnice. Ea a 
fost introdusă aici prin exemple de viață, o învăţătură și.o 
încadrare eficace. În epoca carolingiană, acest fenomen 
este de dată recentă. Mai mult, nu este decât la început 
în anumite regiuni. Or, creștinismul se aclimatizează. El 
se naturalizează în așa măsură încât pătrunde impul- 
surile religioase cele mai populare, nu fără a face însă 
concesii mentalităților de origine. Există în Europa Occi- 
dentală o „viaţă creștină ce s-a născut din această asimi- 
lare. Comportamentul religios pe care îl inspiră este cu 
totul acceptabil, chiar dacă se acomodează cu deficiențe 
individuale și cu o anumită lipsă de vigilență cu privire la 
elementele străine tradiţiei creștine. | 

Or, Evanghelia este deopotrivă un text ce are o reali- 
tate obiectivă pe care nici una din nevoile vieţii nu o poate 
transforma. Ea rămâne ca normă a Revelaţiei și a vieții 
religioase, principiu al oricărei reveniri la surse și al 
oricărei. reînnoiri. Literaţii au acces la ea, fără dificultate, 
în traducerea latină a Sfântului Ieronim revăzută de Alcuin. 
În. afara acestor cercuri de clerici, limba este un obstacol 
insurmontabil. Traduceri în limba vulgară sunt făcute și 

dau rezultate semnificative încă din secolul al XII-lea. Nu 
se.poate aprecia influența lor!. Mediile cărora le sunt des- 
tinate aceste lucrări nu pot fi definite cu claritate. Aceste 
traduceri nu par să se adreseze unor persoane care știu 
să citească, dar care nu cunosc limba latină, deoarece, 
după toate aparențele, există foarte puţini din această 
categorie. Ele slujesc mai curând drept suport scris pen- 
tru lecturi sau comentarii făcute pentru folosul neștiuto- 
rilor de carte, de clerici ce cunosc și una și cealaltă limbă. 
Prin recursul la cuvânt, difuzarea temelor evanghelice 
este considerabil amplificată. 

Această transmitere orală leagă Evanghelia de cei care 
o vestesc. Se înţelege greșit că efortul de a traduce și de a 
explica Scriptura este fapta clericilor care nu trăiesc ei 
înșiși potrivit acestei inspirații. Atunci când nu este vorba 
de o simplă predicare itinerantă, această căutare deter- 
mină formarea de mici grupuri fervente, în principal în 
oraș. Ele apar atunci când din mijlocul lor se naște o fi- 
gură de oarecare importanță sau atunci când sunt sus- 
pecți de erezie. Se poate aprecia că cel mai mare număr 
scapă. - 

Că o asemenea întreprindere nu este fără risc, succe- 
siunea evenimentelor o demonstrează suficient. Este ade- 
vărat că citirea Evangheliei nu este o chestiune atât de 
simplă pe cât pare la o primă abordare. Pentru că există 
numeroase moduri de a interoga textul, iar fiecare caută 
în el ceea ce dorește să găsească. Nimeni, chiar în secolul 
al XII-lea, nu este în căutare de cunoștințe propriu-zis is- 
torice sau arheologice. Ele sunt deplasate. Cine ar căuta 
să afle mai mult în acest domeniu s-ar raporta la opera 
Sfântului Ieronim. Grija pentru exactitate nu merge din- 


1 G. W. H. LAMPE, The Cambridge History of the Bible, vol. 2: 
The West from-the Fathers to the Reformation, Cambridge, 1969; 
S. BERGER, La Bible franșaise [142]; P. WUNDERLI, Die 
Okzitanischen Bibelibersetsgungen des Mittelalters, Frankfurt, 
1969; H. CLAVIER, Les versions provenșales de la Bible, în 
Actes du XE Congres de linguistique et de philologie romanes, 
Strasbourg, 1962, Paris, 1965, pp. 737-750; E. AMANN, 
Versions de la Bible, în DIC, t. XV. 

colo de litera textuluil. Este deja remarcabil că unele 
spirite au considerat indispensabilă recurgerea la textul 
ebraic2. Trebuie mai ales să găsești în Seriptură regiula de 
viață ce conduce spre mântuire. Acest proiect, oricât de 
religios și oricât de lăudabil este în fond, conţine o mare 
parte de subiectivitate, este adevărat că nu mai mult 
decât în multe din comentariile tradiționale. 

Acest recurs la Evanghelie nu este în sine o exigență 
nouă. Căutarea lecţiilor aplicabile în toate circumstanțele 
vieţii nu contravine cu nimic obiceiurilor monastice. Este 
posibil numai ca sensul mântuirii să fie ușor modificat. 
Partea de morală și de comportament cotidian este învin- 
gătoare acum asupra vieţii spirituale și liturgice. De aceea 
problemele puse sunt diferite. Totuși, și într-un caz și în 
altul, preocupările prezente sunt cele care conduc 
interogatia. 

În mediile monastice și deopotrivă la clerici, subiectivi- 
tatea era încadrată de tradiţie. Regulile generale de. 
hermeneutică permiteau situarea sensului spiritual sau a 
celui moral în cadrul general al unei interpretări de an- 
samblu. Mai mult, frecventarea scrierilor Părinților și ale 
altor autori ecleziastici limita inițiativele prea personale. 
lar în ceea ce privește grupusculele evanghelice, lipsa de 
cultură și de formaţie intelectuală le privează de cu- 
noașterea acestei întregi literaturi. De aceea, din lipsă de 
înrădăcinare, un anumit literalism tinde să prevaleze, 
impunând o versiune radicală a Evangheliei. 

Este sigur, de asemenea, .că cei ce înțelegeau să aibă 
un acces direct la Sfânta Scriptură erau tocmai cei pe 
care discursurile tradiționale nu-i mai puteau convinge. 
Spiritualismul alegoric vehiculat de monahism nu pare 
apt să răspundă problemelor concrete. Nu spiritul de 
sărăcie reţine atenţia, ci sărăcia adevărată și trăită.. De 
aceea evanghelismul nu pare să se.fi născut pur și simplu 


1 J. GRIBOMONT, Conscience philologique chez les scribes du 
haut Moyen Age, în La Bibbia [170], p. 665 și urm. 

2 Prologul Bibliei lui Etienne Harding aduce exact la. 
cunoştinţă veritas hebraica. Cazul nu este unic. 

din descoperirea. unui text, oricât de bogat și oricât de 
profund ar fi. Este o schimbare globală. Situaţiilor inedite 
le corespunde un mod nou de a trăi și de a se referi la 
Evanghelie. 


A. ALEGEREA EVANGHELICĂ 


Aprecierea exactă a schimbării comportamentului 
moral și a mentalităților religioase antrenată de o mai 
bună cunoaștere a Noului Testament este o acţiune 
destul de anevoioasă. Chiar astăzi, istoricul nu are pers- 
pectiva faptelor, pentru că evanghelismul a reuşit atât de 
bine în Europa Occidentală, încât pare improbabil să 
găsim urma vreunei stări de spirit anterioare și diferite. 
Pare încă și mai de neconceput să recunoaștem o valoare 
atitudinilor și punctelor de vedere repudiate de reforma- 
torii din secolele al XI-lea și al XII-lea. Mentalităţile mo- 
demme îi datorează atât de mult lui Francisc din Assisi, 
încât ar fi neașteptat să fii echitabil cu predecesorii săi. 
Este greu de imaginat că ar fi putut exista un creștinism 
legitim. și destul de diferit. 

Or, variațiile mentalităților nu pot fi manifeste decât 
pentru perioade destul. de lungi, prin compararea unui 
punct de plecare cu un rezultat. Acest exercițiu nu îi en- 
„tuziasmează pe istoricii care știu că nici o situaţie nu este 
cu adevărat identică alteia, iar orice apropiere este în 
parte factice. Aceste descrieri, ce fac să iasă la iveală dife- 
rențele, lasă adesea în umbră căile și mijloacele, etapele 
și cauzele. 

Cercetări de acest fel impun și alte câteva remarci pre- 
alabile, necesare pentru exacta înţelegere a fenomenelor. 
Comportamentul religios nu este, în sine, cu totul origi- 
nal. Se inspiră din modele propuse de exemplu sau de în- 
vățătură. Lasă spațiu larg imitării gesturilor și atițudinilor 
primite deja. În fiecare caz, se impune să cercetăm referi- 
rile pe care le face o mișcare religioasă. Astfel, evanghelis- 
mul din secolul al XII-lea nu citează întreaga Evanghelie, 

ci, de preferință, câteva pasaje privilegiate considerate 
utile în mod special. Aceste alegeri sunt, desigur, cu totul 
semnificative pentru modul. de a interoga Scriptural. De 
aceea, prin simpla schimbare a textelor citate în mod 
obișnuit,. tonalitatea generală a unei mișcări religioase 
poate apărea foarte diferită. 

Creștinismul dă vieții credincioșilor săi un scop care se 
află în lumea de dincolo. De aceea este imuabil. Adapta- 
rea comportamentelor ţine de secol și de oameni. Nu poa- 
te fi exclus că într-un context puţin evolutiv, se mențin 
forme aparent arhaice, pentru că ele răspund totdeauna 
scopului fixat. Ele rezistă uneori destul de multă vreme 
pentru a-și da seama de îmbătrânirea noilor atitudini. 
Coabitarea sensibilităţilor și comportamentelor diferite 
este obișnuită în Biserică. Stabilitatea ordinelor monas- 
tice vechi ar fi suficientă pentru a o dovedi. 

Pentru a aprecia amploarea transformării în aproxima- 
tiv trei secole, se impune în primul rând să descriem sen- 
sibilitatea religioasă a epocii carolingiene. Creștinismul 
era axat atunci pe mântuire, pe care credincioșii o obţi- 
neau de la un Dumnezeu, regele cerurilor, care le împli- 
nea rugăciunile și le acorda iertarea sa. Trebuie să faci 
parte din poporul său și prin urmare să intri în Biserica 
sa prin botez. Se impune să-l preamărim, pentru că este 
atotputernic: Trebuie să-l invocăm și să ne rugăm lui. S-a 
scris prea mult că, în acele vremuri, creștinii se adresau 
lui Dumnezeu din Vechiul Testament, judecător înspăi- 
mântător și ștăpân de temut. Christos nu este.absent din 
texte nici din cucernicie. El însuși este celest, este a doua 
persoană din Treime. Înviat, el domnește de-a dreapta lui 
Dumnezeu și conduce lumea ca stăpân și ca mântuitor. 
Dar sensibilitatea la viața pământeană și trupească a lui 
Christos este cea care lipsește. Judecând astfel, literații și 
savanții pun foarte corect accentul pe clipa prezentă. 
Pentru ei este important că Mântuitorul este lângă Dum- 


1 T. MATURA, Le radicalisme evangelique, aux sources de la 
vie chretienne, Paris, 1978. 

nezeu și nu referirile arheologice la viața pe care a petre- 
cut-o el cândva pe pământul sfânt. Această construcție 
teocentrică este inatacabilă din punct de vedere doctrinar. 
Poate că îi lipsește căldura umană, dacă o judecăm potri- 
vit normelor de afectivitate ce au prevalat după aceea. 

Nu ni se pare necesar să despărțim elaborările: cleri- 
cilor de religia trăită de diferitele popoare care compun 
Imperiul franc. A te adresa lui Dumnezeu, care este stă- 
pânul cerurilor, al cărui credincios ești, este o atitudine 
familiară, deoarece nu se discută altfel în privinţa con- 
ducătorilor și a regilor!. Pare a fi ușor să treci de la unul 
la altul. Acești oameni nu par să fi avut vreo aversiune în 
a se socoti printre clienţii sau cei crescuţi în spiritul lui 
Dumnezeu. Aceste sentimente incontestabil superioare 
pot coabita cu practici superstițioase. A căuta să provoci 
o intervenţie -a lui Dumnezeu în cursul evenimentelor, 
printr-o ordalie sau o minune, se inserează destul de ușor 
în aceşt sistem. i 

Or, convingerilor bine exprimate de savanţi le cores- 
pund gesturi adaptate. Ideea pe care și-o fac despre Dum- 
nezeu și despre mântuire trebuie să se confrunte cu rugă- 
ciunea liturgică și practica sacramentară. Sensibilitatea 
artistică, în tot ceea ce privește cultul și bisericile, pare în 
acord strâns cu aceste concepții de fond. Este sigur că 
morala poate primi o lumină folositoare dacă o plasăm în 
aceste perspective generale. Pe scurt, viața pământească, 
în prealabil mizerabilă pentru eternitatea preafericită, se 
apropie foarte mult de aceasta atunci când; în celebrarea 
misterelor, oamenii întrevăd strălucirea ordinii. cerești 
căreia îi sunt făgăduiți. 

Coerenţa dintre doctrină, sensibilitate și celebrări pare 
indiscutabilă. Un asemenea sistem este solid și în con- 
secinţă durabil. Viaţa monastică care se dezvoltă în 
Europa Occidentală în secolele al IX-lea și al X-lea dă 
acestor doctrine o interpretare pioasă, savantă și ecle- 


1 MANUALUL DHUODEI ilustrează în multe cazuri această 
paralelă. Cf. Manuel pour mon fils, ed. P. Rich€, Paris, 1975. 

zială. Pe baze spirituale atât de limpede definite, se poate 
duce o viaţă de o perfecțiune recunoscută. 

Nimic nu ne permite să credem că se poate trece de la 
acest sistem religios la concepții ce dau naştere evanghe- 
lismului prin simplă evoluție internă. Confruntarea expe- 
riențelor trebuie să fie minuțioasă, dacă vrem să înţe- 
legem cum s-au introdus transformările într-un cadru 
care nu le reclama. 

Formele noi pe care le îmbracă viaţa religioasă sunt 
binecunoscute, din moment ce cronicarii le descriu. As- 
pectele exterioare sunt atât de surprinzătoare, încât sunt 
imediat relevate. Creștinii în căutare de perfecțiune re- 
nunţă la bunurile lor și la lume, fără ca, pentru aceasta, 
să se ducă la mânăstirile vechi și binecunoscute. Preferă 
singurătatea și o viață mai auţonomă. Eremiţii, la margi- 
nea pădurilor, duc o viaţă austeră până la sărăcie. Priva- 
iunea îi constrânge la munca manuală, pentru că ei în- 
țeleg să se îngrijească singuri de ceea ce le este necesar. 
Uneori, se grupează. În grupuri mici, parcurg drumurile 
predicând și căutându-și hrana. Ei se confruntă cu peri- 
colele publice care îi așteaptă pe străinii ce călătoresc fără 
escortă. Uneori se transformă în pelerini. Deveniţi prea 
numeroși, deoarece exemplul lor este contagios, se sta- 
bilesc într-un loc și întemeiază aici o'mânăstire de un stil 
nou. | 

Viața itinerantă prin predicare și cerșire pare să exercite 
o atracţie extraordinară. "Este, evident, o formă de viaţă 
comunitară care se desparte într-un fel de idealul eremitic 
atât de sesizabil la început. Singurătatea, oricare ar fi im- 
portanța ei ocazională, nu este esenţialul. S-ar. putea face 
aceeași remarcă în legătură cu rătăcirea de colo-colo și cu 
predicarea. Este adevărat totuși faptul că anumite comu- 
nităţi devenite stabile întreţțin predicatori care pleacă în 
mod regulat în turneu. Ordinul de la Fontevraud își pre- 
gătește întemeierile pentru a se consacra cu plăcere acestei 
sarcini de evanghelizare. Cei de la Premontres nu ignoră 
nici ei această misiune. În sfârșit, în toate cazurile austeri- 
tatea rămâne ca un punct determinant al acestui nou com- 
portament. ă 

Referirile la Noul Testament ale acestui nou mod de 
viață, sub cele două forme succesive ale sale, de grup iti- 
nerant și de comunitate stabilă, sunt explicite. În primul 
caz, este vorba de trimiterea în misiune a apostolilor și a 
discipolilor așa cum se face referire în Evanghelii, în cel 
de al doilea, ceea ce servește drept model este comuni- 
tatea creștină primitivă de la Ierusalim. Contemporanii 
văd, desigur, mult mai puțină opoziţie între aceste două 
tipuri de comportament, decât istoricii. Misiunea este 
trecătoare și Apostolii trăiesc în comunitatea primitivă. Pe 
bună dreptate sau nu, la diferiţi autori este vorba, şi într- 
unul și în celălalt caz, de o viață apostolică, adică de imi- 
tarea a ceea ce Apostolii au trăit cu adevărat, în jurul lui 
Christos şi în prima comunitate la lerusalim!. 

Fie că este vorba despre monahismul vechi sau nou ori 
chiar de clerici regulari, există un moment când aceste 
referiri la Noul Testament devin mai presante pentru a 
justifica, și la unii și la alţii, o existență și un mod de 
viață. Și anume, în ciuda diferenţelor concrete, există o 
unitate în atitudinea profundă față de stările de per- 
fecţiune. Ceea ce este important este această insistență în 
invocarea exemplului Apostolilor, pentru că textele nu ne 
lasă nici o îndoială în legătură cu caracterul istoric al 
acestei trimiteri, pentru autorii din secolele al XI-lea şi al 
XII-lea. Este un mod de viaţă trecut ce justifică, la mai 
mult de o mie de ani după, adoptarea unui comporta- 
ment. Nu mai este vorba de a celebra, oricât de bine posi- 
bil, cultul unui Dumnezeu viu și mare, ci de a-i imita pe 
Apostolii săi. Referirea are ceva arheologic, oricâtă grijă s-ar 
pune în sublinierea continuității tradiţiei. 

A aprecia în această problemă schimbarea de atitudine 
pe trei secole este destul de simplu. Se trece de la celest 
la terestru, de la o viziune angelică a vieții monastice la o 
vedere umană. Nu se mai atinge atât de direct spiritualul. 


1 L. M. DEWAILLY, Note sur l'histoire de l'adjectiv: 
Apostolique, în Melanges de science. religieuse, 1946, pp. 141- 
152. ! 

Condiţia de spirit întrupat impune în primul rând mortifi- 
carea și moralitatea. Tinde să prevaleze sensul concretu- 
lui şi al istoricului. Este deodată descoperită densitatea 
realităţilor. Adunate, toate aceste diferenţe dau o altă 
tonalitate vieţii religioase. 

Punerea în evidenţă a două atitudini nu înseamnă 
luminarea căilor care duc de la una la cealaltă, nici mar- 
carea etapelor, nici reținerea soluțiilor de compromis. Or, 
istoria reală a vieții spirituale se disimulează în aceste 
alunecări uneori imperceptibile, pentru a se dezvălui deo- 
dată într-o inovaţie îndelung maturizată. 

Argumentul cel mai puternic în favoarea adoptării de 
referiri apostolice în apărarea şi ilustrarea vieții religioase, 
toate formele confundându-se, pare ieșit din practica 
imitării. Se știe, fără a mai fi nevoie să revenim aici, rolul 
pe care îl joacă acest principiu în întreaga religie. Nici o 
pedagogie nu poate face economia acestui principiu, și 
cea din Evul Mediu mai puţin decât oricare alta, chiar 
dacă nu ar fi decât amploarea tradiţiei culturale moșteni- 
te de la antichitate. A imita este o idee familiară tuturor 
literaților încă din vremurile carolingiene. Viața unui 
creștin nu se concepe fără referire la sfinți, care sunt tot 
atâtea modele. În acest domeniu, exemplele pe care le 
poate oferi Biblia sunt, dintre toate, cele mai irecuzabile!. 
Istoria Sfântă moștenește astfel întreaga tradiţie civică a 
pedagogiei romane, unde caracterele se făureau prin 
meditaţia la virtuțile celor mai în vârstă. Se întâmplă la fel 
la: creștini, numai că Scipio lasă locul regelui David sau 
Sfântului, Pavel. Personajele sunt, și într-un caz și în al- 
tul, ad exernplum?. De altfel, în afară de intermedierea în 


1 Se relevă de exemplu o suită impresionantă de exemple 
luate din Vechiul Testament în Manuel de Dhuoda. Este vorba, 
este adevărat, despre o mamă care îi scrie unui fiu a cărui carieră 
se desfășoară în lume. Modelele apostolice sunt rnai clericale. 

2 Vocaţia ad exemplum a personajelor din Istoria Sfântă este 
tradițională. Este admirabil rezumată de Sfântul Toma atunci 
când analizează locul istoriei în teologie, Summa Theologiae, | 
qu. ], a. 2. 

favoarea credincioşilor lor, ce alt rol se poate aloca sfin- 
ților? Din această cauză funcția pedagogică a personajelor 
este mai aparentă în referirile la Vechiul Testament, de- 
oarece creștinii nu așteaptă de la patriarhi sau de la profeți 
ceea ce au obiceiul să ceară de la sfinții familiari lor. 

Ajuns la acest punct, nu este dificil să explici de ce și 
cum imitaţia s-a fixat în principal asupra discipolilor și a 
apostolilor. Acestea sunt, foarte obiectiv, modelele cele 
mai sigure. Nu pentru că ei l-au văzut cu ochii lor pe 
Christos, ci pentru că ei au primit direct învățătura sa şi 
ei sunt stâlpii Bisericii. Este poate mai puţin percepută 
eminenta sfințenie a Apostolilor, cât locul lor inegalabil în 
Biserică. Dacă se întâmplă astfel, referirea la discipoli şi 
la Apostoli este fructul unei mai bune aprecieri a Bisericii, 
a naturii sale și a rolului său. Acest fapt se înscrie în miş- 
carea lentă de conștientizare de sine, care marchează în- 
treaga istorie a Bisericii, încă din vremurile carolingiene. 

O asemenea evoluţie nu-i privește pe toţi credincioșii, 
ci doar pe cei care pot fi sensibili la evocarea Bisericii 
primitive, pentru că au simțul eclezilogic;: Aceștia sunt, 
evident, în primul rând, clericii și călugării, ei fiind primii 
ce pot trece de la o percepere directă a sacrului la ideea 
unei comunități creștine întemeiate pe învăţătura și viața 
Apostolilor. Exemplul lor este după aceea în măsură să 
antreneze adeziunea unui număr mai mare, 

Imitarea Apostolilor nu este în sine fără consecințe. Ea 
tinde să promoveze un comportament general, prin refe- 
rirea la un rnodel eminent și trecut. Asceza, munca manua- 
lă, predicarea, cerșetoria, și chiar simple gesturi exterioare 
se pot reclama direct de la Apostoli sau din învățăturile 
Evangheliei, luate în litera lor. Cuvintele pe care lisus le 
adresează discipolilor în momentul când îi trimite în misi- 
une pot deveni regula implicită a unui comportament2. Nu 


1 G. MICCOL, Ecclesiae primitivae forma, în Studi Medievali, 
1960, pp. 460-498. 
2 M. H. VICAIRE, L'imitation des Apâtres 1616]. 

prea se vede ce autoritate s-ar putea opune aplicării spon- 
tane a unui asemenea program. Aceste inițiative nu sunt 
fără risc, istoria ne arată acest lucru fără echivoc. 

Imitarea Apostolilor tinde să facă să predomine un 
comportament concret față de o liturghie celebrată spre 
preamărirea lui Dumnezeu, chiar dacă aceste două as- 
pecte ale vieţii religioase nu se exclud unul pe celălalt. 
Moralitatea devine norma de viaţă și este prevalentă faţă 
de obligațiile cultului sau ale regulii. Instituţiile nu au 
valoare decât în măsura în care asigură difuzarea noului 
ideal de viaţă. Există o reevaluare intemă a tuturor orga- 
nismelor Bisericii, pe baza convingerilor căpătate prin 
această referire la Apostolil. Evanghelismul-se impune ca 
o evidenţă și lasă în urmă celelalte comportamente reli- 
gioase. 

Această alegere evanghelică, ce țransformă într-un 
mod atât de radical mentalităţile religioase, se inserează 
într-un context global. Este limpede că apariţia conştiinţei 
individuale favorizează apariția percepţiei morale. Sen- 
timentul păcatului sporește exigenţele acesteia. La rândul 
său, descoperirea naturii face să se întrevadă ponderea 
realităţilor. Lumea, carnea, puterea și banii se prezintă ca 
tot atâtea constrângeri imposibil de exorcizat printr-o 
simplă liturghie. Moralitatea în revendicările sale abrupte 
se sprijină pe realităţi dure și aspre. Tensiunea intemă 
este mai violentă. Cei care înţeleg să urmeze căile Evan- 
gheliei se supun unei asceze mai radicale și mai brutale 
decât înainte. Un anumit umanism spiritual, foarte con- 
ştient de toate valorile umane, pare să ilustreze virtuțile unei 
alte epoci și rezistă cu dificultate la ofensiva spiritului nou?. 


1 În acest spirit trebuie să citim De consideratione a SFÂN- 
TULUI BERNARD care trece Biserica prin furcile Evangheliei. Cf. 
I. DA MILANO, Vita'evasngelica e vita apostolica nellazione dei 
riformisti sul papato del secolo XII, în Problemi di storia della 
Chiesa, Milano, 1976, pp. 21-72. 

2 Tentativele de reformă prezente la Cluny în jurul lui Petrus 
Venerabilis arată că noua stare de spirit câștigă mânăstirile cele 
mai tradiționale. G. CONSTABLE, The monastic policy of Peter the 
Venerable, în Pierre Abelard [659], pp. 119-138. 

B. IMITAREA LUI CHRISTOS 


Imitarea Apostolilor înseamnă regăsirea cu ajutorul 
Sfântului Duh a fervorii Bisericii primitive. Înseamnă 
adoptarea unui- mod de viaţă care are prestigiul anti- 
chităţii și al autenticităţii. Acest scop este afișat în mod 
deschis în textele ce contribuie la elaborarea statutului 
canonic al canonicilor regulari!. La drept vorbind, reîn- 
noirea prin rechemarea celei mai vechi tradiţii este de la 
începuturile reformei gregoriene un fapt comun. Este si- 
gur că se înţelege, în același tinip, prelungirea Bisericii, ai 
da o nouă tinereţe și a o face să-și regăsească forma origi- 
nară. Această conjugare a unui prezent foarte viu deschis 
spre îndrăzneli cu o voinţă de înviere a unui trecut cunos- 
cut într-un mod aproximativ, conferă acestei căutări ten- 
siunea și echilibrul său. 

Vita apostolica era o expresie tradițională în limba ecle- 
ziastigă pentru a desemna un mod de viaţă recunoscut de 
multă vreme. Ea desemnează un ansamblu de cutume și 
de dispoziţii ce conduc comunităţile de clerici regulari. 
Această instituţie fusese laborios pusă la punct “de epis- 
copi şi concilii2. Or, îndelungata coacere a fervorii reli- 
gioase, care suscită o părere preconcepută despre imi- 
tarea Apostolilor, depășește într-o măsură însemnată 
mediile canonice. Este o mișcare ce privește totul, în a- 
ceeași măsură pe eremiţi ca și pe călugări. Or, un mod de 
viaţă se poate reclama de la Apostoli și să țină seama de 
tradițiile sale. Acolo se află preocupările care se innudesc 
cu cele care inspiră regulile monastice. Există o tendință 
generală, după o spontaneitate oarecum anarhică, de co- 


1 CH. DEREINE, L'elaboration du statut canonique des 
chanoines reguliers, specialement sous Urbain II, în RHE, 1951, 
p. 546 și urm. 

2 E. MORHAIN, Origine et histoire de la Regula canoniconun 
de saint Chrodegang, în Miscellanea Pio Paschini, t. |, Roma, 
1948, pp. 173-185. 

dificare şi de legiferare!. Chiar dacă este anacronic pentru 
aceste vremuri să vrei să opui inspiraţia și instituțiile, 
există, în ciuda oricărui lucru, o oarecare dificultate în a 
extrage din Evanghelie un text care să se înrudească cu o 
regulă, iar o compilaţie de pasaje din Noul Testament nu 
este juridic eficace în toate ocaziile. Voința, clar ne- 
echivocă, de a uni în același subiect evanghelismul cu 
tradiția instituţională conduce la acţiuni disparate, care 
rezistă cu greu și care sunt adesea în transformarea2. 

Vita apostolica, în ciuda reînnoirii evanghelice, păs- 
trează savoarea unei instituţii. Există un gen de-viațţă. 
căruia i se poate adăuga o spiritualitate3. Or, ceea ce con- 
tează este comportamentul individual, mult mai mult 
decât cadrul de viață sau cutumele. Pe scurt, voinţa de a 
trăi în maniera Apostolilor conduce iremediabil la luarea 
în considerare a povestirilor evanghelice despre micul 
grup de dișcipoli ce l-au înconjurat pe lisus în timpul 
peregrinărilor sale în Iudeea, Samaria și în Galileea. Acest 
model exercită o extremă atracţie, o adevărată fascinație. 
Toţi cei care parcurg drumurile în mici cete predicând și 
cerșind se gândesc că acționează precum Apostolii și pre- 
cum Christos însuși. Există un mimetism al gestului, 
însoțit după toate aparențele de sentimente foarte elevate, 
care trece drept evanghelism. Acești noi apostoli înfruntă 
de-a lungul drumurilor privaţiunile, oboseala, persecuția, 
ceea ce îi încurajează în scopul lor, pentru că ei pot vedea 
în aceasta împlinirea cuvintelor lui lisus prin urmașul 
discipolilor săi. Dar, adesea, există numai ascetism și 
nimic mai mult. În contextul acesta viaţa aspră şi dură 


1 Astfel papa Urban al II-lea face din însoțitorii lui Robert 
d'Arbrissel la La Ro&, canonici supuși Regulii Sfântului 
Augustin. i i 

2 Această ambiguitate este caracteristică primei Reguli fran- 
ciscane,. care se străduieşte să dezvolte textele evanghelice, D. 
FLOOD W.'VAN DIJK, T. MATURA, La naissance d'un charisme, 
Paris, 1973. , 

3J. LECLERCO, IL: spiritualite des chanoines reguliers, în La 
vita comunune [488]. t. |, pp. 117-135. 

nu mai este o simplă detașare de lume, ci este semnul 
revelator al adevăratului discipol și al evanghelismului. 
Semnificația este foarte diferită. 

Gesturile par legate de Evanghelie și de însuși Christos, 
ceea ce le conferă o dimensiune pe care n-ar fi putut-o că- 
păta prin ele însele. Vita prima a Sfântului Bernard este con- 
struită pe acest principiu. Cuvintele și atitudinile abatelui 
de la Clairvaux trimit fără încetare la Evanghelii. De fiecare 
dată când un gest miraculos împrumută vreo trăsătură din 
Noul Testament, biograful subliniază acest lucru. Bernard îi 
vindecă pe orbi cu salivă, precum Christos. Întinde mâna 
spre bolnavi și îi atinge; ca și el. Comandă infirmilor. Acestor 
asimilări foarte fățișe vin să li se adauge altele. Bemard și 
însoțitorii săi prin străbaterea țării îl evocă-inevitabil pe lisus 
și discipolii săi. În toate ocaziile, abatele de la Clairvaux 
ocupă în aceste comparații locul lui Christos. Or, Vita prima 
înțelege să aducă proba eminentei sfințenii a personajului. 
Este cât se poate de evident că această constantă referire 
contribuie la aceasta și îi conferă o versiune destul de nouă, 
în care.imitarea lui Christos este subințeleasă. 

Ceea ce ne permit studiile să constatăm este în primul 
-rând un fapt hagiografic și literar. Biografii Sfântului Ber- 
nard cunosc destul Noul Testament pentru a-și umple 
textul cu aluzii. Ar fi atunci o mărturie asupra unei men- 
talităţi și nimic mai mult. Ar rămâne de ştiut dacă Ber- 
nard are conștiința că face gesturile lui Christos. În acest 
domeniu, nici o verificare nu este absolut probantă. Nu se 
poate exclude fenomenul literar, și aceasta nu din cauză 
că există câteva diferenţe între autori. Reiese deopotrivă 
cât se poate de firesc că Bernard calchiază în atitudinea 
sa, ca și în cuvintele sale, exemplul lui Christos. 

“Folosirea unor subtile comparații îndelung purtate pe 
parcursul unei biografii nu conțin nimic rar. Este un pro- 
cedeu literar bine cunoscut autorilor, care îl manevrează 
mai mult sau mai puțin fericit. Prezentarea unui personaj 
sub trăsăturile unui persecutat sau ale unui slujitor 
suferind sau chiar ale unui rege salvator poate, deopo- 

trivă, conține mai multe aluzii christologice. În acest do- 
meniu în care învățații Evului Mediu sunt de o abilitate 
deconcertantă, Modernii lasă să se piardă o parte din 
substanţă. Subtilitatea evocărilor poate deconcerta. Tre- 
buie să înțelegem foarte bine că este vorba aici despre o 
dimensiune normală a inteligenței medievale. 

La drept vorbind, tema imitării lui Christos se afla în 
faza încercărilor. Ea se elabora prin intermediul compa- 
raţiilor, a gesturilor și a oricăror feluri de sugestii, unde 
este dificil să se distingă contribuția literaturii. Nu exista. 
încă axa normală a comportamentului creștin. În contex- 
tul descoperirii evanghelismului, apare o dimensiune 
nouă a vieţii, la capătul aprofundării ascezei. Referințele 
la Christos sunt utilizate spontan și nu fără o oarecare 
naivitate. În secolul al XII-lea, nimeni nu poate aprecia 
toate dezvoltările acestor teme. Ele se impun ca idei sim- 
ple și evidențe superficiale. 

Imitarea lui Christos se impune în maniera cea mai 
convingătoare prin meditaţia asupra săracilor și sărăciei. 
Evanghelia spusese esențialul în câteva cuvinte. lisus ne 
învățase că tot ce era făcut în favoarea săracilor și a 
nefericiților se adresa direct lui. Credincioșii trebuiau să 
știe să-l recunoască sub trăsăturile lor. Asimilarea era în 
acest text clasic puternic sugerată și incita la practicarea 
operelor de ajutorare și de caritate. La mai mult la trei 
secole după aceea, această identificare este în continuare 
admisă. Atunci când Martin dă jumătate din mantia sa 
unui sărac gol, un vis îi confirmă că este vorba despre 
Christos. Această tradiţie, atestată câi se poate de bine 
încă din antichitate, conferă un fundament religios incon- 
testabil oricărui ajutor adus celor în nevoie. Sensul său 
originar nu pare să fi conținut alte semnificații. 

Or, în mediile cele mai marcate de evanghelism, ati- 
tudinea faţă de sărăcie se schimbă. Cu certitudine că este 
totdeauna bine să dai ajutor semenilor. Totuși, este liber 
adoptată poziţia cerșetorilor, a săracilor goi și a altora 
aflați în mizerie. Prin alegere deliberată, unii, după ce au 
renunţat la bunurile lor, au recurs la caritatea credin- 

cioșilor, fie că sunt eremiți, pelerini sau predicatori itine- 
ranţi. Valdo procedează astfel. Viaţa Sfântului Alexis este 
o aventură de acest gen, complicată de prezenţa unui 
cerșetor în propria sa familie. Pe scurt, acest mod de a 
trăi, codificat de Ordinele Cerșetoare în secolul al XIII-lea, 
apare într-o manieră spontană sau organizată în secolul 
al XII-lea. 

Această alegere necesită o justificare. În mediile cele 
mai. sensibile la mizeria omenească, adoptarea sărăciei 
evită eliminarea din lume a săracilor. Înseamnă îm- 
părtășirea condiţiei lor. Nu se poate exclude o asemenea 
motivație. .Ea intră numai parţial, în atitudinea anumitor 
fondatori de -Ordine și de mânăstiri. Francisc din Assisi își 
determină fraţii să se numere printre cei mai sărmani și 
să rămână la acest nivel. Alţii justifică, fără mare dificul- 
tate, cerşetoria predicatorilor itineranți prin necesitățile 
slujirii cuvântului. Orice posesiune ar fi o piedică pentru 
misiunea lor. Ceea ce dau credincioșii cu această ocazie 
este o plată cuvenită. În plus, superioritatea operelor spi- 
rituale asupra oricărei munci manuale este atât de bine 
recunoscută, încât alegerea se impune de la sine, imediat 
ce ascetismul cedează evanghelizării ca preocupare esen- 
țială. Adepții lui Pierre Valdo (valdensii), care, din acest 
motiv, refuză să se ocupe de activități servile, trăiesc în 
cerșetorie. Fraţii Predicatori, care adoptă un mod de viață 
foarte asemănător, fac la fel, reluând parțial aceeași 
argumentație!, 

Exigenţele materiale și spirituale ale apostolatului, 
voința de-a aparține comunității de săraci și dorința de a 
duce o viață simplă și umilă nu pot explica în întregime 
această alegere a sărăciei2. Motivelor pozitive sau practice 
pe care toate aceste mișcări evanghelice știu să le expună 


1 M. H. VICAIRE, Rencontre ă Pamiers des courants vaudois 
et dominicains, in Vaudois [849], pp. 163-192. 

2 B. M. BOLTON, The poverty of the Humiliati, D. FLOOD, 
Poverty [854], pp. 52-59; CH. TOUZELLIER, La pauvrete, arme 
contre l'albigeisme, en 1206, in Revue d'Hist. des Religions, 
1957, pp. 79-92; reluat în Heresie [869], pp. 189-203. 

perfect li se adaugă un altul, cu totul fundamental, pen- 
tru că dă o nouă versiune doctrinelor tradiționale, adap- 
tată spiritului caracteristic pentru sfârșitul secolului al 
XI-lea și secolul al XII-lea. O dată în plus, identificarea lui 
Christos cu săracii furnizează axa argumentației. Cel care 
în mod voluntar alege în această lume sărăcia se pune 
concret în situația celor nenorociți și a celor privați, care 
îl reprezintă pe Christos. Asimilarea sugerată de Evan- 
ghelie și aprofundată de întreaga literatură ecleziastică 
funcționează din plin. Acela care procedează astfel îl întâl- 
nește'pe Christos prin cei care îi seamănă. De aceea tre- 
buie mai puţin, în acest moment, să dai de pomană să- 
sacilor, chiar dacă această acţiune este mereu de lăudată, 
cât să trăiești ca ei, pentru a deveni o imagine a lui Chris- 
tos. Caracterul concret al moralității și al spiritualităţii 
din acele vremuri angajează la o comportare ce te face să 
fii în conforrnitate cu lisus Christos. Este, în afara marti- 
riului, sacrificiul suprem, singurul mijloc cu totul sigur 
pentru a-i semăna Lui. La drept vorbind, practicile reli- 
gioase obișnuite, cu toatele lăudabile în sine, nu oferă tot 
atâta garanţie. Sfintele taine conţin o parte de simbolism 
și nu au forţa realităților. Virtuţile nu au valoarea de 
evidenţă a gesturilor. Adoptarea sărăciei nu mai este doar 
detașarea de lume, ci înseamnă a-L urma pe Christosl. 
Este un comportament global care se oferă spre imitare, 
precum calea cea dreaptă. 

În același context, o nouă temă doctrinară se impune 
progresiv: Christos și Apostolii au fost săraci și cerșetori. 
Există în această afirmaţie o parte de evidenţă ce nu 
poate fi respinsă. Nimeni nu a pretins vreodată contrariul 
și nimeni nu poate crede că ei au trăit în bogăţie. Aceasta 
înseamnă, oare, că au practicat sărăcia cerșetoare? Rădă- 
cinile evanghelice ale unor asemenea abordări sunt 
subțiri, dacă nu inexistente. O dată în plus nu se poate 


1 R. GREGOIRE, L'adage ascetique Nudus nudum Christum 
sequi, in Studi Storici in onore di O. Bertolini, Pisa, 1972, pp. 
395-409. 


411 


invoca faptul că trimiterea discipolilor în misiune și exem- 
plul nu sunt în totalitate probante. Prin urmare, sunt idei 
noi ce colonizează progresiv temele evanghelice tradițio- 
nale. Sfântul Bernard credea că punga pe care o ţinea 
Iuda îi aparținea și, în. consecință, grupul de Apostoli din 
jurul lui lisus era fără resurse. Unii autori vedeau în sfin- 
tele femei din Evanghelie tot atâtea persoane devotate ce 
se ocupau de întreținerea Învățătorului și a discipolilor 
săi în timpul turneelor de predicare. Peculiul strâns de 
Iuda era proba palpabilă a avariţiei sale și îl desemna 
aprioric pentru rolul de trădător. Sfântul Francisc îi 
învăţa pe frații săi că, Christos, Fecioara Maria și Apos- 
tolii fuseseră săraci şi cerșetori în această lumel. Această 
afirmaţie era primită ca un adevăr istoric. De aceea adop- 
tarea sărăciei venea de la sine, ca o parte dintr-un pro- 
gram al imitării lui Christos. 

La drept vorbind, cerșetoria nu este o practică evan- 
ghelică. Ea devine una dintre datele evanghelismului 
medieval cu prețul unei îndelungi elaborări foarie revela- 
toare. Tema sărăciei lui Christos apare ca un șoc în 
schimbul modului de viață al predicatorilor itineranți de 
la sfârşitul secolului al XI-lea și de la începutul celui de al 
XII-lea. Imitându-i pe Apostoli, predicatorii itineranți cir- 
culă în grup, predică și cerșesc. Ei au sentimentul că se 
conformează modelului evanghelic, și trag de aici con- 
cluzia, destul de firesc, că Iisus Christos a practicat sără- 
cia cerșetoare. Experienţa înseși se răsfrânge asupra doc- 
trinelor. Transferul asupra modelului, fenomen psihologic 
fără mister, este plin de consecinţe. Incită la transferarea 
asupra lui Christos a tuturor analizelor ulterioare asupra 
sărăciei și la judecarea acestora după evoluția practicii. 

Ar rămâne să definim rolul și locul sărăciei în sensibi- 
litatea religioasă. Era vorba în primul rând de gesturi 
care, odată ce primele exemple au fost dobândite, se im- 


„1 Christos a fost sărac și oaspete, a trăit el însuși din pomeni 
la fel ca și preafericita Fecioară și discipolii săi, Premier Regle 
franciscaine, LX, 5. 


412 


puneau de la sine prin simplu mimetism, fără să li se fi 
aprofundat implicaţiile. Or, motivațiile au aici un interes 
capital. Cel care alege sărăcia pentru a se detașa de lume 
nu are exact aceeași conștiință a gestului său precum 
acela care astfel înțelege să-l imite pe Christos. Clarifi- 
carea motivelor nu este totdeauna posibilă, ceea ce lasă 
să planeze o nesiguranţă făcută din preștigiu religios și 
din ambiguitate. Există un entuziasm şi o modă. Istoricul 
trebuie să vadă impreciziunea acolo unde există și să 
înţeleagă liniile de forţă dacă acestea există. Rămâne de 
știut dacă raţiunea primordială este căutarea sărăciei sau 
imitarea lui Christos este mai importantă. O asemenea 
problemă nu poate fi tranșată cu ușurință, pentru că ace- 
lași comportament poate acoperi la fel de bine o atitudine 
ca și pe cealaltă. La urma urmelor, rămâne o singură 
întrebare: în contextul. sfârşitului de secol al XI-lea și în 
secolul al XII-lea, ascetismul nu are, în sine, semnul as- 
pirației evanghelice? Această posibilitate, înfățișată deja 
mai înainte, ar permite să avem o vedere mai unitară 
despre mișcarea religioasă. 

Imitaţia care leagă o practică concretă a vieţii evanghe- 
lice de un model nu epuizează, nici pe departe, lista de re- 
ferinţe reale sau pur posibile la Mântuitor. Luarea în consi- 
derare a vieții temporale și istorice a lui lisus poate fi com- 
pletată de o vedere mai chibzuită, pur teologică. Moartea și 
Învierea lui Christos sunt cele două episoade ce formează 
misterul central al creștinismului. Credincioșii văd aici 
realizarea propriei lor mântuiri şi etapele unui parcurs pe 
care trebuie să-l efectueze ei înșiși. Convingerile sunt 
dobândite încă din plecare în legătură cu această simnilitu- 
dine de destin. Prin botez, el se împlineşte simbolic și în 
mod sacramental. Nimic nu interzice să fie imaginat într-o 
manieră mai concretă. Căutarea martiriului avea deja acest 
sens. Într-un mod parţial și fragmentar, toate suferințele, 
toate privaţiunile şi toate insultele pot avea aceeași semni- 
ficație. În mod invers, repausul: spiritual inerent idealului 
monastic şi perfecțiunea religioasă pot trece drept o antici- 

pare a Paradisului și a măreției celeste. De atunci, trecerea 
de la asceză la contemplaţie, de la privațiuni la bucuria 
spirituală poate, la o scară redusă, să reproducă schema 
morţii și-a Învierii lui Christos. 

Misterul creștin este sub această formă susceptibil de 
o utilizare mai extinsă. Fiecare își poate citi propria sa 
viață potrivit acestor indicații. Modelul este încă viața lui 

Christos, dar redusă la schema sa teologică esenţială. 
Comportamentul pare mai puţin spontan, decât în iniți- 
ativele evanghelice. Este, după toate probabilitățile, mai 
“profund. Nimic.nu ne permite să afirmăm că boema evan- 
ghelică a grupurilor de predicatori itineranți ar fi exclus 
această atitudine religioasă mai chibzuită. Este, dim- 
potrivă, de cel mai mare interes să relevăm aplicările a- 
cestei scheme christologice la mânăstiri și la comunităţi. 
Începuturile întemeierii de la Clairvaux sunt prezentate în 
acest mod de Guillaume de Saint-Thierry, în prima carte 
din Vita prima a Sfântului Bernard!. În acest caz, istoria 
se găsește supusă constrângerii teologiei. Ea nu se poate 
plia faţă de aceasta decât cu prețul unor inconsecvenţe ce 
revelează exact schematizarea. Stângăciile au mai puțină 
importanţă decât rezultatul. Istoria fuzionează cu teolo- 
gia, spiritualitatea cu evanghelismul. 

__O întreprindere de acest gen este în mod manifest 
chibzuită. Ea combină moștenirea monastică cu impul- 
surile religioase ale momentului. Faptul că a trebuit un 
asemenea efort de aprofundare pentru a vorbi exact des- 
pre Clairvaux este revelator pentru modul în care apro- 
piaţii Sfântului Bernard judecau propria lor experiență. 
Faptul că a existat la cistercieni o voință bine fixată de a 
nu pierde nimic din această dublă tradiție pare evident. 
A integra astfel diferitele curente religioase nu este stră- 
in succesului lor. Istoricul care percepe în mod obișnuit 
ceea ce este strict monastic în modul lor de viață nu 
explică îndeajuns cum au putut ei să treacă drept noi 


1 Sancti Bernardi Vita prima, |, 35. 

Apostoli și martori ai unei reînnoiri evanghelice. Con- 
temporanii percep mai bine faptul, vocabularul este mar- 
tor pentru aceasta. 

Această diversitate în formele de imitare a lui Christos 
lasă locul unei anumite varietăți în experienţe. Multitu- 
dinea constatată nu este singurul fapt al compartimentării 
geografice și a oamenilor. În plus, în aceeași concepţie de 
viață, această bogăţie permite o aprofundare pentru care 
textele depun adesea mărturie. 

Suprapunerea mai multor modele evanghelice, încă 
din secolul al XII-lea, leagă comportamentele exterioare 
de căutările cele mai spirituale. De aceea calea pe care au 
urmat-o personalități atât de excepţionale precum Fran- 
cisc din Assisi și Dominic pare deja, în parte, explorată, 
pentru că ceea ce conferă originalitate acestor sfinți și 
ceea ce asigură continuitatea mișcării religioase de la un 
secol la altul este alianța dintre un comportament 
evanghelic și o viaţă interioară intensă. 

Practicată astiel, viața evanghelică nu se detașează 
decât lent de monahism. Tradițiile par mai subtile, articu- 
late cum sunt pe reevaluarea practicilor dobândite de 
multă vreme și care capătă un sens oa:ecum nou. La gra- 
de diferite, evanghelismul este prezent peste tot în Bi- 
serică. Există mai multă continuitate, decât ruptură. 
Această stare subtilă și poate ambiguă este aceea care 
permite reclasificările, convertirile, noile vocaţii și atracţia 
subită pe care o exercită. asupra clericilor noile ordine de 
la începutul secolului al XIII-lea. -- 


C. EREZIILE 


Ereziile au reținut îndelung atenţia istoricilor. Altă- 
dată, se ocupau de acestea ca amatori. de curiozități în 
aceeași măsură ca specialiști ai istoriei Bisericii. Totuși, 
erezia nu era reținută ca un element revelator al unui rău 
ce atingea într-o manieră generală Biserica și societatea. 


415 


Din acest punct de vedere, studiile vechi îmbogățesc mai 
mult erudiția decât istoria religioasă. 

Interesul pentru disidenţe s-a intensificat în anii din 
urmă, de la aducerea la lumină și editarea de surse noi ce 
privesc, este adevărat, secolul al XIII-lea!: Această con- 
tribuţie de texte, ce nu modifică mult baza documentară 
ce se referă la secolele al XI-lea și al XII-lea, a relansat 
cercetările2. În sfârșit, cercetarea a profitat de dezvoltarea 
ştiinţelor umane și, prin erezie, este un întreg ansamblu 
de fenomene sociale pe care istoricii se străduiesc să-l 
pătrundă. 

Există, de asemenea, o curiozitate evidentă pe care o 
întreține o anumită abundență de lucrări de orice gen. 
Această admiraţie exagerată necesită câteva reflecții. 
Fapte destul de singulare și doctrine destul de stranii 
rețin cu ușurință atenţia. Diferitele manifestări de erezie 
nu se rețin să o facă. Acestei seducții vine să i se adauge 
simpatia pe care spiritele cele mai atașate de libertăţi o. 
încearcă faţă de persecutați, oricare ar fi cauza. În anu- 
mite cazuri, în plus, particularismele locale își însușesc 
pe drept sau.pe nedrept istoria, pentru a apăra specifici- 
tatea unei regiuni sau a unei culturi. Este cazul cataris- 
mului din Laguedoc, despre care unii lasă să se creadă că 
reprezintă civilizaţia meridională. În sfârșit, unele mișcări 
eretice mai numără discipoli, prin filiație directă ca Bi- 
serica valdensă sau prin reînvierea unui curent de gân- 
dire.: Pentru acești credincioși, ereticii sunt strămoşii fon- 
datori ale căror fapte și gesturi contează. Pe scurt, studiul 
ereziei conține un prealabil istoriografic, deoarece moti- 
vaţiile foarte variabile după perioade și medii merită să fie 
luate în considerare3. 


1 Încă din 1939, A. DONDAINE publica Liber de duobus prin- . 
cipiis. El descoperea mai târziu și îi atribuia lui DURAND DE 
HUESCA Liber antiheresis și Liber contra Manicheos. | se mai 
datorează și descoperirea lucrării De heresi Catharorum şi a 
câtorva alte texte de primă importanţă. 

2 H. GRUNDMANN, Bibliographie [35]. 

3 Cf. Historiographie | [849] 

Istoricii, care nu sunt părți participante la aceste acțiuni 
literare sau ideologice, consideră aceste fenomene din cu 
totul alt punct de vedere. Apariţia unui grup eretic este 
semnul unui rău și al unei mișcări de contestare. Cei care 
îsi asumă riscul să sfideze o instituţie atât de bine stabilită 
cum este Biserica nu pot acţiona fâră motive presante. 
Rămâne, desigur, să le punem în evidenţă și să le dăm o 
interpretare care să fie coerentă cu tot contextul istoric. 

Tezele în acest domeniu sunt divergente. Este inutil să 
ne oprim îndelung la explicaţiile pur politice. Ambiţiile 
prinților și particularismele locale nu sunt determinante, 
pentru că nu creează erezie. Îi facilitează dezvoltarea sau 
o împiedică. Rivalităţile de persoane pot juca şi ele un rol. 
Această istorie anecdotică, oricât de importantă ar fi, nu 
ne permite să ne dăm seama de fenomene. 

Bineinţeles, se așteaptă mai mult de la o interpretare 
socială a ereziei, oricare ar fi nivelul la care se urmărește 
această analiză. Nu este lipsit de interes să știm cine este 
în neînțelegere cu ortodoxia și cu Biserica. În mod efectiv, 
unele povestiri şi unele interogatorii ne permit să precizăm 
statutul persoanelor în cauză. Or, nu există în acest dome- 
niu un grup evident dominant, nici pentru întreaga 
perioadă, nici chiar pentru o erezie specială. La Monteforte, 
în Piemont, la începutul secolului al XI-lea, întreaga 
populație s-a îndreptat spre erezie, de la castelană la ţă- 
rani. Nu s-ar putea afirma că există aici o adevărată diver- 
sitate, pentru că poate fi vorba despre un simplu fenomen 
de imitație într-un grup social foarte restrâns. Printre 
canonicii compromiși la Orleans, exista 'un confesor al 
reginei Constance, ceea ce pare să excludă o origine prea 
umilă. Leuthard, despre care vorbește Glaber, este ţăran 
din Vertus, din Champagne. Aceeași diversitate se întâl- 
nește în catarism. Dacă îi dăm crezare lui A. de Alexandria, 
întemeietorii bisericii dualiste din Lombardia ar fi fost un 


1 A. DONDAINE, La hi€rarchie cathare en Italie, II, în Archivum 
Fratrumn Praedicatorum, 1950, pp. 234-324. 

gropar, un țesător și un fierari. Documentele din Langue- 
doc fac, dimpotrivă, să apară o prezență aristocratică care 
este suficientă pentru a marca întreaga mișcare. Pe scurt, 
ancheta socială la acest nivel nu are nimic decisiv. 

Aderarea la erezie nu se face fără motive sociale măr- 
turisite sau ascunse, deoarece înclinațiile personale nu 
sunt capabile să adune mulțimi. Trebuie, încă de atunci, 
să se facă inventarul cauzelor de fricțiuni între Biserică 
și o parte a populaţiei. Anticlericalismul furnizează o 
poziție intermediară între erezia propriu-zisă și statutul 
de credincios devotat al Bisericii. Este prin urmare un 
element de tranziţie care poate facilita reclasificările. 
Este dificil să afirmăm, în lipsa convergenţei la doctrină și 
a coincidenței geografice evidente că o mișcare a ieşit 
direct din precedenta. Este adevărat, dimpotrivă, că refor- 
ma gregoriană care a smuls laicilor dijmele,. posesiunea 
bisericilor și folosirea de multiple drepturi poate fi la ori- 
ginea unei rezerve care a fost terenul propice pentru apariția 
erezieil. Ajunsă în acest punct, interpretarea socială a 
ereziei pare să se piardă într-o argumentaţie deja prea 
îndepărtată în raport cu faptele în sine. O demonstraţie 
pune în evidenţă cauza specifică. 

Lectura socială a ereziei se loveşte de două dificultăți. 
Geografia ereziei nu pare în nici un moment să o reproducă 
în mod real pe cea a provinciilor și a statelor, și încă și mai 
puțin să se limiteze la medii sociale precise. Atestarea cata- 
rismului succesiv în valea Rinului, în Franța, în Languedoc 
și în Lombardia pare să excludă o dependenţă prea mare 
faţă de faptele locale. În fiecare din aceste ținuturi motivele 
sociale ce puteau să ducă la contestarea eretică nu pot fi 
absolut identice. Anticlericalismul nu poate avea aceeași 
semnificație în Lombardia și în Languedoc. În sfârșit, pare 
delicat să-i dăm fenomenului o interpretare diferită după 
regiuni. În plus, compoziţia socială a grupurilor eretice nu 
apare ca omogenă, ceea ce pare să interzică a atribui și 


1 Este teza dezvoltată de E. GRIFFE în Les debuts [856). 

unora și altora motivații identice. Pe scurt, oricare ar fi 
interesul acestor teze, nu se poate să le luăm în considerare 
pentru a demonstra și încă și mai puțin să pretindem că 
ele dau o explicaţie a întregii mișcări. 

Conţinutul religios al ereziei este în mod obișnuit 
minimalizat, ca și cum doctrinele nu ar conta. Ar fi luate 
în considerare în aceste chestiuni numai comportamen- 
tul, morala și practicile religioase. Aderarea la erezie ar 
satisface aşteptarea credincioșilor indignaţi de bogăţia 
clerului, de ignoranța sa și de mediocritatea moravurilor 
sale. Credincioşii eretici găseau, la cei perfecţi, rigoare și 
austeritate de viață. Alegerea nu ar fi atunci dificilă. Ase- 
menea concepţii sunt total scornite și nu rezistă la cel 
mai mic examen serios. Erezia nu este doar o chestiune 
de exemple. 

Nu se poate accepta că adepţii unei mișcări de con- 
testare ignoră temele esenţiale și mitologia care sunt fun- 
damentul atitudinii lor. O asemenea disociere între viață 
și idei nu este tolerabilă. De altfel, textele nu confirmă 
această distincţie arbitrară. Atunci când învinuiții au 
cuvântul, în faţa inchizitorilor, ei par bine informaţi și 
chiar capabili, în anumite cazuri, de remarci personale. 
Această ușurință în expunerea temelor eretice nu este 
rezervată celor perfecţi sau celor mai bogaţi din sectă, 
oamenii de rând nu sunt mai puţin locvaci, atunci când 
se ivește ocazia, în texte destul de târzii, este adevărat. 

În sfârșit, este limpede că aceia care poartă controver- 
sele ortodoxe știu perfect că atacă doctrine în aceeași 
măsură și chiar mai mult decât comportamente. Rolul lor 
este uneori să arate că sub ceremonii în parte identice se 
strecoară intenţii cu totul diferite2. Ei se străduiesc, în ge- 
neral cu ardoare, să respingă ideile și o argumentaţie. Se 


1 RAYNIER SACCONI dă exemple ale lipsei de solidaritate 
dintre ereticii bogați şi cei săraci. 

2 Summa de Catharis a aceluiaşi R. SACCONI este critica 
făcută cu minuțiozitate a sfintelor taine catare. Cf. F. SANJEK, 
Raynerius Sacconi O. P. Summa. de Catharis, în Archivum 
Fratrum Praedicatorum, 1974, pp. 31-60. 

„poate oare crede că lucrări voluminoase, sprijinite minu- 
țios pe ajutorul citatelor biblice, au fost scrise în van și 
fără scop. Or, influenţa lor este sesizabilă chiar în evo- 
luţia doctrinelor eretice!. 

Dispreţul pe care unii istorici îl afișează pentru doc- 
trinele și ignoranța cu care îi creditează, fără dovadă, pe 
credincioși nu rămân fără consecinţe. Această lipsă de 
rigoare naște confuzie. Incită la apropierea abuzivă a dife- 
ritelor mișcări pe care le reunește contestarea Bisericii. 
Istoriografia poartă îndelung urma greșelilor de acest fel. 
Unii fac puţine distincții între valdensi, a căror inspirație 
este evanghelică, și. catari, care sunt dualiști. O asemenea 
propensiune către amestecarea a de toate nu a dispărut 
nici astăzi încă, chiar și atunci când operele valdensilor ce 
polemizau împotriva catarilor sunt cunoscute și publicate. 
La fel, anumite mișcări eretice din secolul al XI-lea sunt 
asimilate în mod abuziv catarismului, în vreme ce nu este 
sigur că și-au găsit inspiraţia în maniheism?. 

Erezia este în primul rând un fenomen religios. Fie că 
dorim să trecem de acest lucnu, fie că nu vrem să-l menţio- 
năm decât pentru memorie, riscăm o eroare3. Se impune să 
luăm în calcul foarte exact toate fragmentele de doctrine 
răspândite în textele cele mai diverse. Depoziţiile celor 
incriminațţi, respingerile episcopilor sau ale polemiștilor, 
actele conciliilor furnizează la urma urmelor o bază: docu- 
mentară destul de abundentă. Vocabularul, temele și per- 
spectivele de ansamblu par rareori ieșite din spontanei- 
tatea religioasă a mentalităților populare. Discursul ereti- 


1 A. BORST, Les cathares [848]. Autorul arată evoluţia con- 
stantă a doctrinelor. 

2 Este tot punctul de vedere al lui A. Borst. 

3 C. Violante, care nu ignoră nimic din problemele sociale ale 
Evului Mediu, termină un studiu despre "Eresie urbane e eresie 
rurali in Italia dall' XI al XIII secolo” declarând că este din ce în 
ce mai puţin convins de tezele ce fac din erezie transpunerea 
pe planul religios al luptelor-sociale. Cf. O. CAPITANI, Medioevo 
[852], pp. 185-212. 

cilor pare adesea să constituie ecoul doctrinelor.vechi rău 
asimilate. Ele trimit la opere savante a căror învățătură 
este degradată. Aceste similitudini imperfecte pun multe 
probleme de interpretare. | 

Este important să apreciem influența exactă a acestor 
afirmaţii ale ereticilor și să distingem cum se cuvine 
tendințele care apar. Spiritualismul, dualismul, panteis- 
mul și toate varietățile de evanghelism nu sunt una și 
aceeași atitudine. Gesturi identice, așa cum este refuzul 
căsătoriei sau al alimentaţiei cu carne, pot avea sem- 
nificații diferite după doctrinele care le inspiră. De altfel, 
nimic nu dovedeşte că micile grupuri eretice din anii 1020- 
1030 au avut toate aceleași obiective și aceleași motivații. . 

În sfârșit, este evident că erezia din Europa Occi- 
dentală se dezvoltă în mediu creștin şi nu se poate elibera 
din acest context. Doctrinele suportă, în urma acestui 
fapt, contralovitura. Este în special cazul dualismului. 
Miezul religiei catare este o soteriologie de inspirație gnos- 
tică, total străină de spiritul creștinismului. În cursul 
îndelungatei sale prezențe în Bulgaria și apoi în Europa 
Occidentală, catarismul se încarcă cu elemente anexe și 
cu un întreg vocabular luat din Biblie și din vechea tra- 
diție a Bisericii?. Importanța acestor mascări creștine este 
destul de divers apreciată. La drept vorbind, nenuimmă- 
ratele variaţii ale bisericilor catare despre christologie și 
Sfânta Scriptură ne fac să ne gândim că aceste doctrine 
nu au nimic esenţial în ele. Dogmele invariabile ale dua- 
liștilor sunt cu totul altele. 

Din caracterul pur religios al mișcărilor eretice se poate 
trage concluzia că doctrinele și morala pe care le propun 
intră în concurență cu ceea ce propune credincioșilor săi 
Biserica ortodoxă în legătură cu aceleaşi subiecte. Erezia 
seduce acolo unde dezamăgește Biserica. De aceea ideile 


1 H. TAVIANI, Naissance d'une heresie en Italie du Nord au 
XI siecle, în Annales ESC, 1974, p. 1224-1252, 

2 Ediţia din Rituel cathare de C. THOUZELLIER ilustrează 
amplu acest aspect al catarismului. 

vehiculate de contestare par revelatoare pentru aspirații 
rău satisfăcute altfel. Și ele spun, într-o formă puţin spe- 
cială, ce impulsuri răscolesc inimile și antrenează spiritele. 
Experienţa care duce la erezie este poate mai importantă 
decât aderarea în sine. Cărui context uman trebuie să-i 
atribuim această căutare a purității și a castităţii, ce se 
manifestă prin refuzul căsătoriei și a lucrării simțurilor? Ce 
sentiment de vătămare a oamenilor și a elementelor naturii 
întemeiază în spiritul catarilor conștiința tragică pe care o 
au despre lume, unde se confruntă fără încetare forţele 
binelui și ale răului!? Dorinţa. de mântuire, disprețul față 
de lume, aspirația spre renunțare sau spre sărăcie, oroarea 
în faţa destinului omenesc formează o tramă psihică pe 
care se elaborează răspunsuri potrivite, fie că sunt orto- 
doxe fie să sunt eretice. Aceeași țesătură de sensibilitate și 
de convingeri se află la originea unor soluții totuși foarte 
diverse. Ocaziile, oamenii şi inerția fiecărei acțiuni între- 
prind restul?. 

Erezia se manifestă în principal în timpul primei 
jumătăţi a secolului al XI-lea și în timpul celei de a doua 
jumătăţi a celui de al XII-lea. Această cronologie, care fi- 
xează cadrele generale, face să apară imediat câteva pro- 
bleme grave. Deviaţiile de doctrină nu sunt necunoscute în 
epoca carolingiană. Ele sunt evocate cu oroare și comple- 
zență de textele contemporane. Adopţianismul este o doc- 
trină savantă, resurgență atenuată a unei erezii antice, ce 
nu privește decât un mediu restrâns de clerici și de că- 
lugări, în Acvitania și în Septimania. În ceea ce privește 
ideile personale ale lui Godescalc d'Orbais în legătură cu 
predestinarea, ele nu par să fi avut nici o influenţă directă 
asupra laicilor. Există, dimpotrivă, mărturii ce nu pot fi 
contestate despre deviațiile religioase populare. Capitu-. 
lariile ce conțin lista actelor religioase păgâne interzise și 


1 R. MANSELUI, Eglises et theologies cathares, în Cathares 
[849], pp. 129-173. 

2 H. TAVIANI, Du refus au defi: essai sur la psychologie her€- 
tique au debut du XI€ siecle en Occident, în Actes du CIIC 
Congres des Societes savantes, Paris, 1979, t. Il, pp. 175-186. 

a superstițiilor reprimate nu lasă nici o îndoială în legă- 
tură cu acest subiect. Opera lui Burchard din Worms, ce 
datează din anii 1008-1012, confirmă pe deplin amploa- 
rea și permanența fenomenului. La urma urmelor, nu 
este vorba despre o erezie, ci de supraviețuirea credințelor 
religioase anterioare. Ele nu dispar deodată. Reprimate, 
ascunse, ele se disimulează în spatele formulelor și al 
practicilor admise. Nu este evident că acest fond religios 
tradițional ar fi jucat cel mai mic rol în dezvoltarea erezi- 
ilor. Atunci când apar ici și colo frânturi, ele nu sunt decât 
elemente anexe. | 

Există în istoria ereziei un timp mort despre care este 
dificil să ţinem seama. Eterodoxii din secolul al XI-lea par 
puțin numeroși, iar grupurile lor sunt cel mai adesea fără 
legătură între ele. Se poate admite că o represiune bine 
condusă ar fi fost suficientă pentru a le pune capăt. Este, 
oare, acest motiv de ajuns pentru a explica o acalmie atât 
de durabilă? Ne putem îndoi. În timpul acestei întregi 
perioade, conflictul ce opune papalitatea Imperiului face ca 
erezia să treacă pe planul al doilea. Nu ar fi existat eretici 
pentru că autorităţile religioase și-ar fi neglijat îndatoririle! 
O asemenea delăsare pare puţin probabilă. În plus, ar faci- 
lita înmulțirea rapidă a ereziei. Se mai poate sugera și că, 
în timpul acestor decenii de reformă, Biserica răspunde 
aspirațiilor religioase ale credincioșilor. Efortul enorm de 
purificare ar canaliza impulsurile divergente în favoarea 
unei reînnoirii generale a vieţii monastice și clericalel. 

În secolul al XI-lea, erezia se manifestă în principal la 
Orleans, în 1022, la Arras, în 1025 și la Monteforte în 
10282. Textele care dau seama despre aceasta sunt rare 
și eliptice. Este mare tentaţia de a apropia această primă 
flacără de mișcările din secolul al XII-lea și de a vedea în 
aceasta o manifestare precoce a dualismului. Această asi- 
milare pare nepotrivită, deoarece doctrinele mărturisite 


1 Este punctul de vedere al lui A. BORST, Les cathares [848], 
p. 72 și urm. 

2 1. DA MILANO, Le eresie popolari del secolo XI nell'Europa 
occidentale, în SG, t. 2, pp. 43-89. 

par să aibă o altă sursă. Pentru o interpretare justă, tre- 
buie să comparăm afirmaţiile eretice cu doctrinele orto- 
doxe contemporane sau cu puțin anterioare. Or, spiritua- 
lismul este atât de exacerbat, încât poate, fără o influență 
exterioară evidentă, să dea naștere de la sine unui refuz 
față de lume și faţă de carmnel. De la concepțiile lui Pier 
Damiani, excesive, ce nu își înfrânează condeiul, la dis- 
cursurile ereticilor distanța pare destul de scurtă. Ar fi 
suficient, uneori, să nu reținem decât câteva formule uni- 
laterale pentru a întreţine eroarea. Or, simplii clerici și 
laici nu au cultura necesară pentru a corecta excesele pe 
care le poate conţine cutare sau cutare predică. Rău 
formaţi din punct de vedere intelectual, clericii pot raționa 
prea îndelung asupra doctrinelor vechi și se pot impregna cu 
teze docetiste sau cu panteism. Influenţa: lui loan Scottus 
Eriugena poate să nu apară neglijabilă. Nu s-ar putea, în 
sfârșit, părăsi ereticii din secolul al XI-lea fără să remar- 
căm că unele din atitudinile lor pot fi inspirate de refuzul 
evoluţiilor în curs. Probabil că astfel trebuie să înțelegem 
ostilitatea lor faţă de cruce. Atașamentul față de practicile 
arhaice este manifest deopotrivă a ereticii din secolul al 
XII-lea. Până la catari nu -se împrumuta de la Biserica 
veche. 

Reînnoirea ereziei din secolul al XII-lea este precedată 
de predicarea anticlericală a oamenilor Bisericii în rup- 
tură de legământ, precum călugărul Henri sau Pierre de 
Bruis2. Ei datorează profesiei lor anterioare o cunoaștere 
aprofundată a Scripturilor şi a riturilor străvechi. Argu- 
mentaţia lor este luată din Evanghelie, despre care dau o 
versiune radicală, în totală ruptură cu practicile contem- 
porane. Pierre de Bruis explică auditorilor săi că trebuie 
să ardă crucifixele, deoarece este instrumentul supliciului 
lui Christos. El ne învaţă că se poate face rugăciune la fel 
de bine într-un staul ca și într-o biserică, că botezul copi- 


1 H. TAVIANI, Le mariage dans l'heresie de lAn mil, în 
Annales ESC, 1977, pp. 1074-1089. 

2 R. MANSELIU, Il monaco Enrico e la sua eresia, în BISI, 
1953, pp. 1-63; reluat în R. MANSELLI, Studi [861]. 

ilor nu are efect, la fel cum nu au nici ofrandele și rugăciu- 
nile pentru morţi. Există în aceste teme un amestec de 
spiritualism și de raționalism, ce dă întreaga forță acestei 
predicări. Ceea ce este sumar poate flata o sensibilitate 
religioasă strictă și superficială. Or, această înflăcărare ce 
însoțește o furie distrugătoare este în slujba pozițiilor total 
depășite. Botezul copiilor este o problemă reglementată de 
la sfârșitul antichităţii, iar rugăciunea pentru morți era 
admisă în vechea Biserică. Acest arhaism rigid: și logic 
este, oare, o formă a acestei întoarceri la sursele și la practi- 
cile vechi ce este de rigoare în Biserică încă de la începutul 
reformei pontificale? Din acest punct de vedere aventura 
sa marchează ruptura dintre Biserică și vârful cel mai ra- 
dical al reformei!. Cu toate acestea, este clar că a obținut o 
oarecare audiență în populație și că sensibilitatea reli- 
gioasă este acum mult mai marcată de Evanghelie și de 
exigenţele ei. 

Către 1140, apar primele mărturii despre existenţa unor 
grupuri de eretici cu totul diferite. În 1144, Evervin de Ste- 
infeld îi scrie Sfântului Bernard pentru a-l informa despre 
gravele evenimente care au intervenit la Kâln2. Un grup de 
bărbați și de femei, trăind în sărăcie și muncind cu mâinile 
lor, dau asigurarea că ei sunt adevărata biserică și că au 
primit, prin impunerea mâinilor, botezul focului și al Sfân- 
tului Spirit. Condamnaţi, se lasă arși cu voioșie. Ei se auto- 
denurmesc pauperes Christi și formau o sectă a cărei orga- 
nizare era avansată. deja3. Clerul din Liege, la rândul său, 
i-a scris papei, în 1144-1145, pentru a face ca acesta'să 
obțină informaţii despre ereticii demascațţi în. diocezăt. 
Acești noi eretici sunt semnalaţi în P6rigord, înainte de 
1144, Sfântul Bernard, care predică la Toulouse și la Albi 
împotriva eterodocşilor, în 1145, apreciază imediat 


1 Cf. A. BORST, Les cathares [848], p: 72 și urm. 

2 EVERVIN DE STEINFELD, Epistula ad s. Bernardum, in PL. 
182 c 676-680. 

3R. MANSELLI, Studi [861], pp. 141-156. 

4 Leodinensis ecclesiae epistola ad Lucium papam, în PL, 179 
c 937. 

amploarea păcatului și gravitatea situației. Pe scurt, pe 
parcursul câtorva ani, indiciile unei recrudescenţe a disi- 
denței religioase se înmulţesc și în locuri foarte diverse. 
Nu se discern cu exactitate motivele acestei înnoiri în 
momentul respectiv. 

În această epocă, ereticii nu-și dau un nume special. 
Evervin raportează că ei rupeau pâinea, că impuneau 
mâinile și că făceau din transmiterea rugăciunii Pater o 
adevărată ceremonie. Este poate legitim să deducem din 
aceasta că era vorba de catari, chiar dacă este imposibil 
să precizăm apartenenţa lor la o Biserică anume. În ace- 
lași moment, organizarea acestor mici grupări pare mai 
puţin avansată în sudul Franței. 

Dezvoltarea ereziei este rapidă în întreaga Europă în 
timpul anilor 1160-1170. La această dată este introdusă 
în Lombardia, unde vine din Franţa, dacă este să-i dăm 
crezare povestirii lui Anselm din Alexandria!. În 1163,. 
ereticii își revendică numele de catari, adică de puri2. Este 
cât se poate de evident că ei înțeleg să semnifice prin 
-aceasta că cei mai buni dintre ei sunt eliberaţi de orice 
legătură trupească. În același an, Conciliul de la Tours, 
sub conducerea lui Alexandru al III-lea, se alarmează de 

- eXtinderea luată de mișcare și consacră un canon acestei 
grave probleme. În sudul Franţei, conferința ţinută la 
Lombers, în 1165, arată că acești, catarii nu sunt ușor de 
convins. 

Dualiștii primesc, în 1167 după toate probabilitățile, 
vizita unui emisar venit din Orient, faimosul Nicetas. Nu 
există astăzi nici un dubiu în legătură cu călătoria sa, din 
moment ce este confirmată de două surse italiene inde- 
-pendente una de cealaltă3. Identitatea și rangul acestui 


1 A. DONDAINE, La hicrarchie cathare en Italie, II, în Archi- 
vum Fratrum Praedicatonun, 1950, pp. 234-324. 

2 ECKBERT DE SCHONAU, Sermones contra catharos, în PL, 
195 c 13-31. 

3 A. DONDAINE, Les actes du concile albigeois de Saint-Felix 
de Caraman, în Miscellanea Giovanni Mercati, Cetatea Vaticanu- 
lui, 1946, t. V, pp. 324-355. 

personaj rămân incerte. Anselm din Alexandria îl face 
episcop de Constantinopol, ceea ce nu este sigur. După ce 
a trecut în Lombardia, acest demnitar ar fi condus re- 
uniunea eretică de la Saint-Felix de Caraman, în Langue- 
doc. Această adunare, cunoscută printr-un singur text 
copiat în secolul al XVII-lea, a fost pusă la îndoială!. 
Acest scepticism este probabil exagerat, din moment ce 
toate învățăturile vehiculate de acest text sunt confirrnate 
în alte părți, graţie: surselor pe care un eventual falsifica- 
tor nu le-ar fi putut cunoaște. 

Scopul misiunii lui Nicetas a fost bine explicat. Acest 
demnitar, ce ţinea de biserica din Dragoviţa, profesa dua- 
lismul absolut. În Lombardia ca și în Languedoc, el s-a 
străduit să-i convingă pe catari să adopte credințele aces- 
tei obedienţe. A reușit acest lucru și mai mult în sudul 
Franţei, decât în Italia. Din blânde, doctrinele devin radi- 
cale. Această schimbare este însoţită de o nouă impunere 
a mâinilor. Nicetas ar fi conferit atunci episcopatul fonda- 
torului bisericii eretice din Lombardia și ar fi transformat 
comunităţile catare: din Sud în episcopii. Titularii sunt 
aleși și instituiți2. a 

Această misiune are consecințe multiple. De acum 
înainte, adepți ai unui dualism absolut, catarii susțin teze 
prea îndepărtate de creștinisri pentru a apărea o simplă 
variantă a acestuia. Mitul esențial al căderii sufletului și 
al întoarcerii sale în cer, camuflată în folclor la cei tem- 
peraţi, este acum însoţit de afirmaţii exacte în legătură cu 
cele două principii sau cei doi dumnezei. Or, în același 
moment, biserica catară continuă să admită Sfânta Scrip- 
tură, cel puţin parțial. Este o încercare imposibilă să vrei 
să susții dualismul cu ajutorul Evangheliilor.. Această 
schimbare de doctrine este deopotrivă prea brutală. Nu 
reușește să se impună peste tot. În Lombardia, disputele 
personale înviorează diferendele teoretice și provoacă 


l Argumentele împotriva autenticităţii textului sunt reluate 
şi tratate în Y. DOSSAT, A propos du concile de Saint- Felix: les 
Milingues, în Câthares [849], pp. 201-214. 

2 E. GRIFFE, Les debuts [856|]. 

divizarea în două apoi în trei obedienţe. Această ruptură 
este împlinită înainte de sfârsitul secolului al XII-lea. 

Atacaţi de teologii și predicatorii ortodocși, catarii se 
apără destul de bine. Este cât se poate de dificil să justi- 
ficăm doctrinele lor cu ajutorul Noului Testament. Or, înde- 
lungata menţinere a maniheismului în Orient și adaptarea 
sa la credincioși nutriți cu creștinism îi fac pe catari pri- 
zonierii acestei antinomii. Se pare că afirmaţiile lor se 
transformă de la o generație la alta, în ritmul dezvoltării 
polemicilor. Inconsistența doctrinelor lor, cu totul vari- 
abile în afara mitului soteriologic al căderii și al răs- 
cumpărării sufletului, se acuză progresiv. În mod special, 
le este imposibil să dea o explicație coerentă a persoanei 
şi a misiunii lui Christos. O lacună atât de gravă, într-un 
moment în care viața evanghelică joacă un rol capital î în 
sensibilități, pare un handicap insurmontabil. 

La drept vorbind, refuzul canalului, angelismul și pesi- 
mismul pe care le profesează, pentru a nu spune nimic 
despre doctrinele cele mai ciudate ale Occidentului, eum 
ar fi migrația sufletelor de la un trup la altul, om sau ani- 
mal, par să-i elimine în mod radical din toate căutările 
acestui secol, care descoperă natura, dragostea și formele 
evanghelice ale vieţii. Catarismul pare o religie marcată de 
Orient, unde elementele fundamentale, gnostice și mani- 
heiste, împrumută un vocabular superficial de la crești- 
nism!. Succesul pe care îl cunosc și pe care trebuie să îl 
explicăm prin rațiuni spirituale, lasă să se întrevadă în 
sensibilitatea occidentală zone de refuz, de neliniște și de 
fabulaţie mistică, în dezacord cu orientările contempo- 
rane ale Bisericii. 

Polemiștii care îi atacă pe catari nu binevoiesc să-i tra- 
teze la fel, în aceeași lucrare, pe valdensi. Astfel a proce- 
dat Alanus din Lille în lucrarea sa De fide catholica contra 
haereticos sui ternporis, din care prima carte este consa- 
crată catarilor, iar cartea a doua valdensilor2. Acest para- 


1 H. SODERBERG, La religion [867]. 
2 PL, 210 c 305-430. 

lelism este înșelător, deoarece cele două mișcări sunt de 
inspiraţie foarte diferită. Istoriografia, la drept vorbind, 
poartă îndelung marca acestei tentaţii permanente spre 
confuzie!. 

Convertirea lui Valdo la Evanghelie și la viața săracă 
este un episod cunoscut la modul sigur de Chronica 
anonimă de la Laon?. Se mai știe că primele sale căutări 
religioase au drept cadru Biserica ortodoxă și că face, prin 
intermediul mâinilor arhiepiscopului de Lyon, o profe- 
siune de credință mai presus de orice bănuială3..Discipolii 
lui Valdo ajung la Roma pentru cel de al III-lea Conciliu de 
la Laterano, iar papa Alexandru al III-lea îi primește cu 
bunăvoință. Curialiștii le acordă mai puțină atenție, dacă 
este să dăm crezare povestirii lui Walter Map în De nugis 
curialiumâ. Nu este mai puțin adevărat că, spre 180, 
valdensii sunt admiși la Lyon, ca și la Roma și că pot 
predica penitența și morala cu acordul autorităţilor reli- 
gioase locale. 

Îndepărtarea apoi ruptura dintre valdensi și Biserică 
decurg din predicaţia lor, unde apar teme anticlericale 
venite de la călugărul Henri, mai mult chiar decât de la 
Pierre de Bruis5. În conflictul care îi opune arhiepiscopu- 
lui de Lyon, discipolii lui Valdo citează Noul Testament și 
afirmă: „este preferabil să îl asculți pe Dumnezeu, decât 
pe oameni“. Ei nu pot, de atunci, decât să recunoască 
Evanghelia și propria lor capacitate de a o interpreta. 

Se regăsesc la valdensi temele anticlericale ale predica- 
torilor eterodocși din deceniile trecute. Pentru ei, botezul 
copiilor este fără valoare. Nu este nevoie de biserică pen- 
tru a te ruga. Posturile, ofrandele și rugăciunile pentru 


1 G. GONNET, A. ARMAND-HUGON, Bibliografia Valdese, 
Torre Pelice, 1953. 

2 A. DONDAINE, Aux origines du valdeisme, în Archivum 
Fratrum Praedicatorum, 1946, pp. 190-235. 

3 C. THOUZELLIER, Catharisme [868]. 

4 E. TURK, Nugae Curialium (575). 

5 R. MANSELIUI, Studi [861], p. 111 și urm. 

morți nu servesc la nimic. Unii chiar nu cred în Pur- 
gatoriu. Cu toate acestea, nu se întâlnește la ei ostilitatea 
faţă de cruce ce apărea atât de clar la Pierre de Bruis. 
Într-un mod mai general, contează doar viața potrivit 
Evangheliei. Clericii, care nu se conformează acestui lucru, 
nu au nici autoritate, nici putere sacramentară. Este de 
preferat să te confesezi unui laic, decât unui preot ne- 
vrednic. Pe scurt, întreaga structură ierarhică și sacra- 
mentară a Bisericii se dizolvă sub loviturile acestei critici. 
Nu există autoritate decât printr-un comportament evan- 
ghelic. Nimic nu interzice acelora care trăiesc potrivit aces- 
tor precepte să predice, să administreze sfintele taine și 
să celebreze misterele. 

Cel mai important punct al valdeismului nu este reîn- 
noirea atitudinii predicatorilor itineranţi, ce trăiesc în grup 
în sărăcia cea mai totală. La sfârșitul secolului al XII-lea, 
există în legătură cu aceste gesturi o tradiție deja îndelun- 
gată. El inovează prin locul pe care îl acordă laicilor ce 
trăiesc după Evanghelie. Ei formează Biserica, şi ea de- 
vine o simplă comuniune de sfinți. Mai mult decât prin 
ideile eterodoxe pe care le profesează, valdensii rețin 
atenţia prin teologia lor despre Biserică. 

Că nu a existat nimic iremediabil în ruptura dintre 
Biserică și valdensi, o dovedește urmarea. Revenirea la 
ortodoxie a grupurilor importante de sub conducerea lui 
Durand de Huesca, apoi a lui Bernard Prim o arată îndea- 
juns. Transformarea valdensilor convertiți în ordin religios 
recunoscut dă măsura acestei reconcilieri. Stagnarea 
instituției Săracilor catolici, un fel de stare a treia jurată 
sărăciei și operelor de caritate, mai mult decât predicării, 
lasă să se înţeleagă că o concepția de viață nu era sufi- 
cient de clar definită pentru a se impune cu evidență. Suc- 
cesul extraordinar al întemeierilor mai bine concepute, 
așa cum este Fraţii Predicatori, demonstrează ceea ce era 
nesigur în căutările valdensilor convertiți. 


1 C. THOUZELLIER, Catharisme [868], p. 255 și urm. 

D. LUPTA ÎMPOTRIVA EREZIEI 


Confruntată cu erezia, Biserica caută în principal să 
convingă și să provoace o renegare cât mai răsunătoare. 
Mărinimoasă, poate atunci reprimi la sânul său disiden- 
tul pocăit, din moment ce aderă din nou la credința cato- 
lică. Cazul nu este rar. S-a prezentat din antichitate, iar ri- 
turile ce asigură reconcilierea sunt fixate încă din această 
epocăl. Faptul că Biserica este oficial recunoscută, că 
este persecutată sau pur și simplu tolerată, ea nu dis- 
punea atunci de nici un mijloc de coercițiune. Ea nu se 
mulțumește cu forța de convingere. Sfinţii Părinți dezvoltă 
o întreagă argumentaţie, ce se sprijină pe acest fapt evi- 
dent și fixează convingerile. Credința este un act liber și 
este zadarnic să vrei să constrângi pe cineva la aceasta. 
Pe scurt, orice tentativă de a utiliza alte mijloace decât 
predicarea repugnă și nu ajunge la nimic. 

Teoria este limpede, logică, generoasă chiar. Cele mai 
bune spirite se străduiesc să o menţină. Există, în fiecare 
secol, călugări şi clerici care o amintesc din când în când, 
în timp și contra-timp. Se cunoaște răspunsul Sfântului 
Bernard către Evervin de Steinfeld, în legătură cu ereticii 
din K5ln împinși către rug de mulţime. Eminentul abate 
aprobă zelul, dar recuză gestul. Este cu certitudine excep- 
țional faptul că niște credincioșii își marchează atașamen- 
tul la adevărata credință, dar ereticii trebuie să fie con- 
vinși și nu arși. | 

Unii se ocupă efectiv de această sarcină, amestecând 
uneori rolurile de pastor, confesor și judecător. Astfel a 
procedat Gerard de Cambrai când s-a străduit să-i con- 
vingă pe ereticii din Arras la un sinod ţinut în 1025. În 
Languedoc, punerea în aplicare a acestui principiu pare 
liberală în mod singular, din moment ce catarii și catolicii 
se confruntă cu ocazia unor veritabile întâlniri publice. 
Prima este Conferința de la Lombers, diri 1165. Este.o 
veritabilă adunare judecătorească, în care fiecare parte își 


1 F. DE SAINT-PALAIS D'AUSSAC, La reconciliation [865]. 

pune în valoare argumentele în fața unor judices electi. . 
Adunarea se încheie printr-un proces-verbal ce consem- 
nează o sentință ce nu are nici o valoare executorie, dar 
care poate avea o oarecare influenţă asupra opiniei. Acest 
gen de confruntare se continuă până la cruciadă și ade- 
sea în fața unor jurați puțin favorabili catolicilor, dacă 
este. să-l credem pe Pierre din Vaux-de-Cernayl. Predi- 
carea propriu-zisă nu mai este fără efect. Se știe ce a 
făcut Sfântul Bernard pentru a se face înţeles de locuitorii 
din Verfeil. În sfârşit, el intră în misiunea acestor clerici și 
a- acestor abați pentru a continua discuţia și cu unii şi cu 
alţii până la renegare. În Languedoc, se ştie, bilanțul nu 
este la înălțimea eforturilor depuse. Este obligatoriu să 
recunoaştem totuși că această necesitate a convingerii nu 
a fost ignorată. Ceea ce se constată cu această ocazie 
dovedește că lecţia antichităţii creștine asupra caracteru- 
lui specific al credinţei, ce nu poate admite constrânge-. 
rea, nu a fost niciodată pe deplin uitată. Tentaţia de a 
acţiona altfel este cu toate acestea prezentă fără încetare, 
iar mulțimea, ca şi autoritățile îi cedează adesea. 

A se folosi într-un fel sau altul de un mijloc de coerciţie 
nu este pur și simplu o renunțare la principii și un mod 
de a se dispensa de efortul de convingere. Este rezultatul 
unei reflecţii complexe asupra dificultăților proprii cam- 
paniilor de evanghelizare și eșecului frecvent al tentati- 
velor de convertire. Călugării și clericii sunt atât de pă- 
trunși de credința lor religioasă, încât principalele articole 
au pentru ei evidenţa unor adevăruri primordiale. sau pe 
aproape. Ei nu apreciază, cu siguranţă, ceea ce conțin din 
credința propriu-zisă doctrinele pe care le profesează. De 
aceea nu au aproape niciodată sentimentul precarității apo- 
logeticului. Convinșşi, ei consideră că propriile discursuri 
trebuie să antrezene adeziunea, aproape fără întârziere, 
chiar dacă trebuie să se dea asaltul retoricii. Ei nu înţeleg 
rațiunile adversarilor lor. Le resping, începând de la pro- 
priul lor sistem, fără să întrevadă că există, cel mai ade- 
sea, o altă sensibilitate și un alt mod de a gândi. 


l E. GRIFFE, Les debuts [856], p. 59 și urm. 

Cuceriţi de convingerile lor, ortodocșii îi bănuiesc 
aproape totdeauna pe eretici de a fi de rea credință. După 
ei, au cunoscut adevărul și au ales eroarea. Dacă nu 
recunosc acest lucru este din cauză că sunt împietriţi și 
au căzut în plasa lui Satan. Pe scurt, nu este vorba des- 
pre persoane care gândesc altfel, ci despre trădători și 
sperjuri. Ei duc cel mai adesea o viață dublă, camuflân- 
du-și depravarea sub conformism și răspândindu-și ve- 
ninul prin conciliabule care sunt tot atâtea adunări ilicite. 
Nu se poate întâmpla totul fără păcate grave, semne ale 
părăsirii dreptei căi. Vocabularul referitor la eretici nu 
lasă nici un dubiu asupra sentimentelor nutrite față de ei. 

La drept vorbind, clericii și călugării sunt bucuroși în 
credința lor de faptul că diferiți eretici acceptă Biblia, total 
sau parțial, drept cartea revelaţiei. Chiar și catarii, atât de 
îndepărtați totuși de creștinism, admit Noul Testament și 
unele cărți din cel Vechi, drept Sfânta Scriptură. Ei accep- 
tă, și unii și alţii, să polemizeze pe această temă și să-și 
apere opiniile în raport cu acest text de referință. Există 
aici, pentru toți disidenţii, o încercare reală, deoarece mă- 
iestria Bibliei nu șe improvizează. Clericii și călugării au în 
spatele lor o tradiție ce le asigură un avantaj indiscutabil. 
În plus, ereticii, prin forţa lucrurilor și ţinând seama de 
căutările lor, se atașează de preferință de câteva pasaje 
anume din Scripturi și neglijează restul. Nu este greu să-i 
combați, cu atât mai mult cu cât respectă rareori regulile 
hermeneuticii. Argumentaţia biblică a tratatului catar 
vehiculat de Liber contra Manicheos al lui Durand de 
Huesca citează texte trunchiate, extrase fără precauție 
din contextul lor. Sensul normal nu este cel pe care i-l 
atribuie redactorul lucrării!. El trage în mod arbitrar con- 
cluzii prestabilite, neîntreţținând cu pasajul utilizat decât 


1 C:THOUZELLIER, Un traite cathare inedit du debut du XIII 
siecle d'apres le Liber contra Manicheas de Durand de Huesca, 
Louvain, 1961. Citatele biblice din capitolele XI și XII, de exem- 
plu, sunt total neadecvate. 

raporturi destul de vagi, uneori superficiale și reducându- 
se la un simplu joc de cuvinte sau la o coincidență de 
vocabular. Polemiștii catolici resping în mod conștient și 
adesea laborios toate aceste afirmaţii. Summa de fide ca- 
tholica a lui Alanuş din Lille ilustrează deja perfect acea- 
stă acţiune, care încă nu atinsese, la sfârșitul secolului al 
XII-lea, întreaga sa dezvoltarel. 

În acest duel, în care arma aleasă de adversari este 
Sfânta Scriptură, lupta este fără ieșire, pentru că și unii și 
alții nu fac uz în aceeași manieră de text. Pentru catolici, 
nu există nimic dincolo de Revelaţie și este suficient să te 
consacri Bibliei, luată ca un întreg, pentru a apăra și ilus- 
tra ceea ce profesează Biserica. Teologia fiind încă în prin- 
cipal Sacră Pagine ei comentează Scripiura și elaborează 
doctrinele dintr-un unic efort. Ereticii, în principal dua- 
liștii, au opinii proprii pe care caută să le apere luând din 
Biblie o argumentaţie de circumstanță, fără legătură cu 
restul textului. Discuţia este fără încetare înșelătoare, 
pentru că respingerea unuia sau a mai multor argumente 
din Scriptură este fără importanță, din moment ce con- 
vingerile -ereticilor sunt bazate pe alte fundamente. De 
aceea cei care susțin mereu controversele au fără încetare 
impresia că au de-a face cu interlocutori care se dero- 
bează şi care refuză să se alinieze opiniei lor, chiar și 
atunci când au ieșit biruitori în dezbatere. 

În lupta împotriva disidenţilor de orice fel, controver- 
siștii catolici nu evaluează greutatea tradiţiei. Ei nu 
reușesc să-și imagineze.decât o argumentaţie decisivă, 
chiar dacă este neputincioasă în fața unei înrădăcinări 
unde atașamentele sentimentale își au locul lor. Odată 
erezia implantată, încă de la a doua generaţie, este mult 
mai greu să faci să revină la catolicism persoane a căror 
adeziune la o sectă sau la o biserică este deja un fapt de 
familie. Îndată ce grupurile eretice devin destul de nu- 


1 Lucrările despre argumentaţia biblică a ereticilor şi a 
oponenților lor sunt foarte insuficiente. 

meroase local, pentru a forma o societate, problemele 
devin diferite. Biserica îi înfruntă la sfârșitul secolului al 
XII-lea, în regiunile atinse de catarism. Convertirea nu 
mai este atunci doar o problemă personală. Există un 
întreg context geografic, social și politic. Dezvoltarea cru- 
ciadei albigense este dovada că acest ultim aspect al 
ereziei nu scapă cardinalilor și legaţilor care urmăresc 
chestiunea pentru Scaunul apostolic. În Italia, ei se stră- 
duiesc să obţină ca. orașele să îi alunge pe eretici și să 
adopte statute împotriva lor. 

Din remarcile făcute până în prezent se pot trage câte- 
va concluzii ce explică incertitudinile episcopilor și ale 
clericilor, ezitând între predicare și folosirea forței. Încă 
din epoca carolingiană, regele își angajează autoritatea în 
apărarea Bisericii. El reprimă acţiunile religioase păgâne, 
ca pe tot atâtea abateri de la lege. Capitulariile nu lasă 
nici un dubiu în legătură cu hotărârea lui Carol cel Mare 
în acest domeniu. Erezia este rară, de fapt constituită 
dintr-un singur punct. Dar nu este mai bine tratată. Îl 
interesează pe rege care ia parte la dezbateri. Astfel Felix 
d'Urgel, care profesează adopțianismul, este confruntat 
cu Alcuin, în cele din urmă, în faţa unui conciliu ţinut la 
Aix-la-Chapelle. Convins sau nu, el este constrâns să pro- 
feseze prin jurământ credința Bisericii. Este apoi exilat la 
Lyon și rămâne aici în detenție. . Faţă .de un episcop, efor- 
turile de convingere par să fi fost conduse cu dibăcie. 
Măsura finală este în același timp o penitenţă și o pe- 
deapsă. Godescalc d'Orbais, ale cărui teze despre predes- 
tinare sunt condamnate, nu este tratat mai bine și nu-și 
recâștigă libertatea. 

Ereticul nu este un păgân, ci un sperjur care, dacă 
revine la adevăr, nu rămâne prin aceasta mai puțin păcă- 
tos. Din această cauză, o reconciliere după renegare 
conţine o penitență. Ea trebuie să fie pe măsura actului 
de erezie, care este cel mai adesea public. Nu se face fără 
o oarecare constrângere exterioară, ca în cazurile de pele- 
rinaj. Ereticul care nu-și.recunoaște greșeala este suspect 
de rea-credinţă. Clericii au atunci tentaţia de a-l con- 

strânge, nu fără a-l forța, să depună jurământ. Ei consi- 
deră normal ca prințul să-l pedepsească. Proscrierea care îi 
interzice orice prozelitism este sancţiunea prevăzută prin 
jurământul pe care îl pronunţă regele Franţei în: momen- 
tul ungerii sale. Ajuns la acest punct, este cât se poate de 
evident că soluțiile adoptate contrastează cu acelea ce 
prevalau în vechea Biserică. 

Faptul cel mai surprinzător nu se află în procedurile 
legale, fie că sunt civile, fie că sunt ecleziastice. Into- 
leranţa mulțimii pare să reteze orice arguţie. La Orleans, 
canonicii convinși de erezie sunt molestaţi de credincioși 
înainte de a fi trimiși pe rug.:La Milano, cavalerii îi pun pe 
ereticii de la Monteforte în situaţia de a alege între Cruce 
şi foc. La Goslar, la Crăciunul din 1051 ereticii sunt 
spânzurați. În 1143, la Kăln, ereticii mai sunt aruncaţi pe 
rug. Nu este evident dacă, în toate aceste cazuri, o sen- 
tință regulară a fost pronunţată de rege sau de o autoritate 
din justiţie. Faptul pare chiar improbabil, din moment ce 
legislaţia anterioară secolului al XIII-lea nu prevede pe- 
deapsa cu moartea pentru actul de erezie și încă și mai 
puţin focul!. Dacă nu există condamnarea în sensul exact 
al termenului, ordinea de drept este cu mult depăşită, 
deoarece mulțimea își face dreptate singură, fără să se 
împiedice de procedură. Intoleranţa populară în fața 
ereziei nu lasă nici un dubiu. Scrisoarea Sfântului Ber- 
nard în legătură cu rugul de la Kâln este, sub acest as- 
pect, foarte clară2. 

Violenţa este în primul rând.un fapt constatat și ex- 
plicaţiile ce se pot da despre acest aspect nu sunt decât 
glose ce se străduiesc să lumineze un comportament. 
Într-o problemă de erezie, într-un răstimp destul de scurt, 
mulțimea pare supusă unei emoţii intense, cu siguranță 
de nejustificat. Fapte rămase ascunse sunt deodată reve- 
late, ceea ce aduce prejudicii creditului unora. La Orl6- 


1 Această legislație datează, se cunoaște, de la Innocentiu al 
III-lea și de la Frederic al II-lea. 

2R. MANSELLI, Aspetti e significato dell intoleranza popolare . 
nei secoli XI-XIII, în Studi [861], pp. 19-38. 

ans, canonicii sunt compromiși! Există o consecinţă a. 
scandalului. Este destrămat un voal de ipocrizie. Pare 
normal să urmeze un efect de soc. Cu această ocazie, 
mulțimea face evaluarea răului ce măcina Biserica din 
interior, într-o manieră subterană și vicleană. Exista o 
maladie, un cancer, o ciumă ce putea infecta tot corpul. 
: Se impune să fie scoasă oaia râioasă, să se cauterizeze 
plaga. Este mult mai bine să se taie membrul corupti. Un 
impuls purificator cuprinde întregul popor, iar focul este 
instrumentul acestuia. De altfel, un eretic era o ofensă 
adusă lui Dumnezeu și rămasă multă vreme secretă și 
neștiută. Nimeni nu știe de câte binecuvântări și-a privat 
vecinii. Putea la fel de bine să-și atragă mânia cerului. 
Nu este cu siguranţă dificil să identifici faptele rele de 
care se face vinovat. Faptul că toată această violență 
debordează deodată nu surprinde. Este sigur însă că ea 
poate fi rău inspirată. Grigore al VII-lea protestează vigu- 
ros împotriva supliciului aplicat la Cambrai de gărzile 
episcopului, unui reformator considerat prea în grabă 
eretic2, 

În acest context de violență populară, la ce mai pot 
sluji sinoadele și conciliile reunite pentru a trata despre 
problemele de erezie? Mulțimea așteaptă ieşirea de la 
ședință pentru a trece la câteva acte de răzbunare. A- 
ceasțtă intoleranţă face să planeze un dubiu asupra proce- 
durii ecleziastice și rațiunilor sale. Încă de la primele 
erezii din secolul al XI-lea, aceste adunări solemne ne fac 
să ne gândim la mari liturghii ale cuvântului, unde epis- 
copul proclamă din nou adevărurile credinței. Acest apel 
valorează cât o învăţătură și provoacă o tresărire. Răul 
este identificat. Dacă disidentul are bunul simț să se su- 
pună, există o fervoare și o unanimitate regăsite. În cazul 
contrariu, purificarea se impune fără întârziere. În totali- 


1 R. IL. MOORE, Heresy as disease, in The concept of heresy 
in the Middle Agee, Louvain-Haga, 1976, pp. 1-11. 

2 GRIGORE AL VII-LEA, Registrum, ed. E. Caspar, în MGH, 
Epist. selectae, t. II, fasc. 1, p. 328. 

tate este o celebrare a credinței. Pot fi, oare, luate în con- 
siderare cele-două etape, separat? A trata astfel procedu- 
ra ecleziastică, fără a se preocupa de urmări, oricare ar fi 
natura acestora, nu înseamnă a întreţine o iluzie? Vio- 
lenţa, legală sau nu, urmează discursului. 

De altfel, pentru multă vreme, modul de a proceda 
pare sumar. Episcopul, doctor al credinţei în dioceza sa, 
are sarcina de a o învăţa și de a-i readuce la adevăr pe cei 
care se îndepărtaseră de. la el. Este în principal o operă 
pastorală și penitenţială. EI trebuie să-i convoace pe ereti- 
ci și să-i convingă. Tradiţia Bisericii antice nu cere mai 
mult, și nici dreptul canonic. Pe scurt, lupta împotriva 
"ereziei pare foarte circumscrisă și dificil de condus. Ea 
depinde de un denunț. Se bazează, prin urmare, pe coezi- 
unea grupului şi pe autocenzura pe care o exercită asupra 
tuturor membrilor. Cei care se disting prea mult prin în- 
drăzneala concepţiei lor sau prin atitudinile lor echivoce 
pot întâlni câteva dificultăți. Se înțelege mai bine că 
ereticii sunt adesea străini, mai ușor de suspectat și 
denunțaţi fără reticențe. Dacă se ia în considerare supra- 
vegherea strânsă pe care fiecare o exercită asupra vecinu- 
lui său în sate și în burguri, sistemul pare mai puţin defi- 
ciar. Poate fi suficient în situații normale. Eficacitatea sa 
slăbește sau devine nulă, atunci când ţara este agitată de 
conflicte sau ereticii formează un nucleu dispunând de 
sprijin serios și capabil să exercite represalii. 

Renașterea ereziei, după 1140, pune în evidenţă la- 
cunele sistemului. Ereticii nu sunt neliniștiți acolo unde 
nimeni nu-i denunţă. Discreţia poate ajunge să le asigure 
activitatea până în ziua în care, deja numeroşi, întreaga 
procedură împotriva lor se lovește de dificultăți psiholo- 
gice și în aceeași măsură practice. Acolo unde se bucură 
de favorurile unei părți a populației și de protecția auto- 
rităţilor, ei îi pot desfide pe preoți și pe episcopi. Răz- 
boaiele locale, conflictul dintre papă. și împărat, nesi- 
guranţa în ţările traversate de cetele de soldați prădători, 
dificultăţile și tulburările provoacă o slăbire a vigilenţei, 
chiar dacă acțiunea oamenilor Bisericii împotriva ereziei 

nu încetează. Curentul este de așa manieră încât nicio 
inițiativă individuală nu este în stare să îl distrugăl. | 

În ceea ce îi priveşte pe episcopi şi papalitatea, în 
acești ani marcați de creșterea pericolelor, există tendința 
de a se întoarce către prinți și regi. Programul este destul 
de simplu. Să obțină de la ei să facă pace și să dea pro- 
vinciilor acea stabilitate ce autorizează o acţiune religi- 
oasă închegată. Ea permite, de asemenea, să-i alunge pe 
străini, să-i pedepsească pe cei răi și pe răufăcători. Prin- 
ţii vor putea astfel să-și mobilizeze forțele împotriva ereti- 
cilor. Pacea trebuie să permită să se consacre problemelor 
credinţei?. 

Lupta împotriva ereziei capătă în a doua jumătate a se- 
colului al XII-lea un aspect mai deschis represiv, prin pro-" 
mulgarea de statute care, dacă erau exact aplicate, le-ar fi 
făcut viața imposibilă și i-ar fi constrâns să plece în exil. 
Este corect ceea ce sugerează toate aceste dispoziții care îi 
exclud pe eretici din comunitatea publică, interzicându-le 
accesul la funcţii publice, ocuparea anumitor posturi și 
făcând nule un număr important din acţiunile lor. Această 
legislaţie ce este proiectată și dezvoltată nu pare originală, 
cel puţin în ceea ce priveşte principiile. Ea aplică ereticilor 
măsurile pe care Biserica dorește să le ia față de cei pe 
care îi exclude din sânul ei ca anateme. Ea îi tratează ca 
păcătoși publici în domenii grave. Din punct de vedere 
juridic, înseamnă asirnilarea cazurilor noi celor vechi, per- 
fecționând pur și simplu dispoziţiile. Pentru Biserică, ere- 
ticul este un păcătos vinovat de o crimă, așa cum erau 
înainte cei care încălcau jurămintele de pace sau făceau 
să sufere violențe ce aduceau moartea unor oameni hără- 
ziţi lui Dumnezeu. Delictul este în același timp păcat și 
reciproc, atunci când faptele sunt suficient de grave și 
evidente. 

Această asimilare a ereticului cu păcătosul public și cu 


1 H. MAISONNEUVE, Etudes [860]. 
2 Paix de Dieu et «uerre sainte en Languedoc, în Cahiers de 
Fanjeaux, t. 4, Toulouse, 1969. 

anatema necesită câteva remarci. Biserica le refuză disi- 
denților statutul pe care ea îl recunoaște credincioșilor de 
alte religii. Evreul este admis pentru ceea ce este. Ereticul 
este un apostat asupra căruia Biserica își exercită con- 
strângerile la care îi supune pe păcătoşi. Există o anu- 
mită logică de a acționa așa. Punerea la stâlpul infamiei 
societăţii creștine ce decurge de aici se explică fără efort, 
Dar nu este la această dâtă nici o inovaţie și nici măcar o 
pedeapsă extraordinară. Pelerinajul penitenţial, atât de 
bine atestat în legătură cu ereticii, înainte a fost mult 
folosit pentru ispășirea crimelor grave. În spiritul său, 
această legislaţie ce se perfecţionează în secolul al XII-lea 
trimite la epoca în care sancțiunile civile au fost prevăzute 
de legea pentru delictele religioase. Este un rod îndepărtat 
al angajării suveranilor în favoarea moralei și a vieții reli- 
gioase. 

Ereticii sunt proclamaţi.anateme de către episcopi sau 
conciliile locale. Nici aici nu se pare să fi existat cea mai 
mică noutate. Tezele ideologice eronate au fost totdeauna 
condamnate astfel, încă de la conciliile ecumenice ale an- 
tichităţii. Cenzurarea persoanelor ce profesează aceste 
doctrine urmează de îndată. Într-o societate devenit creș- 
tină, excluderea presupune întreruperea tuturor legătu- 
rilor umane și a oricărei legături sociale. Exilul este în 
logica sistemului începând din momentul în care puterea 
regelui este în slujba Bisericii. 

În ultimele decenii ale secolului al XII-lea, problema 
devine mai presantă prin înmulţirea ereticilor. Încă de 
atunci, aplicarea măsurilor existente este urmărită cu 
mai multă forță, așa cum arată misiunea trimisă la Tou- 
louse de Henri de Marcy, abate de Clairvaux!. În anii ce 
urmează, papalitatea adună în texte coerente dispozițiile 
pe care înţelege să le adopte prin puterile seculare. Lucius 
al III-lea, în decretala Ad Abolendam din noiembrie 1184, 


1 Y. M. CONGAR, Henri de Marcy, abbe de Clairvaux, cardi- 
nal-ev&que d'Albano et legat pontifical, în Studia Anselmiana, n9 
43, Roma, 1958, pp. 1-90. 

declară că ereticii sunt anatemizați și că trebuie să fie 
pedepsiţi în consecinţă. În bula Vergentis in. senium, 
Innocentiu al III-lea enunţă toate incapacitățile civile de 
care sunt loviți. Și unul și celălalt îi îndeamnă pe prinți și 
toate autoritățile să continue exact aplicarea acestor mă- 
suril. 

Papalitatea doreşte să obțină ca regii să acţioneze ca 
apărători ai Bisericii, adică ei să continue cu tenacitate 
aplicarea măsurilor fixate. Papii se adresează puterilor 
locale și regionale care dispun de o largă autonomie, con- 
telui de Toulouse sau orașelor lombarde. Dacă hotărârea 
autorităților pare insuficientă, ei știu să-și ducă. recla- 
maţiile până la nivelul cel mai elevat. La Verona, Lucius al 
III-lea s-a străduit să cointereseze pe Frederic Barbarossa 
în lupta împotriva ereticilor. La această dată, autoritatea 
sa este prea mică în Italia, pentru ca el să poată impune 
un statut ce ar fi o ingerință în chestiunile cetăților. Inno- 
centiu al III-lea solicită intervenţia lui Philippe Auguste în 
problemele din Languedoc, din moment ce provincia se 
află în regatul său. 

Biserica trebuie să-i convingă de necesitatea luptei îim- 
potriva ereziei pe toţi cei care; dintr-un motiv sau altul, 
participă la administrarea justiţiei. În acest domeniu, 
prinții au concedat mult din drepturile lor. Consulatele și 
senioriile urbane nu par binevoitoare proclamării statu- 
telor ce ar consacra ingerința Bisericii în problemele civile 
și ar ameninţa o autonomie scump dobândită. Înainte 
chiar de a-i atinge pe eretici, măsurile expuse în decreta- 
lele lui Lucius al III-lea și ale lui Innocentiu al III-lea se 
lovesc de rezistenţa tuturor corpurilor intermediare. Înain- 
tea inchiziţiei, nu este ușor să se obțină colaborarea baro- 
nilor, a rectorilor și a consulilor. 

În momentul în care Biserica cere mai multă hotărâre 
din partea puterilor seculare, ea își modifică la rândul ei 
condiţiile de căutare a ereticilor. Decretala Ad abolendam 


1 W. ULLMANN, The significance of Innocent III decretal 
Vergentis, în Etudes 113, |, pp. 728-741. 


441 


cere ca o dată sau de două ori pe an "episcopul, arhidia- 
conul sau oricare altă persoană pe deplin onestă, să facă 
turul parohiilor unde se cunoaște din zvonul public că 
locuiesc ereticii. Ei vor trebui să-și asigure colaborarea a 
doi sau trei martori buni sau să obțină prin jurământ că 
locuitorii denunță conciliabulele secrete sau comporta- 
mentele neobișnuite ale unor credincioși, pentru viața 
sau pentru moravurile lor'”l. De acum înainte, episcopii 
trebuie să întreprindă în permanenţă o anchetă despre 
erezie. Decretala angajează la parcurgerea ţării, la aduna- 
rea de mărturii, la exercitarea unei supravegheri con- 
stante, în scopul de a demasca ereticii imediat ce este 
posibil. Trebuia apoi să îi convoace în fața episcopului, 
să-i facă să compară, să le obţină renegarea sau să-i 
pedepsească. 

Nu mai este vorba de a aștepta denunțurile, ci de a le 
provoca și de a căuta ereticii activ. Inovația este impor- 
tantă, chiar dacă decretala pare să fi recurs, parțial, la 
procedee arhaice și căzute în desuetudine. Aceste per- 
soane însărcinate cu raportarea faptelor și a gesturilor 
suspecților amintesc martorii sinodali din secolele al IX-lea 
și al X-lea, ce trebuiau, cu ocazia vizitelor pastorale, să 
semnaleze cele mai grave păcate publice, comise în paro- 
hie. Nu este sigur că recurgerea la această veche insti- 
tuţie a fost de mare utilitate. Dimpotrivă, jurământul ge- 
neral sau individual pare mijlocul cel mai comod pentru a 
face presiune asupra martorilor sau pentru a obține măr- 
turisiri. Biserica pare aici că urmează modelul proceduri- 
lor judiciare în vigoare. Alegerea acestui mijloc, ţinând 
seama de convingerile ereticilor, permite, în plus, demas- 
carea lor pe loc. 

În plus, era necesar ca Biserica să poată preciza ce 
înțelegea prin erezie. Cu certitudine că existau exemple în 
Biserica veche și era comod să se asimileze devierile con- 
temporane cu doctrinele eronate ale antichităţii. Prin 
această modalitate catarismul este desemnat ca o erezie 


1 Decretala Ab Abolendam; MANSI, Concil. XXII, 476. 

ariană!. Aproximarea permite uneori amalgamul și sen- 
tințele expeditive. Este un procedeu, nu o linie de con- 
duită durabilă. Ideea însăși de erezie cerea reflecţie, pre- 
cizie și nuanţe. 

Este cât se poate de evident, de fapt, că dezvoltarea 
mișcărilor eretice se accelerează în momentul în care 
însăși Biserica încheie o perioadă îndelungată de reforme 
și de mutații. Ele se mai continuă, în dioceze și în parohii. 
Această reajustare întreprinsă sub autoritatea pontifilor a 
modificat profund structurile și mentalitățile. În eferves- 
cenţa ce-i urmează acestei perioade, nimic nu garantează 
că se poate distinge cu siguranță ceea ce este eretic de 
ceea ce nu este. Nu au existat oare câteva erori în acest 
domeniu și până la sfârșitul secolului al XII-lea? Anumite 
cerințe nu au fost ele, oare, uneori, prea sumar condam- 
nate? Nu este ușor de precizat ideea de erezie. În acest 
sens, dovada se poate găsi chiar în scrierile lui Grigore al 
VII-lea. Acest papă nu pare capabil să distingă exact între 
opoziţia politică, păcatul public, opinia divergentă și 
erezie. Într-un context de lupte, toţi cei care nu sunt în 
comuniune cu pontiful roman sunt în afâra Bisericii. 
Aceştia sunt schismatici și în consecinţă eretici, din mo- 
ment ce nu se supun evidenţei. Raționamentul este sim- 
plist și clar. La drept vorbind, rămân numeroase întrebări 
în acest domeniu. Un exemplu ilustrează cu ușurință 
ambiguităţile de care se lovesc contemporanii. Simonia, 
adică cumpărarea unei funcții ecleziastice, este ea, oare, 
un păcat sau o erezie? În primul caz, poate fi suficientă o 
penitență. În cel de al doilea, este normal să fie rostită o 
anatemă. Ezitarea în legătură cu subiecte de o asemenea 
importanţă este vizibilă. Un partizan al reformei cum este 
Gerhoch de Reichersberg poate avea concepții nesigure ce 
îi pot aduce dificultăți?. O clarificare se impune, și ea vine 


1 Y. M. CONGAR, Arriana haeresis comme designation du 
ngomanicheisme au XIIC siecle, in Revue des Sciences philo. et 
theo., 1 59, pp. 449-461. - 

2 P. CLASSEN, Der Hăresie-Begriff bei Geroch von Reichersberg 
und in seinem Umkreis, în The concept of heresy. in the Middle 
Ages, Louvain-Haga, 1976, pp. 27-41. 

de la juriști. Ei culeg numeroasele sensuri pe care le poate 
îmbrăca termenul de eretic în tradiție și ajung să deter- 
mine accepţia comună. Este în erezie cel care crede altfel 
decât Biserica romană!l. O asemenea definiție acoperă 
toate definițiile dogmei și principalele dispoziții ale disci- 
plinei ecleziastice. Este un fapt intelectual, actele și ges- 
turile sunt semnele credințelor eronate și interesează din 
acest punct de vedere sau chiar ca păcate. 

Necesarele distincţii nu merg mult mai departe. Lasă și 
ele ambiguități. Lupta împoriva ereziei are ca scop conver- 
tirea și obținerea unei renegări. Penitența încheie un pro- 
ces de reconciliere, oricât de grea ar fi ea. Pedeapsa sanc- 
ţionează o crimă. Este dificil să spunem dacă trebuie să 
fie: pedepsit faptul de a profesa erori cu obstinație sau 
gesturile. În primul caz, simpla adeziune la credinţe ar 
trebui să atragă după sine o sancțiune mereu identică, în 
celălalt îi revine judecătorului să moduleze după impor- 
tanţa faptelor reținute. Este curios să definim erezia ca o 
deviere intelectuală și de a-i pedepsi manifestările într-un 
mod gradat, ca şi cum ar fi vorba despre simple delicte, 
mai mult sau mai puțin grave. Credinţa sau acţiunile, 
Biserica nu știe exact ce pedepsește! 

Lupta împotriva ereziei nu este doar o chestiune de 
procedură și de persecuție. Biserica face apel la clericii și 
la călugării cei mai eminenți pentru a încerca să recu- 
cerească spiritele și inimile prin cuvânt, de exemplu, și 
prin evidenţa sfințeniei. Reiese foarte rapid că, dintre nu- 
meroșşii predicatori care se străduiesc să-și îndeplinească 
cinstit misiunea, se detașează doar cei mai mari. Este, 
oare, aceasta acțiunea unei hagiografii ce pune prea mult 
în evidență Sfântul? Este, oare, consacrarea charismelor 
excepționale? Este greu pentru istoric să se pronunţe. Cu 
toate acestea, este sigur că reputația de sfințenie se leagă 
foarte de timpuriu de câteva personaje ieșite din comun, 
cum sunt Sfântul Norbert, Sfântul Bernard sau Sfântul 


1 O. HAGENEDER, Der Haresiebegriff bei den Juristen des 
12. und 13. Jahrhunderts în The concept of heresy in the Middle 
Ages, Louvain-Haga, 1976, pp. 42-103. 

Francisc. Contează puţin dacă acest credit ține de mira- 
cole sau de genul de viață. Se poâte crede că trecerea 
printr-o regiune a unor personaje de asemenea anvergură 
nu lasă mulțimile indiferente. De altfel, se cunoaște sufi- 
cient despre acest lucru pentru a ne mai îndoi de succe- 
sul ce însoțea turneele de predicare ale lui Bernard. 

Se costată fapte, este cât se poate de îndrăzneț acela 
care pretinde să le explice exact. Se știe, oare, ce spunea 
Bernard mulțimilor și ce înțelegeau ele? Avea cuvântul 
său mai multă importanţă decât simpla sa prezență? Nu 
am putea spune. S-ar putea pune aceeași întrebare în 
legătură cu Norbert, Francisc sau Dominique. Nimic nu 
dovedește că răspunsul ar fi de fiecare dată identic. Ceea 
ce aduce Sfântul este, după toate aparențele, o tulburare, 
oricare ar fi originea acesteia. Un gest răsunător poate 
reține atenţia. Așa a fost predicarea în sărăcie a episcopu- 
lui Diego şi a însoțitorilor săi, din 12061. Discuţia erudită 
putea atunci să aibă oarecare șansă de a duce la ceva. În 
jurul Sfântului Francisc, concepțiile și gesturile par să fi 
avut mai puţină importanţă, decât persoana în sine. În 
toate aceste cazuri, neliniștea religioasă vibrează la ritmul 
acestor sfinți. Ceea ce au perceput ei din aceasta și ce au 
trăit este transmis ordinelor religioase pe care le-au înte- 
meiat și, dincolo de charisma personală, este un mod de 
viață sau un discurs ce ating mulțimile. Prelungirea ac- 
țiunii acestor mari predicatori și a acestor mari sfinți prin 
discipolii lor conferă exigențelor religioase ale credin- 
cioşilor ceva obiectiv și social bine fundamentat. Nu an- 
goasele unora găsesc o derivație, ci mișcarea religioasă de 
fond era cea care se exprima deopotrivă prin erezie. Nu- 
mai o înțelegere în profunzime și o adaptare bine gândită 
le restituie neliniștilor religioase dreapta lor judecată și 
echilibrul lor.. Numai geniul sfinților este capabil să depă- 
şească tentaţia eretică 


„1 C, THOUZELLIER, La pauvrete arme contre l'albigeisme, en 
1206, în Revue de lHistoire des Religions, 1957, pp. 79-92; relu- 
at în C. THOUZELLIER, Here&sie [869], pp. 189-203. 

ARTA ȘI HRELI 





A scrie, în același timp, o istorie a Bisericii și 
o istorie a culturii din secolul al IX-lea până 
în secolul al XII-lea este o acţiune perfect 
justificată, din moment ce clericii sunt în 
această perioadă singurii sau aproape 
singurii știutori de carte. Ei sunt oamenii 
care trăiesc mai mult sau mai puţin intens, 
atât exigenţele unei, cât și ale celeilalte. 
Umanismul religios, bine atestat în timpul 
acestor secole, dă dovadă de o căutare ce 
trece cu mult dincolo de ceea ce reprezintă 
strictul necesar pentru credința creștină. 
Există în mod indiscutabil o căutare a 
cunoașterii pentru ea însăși. Deja, pe 
parcursul acestor secole, se știe pentru a ști. 

